
NOTA ASUPRA PREZENTULUI VOLUM 


în transcrierea numelor proprii greceşti am hotărît să trans- 
literăm forma grecească în toate cazurile în care nu există o formă 
românească statornicită printr-o lungă şi unanimă tradiţie (Socrate, 
Parmenide, Homer, Aristofan, Pericle, Alcibiade etc.). Am ezitat 
la cîteva nume, cum ar fi Phaidros, Phaidon, Theaitetos, pentru 
care formele Fedru, Fedon, Teetet puteau să pară oarecum intrate 
in uz, dar pînă la urmă am renunţat la aceste românizări datorate 
influenţei franceze şi încă nu definitiv consacrate. 

Am preferat, pe de altă parte, să păstrez, pentru numele 
comune citate, scrierea în alfabet grec. în cazul cînd, totuşi, 
am folosit transliterarea (pentru unele cuvinte ce apar mai des) 
am adoptat transcrierea lui x cu k intrată în uzul internaţional. 
Pentru diftongul ou am adoptat transliterarea ou (ex.: nous, 
mousike). 

Bibliografia dialogului a fost concepută pentru a da cititoru¬ 
lui o imagine fie şi parţială asupra literaturii platoniciene şi 
a interesului de care s-a bucurat şi continuă să se bucure în 
lume opera lui Platon. 

— Traducerea de faţă are acum — vai, către sfîrşitul veacului 
al XX-lea abia— privilegiul de a fi prima încercare de a reda 
integral în româneşte textul Republicii lui Platon. Vasile Bichigean 
tradusese, în 1923, doar cele dinţii patru cărţi. 

— Am utilizat, în principal, ediţia Bumet (Oxford University 
Press, 1968, t. IV), faţă de lecţiunile căreia m-am depărtat doar 
în cîteva cazuri, atunci cînd alte variante ale textului mi s-au 
părut ceva mai atrăgătoare. 

— Am respectat caracterul de dialog povestit al textului, 
deşi aceasta a multiplicat formulele „zise”, „spuse” etc. 

— Contrar obiceiului am tradus din nou versurile citate 
de Platon din Homer, Hesiod, tragici (chiar dacă aceste versuri 
au mai fost traduse în româneşte), deoarece: 1) ideea pe care Pla¬ 
ton vrea să o sublinieze în citat nu apare totdeauna cu suficientă 
claritate în traducerile mai vechi; 2) Platon citează uneori in¬ 
corect, sau foloseşte variante uşor diferite de cele pe care modernii 

le-au adoptat de obicei; 3) de cele mai multe ori, numerotarea 
originalului şi cea a versiunilor româneşti nu corespund. în această 
situaţie a trimite cititorul român la numerotarea originalului este 
inutil, iar a-1 trimite la numerotarea unei versiuni româneşti cu 
o numerotare sui generis este contrar procedeelor obişnuite. 

— Am plasat între linii oblice anumite cuvinte ce nu există 
ca atare în textul grec, dar pe care sensul le impune cu maximă 
probabilitate şi a căror prezenţă oferă un spor de claritate. între 
paranteze drepte am plasat pasajele socotite de editori ca suspecte 
sau interpolate. 

— Doresc să exprim profunda mea gratitudine lui Constantin 
Noica nu numai fiindcă m-a determinat să lucrez la această operă, 
biruindu-mi toate ezitările, ci şi pentru că a jertfit multe săptămîni, 
spre a-mi citi, cuvînt de cuvînt, versiunea, propunîndu-mi numeroa¬ 
se sugestii, dintre care nu puţine au intrat în redactarea definitivă, 
îmi exprim totodată recunoştinţa faţă de Editura Ştiinţifică şi 
Enciclopedică, cît şi pentru admirabilul redactor care este Idei 
Sega 11 a cărui stăruinţă şi pricepere este pe deplin cunoscută de 
către toţi cei care au colaborat la „ediţia Platon”. De asemenea, 
mulţumesc soţiei mele, al cărei ajutor la compararea versiunilor 
şi la verificarea corectitudinii textului mi-a fost de nepreţuit. 


A.C* 

Orice om cult crede a şti despre Republica două lucruri, 
amîndouă regretabile: că Platon schiţează aici drept stat ideal 
unul autoritar la culme; în al doilea rînd, că dă afară pe poeţi 
din cetatea sa. Sub aceste două acuze Platon a fost criticat, ironi¬ 
zat şi uneori batjocorit, mai ales în veacul nostru, dimpreună 
cu reflexiunea filosofică. Rămîne de văzut dacă regretabil este 
textul Republicii sau dacă nu cumva este felul nostru de a-1 citi. 

Cu Platon, dealtfel, s-au mai întîmplat de-a lungul veacu¬ 
rilor cîteva deformări de interpretare, cea mai gravă fiind aceea 
de a înţelege Ideea drept supra-instituită realului şi ca dublîndu-1 
pe acesta. Interpretarea îşi are obîrşia într-una din cele mai în¬ 
tristătoare pagini din istoria filosofiei, în cap. 9 din cartea I a 
Metafizicii lui Aristotel, şi este curentă astăzi încă, la fel cu cea 
a Republicii. Fireşte, e infinit probabil că nu vom reuşi, pentru 
cititorul român, să înlăturăm interpretarea comună în ce priveşte 
dialogul de faţă. Dar pentru că e vorba de prima lui traducere 
în limba română, merită să fie făcută încercarea. 

Un lucru ar trebui să fie recunoscut de către cititorul care 
va străbate întregul dialog: Platon nu-şi propune în el să ofere un 
tip ideal de stat, ci un tip ideal de om. Poate, dacă la un congres 
platonician, marii specialişti ar hotări să nu se mai traducă dia¬ 
logul prin Republica, ci printr-un titlu ca „Republica interioară’', 
opera ar fi citită pe viitor altfel decît ca pînă acum, drept o 
lucrare politică. Cu politica propriu-zisă filosoful nu s-a îndelet¬ 
nicit în scris niciodată pînă la bătrîneţe ; abia în perioada ultimă, 
senilă au spus unii antici, a redactat el Legile {unde referinţele 
la Republica sînt ca şi nesemnificative). în rest s-a îndeletnicit 
cu Ideea — aşa cum o înţelegea el, iar nu cum au înţeles-o Aris¬ 
totel şi cohorta de epigoni mai apoi — iar tocmai pentru că a 
ştiut să împletească realul cu Ideea el a rămas pînă astăzi în inima 
culturii. Ce altceva este cultura decît cununia dintre real şi lege, 
atît în cunoaşterea naturii cit şi în cea a omului ? Pentru simple 
constituţii politice, a căror listă, încă de pe atunci interminabilă, 
Aristotel îşi propunea s-o întocmească, antichitatea nu ne-ar fi 

păstrat în întregime opera lui Platon, aşa cum n-a făcut-o cu 
nici un alt creator din sinul ei. A păstrat-o pentru înţelesul, recu¬ 
noscut ori presimţit, al Ideii. Cit despre vizitele lui Platon cu 
scop politic în îmbelşugata Syracusa, la conducători cu porniri 
tiranice, e greu de crezut că au fost întreprinse pentru a convinge 
pe syracusani să renunţe la proprietate, cum cere dialogul de faţă, 
sau pentru a determina pe conducători să treacă altora mai buni 
decît ei — cum cere tot acest dialog — cîrmuirea cetăţii. 

Dialogul a fost scris pentru om, iar nu pentru omul politic 
care, potrivit cu mitul platonician al unei reîntrupări posibile, 
şi-ar alege într-altă existenţă să trăiască într-un furnicar sau în 
buna rînduială a stupului de albine. Departe de a culmina în 
descrierea statului, dialogul culminează în descrierea a cinci tipuri 
de oameni : omul suveranităţii morale şi de cunoaştere (numit 
aici om regal sau aristocratic), omul timocratic, cel oligarhic, omul 
democratic şi cel tiranic. Aceste cinci întruchipări umane posibile 
— de care nici sociologia , nici antropologia, nici caracterologia, 
nici politologia nu ţin îndeajuns seama, deşi ele par a da un 
tablou complet al omului ca fiinţă morală şi socială — se trezesc 
în om, îşi caută afirmarea dominantă, se ciocnesc între ele şi dau 
războiul civil din sufletul oricărui ins ieşit din anonimat. Ele sînt 
cele care colcăie în ceea ce s-ar putea numi republica interioară* 
a omului, cu un cuvînt pe care Platon Însuşi îl foloseşte (la 605 b). 
Iar de aceea traducerea titlului prin Republica este mai grăitoare 
şi mai adecvată decît cea, prea ades folosită, prin Statul, nepu- 
tîndu-se vorbi despre un „stat interior*’. Dealtfel Politeia, titlul 
grec al dialogului, dat de Platon, nici nu înseamnă stat; înseamnă 
cîrmuirea statului, sau formă de guvemămînt, termenul de stat 
fiind cu totul distonant, de vreme ce ideea lui este una modernă, 
în republica interioară încearcă să se cufunde Platon, cu acest dia¬ 
log despre dreptate ca virtute supremă a omului. 

Dar atunci, de ce arată el atlt de mult interes republicii exte¬ 
rioare, amăgind pe amatorii de constituţii şi rătăcind pe cititor? 
Din două motive, primul indicat de autor însuşi. Este nevoie 
să se invoce o cetate, sau o republică exterioară posibilă,— una 
în curs de constituire, nu gata constituită — spre a vedea „în 
mare” cum se iveşte, cum se dezvoltă şi cum arată pînă la urmă 
spiritul de dreptate în mic, la ins. Ne trebuie o modelare a su¬ 
fletului, am spune astăzi, iar Platon alege un model concret, cel 
al cetăţii. Dar nu se deformează virtutea individului la scara cetăţii? 
s-ar putea întreba cineva. Nicidecum, iar acesta este al doilea motiv 
pentru care trebuie invocată dreptatea în mare : pentm că virtntea 

este, în definitiv, socială, cînd nu este virtutea religioasă faţă de zei, 
comunitară şi ea încă. Virtutea e faţă de semeni, în sinul fiinţei 
conştient sociale care e omul. De aici datoria de a citi, în felul 
cum se alcătuieşte o comunitate care să ţină, unde anume e locul 
dreptăţii în republica interioară. Iar în ultima parte a dialogului 
corespondenţa dintre tipurile de cetate şi cele de om va fi pas 
cu pas urmărită, într-o perfectă homothetie. 

Numai că, modelul cetăţii este atît de amănunţit urmărit 
şi se întîrzie atît de mult asupra feţelor diferite ale cetăţii, cores- 
punzînd feţelor sufletului individual, încît totul dă impresia că ar 
reprezenta, nu o simplă treaptă, ci substanţa însăşi a dialogului. 
Cititorul uită astfel despre ce e vorba şi se lasă interesat, uneori 
sedus, de cele mai multe ori îngrijorat de felul cum se încheagă 
o cetate „ideală". El nu ţine seamă nici de repetatele declaraţii 
cum că o asemenea cetate nu există nicăieri şi probabil nu va 
exista niciodată. El judecă trunchiat — şi cel mai ades condamnă. 

Dacă însă dialogul ar fi de luat întocmai, ca un prospect de 
„stat" iar nu ca o pregătire pentru descrierea tipurilor de oameni, 
atunci încă s-ar putea răspunde cititorului grăbit: sînt oare vede¬ 
rile lui Platon atît de inacceptabile ? în definitiv de vreo două mi¬ 
lenii şi ceva nici un alt tip de cetate ori de stat nu au ţinut decît 
în fapt, pe cînd anticul vrea să dureze o cetate care să ţină 
in drept, să aibă o consistenţă exemplară. în cetăţile şi statele ce 
au supravieţuit în fapt, nu se poate citi ce este dreptatea. Prea 
des, dacă nu întotdeauna, dreptatea a fost a celui mai tare, după 
cum poate vedea oricine. în clipa cînd Platon ia drept model pentru 
zidirea lăuntrică a omului zidirea în veac a statului, el trebuie 
să schimbe perspectiva şi să fabuleze organizat, adică să edifice 
in gol dar în chip raţional. 

Iată atunci patru sau cinci teme fundamentale, ce au 
părut unora excesive, altora reprobabile pur şi simplu, dar ca¬ 
re, supărătoare ori nu pentru individ în republică, sînt edi¬ 
ficatoare pentru republica din individ. Întîi este primatul cetăţii 
asupra individului, aşa cum în sufletul individual trebuie să primeze 
întregul asupra părţii, altminteri omul fiind schimonosit de unila¬ 
teralitate. Apoi este tema avuţiei, adică a acelei angajări umane 
în demonia verbului „a avea" care, pînă la urmă, subminează 
oricare cetate; iar omul modem, ar face bine să se întrebe 
dacă anticul nu are dreptate, atît pentru cetate cît şi pentru sufletul 
individual, să înlăture putinţa de-a conjuga la nesfîrşit un biet 
verb auxiliar. în al treilea rînd stă egalitatea femeii cu bărbatul, 
în răspunderi ca şi în drepturi, o egalitate pe care, după două mile- 

nii, societatea o caută încă şi în orice caz sufletul individual o pro¬ 
clamă statornic. Ca o nouă temă, edificatoare atît pentru cetate 
cît şi pentru suflet, este lărgirea familiei, adică scoaterea ei din 
condiţia strict naturală; căci este oare atît de reprobabil să pri¬ 
veşti drept rude şi părinţi, nu pe cei doar tribali şi consangvini, 
ci şi pe cei de consangvinitatea spirituală pe care o conferă comu¬ 
nitatea reală?în sfîrşit este de meditat asupra educaţiei tinerilor, 
care în dialogul de faţă pare mult prea strictă. Şi totuşi, ea e necesară 
atît pentru tinerii fără înzestrare deosebită cît şi pentru cei cu în¬ 
zestrare, sortiţi să vadă dincolo de cetate. S-ar putea ca dezor¬ 
dinea cronică a societăţii să ţină de dezordinea interioară a individu¬ 
lui, datorită educaţiei prea relaxate, în fond, care se dă tinerilor. 
Toate roadele pămîntului se plivesc de buruieni, numai omul e 
lăsat să intre în viaţa matură pe jumătate plivit. Ce se poate face 
din el? Cu o cărămidă proastă, cum sîntem fiecare, nu se poate 
face o casă bună. Că nu s-a clădit nimic durabil cu noi, este lim¬ 
pede din istorie. Dar nu-i este întotdeauna limpede omului, cărămizii. 

Acestea, şi poate multe altele, ar fi de adus ca întîmpinare, 
spre a corecta repulsia prea susceptibilului cititor de totdeauna 
al Republicii lui Platon, lăsate pe jumătate citită. Numai că, nu 
ne-am propus a justifica dreptul la viaţă al unei fantome, republica 
exterioară, ci dreptul şi datoria omului de-a deveni om al suvera¬ 
nităţii morale şi intelectuale, cum vrea anticul, iar nu simplu om 
timocratic, oligarhic, democratic sau tiranic. Pentru împlinirea 
acestui tip de om, societatea, cu politicul ei, poate fi un model, 
poate fi chiar o şcoală, dar nu reprezintă un scop în sine, şi în 
orice caz nu reprezintă substanţa opereidefaţă. Cititorul de totdeauna, 
gata să facă alergie la tot ce pare să ştirbească libertatea sa de-a 
rămîne o buruiană umană, ar fi trebuit să vadă că politicul este 
subordonat aici propriei lui înnobilări. Desprindere de politic, 
iar nu cufundare în el, i-ar apărea atunci în dialog. Dacă n-ar fi 
decît mitul final unde, ca în toate miturile finale platoniciene, se 
reia pe registrul ficţi unii tot ce a tins să fie adevăr în dialogul res¬ 
pectiv, atunci încă oricare cititor ar putea să vadă că nu despre 
cetate şi state e vorba în mitul lui Er, ci despre om şi destine 
individuale. Dar nu e nevoie nici măcar să se ostenească a citi 
pînă la capăt, spre a înregistra tocmai detaşarea de politic în 
cartea pretins a politicului. Platon spune limpede (la 521 a) cum 
că numai dacă există un fel de viaţă mai bun decît cel al omu¬ 
lui politic, numai atunci insul şi cetatea pot fi în ordine. Şi adaugă 
(la 521 b) acest lucru la care toată ginta politică ar trebui să 
reflecteze: ,,E necesar ca spre cîrmuire să nu (s.n. C.N.) se în- 

drepte cel ce o îndrăgesc.” în lumina setei de-a ajunge la condu¬ 
cere, care a caracterizat întotdeauna viaţa publică, gîndul acesta 
ar fi potrivit ca motto pentru orice traducere din dialogul lui 
Platon. Iar dacă vrem totuşi a desprinde un înţeles ,,politic” din 
acest dialog unde politicul e în subordine, înţelesul este cel mult: 
cine nu vrea sau nu e în stare să slujească cetatea depăşind-o, s-o 
slujească integrindu-se în ea. 


* 

* * 

Al doilea lucru pe care crede oricine a-1 şti despre Republica 
este acela că Platon dă afară pe poeţi din cetatea închipuită de 
el. Dar nu pot oamenii citi un gînd pînă la capăt? După ce au 
aflat că poeţii sînt izgoniţi din cetate, cititorii nu mai vor să în¬ 
registreze că filosoful lasă pe poeţi să vină îndărăt, ba chiar le cere 
să ia parte, cu liberă răspundere, la viaţa cetăţii. 

înainte de a releva care poate fi răspunderea poetului în- 
tr-o cetate antică, este bine de reamintit ce era aceasta din urmă. 
Nu era un stat, ci doar o mare familie. Cetatea închipuită în prin¬ 
cipiu de Platon avea nu mai mult de 5040 cetăţeni (un număr 
ales pentru divizibilitatea lui). Nu era oare firesc ca, pe cît mai 
mică era comunitatea, pe atît mai mare să fie controlul asupra 
ei? Pe de altă parte, în orice comunitate antică, nicăieri arta n-a 
fost autonomă, ca în comunităţile europene de după Renaştere. 
Arta a fost întotdeauna în subordine faţă de religie, de riturile 
societăţii, de putere, de bogăţiile acumulate. Nu numai aşadar 
că • Republica nu este un dialog politic, ci unul despre justiţie 
şi tipurile de om, dar constiîngerile la care e supusă arta sînt de 
altă natură decît politică. în dialogul cu adevărat politic al Legilor, 
abia dacă sînt menţionate în două sau trei tînduri măsurile poli¬ 
tice care puteau constrînge creaţia artistică. Aici, in Republica, 
unde cetatea exterioară e modelul republicii interioare, omul tre¬ 
buie să fie sever cu el însuşi. Nu-i poate fi, atunci, model potrivit 
o societate a totalei toleranţe. 

Să lăsăm deoparte faptul că, dintru început, nu sînt 
daţi afară toţi poeţii, necum arta, ci doar unii poeţi; 
sau mai degrabă, sînt condamnate doar unele libertăţi 
pe care şi le iau poeţii. Să vedem pentru ce anume introduce Platon 
un control artistic în cetatea sa. El ţintea să facă — în prin¬ 
cipiu, cum am văzut, şi doar ca model teoretic — o cetate care 
să ţină, la fel cum sufletul insului trebuie să ţină. Se poate înălţa 

o cetate fără stîlpi de susţinere, în speţă cu necredinţă? Trebuie 
să crezi în ceva, ca să poţi zidi. Ta moderni este credinţa îutr-o 
idee constituantă şi formatoare, la antici era credinţa într-o idee 
religioasă sau în echivalentul ei. Cu îndoiala în ce priveşte te¬ 
meliile pe care zideşti nu poţi înălţa nimic. De aceea Platon nu 
se poate lipsi în modelul care-i trebuie, fie şi provizoriu, de stîlpi 
de susţinere. Pe Homer îl îndrăgeşte în chip deosebit şi îl ci .ează 
mai peste tot; dar cînd Homer îşi ia libertatea să batjocorească 
zeii, nu are ce face cu el, nici cu alţi poeţi ori artişti, la fej • 
lascivi şi libertini. Cu asemenea artişti, dealtfel, nimeni r.n s-a 
încumetat să dureze o republică, nici măcar Renaşterea. De cc 
ar fi încercat Platon, care ia în serios lucrurile, tocmai pentru că 
le dă un contur teoretic şi nu o împlîntare în realitatea care corec¬ 
tează singură abaterile? Cînd construieşti în gol, dar exemplar, 
îţi trebuie rigoare. De aceea îşi permite el, în acest ceas de început 
să pună în discuţie pe marele învăţător al grecilor, Homer, ca şi 
pe alţi mari poeţi. Va avea nevoie de ei îndată, cînd îi va regăsi 
în cetate şi va sta de vorbă cu ei de la dascăl de oameni la dascăli. 

Mai sever ceva este anticul cu tragicii, de care în principiu 
l-ar apropia atîtea. Dar nu este ceva de spus şi împotriva trage¬ 
diei antice ? O admirăm necondiţionat, astăzi încă, deşi între timp 
s-a gîndit atît de adînc despre tragic. Nu ne întrebăm îndeajuns 
— pe linia de gîndire a lui Platon — dacă tragicul antic are chiar 
atîta îndreptăţire să plece de jos în sus, de la nelegiuire umană 
la pedeapsă divină, sau dacă nu cumva tragicul trebuie înţeles 
de sus în jos, cum a arătat-o meditaţia asupră-i. în definitiv, 
ce fel de „tragic” este (deşi abia te încumeţi s-o spui, date fiind 
minunile de expresie şi gînd ce au ţîşnit de aici) în faptul că 
un om care şi-a ucis tatăl şi s-a cununat cu născătoarea sa, 
ori că urmaşii unui rege care a ucis şi oferit ca ospăţ odrasle omeneşti, 
sînt pedepsiţi de zei ? Aici e vorba de justiţie elementară, nu de 
tragic. Mai autentic tragică îţi poate apărea prăbuşirea fecioarelor 
din Suplicantele, ca şi a cetăţii aliate, prin tentativa lor nesăbuită 
de-a ieşi din condiţia feminină. Tragicul vine aici de sus în jos, 
în plină nevinovăţie, de la hybris-ul de a depăşi condiţia obişnuit 
umană. 

în orice caz Platon nu are ce face cu spectacolul nelegiu¬ 
irii, la fel cum n-avea ce face cu impietăţile faţă de zei, în clipa cînd 
îşi închega modelul. Mai tîrziu, într-o cetate constituită şi sigură 
de ea — dacă ar fi fost gîndul lui Platon s-o vadă înfăptuită 
în veac — ar putea fi loc şi pentru libertăţile sau impietăţile artis¬ 
tului. în fond, dacă rînduiala politică a republicii închipuite urma 

să râmlnă la fel de strictă ca la început, atunci Platon însuşi, 
cu libertăţile pe care şi le ia în atîtea rînduri, ar fi fost printre 
primii daţi afară din propria sa cetate. Altminteri, nu se întreabă 
cititorul, cum se face oare că acuzele pe care filosoful le aduce 
poeţilor, anume de impietate şi pervertire a tinerilor, sînt tocmai 
cele care i s-au adus lui Socrate la proces ? Dacă nu ar fi ceva 
de spus în apărarea lui Socrate, respectiv a poeţilor, atunci Platon 
ar fi trebuit să voteze pentru exilul sau chiar condamnarea lui 
la moarte. Iar la fel ca Socrate, poeţii trebuie şi pot să se apere. 

De aceea îi regăseşte Platon în cartea a zecea a Republicii, 
cerîndu-le să-şi arate îndreptăţirea şi dreptatea, dincolo de simpla 
desfătare ce aduc, sau cu ea cu tot. Acolo stă scris lucrul acesta 
admirabil (la 607 c), că poezia, ca şi arta în întregul ei, sînt la ele 
acasă în cetate, dacă ştiu „a vorbi cn raţiune în favoarea plăcerii'’. 
Despre plăcere ştia bine filosoful, poate încă mai bine decît poeţii, 
cum că reprezintă ceva adine uman, aşa cum o arată în dialogul 
Philebos. Dar plăcerea pură şi simplă, distracţia goală, desfătarea 
gloatei cu orice 'preţ, cadj ele în lotul artistului? Dacă e nevoie 
de ele, atunci atîtea alte mijloace nevinovate stau la dispoziţia 
gloatei: circul, gladiatorii, bufoneria de toate soiurile. Dar un 
Homer bufon şi anecdotic nu sună bine. O muzică doar pentru 
linguşirea sufletului nu sună bine, în creaţia unui dascăl de armonie 
adevărată. Amatorul de artă din zilele noastre trebuie să-şi aducă 
aminte cum s-a cutremurat aflînd că muzica lui Bach desfăta 
seara pe conducătorii unor lagăre de exterminare. Muzica noastră 
polifonică, atit de savantă, să nu fie ea în stare a obţine aceea ce 
reclama Platon de la simpla muzică monodică a antichităţii, din 
care făcea un principiu de educaţie pentru sufletele tinerilor? 

Poeţii şi creatorii de artă stau cu cinste în cetatea din care 
unii fuseseră o clipă izgoniţi, de astă dată spre a arăta — desigur 
nu în simple vorbe — ce raţiune, ce înţeles şi ce putere modela¬ 
toare poate avea arta lor. Arta nu poate fi una de imitaţie directă 
(de realism simplist, cum spunem astăzi) în viziunea lui Platon, 
care se refuză cu anticipaţie încercării unui Aristotel de a justifica 
tnimesis-ul, sau de-a pune în joc katharsis -ul în faţa spectacolului 
nelegiuirii umane. Dacă poate fi practicată imitaţia, atunci este 
una indirectă, a esenţei iar nu a aparenţei, o imitaţie a Ideii prin 
care se întemeiază de fiecare dată lucrurile. Artistul imită şi redă 
realul simplu numai atunci când nu ştie să se ridice la esenţă. 
Cum să dea afară din cetate Platon pe poetul care ştie, sau care 
măcar aspiră la o cunoaştere mai adîncă decît a realului imediat, 
prin creaţia sa ? 

în acest înţeles vom spune că Republica aduce tocmai 
o pledoarie în favoarea poeţilor şi artiştilor, la fel cum a fost 
una în favoarea filosof iei. Cît de hotărît îi înlătură Platon 
pe filosofii care îşi trădează rostul, la f 'ti cu poeţii! El crede în 
artă şi în virtuţile ei, tot aşa cum crede în filosofie şi virtuţile ei; 
căci dacă pare a condamna arta pentru artă, el nu reclamă nici 
artă cu tendinţă, ci vrea artă cu sens, artă cu deschidere către 
Idee. Ceea ce s-a întîmplat după el în lumea culturii europene, 
cu năzuinţa acesteia spre cunoaştere şi sens, ar fi trezit aprobarea 
sa. Am cuteza să spunem mai mult, că experienţele artei modeme, 
în plastică, muzică, literatură, chiar în cinematografie, se înscriu 
din plin pe linia cerinţei lui Platon de-a cunoaşte, de-a dezvălui 
înţelesurile mai adinei ale omului şi realului, sau de-a prefigura 
realul ce stă să se întruchipeze. Departe de a fi un detractor, 
Platon este un sprijinitor şi un apologet, direct sau indirect al 
artei. Poate că nu crede cu adevărat în rostul artei cine nu vede 
în tematica Republicii elogiul ei. 

Dar ne-am învăţat cu toţii să citim prost dialogul acesta. 
Aşa facem mai departe în veacul nostru, cînd au căzut vorbe 
grele împotriva viziunii politice şi estetice a lui Platon. Numai 
că, o societate care acordă prea mult politicului, stînd sub vorba 
absurdă a lui Napoleon către Goethe : „Ee destin c’est la politique”, 
şi care în acelaşi timp acordă prea puţin artei, încurajînd-o să 
fie adesea desfătare goală şi uneori veritabilă impostură, o asemenea 
societate ar face mai bine să-şi vadă de tristeţile ei. Să nu ci¬ 
tească Republica lui Platon, dacă nu o poate citi bine, şi s-o lase 
altor veacuri, care nu vor mai sta să judece operele mari după 
mizeria proprie. 


CONSTANTIN NOICA 


* Platon sptme 7coXiTetav £x<£otou tţj 4^X7)# ceea ce am 

tradus prin în sufletul individual o orînduire rea/' Pentru 

felul în care, în general, am redat vocabula greacă uoXtTeta, vezi 
Lămuriri preliminare, pp. 19-20 (n. n. A.C .) 

DESPRE AUTENTICITATE 

Autenticitatea Republicii n-a fost niciodată pusă la îndoială. 
Conform cu distribuţia tradiţională a operei lui Platon în tetralogii, 
realizată încă în Antichitate, de către Thrasyllos, Republica ocupă 
poziţia a Il-a din cea de-a VlII-a tetralogie, fiind precedată de 
dialogul poate apocrif Cleitophon şi urmată de Timaios şi Criiias. 


2 

DESPRE ÎMPREJURĂRILE ŞI DATA COMPUNERII 

Republica aparţine, evident, perioadei maturităţii lui Platon. 
Dintr-un pasaj din această lucrare (540 a) în care se recomandă 
ca cei ce se consacră cu totul filosofiei să aibă cel puţin 50 de 
ani, s-a presupus demult că Platon trebuie să fi avut măcar această 
▼îrstă, atunci cînd această operă a apărut. Dimensiunile extinse 
ale dialogului, dt şi alte aspecte au dat naştere la numeroase dis¬ 
cuţii, pe care încercăm să le rezumăm aici: 

— S-a observat aspectul stilistic specific, al Cărţii I, aspect 
care o înrudeşte cu dialogurile de tinereţe, în special — dacă ţinem 
seama de tema discuţiei — cu Gorgias (Diimmler, Von Amim, 
Friedlănder, etc.). Se pot, atunci, formula trei ipoteze: fie că a 
existat vreun dialog Thrasymachos, nepublicat însă şi lăsat o vreme 
să zacă „la sertar”, poate anterior lui Gorgias şi refolosit la un 
moment dat, spre a servi drept prooimion pentru Republica \ fie 
că Platon, aflat deja la vîrsta maturităţii, şi-a pastişat, cu bună 
ştiinţă, propriul său stil din tinereţe; fie că, în sfîrşit — aşa cum 
par a crede Pohlenz, Post şi A. Di£z — Cartea I ar fi fost, într-ade- 
văr, scrisă la tinereţe, dar nu ca operă independentă, ci ca preludiu 
la o mare operă, ce va fi elaborată mai tîrziu. Care va fi fost ade¬ 
vărul — e cu neputinţă de ştiut. Două lucruri par a fi însă în afară 
de orice îndoială: 1 x este dnerită de rest şi asemănătoare 

cu lucrările perioadei „socratice” a lui Platon; 2. Indiferent de 
motivul acestei diferenţe, e imposibil de crezut că Platon nu ar 

fi fost pe deplin conştient de ea şi că nu ar fi păstrat-o (ori creat-o) 
intenţionat. Nu are rost, de aceea, să încercăm să atenuăm con¬ 
tradicţiile existente dintre prima parte şi rest (cum face, oarecum, 
printre alţii, Cross), ci ele trebuie considerate a fi de domeniul 
,,procedeului", contrastul rezultat fiind învestit cu un sens (vezi 
Interpretarea ). 

— Dacă probabilitatea ca prima carte să fi avut o existenţă 
separată nu este prea mare, pare a fi, în schimb, destul de plau¬ 
zibilă o publicare a Republicii în ,,fascicole". Această teorie, emisă 
încă în secolul trecut de Krohn şi-a aflat mulţi susţinători. Ba pare 
să fie confirmată de o aluzie a lui Aulus Gellius despre ,,vreo două 
cărţi" ale Republicii ce ar fi fost publicate înaintea restului. Cunos- 
cindu-le, Xenofon ar fi ^scris Cyropaedia. Ce trebuie înţeles prin 
aceste duo fere libri ale lui Aulus Gellius, e mai greu de ştiut. S-a 
presupus însă că ele se raportau la o mai veche împărţire a Repu¬ 
blicii în 6 cărţi. ,,Două cărţi şi ceva” din această împărţire ar putea, 
deci, corespunde, grosso modo, cu primele patru cărţi din împărţirea 
tradiţională în 10 cărţi. Pe de altă parte, şi Adunarea femeilor (Bccle- 
siazousai) a lui Aristofan, precum şi Busiris al lui Isocrate lucrări 
în care se regăsesc unele din principiile politice ale Republicii lui 
Platon au sugerat (fără însă prea multe temeiuri sigure după Diez) 
difuzarea mai timpurie a unor părţi ale dialogului. 

Un alt indiciu ce concură la cele amintite în aceeaşi direcţie, 
poate fi şi reluarea, la începutul Cărţii a X-a (Partea a V-a) a 
atacului îndreptat împotriva poeţilor. Nu răspunde cumva Platon 
aici unor obiecţii formulate la afirmaţiile sale anterioare, cunoscute 
deja publicului? în fine, în baza rezumatului incomplet făcut în 
Timaios la o discuţie asupra unui stat ideal, ce ar fi avut loc două 
zile mai înainte, s-a presupus (Pohlenz) o ediţie timpurie şi redusă 
a Republicii • Oricum ar fi, se crede îndeobşte că, între 370 şi 375, 
Republica a fost publicată în forma pe care o ştim. (Zeller, Willa- 
mowitz-Moellendorff). 

— O altă problemă este data prezumtivă a ,,cinei la Cephalos", 
zi în care, pentru prima oară, s-ar fi organizat la Pireu o procesiune 
în cinstea zeiţei Bendis. Ar fi putut fi vorba — crede A. Taylor 
— despre anul 422-421. 

3 

DESPRE TITLU ŞI SUBTITLU 

— Titlul original*, Politeia, pune deosebite probleme de tra¬ 
ducere. Politeia, în greceşte, înseamnă în general „constituţie”, 
alcătuire sau „înjghebare politică”, „regim politic”, fiind un derivat 
al lui polis — „cetate, stat”. în acest dialog însă, termenul capătă 
o semnificaţie mult mai largă, deoarece el se poate referi nu numai 
la o realitate politică, dar şi la structura şi alcătuirea sufletului 
individual, văzut ca analog cetăţii. Latinii au tradus titlul operei 
lui Platon prin Res publica, ceea ce înseamnă, literal, „lucrul, dome¬ 
niul public”. Termenul acoperă într-o oarecare măsură semnificaţia 
socială a cuvîntului grec, dar face imposibilă menţinerea semnifi¬ 
caţiei sale psihologice. într-adevăr, cum s-ar putea vorbi despre 
o res publica privata? Modernii au împins „trădarea” încă şi mai 
departe : unii, ca francezii, anglo-saxonii sau italienii, au calchiat 
pur şi simplu titlul latin, obţinînd denumiri ca RSpublique, Republic, 
Repubblica. Or, în toate aceste limbi, cuvîntul şi-a restrîns aria asupra 
unui anumit regim politic, anume cel opus celui monarhic. A numi 
însă cetatea perfectă imaginată de Platon o „republică” este, dacă 
avem în vedere sensul actual al cuvîntului folosit, o maximă absur¬ 
ditate : căci, tocmai în această „republică” desăvîrşită, filosofii 
trebuie să fie „regi”, iar regimul, în totalitatea sa, este declarat 
a fi regimul cu adevărat „regal”. 

Germanii au ales o altă cale: ei au încercat să traducă cuvîn¬ 
tul grec cu ajutorul \*ocabulei moderne pentru stat, ceea ce a făcut 
ca, în cele mai multe dintre traducerile germane, dialogul lui Platon 
să fie numit Der Staat (Statul). Dar şi această versiune este defec¬ 
tuoasă. Cuvîntul corespunde de fapt grecescului polis, căci cetatea, 
oraşul, la greci, era sinonimă cu „statul”. (Desigur că polis are 
totuşi o arie semantică considerabil mai largă). Cît despre politeia, 
aceasta, cum spuneam, înseamnă mai degrabă „regimul de stat”, 
„forma de organizare a statului”, decît „statul” pur şi simplu. 

La noi, traducînd în 1923 primele patru cărţi ale operei lui 
Platon, Vasile Bichigean opta şi el pentru titlul Statul. 


* în unele manuscrise, titlul operei apare sub varianta Poli- 
teiai, adică Republicile. Mărturia lui Aristotel, care 6e referă pe 
larg la Politeia, cît şi alte mărturii, înlătură cu totul posibilit atea 
ca Platon să-şi fi denumit opera sa Politeiai. 

Dintre cele două variante. Republica şi Statul, extrem de defec¬ 
tuoase, cum s-a văzut, ambele, mi s-a părut totuşi că prima este 
măcar ceva mai cunoscută, mai familiară publicului românesc din 
zilele noastre, aşa că, în această primă traducere românească in¬ 
tegrală a textului acestei capodopere platoniciene, am ales-o pe ea. 
Cititorul trebuie să aibă însă în vedere caracterul pur convenţional 
al acestui titlu. Pe de altă parte, în text, .am fost nevoit să traduc 
politeia aşa cum contextul şi sensul o cereau, ceea ce a condus la 
situaţia dezagreabilă că, pentru un singur termen utilizat de către 
Platon — politeia — traducerea utilizează mai multe versiuni. 
Desigur că în acest fel, unitatea felului în care Platon descrie atît 
societatea, cît şi sufletul, ajunge să fie, sub aspect terminologic, 
considerabil întunecată. 

— Subtitlul peri dikaiou aparţine, ca toate aceste subtitluri, 
editorilor alexandrini. L-am tradus prin formula „despre drept’*, 
deşi sintagma românească poate da naştere la ambiguităţi; „drept" 
trebuie înţeles ca substantiv abstract, iar sintagma „despre drept" 
trebuie alăturată altor sintagme echivalente ca, „despre frumos", 
„despre bine". 


4 

DESPRE PERSONAJELE Care IAU PARTE LA DISCUŢIE 

Republica face parte dintre dialogurile „povestite”. Socrate 
se adresează unui auditor nenumit, relatînd conversaţia pe care 
ar fi avut-o în ajun la Pireu, în casa lui Cephalos. în Timaios, 
prezentat ca o continuare la Republica, acest auditoriu intră şi el 
în scenă; Timaios, Critias, Hermocrates. Totuşi, după opinia gene¬ 
rală a interpreţilor, nimic nu ne poate face să credem că, în 
momentul redactării Republicii, Platon avea în vedere un audi¬ 
toriu precizat al lui Socrate. 

Personajele care iau parte la discuţia despre dreptate împreună 
cu Socrate sint: 

Cephalos — era un bogat syracusan, tatăl lui Polemarchos 
şi al retorului Lysias, stabilit la Atena la invitaţia lui Pericle. Ar 
fi t r ^it 30 de ani aici, pînă la sfîrşitul vieţii. Poseda la Pireu o 
foarte productivă manufactură (ergasterion) de arme. 

Polemarchos — după moartea tatălui său, devenit şeful fami¬ 
liei, laolaltă cu fraţii săi, se mută în sudul Italiei, la Thurioi, unde. 

cu toţii, primesc cetăţenia. Se reîntorc însă la Atena, după eşecul 
expediţiei ateniene din Sicilia. Polemarchos, foarte bogat 'şi el, 
piere în timpul tiraniei Celor 30 care căutau să pună mîna pe ave¬ 
rile locuitorilor bogaţi ai Atenei. 


Glaucon şi Adeimantos sînt fraţii mai mari ai lui Platon, care 
nu avea mai mult de 4 —5 ani în momentul prezumtiv al cinei de 
la Cephalos. Bătălia în care ei s-ar fi distins împotriva celor din 
Megara ar fi avut loc la Nisaia. Glaucon făcea parte dintre apro¬ 
piaţii Ini Socrate, care i-ar fi descurajat tînărului ambiţiile de a 
se apuca de politică încă înainte de a împlini vîrsta de 20 de ani. 
Ar fi scris şi dialoguri socratice din care nu ni s-a păstrat nimic. 
Este extrem de semnificativ că, în decursul a 9/10 din cuprinsul 
dialogului, tocmai fraţii lui Platon sînt interlocutorii lui Socrate. 
Pe de altă parte, legătura mai strînsă dintre Glaucon şi Socrate 
(ei sosesc împreună în Pireu) explică de ce rolul de interlocutor 
pentru Socrate al acestuia este considerabil mai extins, decît cel 
al fratelui său. 

Thrasytnachos — retor şi sofist din Chalcedon în Bithynia. 
I se atribuiau preocupări pentru structura perioadei, pentru ritmul 
frazei. Opera sa principală ar fi fost o lucrare de retorică Marele 
Tratat (Megale techne). I se mai atribuie şi un Peri rhetorikes 
(Despre retorică). (Vezi, pentru date despre viaţa şi opera lui Thra- 
symachos, precum şi pentru fragmentele păstrate din opera aces¬ 
tuia, capitolul ,,Thrasymachos'' din volumul II, partea a 2-a din 
Filosofia greacă pînâ la Platon, redactat de Manuela Tecuşan). 

Cleitophon — atenian, fiul lui Aristonymos, este, alături de 
Archinos, Anytos şi Phormisios, partizan al lui Theramenes, repre- 
zentînd deci o facţiune oligarhică moderată. Aristofan, în Broaştele 
(967), îl socoteşte a fi un adept al educaţiei sofistice. Din dialogul 
platonic sau pseudo-platonic omonim, se poate crede că Cleitophon 
fusese, un timp, atras de către Socrate, pe care însă îl părăsise, 
dezamăgit, în favoarea lui Thrasymachos, al cărui susţinător îl întîl- 
nim aici, în Republica. Rolul lui Cleitophon în această operă, limi¬ 
tat la dteva replici, este cu totul episodic. Dimpotrivă, toate per¬ 
sonajele amintite mai sus, fie că ,,intră în scenă” mai mult ori 
mai puţin, joacă cîte un rol esenţial în economia dialogului, fiecare 
împlinindu-şi „cursa” sa în „ştafeta” purtătorilor unui crez etic 
combătut de către Socrate (vezi Interpretare, pp. 30 — 39). 

5 

STRUCTURA ŞI PĂRŢILE DIALOGULUI 

în mod tradiţional. Republica ne apare împărţită în 10 cărţi. 
Dar această împărţire este, în fapt, cu totul arbitrară, ea nedato- 
rîndu-se lui Platon, ci editorilor săi. într-adevăr, opera era prea 
întinsă pentru a putea fi editată (în condiţiile antichităţii) într-un 
singur volumen şi astfel, textul a fost divizat arbitrar în mai multe 
părţi relativ egale între ele. Mai întîi, se pare că vor fi fost doar 
şase diviziuni — „cărţi”, dar toate manuscrisele care ne-au par¬ 
venit, ne oferă împărţirea în 10 cărţi. 

Mai toţi comentatorii au recunoscut însă o diviziune logică 
în 5 părţi. în legătură cu aceasta, ar fi de menţionat un singur 
aspect de principiu. în general, limita dintre prima parte şi cea 
de-a doua este socotită a coincide cu cea dintre Cartea I şi a Il-a. 
Am considerat însă că această primă parte a Republicii se încheie, 
în realitate, abia odată cu sfîrşitul discursurilor celor doi fraţi. 
Căci atunci se încheie lampadophoria partizanilor formalismului 
etic, atunci Socrate începe „digresiunea” construcţiei cetăţii ideale, 
atunci „dublura socratică” intră în scena pe care nu o va mai 
părăsi pînă la sfîrşit. Chiar dacă prima carte a Republicii are o 
anumită autonomie faţă de rest, explicabilă şi prin împrejurările 
compunerii sale (vide supra) nu trebuie scăpat dinJvedere faptul 
că de-abia odată cu discursurile lui Glaucon şi Adeimantos, proble¬ 
mele puse în Cartea I îşi capătă împlinirea. 

Spre deosebire de alte traduceri sau ediţii ale Republicii am 
crezut nimerit a respecta în prezentarea textului nu arbitrara 
împărţire în 10 cărţi, ci pe cea logică, în 5 păi ţi. S-ar putea obiecta 
că regăsirea unor pasaje va deveni astfel mai dificilă; nădăjduiesc 
că tabla de corespondenţe anexată rezumatului de mai jos, precum 
şi numerotarea Stephanus vor înlesni totuşi căutarea şi regăsirea 
oricăror pasaje. în cadrul fiecărei dintre cele 5 părţi, am mai 
operat şi alte subdiviziuni, urmînd în general un obicei consacrat. 



LĂMURIRI PRELIMINARE 


23 


6 

PLANUL REPUBLICII 

Partea I (Cartea I — Cartea a Il-a pînă la 367 e). 

1. Socrate şi Glaucon sînt invitaţi la Cephalos. 327 a—328 b. 

2. Conversaţia cu Cephalos. O definiţie „mercantilă” a drep¬ 
tăţii. 328 b—331 e. 

3. Conversaţie cu Polemarchos. Respingerea ideii că drept 
înseamnă să faci bine prietenului şi rău duşmanului. 331 e—336 b. 

4. Discuţia cu Thrasymachos. Respingerea dreptăţii înţeleasă 
ca „folos al celui mai tare”. 336 b—354 b. 

5. A. Glaucon cere ca dreptatea în sine să fie lăudată. Discur¬ 
sul lui Glaucon în apărarea eticii „contractualiste”. 357 a—362 d. 

B. Discursul lui Adeimantos rostit în completarea celui al 
fratelui său. 362 d—367 e. 


Partea a Il-a (Cartea a Il-a, 367 e—383 c. 
Cartea a IlI-a, 386 a—417 b, Cartea a IV-a, 419 a — 
445 e. Cartea a V-a pînă la 449 a). 

1. Introducere. Socrate va apăra din nou dreptatea. 367 e— 
368 c. 

2. Dreptatea va fi căutată mai întîi în cetate, apoi în suflet. 
Principiul oikeiopragiei. Construirea cetăţii „idilice”. 368 c—372 d. 

3. Primele elemente ale unei cetăţi mai „reale”. Paznicii şi 
firea pe care ei trebuie s-o aibă — înflăcărată şi filosofică. 372 d — 
376 c. 

4. Educaţia paznicilor. 376 c —d. 

A. Educaţia prin arta Muzelor. Conţinutul mitologiei tradi¬ 
ţionale trebuie amendat. 376 d —379 a. 

B. Canoanele noii învăţături despre zei: zeul este bun, poate 
fi doar cauză pentru bine, e imutabil şi nu amăgeşte. Felul cum 
trebuie prezentaţi eroii. 379 a—392 c. 

C. Modul de expresie al noii mitologii trebuie să evite imi¬ 
taţia. 392 c—398 c. 

D. Ce fel de armonii şi de ritmuri trebuie folosite: acestea 
să fie simple. Arta, în general (pictură, broderie etc.) să urmeze 
canoanele prescrise pentru arta Muzelor. 398 c—403 c. 

5. A. Educaţia gimnastică a tinerilor în acord cu cea baaată 
pe arta Muzelor. Noua medicină. 403 c—408 c. 

B. Echivalenţa dintre jurisprudenţă şi medicină. 408 c 
-410 a. 

C. Gimnastica, ca şi arta Muzelor, se adresează, în primul 
rînd, tot sufletului. Acţiunea lor compensativă. 410 a—412 b. 

6. A. Conducătorii — „paznicii desăvîrşiţi”. Cum trebuie ei 
selecţionaţi. Mitul raselor metalice. 412 b—415 d. 

B. Felul cum vor locui paznicii. Ei nu au proprietate perso¬ 
nală, ci au totul în comun. Nu posedă bogăţii. în ce fel sînt ei 
fericiţi. 415 d —421 c. 

C. Echilibru între bogăţie şi sărăcie. Cetatea bună, fiind 
„unică", este mai puternică decît celelalte. 421 c—423 b. 

D. Alte legiuiri. Recapitularea folosului unei bune educaţii. 
Critica politicienilor din cetăţile greceşti. Legiuiri religioase. 423 b 
-427 c. 

7. A. Căutarea dreptăţii în cetate. Restul virtuţilor şi locul 
lor în societate: înţelepciunea, vitejia, cumpătarea. Dreptatea 
este, în realitate, oikeiopragia. 427 c—434 d. 

B. Căutarea dreptăţii individuale. Sufletul are aceleaşi părţi 
ca şi cetatea: partea raţională, partea înflăcărată şi partea ape¬ 
tenţă. 434 d—441 b. 

C. Virtuţile în suflet sînt în acelaşi fel cu cele din cetate. 
Educaţia poate armoniza părţile sufletului între ele. Portretul 
omului drept. 441 b —444 a. 

D. Ce este nedreptatea. Ea este o dizarmonie şi o boală a 
sufletului. Cele patru forme de degenerare a cetăţii şi a sufletu¬ 
lui. 444 a—449 a. 

Partea a IlI-a (Cartea a V-a de la 449 a, Car¬ 
tea a Vl-a, 484 a—511 e, Cartea a Vil-a, 514 a — 
541 b). 

1. Socrate este nevoit ca, la insistenţele celor de faţă, să reia 
problema posesiei comune a femeilor şi a copiilor. 449 a—451 b. 

2. A. Primul „val" : educaţia comună a femeilor şi a bărba¬ 
ţilor. 451 b—457 b. 

B. Al doilea „val": femeile şi copiii vor aparţine tuturor. 
Eugenia. Cetatea ca mare familie. Fericirea individuală a paznicilor. 
Războiul şi pacea. 457 b—471 c. 

3. A. Al treilea . val" : cum va fi cu putinţă cetatea cea bună. 
471 c —473 b. 

B. Filosofii trebuie să domnească. Distincţia dintre filosofii 
adevăraţi şi „iubitorii de opinie'*. Domeniile ştiinţei şi opiniei. 
Ierarhia dintre ele. 473 b—484 a. 

C. Filosofii, avînd acces la adevăr şi la ştiinţă, trebuie în 
mod firesc să conducă. Trăsăturile firii filosofice. 484 a—487 b. 

4. A. Reluarea discuţiei despre filosofi. Denaturare c filosof iei 
in cetăţile reale. Parabola corăbiei. Coruperea firilor nobile în 
cetăţile reale şi felul cum sînt ele abătute de la practicarea filo¬ 
sofici. 487 b —497 b. 

B. în cetatea bună filosofia nu trebuie să reprezinte o ocu¬ 
paţie „secundară", precum e ea în cetăţile reale. Filosofii vor 
„picta” cetatea după un model ideal. 497 b —502 c. 

5. A. Educaţia ce trebuie dată viitorilor filosofi-conducători. 
Calităţile pe care ei trebuie să le aibă. Ei vor suporta şi „cunoaş¬ 
terea supremă”. 502 c—504 e. 

B. „Cunoaşterea supremă" este „Ideea Binelui". Binele este 
transcendent gindirii şi plăcerii. Analogia cu soarele, „odrasla 
Binelui”. Binele este transcendent şi fiinţei. 504 e—509 d. 

C. Analogia cu lini a împărţită în patru diviziuni. Cele patru 
forme de cunoaştere ce corespund celor patru nivele ale fiinţei. 
509 d—511 e. 

D. Analogia cu peştera. Filosofia „întoarce" sufletul spre 
contemplaţia Binelui. Dar după ce l-a contemplat îndeajuns, filo¬ 
soful trebuie să „coboare în peşteră" înapoi, pentru a cîrmui cetatea. 
514 a—521 c. 

E. Ce fel de cunoştinţe trebuie date viitorilor filosofi, pentru 
a-i îndrepta spre contemplaţia Binelui. Aritmetica, geometria, 
astronomia, stereometria, armonia. 521 c—531 d. 

F. Dialectica înseamnă încununarea acestor discipline. Ea 
este adevărata ştiinţă. Reluarea descrierii celor patru forme de 
cunoaştere. 531 d—535 a. 

G. Repetatele selecţii prin care pot fi recrutaţi conducătorii. 
Virstele la care ei sînt supuşi feluritelor încercări. Trebuie evitată 
dezvoltarea spiritului „eristic". Sfîrşitul organizării cetăţii bune. 
535 a—541 b. 

Partea a IV-a (Cartea a VlII-a, 543 a —569 c. 
Cartea a IX-a, 571 a—592 b). 

1. Reluarea discuţiei despre constituţiile şi sufletele corupte 
din punctul de unde ca fusese întreruptă. 543 a—544 b. 

2. A. Enumerarea celor patru constituţii rele: timocraţia, 
oligarhia, democraţia şi tirania. 544 b —545 c. 

B. Discursul Muzelor. Naşterea timocraţiei din cel mai 
bun regim. 545 c —548 d. 

C. Omul timocratic. 548 d—550 c. 

3. A. Cetatea oligarhică. 550 c —553 a. 

B. Omul oligarhic. 553 a—555 b. 

4. A. Cetatea democratică. 555 b —558 c. 

B. Omul democratic. Plăcerile necesare şi cele nenecesare. 
558 c —562 a. 

5. A. Cetatea tiranică şi regimul tiranic. Excesul de libertate 
din democraţii duce la tiranie. 562 a— 571 a. 

B. Omul tiranic. Dorinţele tiranice. Tirania lui Bros. 571 a — 

576 b. 

6. A. Nefericirea tiranului este maximă cînd este judecată 
prin analogia suflet—cetate. 576 b—580 d. 

B. Nefericirea tiranului judecată în baza criteriului raţiunii. 
580 d—583 b. 

C. Nefericirea tiranului judecată cu ajutorul analizei plăce¬ 
rilor. Calculul diferenţei dintre fericirea omului drept şi nefericirea 
tiranului. 583 b —588 b. 

7. Consideraţii finale. Comparaţia sufletului cu o fiară cu 
trei chipuri. Omul tiranic şi nedrept n-are nici un folos ascunzîndu-se. 
Cetatea cea bună are un „model ceresc”. 588 b —592 b. 

Partea a V-a (Cartea a X-a, 595 a—fine) 

1. A. Reluarea criticilor aduse poeţilor. Teoria imitaţiei şi 
exemplul celor „trei paturi”. Pictura reprezintă o imitaţie a imi¬ 
taţiei. Homer nu ar trebui socotit „educatorul Eladei”, căci „ştiinţa” 
sa e doar o iluzie. 595 a—603 b. 

B. Poezia mai este criticabilă şi pentru că ar dczlănţui pasi¬ 
uni şi s-ar asocia cu partea cea mai rea a sufletului. 603 b— 608 b. 

2. A. Răsplăţile pentru virtute şi dreptate. Sufletul este nemu¬ 
ritor. El, în fiinţa sa adevărată, trebuie privit doar atunci cînd 
este despărţit de trup. Comparaţia lui Glaucos, zeul mării. 608 b — 
612 b. 

B. Răsplăţile sosite de la zei şi de la oameni în timpul vieţii 
întregesc foloasele intrinseci ale dreptăţii. 612 b —614 a. 

C. Răsplăţile şi pedepsele sosite după moarte. Mitul lui Er. 
ncheiere. 614 a —621 d. 



INTERPRETARE LA 


REPUBLICA 


I. DESCENSIO AD INFEROS 

Primul cuvint al unei mari cărţi pare rareori a fi întîmplător. 
Sau poate doar noi, plăcîndu-ne astfel să credem, ne închipuim a 
descoperi acolo o intenţie ascunsă, un fel de profeţie despre ceea 
ce ar putea fi cartea toată. Vrem, aşadar, să vedem în el o emblemă, 
un rezumat concentrat la maximum al întregului, semnalizînd 
ceea ce urmează să fie mai departe. 

Oricum ar sta, în fapt, lucrurile, voim să credem că Republica 
lui Platon nu începe cu un cuvint oarecare, lipsit de un anume 
caracter emblematic. „Am coborît ieri în Pireu” (kateben) — 
astfel îşi începe Socrate relatarea. Dar de ce ar fi acest prim cuvint 
„am coborît” important? De vreme ce Platon a ales ca scena dia¬ 
logului să fie o locuinţă din Pireu, devenea necesar ca Socrate 
să „coboare” pentru a ajunge acolo. însă, această „coborîre” 
trebuie privită într-un context mai general: să ne amintim, astfel, 
mai întîi, totala lipsă de interes a lui Socrate pentru părăsirea zidu¬ 
rilor Atenei, pentru „apodemie”. Să observăm iarăşi că, dintre 
toate dialogurile platoniciene al căror principal protagonist este 
Socrate, doar Republica şi Phaidros se „joacă” în afara Atenei. 
Tar dacă ţirt&n seama că „scena” din Phaidros se petrece totuşi 




28 


ANDREI CORNEA 


în proximitatea zidurilor, undeva, ,,la iarbă verde”, se poate spune 
că numai discuţia din Republica este plasată cu adevărat in altă 
parte decît în Atena. Şi, atenţie : dintre toate dialogurile în care 
apare Socrate, acesta este cu mult cel mai lung, şî am putea spune, 
considerabil mai bogat în probleme, teme, demonstraţii, analize. 
Iată deci situaţia: locul unde Socrate este pus să participe la cea 
mai cuprinzătoare şi bogată discuţie a sa se află situat dincolo de 
traseele obişnuite unde se plimba filosoful în căutarea unor parte¬ 
neri de discuţie şi a unor părtaşi la căutarea trudnică a adevărului. 
Republica pare a se ,,juca dincolo”. 

Dar ce înseamnă aceasta ? E bine, poate, să ne inspirăm aici 
din ideile interpreţilor neoplatonici: aceştia au văzut, în dezinte¬ 
resul lui Socrate pentru ..apodemie”, refuzul filosofului de a se 
părăsi pe sine, de a deveni altceva. Ei au scris ecuaţiile: sine, 
autenticitate = cetatea; „apodemia” = înstrăinare de sine. Aveau, 
poate, dreptate. Aşadar, Socrate a părăsit, de data aceasta, cetatea 
şi, mai mult, „a coborît”. îndepărtarea de sine se asociază, s-ar 
zice, cu o pierdere, cu o scădere, cu un minus. 

Dar ce a abandonat Socrate în plecarea sa, ce e, deopotrivă, 
şi o „cădere” ? Pentru a avea intuiţia unui răspuns, să privim des¬ 
tinaţia drumului său. El s-a dus la Pireu să vadă serbările zeiţei 
Bendis şi apoi a ajuns în casa bătrînului Cephalos. Nu s-ar putea 
zice că îndepărtarea de oraşul său e prea radicală. Căci Pireul nu 
e deloc o „străinătate”, deşi, neîndoielnic, nu mai e chiar Atena. 
E un „altceva” diluat totuşi printr-un „acelaşi”. Aşa cum şi ser¬ 
bările la care Socrate a asistat, în cinstea zeiţei Artemis şi a surorii 
sale trace, Bendis, erau ceva amestecat: exista o procesiune a local¬ 
nicilor, a cetăţenilor atenieni, dublată însă de una a tracilor. Mai 
departe, nici casa în care a avut loc discuţia nu era chiar străină ; 
dar Cephalos, ca şi fiii săi, Polemarchos şi Lysias, prin calitatea 
lor de „meteci”, nu erau cu adevărat atenieni, deşi nici chiar vene¬ 
tici nu mai puteau fi numiţi: erau şi ei, ca şi Pireul, ca şi sărbă¬ 
toarea, ceva amestecat. La fel deci, „amestecată”, va fi şi „apo¬ 
demia” şi „katabasa” lui Socrate: nu o cădere sau o plecare radi¬ 
cale, nu un abandon definitiv şi total al sinelui. Ci doar o relativă 
înstrăinare, o parţială remodelare, în care se mai zăresc totuşi şi 
trăsături ale vechii personalităţi. Dar ce abandonează Socrate ? 
Iarăşi neoplatonicii, de exemplu Proclos, opunînd Pireul — oraşul 
maritim —, Atenei — oraşul continental, precum viaţa impură, 
dominată de sofistică poate fi contrapusă vieţii purificate, filoso¬ 
fice, sugerează o soluţie. După ei, prin urmare, coborîrea în Pireu 
indică un traseu iniţiatic; acolo în Pireu ar avea loc pătimirea 

sufletului în căutarea dreptăţii şi adevărului, în timp ce revenirea 
în Atena, unde va avea loc scena din Timaios şi Critias semnifică 
renaşterea la valorile certitudinii şi contemplaţiei pure. Ar fi, 
desigur, ispititor a se vedea în Republica şi în katabasa socratică 
primul act al unui proces imţiatic; dar aceasta ar presupune a 
„citi” Republica din perspectiva lui Timaios şi Critias şi a postula 
o unitate a priori a acestor trei dialoguri. Or, nu avem nici cel 
mai mic temei să credem că Platon, concepînd iniţial Republica, 
avea în minte pe Timaios şi pe Critias. De aceea, katabasa lui 
Socrate din Republica trebuie privită şi judecată în sine: coborînd 
în Pireu, în oraşul pe jumătate străin, Socrate se înstrăinează de 
sine pe jumătate. 

Intr-adevăr, Socrate rămîne, în parte, în acest dialog, ceea 
ce era el de obicei: un dialectician, un „maieutician”; prin aceste 
trăsături îi recunoaştem silueta şi putem avea, un moment, impresia 
că a rămas întru totul aidoma. Dar iată şi elementul străin : Socrate 
şi-a pierdut aici, în Republica, prudenţa sa caracteristică, reţinerea 
dinaintea generalizărilor şi, mai ales, negativitatea sa tulburătoare 
şi deconcertantă. Dimpotrivă, el se avîntă acum în durarea unor 
măreţe construcţii teoretice, aşază una peste alta cărămizile unei 
arhitecturi ce vrea să atingă cerul, cu săli numeroase şi variate, 
dintre care unele trezesc o încîntare fără de margini, iar altele 
ne fac să ne cutremurăm de oroare. Ce înseamnă atunci „coborî- 
rea” lui Socrate? Este ea oare necesara coborîre dinaintea ascen¬ 
siunii ? Procedează Socrate asemenea oamenilor, care, înainte de a 
începe să înalţe tumul Babei, au coborît în şesul Şinear? Sau este 
ea o veritabilă nekyia, asemenea celei a lui Enea, o „descensio 
ad inferos”, ce pune în contact cu fantomele neliniştitoare ale unei 
lumi a viitorului ? 

Poate că de fapt această „coborîre” a lui Socrate e, mai întîi 
de toate, o uitare: Socrate îşi „uită entuziasmul”. El, care ştia 
atît de bine — cum se vede în Phaidros sau în Banchetul — că 
raţiunea omenească, oricît de cuprinzătoare şi de adincă, are şi ea 
limitele sale, că zborul spre adevăr e imposibil în absenţa elanului 
„erotic”, a patosului dionisiac, a delirului, face aici, în Republica* 
dovada unui raţionalism extremist şi impenitent. Socrate devine 
acum un sophos, reducînd la maximum spaţiul de manevră al celui 
care, altădată, complăcîndu-se în conştientizarea neştiinţei, utili¬ 
zase celebrul cuvînt spre a desemna dorul de înţelepciune ce-1 
însufleţea: philo-sophia. 

In fapt, se pare că Socrate, în Republica, şi-a părăsit „daimo- 
nul” — duhul său tainic şi incert — care a rămas, pesemne. 

sus, în cetate, nevoind sau neputînd să-şi însoţească protejatul 
pînă jos, pe ţărmul mării. Şi astfel Socrate vorbeşte, construieşte, 
înalţă şi rînduieşte, cu înverşunarea — admirabilă, ce-i drept — 
a „unei maşini de înţelepciune", dar la fel de incapabil să se 
oprească, să-şi contenească iureşul, ce ameninţă să cuprindă toate 
orizonturile, precum era ucenicul vrăjitor să oprească mătura fer¬ 
mecată. Căci acolo — Maestrul, aici „daiinonul" — sînt absenţi. 

Iată deci ce se întîmplă: în „căderea" sa la Pireu, cetatea pe 
jumătate străină, în popasul său în casa pe jumătate străină, 
prilejuit de o sărbătoare pe jumătate străină şi ea, Socrate se 
pierde pe jumătate : entuziastul, închinătorul iubirii sacre, pose¬ 
datul de „daimon" rămîn în urmă, sus, şi doar dialecticianul, şi 
acesta transformat, vine să-şi petreacă seara în casa lui Cephalos. 
Un Socrate „înjumătăţit”, aşadar, din pricina plecării din cetate 
şi a coboririi, rostuieşte statul ideal, în noaptea închinată zeiţelor 
Lunii. Să zicem, prin urmare, că Republica este o explozie zănatică 
a spiritului scăpat de sub control, este copilul teribil al adai- 
moniei. 


II. „MOŞTENITORII" 

1 

în prima mare parte a Republicii, care cuprinde Cartea' şi 
o parte din Cartea a Il-a, Socrate rămîne totuşi cel pe care îl cu¬ 
noşteam din dialogurile platonice de tinereţe, numite „socratice", 
precum Alcibiade, Hippias Maior, Protagoras, Lysis: ignoranţa 
simulată a filosofului stîmeşte afirmaţiile îngîmfate ale preopinen¬ 
ţilor, care îşi exprimă un crez etic, estetic sau politic. Mai apoi 
însă, prin întrebări iscusite, Socrate îi pune în încurcătură, dove- 
dindu-le netemeinicia punctului lor de vedere şi sugerindu-le nece¬ 
sitatea unei abordări mai profunde a problemei. în cazul de faţă, 
tema pusă în discuţie este cea a dreptăţii şi totul pare să ne 
facă să aşteptăm o desfăşurare „canonică” a discuţiei, conformă 
cu toate regulile dialogului socratic. Or, una dintre acestea se 
referă la lipsa de iniţiativă a lui Socrate : acesta neagă, dar afirmă 
prea puţin, ceea ce conduce, de obicei, discuţia la un impas. Acest 
caracter „socratic” al primei părţi a Republicii i-a făcut pe unii 
comentatori să presupună că ea ar fi fost redactată cu mult înain¬ 
tea celorlalte părţi, sau că, cel puţin, Platon ar fi folosit vreo lucrare 
de tinereţe. în ceea ce ne priveşte, ni se pare puţin important de 

ştiut dacă această parte a fost, ca atare (ori cu remanieri) compusă 
în tinereţe, sau dacă Platon şi-a imitat primul său stil. Ni «se pare, 
dimpotrivă, extrem de însemnat a înţelege semnificaţia contrastului 
dintre această parte şi ceea ce urmează. Dar să nu anticipăm. 

Ca mai întotdeauna în dialogurile sale, şi aici Platon preci¬ 
zează cadrul discuţiei. Cu această ocazie, el face două sugestii, 
pe cît de fine, pe atît de importante. Mai întîi, el ne lasă să bănuim 
că atmosfera şi compania care îl întîmpină pe Socrate în casa lui 
Cephalos, nu-i erau filosofului prea pe plac. Cel puţin, nici cu 
Lysias, unul dintre feciorii lui Cephalos (am văzut-o în Phaidros), 
nici cu Cleitophon (o ştim din dialogul omonim), nici mai ales cu 
Thrasymachos, cum avem s-o aflăm imediat, Socrate nu avea relaţii 
prea bune, ceea ce explică greutatea cu care el se lasă invitat în 
casa lui Cephalos. în ultimă instanţă, aceasta era casa unor oameni 
cu stare, cultivaţi dealtfel şi cam ,,snobi”, cum am zice astăzi, 
pentru care, prezenţa printre ei, pentru o seară, a bizarului perso¬ 
naj care era Socrate, putea reprezenta încă o „piesă” de oarecare 
preţ în colecţia lor de curiozităţi. Cealaltă sugestie a lui Platon 
nu e decît un mic simbol: conversaţia din casa lui Cephalos se 
angajează în aşteptarea lampadophoviei, a ştafetei cu torţele, ce 
urmează să fie organizată, în cinstea zeiţei Bendis, în timpul nopţii. 
Dar, în realitate, lampadophoria a şi început: rînd-pe-rînd, mai 
multe personaje îşi trec una alteia „torţa” unui anumit crez etic. 
Or, acest crez etic, susţinut de oameni bogaţi, puternici sau de 
neam bun, nu e deloc pe placul lui Socrate. Ce poate el atunci 
face? ^1 trebuie să „alerge” după fiecare încercînd să stingă torţa 
pe care ceilalţi, pentru a o proteja, o trec mereu de la unul la 
celălalt, tot mai departe... 


2 

Cephalos, stăpînul casei, bătrînul şi bogatul metec din Pireu, 
este, fireşte, primul purtător al „torţei”. Spre a motiva în faţa lui 
Socrate folosul averii, el avansează un anumit crez etic simplu: 
banii sînt buni deoarece cu ei poţi să-ţi cumperi liniştea înainte 
de moarte, plătindu-ţi toate datoriile contractate faţă de oameni 
şi zei. în felul acesta — sugerează Cephalos — vei sfirşi ca un 
om drept. Iată, aşadar, o primă definiţie a dreptăţii: să achiţi 
ceea ce datorezi. 

Cine este acest Cephalos, în realitate; pe cine reprezintă el? 
Fiindcă e un bătrîn aflat la „pragul de sus” al bătrîneţii, cum se 
exprimă Socrate citîndu-1 pe Homer, fiindcă îşi sprijină opiniile 

pe autoritatea unui Pindar sau Sofocle, s-ar putea crede că prin 
el vorbeşte glasul tradiţiei. Nimic mai fals! Chiar Cephalos recu¬ 
noaşte că părerile sale nu sînt împărtăşite de majoritatea celor 
de-o vîrstă cu el. Dar atunci al cui reprezentant este bătrinul ? Nu 
este greu de văzut: al celor bogaţi; dreptatea sa este o dreptate 
a celor avuţi. Căci — socoteşte Cephalos — nu poţi fi om drept 
dacă nu-ţi plăteşti datoriile, ceea ce înseamnă că trebuie să şi ai 
din ce plăti. 


3 

O asemenea dreptate mercantilă nu este, fireşte, pe placul lui 
Socrate. Replica lui vine simplă şi fără apel: Cum poate fi drept 
— spune el — cel care ar înapoia armele împrumutate, cînd cel 
care i le-a împrumutat a înnebunit între timp ? Concluzie : a achita 
ceea ce datorezi nu poate fi întotdeauna un lucru drept. 

Aici intervine Polemarchos, fiul lui Cephalos, iar bătrinul, sub 
pretext că trebuie să se ocupe de o jertfă, părăseşte discuţia. 
Dar Polemarchos — cum observă Socrate — este moştenitorul 
pe drept al bunurilor lui Cephalos: atît al banilor, cit şi al ideilor 
bătrmului, al „ideologiei” acestuia. S-ar zice că, mai mult de două 
mii de ani înaintea lui Marx, Platon intuia unele dintre relaţiile 
ce pot exista între baza economică şi suprastructură. 

Polemarchos, deci, devenit al doilea alergător la „lampado- 
phoria” din casa lui Cephalos, moşteneşte ideea despre drept a 
tatălui său, aducîndu-i însă o corecţie, spre a ocoli impasul în care 
ajunsese bătrinul şi atribuind concepţia poetului Simonides. El 
reafirmă că este drept să înapoiezi datoria contractată faţă de 
fiecare, dar înţelege această datorie în chip mai abstract: datorezi 
cuiva nu bani sau alt lucru, ci o facere de bine sau de rău, după 
cum persoana respectivă ţi-este prietenă sau duşmană. Altfel spus, 
drept este să faci bine prietenului, căruia îi datorezi facere de bine, 
şi tot drept este să faci rău duşmanului, căruia îi datorezi, astfel, 
un rău. 

Confruntat cu această opinie, Socrate adoptă acum metoda 
sa obişnuită: întreabă cu iscusinţă, iar Polemarchos răspunde 
imprudent, ajungînd, pînă la urmă, să fie pus în contradicţie cu 
sine însuşi. E foarte important însă să observăm că argumentele 
pe care le oferă Socrate nu sînt întotdeauna prea „cinstite”, ba 
chiar, în două cazuri, ele constituie veritabile sofisme: astfel, redu- 
cînd la absurd afirmaţia lui Polemarchos, care crede că dreptatea 
serveşte la păstrarea banilor, Socrate ajunge la concluzia că drep- 

tatea este folositoare în cazul unor lucruri nefolositoare (banii 
puşi la păstrare, în grija omului drept, şi nefolosiţi), ceea cş aco¬ 
peră de ridicol opinia lui Polemarchos. Or, servit şi de faptul că, 
in greceşte, achrestos poate însemna atît ,,nefolositor”, cît şi „nefo¬ 
losit”, Socrate confundă cele două noţiuni, deşi e vădit că un lucru 
„nefolosit” nu este cîtuşi de puţin şi „nefolositor”, în principiu. 
Apoi, afirmaţia lui Socrate că dreptatea, dacă ştie bine să păstreze 
şi să păzească, va şti la fel de bine să şi fure, identifică, în mod 
grav, calităţile de ordin moral pe care trebuie să le aibă omul 
drept, cu nişte dexterităţi „tehnice”. Ar fi greu de crezut că Platon 
nu strecoară cu bună ştiinţă aceste sofisme în gura lui Socrate 
(vom încerca să vedem mai tîrziu şi de ce). în orice caz, de pe 
urma lor, în special a ultimului, rezultă o punere subtilă în gardă 
în faţa metodei lui Socrate care tinde să identifice practicarea 
dreptăţii cu practicarea unei „arte”. în fine, Socrate pare chiar 
să se contrazică. Căci, printre ideile pe care Polemarchos este 
silit să le accepte, se află şi nobila formulă că omul drept nu poate 
face răul în nici o împrejurare. Aceasta, deoarece omul drept 
este şi bun, iar binele nu poate fi cauza răului. Dar „a fi bun” 
ţine mai degrabă de esenţa omului decît de calităţile sale de bun 
„tehnician”, ceea ce înseamnă că dreptatea nu ar putea fi sub¬ 
sumată conceptului de „artă” (techne) şi pusă în rînd cu activitatea 
medicului, cîrmaciului sau bucătarului. însăşi baza de discuţie 
a celor doi se arată astfel şubrezită. 

Cursa lui Socrate după „torţa” purtată de Polemarchos este, 
aşadar, destul de şovăielnică, de nesigură şi de contradictorie; 
numai că adversarul său nu este deloc un alergător prea iute şi 
el se predă repede. Iar Socrate, măcar în acest moment, ţinteşte 
cu precizie. Bl îi face celuilalt un veritabil proces de intenţie: 
Nu, — zice Socrate la sfîrşit — opinia că dreptatea înseamnă să 
faci bine prietenului şi rău duşmanului, nu poate aparţine unui 
înţelept ca Simonides, Bias sau Pittacos; ea nu are dreptul să se 
pună sub oblăduirea unei venerabile tradiţii, aşa cum nici punctul 
de vedere al lui Cephalos, deşi semănat cu referinţe ilustre, nu 
putea fi tradiţional. O dreptate al cărei principiu este prietenia 
şi duşmănia faţă de ceilalţi, care face rău acelora care nu-ţi sînt 
pe plac, devine lesne o dreptate a bunului plac, proprie unui tiran 
ca Xerxes sau Periandros. Iar Polemarchos buimăcit, acceptă. 
El, feciorul bogatului Cephalos, moştenitorul nu numai al averii 
aceluia, dar şi al ideologiei sale, încuviinţează că punctul său de 
vedere nu este cel al unui înţelept, ci al unui stăpîn arbitrar şi 
nelegiuit, care îşi imaginează că banii şi puterea îi deschid orice 

cale. Ba chiar, cinstit, se arată gata să lupte laolaltă cu Socrate 
împotriva părerilor pe care le împărtăşise pînă adineaori. Se poate 
o mai completă şi totală „demascare de clasă” ? 

4 

Actul trei al „lampadophoriei” îi aparţine lui Thrasymachos, 
un cunoscut şi reputat sofist din Chalcedon, care „moşteneşte” 
astfel, pentru a doua oară „torţa” unei anumite concepţii etice. 
Platon are grijă să ni-1 facă cît se poate de antipatic pe acest nou 
„alergător”, mizînd pe principiul vechi şi bine verificat că o teză 
ajunge să piardă din credibilitate atunci cînd purtătorul ei nu o 
inspiră: astfel, sofistul e violent ca „o fiară”, nu-şi respectă adver¬ 
sarul, ba chiar îl insultă, e plin de vanitate, nu ştie să-şi recunoască 
înfrîngerea şi, fapt deloc lipsit de importanţă pentru precizarea 
poziţiei sale — e avid după bani. Şi totuşi, trebuie s-o recunoaştem 
(iar Platon avea toate motivele să recunoască faptul), intervenţia 
sa este îndreptăţită. Mai întîi, el îl acuză pe Polemarchos de „cola¬ 
boraţionism” : Cum — pare să spună Thrasymachos — te-ai lăsat 
pînă într-atît sedus de către Socrate, încît ţi-au scăpat sofismele 
lui ieftine şi i-ai îngăduit astfel să te învingă ? Or, — crede 
Thrasymachos — argumentarea lui Socrate nu a fost doar impre¬ 
cisă, lipsită de rigoarea trebuincioasă, sofistică; în plus, ea s-a 
bazat şi pe o metodă criticabilă: dialectica socratică — adică 
metoda de a demola prin întrebări iscusite orice afirmaţie pozitivă 
a preopinentului, nu poate conduce şi nici nu conduce, în fapt, 
la vreun cîştig autentic. Reproşul acesta pare a fi fost destul de 
răspîndit. El formează, în orice caz, tema unui mic dialog plato¬ 
nician (socotit de obicei, apocrif), Cleitophon, unde un discipol cu 
acest nume se plînge lui Socrate, că nu primeşte de la el niciodată 
răspunsuri pozitive şi sigure, în nici o privinţă. Cleitophon previne 
că, dacă lucrurile vor continua astfel, el îl va părăsi pe Socra¬ 
te, spre a deveni discipol nu altuia decît lui Thrasymachos. Şi 
într-adevăr, aici, în Republica, îl aflăm ca susţinător al acestuia. 
Probabil că oameni ca Cleitophon nu înţelegeau că filosof ia, cel 
puţin în sensul ei originar, e mai aproape de menirea ei atunci 
cînd ea nu oferă răspunsuri sigure şi ferme, ci le descurajează. 
Ei ar fi trebuit să priceapă că, refuzînd să continue discuţia peste 
un anumit punct şi mărturisindu-şi ignoranţa, Socrate atrăgea 
atenţia asupra limitelor raţiunii discursive, sugerînd alternativa 
altor căi: poate „delirul”, poate „entuziasmul”, poate Eros-ul, 
poate, pur şi simplu, tăcerea. Oricum, această particularitate a 

dialecticii socratice putea apărea drept un defect nu numai pentru 
pripitul Cleitophon sau îngîmfatul Thrasymachos, ci, uneori, chiar 
şi pentru Platon, aşa cum vom încerca să arătăm mai departe. 

între timp, Thrasymachos are un astfel de răspuns precis şi 
clar, cu care îşi închipuie că poate să-l biruie pe Socrate: dreptatea 
— susţine el — este folosul celui mai tare. Acest răspuns, desigur 
cinic, este, măcar, sincer şi limpede. „Moştenitorul” lui Polemar- 
chos şi al lui Cephalos nu mai apelează la autorităţi, nu mai folo¬ 
seşte cuvinte mari precum „datorie”, „cuvenit”, aşa cum făcuseră 
aceia, ci exprimă fără echivoc ceea ce Polemarchos, fără intenţie 
probabil, ascunsese; morala susţinută de primii doi şi pe care acum, 
cu mai multă convingere şi îndemînare, avea să o propună Thrasy- 
inachos, reprezenta intr-adevăr, punctul de vedere al unui Xerxes 
sau Periandros: folosul personal al stăpînului, ori cel al clasei 
conducătoare, este instituţionalizat ca dreptate şi ca lege în stat 
şi impus ca normă supuşilor. Injustiţia stăpînului se metamorfo¬ 
zează, prin mecanismul coerciţiei, în „dreptul” slugii. 

Fără îndoială că, expunînd teza brutal şi tăios, afirmîndu-şi 
presupusa superioritate şi vădindu-şi proasta creştere, Thrasyma¬ 
chos nu izbuteşte să-şi atragă prea multă simpatie de partea-i. 
Dimpotrivă, cei prezenţi, ca şi cititorul dealtfel, au tendinţa „să 
ţină” cu Socrate, care încearcă să răstoarne teoriile retorului. Şi, 
ajutat de acea ostilitate spontană care îiftîmpină întotdeauna cinis¬ 
mul, cît şi de obişnuita sa abilitate dialectică, Socrate reuşeşte să 
învingă şi în această a treia repriză a cursei. 

Iarăşi, însă, trebuie recunoscut că raţionamentele lui Socrate 
sînt departe de a fi ireproşabile, ceea ce face ca acuzaţiile de prin¬ 
cipiu pe care Thrasymachos le adusese metodei şi celui care o 
practica să nu poată fi socotite total lipsite de temei. Socrate 
susţine bunăoară — şi Thrasymachos e nevoit să accepte — că 
dreptatea ca orice „artă” nu aduce folos pentru cel mai tare, ci 
pentru cel mai slab. Stăpînul drept, prin urmare, va fi de folos 
altuia şi nu sieşi, aşa cum socotea sofistul, şi, în general, foloasele 
dreptăţii se răsfrîng asupra altora şi nu, în mod nemijlocit, asupra 
celor care o practică. Dar, mai departe, Socrate va afirma că drep¬ 
tatea pune în acord sufletul cu sine însuşi, reprezentînd astfel 
una dintre „virtuţile”, dintre calităţile specifice ale aceluia, în 
absenţa cărora el nu ar putea exista în bune condiţii, adică trăi 
fericit. Or de aici pare să decurgă că practica dreptăţii aduce, 
nemijlocit, folos celui ce o practică. Contradicţia în care ajunge 
Socrate este evidentă. 

în fond, şi acum, ca şi mai înainte, argumentaţia lui Socrate 
este viciată de o presupunere, pe care, dealtfel, Thrasymachos o 
acceptă fără discuţie şi chiar o susţine (ceea ce sugerează că aceasta 
era opinia curentă a sofiştilor), anume, că a fi om drept înseamnă 
a „practica dreptatea’* în felul în care un medic îşi practică medi¬ 
cina, sau un cîrmaci — arta navigaţiei. Cu alte cuvinte, dreptatea 
se reduce la o practică analogă celorlalte „arte”, ea este, în fapt, o 
„artă”. Cum şi cui aduce folos o „artă” — deci şi dreptatea — 
aici se despart Thrasymachos şi Socrate, dar asupra fondului ches¬ 
tiunii — dreptatea este o „artă” — ei par să fie de acord. Iar 
această nouă şi stranie, aparent, „colaborare” dintre cei doi adver¬ 
sari, nu va scăpa neobservată unora dintre cei de faţă. 

Deocamdată, Thrasymachos este, la rîndul lui, învins: Socrate 
pare că a recuperat încă o dată „torţa”, izbutind să demonstreze 
că dreptatea este superioară nedreptăţii, că ea este mai „rentabilă”, 
aducînd folos real, putere şi fericire unei comunităţi sau unui individ 
şi că morala tiranului este prostie şi slăbiciune. 

Socrate a biruit, aşadar, iarăşi. Dar, cum o spune chiar el, 
victori- sa e doar aparentă, iar dialectica pe care el a practicat-o, 
a suferit, în realitate, un eşec. Şi nu doar prin slăbiciunea argu¬ 
mentaţiei sale s-a vădit acest eşec, ci şi prin faptul, deloc mai liniş¬ 
titor dealtfel, că mersul discuţiei a fost vicios: înainte de a se 
da o definiţie valabilă dreptăţii şi nedreptăţii, de a se găsi, aşadar 
— pentru a utiliza un termen aristotelic — io ti eşti — al lor — 
discuţia s-a grăbit să precizeze care sînt calităţile şi beneficiile 
dreptăţii şi ale nedreptăţii. Or, nu este o dovadă de ştiinţă, ci de 
ignoranţă să indici atributele unui lucru, fără să-i cunoşti, mai 
întîi, esenţa. Dar „alergarea” încă nu s-a sfîrşit. 

5 

Căci Socrate, deşi era gata-gata să abandoneze „cursa”, rămîne 
totuşi pe loc, la insistenţele lui Glaucon. Se petrece acum cea de-a 
treia „moştenire” ideologică: aşa cum Thrasymachos preluase 
„torţa” de la Polemarchos, care îi făcuse prea multe „îngăduinţe” 
lui Socrate, tot astfel cei doi fraţi, Glaucon şi Adeimantos, o preiau 
de la Thrasymachos, „vrăjit înainte de vreme” de vorbele lui 
Socrate. Tranziţia este de notat: bătrînul Cephalos şi fiul său 
sînt meteci şi oameni de afaceri, Thrasymachos este străin şi sofist. 
Iată însă că acum, opiniile care devalorizează dreptatea apar în 
gura unor tineri atenieni, de familie bună, şi care, atenţie, se in- 
tîmplă să fie tocmai fraţii cei mari ai lui Platon. Desigur, cei doi 

declară răspicat că, în forul lor interior, ei nu sînt de acord cu 
ceea ce vor spune, făcînd pe avocaţii Diavolului, dar că l£ lipsesc 
argumentele pentru a se convinge decisiv pe sine, cit şi pe alţii, 
că credinţa pe care o nutresc, poate fi validată de către raţiune. 
Să fie vorba aici şi despre o mică mărturisire autobiografică ? Tre¬ 
cuse şi tînărul Platon prin îndoieli asemănătoare, puse acum pe 
seama celor doi fraţi mai mari ? Sînt utilizaţi aceştia ca un fel de 
alter ego al lui Platon însuşi ? Verosimil. în orice caz, Glaucon şi 
Adeimantos, care, de aici înainte, preiau, în exclusivitate funcţia 
de parteneri de dialog ai lui Socrate, joacă rolul tînărului curat 
şi cinstit, derutat însă de teoriile la modă, gata să cadă el însuşi 
pradă lor, dar doritor să se prindă de colacul de salvare al oricare a 
viziuni mai generoase, care să dea satisfacţie atît sentimentelor, 
cit şi judecăţii sale. 

Or, după cum declară ei, Socrate, cel puţin pînă în acel moment, 
nu le-a oferit această satisfacţie globală. Lor nu le-au scăpat 
anumite deficienţe ale argumentării filosofului, ceea ce îi deter¬ 
mină să creadă că înfrîngerea lui Thrasymachos şi a crezului pe 
care sofistul îl exprimase nu a fost încă înfăptuită. Ei îl fac mai 
întîi pe Socrate să admită că dreptatea trebuie aşezată în categoria 
acelor bunuri ce aduc folos nu numai prin consecinţele lor, dar, 
mai ales şi cu precădere prin ele însele. în această situaţie, este 
fals a se asocia practicarea dreptăţii cu practicarea unei „arte”. 
Căci aceasta din urmă — aşa cum Socrate însuşi stabilise puţin 
mai înainte — nu aduce nemijlocit vreun folos celui ce o practică, 
ci doar altuia. în consecinţă, dacă dreptatea ar semăna cu o „artă”, 
eanuarfi utilă celui ce o are, prin sine însăşi, ci doar, mijlocit, 
prin răsplata pe care ea o făgăduieşte şi deci ea nu ar trebui iubită 
pentru sine, ci doar pentru urmările sale. 

însă — arată cei doi — tocmai acesta este crezul majorităţii 
oamenilor, iar afirmaţiile unui Polemarchos sau Thrasymachos pot 
fi cu uşurinţă reduse la această concepţie. Temeiul acesteia — spun 
ei — este convenţia, „contractul social”, cum se va zice mai tîrziu. 
Din slăbiciune şi din neputinţă, oamenii convin între ei să nu-şi 
facă reciproc nedreptăţi, stabilind legi pe care le numesc „drepte”. 
Dar, ar fi suficient ca vreun om să fie destul de puternic, precum 
Gyges, cel din povestea cu inelul fermecat, pentru ca aceste con¬ 
venţii să nu mai aibă putere pentru el. Căci practicarea dreptăţii 
e o activitate trudnică şi anevoioasă, al cărei singur merit este că 
poate să-i ferească pe cei slabi de un rău mai mare decît e ea însăşi, 
fiindcă în nici un caz, ea nu poate fi socotită un „bine”, în sine. Con¬ 
secinţa este limpede : de vreme ce dreptatea rezultă în urma înche- 

ierii unui „contract social’*, este imperios necesar ca regulile con¬ 
tractului să fie păstrate. Dar orice sistem de reguli reprezintă ceva 
exterior, întrucît regulile sînt, toate, nişte forme. A fi om drept, 
prin urmare, înseamnă a fi în mod formal drept, a lăsa doar apa¬ 
renţa de dreptate, fără să fii, în realitate. Aceasta este valabil nu 
numai în relaţiile cu oamenii, dar şi în cele cu zeii. Religia nu este, 
şi ea, decît o formă de contract dintre oameni şi zei, întemeiată pe 
do ut des. împlinirea cu rigoare a unor ritualuri, indiferent de cali¬ 
tatea morală reală a celui ce le îndeplineşte, este eficace şi poate 
asigura satisfacţii în lumea aceasta şi mîntuire în cealaltă. Omul 
— sugerează cei doi — este, în general, constrîns să se deplaseze 
în spaţiul unor relaţii codificate şi complicate, dacă vrea să tră¬ 
iască onorabil, dar nimeni nu-i cere să-şi asume interior sensul 
acestor relaţii. Iar omul cu adevărat drept, dar care nu vrea sau 
nu poate să şi pară drept, va suferi şi va fi nefericit, deoarece socie¬ 
tatea îl condamnă ca pe unul ce nu-i respectă regulile, în timp 
ce ea îl va premia din belşug pe nedreptul care ştie să pară drept. 
Teoria lui Thrasymachos, că dreptatea este folosul celui mai tare, 
este urinarea acestui tip de etică: „mai tare” este cel abil şi iscusit 
a naviga pe marea relaţiilor sociale; acesta ştie, graţie „artei” sale, 
să nu eşueze sau să nu se izbească de stînci; şi deci, părînd în¬ 
totdeauna drept, nu va avea decît de cîştigat de pe urma reputa¬ 
ţiei frumoase pe care şi-o va fi obţinut. De asemenea, opinia lui 
Polemarchos, că drept este să dai fiecăruia ce i se cuvine, se justi¬ 
fică, iarăşi, în temeiul aceloraşi idei generale : fiecare este tratat 
în conformitate cu rolul său în sistemul de reguli sociale : sprijină 
el acest sistem, va fi răsplătit; nu-1 sprijină, va fi pedepsit. 

Numai că — mai sugerează cei doi tineri — Socrate nu are 
motiv să se arate supărat sau să se împotrivească consecinţelor 
particulare ale unei teorii, atîta vreme cit el însuşi sprijină tundă 
mentul general al acesteia, ţ^rin presupunerea că practica dreptăţii 
s-ar asemăna unei „arte”. 

Să facem acum bilanţul: Punctul comun al „ştafetei” după 
care a alergat Socrate, centrul de greutate, aşadar, al acestor „moş¬ 
teniri” nu este decît ideea, implicită sau explicită, de a face din 
dreptate, sau din etică, în general, un lucru formal; exterior, depin- 
zînd de buna observare a unor reguli. Bătrînul Cephalos credea că 
omul drept este cel care îşi plăteşte exact datoriile, urmînd, prin 
aceasta, regula de joc a negustoriei. Fiul .său nu făcea decît să 
generalizeze aplicativitatea acestei reguli de om de afaceri. Sofistul 
Thras 3 r machos găsea că dreptatea este să urmezi regula jocului 
impus de tiran, de cel puternic. Glaucon şi Adeimantos, la rîndul 

lor, generalizează acest punct de vedere, iar „regula jocului” se 
confundă la ei cu „contractul social”. Raportul lor faţă de Thrasy- 
machos este raportul lui Polemarchos faţă de tatăl său: o atenuare 
a unei concepţii primitive, restrînse, uneori brutale, în favoarea 
unei teorii mai generale, mai cuprinzătoare. Dar seusul fundamental 
rămîne, în toate cazurile, acelaşi: de o parte, contractualism econo¬ 
mic, de cealaltă, contractualism politic şi social. Omul drept este, 
pretutindeni, cel care ştie şi poate „să dea”, „să plătească”, „să 
se comporte” într-un anume fel, adică este un om care „face”. 
Dar oare dreptatea ţine doar de „a face” — par să se întrebe fraţii 
lui Platon şi Platon împreună cu ei — nu şi de „a fi” ? Regula unui 
joc, aparenţa, forma goală, exteriorul pot substitui fiinţarea, esenţa, 
inferioritatea ? 

De partea cealaltă, l-am văzut pe Socrate, care, cu iscusinţa lui 
obişnuită, a izbutit să-şi „vrăjească” şi să-şi încurce adversarii. Dar, 
în ansamblu, demersul său nu a reuşit, căci el a părut incapabil să 
întemeieze o teorie a dreptăţii independentă de conceptul de „artă” 
pe care se bazau şi preopinenţii săi. Iată de ce ipotezele sale spriji¬ 
neau cumva, fără voie, chiar acele idei pe care ele ar fi trebuit 
să le ruineze. Astfel, părînd el însuşi că nu are nimic nou de oferit, 
Socrate justifică credinţa că o teorie negativistă — cum era cea a 
lui Thrasymachos — este preferabilă lipsei oricărei teorii. 

6 

Aceştia sînt, deci, adversarii lui Socrate, şi acesta este, cel 
puţin pînă în momentul de faţă, Socrate. Dar unde este Platon? 
De obicei, îl căutăm pe Platon îndărătul lui Socrate, presupunîud 
că acesta il face pe maestrul său să-i exprime şi propriile păreri. 
Se petrec lucrurile în acest fel şi în partea întîi a Republicii ? Credem 
că nu. Căci sensul critic al acestei părţi a Republicii nu poate fi 
înţeles decît din perspectiva lui Platon, dar nicidecum din perspec¬ 
tiva unui Socrate mai mult sau mai puţin istoric cum este cel din 
aceste rînduri, ce-şi practică dialectica sa obişnuită. 

Să reamintim acum ceva foarte banal, dar care nu trebuie 
niciodată pierdut din vedere în cazul dialogurilor platoniciene: 
cînd întîlnirea din casa lui Cephalos ar fi avut loc. Atena era încă 
o mare putere, semeaţă, bogată, glorioasă. Cînd scria însă Platou, 
la foarte mulţi ani distanţă. Atena pierduse un război crincen, 
cunoscuse invazia străină, îngenuncherea, două revoluţii sîngeroase, 
asasinate politice, proscripţii şi, nu în ultimul rînd, procesul şi con- 

damnarea Ini Socrate. Aparent, nimic dintre aceste nenorociri nu 
transpare în scenele pe care le compune Platon aici, ca şi în alte dia¬ 
loguri. Şi totuşi, ar fi cu neputinţă să nu credem că experienţaistorică 
n-ar modela şi impregna vorbele şi ideile din dialoguri. Astfel — se 
putea gîndi Platon — oare formalismul etic pe care îl susţinuseră 
atenienii, nu contribuise la prăbuşirea cetăţii? Căci nu aplicaseră 
ei dreptul celui mai tare chiar aliaţilor lor, sau învinşilor, aşa cum 
arată Tucidide ? Nu săvîrşiseră ei nedreptăţi şi sacrilegii în numele 
acestui principiu? Şi mai ales, nu-1 uciseseră ei pe singurul om cu 
adevărat drept din rîndul lor, Socrate, numai pentru că acesta nu 
respecta „regula jocului”, pentru că era altfel decît ei? 

Or, dacă moartea lui Socrate şi împrejurările în care a fost ea 
posibilă, reprezintă, probabil, impulsul afectiv al întregii opere a 
lui Platon, aici, în Republica, această problematică devine încă 
şi mai acută, căci tocmai problema dreptăţii este tema pusă aici 
in discuţie. Numai că, odată cu trecerea timpului, aceste împreju¬ 
rări îi vor fi apărut lui Platon într-o lumină mai puţin netă decît 
la început şi, probabil, ceva mai puţin radicală. Nu că ar fi început 
să afle circumstanţe atenuante celor ce l-au condamnat pe dască¬ 
lul său; dar, cu trecerea timpului, Platon vedea tot mai clar că nu 
doar cîţiva oameni răuvoitori au stat înapoia acestei condamnări, 
ci o întreagă societate. Dar societatea lui Cephalos şi Thrasymachos, 
a lui Alcibiade sau Lysias, era totuşi şi societatea lui Socrate, pe 
care ar fi fost greu să-l separi de mediul său. Şi într-adevăr, nu-1 
consternase Socrate pe bunul Criton, în închisoare, mărturisind că 
nu se simte în stare să înfrângă, prin fugă, legile unei cetăţi, pe care 
le acceptase, fie şi tacit, întreaga viaţă ? Nu era atunci Socrate în¬ 
suşi, — se putea gîndi retrospectiv Platon — acel Socrate, inimagi¬ 
nabil în afara liberalismului şi a democraţiei ateniene, părtaş, în 
oarecare măsură, la eşecurile şi chiar la crimele acestei democraţii, 
şi poate chiar, în mod paradoxal, la propriul său asasinat? Căci dacă, 
aşa cum am văzut, metoda şi argumentele filosofului se învecinau 
uneori, nepermis de mult, cu cele ale adversarilor săi declaraţi, 
dacă poziţia sa morală nobilă triumfa, un moment, doar datorită 
atracţiei „magice” a personalităţii sale, incapabilă însă fiind să se 
opună în mod eficace şi raţional, Socrate trebuie să fie considerat 
nu numai obiect, dar şi subiect al destinului său tragic. Iată de ce 
lupta pentru întemeierea apologiei unui Socrate ideal, a „dreptu¬ 
lui adevărat” se duce acum nu numai cu un Thrasymachos şi cu 
cei de-o seamă cu el, nu numai cu valorile morale ale societăţii ate¬ 
niene, care se bizuiau pe o etică „contractualistă” şi „formală”, 
justificată de sofişti, ci chiar şi cu felul de a fi, dar şi cu cel de a fi 

filosof al realului şi istoricului Socrate. Apologia lui Socrate, aşa¬ 
dar, devine acum, la Platou, un fel de Uroboros, o fiinţă ce 6e auto- 
devorează. 


III. SOCRATE ŞI „DUBLURA” SA 

Iată-ne, acum, la capătul discursurilor celor doi fraţi, în punctul 
de inflexiune al acestei opere a lui Platon. Inflexiune, mai întîi 
tematică şi metodologică: îndemnat de către cei de faţă, Socrate 
va purcede la apărarea unei dreptăţi de esenţă, autentice, propunînd 
un fel de digresiune, care va determina întreg demersul ulterior. 
El sugerează că dreptatea individuală, dreptatea din suflet, este 
de acelaşi fel cu cea colectivă, cu dreptatea din „polis”. De ce atunci 
— se întreabă el — nu am putea vedea mai întîi cum apare şi ce 
este dreptatea în cazul unei societăţi cît se poate de bune, perfecte ? 
Dimensiunea cîmpului de observaţie crescînd, va fi mai uşor de ob¬ 
servat dreptatea, tot aşa cum aceleaşi caractere se citesc mai uşor 
pentru prima dată, atunci cînd ele sînt mai mari, decît atunci cînd 
ele sînt mai mici. Aşadar întemeierea cetăţii drepte va preceda, din 
raţiuni de metodă cel puţin, analiza dreptăţii individuale. 

Dar cotitura realizată astfel mai are şi un alt aspect, cu nimic 
mai puţin important, deşi mai puţin lesne de sesizat: Socrate îşi 
schimbă rolul. Pînă acum, într-adevăr, aşa cum am văzut, el se 
mulţumise — ca de atîtea alte ori — să răstoarne prin întrebări 
dibace, ipotezele şi convingerile partenerilor săi de discuţie. 
Acesta fusese rolul lui Socrate — acela de a surpa pretenţii¬ 
le la ştiinţă şi înţelepciune ale oamenilor, de a le da în 
vileag înfumurarea, vana lor trufie. Acesta era rolul pe care 
i-1 prescrisese oracolul din Delfi, care îi atrăsese ura unui 
Anytos sau Meletos, care, în cele din urmă, îl condusese la moarte. 
Dar Socrate, el însuşi, nu ştia nimic şi singura sa superioritate faţă 
de ceilalţi stătea în conştiinţa acestei neştiinţe. Or, iată că acum, 
deodată, parcă însuşindu-şi critica unui Thrasymachos sau Cleito- 
phon, Socrate începe să propună, chiar el, ceva pozitiv — ipoteze, 
idei noi din ce în ce mai îndrăzneţe, teorii. Rămînem în continuare 
în cadrul dialogului şi al dialecticii. Dar acesta îşi schimbă radical 
sensul: întrebările lui Socrate nu mai au scopul de a-şi încurca 
adversarii, ci reprezintă doar apeluri la bun simţ şi la logica comună, 
pentru ca acestea să-i certifice şi să-i sancţioneze propunerile. In¬ 
terlocutorii — Glaucon şi Adeimantos — nu-i mai sînt, dealtfel 
adversari, ci asociaţi într-o mare întreprindere constructivă, ale 

cărei etape le aprobă rînd pe rînd. Ei sînt, aşadar, responsabili, în 
egală măsură cu Socrate, pentru întreg lanţul consecinţelor. Din 
„negativ”, dialogul devine „pozitiv”. 

Ce se ascunde aici ? Cred că nu putem păşi mai departe, dacă 
nu examinăm, cît se poate de sumar, raportul Socrate —P la ton, 
mai adăugind astfel un strop de cerneală la oceanul strîns deja în 
legătură cu acest subiect. Cred, împreună cu Taylor şi cu alţii, că 
Platon reproduce, în linii mari, în dialogurile sale de tinereţe (dar 
nu numai acolo), personalitatea reală a dascălului său. Afirmaţia 
poate părea — o ştiu prea bine — necugetată. Căci, dacă un lucru 
este sigur, acela este că nu ştim aproape nimic sigur despre Socrate. 
Nici spusele lui Xenofon, nici cele ale lui Aristotel, nici, cu atît mai 
mult, celelalte informaţii disparate de care dispunem nu ne permit 
să decidem, cu oarecare certitudine, că, în anumite dialoguri pla¬ 
tonice, Socrate apare cu un chip mai „autentic”, decît în altele. 
Sîntem astfel reduşi la intuiţie, cu alte cuvinte, trebuie să con¬ 
struim pe nisip. Odată ce sîntem conştienţi de aceasta şi, deci impli¬ 
cit, de fragilitatea ipotezelor noastre, se poate, totuşi, accepta că, 
în baza dialogurilor zise „socratice” ale lui Platon, dar şi a celor¬ 
lalte izvoare, este îndreptăţit a se delimita trei particularităţi ale 
firii lui Socrate, ce au, totuşi, o bună şansă să fie autentice. Astfel, 
e de crezut că, într-adevăr, Socrate obişnuia să opună vanităţii 
sofiştilor ce îşi închipuiau că ştiu „totul”, experienţa sigură, chiar 
dacă limitată a feluriţilor artizani şi meseriaşi, a „profesioniştilor”, 
ca să spunem aşa. în al doilea rînd, ştim iarăşi, cu precizie, că So¬ 
crate nu a scris nimic. Dar ce ar fi putut scrie un filosof, ca Socrate? 
Evident, fie vreun peri physeos, fie vreo disertaţie oarecare asupra 
uneia dintre marile chestiuni metafizice, etice, politice, care frămîn- 
tau pe toţi. Or, n-a făcut-o. Nu este de crezut că Socrate dispreţuia, 
pur .şi simplu, arta scrisului. E de bănuit, dimpotrivă, că avea tot 
respectul pentru tratatele de specialitate, scrise cu profesionalism, 
atîta vreme cît acestea se mărgineau la un subiect limitat şi precis, 
îi aprecia şi pe poeţi sau pe rapsozi, în măsura în care şi aceştia ră- 
mîneau în interiorul domeniului lor propriu de activitate, practicîn- 
du-şi arta lor şi fără să-şi închipuie că posedă o cunoaştere generală 
şi atotcuprinzătoare. Dar Socrate nu credea, probabil, că experienţa 
umană reuşită pe cazuri limitate şi particulare, bine determinate, 
poate fi, cu succes, extrapolată asupra „marilor chestiuni”. Şi, cu 
atît mai mult i se părea această extrapolare hazardată, cu cît ea 
ar fi îmbrăcat haina unui „tratat”, ce ar fi năzuit să sancţioneze, 
astfel, o formalizare a metafizicii sau a moralei, în chipul în care 
proceda, în domeniul său, un tratat cinegetic sau medical. Cunoaş- 

terea proprietăţilor părţii nu ar putea deci înlesni prea mult accesul 
către cunoaşterea totului, ori, ca să utilizăm un limbaj mai'modera, 
Socrate nu credea că din proprietăţile locale ale lumii se pot deduce 
proprietăţile sale globale. Şi iată, acum, şi cea de-a treia caracteris¬ 
tică a lui Socrate : Dacă el nu socotea că Totul poate fi cunoscut, 
şi încă pomindu-se de la parte, nădăjduia totuşi că acest Tot poate 
fi cumva „trăit”. Entuziasmul, delirul — şi experienţa sa perso¬ 
nală, ,,daimonică” trebuie să fi fost decisivă aici — ar putea înlesni 
o apercepţie vagă, dar zguduitoare în felul ei, a globalului. La toate 
acestea, să mai adăugăm o informaţie dată de Platon în Phaidon : 
cel puţin atîta vreme cit nu se găsea în extaz, cît nu ,,ieşea din sine” 
devenind, cumva, un altul, Socrate nu era deloc o fire artistică, nu 
avea calităţi de creator. Iată de ce a rămas el atîta timp surd la 
îndemnul zeului de a compune ,.muzică”, în sens profan, închipu- 
indu-şi fals însă că filosof ia sa poate ţine loc de muzică. 

Se poate spune, aşadar, că personalitatea lui Socrate „funcţio¬ 
nează” pe două registre: al „normalului” şi al „anormalului”. 
Atîta vreme cît este „normal”, cît este el însuşi, Socrate nu este 
ten artist şi un creator. De aceea, el nu simte imboldul să facă „mu¬ 
zică”, nici să scrie, şi mai ales, să se lanseze in construcţii metafi¬ 
zice. Căci între non-artisticitate şi rezerva faţă de metafizică există 
o strînsă legătură: creaţia artistică nu se poate manifesta în afara 
metaforei, a simbolului, metonimiei etc., iar toate acestea nu re¬ 
prezintă decît transferuri de proprietăţi, sub diferite forme, de la 
un domeniu al experienţei asupra altuia, şi, în ultimă instanţă, 
asupra întregului, deci extrapolări ale localului. Pe de altă parte, 
in momentul stărilor „de graţie”, Socrate poate fi inspirat, poate, 
fi chiar poet, dar, nici acum, metafizician, căci aceasta presupune 
pe de altă parte şi o anumită obiectivitate şi detaşare. în esenţă, 
lipsa de artisticitate „normală” a lui Socrate pare să fi constituit 
rădăcina psihologică a rezervei sale faţă de metafizică. 

Dar iată că Platon — cel care l-a iubit pe Socrate, a învăţat 
de la el, a fost traumatizat mai mult decît oricine de moartea aces¬ 
tuia, care a voit, mai mult decît orice altceva, să-i păstreze aievea 
amintirea pentru posteritate — era o fire mult diferită de cea a învă¬ 
ţătorului său, o fire chiar opusă, am putea spune. Platon era un artist 
înnăscut, o personalitate care crea în mod spontan şi natural, fără 
să aibă nevoie, pentru aceasta, de vreo „scoatere din sine”, de o 
„graţie” specială. Să nu uităm de tradiţia care îl făcea pe Platon 
să fi scris cîteva tragedii, în prima tinereţe, înainte de întîlnirea 
decisivă cu Socrate. Contrastul dintre cei doi este semnificativ: 
Socrate compune, doar la sfîrşitul vieţii, şi atunci cumva „silit’ 

de către un oracol divin, cîteva versificări ale fabulelor lui Esop. 
Platon, dimpotrivă, face „literatură” la început şi în mod spontan. 
Or, în aceste condiţii, ceea ce, pentru maestru, era împotriva naturii 
sale — generalizarea localului, transferarea proprietăţilor părţilor 
asupra totului — pentru elev este însăşi natura. Visul unei mari 
construcţii totalizante, care să îmbrace haina unei „ştiinţe totale”, 
trebuia să fi fost pentru Platon, oricîtă prudenţă ar fi avut, obse¬ 
dant, iar nevoia de a o fixa în scris imperioasă, căci numai scrisul 
îi putea oferi acestei firi satisfacerea deplină a „foamei” sale de forme 
armonioase, stabile, permanente. Dar — se va zice — de ce atunci 
vehementa critică adusă scrisului din Phaidros ? Motivul exact 
al acesteia nu-1 vom cunoaşte niciodată şi sîntem, inevitabil, sor¬ 
tiţi să rătăcim printre conjecturi. Ştim, însă, cu precizie că Platon 
a fost un „scriitor”, în timp ce Socrate — nu. Iar critica scrisului, 
a scrisului „filosofic”, este rostită de către Socrate. Mi se pare, atunci, 
obligatoriu de acceptat că ea aparţine realului Socrate şi că Platon 
doar o relatează , poate şi cu un sentiment de obscură culpabilitate. 
Oricum, pentru Socrate, filosofia era „iubire”, iar „iubirea” — 
un „daimon”, făptură fără chip, în devenire, negativitate tulbure 
şi etern tînjitoare, în timp ce pentru Platon filosofia trebuia să fie 
un superb templu, strălucitor şi demn de admiraţie pentru a sa 
„măreţie liniştită” şi „senină frumuseţe”. Cît de ciudat a apropiat 
istoria atît, ceea ce firea a lăsat aşa de deosebit! 

Dar, ne-am putea întreba, dacă lucrurile stau astfel, pentru 
ce Platon, după ce, în numeroase dialoguri de tinereţe, şi-a plătit 
atit de minunat datoria faţă de învăţător, nu s-a „desprins” de el, 
spre a da firii sale, mai sigur şi mai decisiv, adevăratele drepturi 
ce i se cuveneau ? De ce Platon nu renunţă la Socrate, ci continuă, 
multă vreme, să dureze mari construcţii spirituale, prin care se 
plimbă, mereu, obsedant, „fantoma” lui Socrate, cum spune Tay- 
lor? S-ar putea răspunde că renunţarea la Socrate ar fi implicat, 
mai devreme sau mai tîrziu, renunţarea la dialog. Or, din anumite 
motive legate de metodă — s-ar putea spune — Platon rămînea ata¬ 
şat dialogului şi dialecticii. De fapt însă cred că adevăratul motiv 
al conservării lui Socrate, mult după ce acesta este golit de conţi¬ 
nutul său real şi istoric, se află, undeva, tot în instinctul artistic 
al lui Platon: Căci Socrate era pentru Platon nu numai maestrul 
venerat, ci şi un adevărat „personaj” cu „stare civilă”, înzestrat 
cu o autonomie şi cu o „viaţă” atît de evidente, încît el nu se lăsa 
prea lesne pus deoparte. Trebuie să considerăm că dialogul socratic 
devenise, în primul rînd datorită lui Platon, o formă literară extrem 
de pregnantă, care cristalizase un anumit public, a cănii raţiune de 

a exista ca public rezida tocmai în persistenţa formei respective. 
Exemplul pe care îl am la îndemână e poate trivial, dar totuşi, 
cred, instructiv: se cunoaşte dificultatea cu care atît publicul cît 
şi producătorii se despart de un personaj principal al unui serial 
reuşit de televiziune, atunci cînd acesta, dintr-un motiv sau altul 
nu mai poate juca mai departe. Or, dialogurile lui Platon alcătuiseră, 
înşirate unul după altul, un fel de serial „Socrate”, dominate şi 
determinate de un personaj cuceritor şi puternic (dar susţinute şi 
de alte personaje ,,secundare” grupate in jurul personajului princi¬ 
pal, prin care îşi căpătau sensul) ce-şi reclama, pe mai departe, cu 
insistenţă, voinţa de a supravieţui, nu neapăiat ca un anume filo¬ 
sof, ci ca formă literară golită, în bună parte, de conţinutul sau ori¬ 
ginar, dar nu mai puţin putermcă. E de crezut că artistul din 
Platon, dar si publicul său, deveniseră dependenţi de acest ,,perso¬ 
naj Socrate”, autonomizat şi despărţit de „Socratele istoric”. Iată 
deci drama lui Platon: instinctul său artistic îi pretinde, pe de o 
parte, să „construiască”, ceea ce presupune, în principiu, o renun¬ 
ţare la autenticul Socrate. Dar acelaşi instinct, pe de altă parte, 
sensibil la maximum la tot ceea ce este „formă”, îl îndeamnă să nu 
abandoneze personajul principal al „serialului” său. E probabil 
că întreaga operă mai tîrzie a lui Platon este străbătută, mai apa¬ 
rent sau mai discret, de această dramă. Iar în ceea ce priveşte pro¬ 
blematica Republicii, aici drama este încă şi mai ascuţită: putea 
oare lipsi Socrate, dreptul adevărat, într-o dezbatere asupra drep¬ 
tăţii? Dar mai putea fi cercetată dreptatea în termenii autenticu¬ 
lui Socrate ? 

în orice caz, în această operă, Platon optează pentru ceea ce 
am putea numi „compromisul dublurii”. Din acest punct al Cărţii 
a Il-a adevăratul Socrate încetează să mai existe, dar rolul său este 
preluat de o „dublură”, care va îngădui continuarea „serialului”. 
O dublură însă se şi deosebeşte, dar se şi aseamănă cu personajul 
dublat. Să vedem în ce privinţe: „noul Socrate” va fi, desigur, un 
Socrate „artist” şi metafizician. El va elabora un sistem impresio¬ 
nant, ale cărui părţi se leagă între ele armonios, coerent, echilibrat 
şi în care totul se dezvoltă logic şi organic din cîteva premise sta¬ 
bilite la început. Ce mai rămîne atunci din „vechiul şi autenticul 
Socrate” ? în principal, „ticurile” personajului, toate acele însemne 
ale ritualului pe care dialogul socratic le impusese şi le acreditase, 
printre altele, „ironia”, maieutica, dialectica. Procedînd astfel, 
Platon izbuteşte, mai întîi, să creeze ficţiunea continuităţii „seria¬ 
lului”, să sugereze deci, prin respectarea unor „tabieturi discursive” 
codificate, că „nu s-a schimbat nimic”. Pe de altă parte, deoarece, a- 

cum, dialectica şi maieutica nu mai sînt negative, ci pozitive, nu mai 
ruinează propensiunea spre global, ci o sancţionează, prezenţa aces¬ 
tor „ticuri" produce, cum am afirmat deja, sentimentul colaborării 
profunde, în cadrul tentativei constructive, dintre Socrate şi par¬ 
tenerii săi — Glaucon şi Adeimantos. Socrate susţine şi aici, ca şi 
altădată, că el unul nu ştie nimic şi că nu face decît să examineze, 
dialectic, ceea ce i se pune înainte, „moşind" adevărul şi respingînd 
falsul. Dar „dublura”, spre deosebire de „original", examinează şi 
„moşeşte", în principal, nu opiniile altora, prea înfumuraţi în a lor 
pseudo-ştiinţă, ci propriile opinii şi ipoteze. Or, procedînd astfel, 
Socrate forţează şi obţine consimţămîntul celor doi tineri, ceea ce 
lasă impresia că şi aceia ar împărţi răspunderea pentru aserţiunile 
respective. Platon îşi va spune astfel netulburat sistemul, după ce, 
deghizat în straiele unui personaj care susţine că nu are nimic alt¬ 
ceva de spus decît mărturisirea propriei neştiinţe, perpetuează, 
odată cu riturile dialogului socratic, şi o „prezumţie de nevinovă¬ 
ţie", caracteristică aceluia. 

înţelegem, cred, în acest moment, pentru ce Platon reutili- 
zează, sau imită, în Cartea I a Republicii, o scriere de tinereţe, vreun 
dialog Thrasymachos, cum spune Paul Friedlănder: pur şi simplu, 
Platon avea nevoie de contrastul dintre „Socratele real" şi „dublura" 
sa! Preocupat de consecinţele diverse ale îndepărtării sale de cre¬ 
zul antimetafizic al lui Socrate, Platon doreşte, probabil, să-şi 
justifice cît mai temeinic demersul. El îl lasă, de aceea, mai întîi 
pe adevăratul Socrate să dea, pe tema dreptăţii, o „reprezentaţie” 
tipică, al cărei rezultat apare, pînă la urmă, a fi, aşa cum o spun 
Glaucon şi Adeimantos, nu foarte convingător: dialectica negativă 
şi aporetică a autenticului Socrate poate „vrăji” pe cineva, dar 
nu este îndestulătoare pentru a-1 convinge durabil. în vorbele celor 
doi fraţi ai lui Platon se ascunde, voalat, reproşul lui Platon însuşi 
faţă de o astfel de metodă. Va rezulta, de aici, dreptul, dar şi obli¬ 
gaţia de a încerca ceva diferit, fără însă o evidentă şi brutală solu¬ 
ţie de continuitate. Iar cînd „noul Socrate" va intra în scenă, vom 
avea sentimentul unei întreprinderi justificate de eşecul de dinainte, 
colorată cu o tentă de obiectivitate ce provine de pe urma falsei 
impresii de colaborare dialectică dintre participanţii la discuţie. 
Republica se înalţă astfel, tot mai sus, superbă, dar nu mai puţin 
ameţitoare şi neliniştitoare, durată prin colaborarea unui Socrate 
văduvit de filosofia sa şi a unui Platon ce se văduveşte de responsa¬ 
bilitatea sa. 

IV. METAFORĂ ŞI MIT 

1 

Aşadar, trecerea de la cercetarea dreptăţii în cazul indivizilor, 
la cercetarea dreptăţii în cadrul unei societăţi umane — trecere pe 
care, din considerente de metodă, o propune Socrate — stă la 
baza discuţiei despre Statul ideal. Or, această trecere se întemeiază 
pe o analogie fundamentală dintre sufletul individului şi stat, din¬ 
tre constituţia caracteriologică a primului şi constituţia politică, 
„politeia” a celui de-al doilea. în acest punct al Cărţii a Il-a, ana¬ 
logia este acceptată de către Socrate şi Adeimantos, fără demons¬ 
traţie, ca ceva aproape de la sine înţeles, urmînd ca doar spre sfîr- 
şitul Cărţii a IV-a să se încerce o întemeiere mai precisă. Nu cred 
că greşesc considerînd că existenţa acestei analogii, cu luminile pe 
care cei doi termeni şi le aruncă unul altuia, cu toate consecinţele 
posibile ale fenomenului, reprezintă „nervul” acestui dialog. în 
Timaios — în „ziua ce urmează” zilei în care Socrate povesteşte 
noaptea din ajun petrecută în casa lui Cephalos, se va mai adăuga 
încă un termen analogiei: Kosmos- ul. Iar, după „încă o zi”, in 
Critias — al patrulea termen: istoria. Dar vom mai reveni asupra 
semnificaţiilor acestei fundamentale analogii. 

Să remarcăm deocamdată cît de anti-socratică este, în fondul 
ei, această analogie : Aceasta, mai întîi, datorită premisei ei funda¬ 
mentale : ipoteza că sufletul este un „compus”. Or ştim că în Phai - 
don (despre care putem crede că reprezintă un fel de „testament” 
autentic al gîndului socratic) o ipoteză asemănătoare pusă, dealt¬ 
fel, pe seama pythagoricilor, fusese straşnic combătută. Este adevă¬ 
rat că, în Phaidros, Socrate (un Socrate cu siguranţă mai autentic 
decit cel din Republica) susţine totuşi ideea caracterului compus al 
sufletului, dar o face, vorbind într-un fel de transă poetico-mitică, 
după ce a declarat răspicat că, raţional, nu putem şti nimic precis 
în legătură cu natura reală a sufletului. Uitînd cu totul această de¬ 
claraţie agnostică, „dublura” socratică din Republica nu ezită să 
întreprindă o demonstraţie privitoare la natura sufletului. 

Or, Platon, cînd vorbeşte în numele său — cum o face de 
aici înainte în Republica — nu este un poet al transei şi extazului, 
ci un poet al construcţiei pe deplin conştiente de sine. Căci, într- 
adevăr, trebuie să observăm cît de poetică, în esenţă, este o astfel 
de analogie: a numi sufletul o cetate nu e, la urma urmelor, decît 
o metaforă, pe care judecata, ulterior, o va sancţiona. Şi iată acum 

al doilea aspect antisocratic : Platon acceptă metafora, o instituie 
la temelia raţionamentelor sale, nu o circumscrie, cum proceda 
Socrate, domeniului delicat al delirului şi inspiraţiei de moment. 
Metafora este asumată de Platon ca ceva firesc, şi nu ca o excepţie, 
ca o situare obişnuită, şi nu anormală, ca un dat ce poate unifica 
şi nu diviza conştiinţa. 

Aşadar, odată principiul analogiei admis, Socrate trece la con¬ 
strucţia cu mintea, X<Syw, a primelor alcătuiri ale unei societăţi 
omeneşti organizate, ale unei polis, cum spune Platon, fiindcă e 
grec. 

Nevoia omenească de hrană, adăpost, îmbrăcăminte — se 
arată — cît şi incapacitatea unui singur om de a-şi asigura singur 
tot ceea ce îi trebuie, conduc la asocierea oamenilor, la polis. „Ceta¬ 
tea" esenţială ar fi populată doar de patru sau cinci oameni: agri¬ 
cultorul, ţesătorul, constructorul, cizmarul. Dar — spune Socrate — 
produsele muncii sînt mai bune, mai numeroase şi sînt făcute mai 
repede atunci cînd fiecare produce un singur lucru, potrivit firii 
sale, în timpul pe care îl are şi fără să se preocupe de alte activităţi. 
Acest comportament este ceea ce Platon va denumi mai tîrziu 
oikeiopragia. Şi aceasta este ideea fundamentală care întemeiază 
Republica. 

După cum se vede, este vorba despre un fel de principiu econo¬ 
mic, extras, aparent în felul unui autentic Socrate, din experienţa 
normală comună a feluriţilor artizani de care Atena lui Platon era 
atît de plină. Mai mult decît atît, este vorba despre un principiu 
economic cu valoare universală: de la primele diviziuni ale muncii 
în societăţile primitive, pînă la organizarea producţiei în uzinele 
modeme, nu există caz în care cel interesat în creşterea randamen¬ 
tului şi a eficacităţii muncii să nu fi observat avantajele oikeio- 
pragiei. Or, cum societatea sa umană are la bază problema astîm- 
părării nevoilor elementare în cele mai bune condiţii, nimic mai 
firesc — după Platon — ca ea să urmărească, cu consecvenţă, 
acest principiu. Pînă aici totul este în regulă. Se pune însă între¬ 
barea : oare oikeiopragia se poate aplica şi în alte domenii decît 
în cele strict economice ? Platon răspunde prin afirmativă, iar tot 
ceea ce urmează nu constituie decît acest răspuns, cu toate conse¬ 
cinţele sale. Aplicarea generalizată a oikeiopragiei reprezintă un 
caz clasic de extrapolare a localului la global: ceea ce este recunos¬ 
cut, cu certitudine, ca valabil pentru o parte, devine, printr-un trans¬ 
fer de proprietăţi, o predica ţie a întregului. Metonimia pare să duble¬ 
ze astfel metafora, şi întreg edificiul Republicii se clădeşte astfel 
prin jocul şi conlucrarea profundă a două „figuri de stil”. 




Platon. Veche sculptură greacă con¬ 
siderată ca portret autentic (Muzeul de 
Stat, Berlin.) 








Kitharist. Vas attic (secolul V 
î.e.n.) 


Flautist la o procesiune dio¬ 
nisiacă. Farfurie (secolul V î.e.n.) 

Aplicarea oikeiopragiei conduce la accentuarea diviziunii muncii. 
Cetatea întemeiată de Socrate va pretinde, pentru a-şi fi sieşi su¬ 
ficientă, prezenţa mai multor ocupaţii suplimentare: fierari, cres¬ 
cători de vite, ciobani, precupeţi, negustori, care se vor adăuga 
celor dinţii „locuitori ai cetăţii”. Comunitatea rămîne însă mică, 
căci ea este, în continuare, redusă la esenţă şi la necesitatea absolută. 
Socrate va creiona acum rapid portretul unei cetăţi idilice, paradi- 
siace, populată de oameni simpli şi fericiţi. într-o astfel de cetate — 
se sugerează — oamenii sînt drepţi în mod spontan, natural, fără 
vreun efort propriu. Glaucon va rupe însă vraja şi îl va rechema pe 
Socrate din visare, numind, în batjocură, o astfel de cetate „a 
porcilor”. Fără prea multă părere de rău, parcă aşteptînd 
acest moment, Socrate va trece la construcţia unei cetăţi 
mai reale. El va accepta (provizoriu cum se va vedea mai tîrziu) 
ca şi „inutilul” să pătrundă în cetate. Mai ales însă va admite că, 
oamenii fiind ceea ce sînt, o cetate dreaptă, ca şi un om drept 
nu apar în mod spontan, ci trebuie clădite, durate în baza unei 
teorii şi a unui plan, ele reprezentînd producte conştient obţinute. 
Construcţia va înainta, aşadar, din aproape în aproape, avînd, 
în continuare, drept fir conducător ideea că doar aplicarea oikeio¬ 
pragiei poate duce la obţinerea rezultatelor celor mai satisfăcătoare, 
adică a cetăţii celei mai bune şi drepte. 

Intervenind însă „inutilul” — mîncăruri alese, veştminte fru¬ 
moase, podoabe etc. — meseriile se înmulţesc considerabil. Popu¬ 
laţia aşadar sporeşte şi ea mult şi, la un moment dat, pămlntul ce¬ 
tăţii nu-i mai poate hrăni pe toţi, ceea ce înseamnă că trebuie luat 
din cel al vecinilor. Apare, prin urmare, războiul. Aici, Socrate cere 
o armată permanentă, alcătuită din profesionişti. Glaucon, obiş¬ 
nuit cu cetăţeanul-soldat al Atenei, se miră. Socrate însă justifică 
cerinţa pe care o formulase drept o consecinţă a oikeiopragiei: 
aşa cum bunul cizmar trebuie să fie doar cizmar şi nimic altceva, 
bunul soldat, „paznicul” cetăţii, cum îl numeşte Platon de aici 
înainte, trebuie să fie doar paznic şi nimic altceva. Pînă acum, 
principiul: „fiecare trebuie să îndeplinească doar o singură treabă, 
anume cea proprie” a funcţionat perfect. Dar oare cazul „paznicu¬ 
lui” este echivalent cu cel al tîmplarului, agricultorului sau medi¬ 
cului ? Socrate şi Glaucon susţin că da, că ceea ce ducea la rezul¬ 
tatele cele mai bune în cazul unor meserii obişnuite, poate avea 
aceleaşi consecinţe fericite şi în cazul, mai aparte, al paznicilor. în 


4 — Opere voi. V. 

consecinţă, de vreme ce activitatea acestora se bizuie pe oikeiopra- 
gie, eficacitatea ei va depinde de buna desfăşurare a unei educaţii 
speciale, adaptată acestei clase, o educaţie pe care Platon o va ur¬ 
mări cn multă atenţie. 

Pasul făcut de Platon este cum nu se poate mai important. 
Căci „meseria de paznic” presupune nu numai ştiinţa armelor, ci 
şi, aşa cum se arată imediat, stăpînirea unor calităţi sufleteşti şi, 
în general, existenţa unui anumit caracter, unde să se asocieze ar¬ 
monios vitejia, înflăcărarea, dar şi inteligenţa. Or, aceste calităţi, 
chiar dacă pot fi dezvoltate printr-o educaţie specială, rămîn în¬ 
născute. Ce l-ar împiedica atunci pe un dulgher să fie şi un bun 
paznic ? în ce fel diviziunea riguroasă a muncii poate stimula, sau, 
dimpotrivă, Împiedica, apariţia curajului şi a inteligenţei, ca şi cul¬ 
tivarea lor? Problema era, în fapt, complicată, cu atît mai mult 
cu cît istoria îi refuzase un răspuns clar. Căci, deşi armata profesio¬ 
nistă a Spartei învinsese, pînă la urmă, în războiul peloponeziac, 
oare nu tocmai armata de cetăţeni „normali” a Atenei salvase, 
mai înainte, întreaga Grecie la Maraton şi Salamina? 

Oricum, Socrate va abandona discuţia despre meseriile „banale” 
— dulgheria, agricultura, etc. — pentru a se consacra exclusiv 
problemelor puse de paznici. Ce se ascunde aici este limpede : a 
aplica oikeiopragia unor ocupaţii bazate pe însuşiri morale şi in¬ 
telectuale, unde „tehnicul” vine doar pe locul doi, reprezintă un 
mare salt în direcţia construirii unui Kosmos unitar, coerent — visul 
oricărei ambiţii metafizice. B un salt, aşadar, într-un alt regn, a 
cărui urmare trebuie însă să fie atenuarea distincţiei regnurilor. 

3 

Aplicarea oikeiopragiei la domenii tot mai depărtate de cele 
care cad sub incidenţa „tehnicului” şi, în general, utilizarea tot mai 
frecventă a raţionamentului analogic readuc în discuţie opoziţia 
dintre platonismul adevărat şi socratism. Căci, să ne reamintim că 
şi Socrate, adevăratul Socrate, utiliza, uneori, analogiile : el încerca 
să asemuiască, bunăoară, „virtuţile tehnice” ale feluriţilor artizani 
şi profesionişti cu Virtutea omului de stat. Simplificînd lucrurile, 
am putea afirma că Socrate proceda în felul următor : după ce iden¬ 
tifica o serie de calităţi proprii „artelor”, asupra cărora domnea un 
acord cvasiunanim, el căuta să extindă conceptul de „artă” într-un 
domeniu „non-tehnic”. Făcea ipoteza că elementul mai „îndepărtat”, 
mai puţin accesibil cunoaşterii imediate ar putea semăna cu cel mai 
apropiat şi aflat la îndemînă. Or, aşa cum s-a putut vedea chiar şi 

din Partea I a Republicii, această ipoteză se dovedea de obicei a fi 
infirmată de către raţionament, conducînd la contradicţii şi aporii. 
Concluzie: „Virtutea” răminea ceva incert, greu de asemuit în mod 
mai profund cu o „virtute tehnică”, iar extrapolarea localului la 
global suferea un eşec. în chip firesc, rolul epistemologic al raţio¬ 
namentului analogic era contestat, părînd acesta mai degrabă o 
stavilă decît un sprijin real în mersul spre adevăr. 

Platon porneşte în acelaşi fel cu Socrate, ba chiar, probabil, 
accentuează contradicţiile ce decurg din ipoteza că dreptatea, vir¬ 
tutea etc. ar semăna cu „artele” şi ar putea fi, în consecinţă, soco¬ 
tite un fel de „arte”. Numai că el nu acceptă concluzia implicită 
la care demersul socratic părea să ajungă. Dacă B nu seamănă cu 
A, aceasta nu înseamnă — pare să creadă Platon — că cei doi 
termeni sînt lipsiţi de asemănare între ei, căci relaţia de asemănare 
nu este reversibilă decît în anumite situaţii cu totul speciale. Spre 
exemplu, este impropriu a se spune că un om seamănă cu un portret, 
dar n-ar fi corect a deduce de aici că între om şi portret nu există 
o relaţie de asemănare. în realitate, portretul este cel care poate 
semăna cu omul şi aşa ar fi potrivit de exprimat relaţia de asemănare 
existentă. Tot aşa, dacă elementul mai „îndepărtat” — virtutea, 
dreptatea, etc. — nu seamănă cu vreo „virtute tehnică” particulară 
şi nu poate fi, prin urmare, redus la aceasta, nu înseamnă că n-ar 
exista aici, totuşi, o relaţie analogică. Doar că aceasta trebuie pri¬ 
vită invers decît voia Socrate: elementul „apropiat”, mai concret 
este cel ce seamănă cu cel mai „îndepărtat”, mai abstract şi nu in¬ 
vers. Nu „Virtutea” sau „Dreptatea” seamănă cu anumite însu¬ 
şiri „tehnice”, ci acestea din urmă seamănă, oglindesc, reflectă 
(parţial, desigur) anumite însuşiri generale, sau morale, devenind 
astfel explicabile datorită acestora. Cită vreme elementul „apropiat” 
servea drept termen de comparaţie, „Dreptatea” părea a fi un fel 
de „artă”, iar proprietatea comună a celor două elemente o repre¬ 
zenta conformarea la un sistem exterior de reguli. O astfel de con¬ 
cluzie apăruse, cum s-a văzut, inacceptabilă, chiar dacă ea putuse 
fi cumva sprijinită de autoritatea lui Socrate. Dar analogia are 
altă valoare pentru Platon, căci el ia drept termen de comparaţie 
celălalt element. în aceste condiţii, între artizanul bun şi omul bun 
sau drept legătura este că ambii, acolo unde ei sînt „buni”, se arată 
a fi unitari, lipsiţi de alteritate şi diversitate. între cei doi, nu 
„tehnicul” reprezintă proprietatea comună care să permită compa¬ 
raţia (aşa cum păreau să presupună participanţii la discuţie din 
Partea I a Republicii), ci „binele”, adică unitatea fiinţei, şi prin 
urmare, şi a faptei. Doar că în cazul omului drept, oiheiopragia 

este o trăsătură generală şi profundă a firii sale, în întregul ei, în 
timp ce oikeiopragia artizanului bun este doar o copie, o imitaţie 
a celeilalte, fiind restrînsă doar la un mod particular de ,,a face bine 
ceva". Dar această „teorie a analogiei” ajunge să fie mult extinsă: 
în temeiul aceluiaşi principiu, asemănarea dintre omul drept şi 
dreptatea în general se explică iarăşi nu prin aceea că noţiunea d-3 
„dreptate" ar imita, cumva, anumite trăsături ale omului drept, 
ci prin faptul că acesta din urmă imită dreptatea. Transpusă încă 
o dată, oikeiopragia devine imutabilitatea, unitatea şi existenţa 
în sine a Ideilor. 

Metodologic, trecem întotdeauna de la apropiat la îndepărtat 
şi de aceea poate exista presupunerea că, şi ontologic, „apropiatul" 
determină cumva „îndepărtatul". Platon însă opune metodologicul 
ontologicului: felul în care noi izbutim să stabilim o analogie ar fi, 
în principiu, invers felului în care această analogie a fost înfiinţată. 
Procesiunea ontologică este inversul metodei. 

Toate acestea justifică, în ochii lui Platon, validitatea raţiona¬ 
mentului analogic, el permiţînd, dacă este înţeles în felul în care 
am văzut, o cunoaştere globală, cît şi demonstrarea faptului că di¬ 
versele nivele de organizare ale Kosmos-ului nu sînt compartimente 
etanşe şi independente, ci se întemeiază pe un acelaşi şi unic „plan" 
vădind astfel o esenţială similitudine. 

Consideraţiile de mai sus ne pot face să înţelegem mai bine 
recursul frecvent, pe care îl face Platon în Republica (recurs ce 
stîmeşte uimire participanţilor la discuţie, într-atît de ne¬ 
obişnuit era el pentru autenticul Socrate), la imagini, alegorii, 
„mituri". Servit desigur, de marea sa imaginaţie de artist, Platon 
dezvoltă mereu mici comparaţii, cum este cea a sufletului cu o 
întreită fiară, sau cea a alienării filosofiei cu mezalianţa unei fete 
nobile etc. în acest context „imajat” trebuie înţelese şi marile 
alegorii, ca cea a peşterii, ori mitul lui Er, ca şi mitul raselor 
metalice ori însăşi analogia esenţială a sufletului cu o cetate: ele 
nu reprezintă dedt aplicaţii mai întinse, mai dezvoltate ale 
unui procedeu ce domină întregul dialog. Din această perspec¬ 
tivă, iată încă o diferenţă semnificativă dintre Platon şi au¬ 
tenticul Socrate, aşa cum apare acesta în unele dialoguri plato¬ 
niciene mai „socratice": Uneori (ca în Phaidon sau Pkaidros) şi 
Socrate „mitologiza" . Dar mitul reprezenta, la el, un demers 
opus /ogos-ului, răspunzând necesităţii de a se sugera intuitiv măcar, 
Boluţii, acolo unde discursul ştiinţific nu avea acces. Mitul socratic 
înseamnă, astfel, o ruptură în contextul „normal” al dialogului; 
apoi el era pronunţat într-un fel de delir, de extaz, aşadar, în urma 

unei „ieşiri din sine”. Gîndirea analogică este, pentru Socrate, cum 
am văzut, în întregul ei un domeniu nesigur şi, dacă uneori* totuşi, 
se face apel la ea, acest apel pare a fi mai puţin legat de o intenţie 
deliberată şi metodică, cît de o inspiraţie şi o stare de „graţie” 
faţă de care vorbitorul nu se simte, cumva, răspunzător. La Platon, 
dimpotrivă, mitul nu este decît o condensare a unui procedeu meto¬ 
dic, ce decurge din logica intimă a raţionamentului şi a demersului 
său. Nu numai că mitul nu se opune /o^os-ului, dar acesta din urmă 
nu este decît un alt mod de a citi partitura pe care o scrie cel dinţii. 

Desigur, analogia, imaginea au, şi în Republica, un rost metodo¬ 
logic. Dar aceasta, nu fiindcă „altfel” nu s-ar putea pătrunde mai 
departe, ci fiindcă natura însăşi este o ierarhie de planuri ce se re¬ 
flectă unul pe celălalt şi care îşi răspund, analogic, unul altuia. 
Iar filosoful, atunci cînd compune mituri, cind formulează analogii, 
cînd recurge la imagini, la metafore, utilizează şi aplică o lege na¬ 
turală, tot aşa cum cel care construieşte un pendul nu face decît 
să pună în evidenţă şi să aplice legea gravitaţiei. Filosoful, procedînd 
în felul acesta, „lucrează” în continuarea naturii, a demiurgului. 
Imaginile sale se justifică prin aceea că lumea însăşi este o suită de 
imagini; atunci firesc, a vorbi despre lume înseamnă a vorbi despre 
imagini în imagini. 


V. NOUL ORFEU 

1 

Una dintre cele mai spinoase şi mai dezbătute probleme pla¬ 
tonice a fost şi este, desigur, severa judecată a lui Platon la adresa 
poeziei homerice şi hesiodice, cît şi eliminarea esenţialului acestora 
din programul educativ al viitorilor paznici. Fără îndoială, faptul 
în sine că Platon caută să schiţeze liniile directoare ale unui program 
pentru realizarea „omului ideal” trebuia să-l determine să atace, 
într-o măsură mai mare sau mai mică, programul educativ prin 
care se obţinea „omul real”. Or, după cum se ştie, Homer şi iTesiod 
constituiau nu numai vîrfuri ale poeziei elene, nu numa punctul 
de plecare pentru nenumărate creaţii epice, lirice sau dramatice, 
dar şi educatorii „Eladei” şi creatorii cumva ai „omului elen”. 
Se poate crede chiar că, de prin secolul VII înainte, cea mai mare 
parte a concepţiilor religioase şi etice ale grecilor au ajuns intr-aşa 
măsură influenţate şi impregnate de viziunea homerică şi hesiodică, 
încît am putea spune că cele cîteva compoziţii în hexametri ale 

acestor doi poeţi au „convertit” neamurile greceşti la „elenism”. 
Iată însă că, în vremea lui Platon, acest „elenism” dusese prea 
adesea la dezastru moral şi politic şi prea adesea (cum am văzut în 
cuvîntările lui Glaucon şi Adeimantos) acea dreptate „contractua- 
listă”, formală, exterioară se întemeia pe exemple oferite de epos. 
Aşadar, dacă societatea trebuia reformată, nimic mai logic decît ca 
fundamentul cultural al vechii societăţi să fie şi el reformat şi chiar 
înlocuit. 

Dar însăşi stricta aplicare a principiului oikeiopragiei trebuia 
să-l conducă pe Platon la osîndirea lui Homer. Căci, aşa cum se 
arată clar în Cărţile a Il-a şi a IlI-a, personajele homerice şi hesio- 
dice, fie ele zei sau eroi, se caracterizează prin variabilitate şi prin¬ 
tr-o imensă disponibilitate pentru reacţii contradictorii. Cînd zeii 
apar schimbîndu-şi înfăţişarea, ori amăgindu-i pe muritori, ori 
lovindu-i cu nenorociri fără motiv, ei nu fac singurul lucru pe care 
zeii trebuie să-l facă: binele şi nu sînt în singurul fel în care trebuie 
să fie zeii: desăvîrşiţi şi imutabili. La fel, cînd eroii se insultă unii 
pe alţii, cînd se arată nestăpîniţi, avari, cînd se tem de moarte, ei 
nu fac unicul lucru pe care eroii — feciori de zei — ar trebui să-l 
facă: cultivarea virtuţii. Şi unii şi ceilalţi, aşadar, nu-şi împlinesc 
atît la Homer, la Hesiod, cît şi la poeţii tragici, propria funcţie, 
nu-şi respectă condiţia specifică, deraind prea adesea în cîmpul de 
acţiune al altora. Or, societatea bizuită pe oikeiopragie, care este 
„bună” tocmai întrucît respectă strict acest principiu al unităţii, 
nu are dreptul să aşeze ca model fundamental pentru educaţia 
tinerilor tocmai o mentalitate potrivit căreia oikeiopragia este, 
la fiecare moment, încălcată. Platon, aşadar, respingîndu-1 pe Homer, 
nu face decît să fie consecvent cu sine şi să-şi respecte propriile 
premise. 

Lucrurile nu stau însă chiar aşa de simplu: căci, mai întîi, se 
poate uşor vedea din critica lui Platon adresată poeţilor, că nu 
numai Homer, Hesiod şi teatrul sînt interzise, practic, în Cetate, 
ci, în general, întreaga artă şi literatură demnă de acest nume, 
aşa cum era ea înţeleasă în vremea lui Platon. Ce pare filosoful în 
ultimă instanţă a-i reproşa lui Homer, cît şi celorlalţi poeţi nu e 
doar abuzul de cutare procedeu, ci însăşi calitatea poetică a acelora, 
în ceea ce avea aceasta mai profund : capacitatea acestei poezii de 
a se aventura dincolo de orizonturile unei raţiuni limitative, de a 
încerca să cuprindă cîte ceva din bogăţia inepuizabilă şi contradic¬ 
torie a sufletului omenesc, a acelui domeniu vast unde logica nu 
este deloc la ea acasă. Or, cum se poate acorda o asemenea atitu¬ 
dine radicală cu firea atît de artistică, în realitate, a lui Platon, a 

cărui permeabilitate la frumuseţea poeziei homerice este răspicat 
mărturisită şi apare a fi mai presus de orice îndoială? Dar contra¬ 
dicţia este, în realitate, încă şi mai adîncă, căci ea plasează Repu¬ 
blica într-o vădită opoziţie cu alte opere platonice. într-adevăr, 
trebuie să insistăm asupra faptului că atacul lui Platon la adresa 
poeziei se face de pe poziţiile unui raţionalism extremist, întemeiat 
pe oikeiopragie şi pe conceptul de eficacitate morală. Ceea ce pro¬ 
pune Platon în locul poeziei pe care o alungă, este o „muzică" cum¬ 
pătată, reţinută, ce evită excesele, extrem de limitată dar şi unitară 
şi coerentă în diapazonul sau armonic şi expresiv, pe scurt, o „mu¬ 
zică" raţionalizată, ce pare să aibă mai degrabă o funcţie educativă 
şi formativă, decît una estetică. Mai mult, în Republica, Platon res¬ 
pinge cu hotărîre orice experienţă individuală iraţională, înlătură 
„nebnnia divină", experienţele extatice, iniţierea mistică. Iar dacă, 
la început, discursul lui Adeimantos plasează iniţierile şi purificările 
orfice Intr-o lumină puţin simpatică, în finalul dialogului, Socrate 
va parodia, in „mitul lui Er", escatologia orfică, atacînd printr-o 
pledoarie pentru libertatea alegerii umane, determinismul ritualist 
al acelei concepţii. 

Cel mai straniu este că, in Banchetul, sau in Phaidros — ulti¬ 
mul elaborat in aceeaşi perioadă cu Republica, nu se ştie dacă puţin 
mai înainte sau puţin mai tirziu — poziţia lui Platon părea să fie 
cu totul alta: în Phaidros, spre pildă, prin intermediul celui de-al 
doilea discurs al lui Socrate, se valorizează tocmai experienţa ira¬ 
ţionalului, se elogiază „nebunia", entuziasmul şi se afirmă superio¬ 
ritatea acestora asupra „cumpătării" (sophrosyne), asupra raţiunii 
şi logicii. Dar tocmai această „cumpătare", denigrată în Phaidros, 
este, in Republica, alături de „dreptate", virtutea-cheie a cetăţii 
bune, ca şi a sufletului bun. Nu găsim, de asemenea, nimic în Re¬ 
publica spre a ne aminti că tot autorul acestui op a făcut, în Ban¬ 
chetul, apologia Eros-ului. Dar nu este aici doar o diferenţă între 
estetici, ci şi una între teologii. Căci, în alte dialoguri, divinul se 
manifesta şi se exprima prin „entuziasm" şi delir, iar înţelepciunea 
sa era nebunie, în vreme ce aici, în Republica, divinul este aproxi¬ 
mat doar printr-o purtare cumpătată şi printr-o înţeleaptă reţinere. 

Am putea, desigur, afirma, privind aceste contradicţii, că ele 
nu apar decît la nivelul întregii opere a lui Platon, dar că, avînd în 
vedere consecvenţa internă a Republicii, ele nu au de ce să ne pre¬ 
ocupe prea mult în acest comentariu dedicat acestei unice opere. Şi 
totuşi un astfel de răspuns nu poate mulţumi. Căci este în joc aici 
însăşi seriozitatea şi greutatea pe care Platon le acordă diferitelor 
lui opinii. Fiindcă, spre pildă, dacă Platon crede cu adevărat în 

iraţionalitatea artei şi a divinului, întreaga construcţie din Repu¬ 
blica, unde o asemenea teză este vehement contestată, apare ca un 
joc gratuit, ca o glumă. Or, nu mi se pare a fi indiferent, pentru 
oricine ar scruta arcanele acestei mari opere a civilizaţiei europene, 
a ajunge la concluzia că ea nu a reprezentat, pentru autorul ei, 
decît un joc. 

Evident, există o soluţie, propusă încă de către comentatorii 
neoplatonici — Proclos, Iamblichos, Damascios, Olympiodoros, Her- 
meias — şi reluată sub diverse forme, uneori, în timpurile mai 
apropiate. Conform acestei soluţii, se postulează unitatea fundamen¬ 
tală a operei platonice în ansamblul său, dar se adaugă că ea poate 
fi regăsită doar la nivelul unui sens criptic, esoteric. Nici Republica, 
prin urmare, nici Phaidros, nici Banchetul nu ar revela în mod direct 
şi la primul nivel al semnificaţiei, acest sens, ce se cere a fi recu¬ 
perat în urma unui demers hermeneutic aparte. Opera lui Platon 
ar semăna cu Universul: la primul nivel, cel al aparenţei, ea s-ar 
vădi contradictorie; la nivelul secund însă, cel al esenţei, unitatea 
şi coeziunea şi-ar face apariţia mai presus de orice îndoială. Ar fi 
multe de spus în favoarea acestei teorii, cît şi a avantajelor sale. 
Totuşi, pertinenţa ei generală mi se pare îndoielnică. Mai întîi ea 
lasă impresia persistentă că neoplatonicii (şi toţi cei care au proce¬ 
dat la fel cu aceştia), formulînd teoria sensului criptic secund, 
au aplicat hermeneuticii un principiu al metafizicii: distincţia dintre 
aparenţă şi esenţă. înseamnă că sensul criptic ar fi cumva introdus 
din afară, fiind el prea puţin o caracteristică autentică a gîndirii 
platonice. Mai grav este însă faptul că punerea în acord a divergen¬ 
ţelor platonice — pe care o cere teoria — conduce adesea la nume¬ 
roase forţări ale sensului, ruperi din context ale unor afirmaţii, 
astfel încît metoda se devalorizează destul de grabnic. 


2 

în faţa acestor probleme, mi se pare că se impune pasul, 
dintre toţi, cel mai îndrăzneţ, mai riscant şi mai deconcertant: 
trebuie postulată lipsa de unitate a operei lui Platon în ansamblul 
său, acceptîndu-se contradicţia ca un dat esenţial al discursului 
platonic, ce n-ar putea fi acoperită sau anulată în nici un chip, 
oricît de ingenios ar fi acesta. Platon este o personalitate scindată 
şi aceasta, probabil, în profunzime, şi nu doar exterior, cumva, 
aşa cum l-au văzut Friedlănder sau Schuhl. Probabil că dacă n-am 
fi fost atît de siguri că tot ceea ce numim „opera lui Platon” apar- 

ţine iînni singur autor, am fi fost tentaţi să o atribuim unor perso¬ 
nalităţi diferite. 

Pentru a analiza, acum, semnificaţia expulzării poeţilor din 
cetate şi a vedea în ce fel ipoteza sciziunii personalităţii lui Platon 
poate fi de vreun folos, să parcurgem, mai întii, sumar, partea a 
doua a Cărţii a Il-a, Cartea a IlI-a şi a IV-a (Partea a Il-a): 

Educaţia ce trebuie dată viitorilor paznici se împarte în educa¬ 
ţie intelectuală — „muzică** (arta Muzelor, cum am tradus) — şi 
educaţie fizică — „gimnastică”. Dintre acestea, „muzica” este cea 
mai importantă şi cu ea trebuie început. Principiul oikeiopragiei 
presupune că zeilor şi eroilor nu li se pot atribui toate relele, înşelă¬ 
toriile, lipsurile, slăbiciunile despre care vorbesc poeţii, deoarece 
zeii şi eroii nu pot face decît binele. Vorbirea despre zei va trebui 
astfel să indice drept singura lor activitate producerea binelui sau 
săvîrşirea unor fapte bune. Conţinutului acestei „noi mitologii’* 
îi va corespunde o formă adecvată: despre fiinţele care „îşi fac doar 
treaba proprie” nu se poate vorbi prin utilizarea formelor mimetice, 
precum teatrul, care cer din partea actorului să-şi părăsească şinele 
şi să devină altul decît este, renunţînd la „propria-i treabă”. Forma 
poetică pretinde şi un acompaniament. Se va vorbi, în consecinţă, 
despre acordaje, armonii şi instrumente muzicale, al căror rol tre¬ 
buie să fie acela de a încuraja formarea unor personalităţi centrate 
asupra funcţiei proprii — cea de paznic. De aceea, nu vor fi păstrate 
decît două moduri — cel dorian şi cel frigian — singurele socotite 
adecvate. în general varietatea modală din muzica greacă este ase¬ 
muită stilului imitativ din teatru, şi la fel ca şi aceasta din urmă, 
ea va fi eliminată. în întregul ei, prin conţinut, formă literară, me¬ 
lodie, armonie, ritm, „muzica” va fi simplă, căci cei cărora ea le 
este adresată, viitorii paznici, trebuie să fie şi ei „simpli”, adică să 
fie centraţi asupra unicii lor funcţii. 

Unei asemenea „muzici” îi răspunde o „gimnastică” alcătuită 
după acelaşi principiu, ce trebuie să prevină îmbolnăvirile, printr-un 
regim de viaţă simplu şi igienic, şi să fie adecvată unor războinici. 
Gimnastica, ca şi muzica, se adresează şi ea, în primul rînd, sufle¬ 
tului şi nu trupului. Dacă „muzica” îl „destinde”, îl „înmoaie”, 
gimnastica, dimpotrivă, îl „întinde”, îl „întăreşte”. Amestecul 
armonios, „bine temperat” al celor două arte va produce paznicul 
ideal. în cetate, clasa paznicilor va fi, alături de cea a conducă¬ 
torilor şi de cea a meşteşugarilor, una dintre cele trei „corzi” ale 
unei mari armonii, iar fiecare individ va purta în sine o armonie 
asemănătoare, căci sufletul individual este o cetate în miniatură, 
alcătuită de asemenea din trei părţi, ce corespund celor trei clase 

ale cetăţii. Virtuţile vor fi, în consecinţă, atît individuale, cit şi 
colective: înţelepciunea va aparţine conducătorilor şi, respectiv, 
părţii raţionale a sufletului, vitejia este virtutea caracteristică paz¬ 
nicilor, cît şi părţii pasionale (thymâs). Cît despre cumpătare şi 
dreptate — ele vor fi împărtăşite de toate părţile şi clasele: cumpă¬ 
tarea este virtutea „centripetă”, care permite armonizarea şi 
potrivirea părţilor între ele, în timp ce dreptatea este aflată, în sfîr- 
şit, în acea virtute „centrifugă”, care, identică chiar cu principiul 
oikeiopragiei, păstrează individualitatea şi distincţia părţilor. 

Examinînd toate acestea, nu este greu de desprins ideea pe 
care şi-o face Platon, în Republica, despre artă : se poate, în general, 
vedea nu numai că aceasta, în felul „muzical” în care filosoful o 
înţelege, este necesară, dar că, mai mult, puţine fenomene din ceta¬ 
te par să rămînă în afara sa. Sufletul omului, ca şi cetatea întreagă 
sînt nişte instrumente muzicale; educaţia, prin acţiunea contrară 
şi compensatoare a gimnasticii şi a „muzicii” acordează între ele 
„corzile” acestor „instrumente”, mai întîi la nivelul individ xal, 
apoi la cel colectiv; virtuţile principale — cumpătarea şi dreptatea 
— nu sînt altceva decît un fel de „constanţe armonice”. Această 
baie totală de muzică — în care ghicim desigur influenţa pythago- 
rică a unui Philolaos sau Archytas — este, în acelaşi timp, şi un 
reflex al extinderii oikeiopragiei : nu numai pentru că aplicarea sa 
consecventă a întemeiat cetatea, dar şi pentru că dreptatea — scopul 
întregii cercetări apare a nu fi altceva decît „oikeiopragia ” în expresia 
sa cea mai generală. O „muzică” totală, permanentă, consubstan¬ 
ţială cu raţiunea, o „muzică a sferelor”, coborîtă în cetate şi în su¬ 
flete — deopotrivă politică, educaţie, terapeutică şi ştiinţă — iată 
ceea ce este, în Republica, artă, sau mai bine zis, ceea ce, în Repu¬ 
blica, stă drept artă. 

Căci, dînd votul său acestei abstracte şi utopice „muzici”, 
Platon izgoneşte arta „reală” a poeţilor, vinovată de zugrăvirea 
iraţionalului, a dizarmoniilor şi frămîntărilor sufletului omenesc, 
într-adevăr, arta acestora, aşa cum Platon însuşi o arătase în Ion, 
Banchetul sau Phaidros, miza pe existenţa unui das ganz Andere. 
Ea funcţiona în registrul „anormalului”, apela la inspiraţie, se jus¬ 
tifica printr-o participare de excepţie la entuziasmul divin, dăruit 
de Muze. Poetul păşea în alt tărîm, se părăsea pe sine, atunci cînd 
era poet şi pe drumul său soseau şi ascultătorii săi, legaţi printr-un 
fel de „vrajă”, de un descîntec fermecat. 

Dar cel care respinge poezia, în Republica, este tocmai acea 
„dublură socratică”, cu ajutorul căreia Platon îşi spune nestingherit 
propriile sale idei, despărţite net de cele ale adevăratului Socrate, 

cel care, în alte dialoguri, ştiuse să elogieze arta inspirată şi „entu¬ 
ziastă” a poeţilor. 

Să facem acum încă o observaţie: „muzicalitatea armonică’* 
şi integratoare pe care o propune P'.aton caracterizează nu numai 
organizarea societăţii omeneşti ide-ue, dar şi discursul însuşi despre 
această organizare şi, mai mult, discursul platonic în general. înce- 
pînd de la rotunjimea frazelor, echilibrul savant al perioadelor şi 
pînă la simetria şi acordul subtil al părţilor în cadrul ansamblului, 
stilul lui Platon evocă, cum arăta fîmile Bourguet, reluat de Leon 
Robin, r»rt* unei simfonii muzicale. Cei doi autori se referă la Phai- 
dros dar ar putea fi citat şi Di&z, care, în comentariul său la Republi¬ 
ca , vorbeşte despre simetria muzicală a părţilor acestei opere, cît şi 
despre profundele lor corespondenţe. Aşadar, forma discursului 
platonic răspunde conceptului de „muzică totală”, raţională, ma¬ 
tematică, pe care pledoaria din Republica îl instaurează drept normă, 
dar pe care conţinutul altor dialoguri, la fel de „muzicale” formal, 
îl trădează totuşi. 

Deci muzicalitatea „normală” şi raţională pare a fi o trăsătură 
generală a stilului platonic. El n-a scris Banchetul, de exemplu, în 
maniera „inspirată”, bruscă, fulgurantă şi chiar neglijentă, din 
cînd în cînd, în care Plotin va redacta Tratatid despre frumos, 
inspirat de Banchetul, deşi, în felul acesta, unitatea stilistică a formei 
şi a conţinutului ar fi fost păstrată. 

Or, dacă un autor, de-a lungul unei activităţi de peste şaizeci 
de ani, păstrează, în mare, aceeaşi dominantă stilistică profundă şi 
dacă, în plus, această dominantă apare chiar şi acolo unde ideile 
exprimate de către autor i se împotrivesc, în sensul lor adevărat, 
cred că nu se poate altceva spune decît că dominanta stilistică res¬ 
pectivă reprezintă tot ceea ce este mai adînc şi mai esenţial, genetic 
vorbind, în autorul respectiv. în aceste condiţii, se poate afirma că 
elogiul „muzicii totale” din Republica, ce izbucneşte deopotrivă 
din conţinutul, dar şi din forma dialogului, nu delinează altceva 
decît harta autenticităţii platonice, nu exprimă decît revenirea 
triumfătoare la adevărul propriu, la şinele cel mai adînc al autorului. 
Dar revenire de unde ? 


3 

Iată-ne ajunşi în punctul cei mai sensibil al analizei noastre. 
x\vem de-a face cu un autor, care, în opera sa, afirmă două concepţii 
opuse asupra artei. Ne-a apărut însă că doar una dintre aceste con¬ 
cepţii este cu adevărat autentică, că doar una, răspunzînd carac- 

terului fiinţei sale, îl reprezintă în profunzime. Cealaltă trebuie să 
fie, deci, intr-un anumit fel, împrumutată, asimilată, învăţată. Or, 
în cazul lui Platon, aceasta revine la a spune că concepţia despre 
arta-delir, arta-inspiraţie provine de la, sau prin, Socrate. 

Că Socrate era îndreptăţit să sprijine această concepţie — pare 
vădit: într-adevăr, toate datele pe care le avem în legătură cu el 
sugerează, după cum am mai spus-o, că el nu era în mod normal 
o fire artistică. El nu se afla scăldat, precum Platon, într-o conti¬ 
nuă „baie muzicală”, nu era un caracter armonios, nu avea chemare 
pentru confabulaţie şi construcţie. Din punctul de vedere al lui So¬ 
crate, arta poetică era, efectiv, un „das ganz Andere”, ceva străin, 
şi este probabilă tendinţa sa de a erija în regulă generală atitudinea 
sa personală. Unicul mod în care arta şi, în general, transcendentul 
îi deveneau lui Socrate accesibile era delirul, extazul, aşadar, „ie¬ 
şirea din sine”. Iar Socrate, uneori, sub influenţa, poate, a daimon- 
ului, „ieşea din sine”, apărea posedat de un entuziasm inexpli¬ 
cabil în termenii logicii omeneşti, entuziasm ce, printr-o stranie 
contagiune, se transmitea şi interlocutorilor săi. E de crezut că 
portretul pe care, în Banchetul, Alcibiade i-1 face lui Socrate, măr¬ 
turiseşte mult din ceea ce Platon însuşi simţea probabil înaintea 
învăţătorului său: sentimentul iraţionalului, al „atopiei”, al anti¬ 
tezelor aparent ireconciliabile dintre platitudinea şi banalitatea 
„normale” pe de o parte, şi stările de graţie, sublime, ce întreceau 
prin frumuseţe, orice descriere. 

în aceste condiţii, bănuim că, pentru Platon, imaginea auten¬ 
ticului Socrate tindea să capete unele din caracterele cu care, în 
mod tradiţional, erau învestiţi poeţii. E de mirare ? Psihologic, este 
destul de obişnuită identificarea mai mult sau mai puţin completă 
dintre o concepţie şi purtătorul ei. Iar o asemenea identificare devine 
cu atît mai probabilă, cu cît între poeţi şi Socrate puteau fi desco¬ 
perite, lesne, multe înrudiri: Căci nu erau poeţii inspiraţi, posedaţi 
de către Muze, deveniţi „jucăria” lor, aşa cum Socrate era inspirat 
de „daimon” ? Nu devenise un biet cioban sărac — Hesiod — odată 
„scos din sine”, un mare poet, tot aşa cum Socrate, şi el pradă ex¬ 
tazului, ol, cel mai urît dintre atenieni, se umplea de o frumuseţe 
nepămîri ană, care îl seducea chiar şi pe superbul între toţi, Alci¬ 
biade? Prin lipsa lor de normă, ca şi prin nebunia lor înţeleaptă, 
poeţii, ca şi Socrate, păreau a fi, cînd ultimii dintre oameni, cînd 
veritabile receptacule ale divinului. Apoi nu-i vrăjeau poeţii pe 
oameni, împărtăşindu-le propriul entuziasm şi delir, întocmai cum 
şi Socrate îşi fermeca interlocutorii, ca pe nişte „şerpi”, cum spune 
Glaucon, îi „amorţea”, cum spune Menon, îi făcea să danseze lao- 

laltă cu el bacanala, cum se întîmplă în Phaidros ? Şi în sfirşit, nu 
erau unii dintre poeţi — cel puţin aşa se credea — artizanii 'iniţie¬ 
rilor şi misterelor, precum Orfeu şi Musaios, după cum, pe de altă 
parte, şi filosofia apare, la Socrate, o veritabilă iniţiere, fiind ea 
ca şi orfismnl, o melete thanatou, o pregătire pentru moarte ? Fără 
îndoială, între filosofia socratică şi poetică, Platon face totdeauna 
serioase distincţii, dar forma generală a celor două, sub aspectul 
psihismului lor, rămîne destul de asemănătoare, spre a da de gîndit. 
Socrate apărea aşadar înaintea lui Platon, dar şi a altor discipoli 
(de exemplu a celui care a scris dialogul apocrif Theages) sub trăsă¬ 
turile tulburătoare, contradictorii şi, mai ales, inexprimabile, ale 
unui „nou Orfeu”, iar pieirea sa trebuia să fi întărit această analogie, 
suprapunîndu-se peste mitologica moarte violentă a poetului. 

Ajungem aşadar la concluzia următoare : eliminarea artei-delir, 
a iniţierilor, a iraţionalului, în favoarea armoniei „totale”, în fine, 
alungarea poeţilor din cetate, fapt socotit încă din antichitate atît 
de paradoxal prin violenţa sa, ascund, în realitate, ceva încă şi mai 
paradoxal: bănuim, în subtext, alungarea simbolică a lui Socrate 
însuşi, a învăţătorului. Prin etalarea şi justificarea „muzicii raţio¬ 
nale”, armonice, totale „este negat anormalul stării de graţie so¬ 
cratice, iar „noul Orfeu” însuşi, cu dizarmonia şi dezacordurile sale 
de neînţeles, dar nu mai puţin fascinante, pare a fi exilat şi chiar, 
pentru a doua oară, osîndit. 

E, fără îndoială, extrem de riscant a se interpreta un fapt de 
text pomindu-se de la conjecturi atît de incontrolabile şi atît de 
supuse arbitrariului, cum sînt cele psihologice, cu atît mai mult cu 
cît este vorba despre un autor ale cărui date biografice rămln sărace 
şi exterioare. Cu toate acestea, pomindu-se de la conlucrarea, dar 
şi opoziţia Platon-Socrate, prezentă în opera primului — ambele 
atît de importante, fertile şi bogate în consecinţe — cred că se poate 
măcar schiţa un model psihologic care să confere acestei duble ati¬ 
tudini dacă nu o explicaţie, cel puţin o umbră de plauzibilitate. 

Principiul acestui model ar fi să considerăm că Platon, format 
de către Socrate, „creat” într-o an umi tă măsură de acesta şi dornic 
să prelungească amintirea maestrului, a dezvoltat, prin imitaţie, 
un veritabil „eu socratic” în personalitatea sa. Sub acest aspect, 
raportarea lui Platon la lume, şi în special la problematica filosofică, 
pune în evidenţă, multă vreme, o „triunghiularitate”, pentru a 
utiliza expresia lui Ren£ Girard : el are acces la lume prin medierea 
unui Socrate, devenit instanţă interioară. S-ar putea vorbi, în această 
situaţie, despre prezenţa unui „complex socratic”, cu care Platon 
operează un timp. Principiul acestuia ar putea fi, aşa cum s-a su- 

gerat deja, tocmai experimentarea divizată şi diferenţiată a lumii. 
Aceasta — în mai multe sensuri: mai întîi există, ca două domenii 
distincte, raţionalul, omenescul, profanul, pe de o parte, iar pe de 
altă parte, divinul, iraţionalul. Similar, între lumea aparenţelor 
şi cea a esenţelor pure pare că există o cezură greu de depăşit. Ast¬ 
fel se explică, în definitiv, caracterul aporetic al dialogurilor „so¬ 
cratice”, pe care Platon le scrie în tinereţe : între adevăr şi aparenţa 
sa, distanţa pare a fi prea mare şi prea însemnată, pentru ca logica 
omenească, fără nici un ajutor divin, să izbutească să o parcurgă 
în bune condiţii şi fără a ajunge la contradicţii. Din această pricină, 
singura experienţă valabilă şi mai ales eficace, aparţine diferitelor 
„arte” particulare, lăudabile atîta vreme cît rămîn, fiecare, în do¬ 
meniul specific limitat, dar incapabile să-şi motiveze principiile 
şi să se depăşească. Aşa cum am văzut însă, acest „complex socratic” 
îşi asumă, la Platon, şi cîteva trăsături „poetice”. Căci poetul sau 
rapsodul este şi el omul unei experienţe limitate : dacă artizanul 
nu putea trece „dincolo”, poetul nu poate, rămînînd poet, veni 
„dincoace”; el este un soi de „profesionist al inspiraţiei”, aşa cum 
celălalt era un profesionist al „artei”, la fel de centrat în jurul unui 
unic aspect al lumii — chiar dacă acest aspect este diferit de cel 
la care are acces artizanul — şi la fel de incapabil de o viziune de 
ansamblu. 

Pe de altă parte, atitudinea lui Socrate nu pare a fi, uneori, 
prea clar delimitată de sofistică, cel puţin sub aspectele care ne in¬ 
teresează. Căci tocmai sofistul este, prin definiţie, reprezentantul 
experienţei locale, „specialistul”, cel care neagă valoarea, dacă nu 
chiar existenţa regulii generale. Socrate, desigur, nu neagă această 
regulă, ba, mai mult, se străduieşte să o regăsească; dar efortul său 
nu pare a fi, în general, încununat de succes, ceea ce face ca teoria 
care pretinde că generalul nu există sau că este inefabil şi nu merită 
a fi căutat (Gorgias) şi teoria că generalul există şi trebuie căutat, 
dar că aflarea sa depăşeşte, cel puţin pe moment, puterile celui ce 
se încumetă (Socrate), să nu fie prea bine delimitate practic. 

Complexul lui Platon, pe care, în chip dezvoltat, am fi îndrep¬ 
tăţiţi să-l numim „complex socratico-poetico-sofistic”, susţine mai 
curind principiile unei etici „contractualiste” şi relativiste decît 
pe cele ale unei etici a „Fiinţei” pe care Platon o caută acum, în 
Republica. într-adevăr, acea etică „contractualistă” separă dome¬ 
niul interior, „personal” — cel al adîncului conştiinţei individuale 
ce scapă judecăţii, tot aşa cum „Fiinţa” scapă analizei — de un 
domeniu public, aparţinând relaţiilor interpersonale, care, singur, 
intră sub incidenţa judecăţii morale. Or, chiar dacă adevăratul 

Socrate ezita să se ralieze acestei opinii, se poate vedea djn Pro - 
tagoras cît de dificil de păstrat şi chiar de ambiguă teoretic trebuie 
să fi fost poziţia sa: aici, sofistul susţine, mai întîi, că virtutea se 
poate învăţa, întocmai ca orice „artă", fiind deci „exterioară per¬ 
soanei", sinelui şi despărţită de acesta, în timp ce Socrate apără 
teza opusă. Dar, la sfîrşitul discuţiei, spre surprinderea sa, Socrate 
constată că rolurile s-au inversat şi că el însuşi pare să se apropie 
de teza iniţială a lui Protagoras, în timp ce acesta a adoptat-o, 
pare-se, pe a sa. 

în esenţă, nu greşim, credem, afirmînd că multă vreme Platon 
a avut tendinţa să vadă lumea prin intermediul acestui „complex 
socratico-poetico-sofistic”, alegînd o imagine fragmentată a lumii 
unde variatele experienţe „locale" încearcă cu greu să se conjuge 
într-o schemă mai generală. 

Stăpînit de acest „complex" ce-i era însă, aşa cum am arătat, 
străin firii sale profunde, Platon trebuie să fi resimţit în mod acut 
o anumită insatisfacţie dublată de sentimentul lipsei de coerenţă 
interioară. Cît de nemulţumitoare trebuie să fi fost, pentru el, 
această lipsă de coerenţă, putem bănui observînd conotaţiile nega¬ 
tive pe care dualitatea, diviziunea le au permanent în opera lui 
Platon. Judecată din acest punct de vedere. Republica reprezintă 
revolta făţişă împotriva „complexului socratico-poetico-sofistic", 
ale cărui consecinţe şi insuficienţe au fost făcute evidente. Opera 
aceasta nu este, aşadar, decît un mod de a expune sistemul unei 
viziuni unificate în sfîrşit şi unificatoare, ce nu numai că autorizează, 
dar şi pretinde extinderea localului la global. Prima jumătate a 
Republicii a limpezit caracteristicile importante ale acestei viziuni: 
s-au schiţat astfel elementele unei etici a „fiinţei”, unde comporta¬ 
mentul unitar derivă dintr-o unitate interioară. Mai mult, virtuţile 
şi dreptatea au apărut drept condiţii fundamentale ale existenţei — 
în sensul deplin al cuvîntului — a oricărui organism individual 
ori social. Extrem de semnificativă rămîne ideea echivalenţei ni¬ 
velelor: cetatea este întru totul analogă sufletului individual. Spre 
a se rezuma structura ambelor nivele, se utilizează termenul poli- 
teia. Căci, aşa cum deja Proclos observase, acest termen, extras 
din experienţa politică a grecilor, nu are aici doar sensul său obiş¬ 
nuit de „constituţie”, „întocmire" politică, ci mai ales pe acela de 
principiu de alcătuire a oricărei entităţi compuse, dar unitare. Nu 
cred să greşesc afirmînd că politeia este aici un apropiat echivalent 
al noţiunii de „sistem" din gîndirea. structuralismului modem. 

Cu un astfel de interes pentru „sistem" şi unitate, Platon nu 
realizează doar experienţa străpungerii zidurilor ce separă diferitele 



64 


ANDREI CORNEA 


compartimente ale cunoaşterii omeneşti, dar îşi mărturiseşte şi îşi 
sublimează şi propria-i obsesie: unificarea lumii şi oikciopragia 
sînt un fel de proiecţie a jindului său după unitate interioară. Re¬ 
fuzul experienţei segmentate răspunde deciziei de a nu mai accepta 
clivajul în conştiinţă. Iar exilul poeţilor şi al valorilor pe care aceş¬ 
tia le reprezintă, ascunde efortul de eliberare din mreaja perturba¬ 
toare şi „magică” a ,, noului Orfeu”, a lui Socrate. Iată de ce, severa 
amputare la care este supusă cultura ne pare a nu fi decît co¬ 
respondentul unei, nu mai puţin severe, dar mult mai obscure, ope¬ 
raţii de chirurgie sufletească. Problema lui Platon — a fi doar Pla- 
ton, nu şi Socrate — trecută prin alchimia fascinantă a creaţiei 
sale, devine „muzica” puritană a întregii Cetăţi, instaurîndu-se 
astfel în universal. 


VI. ŞTIINŢA TOTALĂ 

1 

Durarea cetăţii „bune” ar putea fi socotită acum ca şi înche¬ 
iată. Mai mult, întregul sistem al echivalenţelor dintre cetate şi su¬ 
flet a fost îndeajuns pus în evidenţă, iar sugestia unei viziuni to¬ 
talizante, unde diferitele domenii particulare se ajustează în gene¬ 
ral, deoarece îşi răspund analogic unul altuia, s-a instalat deja cu su¬ 
ficientă autoritate şi forţă de convingere. Cel mai important este 
însă că scopul declarat al dialogului a fost atins: se ştie acum ce 
este dreptatea, nu cea relativă bazată pe etica „contractualistă”, 
ci cea autentică, a „fiinţei”, veritabilă „funcţie de stare” a orică¬ 
rui sistem cu funcţionare normală. Atunci, de ce Platon continuă? 
De ce îi face el pe tinerii interlocutori ai lui Socrate, ca, stîrniţi 
de o aluzie a acestuia la „comunismul femeilor”, să-l silească 
aproape pe filosof să se lanseze într-un nou demers şi care este 
semnificaţia acestei reluări a discuţiei într-un moment cînd sfîr- 
şitul ei se întrevedea deja aproape ? 

Adevărul este că, odată ce dezvoltarea raţionamentului, ce 
poartă localul spre global, a parcurs cu succes cîteva faze, cu greu 
mai poate fi ea stăvilită. Analogia fundamentală, „mitul”, oraş- 
suflet, cu toate corolarele ei, s-a transformat parcă într-un fel de 
vietate, a cărei creştere este irezistibilă şi care tinde, într-un elan 
aproape de necontrolat, să reconstruiască întreaga lume după 
gusturile sale. Iar deruta acelei Weltanschauung a experienţei di¬ 
vizate, odată realizată într-un punct, atrage, ispititor, reluarea 



INTERPRETARE LA REPUBLICA 


65 


luptei, urmărirea şi lovirea adversarului şi in alte puncte j doar 
înfringeiea totală a acestui adversar (sub care am crezut a ghici 
unele din trăsăturile autenticului Socrate) va aduce după sine 
contenirea războiului. Platon, care alcătuise sistemul pentru a 
rezolva problema dreptăţii, devine astfel prizonierul sistemului, 
preschimbat deodată din mijloc în scop şi care cere, cu o neistovită 
sete şi cu o intransigenţă totalitară, să fie debarcat în toate colţu¬ 
rile Universului. 

Iată de ce, dac* pmă acum extensia localului la global s-a li¬ 
mitat la aspectele etico-sociale şi educaţionale, acum metafizica 
vadomina tot mai mult scena; de acum înainte se va încerca nu 
iium;d unificarea analogică a individualului şi a socialului, ci şi 
cea a vizibilului şi a inteligibilului. 

Marile dimensiuni ale acestui dialog devenite acum inevitabile 
capătă însă şi o semnificaţie în sine, dacă ele sînt înţelese din 
perspectiva unui Platon reconciliat cu sine şi separat, în fine, de 
„complexul” său socratic. într-adevăr, dialogurile unde autenticul 
Socrate încă exista nu aveau proporţii prea mari, nedepăşind, în 
principiu, cadrele temporale acceptabile, fireşti, pentru o discuţie 
reală. în ele se străvedea încă realitatea vie a unui Socrate oral, 
autentic, ca şi a unei conversaţii ce, dacă nu va fi avut loc exact 
în forma relatată, ar fi putut totuşi să se fi desfăşurat, mai mult sau 
mai puţin, în acel fel. Iată însă că, în Republica, Platon sparge 
complet iluzia „realităţii discuţiei”, lăsînd conversaţia să dureze 
mult, foarte mult, peste limitele psihologice şi obiective pe care o 
convorbire le poate primi. Dialogul se instalează, prin urmare, în 
pură convenţie şi ficţiune, devine doar o formă şi un ritual, pe care 
Platon le păstrează, cum am văzut, atît pentru a-şi diminua şi dis¬ 
tribui responsabilitatea, cît şi pentru că, în virtutea unui principiu 
general, formele „vide” au o inerţie şi o capacitate de subzistenţă 
mult mai mare decît cea a conţinutului lor. Opoziţia dintre dimen¬ 
siunile considerabile ale Republicii şi cele, mult mai restrînse, ale 
altor dialoguri corespunde, aşadar, întru totul opoziţiei dintre rea- 
mi Socrate şi „dublura” sa platonică. Un Socrate care nu mai este 
Socrate, plasat într-un dialog care nu mai este dialog — iată con¬ 
diţiile de care Platon are nevoie pentru a înjgheba edificiul filoso¬ 
fici care, pentru el, este filosofie. 

Ne vom îngădui să omitem comentarea primelor două puncte 
ale noului demers al lui Socrate, unde se descriu şi se analizează 
principiile egalitare pe care trebuie bazată educaţia femeilor şi a 
bărbaţilor, cit şi comunitatea femeilor şi a copiilor. Fără îndoială 
că şi aceste pagini, ca, dealtminteri, aproape orice rînd al lui Platon, 
sînt ispititoare în putinţa lor de a trezi nesfîrşite interpretări şi 
discuţii. Le lăsăm totuşi deoparte cu sentimentul că aici capcanele 
gîndirii totalizante au fost cel mai puţin evitate şi că aceste pasaje, 
in ciuda unor idei îndrăzneţe şi fecunde pe care le propun, sînt, în 
realitate, cumva sărace, fiindcă trivializează nepermis — iertată 
fie-mi judecata — datele esenţiale ale sufletului omenesc. 

Ne vom grăbi, în schimb, să ne oprim mai mult la cel de-al 
treilea şi, cu mult, cel mai important punct al demersului: afirma¬ 
ţia lui Socrate, probată în cele ce urmează, că cetatea bună nu va 
ajunge să existe în realitate, altfel zis, că lucrurile nu vor ajunge 
să fie aşa cum trebuie ele să fie, decît dacă filosofii vor domni sau 
regii vor filosofa cu adevărat. 

Afirmaţia, a cărei introducere e pregătită cu o admirabilă abili¬ 
tate, apare ascultătorilor, deşi obişnuiţi între timp cu paradoxurile 
lui Socrate, un veritabil scandal. Un scandal care — avertizează ei — 
poate să-l conducă pe cel care l-a pricinuit, nici mai mult nici 
mai puţin decît la linşaj. Motivul — se arată imediat — ar fi 
unul: Filosofii ,,reali”, aşa cum apar ei în cetăţile greceşti şi mai 
ales la Atena, sînt fie inutili pentru viaţa publică, fie dăunători 
acesteia în cel mai înalt grad, astfel încît a încredinţa cîrma cetăţii 
ideale unor asemenea oameni se arată a fi nu doar o imensă nebunie, 
dar şi o crimă pur şi simplu. 

Socrate, dealtfel, nu contestă exactitatea şi îndreptăţirea aces¬ 
tor învinuiri. Numai că, şi acesta este punctul capital, dacă el este 
de acord să-i învinuiască pe filosofii ,,reali”, cere însă ca filosofia 
şi ca slujitorii săi adevăraţi să fie achitaţi, aşa cum ceruse, mai îna¬ 
inte, ca dreptatea să fie achitată de acuzaţia de neputinţă sau 
neghiobie. Astfel, critica adusă filosofilor ,,reali”, ce trăiesc în ce¬ 
tăţile ,,reale”, se întîlneşte cu demascarea oamenilor drepţi doar în 
mod formal, bizuiţi doar pe avantajele practice oferite de o etică 
,,contractualistă”. Aşa cum ,,dreptatea” acestora reprezenta o 
alienare a adevăratei dreptăţi, aşa şi ,,filosof ia” practicată curent 
e doar ,,fiica bastardă” a autenticei şi totodată, ireproşabilei filo¬ 
sofii. 

Urmărind acum această critică adresată filosofilor „reali”, ne 
dăm seama că aici, mai mult decît oriunde în altă parte, *Socrate 
este doar un nume, o mască golită de aproape orice conţinut originar. 
Chiar scandalul pe care îl pricinuiesc vorbele sale este, pentru socie¬ 
tatea unui Socrate autentic, anacronic şi greu de înţeles : căci de 
ce ar fi trebuit să-i înfricoşeze intr-asemenea măsură pe oamenii 
epocii lui Pericle, bunul prieten al lui Anaxagoras, afirmaţia că cei 
nutriţi cu filosofie trebuie şi pot să conducă bine cetatea? Plasîn- 
du-ne însă în altă perspectivă istorică şi ridicînd anonimatul acelor 
filosofi desemnaţi ca profund dăunători, lucrurile devin fireşti. 
Căci nu este greu de văzut în acele naturi puternice, dotate din 
belşug spiritual şi material, ce au „locuit” un timp în preajma filoso¬ 
fici, dar care au sfîrşit prin a fi corupţi de către cetate, un Alcibiade, 
un Cliarmides sau un Critias, vinovaţi toţi, într-adevăr, de a fi adus 
asupra patriei lor mari şi cumplite dezastre. Desigur însă că, pentru 
nici unul dintre participanţii la discuţia din casa lui Cephalos, aceste 
dezastre, cît şi destinul persoanelor vinovate pentru ele, nu aveau 
cum să fie cunoscute. In schimb, Platon, la patruzeci de ani depăr¬ 
tare, dezamăgit şi instruit de istorie, era în măsură să facă procesul 
celor ce îşi închipuiseră, un moment, că pot cîrmui cetatea. 

Toţi aceşti „filosofi dezastruoşi” mai sus citaţi au fost însă 
discipolii lui Socrate. Ştim, pe de altă parte, că mizeria morală a 
elevilor săi nu i-a fost iertată maestrului, a cărui răspundere a 
fost, pare-se, încriminată cu ocazia procesului său. Un Xenofon 
respinge cu hotărîre o astfel de răspundere morală. Dar Platon, 
deja în Apologie, părea a fi fost ceva mai ezitant: el pare să admită 
că Socrate ar fi putut exercita o influenţă nefastă asupra unor tineri, 
deşi aceasta fără voia sa. Fireşte, dacă citim pasajul din Republica , 
lăsîndu-ne seduşi de ficţiunea platonică a cinei la Cephalos şi credem 
că adevăratul Socrate este cel care vorbeşte aici, cazul „filosofilor 
dezastruoşi” rămîne o simplă, şi cam absurdă, punere în gardă. 
Dar dacă ne dăm seama că, în realitate, Platon este cel care acuză 
aici, la mulţi ani după sfîrşitul secolului V, cîţiva discipoli apro¬ 
piaţi şi iubiţi ai lui Socrate, nu putem să nu simţim că atitudinea 
pe care Platon o sugerase încă din Apologie, acum s-a precizat: 
Socrate are şi el o răspundere, iar lipsa de coerenţă dintre bunele 
sale intenţii şi relele rezultate obţinute nu-i poate fi trecută cu ve¬ 
derea, căci ea are o semnificaţie inai adîncă. 

Dar adresa reala a criticii lui Platon devine manifestă odată 
ce examinăm şi celălalt grup de filosofi, cel al „inutililor”. Căci este 
vădit că grupul acestor refuzaţi de societate şi care, pe de altă parte, 
refuză, ei înşişi, societatea, izolaţi şi închişi îu speculaţiile lor neîn- 

ţelese şi dispreţuite de vulg, ce reprezintă un frumos dar fragil 
univers de înţelepciune, încercuit de o generală demenţă, nu poate 
desemna decît grupul socraticilor „fideli” şi, în ultimă instanţă, 
pe Socrate însuşi. 

Iată aşadar cum, din nou, Platon îşi atacă, cu destule menaja¬ 
mente, desigur, maestrul şi ceea ce el crede că acesta reprezintă, iar 
acest nou atac nu face decît să prelungească şi să amplifice linia 
criticii din paginile anterioare ale Republicii. Reproşul pare să fie 
aici, ca şi mai înainte, că rezerva sau inapetenţa lui Socrate faţă 
de soluţia globală, faţă de eliminarea îndrăzneaţă a compartimen¬ 
tărilor dintre domenii condamnă gîndirea la neputinţă, dar şi prac¬ 
tica la eroare. Astfel, mai întîi Platon sugerase (prin spusele lui 
Thrasymachos, Glaucon şi Adeimantos) caracterul limitat, parţial 
al dialecticii socratice şi deci al puterii sale de convingere: Socrate 
„vrăjeşte”, dar nu convinge cu adevărat, el ruinează opiniile adver¬ 
sarilor doar aparent, stăpîn fiind pe arta de a întreba, dar nu ştie 
sau nu poate pune nimic în loc, deoarece se refuză artei de a răspunde. 
Apoi, cum am văzut, Platon îl descoperea pe Socrate prea asemănă¬ 
tor, în fondul său, poeţilor — aceşti „artizani” ai experienţei uni¬ 
voce a extazului, dar incapabili să-şi asume sarcina unei veritabile 
educaţii raţionale. Socrate, ca şi cei ce rămîneau la el — sugerează 
Platon — erau, de aceea, prea puţin în stare să dea o replică nimi¬ 
citoare teoriei etice „contractualiste”, căci această teorie nu făcea 
decît să aplice în domeniul moral viziunea fragmentată, „locală”, 
pe care ei, socraticii, o cultivau în filosofie. Şi iată că acum, socra- 
tismul este încă o dată atacat, de astă dată în pretenţia sa de linie 
de viaţă. Căci — arată Platon — chiar şi cei mai buni dintre filo¬ 
sofii socratici, trăind în cetăţile „reale” în condiţiile în care trăiesc, 
sînt nevoiţi să rupă contemplaţia de acţiune, să separe meditaţia 
de faptă, să se dividă pe sine între o interioritate regală şi sublimă 
şi o exterioritate supusă compromisului social. Vedem aşadar că 
defectul major al socratismului, chiar în varianta sa optimă, este, 
în definitiv, acelaşi cu cel propriu omului supus eticii formale: în 
ambele cazuri domină discontinuitatea dintre fond şi formă, în 
ambele cazuri se acceptă o lume divizată în sectoare distincte, 
guvernate, fiecare, de alte reguli şi pretinzînd un tip diferit de com¬ 
portament. Pe scurt, vina socratismului şi a lui Socrate, cele mai 
frumoase, totuşi, produse ale cetăţii „reale”, rămîne exact vina ce¬ 
tăţii „reale însăşi: dedublarea, absenţa gravă a oikeiopragiei. 

în ce fel întrevede atunci Platon restaurarea filosofiei? Evi¬ 
dent, unind ceea ce socratismul despărţea, anulind separaţiile cu 
care acesta opera. între contemplaţie şi faptă se va impune atunci 

unitatea, iar filosoful, reconciliat cu omul politic — „yoşhin” şi 
„comisar” în acelaşi timp — pentru a folosi termenii lui Koestler 
— în mod firesc va domni în cetate. 

Restaurarea filosofiei trece, aşadar, prin alcătuirea unui nou 
tip de filosof, ce reprezintă — nota bene — imaginea răsturnată a 
filosofului socratic. într-adevăr, Socrate era reputat a fi omul cel 
mai înţelept, deoarece ştia că nu ştie nimic. Filosoful portretizat de 
Platon este înţelept, tocmai fiindcă ştie totul sau, măcar, ceea ce 
este esenţial în acest „tot”. Socrate, gnoseologic, se afla situat un¬ 
deva între zei şi muritorii obişnuiţi, în felul „daimonilor” : el „iubea 
înţelepciunea”, iar accentul, în această sintagmă, trebuie să cadă 
pe verb şi nu pe complement, căci el o iubea, cum iubim ceea ce nu 
posedăm. Filosoful lui Platon, „divin” şi nu „dainionic”, iubeşte 
şi el înţelepciunea, dar aici complementul este mai important, căci, 
spre deosebire de celălalt, acesta este cu adevărat înţelept şi ştiu¬ 
tor. Ajutat de ştiinţa numerelor, de geometrie, astronomie şi armo¬ 
nie, stăpîn pe metoda divină a dialecticii, care nu mai este o tehnică 
de a conversa cu semenii, ci, ca să zicem aşa, cu „Spiritul Absolut”, 
acest filosof are putinţa de a îmbrăţişa întreaga cunoaştere şi poate 
cuprinde semnificaţia ultimă a lumii, a cărei unitate profundă el 
o vede şi de a cărei multiplicitate aparentă ştie să nu se lase amăgit. 
Părăsite sînt acum, aşadar, elanul de tip erotic către ştiinţă, inde- 
terminarca tensionată, proprie „stării medii” socratice, colindul 
înfrigurat printre oameni şi opiniile lor în căutarea unei înţelepciuni 
în sine intangibile, odată ce s-au ales permanenţa şi stabilitatea 
promise de cunoaşterea totală. 

Desigur, nu este greu de întrevăzut în acest portret al filosofului 
un fel de autoportret ideal al lui Platon însuşi, matur, eliberat de 
îndoielile tinereţii şi antrenat în organizarea acelei republici a ştiin¬ 
ţelor, care trebuia să fie, în viziunea sa, Academia, ce nu abando¬ 
nase totodată încă ideea unei reuşite a demersurilor sale pe lingă 
tiranii sicilieni, pe care mai spera să-i „convertească la filosofie”. 
Pe de altă parte însă, pe măsură ce filosoful lui Platon este, tot mai 
mult, un sophos, un înţelept, un ştiutor, plasat astfel tot mai de¬ 
parte de Socrate, el se apropie mereu mai mult de imaginea, deja 
aproape mitică în vremea lui Platon, a vechilor „înţelepţi” ai Gre¬ 
ciei — un Thales, un Bias, şi mai ales un Solon. Este adevărat că 
numele lui Solon nu este mai deloc pomenit în Republica. Poate — 
se putea gîndi Platon — insistenţa nu ar fi fost la locul ei în locuinţa 
metecului Cephalos; în schimb, în „ziua a doua” şi în „cca de-a 
treia” a întîlnirii lui Socrate cu prietenii săi, cărora, în „ziua întîi” 
le relatase poposirea sa în Pireu — aşadar, în Timaios şi Crilias — 



70 


ANDREI CORNEA 


de data aceasta sus, în ,,cetate” şi într-un cerc de atenieni, Solon 
intră în scenă cu autoritate, pentru a i se atribui transmiterea mitu¬ 
lui Atlantidei şi a Atenei preistorice, adică istoria unor cetăţi ce 
trebuiau să corespundă cumva, în concret, planului schiţat în Re¬ 
publica. Ceea ce se întîmplă e demn de semnalat: Platon, cunoscin- 
du-1 în prima tinereţe pe Socrate, abandonase proiectele sale poli¬ 
tice şi chiar ambiţiile sale, spre care îl împingeau o lungă tradiţie 
de familie. Iată-1 însă acum, după ce s-a despărţit, cu greu, de pă¬ 
rintele său spiritual, de Socrate, amintindu-şi cumva, spre a găsi, 
poate, mai mult reazem în aventura sa, tocmai de acele tradiţii ale 
strămoşilor săi, ale stirpei sale, ce cuprindea — să n-o uităm — şi 
pe Solon. Regăsirea adevăratei filosofii trece, astfel, la Platon, nu 
numai prin regăsirea personalităţii sale adevărate, divizate mai 
înainte de ,,complexul socratic”, ci şi prin recuperarea spirituală a 
„familiei autentice”, a „larilor” părinteşti. De aceea Republica sea¬ 
mănă tot mai mult, de la un moment dat, cu un no^los — o „întoar¬ 
cere acasă”, deloc mai săracă în peripeţii, în tensiuni dramatice 
şi în aşteptări înfrigurate, decît cea a lui Odiseu. 

Or, tocmai această „întoarcere acasă” nu putea fi săvîrşită, 
fără ca filosofia să se alieze cu puterea politică şi legiuitoare, mar- 
cîndu-se în acest fel hotărîtoarea „despărţire de Socrate”, omul 
cel mai puţin politizat dintre toţi atenienii vremii sale. E de mirare ? 
Dar nu asociase tocmai Solon, părintele „regăsit” şi modelul ne¬ 
mărturisit al filosofului lui Platon acum, într-o singură minte, în¬ 
ţelepciunea şi iscusinţa politică? Nu fusese el „nomothetul” mira¬ 
culos al Atenei, dar care, după ce restabilise justiţia şi ordinea în 
cetate, drumeţise prin Orient, îmboldit de pofta de a cunoaşte, 
histories heneken, cum spune Herodot ? înţelepciunea „solonică” 
pe care Platon se gîndea acum să o opună socratismului, aşa cum 
opui patria adevărată unui meleag străin, chiar dacă îmbelşugat 
şi plăcut, unde ai poposit un timp, îl îndrepta, fără şovăială, să 
încredinţeze filosofiei şi cununa regală. 

Bineînţeles, însăşi legitatea internă a sistemului său îl deter¬ 
minau pe Platon să pună în aplicare această încoronare. Căci, dacă 
regalitatea şi filosofia pot fi unite, este pentru că, în realitate, 
obiectul lor este asemănător. Am văzut, într-adevăr, că principiul- 
cheie al lui Platon era extrapolarea localului la global, ceea ce făcea 
ca lumea să nu fie decît repetarea la cele mai diverse scări, în cele 
mai variate proporţii, a aceleiaşi scheme fundamentale. Sufletul 
individual este construit după acelaşi „plan” fundamental ca şi 
cetatea, iar ambele, atunci cind sînt bine orînduite, se implică în¬ 
tr-o imensă ierarhie universală dominată de Ideea Binelui. Or, în 

aceste condiţii, nimic mai firesc decit ca filosoful, ca unul ce are 
acces la cunoaşterea acestui plan unic şi la Ideea Binelui care îl 
regizează, să poată fi în stare, mai mult decit oricine altcineva, să 
înţeleagă felul în care acest plan se aplică cetăţii, ca şi sufletului 
individual. Pentru a fi cel mai bun educator şi cîrmuitor, e destul să 
nu facă altceva decît să filosofeze* mai departe. Aceasta, desigur, cu 
condiţia să i se acorde posibilitatea să „repicteze”, cum spune Platon, 
întreaga societate după modelul etern şi universal, cu alte cuvinte, 
să anuleze presupusa autonomie a socialului şi psihologicului în 
favoarea integrării în planul global. împuternicirea pe care Platon 
o încredinţează filosofiei verifică şi confirmă, astfel, unitatea de 
structură a lumii. A lumii — dar şi a lui Platon însuşi, ,,re venit 
acasă” după îndelungatul său periplu socratic. 

3 

Am văzut în ce fel Platon criticase, din perspectiva „muzicii 
totale”, arta poetică „reală”, în primul său demers de durare a 
cetăţii „bune” şi am căutat să desluşim şi din ce motive. Iată însă 
că acum, ajuns în punctul culminant al celui de-al doilea demers, 
el atacă ştiinţele „reale”, de data aceasta din perspectiva „ştiinţei 
totale”, a dialecticii sale. împrejurările în care sînt formulate cele 
două critici sînt paralele: în primul caz, avem de-a face cu „primul 
ciclu” al educaţiei, destinat a da naştere unor buni „paznici”, în 
vreme ce, în cazul al doilea, este vorba despre al „doilea ciclu”, 
cel menit a produce cîrmuitorii-filosofi. Fireşte, această a doua cri¬ 
tică nu are vehemenţa, radicalismul şi chiar părtinirea celeilalte: 
matematica, astronomia etc. rămîn, nu doar acceptate în cetate, 
ca şi în programul de studii, dar şi elogiate. Nu este, totuşi, mai 
puţin adevărat că, dacă poezia fusese cenzurată în temele, motivele 
şi stilul său, ştiinţele au şi ele de suportat cenzura scopului şi a func¬ 
ţiei lor. Aşa cum poezia putea fi folositoare doar dacă slujea un 
ideal educaţional, tot aşa şi ştiinţele nu sînt cu adevărat utile — 
crede Platon — decît ca trepte ce îngăduie accesul la „ştiinţa to¬ 
tală”. Atît poezia, cît şi ştiinţa, prin urmare, rămîn cu valoarea 
mijlocului, reprezentînd, fireşte, necesare propedeutici, nevoite 
însă să abandoneze orice pretenţie de „scop în sine”. 

De bunăseamă că această critică a ştiinţelor, ce face, cum ve¬ 
dem, pandant criticii etico-estetice din cărţile anterioare, trebuie 
văzută ca decurgînd şi din principii asemănătoare primei, cît şi 
ţintind, în esenţă, în acelaşi punct. Pentru a degaja însă o per.spec- 

tivă ceva mai luminoasă a lucrurilor, nu socotim inutilă o abordare 
a problemei dintr-un unghi mai vast. 

E legitim, cred, a afirma că orice societate (şi cu atît mai mult 
o societate evoluată, cum era cea a lui Platon) are de-a face, în 
decursul existenţei sale, cu două tipuri de probleme fundamentale, 
ce admit, fiecare, un tip diferit de soluţionare. în prima categorie 
includ ceea ce propun a numi „probleme tehnice”, deoarece acestea 
sînt rezolvate de către „specialişti”, „tehnicieni”. Societatea re¬ 
cunoaşte în general, competenţa acestor „specialişti”, a „profesio¬ 
niştilor” feluritelor discipline, în rezolvarea acestui tip de probleme, 
iar avizul lor, într-o anumită chestiune, în principiu convergent 
într-o perioadă limitată dată, nu le este contestat sau disputat. 
Celălalt tip de probleme, cu care orice societate are de-a face, nu 
poate fi, cu uşurinţă, asimilat domeniului de competenţă al vreunei 
„specialităţi”; de aceea toţi oamenii, sau mai toţi, îşi afirmă pri¬ 
ceperea în materie, pretind un mandat spre a se ocupa de acele 
probleme cărora le propun soluţii. De data aceasta însă, răspun¬ 
surile şi soluţiile vor fi divergente, iar disputa şi lipsa de acord vor 
fi lege. Trebuie făcută imediat completarea că raportul dintre cele 
două tipuri de probleme nu este deloc fix şi că o societate poate da 
precădere mai curînd unuia, ori celuilalt, dintre cele două tipuri, 
cît şi soluţiilor pe care acela care a fost ales le promite. 

Acum, rezolvarea problemelor „tehnice” are o particularitate: 
ea face să prolifereze metodologiile particulare, distincte, înmul¬ 
ţeşte specialităţile şi specializările, favorizează graniţele dintre 
domenii. Cunoaşterea, în ansamblu, pare a fi dtn ce în ce mai sigură, 
iar puterea omului asupra naturii sporeşte. Numai că această natură 
devine tot mai mult una a iucrurilor, multiplicate fără sfîrşit; o 
dezolantă necuprindere rezultă, aşadar, ce caută a se răscumpăra 
printr-o mereu crescută eficacitate. 

Dimpotrivă, opţiunea pentru problemele ce nu au, cel puţin 
în momentul respectiv, un caracter „tehnic”, duce la un rezultat 
opus : lipsa unei metodologii adecvate, specifice, absenţa „unelte¬ 
lor” corespunzătoare strict explorării unui anumit domeniu, impun 
împrumutul metodelor şi al „uneltelor” din alte domenii. De aceea, 
cu cît domeniul sau problema atacată sînt mai vaste şi mai greu 
accesibile, cu atît împrumuturile vor fi mai substanţiale şi vor 
atîrna mai greu. Iată de ce, încercarea de soluţionare „non-tehnică”, 
bizuindu-se pe extrapolare şi generalizare, conduce, în final, la uni¬ 
ficarea conceptuală a lumii, la o viziune de ansamblu. 

în rezumat, soluţia „tehnică” şi preocuparea pentru problemele 
ce-şi găsesc un răspuns la acest nivel generează eficacitatea prac- 

tică, înzestrîndu-1 pe om cu puterea de a stăpîni lucrurile. N-ar fi 
deci, greşit să numim această tendinţă „pragmatică*'. Dar tot ea, 
divizând Universul, văduveşte nevoia profundă a omului de uni¬ 
tate şi coerenţă, stimulând dezorganizarea şi dezagregarea, interi¬ 
oară a psihicului, anulîndu-ne, aşadar, piuă la urmă, puterea de 
a acţiona asupra noastră înşine. Cealaltă tendinţă, pe care o putem 
numi „kosmotică”, suplineşte pe deplin dezideratele de unitate 
şi coerenţă ale sufletului omenesc, deoarece ea construieşte un Kos- 
mos ce susţine Kosmos -ul interior, stimulîndu-i subzistenţa. Pe 
de altă parte însă, puterea pe care omul o poate dobândi, în acest 
fel, asupra lucrurilor, este mult mai restrinsă, iar soluţiile ce apar 
astfel reprezintă, în numeroase cazuri, tot atîtea eşecuri. 

Se naşte, iată, o alternativă — pe care, riscând un cuvânt, ce-i 
drept, cam tocit de abuz, am putea-o numi tragică — între termenii 
căreia civilizaţiile îşi joacă destinul lor ştiinţific şi epistemologic, 
dar nu arareori, destinul pur .şi simplu. 

Rămâne, probabil meritul lui Socrate de a fi ştiut, printre pri¬ 
mii, să deosebească cu claritate între cele două tipuri de probleme 
(vezi Protagoras, de exemplu). Or, odată distincţia făcută, Socrate 
optează, relativ decis, pentru soluţia „tehnică" şi „pragmatică", 
într-adevăr, siguranţa pe care rezolvările de acest fel o oferă, 
atunci cînd metodele cerute sint aplicate corect, răscumpără, în 
ochii săi, defectul segmentării lumii, defect ce urmează, inerent, 
unor astfel de metode. încercările de generalizare, de depăşire a 
experienţei pozitive a „specialiştilor” îi apăreau lui Socrate pripite, 
de obicei neîntemeiate şi ameninţate de eşec. Iar în impresia de 
unitate ce s-ar fi degajat în urma unor astfel de generalizări, el 
vedea doar o iluzie frumoasă, dar şubredă, a cărei valoare nu poate 
sta în balanţă cu cea a solidităţii unor cunoştinţe specializate, aşa 
„înguste" cum puteau fi acelea. Este posibil ca Socrate să fi privit 
chiar, cu un oarecare optimism, extinderea treptată a cercului pro¬ 
blemelor „tehnice", asimilarea, în cadrul sau, a unor chestiuni 
morale sau politice, spre exemplu, ceea ce ar fi îndreptăţit nădej¬ 
dile în sporirea considerabilă a câmpului de acţiune al eficacităţii 
omeneşti. Fără îndoială că, în această perspectivă, lărgindu-se 
domeniul „tehnicităţii" şi sporind „specializările”, lumea ar fi 
devenit mai supusă, dar cîtuşi de puţin mai unitară. 

Cît priveşte celălalt tip de probleme, pe acestea Socrate le 
socotea în afara domeniului „înţelepciunii omeneşti” — apanaj 
divin aşadar — probleme despre care singura certitudine pe care 
o putem avea în ce le priveşte este certitudinea unui etern ignora- 
bimus. 

Probabil că Socrate, optînd în felul în care am văzut, nu se 
deosebea, in esenţă, prea mult de opiniile mai mult sau mai pujlin 
spontane ale epocii sale. Sofiştii, bunăoară, ei înşişi nişte ,,tehnici¬ 
eni”, nişte „specialişti ai /o^os-ului” mizau pe aceeaşi tendinţă 
„pragmatică", preţuind în cel mai mare grad eficacitatea şi pu¬ 
terea ce puteau decurge din tratamentul „tehnic" şi restrictiv al 
unor probleme, în sinea lor şi în adevărul lor, nesfîrşite şi incomen¬ 
surabile. Poate doar că sofiştii, ceva mai pesimişti şi mai neîn¬ 
crezători în puterea raţiunii omeneşti decît Socrate, nu întrevedeau 
posibilitatea împingerii prea departe a „pragmatizării". Asemenea 
medicului care, neputînd înlătura cauza bolii de care suferă pacien¬ 
tul său, se înverşunează asupra simptomului, şi sofiştii, nesperînd 
într-o transformare generalizată a lumii în „lucruri” ce ar intra 
în competenţa unor „arte” se mulţumeau să sugereze soluţii apro¬ 
ximative şi eficace doar pe moment. 

Luată în ansamblu, totuşi. Grecia de la sfîrşitul secolului V 
avea toate motivele exterioare să privească cu încredere soluţia 
„pragmatică” şi să se orienteze cu tot mai multă hotărîre spre ea. 
într-adevăr, de un veac şi jumătate, multiplicarea ştiinţelor şi 
a specialităţilor arătase o eficacitate uimitoare şi dusese la rezultate 
care îi făceau pe greci să poată fi mîndri de ei şi să privească cu 
condescendenţă culturile orientale. Dar aceste rezultate, exprimate 
în aproape miraculoasa înflorire a aritmeticii, geometriei, armoniei, 
astronomiei, medicinii, logicii etc. se datorau tocmai orientării 
„pragmatice”, ce favoriza specializarea, analiza unui domeniu 
bine mărginit, analiză pusă în mişcare de un agent uman ce, el 
însuşi, se autolimita spiritualmente şi se „împărţea” între mai 
multe compartimente şi cîmpuri de acţiune. Părea, de aceea, firesc 
a se continua drumul început; şi dacă consecinţele fuseseră chiar 
şi pînă atunci bogate în promisiuni şi realizări, era de crezut că un 
nou proces de specializare, o reluare a divizării lumii şi imaginii ei, 
o compartimentare încă şi mai acuzată puteau împinge la o sporire 
încă şi mai sensibilă a autorităţii omului asupra lucrurilor. Dacă 
competenţa „specialiştilor” părea de nezdruncinat în interiorul 
cîmpului lor de studiu, calea de urmat părea să fie, deci, extinderea 
cît mai mult cu putinţă a unor astfel de „competenţe”. Acestea 
puteau îngloba chiar şi domeniul „iraţionalului”, controlîndu-1 
în acest fel: căci poeţii, rapsozii, profeţii de diverse tipuri, deveneau 
tot mai mult un fel de „specialişti ai delirului” şi, aşa cum vedem 
in Phaidros, mania, nebunia divină, pusă sub oblăduirea unor di¬ 
vinităţi diferite şi distincte între ele, ajunge să fie de competenţa 
unor „specialişti” ,şi ei diferiţi şi distincţi. 

Desigur că însăşi structurile socio-politice, relativ liberale şi 
democratice ale multor state greceşti din acea perioadă, în special 
cele ateniene, favorizau această orientare. Căci ele stimulau, cum 
am văzut, dezvoltarea unei etici „contractualiste”, în conformitate 
cu care eticul devine o „practică” şi o „tehnică” de a trăi bine, 
realizată prin observarea şi aplicarea unui set de norme şi reguli. 
Mai apare astfel încă o „specialitate”, la fel de limitată în anver¬ 
gura sa ontologică, asemenea celorlalte şi care, întocmai cu acelea, 
făgăduieşte putere exterioară şi bunăstare cui ştie să o practice cum 
trebuie. 

Orientarea „pragmatică” a Greciei, preocuparea sa pentru tot 
ce poate intra în competenţa „specialistului”, păreau aşadar în¬ 
curajate de pretutindeni; devenite, în urma lui Socrate, conştiente, 
ele ar fi putut fi urmate cu încă mai mare hotărîre şi aplicare, şi, 
in această situaţie, ar fi fost cu putinţă chiar o intrare a omenirii 
în era tehnologicului cu două mii de ani mai devreme. Dar — rău 
sau bine — aşa ceva nu s-a întîmplat. Deşi orientarea „pragmatică” 
a mai continuat cîtăva vreme în unele sectoare, deşi o anumită 
năzuinţă spre ea nu a murit niciodată, în general ea şi-a pierdut din 
aplomb, s-a golit încet-încet de sevă, şi, la un moment dat, a contenit 
aproape cu totul. Motivul ? O generală insatisfacţie interioară faţă. 
de transformarea irosmos-ului, pe care grecii continuau să-l dorească, 
într-un haos, fie el şi domesticit şi îmblînzit, de lucruri. Cauza ime¬ 
diată ? Cristalizarea acestei insatisfacţii, cît .şi a sentimentului 
„kosmic”, rămase o vreme difuze, de către un om — Platon. 

4 

Am văzut într-adevăr, de-a lungul întregii analize, modul în 
care Platon şi-a manifestat opoziţia faţă de diferitele aspecte mai 
mult sau mai puţin particulare ale viziunii „pragmatice” : el a 
respins dreptatea înţeleasă ca un „contract social”, ca practică a 
unei „arte” exterioare fiinţei, a refuzat esteticului autonomia pe 
care acesta o revendica, s-a împotrivit, de asemenea, pretenţiilor 
la independenţă ale politicienilor. El a extrapolat, în schimb, cu 
îndrăzneală, localul la global, încercînd, astfel, să anuleze fragmen¬ 
tarea imaginii lumii ce rezulta din concepţiile pe care el le refuza. 
Iată că acum Platon va concentra atacul său, îl va preciza, îndrep- 
tîndu-1 asupra fondului chestiunii: statutul ştiinţelor. 

Mai întîi — crede Platon — este necesar să se admită că, 
practicate aşa cum sînt, de către diferiţi „specialişti”, ştiinţele, 
oricît de admirabile ar fi, suferă de o gravă insuficienţă: ele nu-şi 

pot demonstra propriile lor postulate şi axiome („ipoteze” — zice 
Platou). De aici două urmări: mai întîi, ştiinţele rănim doar la o 
imagine a realului, fără să poată sui pînă la acesta însuşi, fără să 
poată străbate distanţa ce separă adevărul de umbra sa. Apoi, 
fiecare ştiinţă bizuindu-se pe propriul său sistem axiomatic indepen¬ 
dent, pare relativ lipsită de legături cu celelalte surori ale sale. 
Ştiinţele, ca şi „artele”, poezia, politica etc., rup imita tea lumii 
şi a fiinţei, pe care le sparg într-o puzderie de fragmente autonome, 
ceea ce reprezintă un preţ prea mare de plătit pentru sporul în efi¬ 
cacitate şi putere ce rezultă în acest fel. 

Toate acestea s-ar datora faptului — susţine Platou — că 
ştiinţele se întemeiază pe o anumită facultate a spiritului pe care 
el o numeşte dianoia. Dianoia este intelectul analitic şi cuvîntul 
înseamnă literal, „gîndire prin distincţii”. Aşadar, nu este de mi¬ 
rare, dacă unitatea se năruie in fragmentar şi întregul se risipeşte 
în părţi de sine stătătoare, ca urinare a utilizării, a abuzului chiar, 
de această facultate spirituală. Dianoia rămîne aşadar insuficientă 
şi defectele de care ea se face vinovată nu pot fi înlăturate decît 
prin recursul la o facultate spirituală superioară, la nous, adică la 
intelectul pur. Căci, cu ajutorul acestuia doar, devine cu putinţă 
depăşirea sistemelor axiomatice independente unul de celălalt şi 
ascensiunea către o viziune sintetică şi nemediată a adevărului. 
Dar, cum e şi firesc, nous -ul nu-i caracterizează pe „specialişti” 
şi pe „profesionişti”; el nu se poate dezvolta, precum dianoia, prin 
rezolvarea problemelor „tehnice”, adică a celor ce pot fi, cu clari¬ 
tate, mărginite şi încercuite în formulări precise, care admit soluţii 
univoce şi indiscutabile. Doar anumite contradicţii, paradoxuri, 
pe care studiul ştiinţelor le scoate la iveală (ce vădesc tocmai im¬ 
perfecţiunea şi incompletitudinea acestor ştiinţe), au darul de a 
deştepta ,,nous’’-w\ adormit din spiritul fiecăruia. Aşadar, cunoaş¬ 
terea adevărată presupune o treptată redirijare şi reorientare a 
privirii intelectuale, de la problemele „tehnice”, către cele „non- 
tehnice”, pentru ca, la un moment dat, în urma unui fel de bruscă 
iluminare (cum spune Platon în Scrisoarea a Vil-a.), nous- ul, treaz 
pe deplin, să poată cuprinde, într-o unică îmbrăţişare, întreaga 
realitate. „Ştiinţa totală” este astfel instaurată: ea are acces, nu 
la imagini şi umbre izolate între ele şi rupte de modelul lor, ci la 
acesta însuşi; ştiinţa totală justifică axiomele ştiinţelor particulare 
şi aruncă punţi peste abisul care, pînă la ea, le separa. 

Bineînţeles, nu ar trebui crezut că, în această magnifică şi 
supremă unitate, vechile distincţii dintre ştiinţe şi dintre domeniile 
lor ajung să fie suprimate. După cum clasele sociale ale statului 

perfect, ca şi părţile sufletului ales îşi păstrau mereu, datorită oikeio - 
pragiei, individualitatea lor, conjugîndu-se însă armonic, în uni¬ 
tatea cuprinzătoare a sistemului în ansamblul său, tot astfel şi 
ştiinţele, ca şi artele particulare, rămînînd fiecare ceea ce este în 
individualitatea proprie, capătă un nou sens şi o nouă validitate 
odată integrate de nous în arhitectura universală. Cele două „vir¬ 
tuţi” — dreptatea şi cumpătarea, una centrifugă şi cealaltă centri¬ 
petă, care prin buna şi dreapta lor potrivire şi temperare ajustau 
părţile într-mn tot, fără să le anuleze însă ca atare, vor fi cumva 
prezente şi aici, asigurînd unitatea de fiinţă şi faptă (oikeiopragia) 
a lumii şi spiritului, fără însă a îngădui confuzia şi indistincţia 
părţilor. Căci o polifonie, şi nu un unison — iată ce doreşte să obţină 
Platon, pretutindeni. 

O veritabilă revoluţie, aşadar, a realizat Platon — vedem bine 
acum, odată ajunşi în vîrful piramidei construcţiei sale — o revo¬ 
luţie în raport cu mentalitatea dominantă a epocii sale. Dar, cum 
se ştie, revoluţiile izbucnesc totdeauna dintr-o conjuncţie a subiec¬ 
tivului cu obiectivul. Or, tocmai aceasta este învăţătura ce se poate 
dobîndi în urma unei lecturi a Republicii : am văzut, într-adevăr, 
că demersul platonician are drept fundal psihologic personal re¬ 
beliunea împotriva „părintelui adoptiv” — Socrate ■— aparţinlnd 
„fiului” aflat în căutarea „adevăratei sale familii”. însă, pe de altă 
parte, generaţia lui Platon, în întregul ei, ispitită exterior, o vreme, 
de mirajul „pragmatic” şi sedusă de apetitul de putere, resimţind 
însă acut înstrăinarea interioară de natura sa profundă, de jA'osmos-ul 
său, dorea să-şi regăsească „patria” adevărată şi orizonturile fa¬ 
miliare. Dublu determinat astfel, Platon a optat deci, şi Grecia 
l-a urmat. O rebeliune personală a devenit revoluţie generalizată, 
un gînd a devenit idee. Să vedem atunci în Republica manifestul 
acestei revoluţii spirituale, şi nu doar protocoalele unei deşarte 
închipuiri utopice sau înregistrarea iluziilor unui patos reformist. 
Să întrevedem, prin urmare aici, un veritabil Dialog despre cele 
două sisteme ale lumii, mai îndreptăţit chiar a se numi astfel decît 
faimoasa lucrare a lui Galileo Galilei. Căci acolo ni se cerea doar 
să hotărîm dacă Universul se roteşte, ori nu, în jurul Pămîntului; 
aici însă, Platon ne cere, în definitiv, să ne pronunţăm dacă există, 
sau nu. Univers. 

VII. „TESTAMENTUL” REPUBLICII 

După ce Platou a înfăptuit proiectul „ştiinţei totale”, după 
ce a sugerat existenţa planului unic al lumii, după ce, în sfirşit, 
în părţile a IV-a şi a V-a a extins aplicativitatea acestui plan la 
istorie (istoria ca reflectare tot mai deformată a acestui plan), cît 
şi la Kosmos -ul fizic şi la destinul omului (văzute ca sisteme armonice 
de acţiuni şi compensaţii) el va putea încheia grandioasa construcţie, 
încheiere provizorie, desigur, căci creşterea sistemului total nu se 
lasă stăvilită, iar Platon, după un timp, se va simţi nevoit să reia 
discuţia, alcătuind şi cadrul necesar acestei reluări, în Timaios şi 
Critias. Sistemul „total” va fi astfel dezvoltat şi pus la punct, atît 
acolo unde el priveşte aplicaţiile la natura fizică, cît şi în domeniul 
istoriei şi al devenirii. 

Platon încheie, aşadar, Republica şi iată: ultimele sale cuvinte 
merită, întocmai ca cele cu care el începuse, o atenţie particulară, 
căci, la fel ca în cazul acelora, putem presupune şi aici, în subtext, 
prezenţa unei semnificaţii mai generale şi mai adînci. „Dacă am 
da crezare acestor spuse ale mele” — zice Socrate în final — ne va 
fi bine. Crezare căror spuse ? Desigur, nu doar celor de la urmă, 
care relatează mitul escatologic al lui Er, căci la acestea se făcuse 
explicit aluzie abia cu un rind mai sus. Atunci, fără îndoială că So¬ 
crate se referă la mesajul întregii opere, la mesajul „ştiinţei totale” 
şi la marea făgăduială pe care aceasta o face omului, promiţîndu-i 
nu puterea, ci binele şi fericirea. Dar în ce fel se poate înfăptui 
promisiunea cuprinsă în mesaj ? Ne-o spune tocmai cuvîntul- 
cheie : „dacă am da crezare”. Prin urmare „ştiinţei totale”, spre 
a se impune, nu-i este suficientă argumentarea raţională, apelul 
la inteligenţă, pertinenţa demonstrativă ; acestea erau îndestulă¬ 
toare doar pentru ştiinţele particulare, „tehnice”, specializate, 
limitate. Dimpotrivă, în cazul „ştiinţei totale”, atingerea scopului 
este mijlocită de un „dacă” şi de un act de credinţă. Act colectiv, 
pe de altă parte, unde distanţa dintre vorbitor şi ascultători se 
reduce. „Am da crezare” şi nu „aţi da crezare”, spune Socrate, 
sugerînd astfel transformarea expunerii didactice într-o comuniune, 
în fapt, Platon ştie bine că, odată ce a optat pentru soluţiile „non- 
tehnice”, el trebuie să renunţe la speranţa unor demonstraţii uni¬ 
voce, care să tîrască după ele minţile, fără putinţă de împotrivire. 
De aici apelul la „încredere” şi „credinţă”. Şi astfel, adresa „ple¬ 
doariei” se lărgeşte: ea are în vedere nu doar partea raţională 
a sufletului, ci şi partea sa afectivă şi volitivă şi mai ales acordul 

dintre cele două. Totalitatea sufletului este astfel pusă în joc, ceea 
ce face ca o convingere dobîndită pe căi strict raţionale, imperioasă 
şi ultimativă să facă loc unei persuasiuni ce-şi află rădăcinile în 
libertate. 

într-adevăr, oamenii care „cred” în ceva, înfăţişează, luaţi în 
ansamblu, un spectacol diferit faţă de cel oferit de cei ce „ştiu” 
doar, pozitiv, ceva. Ultimii nu sînt decît o colecţie de inteligenţe 
orientate într-o singură direcţie sub acţiunea exterioară şi invinci¬ 
bilă a demonstraţiei. Sub aspectul doar al acestui „a şti”, pe care 
toţi îl au în comun, nimic altceva nu îi leagă, în afara unei comune 
constrîngeri, deoarece nici unul nu a avut îngăduinţa de a-şi alege 
„ştiinţa”, ci aceasta l-a „ales”, cu autoritatea unui stăpîn ce-şi 
desemnează sclavul. Ceilalţi oameni, cei care „cred”, rămîn dim¬ 
potrivă, în bună măsură, liberi. Liberi să-şi păstreze credinţa sau 
să şi-o renege. Căci, ei înşişi au ales să creadă în ceva, iar dacă o 
fac se arată recunoscători oricui altcuiva care a procedat întocmai, 
aflînd astfel, într-o opţiune paralelă cu a lor un reazem şi o încura¬ 
jare în propria lor credinţă. Cei care „ştiu” pot să se ignore unii 
pe alţii, fără ca „ştiinţa” lor să sufere din această pricină; cei care 
„cred” nu-şi pot menţine credinţa fără a fi solidari. Primii repre¬ 
zintă, aşadar, doar o mulţime matematică de indivizi izolaţi, ceilalţi 
alcătuiesc o comunitate. 

Apelul la „credinţă” pe care „ştiinţa totală” platonică e silită 
să-l lanseze, conduce, astfel, la comuniunea discipolilor, ce vor fi 
sudaţi, printr-un fel de participare colectivă la învăţătura pe care 
o primesc. De aceea, nu e prea neaşteptat totuşi, ce se întîmplă: 
căci nu genul uman, în fine, unit, nu Cetatea universală vor primi 
şi vor asculta „ştiinţa totală”, ci limitele unei confrerii. Doctrina 
care a năzuit să abolească autonomiile şi fragmentarea lumii, re- 
staurînd Universul, va avea mereu tendinţa să întărească hotarele 
unui esoterism. Credinţa pe care ea se bizuie va crea particularisme, 
iar afectivitatea şi solidaritatea pe care le pretinde vor înălţa din 
loc în loc bariere. Discursul despre valoarea şi demnitatea unităţii 
in fire şi faptă va semna, astfel, deopotrivă, actul de naştere al 
unui nou mod de a fi laolaltă, dar şi al unui nou mod de a nu fi. 



REPUBLICA 

[sau Despre drept] 


SOCRATE GLAUCON POLEMARCHOS THRASYMACHOS 
ADEIMANTOS CEPHALOS CLEITOPHON 


PARTEA I 

1 

(Cartea I) SOCRATE : Am coborît 1 ieri în Pireu 327 
împreună cu Glaucon, fiul lui Ariston, spre a mă 
ruga zeiţei 2 , dar, totodată, voind şi să privesc sărbă¬ 
toarea şi felul cum se desfăşura ea, deoarece aceasta 
se întîmpla acum pentru întîia oară. Mîndru mi-a pă¬ 
rut alaiul localnicilor, dar nu mai puţin potrivit părea 
cel făcut de traci. După ce ne-am rugat şi am privit, 
am pornit-o către cetate. însă Polemarchos, fiul 
lui Cephalos, ne văzu de departe cum ne îndreptam 
spre casă şi porunci feciorului să dea fuga şi să 
ne roage să-l aşteptăm. Feciorul, prinzîndu-mă de spa¬ 
te, de manta, vorbi: 

„Polemarchos vă roagă să-l aşteptaţi.” 
întorcîndu-mă, l-am întrebat unde este acela. 

„Vine în urmă, — zise feciorul, — aşteptaţi-1.” 

„Să-l aşteptăm!” — spuse Glaucon. 

Puţin mai tîrziu, sosiră atît Polemarchos, cit 
şi Adeimantos, fratele lui Glaucon, Niceratos, fiul 
lui Nicias 3 şi cîţiva alţii, părînd că sosesc de la 
procesiune. Zise, dar, Polemarchos: 

„Mi se pare, Socrate, că vă îndreptaţi spre cetate 
cu gîndul să plecaţi.” 

„Nu greşeşti” — am spus eu. 

„Vezi cîţi sîntem noi ?” — vorbi el. 

„Cum de nu ?” 

„Atunci — zise — ori vă dovediţi mai tari decît 
aceştia de faţă, ori rămîneţi pe loc.” 

„Oare n-ar mai rămîne încă o ieşire — am spus 
— anume să vă convingem că e neapărat să ne daţi 
drumul ?” 

„Putea-veţi oare — vorbi el — să convingeţi oa¬ 
meni ce nu vă ascultă?" 

„Nicidecum!” — spuse Glaucon. 

„Aveţi în vedere atunci că nu vă vom da ascultare !” 

328 a Iar Adeimantos adăugă : 

„Oare nu ştiţi că pe seară va avea loc o întrecere 
călare, eu torţe, în cinstea zeiţei ?” 

„Călare? — am spus eu. Asta-i ceva nou! Vrei 
să spui că participanţii, cu torţe în mină, se iau 
la întrecere pe cai, trecîndu-şi-le unul altuia?” 
„Chiar aşa, — răspunse Polemarchos — iar apoi se 
va organiza o serbare nocturnă care merită să fie 
văzută. După cină, ne vom ridica de la locuri să 
o vedem. Vom fi acolo laolaltă cu mulţi tineri şi 
b vom sta de vorbă. Haide rămîneţi şi nu faceţi alt¬ 
minteri !” 

„S-ar părea — făcu Glaucon — că trebuie să ră- 
mînem.” 

„Dacă crezi, — am zis — aşa să facem.” 

2 

Ne-am îndreptat, aşadar, spre casa lui Polemar¬ 
chos. Acolo am dat peste Dysias şi Euthydemos, 
fraţii lui Polemarchos, peste Thrasymachos din Chal- 
cedon, Charmatides din demul Paiania şi Cleitophon 
fiul lui Aristonymos. Era înăuntru şi Cephalos, tatăl 
c lui Polemarchos. Tare mi s-a mai părut el îmbătrî- 
nit, căci de multă vreme nu-1 mai văzusem. Şedea 
pe un scaun cu pernă, purtînd o cunună pe creştet, 
fiindcă tocmai împlinise o jertfă în aulă 4 . Ne-am 
aşezat lîngă el şi se puseseră scaune, acolo, de jur 
împrejur. îndată ce mă văzu, Cephalos mă salută 
şi zise: 

„Nu prea cobori des, Socrate, pe la noi, în Pireu! 
Şi totuşi s-ar cădea! Fiindcă, dacă eu aş fi încă 
în putere să urc cu uşurinţă la Atena, n-ar trebui 
să faci tu drumul încoace, ci aş veni eu la tine; 
însă, aşa cum stau lucrurile, trebuie să vii tu mai 
d des încoace. Căci să ştii că pe cît mai palide devin 
pentru mine plăcerile legate de trup, pe atît sporesc 
dorinţele şi plăcerile iscate de convorbiri. Aşadar, nu 
altfel să faci, ci întovărăşeşte-te cu tinerii aceştia şi treci 
pe aici, pe la noi, ca pe la prieteni şi apropiaţi.” 

„Bucuros, Cephalos, stau de vorbă — am zis 
— cu cei bătrîni de tot. Căci îmi pare că de la 
ei — ca unii ce au făcut mai înainte un drum pe 
care şi noi, deopotrivă, vom avea să păşim — tre¬ 
buie aflat în ce fel este acest drum: oare este aspru 
şi greu sau uşor şi comod ? Aş vrea deci să aflu 
şi de la tine cum vezi lucrul acesta, de vreme ce 
ai ajuns la acea vîrstă pe care poeţii o numesc 
«pragul de sus al bătrîneţii » 5 ; oare bătrîneţea este 
greul vieţii ? Sau în ce fel o vezi ?” 

„Am să-ţi spun, pe Zeus, Socrate, cum înţeleg 329 
eu lucrurile — răspunse el. De multe ori ne adunăm 
laolaltă unii cam de aceeaşi vîrstă — ca să păstrăm 
vorba din bătrîni 6 . Cînd ne strîngem astfel, cei mai 
mulţi dintre noi încep să se tînguie, dorindu-şi plă¬ 
cerile tinereţii şi amintindu-şi de iubiri, vin bun, 
ospeţe şi altele asemenea, şi se amărăsc la gîndul 
că mult au pierdut şi că pe atunci trăiau din plin, 
în timp ce acum, de fapt, nu trăiesc. Unii se mai jelu¬ 
iesc şi din pricina necazurilor pe care bătrîneţea le 
îndură din partea rudelor. Şi în această privinţă tot 
înşiră cîte rele au drept izvor bătrîneţea. Dar mie 
mi se pare, Socrate, că ei nu văd pricina adevărată 
a necazurilor. Fiindcă, dacă bătrîneţea ar fi pri¬ 
cina, aş suferi şi eu de pe urma aceloraşi rele că¬ 
şunate de ea şi la fel toţi cei care au ajuns la această 
vîrstă. Şi totuşi am întîlnit şi alţii care nu suferă. 
Odată, am fost de faţă cînd cineva l-a întrebat pe 
poetul Sofocle : «Cum stai, Sofocle, cu plăcerile iubirii? 
Mai poţi oare să te bucuri de o femeie ?» Poetul 
răspunse: «Nu vorbi cu păcat, omule! Cu adîncă 
mulţumire am scăpat de iubire, de parcă aş fi fugit 
de un stăpîn smintit şi sălbatic » 7 . Vorbele sale mL J> 
s-au părut şi atunci cu miez şi nici acum nu-mi 
par altfel. Căci bătrîneţea, scăpîndu-te de iubire, e 
pricină de multă pace şi libertate. Atunci cînd 
poftele contenesc să te îmboldească şi se potolesc, 
se întîmplă din plin ce spunea Sofocle : te îndepăr¬ 
tezi de stăpîni nemiloşi şi turbaţi. Aşadar, o singură 
pricină lămureşte atît aceste necazuri cît şi pe cele 
sosite din partea rudelor — şi nu bătrîneţea, So¬ 
crate, ci felul oamenilor. Dacă ei sînt măsuraţi şi 

au o fire bună, bătrîneţea îi împovărează, şi ea, cu 
măsură. De nu, şi bătrîneţea şi tinereţea, Socrate, 
pot fi apăsătoare pentru un astfel de om. 

Mi-a plăcut mult cum vorbise şi, dorind ca el 
e să mai vorbească, l-am stîrnit, spunînd: „Mi se 
pare, Cephalos, că majoritatea oamenilor nu vor 
fi de acord cu tine, atunci cînd le vei spune astfel 
de lucruri, ci vor socoti că tu înduri uşor bătrîneţea, 
nu din pricina felului tău de a fi, ci fiindcă ai multă 
avere. Căci se zice că bogaţii găsesc mîngîieri din 
plin.” 

„Ai dreptate, — zise — majoritatea nu vor fi 
de acord. Undeva, au şi ei dreptate, dar nu pe cît 
îşi închipuie. Pentru cazul acesta, e bună o vorbă a lui 
330 a Temistocle : odată, un om din Seriphos 8 îl ponegrea 
zicînd că nu din pricina meritelor proprii a dobîndit el 
faimă, ci din pricina oraşului său de baştină. Temis¬ 
tocle îi răspunse că, desigur, nici el însuşi, născut 
la Seriphos nu ar fi ajuns vestit, dar nici acela născut 
la Atena. în acelaşi fel se poate vorbi şi despre cei 
lipsiţi de avere, pentru care bătrîneţea e grea : nici 
unui om blajin dar sărac nu i-ar fi uşor la bătrîneţe, 
dar nici vreunul arţăgos, chiar bogat, nu s-ar putea 
împăca cu sine vreodată.” 

„Oare din cîtă avere ai, Cephalos, — am zis eu 
— cel mai mult ai moştenit sau ai dobîndit singur?” 
b „întrebi ce anume am dobîndit? — vorbi el. 
Ca om de afaceri am stat la mijloc, între bunic şi 
tată. Bunicul, ce purta acelaşi nume cu mine, după 
ce a moştenit cam atîta avere cîtă am şi eu, a 
înmulţit-o foarte. Tatăl, Lysanias, a făcut-o să fie 
sub ceea ce este acum. Eu m-aş bucura, dacă aş lă¬ 
sa-o copiilor nu mai mică, ci chiar cu puţin mai 
mare decît am moştenit-o.” 

„Te-am întrebat acest lucru — am zis eu —fiind¬ 
că mi s-a părut că nu iubeşti banul foarte mult; 
aceasta se întîmplă adesea cu cei care nu şi-au ob¬ 
ţinut singuri avutul. Cei care şi l-au obţinut singuri, 
c dimpotrivă, îl iubesc de două ori mai mult decît 
ceilalţi. După cum poeţii îşi îndrăgesc propriile creaţii 
sau părinţii copiii, la fel şi cei care au cîştigat 
bani se preocupă de aceştia ca de propria operă. 

dar au în vedere şi folosul lor, după chipul celorlalţi 
oameni. De aceea, e greu să ai de-a face cu ei, deoarece 
despre nimic altceva, în afară de avere, nu găsesc 
ceva bun de spus.” 

,,Aşa este”— spuse el. 

„într-adevăr — am zis eu. Dar mai spune-mi ceva. d 
De ce socoteşti un foarte mare bine să te bucuri 
de posesia unei mari averi?” 

Răspunse: „Iată încă ceva pe care, spunîndu-1, n-aş 
putea să conving pe mulţi. Trebuie să ştii, Socrate, că, 
atunci cînd omul crede că este aproape de moarte 
este cuprins de frică şi grijă pentru lucruri de care 
înainte nici nu se sinchisea. Iar poveştile ce se spun 
despre cele ce s-ar întîmpla în lumea lui Hades®, cum că 
cel ce a făptuit nedreptăţi aici, trebuie să dea acolo soco- e 
teală — poveşti de care rîsese multă vreme — încep 
atunci să-i răscolească sufletul, din teamă ca nu cum¬ 
va ele să se adeverească. Şi, fie datorită slăbiciunii 
pricinuite de bătrîneţe, fie că, aflîndu-se mai aproape 
de cele de dincolo, le poate vedea acum mai limpede, 
el ajunge plin de neîncredere şi spaimă, chibzuind şi 
tot cercetînd dacă nu cumva a făcut cuiva vreo nedrep¬ 
tate. Iar cel care îşi descoperă multele sale nedreptăţi 
din viaţă, întocmai pruncilor, se trezeşte adesea 
din somn şi, înspăimîntat, trăieşte în deznădejde. 331 a 
Cel care însă nu-şi află nici o nedreptate are parte 
totdeauna de bună speranţă de bătrîneţe «bună hră¬ 
nitoare », cum spune Pindar. Căci cu mult har a ară¬ 
tat acest poet că omului ce ar trăi cu dreptate şi cu 
sfinţenie: 

Dulcea speranţă poartă inimii sale de grijă, 
de bătrîneţe bună hrănitoare fiind, ea îl înso¬ 
ţeşte, ea, ce stăpîneşte ale muritorilor păreri nes¬ 
tatornice 10 . 

Minunat şi cu miez grăieşte ! Faţă de aceasta eu 
văd avuţia de cel mai mare preţ nu pentru orice 
om, ci pentru cel blajin şi măsurat. Căci spre a nu b 
te teme că vei pleca dincolo fie înşelînd sau minţind, 
chiar fără de voie, fie datorînd vreunui zeu niscaiva 
jertfe sau unui om bani, atunci averea îţi este, în mare 
parte, de ajutor. Mai există şi alte foloase ale averii, 

dar mai presus de toate, punîndu-le faţă în faţă, 
aş gîndi că,'în acest scop, bogăţia este bunul cel mai 
folositor omului cu minte.” 
c „Minunat grăieşti, Cephalos !” — am zis eu. Dar 
lucrul acesta — dreptatea — oare vom zice că cea 
adevărată înseamnă pur şi simplu să dai înapoi 
ceea ce ai primit de la cineva, fie că uneori se cuvine, 
fie că alteori nu se cuvine să faci aşa ceva ? Vreau 
să spun următoarele: dacă cineva ar primi arme 
de la un prieten întreg la minte şi dacă acesta, înne¬ 
bunind, le-ar cere îndărăt, toată lumea va zice, atît 
că armele nu trebuie să-i fie înapoiate, cît şi că cel 
care le-ar înapoia nu este un om drept şi că, dc- 
asemenea, nu e drept nici cel ce vrea să spună ne¬ 
bunului tot adevărul.” 
d „Aşa e, cum spui” — zise el. 

„Atunci nu aceasta este definiţia dreptăţii — să 
spui adevărul şi să dai îndărăt ceea ce ai primit !” 

,,Ba da, Socrate, — interveni Polemarchos — 
dacă trebuie să dăm crezare lui Simonides” 11 . 

„Ei bine, — făcu Cephalos — vă încredinţez vouă 
pe mai departe vorba. Eu trebuie, de-ncum, să 
mă îngrijesc de jertfe.” 

„Oare nu este Polemarchos — am spus eu — 
— moştenitorul 12 bunurilor tale ?” 13 . 

„Hotărît că da !” — răspunse el rîzînd şi se 
îndepărtă către locul de jertfire. 


3 

o „Ei hai, — am zis — tu, moştenitor al vorbei, 
ce anume afirmi că a spus Simonides, grăind adevărul 
în legătură du dreptatea?” 

„A spus — zise Polemarchos — că drept e să dai 
fiecăruia ceea ce îi datorezi. Or, îmi pare că spunîud 
aceasta, a grăit bine.” 

„Desigur — am zis — e greu să nu dai crezare 
lui Simonides — un bărbat înţelept şi divin. Pe¬ 
semne că tu ştii ce spune el, eu însă nu pricep! Căci 
e limpede că nu afirmă ceea ce am spus noi mai. 
înainte: anume, să dai îndărăt un lucru încredinţat 
de cineva, care, acum, cînd îl cere înapoi, nu mai; 

e în toate minţile. Totuşi acest lucru încredinţat 332 • 
este şi datorat cumva, nu-i aşa?” • 

„Da.” 

„Nu trebuie deci dat îndărăt ceva în orice împre- 
i urare, atunci cînd lucrul este cerut de cineva smin¬ 
tit?” 

„Adevărat” — zise. 

„Altceva deci decît aceasta înţelege, pare-se, 
Simonides, spunînd că este drept să restitui ceea ce 
•datorezi.” 

„Altceva, pe Zeus ! — răspunse. El crede că prie¬ 
tenii datorează prietenilor facere de bine, dar rău — 
defel.” 

„Pricep — am zis. Nu dă ceea ce datorează acela 
care ar înapoia cuiva aurul încredinţat, dacă înapoie¬ 
rea şi primirea aurului se dovedesc vătămătoare, prie¬ 
teni fiind omul care primeşte şi cel care dă — nu afirmi 
că tocmai aşa ceva zice Simonides ? 

„întocmai.” 

„Ei bine, dar şi duşmanilor trebuie să li se dea 
îndărăt ceea ce s-ar întîmpla să li se datoreze?” 

„Chiar aşa — zise — ceea ce li se datorează: 
duşmanul datorează duşmanului ceea ce i se cuvine — 
un rău !” 

„S-ar părea deci — am spus cu — că Simonides 
a vorbit în enigme, ca un poet 14 , cînd a definit ceea ce c 
este drept! Se vede că el s-a gîndit că drept ar fi să 
dai fiecăruia ceea ce i se cuvine, iar pe acest «cuvenit » 
l-a numit «datorat ».” 

„Dar tu ce crezi?” — vorbi el. 

„Pe Zeus ! — am spus — dacă cineva l-ar întreba : 
Simonides, ce lucru datorat şi cuvenit şi cui anume îl 
dă arta chemată medicină? — ce crezi că ne-ar răs¬ 
punde?” 

„Ar răspunde că ea dă trupurilor leacuri, hrană şi 
de băut.” 

„Dar ce lucru datorat şi cuvenit, precum şi cui 
anume îl dă arta chemată artă culinară?” 

„Ea dă savoare bucatelor.” d 

„Bine. Dar ce lucru datorat şi cuvenit şi cui anume 
îl dă arta ce s-ar numi «dreptate»?” 15 . 

„Dacă ar trebui, Socrate, — zise el — să vor¬ 
bim conform cu cele de mai înainte, să spunem că 
dreptatea dă prietenilor şi duşmanilor folos şi pagubă." 

„Aşadar el, Simonides, numeşte dreptate a face 
prietenilor bine şi a face rău duşmanilor ?” 

„Aşa cred.” 

„Dar cine este cel mai în măsură să facă bine prie¬ 
tenilor suferinzi şi rău duşmanilor, în ceea ce pri¬ 
veşte boala şi sănătatea ?” 

„Medicul.” 

„Cine e cel mai în măsură de a face bine celor ce 
e navighează, în ce priveşte primejdiile mării?” 

„Cîrmaciul.” 

„Ce face atunci omul drept ? în ce activitate şi în 
privinţa cărui lucru se vădeşte el cel mai mult în 
stare să-i ajute pe prieteni şi să-i vateme pe duşmani ?” 

„îmi pare că în război şi în alianţe.” 

„Bun ! însă, dragă Polemarchos, medicul nu e de 
folos celor ce nu suferă.” 

„Adevărat.” 

„Iar celor ce nu navighează cîrmaciul nu le slu¬ 
jeşte.” 

„Da.” 

„Atunci celor ce nu se războiesc, omul drept le 
este nefolositor ?” 

„Nu cred deloc una ca asta !” 

„Prin urmare, dreptatea e folositoare şi în timp 
de pace ? 

333 a „E folositoare.” 

„Dar şi agricultura, nu?” 

„Şi ea." 

„Ajută la dobîndirea roadelor?” 

„Da.” 

„Dar ce spui de cizmărie ?” 

„Şi ea foloseşte.” 

„Ea dobîndirea încălţămintei, cred că vrei să zici." 

„Desigur.” 

„Ei bine, la ce anume spui că poate sluji dreptatea» 
în timp de pace, sau la ce fel de a dobindi ceva?’ 

„Ea contracte, Socrate.” 

„Numeşti contracte anumite întreprinderi < reali¬ 
zate în comun, ori altceva ?” 

„Ba pe acestea le numesc.” 

„Oare omul drept este vrednic şi folositor ca 
asociat la jocul cu jetoane 16 sau mai degrabă cel price- 5 
put la acest joc ?” 

„Cel priceput.” 

„Dar la aşezarea cărămizilor şi a pietrelor, omul 
drept este oare mai folositor şi este un asociat mai 
bun decît zidarul ?” 

„Nici pomeneală.” 

„Atunci în vederea cărei asocieri este mai bun 
omul drept, ca asociat, decît zidarul sau kitharistul, 
în felul cum şi kitharistul este mai bun decît omul 
drept cînd te asociezi cu el pentru a ciupi strunele ?” 

„Cred că în cazul asocierii ce are în vedere cîşti- 
gul de bani.” 

„Numai că, vezi tu, Polemarchos, la buna folosire 
a banilor, atunci cînd ar fi nevoie de bani ca să cum¬ 
peri sau să vinzi un cal, în comun, atunci e mai bun o 
cel priceput la cai, nu ?” 

„Aşa se pare.” 

„Iar cînd e vorba de o navă, e mai bun marinarul 
sau cîrmaciul ? ’ 

„Aşa s-ar zice.” 

„Aşadar, în ce fel de situaţii ar trebui, în comun, 
să-fi foloseşti argintul sau aurul, pentru ca omul drept 
să fie mai folositor decît alţii ?” 

„Cînd este nevoie ca banii să fie depuşi şi aflaţi în 
siguranţă, Socrate.” 

„Vrei cumva să spui că aceasta se va întîmpla 
atunci cînd nu trebuie să te foloseşti de bani, ci să-i 
laşi să stea neatinşi?” 

„Chiar aşa.” 

„Aşadar, abia cînd banii ar fi nefolositori, dreptatea d 
este folositoare pentru ei?” 

„Mi-e teamă că da.” 

„Iar cînd trebuie pus sub pază un cosor, dreptatea 
este folositoare şi în comun şi individual. Dar cînd 
trebuie el folosit, nu devine mai folositoare viticul¬ 
tura?” 

„Aşa se pare." 

„Vei spune, de asemenea, că şi pentru un scut sau 
o liră, dreptatea îşi arată folosul, cînd ele trebuie pă¬ 
zite şi sînt nefolosite ; dar atunci cînd trebuie folosite, 
devin mai folositoare meseria de soldat şi muzica ?” 

„Neapărat.” 

„Deci în orice privinţă dreptatea este nefolositoare 
în momentul folosirii fiecărui lucru, dar este folosi¬ 
toare în momentul nefolosirii lui ?” 

„Mi-e teamă că da.” 

e „Nu este ceva prea serios dreptatea asta, prietene, 
dacă ea foloseşte unora ce nu folosesc ! 17 Dar să 
cercetăm acum şi punctul următor : oare cel deosebit 
de iscusit să lovească în luptă, fie cu pumnii, fie în 
alt chip, nu este şi cel mai iscusit să se păzească?” 

„Desigur.” 

„Dar cel iscusit să se păzească de boală nu e oare 
şi cel mai în măsură să o provoace pe ascuns?” 

„Aşa cred.” 

884 a „Şi nu cumva acelaşi păzitor de ispravă al oastei 
este şi cel mai destoinic să fure planurile şi celelalte 
acţiuni ale duşmanilor ?” 

„Ba este.” 

„Ceea ce ştii bine să păzeşti ştii, deci, bine şi să 
furi.” 

„Pare-se că da.” 

„Aşadar, dacă omul drept ştie să păzească banii, 
el ştie şi să-i fure.” 

„Cam aşa ceva indică raţionamentul de faţă.” 

„Un fel de hoţ ne-a apărut a fi, deci, omul drept 18 , 
s-ar zice, şi cred că de la Homer poţi afla aceasta : 
căci acest poet îl îndrăgeşte pe unchiul lui Ulise după 
b mamă, Autolycos, şi spune că el îi întrece pe toţi 
oamenii în hoţii şi jurăminte Istrimbeţ. S-ar zice că 
atît după tine, cît şi după Homer şi Simonides, drep¬ 
tatea este un fel de artă a hoţiei, doar că folositoare 
prietenilor şi vătămătoare duşmanilor; nu aceasta 
afirmai ?” 

„Vai de mine, pe Zeus, — zise el — eu unul 
nu ştiu să fi spus aşa ceva ! Totuşi, încă mi se pare 
că dreptatea foloseşte prietenilor şi e vătămătoare 
pentru duşmani.” 

c „Oare îi socoteşti prieteni pe cei ce par a fi de 

ispravă sau pe cei ce sînt, chiar dacă nu par, şi la fel 
şi cu duşmanii ?” 

„E firesc — spuse — ca pe cei pe care îi socoteşti 
de ispravă să-i iubeşti, iar pe cei socotiţi răi să-i 
urăşti.” 

„Dar nu greşesc cumva oamenii în această pri¬ 
vinţă, luînd drept oameni de ispravă pe mulţi care 
nu sînt, iar pe mulţi alţii — dimpotrivă?” 

„Greşesc.” 

„în ochii unora ca aceştia, cei buni par duşmani şi 
cei răi — prieteni?” 

„Chiar aşa.” 

„Şi totuşi pentru astfel de oameni, este drept să 
fii de folos celor răi şi să vatemi pe cei buni?” 

„Pare-se.” 

„însă cei buni sînt drepţi şi nu pot face nedrep¬ 
tăţi, nu ?” 

„Adevărat.” 

„După spusele tale, însă, este drept să faci rău 
celor ce nu săvîrşesc nici un fel de nedreptate”. 

„Cîtuşi de puţin, Socrate — zise el. Argumenta¬ 
rea aceasta pare strîmbă !” 

„Este, aşadar, drept să-i vatemi pe cei nedrepţi şi 
să aduci folos celor drepţi?” 

„Aceste spuse mi se par mai cuvenite decît cele 
de mai înainte.” 

„Multora, Polemarchos, li se va întîmpla — vor¬ 
besc despre cei care se înşală asupra oamenilor — să 
socotească lucru drept vătămarea prietenilor — în 
ochii lor aceştia apar răi — ca şi facerea de bine duş¬ 
manilor — aceştia le apar buni. Şi astfel vom ajunge 
la ceva contrar ideii atribuite de noi lui Simonides.” 

„într-adevăr — zise el — se întîmplă aşa ceva. 

Dar să definim termenii încă o dată : mi-e teamă că nu 
am definit adecvat ce înseamnă a fi prieten şi ce 
înseamnă a Ii duşman.” 

„Cum i-am definit, Polemarchos ?” 

„Am spus că cel ce pare vrednic, acela e prieten.” 

„Şi acum — am spus eu — cum îi vom redefini ?” 

„Să spunem că prieten este cel care, deopotrivă, 
şi pare a fi, dar şi este de ispravă. Iar cel ce pare a fi, 335 

dar nu este, acela pare a fi prieten, fără să fie. Şi 
aceeaşi definiţie i-o vom da şi duşmanului.” 

„Potrivit acestei definiţii, s-ar zice, cel bun va fi 
prieten, iar cel rău duşman?” 

„Da.” 

„Ceri, deci, să adăugăm ceva definiţiei dreptăţii 
faţă de ceea ce am afirmat mai întîi. Atunci am 
spus că este drept să faci bine prietenului şi rău duş¬ 
manului ; acum, la aceasta adaugi că este drept să 
faci bine prietenului, ca unuia ce este bun, dar să 
aduci vătămare duşmanului, ca unuia ce este rău?” 

*> „Chiar aşa — răspunse — pare că ar trebui vor¬ 
bit.” 

„Aşadar — am spus — este propriu omului drept 
să vateme, aşa pe oarecine ?” 

„Desigur — răspunse el — cei răi, precum şi 
duşmanii trebuie vătămaţi”. 

„Dar oare, cînd sînt vătămaţi, caii devin mai buni 
sau mai răi ?” 

„Mai răi”. 

„Mai răi sub raportul virtuţilor canine sau al 
celor cabaline ?” 

„Sub aspectul celor cabaline.” 

„Dar oare cîinii, cînd sînt vătămaţi nu devin şi ei 
mai răi sub aspectul virtuţilor lor canine şi nu al 
celor cabaline?” 

„Neapărat.” 

c „Dar despre oameni 19 , prietene, nu vom vorbi în 
felul acesta : că odată ce sînt vătămaţi, ei devin mai 
răi sub raportul virtuţilor omeneşti?” 

„Ba da.” 

„Dar dreptatea nu este o virtute omenească?” 

„Neapărat şi aceasta.” 

„Atunci este necesar, dragul meu, ca oamenii 
vătămaţi să devină mai nedrepţi.” 

„Pare-se ...” 

„Oare cei ce cunosc muzica pot, prin muzică, 
să-i facă pe alţii neştiutori de muzică?” 

„Imposibil.” 

„Dar cei pricepuţi la cai, pot, cu ajutorul artei lor, 
să-i facă pe alţii neştiutori ai acestei arte ?” 

„Nu-i cu putinţă.” 

„însă pot cei drepţi, cu ajutorul dreptăţii, să-i 
facă pe alţii nedrepţi ? în general, sînt în stare cei 
buni să-i facă pe alţii răi prin virtute ?” 

„Nu se poate.” 

„Nu este treaba căldurii să răcească, ci a contrariu¬ 
lui ei!” 

„Desigur.” 

„Nici a uscăciunii să ude, ci a contrariului.” 

„Absolut.” 

„Nici a binelui să vateme, ci a contrariului .său.” 

„Zice-se.” 

„Dar omul drept este şi bun.” 

„Fireşte.” 

„Atunci, Polemarchos, nu este treaba omului drept 
să vateme nici pe prieten, nici pe oricine altcineva, ci 
e treaba contrariului său — a omului nedrept!” 

„Mi se pare că ai întru totul dreptate, Socrate !” 

— exclamă el. 

„Aşadar, dacă cineva afirmă că este drept să dai 
fiecăruia ceea ce îi datorezi şi prin aceasta înţelege 
că omul drept datorează duşmanilor vătămare şi 
prietenilor folos, nu s-ar putea zice că cel ce grăieşte 
astfel ar fi înţelept, de vreme ce nu a spus adevărul. 
Căci nicăieri nu ne-a apărut că, vătămînd pe cineva, 
s-ar face ceva drept.” 

„De acord" — vorbi el. 

„Atunci — am spus eu — vom lupta împreună, 
eu şi cu tine, împotriva oricui ar susţine că Simonides, 
Bias, Pittacos 20 , ori vreun alt bărbat dintre cei înţe¬ 
lepţi şi preafericiţi a afirmat aşa ceva.” 

„Sînt gata să iau parte la luptă!” — spuse. 

„Ştii însă cui cred că aparţine spusa, anume că 336 
este drept să aduci folos prietenilor şi vătămare duş¬ 
manilor ?” 

„Cui?” 

„Cred că ea aparţine lui Periandros, Perdiccas, 
Xerxes, Ismenias tebanul 21 , ori vreunui alt ins bogat 
care se crede mare şi tare !” 

„Ai perfectă dreptate.” 

„Fie — am spus eu. Dar dacă dreptatea şi ce e 
drept nu par să fie acestea, ce altceva s-ar putea 
spune că sînt ?” 



94 


PLATON 


4 

b însă Thrasymachos, care, de mai multe ori în 
timp ce noi vorbeam, se avîntase, căutînd să ia cuvîn- 
tul, dar fusese împiedicat s-o facă de către cei ce stă¬ 
teau în preajmă şi voiau să asculte, nu mai păstră 
tăcerea, atunci cînd noi isprăvirăm şi eu spusei cele 
de dinainte. Ci, strîngîndu-se întîi, se zvîrli apoi, ca o 
fiară, asupră-ne, vrînd să ne sfîşie. Eu şi Polemarchos, 
plini de spaimă, râmaserăm înmărmuriţi, iar el grăi 
către toată lumea : 

c ,,Ce-i cu vorbăria asta lungă pe voi, Socrate ? 
Şi ce tot vă prostiţi făcîndu-vă temenele unul altuia? 
Dacă vrei să ştii cu adevărat, Socrate, ce este dreptatea, 
nu te bizui doar pe întrebări şi nu te făli doar că poţi 
să respingi orice ţi-ar răspunde cineva. Căci trebuie 
să ştii că e mai lesne să întrebi decît să răspunzi 22 . 
Răspunde, dar, şi tu, spunînd ce anume afirmi că este 
dreptatea ! Dar să nu vii să-mi zici că dreptatea este 
datoria, folositorul, avantajosul sau profitabilul sau 
d utilul, ci, orice ai spune, spune clar şi precis ! Căci 
nu voi îngădui să-mi vii cu baliverne ca cele de mai 
înainte.” 

Auzind acestea, am încremenit şi, privindu-1, m-a 
cuprins spaima. Chiar cred că, de nu l-aş fi privit eu mai 
înainte ca s-o facă el, aş fi rămas fără glas. în fapt 
însă, eu fusesem cel care îmi aruncasem ochii asupră-i 
mai întîi, pe cînd cuvintele noastre începuseră să-l 
facă să turbeze, aşa încît am devenit în stare să-i 
e răspund şi i-am zis, tremurînd puţin : 

„Nu te mînia pe noi, Thrasymachos ! Dacă eu şi 
Polemarchos am greşit cu ceva în cercetarea noastră, 
să ştii că am greşit fără voie. Căci nu trebuie să-ţi 
închipui că, dacă am fi căutat aur, ne-am fi făcut 
temenele unul altuia în căutare, scăpînd astfel găsirea 
lui. Cu atît mai mult, căutînd noi dreptatea — lucru 
mai de preţ decît o grămadă de aur — să nu crezi că, 
smintindu-ne de-a binelea, ne-am fi făcut îngăduinţe 
unul altuia şi nu am fi arătat toată seriozitatea, ca să 
facem să se vădească cît mai bine ce este ea. Gîndeşte- 
te, prietene ! Eu cred că nu sîntem în stare de asta. 

Ar fi mult mai nimerit ca voi, oameni iscusiţi, să ne 337 a 
arătaţi nouă mila mai degrabă decît mînia voastră J" 
Auzind aceasta, Thrasymachos izbucni într-un 
rîs sardonic: „O Heracle, — zise — iată şi obiş¬ 
nuita «ironie » a lui Socrate ! Ştiam asta şi le-am spus 
băieţilor că n-ai să vrei să răspunzi, că vei tot simula 
neştiinţa şi vei face orice mai degrabă decît să dai 
un răspuns, dacă cineva te întreabă ceva.” 

„Dibaci mai eşti, Thrasymachos! — am zis. Ai 
ştiut tu bine ceva : anume, că dacă l-ai întreba pe 
cineva cît înseamnă numărul doisprezece, prevenindu-1 
însă să nu-ţi spună că este şase ori doi, nici trei ori b 
patru, nici doi ori şase, nici patru ori trei, fiindcă 
nu ai primi răspunsul său care ar fi vorbărie goală — 
ţi-este limpede, bănui, că nimeni n-ar putea răs¬ 
punde cui întreabă în acest fel. Şi dacă omul ţi-ar 
răspunde: «Ce spui, Thrasymachos ? Oare să nu-ţi 
dau nici un răspuns dintre toate acestea ? Oare să-ţi 
spun ceva neadevărat, chiar dacă vreunul dintre răs¬ 
punsuri se întîmplă să fie bun ? Sau cum vrei să fac ? » c 
Ce i-ai mni zice atunci?” 

„Ei bine, — zise — aş spune că un răspuns 
seamănă cu celălalt.” 

„Asta uu-i o piedică ! — am zis eu. Şi chiar dacă 
nu seamănă, dar îi apare astfel celui întrebat, crezi 
că mai puţin va şovăi să-şi dea părerea sa, fie că i-o 
îngăduim, fie că nu?” 

„în fine, — spuse el — tu aşa vei face : vei da 
unul dintre răspunsurile pe care te-am oprit să le 
dai ?” 

„Nu m-aş mira, dacă tot cercetînd, aş vedea lu¬ 
crurile în acest fel !” 

„Ei şi ce-ar fi dacă ţi-aş arăta un alt răspuns, mai 
bun decît toate celelalte referitoare la dreptate ; ce d 
ai socoti drept să păţeşti ?” 23 . 

„Ce altceva — am spus eu — decît ceea ce se 
cuvine să păţească cel ce nu ştie : să înveţe de la cel ce 
ştie. Şi eu, deci, socotesc drept să păţesc aşa ceva !” 

„Drăguţule! vei învăţa, desigur, dar, pe deasupra, 
mai dă şi bani.” 

„Desigur — am spus — îndată ce voi avea.” 



96 


PLATON 


„Ai, ai bani! — sări Glaucon. Vorbeşte, Thrasy- 
machos şi pentru bani, căci noi toţi vom cotiza pen¬ 
tru Socrate!” 

e „Da, sigur, — făcu Thrasymachos — ca să-şi 
facă Socrate jocul său obişnuit! El se fereşte să răs¬ 
pundă, dar îndată ce altul îi răspunde, ajunge stăpîn 
peste discuţie şi îi nimiceşte celuilalt spusele.” 

„Cum ar putea, preabunule, — am vorbit eu — 
cineva să răspundă, cînd mai întîi, nici nu ştie, nici 
nu pretinde că ar şti; apoi, cînd un bărbat deloc ne¬ 
trebnic nu-i îngăduie să zică nimic din ceea ce el are 
în cap ? Tu eşti acela care, mai degrabă, ar fi în mă- 
338 a sură să vorbească. Căci tu susţii că ştii ceva şi că ai ce 
spune. Aşadar, să nu faci altminteri, ci, dînd răs¬ 
punsul, fă-mi şi mie pe plac şi nu te da înapoi să-l 
înveţi atît pe Glaucon, pe care îl vezi aici, cît şi pe 
ceilalţi!” 

După ce am spus acestea, Glaucon şi ceilalţi îl 
rugară să nu facă altfel. Or, Thrasymachos, în chip 
vădit, dorea să vorbească ca să se umple de faimă, 
socotind el că are un răspuns minunat. Lăsa însă im¬ 
presia că îşi punea toată ambiţia în a mă determina 
pe mine să-i răspund. Pînă la urmă a încuviinţat. 
Apoi grăi: 

b „Va să zică asta este faimoasa iscusinţă a lui So¬ 
crate ! El însuşi nu vrea să înveţe pe cineva ceva, dar, 
umblînd în jurul altora, învaţă şi acelora nici măcar 
nu le arată recunoştinţă!” 

„Că învăţ de la alţii, — am zis — nimic mai ade¬ 
vărat, Thrasymacbos. Dar că nu le arăt recunoştinţă, 
după cum spui, nu este. Eu dau, în schimbul învă¬ 
ţăturii, cît sînt în stare. Dar nu pot decît să aduc 
laude, căci bani n-am. Dar că aceste laude le aduc cu 
sîrg, dacă îmi pare că cineva grăieşte cu miez, o vei 
şti şi tu de îndată, după ce vei răspunde. Căci socot 
că aşa vei vorbi!” 


5 

c „Ei bine, ascultă — spuse el. Eu susţin că nimic 
altceva nu este drept decît folosul celui mai tare. De 
ce nu vii cu laude ? Deci n-ai chef !” 

„Numai să pricep mai întîi ce spui — am zis. 

Căci deocamdată, nu pricep. Susţii că dreptatea’ 86te 
folosul celui mai tare. Ce anume, Thrasymachos, vrei 
să zici ? Nu cumva cam aşa : dacă lui Pulydamas 24 pan- 
cratiastul, care e mai tare decît noi, îi este de folos 
carnea de vită pentru trupul său, atunci şi nouă, ce d 
sîntem mai slabi ca el, ne este de folos această hrană şi, 
în acelaşi timp, lucrul e şi drept?” 

„îngrozitor mai eşti, Socrate ! — vorbi el. Intervii 
în aşa fel, încît să prăpădeşti de tot ideea !” 

„Ba deloc, preabunule ! Exprimă doar mai clar ce 
vrei să zici!” 

„Oare nu ştii că, dintre cetăţi, unele sînt conduse 
de către tirani, altele sînt democraţii şi altele aristo¬ 
craţii ?” 

„Cum de nu?” 

„Oare nu stăpînirea are puterea în fiecare cetAe ?" 

„Ba da.” 

„Fiecare stăpînire legiuieşte potrivit cu folosul • 
propriu : democraţia face legi democratice, tirania — 
tiranice şi celelalte tot aşa. Aşezînd astfel legile, stăpî¬ 
nirea declară că acest folos propriu este, pentru su¬ 
puşi, dreptatea. Pe cel ce încalcă această dreptate şi 
acest folos îl pedepseşte, ca pe unul care a încălcat 
legile şi săvîrşeşte nedreptăţi. Spun, deci, că în orice 
cetate, dreptatea este acelaşi lucru: anume folosul 
stăpînirii constituite. Or, cum aceasta are puterea, îi 339 a 
e vădit celui ce judecă bine că, pretutindeni, drepta¬ 
tea este acelaşi lucru : folosul celui mai tare” 25 . 

„Acum am înţeles ce vrei să spui — am zis eu. 

Dar dacă este şi adevărat ori nu, aceasta am să în¬ 
cerc să aflu. Aşadar, Thrasymachos, şi tu ai afirmat * 
că dreptatea este folositorul — deşi pe mine m-ai 
oprit să spun aşa ceva. Adaugi însă şi pe acest «al 
celui mai tare ».” 

„Probabil — zise — că este o mică adăugire.” 

„Mică sau mare, nu este încă limpede. Dar că fe 
trebuie cercetat dacă este adevărat ceea ce spui, asta 
da, e limpede ! Trebuie deci cercetat de vreme ce şi eu 
accept că dreptatea este ceva folositor, numai că 
tu adaugi că ea este folosul celui mai tare, ceea ce eu 
încă nu ştiu." 

„Cercetează!” 

„Aşa voi face ! Dar spune-mi: nu afirmi tu că este 
drept să se dea ascultare conducătorilor ?” 

„Ba da.” 

c „Dar oare conducătorii sînt infailibili în fiecare 
dintre cetăţile lor, sau este cu putinţă să şi gre- 
şeasca ? 

„Desigur că pot şi greşi.” 

„Aşadar, apucîndu-se ei să dea legi, unii legife¬ 
rează bine, alţii nu?” 

„Aşa cred.” 

„A legifera bine înseamnă a da legi folositoare lor 
înşişi, iar a legifera prost — a da legi nefolositoare. 
Nu-i aşa ?” 

„Ba da, aşa-i.” 

,^I)ar ceea ce ei legiferează trebuie să fie împlinit 
de către supuşi şi aceasta este drept?” 

„Cum de nu?” 

d „Atunci, precum spui, drept nu este doar să faci 
ceea ce este folositor celui mai tare, ci şi invers, să faci 
şi ceea ce nu este folositor.” 

„Cum aşa?” — spuse el. 

„Tu o spui, pe cît cred. Dar să luăm aminte : nu 
ne-am înţeles că cei ce conduc, impunînd supuşilor ce 
să facă, uneori calcă alături de ce este de mai mare 
folos lor înşişi? Pe de altă parte, afirmi că este drept 
ca supuşii să împlinească ceea ce stăpînii le impun. 
Nu ne-am înţeles astfel ?” 

„Cred că da” — răspunse el. 

• „Ai în vedere atunci — am spus — învoiala noastră, 

■ cum că e drept şi ca stăpînii şi cei puternici să facă 
lucruri nefolositoare; aceasta, atunci cînd'stăpînii, fără 
voie, poruncesc lucruri rele lor înşişi. Căci afirmi, pe 
de altă parte, că este drept ca supuşii să împlinească ceea. 
ce ei au poruncit! Atunci, o preaînţeleptule Thrasy- 
machos, oare nu se întîmplă neapărat să fie drept şi 
a face pe dos decît susţii tu ? Căci iată, supuşilor li 
se porunceşte să împlinească ceea ce este nefolositor 
celui mai tare !” 

841) a „Ba da, Socrate, aşa e şi încă cît se poate de lim¬ 
pede !” — interveni Polemarchos. 

„Mai ales dacă vii şi tu să întăreşti spusa,!” — 
vorbi Cleitophon. 

„De ce ar mai fi nevoie s-o întăresc eu ? Thrasy- 
machos însuşi este de acord că cei ce conduc porun¬ 
cesc uneori" lucruri dăunătoare lor înşişi şi că, pe de 
altă parte, pentru supuşi este drept să împlinească 
acestea.” 

„Ceea ce se cere de către stăpîn, Polemarchos, — 
aceasta a stabilit Thrasymachos ca fiind drept.” 

„Şi a mai stabilit că este drept folosul celui mai 
tare, Cleitophon. Acceptînd ambele aserţiuni, a fost 
de acord că uneori cei mai puternici poruncesc supu¬ 
şilor lucruri nefolositoare lor înşişi. Or, din toate 
aceste premise acceptate, întru nimic nu rezultă că 
drept ar fi mai degrabă folosul celui mai tare, decît 
ceea ce nu-i e de folos.” 

„Thrasymachos — vorbi Cleitophon — a socotit 
folosul celui mai tare ceea ce pare astfel celui mai 
puternic 2 ®. Acest lucru trebuie îndeplinit de către 
supuşi şi a stabilit că aceasta este dreptatea.” 

„Dar nu a grăit astfel!” — zise Polemarchos. 

„Nu-i nimic, Polemarchos — am spus eu. Dacă 
acum Thrasymachos vrea să spună aşa ceya, să-i 
acceptăm aceste opinii. Spune, Thrasymachos, oare 
aceasta ai vrut să spui, anume că e drept ceea ce 
pare folositor celui mai tare, fie că ar fi, fie că n-ar fi 
folositor ? Aşa să afirmăm că vezi tu lucrurile ?” 

„Ba, cîtuşi de puţin — răspunse el. Crezi că eu îl 
numesc «mai tare» pe cel ce greşeşte, atunci cînd 
greşeşte ?” 

„Bine, dar credeam că tocmai aceasta spui — am 
zis eu — atunci cînd admiţi că cîrmuitorii nu sînt 
infailibili şi pot şi greşi.” 

„Mare răstălmăcitor 27 mai eşti, Socrate ! Oare tu 
numeşti medic pe cel ce dă greş în cazul celor sufe¬ 
rinzi, chiar în raport cu acest eşec? Sau numeşti 
socotitor pe cel ce ar da greş la socoteli, tocmai atunci 
cînd ar greşi şi în raport cu această greşeală ? De spus, 
desigur, aşa spunem, că medicul, socotitorul, la fel, 
grămăticul au greşit. Dar fiecare dintre aceştia, în 
măsura în care rămîne ceea ce îl arată numele, nu 
greşeşte niciodată. Incît, dacă e să vorbim precis — 

de vreme ce şi tu pretinzi exactitatea — nici unui 
dintre specialişti nu greşeşte. Căci doar în lipsa ştiinţei 
sale dă greş cel ce greşeşte, într-un moment cînd nu 
este specialist. Astfel că nici un specialist, nici un om 
iscusit sau stăpîn /pe ceva/ nu greşeşte atunci cînd ar 
fi stăpîn. Fireşte, oricine ar putea zice că medicul sau 
stăpînul au greşit. Aşa ceva m-a făcut şi pe mine să-ţi 
răspund în acest fel. Dar, riguros vorbind, un lucru 
este adevărat: că stăpînul, cel ce conduce, în mă- 
E sura în care este stăpîn, nu greşeşte şi că el, negreşind, 
impune lucrul cel mai bun sieşi, care trebuie îndeplinit 
de către supus, încît spun şi acum ceea ce am spus lă 
început, că dreptatea este folosul celui mai tare” 28 . 

„Bine, — am zis eu — ţi se pare, Thrasymachos, 
că răstălmăcesc?” 

„Exact.” 

„Crezi, aşadar, că eu, spre a-ţi întinde curse şi 
a-ţi răstălmăci cuvintele, te întreb aşa cum te-am 
întrebat ?” 

„Ştiu bine că aşa e! Dar n-o să-ţi mai meargă! 
b N-ai să mai poţi răstălmăci nimic fără să bag de seamă 
şi nici pe faţă nu vei mai putea să silniceşti mersul 
discuţi^ !” 

„Dar nici nu m-aş apuca de aşa ceva, o preaferici- 
tule ! însă ca să nu mai păţim iarăşi ceva asemănător, 
hotărăşte dacă, vorbind despre cîrmuitor şi despre cel 
puternic, ai în vedere înţelesul obişnuit al cuvintelor, 
sau dai acestora un înţeles precis, cum spuneai adi¬ 
neaori — e vorba despre omul al cărui folos, ca al 
unuia mai tare, va fi drept să fie îndeplinit de către 
supus.” 

„Am în vedere — răspunse — pe cîrmuitorul în 
înţelesul precis al cuvîntului. Aici să mai răstălmăceşti 
şi să mai întorci cuvintele, dacă poţi! Dar n-o să ţi-o 
îngădui — şi, dealtfel, nici n-ai putea !” 
c „Crezi că sînt într-atît de nebun încît să încerc să 
bărbieresc un leu sau să-l răstălmăcesc pe Thrasy¬ 
machos ?” 

„Şi totuşi, deşi nimic nu eşti, ai încercat.” 

„Bine, gata, gata ! — am spus eu. Zii mai bine, 
oare ce este medicul în sensul precis al cuvîntului 
pe care l-ai avut în vedere, un om de afaceri sau un 

îngrijitor al celor suferinzi ? Referă-te la cel care 
este cu adevărat medic.” 

„Un îngrijitor al suferinzilor” — răspunse. 

„Dar ce spui despre căpitan ? Adevăratul căpitan 
este un şef peste marinari sau un marinar?” 

„Un şef peste marinari.” 

„Nu trebuie deci luat în seamă că el navighează pe 
mare şi nici nu trebuie să fie numit marinar. Căci el 
nu este numit căpitan din pricină că ar naviga, ci din 
pricina meseriei sale, de cîrmuitor al navigatorilor.” 

„Adevărat” — zise. 

„Oare nu există ceva folositor pentru fiecare dintre 
aceştia ?” 

„Desigur.” 

„Dar oare nu acesta este rostul firesc al fiecărei 
arte — să caute şi să scoată folosul pentru fiecare?” 

„Acesta îi este rostul” — răspunse el. 

„Dar oare există vreun alt folos, pentru fiecare artă, 
decît acela de a ajunge cit de desăvîrşită cu putinţă ?” 

„Cum adică?” 

„Uite, dacă m-ai întreba : este destul pentru trup 
să fie trup sau mai are nevoie de încă ceva ? Aş răs¬ 
punde : desigur că are nevoie. Tocmai de aceea a 
fost descoperită arta medicală, fiindcă trupul are cu¬ 
sururi şi nu-i este destul că este trup. Or, arta medicală 
este menită tocmai să aducă folos trupului. Ţi se 
pare corect ceea ce spun, ori nu ?” 

„Corect” — vorbi el. 

„Ei bine, oare medicina însăşi are vreun cusur ? 
Sau există altă artă care să aibă nevoie de vreo 
virtute /suplimentară/ ? După cum ochii au nevoie de 
văz şi urechile de auz, iar, de aceea, pentru ele, se 
face resimţită nevoia unei arte care să cerceteze şi 
să le aducă folosul. Aşadar, /în acelaşi fel /, în arta 
însăşi ar exista o insuficienţă şi fiecare artă ar avea 
nevoie de o alta care să caute folosul pentru prima, 
iar acesteia, care caută, îi este şi ei necesară o a treia 
care să facă acelaşi lucru şi aceasta, tot aşa, la nesfîr- 
şit ? Sau fiecare artă îşi caută sieşi folosul ? Sau, în 
sfîrşit o artă nu are nevoie nici de sine, nici de altă 
artă pentru a căuta ceea ce foloseşte insuficienţei sale ? 
Căci — în această ipoteză — nu există nici o insul’i- 

cierjţă sau lipsă în vreo artă şi nici nu se cade ca vreo 
artă să caute folosul pentru altceva decît pentru 
lucrul care constituie obiectul ei. Ea însăşi este nevă¬ 
tămată şi perfectă, cînd este aplicată în mod propriu, 
atîta vreme cit ar rămîne, fiecare, întru totul şi cu 
precizie, ceea ce este 29 . Examinează la modul acela 
riguros. Cum stau lucrurile, aşa sau altminteri ?” 

„Cred că în acest din urmă fel” spuse, 
c „Aşadar medicina nu caută folosul medicinii, ci 
pe cel al trupului.” 

„Da.” 

„Nici arta creşterii cailor pe cel al artei creşterii 
cailor, ci pe cel al cailor. Şi nici vreo altă artă nu-1 
caută pe al său propriu — n-are nevoie de aşa ceva — 
ci caută folosul obiectului asupra căruia se aplică.” 

„Aşa s-ar zice” — făcu el. 

„însă, Thrasymachos, artele stăpînesc şi domnesc 
peste lucrul asupra căruia ele se aplică.” 

A încuviinţat, deşi cu mare greutate. 

„Nici o cunoştinţă şi artă, dar, nu are în vedere şi 
nici nu prescrie folosul celui mai puternic, ci folosul 
d celui mai slab şi aflat sub dominaţia sa.” 

Pînă la urmă a acceptat şi această concluzie, deşi 
încerca să se împotrivească. După ce a acceptat-o 
totuşi, am zis: 

„în ultimă instanţă, nici un medic, pe cît este el 
medic, nu are în vedere folosul medicului, ci pe cel al 
bolnavului. Căci s-a convenit că un medic, în sensul 
precis al cuvîntului, stăpîneşte peste trupuri, nefiind 
nicidecum un om de afaceri. Sau nu s-a convenit?” 

A încuviinţat. 

„Dar nu este şi căpitanul, în sensul precis al cuvîn¬ 
tului, şef al marinarilor şi nu un marinar?” 
e _ „S-a admis.” 

„Atunci un atare căpitan şi şef nu va urmări şi nu 
va prescrie folosul unui căpitan, ci pe cel al marinaru¬ 
lui şi al celui supus.” 
i ! 'A'" încuviinţat cu greu. 

„Aşadar, Thrasymachos, nimeni aflat în vreo 
dregătorie, pe cît stăpîneşte şi are putere, nu are în 
vedere şi nu prescrie folosul propriu, ci pe cel al supu- 

sului, în folosul căruia el ar acţiona. Doar către, acesta 
privind şi cu gîndul doar la ceea ce este acestuia 
folositor şi cuvenit, spune el cîte spune şi face cîte 
face” 30 . 

Cînd am ajuns în acel punct al discuţiei şi deve¬ 
nise limpede pentru toţi că discuţia despre dreptate se 343 ;i 
deplasase către contrariul tezei iniţiale, Thrasymachos, 
în loc să răspundă, vorbi: 

„Spune-mi, Socrate, tu ai avut doică?” 

„Ce-i cu asta ? — am zis. Oare n-ar fi trebuit mai 
degrabă să răspunzi decît să întrebi?” 

„Fiindcă nu te-a băgat în seamă cînd aveai gutu¬ 
rai şi nu ţi-a şters nasul cînd aveai nevoie, aşa că tu 
n-ai ajuns să cunoşti ce va să zică păstorul şi oile.” 

,,Şi ce anume?” — am întrebat eu. 

„Fiindcă crezi că păstorii sau văcarii‘au în vedere b 
binele oilor şi al vitelor şi că le îngraşă şi le îngrijesc 
cu gîndul la altceva decît la binele stăpînilor şi al lor 
înşişi. La fel, crezi că stăpînitorii cetăţilor, cei care 
cu adevărat sînt stăpînitori, se comportă altfel faţă 
de supuşi decît o face păstorul faţă de oi ? Crezi că 
la altceva ţintesc ei zi şi noapte, decît de unde să 
tragă ei înşişi vreun folos ? Şi atît de avansat eşti în a 
şti ceea ce înseamnă drept, dreptate, ca şi nedrept şi 
nedreptate, încît ignori faptul că dreptatea şi drep¬ 
tul sînt, în fapt, bunul altuia — anume folosul ce¬ 
lui mai tare şi al cîrmuitorului, şi că doar paguba este 
proprie supusului şi celui ce slujeşte ! Iar nedreptatea, 
invers : ea îi subjugă pe cei cu adevărat naivi şi pe 
drepţi, iar supuşii împlinesc folosul aceluia care este 
mai tare şi îl fac fericit, slujindu-1 pe el, dar cîtuşi 
de puţin pe ei. Lucrurile trebuie astfel privite, naiv d 

peste poate ce eşti, Socrate, anume că onral drept, 
pretutindeni, e dezavantajat faţă de cel nedrept. Mai 
întîi, în cazul contractelor oamenilor unii cu ceilalţi, 
nicăieri nu l-ai afla pe omul drept avînd, la sfîrşit, 
mai mult decît cel nedrept, ci, dimpotrivă, mai puţin. 

Apoi, în chestiunile obşteşti, cînd e vorba de impozite, 
omul drept plăteşte mai mult decît cel nedrept, chiar 
dacă au averi egale. Cînd este vorba de venituri, pri¬ 
mul nu profită deloc, al doilea — o groază. Iar cînd 
şi unul şi altul ar deţine vreo magistratură, omului e 

drept, chiar dacă nu are altă pagubă, îi merg mai 
rău treburile casei din pricina neglijării lor; iar de la 
obşte n-are nici un cîştig, fiindcă e om drept. De ase¬ 
menea, ajunge nesuferit rudelor şi cunoştinţelor, ne¬ 
voind ca, ocolind dreptatea, să-i servească. Pentru cel 
nedrept — dimpotrivă : am în vedere pe cel despre 
344 a care vorbeam adineaori, cel care poate să acapareze 
mai mult. Pe acesta urmăreşte-1, dacă vrei să judeci, 
cu cit mai profitabil este pentru sine să fii nedrept 
decît drept. Cel mai repede cu putinţă vei afla adevă¬ 
rul, dacă vei avea în vedere nedreptatea desăvîrşită, 
anume, cea care pe omul nedrept îl face cel mai fericit, 
iar pe nedreptăţiţi şi pe cei care nu vor să săvîrşească 
nedreptăţi — cei mai nenorociţi 31 . Mă refer la tiranie, 
care nu cu picătura pune mina, pe ascuns sau cu de-a 
sila, pe bunul străin, pe cele sfinte, pe proprietăţile 
private sau publice, ci cu toptanul. Cînd cineva co¬ 
ti mite pe faţă vreo nedreptate în vreunul dintre aceste 
locuri, e pedepsit şi capătă cele mai aspre ocări: 
profanator, înrobitor, spărgător, pungaş şi hoţ — 
aşa se cheamă după caz, cei ce făptuiesc asemenea 
răutăţi. Dar cînd cineva, pe lingă averile cetăţenilor, 
îi înrobeşte pînă şi pe aceştia înşişi, este denumit nu 
cu acele nume de ruşine, ci fericit şi norocit, nu numai 
de către cetăţenii înşişi, ci şi de către alţii, cîţi află 
<= că a făptuit nedreptatea în întregul ei. Căci oamenii 
ocărăsc nedreptatea fiindcă se tem nu să o facă, ci 
să o îndure. Astfel, Socrate, nedreptatea este mai 
puternică, mai potrivită omului liber şi stăpînului 
decît dreptatea, atunci cînd devine îndeajuns de ma¬ 
re, şi — cum am spus de la început — dreptatea 
este folosul celui mai puternic, în timp ce nedrepta¬ 
tea înseamnă profit şi folos pentru sine însuşi.’’ 
d Grăind acestea, Thrasymachos îşi pusese în gînd 
să plece, după ce, precum un băieş, revărsase asupra 
urechilor noastre potop de vorbe. Numai că cei de 
faţă nu i-au îngăduit-o, ci l-au silit să rămînă şi să 
dea seamă de cele spuse. Eu însumi l-am rugat stă¬ 
ruitor, spunînd: 

,,Teribil Thrasymachos, după ce ne-ai aruncat 
asemenea cuvîntare, îţi pui în gînd să pleci, înainte de 
a ne învăţa sau de a îtlvăţa tu însuţi dacă lucrurile stau 

aşa sau altfel ? Ori crezi că e puţin lucru a căuta să e 
hotărniceşti întregul curs al vieţii şi felul cum am 
putea, fiecare dintre noi, duce traiul cel mai folo¬ 
sitor ?” 

„Văd eu lucrurile intr-altfel?” — vorbi Thrasy- 
machos. 

„S-ar zice — am spus eu — că nu te sinchiseşti 
deloc de noi şi nici nu-ţi pasă dacă vom trăi mai rău 
ori mai bine, neştiutori cum sîntem ai lucrului pe care 
tu afirmi că-1 cunoşti. Haide, prietene, lămureşte-ne ! 

Nu-ţi va şedea rău dacă vei face un bine atîtora. Eu 345 a 
unul am să-ţi spun cum văd eu lucrurile, anume că nu 
cred şi nu socot nedreptatea mai profitabilă decît 
dreptatea, chiar dacă cineva ar îngădui-o pe prima, 
lăsîndu-te să faci tot ceea ce vrei. Ci, preabunule, fie 
omul nedrept în stare să iacă nedreptăţi pe ascuns 
sau cu forţa, totuşi el nu mă convinge că există ceva 
mai profitabil decît dreptatea. Şi nu numai eu, dar 
probabil că şi alţii dintre noi au simţit la fel. Aşadar, b 
convinge-ne, fericitule, îndestulător, că nu judecăm 
cum trebuie, socotind dreptatea mai vrednică decît 
nedreptatea.” 

„Şi cum să te conving ? — zise el. Dacă nu te-au 

convins spusele mele de adineaori, ce să-ţi mai iac ? Sau 
cumva să mă strecor cu vorbele în sufletul tău?” 

„Deloc, pe Zeus ! — am spus eu. Dar mai întîi, fii 
consecvent cu ceea ce afiritii sau dacă schimbi ceva, 
schimbă pe faţă şi nu ne amăgi. însă vezi tu, Thrasy- 
machos, (revin la cele spuse mai înainte) tu l-ai definit 
întîi pe cel cu adevărat medic, dar acum nu te-ai c 
gîndit că ar trebui să respecţi cu stricteţe noţiunea 
celui cu adevărat păstor. Tu socoteşti că acesta 
îngraşă oile, în calitate de păstor, avînd în vedere, 
nu binele oilor, ci ospăţul, întocmai ca unul ce urmea¬ 
ză să stea la un chiolhan şi să benchetuiască. Sau 
crezi că el se gîndeşte să le vîndă, purtîndu-se ca un 
om de afaceri şi nu ca un păstor. Or, îndeletnicirea 
de păstor nu se preocupă de altceva decît de obiectul d 
ei, încercînd să aducă asupra acestuia cît mai mult 
bine. (Căci propriile sale elemente au fost deja îndea¬ 
juns pregătite, pentru ca ea să fie foarte bună, atîta 
vreme cît nu i-ar lipsi nimic din calitatea de artă a 

păstoritului). Astfel, gîndeam eu, e necesar acum să 
cădem de acord că orice stăpînire, în măsura în care 
este stăpînire, urmăreşte cel mai mare bine pentru 
nimeni altcineva decît pentru cel care îi este supus 
sub îngrijire, şi aceasta, deopotrivă în viaţa publică, 
e cît şi în cea privată. Tu însă îţi închipui că, în cetăţi, 
cîrmuitorii, cei cu adevărat cîrmuitori, conduc de 
bunăvoie ?” 

,,Nu că îmi închipui, — răspunse el — ci ştiu 
bine că aşa e.” 

„Dar, Thrasymachos, oare nu ai în vedere că 
nimeni, în nici o situaţie, nu voieşte să aibă vreo slujbă, 
vreo dregătorie de bunăvoie, ci toţi pretind o simbrie, 
înţelegînd prin aceasta că nu vor avea, ei înşişi, 
vreun folos de pe urma dregătoriei, ci doar cei supuşi 
346 a şi conduşi ? Spune-mi atît : oare nu afirmăm că fie¬ 
care artă, în parte, este distinctă prin aceea că are o 
capacitate diferită ? Răspunde, fericitule, nu altfel 
decît crezi, pentru ca să ajungem undeva !” 

„Ba da, — zise — e aşa cum spui.” 

„Dar oare nu cumva ne aduce fiecare artă un folos, 
ce-i este propriu şi care nu este comun şi altora ? De 
exemplu, medicina aduce sănătate, arta de a cîrmui 
nava — izbăvirea în navigaţie şi celelalte tot aşa?” 

„Ba da.” 

b „Dar nu aduce arta de a obţine cîştig un cîştig? 32 
Căci aceasta este capacitatea sa. Ori socoteşti tu ca 
fiind acelaşi lucru medicina şi cîrmui-rea navelor ? 
Sau, dacă ai dori să faci distincţii precise, aşa cum ai 
presupus, nu ai denumi, cîtuşi de puţin, arta cîrmuirii 
navei, medicină, dacă cineva, conducînd o navă, se 
însănătoşeşte, din pricină că îi foloseşte navigaţia pe 
mare?” ■ 

„Nu, deloc.” 

„Şi nici arta de a obţine cîştig n-ai numi-o medici¬ 
nă, dacă cineva s-ar însănătoşi cîştigînd bani ?” 

„Nici.” 

„Dar ai numi oare medicina artă de a obţine cîştig, 
dacă cineva ar vindeca pe bani ?” 
c A negat. 

„Dar nu am acceptat că există un folos propriu 
fiecărei arte?” 

„Deci oricare ar fi folosul comun pe care îl âu toţi 
practicanţii unei arte, este clar că, atunci cînd au 
parte, în comun, de acelaşi folos, de pe urma aces¬ 
tuia au de cîştigat.” 

,;Pare-se.” 

„Afirmăm însă că practicanţii unei arte, dorind să 
obţină cîştig, îl obţin deoarece sînt părtaşi la arta de 
a obţine cîştig.” 

A încuviinţat cu greutate. 

„Aşadar, acest folos, dobîndirea cîştigului, nu 
ajunge la fiecare practicant al unei arte, ca prove¬ 
nind de la propria sa artă, ci, dacă este cazul să 
cercetăm cu rigoare, medicina, de partea ei, aduce 
sănătate, arta cîştigului — cîştig. Iarăşi, arhitectura 
face case, arta cîştigului urmînd-o, face bani ; şi toate 
celelalte arte la fel: fiecare îşi face lucrul său şi aduce 
folos lucrului care îi formează obiectul. Dar dacă exer¬ 
citarea vreunei arte, în sine, nu aduce cîştig, este cu 
putinţă ca practicantul artei să aibă folos de pe 
urma artei sale?” 

„Nu s-ar zice” — răspunse. 

„Totuşi, oare el nu aduce altuia folos, chiar atunci 
cînd lucrează pe gratis ?” 

„Cred că da.” 

„Iată, Thrasymachos, e limpede că nici o artă şi 
nici o dregătorie nu-şi pregăteşte sieşi folosul, ci, 
precum de mult am spus-o, îl pregăteşte şi îl rîndu- 
ieşte celui cîrmuit, avînd în vedere folosul supusului 
care e mai slab şi nu al celui mai tare. De aceea, dragă 
Thrasymachos, am afirmat deja că nimeni nu vrea 
să cîrmuiască de bunăvoie sau să aibă vreo dregătorie 
şi să îndrepte necazuri străine, ci el cere o simbrie. 
Aceasta, deoarece cel ce urmează să practice cum se 347 
cuvine o artă nu-şi pregăteşte şi uu-şi prescrie nici¬ 
odată sieşi binele (dacă face prescripţii în conformi¬ 
tate cu arta respectivă), ci doar celui supus /acelei 
arte/. Iată de ce, se pare, trebuie dată o răsplată celor 
pe care voieşti să-i faci să cîrmuiască, adică, fie bani, 
fie cinstiri, fie o pedeapsă dacă nu vor să primească 
dregătoria.” 

,,Ce spui, Socrate ? — interveni Glaueon. Primele 
d*uă leluri de răsplată le cunosc ; dar n-am priceput 
de cc aşezi pedeapsa printre răsplăţi şi despre care 
anume este vorba.” 

,, înseamnă — am zis eu — că nu înţelegi care 
este răsplata celor mai buni, din pricina căreia cîr- 
muiesc oamenii cei mai vrednici, cînd este cazul 
ca ei să cîrmuiască. Sau oare nu ştii că iubirea 
b de cinstiri şi cea de bani sînt socotite a fi de ocară 
şi chiar sîut?” 

„Ba da, ştiu” — spuse. 

„Din această pricină, cei buni nu vor să cîrmuiască 
nici pentru cinstiri, nici pentru bani. Căci ei nu vor 
să fie numiţi «mercenari» în cazul cînd ar obţine 
pe faţă simbria pentru dregătoria lor, şi nici să fie 
numiţi «hoţi », în cazul că ar obţine-o pe furiş, de 
pe urma dregătoriei. Si nici pentru cinstiri nu vor 
să cîrmuiască, căci ei nu le iubesc. Trebuie, aşadar, 
neapărat, să li se dea o pedeapsă, dacă se cere ca 
c ei să voiască a cîrmui. De aici provine şi faptul că 
se socoteşte ceva ruşinos să sari la guvernare de bună¬ 
voie şi să nu te laşi silit. Or, cea mai mare pedeapsă 
este să fii condus de către unul mai rău, dacă n-ai 
vrea tu să cîrmuieşti. De aceasta se tem, cred, cei 
de ispravă, atunci cînd cîrmuiesc şi în această situaţie 
apucă ei frînele puterii, nu ca unii ce s-ar îndtepta 
spre vreun bine sau ce ar urma să o ducă bine 
d avînd-o, ci o fac siliţi, fiindcă nu au pe alţii mai 
buni decît ei, sau măcar pe potrivă, cărora să le 
încredinţeze puterea. Iar într-o cetate de oameni 
de ispravă, dacă ar exista aşa ceva, există riscul 
ca oamenii să se lupte între ei să scape de dregătorii, 
aşa cum, la noi, ci se luptă să le aibă. Acolo ar 
fi pe deplin limpede că, în fapt, adevăratul cîrmuitor 
nu se iveşte pentru a avea în vedere propriul folos, 
ci pe cel al supusului 33 . încît, oricine cunoaşte aceasta, 
ar prefera să capete din partea altuia folos, decît 
să fie el folositor altuia. Aşadar, eu nu cad defel 
e la învoială cu Thrasymachos asupra acestui lucru, 
cum că dreptatea este folosul celui mai tare. Dar 
acest punct îl vom mai cerceta 34 . Acum mi se pare 
mai însemnat altceva din ceea ce spune Thra- 

symachos, anume că viaţa omului nedrept este mai 
bună decît cea a omului drept. Tu, Glaucon, pfe care 
anume o alegi dintre aceste vieţi şi care dintre opinii 
ţi se pare mai aproape de adevăr?” 

„Eu unul — că viaţa omului drept e mai avan¬ 
tajoasă !” 

„Ai auzit, însă — am zis — cîte bunătăţi a :ţ tâ * 
descris Thrasymachos adineaori ca fiind proprii vieţii 
omului nedrept ?’’ 

„Am auzit — răspunse el — dar nu m-a convins.” 

„Voieşti să-l convingem atunci, dacă am putea 
afla cumva vreo dezlegare, că nu are dreptate?” 

„Cum să nu voiesc ?” 

„Dacă însă, — am vorbit — opunîndu-ne, vom 
alătura un discurs discursului său, înşirînd cîte bu¬ 
nătăţi aduce faptul de a fi drept, iar el va răspunde 
cu un alt discurs, iar noi, iarăşi, cu un altul, va fi 
nevoie să se tot numere şi să se tot măsoare ca¬ 
lităţile, cîte anume fiecare dintre noi înfăţişăm în h 
discursurile respective ; or, pentru aceasta vom avea 
nevoie de judecători care să decidă 35 . Dar dacă, la fel 
ca pînă acum, vom cerceta punîndu-ne în acord unii 
cu alţii /pentru fiecare punct/, vom fi noi înşine, deo¬ 
potrivă, şi judecători şi vorbitori.” 

„Chiar aşa” — spuse el. 

„Care dintre aceste două căi ţi-este pe plac ?” 

„Cea de-a doua” — răspunse. 

„Haide atunci, Thrasymachos, răspunde-ne, lu- 
înd-o de la început! Susţii că suprema nedreptate este 
mai profitabilă decît dreptatea supremă?” 

„Chiar aşa susţin şi din ce pricină, am mai spus-o.” o 

„Cum vine asta însă ? Pe una dintre cele două o 
numeşti virtute, iar pe cealaltă un defect?” 

„Cum să nu ?” 

„Nu socoţi deci dreptatea o virtute şi nedrep¬ 
tatea un defect?” 

, „Firesc ar mai fi, scumpule, cînd zic că nedrep¬ 
tatea foloseşle, iar dreptatea — nu!” 

„Dar cum atunci ?” 

„Pe dos!” — spuse. 

„Adică soc >ţi dreptatea un defect?” 

„Nu, ci do.r.r o nobilă neghiobie.” 

„Iar nedreptatea o socoteşti un defect de caracter ?" 
* „Nu, o consider iscusinţă” — răspunse el. 

„Aşadar, oamenii nedrepţi îţi par a fi deştepţi 
şi de i.ypravă ?” 

„Doar cei desăvîrşiţi în putinţa de a face nedreptăţi, 
cei care pot să-şi supună cetăţi şi noroade. Tu crezi 
că eu îi am în vedere, pesemne, pe cei care taie pun¬ 
gile cu bani! Totuşi, şi aceasta e de folos, dacă 
este cu putinţă ca fapta să rămînă ascunsă. Dar 
despre aşa ceva nu merită să lungim vorba, ceea 
ce nu e cazul cu cele pomenite adineaori” 36 . 
e „Nu-mi scapă ce vrei să zici — am spus eu 
— numai că m-am mirat că aşezi nedreptatea de 
partea virtuţii şi a iscusinţei, iar dreptatea de partea 
cealaltă.” 

„Chiar aşa fac.” 

,,K mai tare poziţia ta de acum, prietene, şi nu 
e defel lesne să vii cu ceva împotrivă. Căci dacă, 
socotind că nedreptatea este profitabilă, ai fi admis, 
totuşi, că ea este un defect sau o urîciune, după cum 
zic unii, s-ar fi putut spune ceva contra, cu argumente 
ce urmează ideile îndeobşte admise. Dar, fapt este 
că tu pretinzi că nedreptatea este ceva frumos şi 
puternic şi îi adaugi şi alte însuşiri asemănătoare, pe 
849 a care noi le aşezăm de partea dreptăţii; aceasta, 
deoarece ai cutezat să pui nedreptatea de partea 
virtuţii şi a iscusinţei.” 

„Ghiceşti cum nu se poate mai exact.” 

„Şi totuşi, nu trebuie să şovăim a străbate pe 
deplin, cu mintea, obiectul cetcetării noastre, pînă 
cînd am să-mi dau seama că vorbele tale răspund 
gîndurilor tale. Căci mi se pare, Thrasymachos, că 
tu nu îţi rîzi defel, ci că spui părerea ta despre 
adevăr.” ' 

„Ce deosebire este pentru tine, dacă aşa cred sau 
nu? Nu oare spusa e cea care trebuie respinsă?” 
b „Nu-i nici o deosebire — am zis. încearcă, însă, 
în continuare, să răspunzi. Ţi se pare că un om 
drept ar vrea să aibă mai mult decît alt om 
drept?” 37 . 

„Cîtuşi de puţin — veni ei cu răspunsul — căci 
altminteri nu ar fi un om bine crescut şi nâtîng, 
cum este.” 

„Dar oare ar voi să-şi afirme, în dreptate, superio¬ 
ritatea faţă de o faptă dreaptă ?” 

„Nici” — zise. 

„Dar oare omul drept s-ar gîndi să-l întreacă 
pe cel nedrept, socotind totodată că aceasta e ceva 
drept, ori n-ar socoti astfel?” 

„Aşa ar socoti şi aşa ar gîndi, numai că n-ar iz¬ 
buti să aibă mai mult.” 

„Nu aceasta întreb — am spus eu — ci dacă e 
adevărat că omul drept nu socoteşte cuvenit şi nu 
vrea să aibă mai mult decît cel drept. Sau vrea să 
aibă mai mult decît cel nedrept?” a 

„Da, a doua alternativă este justă.” 

„Dar cum stau lucrurile cu omul nedrept ? Oare 
ar socoti nimerit să aibă o parte mai mare decît 
omul drept şi să treacă peste fapta dreaptă ?” 

„Cum de n-ar gîndi astfel cel ce socoteşte nimerit 
să aibă parte de mai mult decît toţi!” — răspunse el. 

„Prin urmare, omul nedrept va încerca să aibă 
parte de mai mult şi decît omul nedrept şi să întrea¬ 
că o faptă nedreaptă, ca să ia mai mult decît toţi.” 

„Aşa stau lucrurile.” 

„Atunci să spunem aşa : omul drept nu vrea să-l 
întreacă pe cel asemenea lui, ci doar pe cel nease- 
menea. Omul nedrept vrea să-l întreacă atît pe cel 
asemenea, cît şi pe cel neasemenea.” 

„Perfect ai grăit” — zise. d 

„însă omul nedrept este iscusit şi de ispravă, în 
timp ce omul drept nici una nici cealaltă” — am 
spus eu. 

„Şi aceasta este bine grăit.” 

„Oare — am zis — nu seamănă omul nedrept 
cu unul iscusit şi de ispravă, pe cită vreme omul 
drept este fără asemănare cu aceştia?” 

„Cum de n-ar semăna cel care este astfel şi cum 
să le semene celălalt?” 

„în regulă. Fiecare din cei doi este precum..cei 
cu care seamănă, nu?” l 

„Ei^bine, şi?” — făcu el. 1 




112 


PLATQN 


„Bine, Thrasymachos ! Există un anume om 
e pe care îl numeşti muzician şi altul pe care îl nu¬ 
meşti nemuzician ?” 

„Desigur.” 

„Pe care îl numeşti iscusit şi pe care nu?” 

„Pe muzician îl numesc iscusit, pe nemuzician — 
— lipsit de iscusinţă.” 

„Dar nu cumva îl numeşti «om de ispravă» 
acolo unde este iscusit, iar pe celălalt îl numeşti 
«bun de nimic» acolo unde nu este iscusit?” 

„Da.” 

„Nu stau lucrurile la fel şi cu medicul ?” 

„Ba da, la fel.” 

„Ţi se pare cumva, preabunul meu, că vreun 
muzician, cîntînd la liră, va voi să fie mai presus 
decît alt muzician în privinţa întinderii sau des¬ 
tinderii strunelor, sau s-ar gîndi să-l întreacă?” 38 . 

„Nu.” 

„Dar ar vrea să fie mai presus de unul nepriceput 
la muzică ?” 

„Ar fi necesar” — zise. 

830 a „Dar medicul ? Ar voi acesta să întreacă pe alt 
medic în privinţa mîncării sau băuturii, să-l întreacă 
pe el, cît şi fapta lui medicală?” 

„Defel”. 

„Dar pe unul ce nu este medic ?” 

„De bunăseamă.” 

„Examinează, deci, în legătură cu orice ştiinţă 
şi neştiinţă, dacă cineva care ştie ar voi să ia pentru 
sine mai mult decît are un altul care ştie, sau ar voi să 
facă, sau să spună mai mult, ori, dacă dimpotrivă, 
n-ar voi să aibă tot atîta cît cel pe potriva sa în 
privinţa aceleiaşi făptuiri.” 

„Cu necesitate, cea de-a doua posibilitate este 
adevărată.” 

b „Dar ce spui despre neştiutor? Oare n-ar voi 
să aibă mai mult, atît faţă de cel care ştie, cît şi 
faţă de cel care nu ştie?” 

„Probabil că da.” 

# .,Dar cel ce ştie este iscusit ?” 

. „Este.” 

ii „Cel ce este iscusit este şi de ispravă?” 

„Este.” 

„Deci omul iscusit şi de ispravă nu va voi să 
aibă parte de mai mult decît cel asemenea lui, dar 
va voi să-l întreacă pe cel ce nu-i seamănă şi este 
opusul său.” 

„Aşa se pare.” 

„în schimb omul de nimic şi neştiutor va voi 
să-l întreacă şi pe cel asemenea lui, dar şi pe cel ce nu-i 
seamănă.” 

„Pare-se.” 

„Dar, Thrasymachos, nu vrea omul nostru nedrept 
să aibă mai mult, deopotrivă decît cel neasemenea, dar 
şi decît cel asemenea lui ? Nu aşa spuneai ?” 

„Ba aşa.” 

„Pe cită vreme omul drept nu va voi să aibă c 
mai mult decît cel asemenea sieşi, ci decît cel neaseme¬ 
nea.” 

„Da.” 

„Omul drept seamănă aşadar cu cel iscusit şi 
de ispravă, iar cel nedrept cu omul de nimic şi neşti¬ 
utor.” 

„Zice-se.” 

„Dar am admis că fiecare dintre cei doi este în¬ 
tocmai cu cel eu care seamănă.” 

„Am admis.” 

„Atunci omul drept ne-a apărut ca fiind de ispravă 
şi iscusit, în timp ce omul nedrept — ignorant şi 
bun de nimic.” 

Thrasymachos a fost de acord cu toate acestea, 
dar nu aşa uşor cum povestesc eu acum, ci silit 
şi cu greu ; era uimitor să vezi cît năduşise — bine¬ 
înţeles, era şi vară. Atunci l-am văzut întîia oară pe d 
Thrasymachos roşind — mai înainte nu se pomenise 
aşa ceva ! , 

După ce ne-am înţeles că dreptatea este o virtute 
şi o iscusinţă, iar nedreptatea — un cusur şi o neş¬ 
tiinţă, am zis: 

„Bun, cu acestea aşa fie ! Dar am spus şi că ne¬ 
dreptatea este ceva plin de putere. Sau nu-ţi amin¬ 
teşti, Thrasymachos ?” 

„îmi amintesc — răspunse el. Numai că nu-mi 
este pe plac nici ceea ce afirmi tu în momentul 

de faţă şi aş avea şi eu de zis ceva despre aceste lu¬ 
cruri. Dacă aş vorbi însă, ştiu bine că m-ai învinui 
e că-mi las gura liberă. Sau, deci, îngăduie-mi să spun 
ceea ce doresc, sau, dacă voieşti să întrebi, întreabă. 
Iar eu îţi voi spune «bine, bine», precum babelor 
care îndrugă basme şi voi da din cap că da sau că 
ba.” 

„Numai să nu te abaţi — am zis eu — de la 
propria-ţi părere.” 

„Asta ca să-ţi fac ţie pe plac, fiindcă de vorbit, 
nu mă laşi. Ce altceva mai vrei ?” 

„Nimic, pe Zeus! — am spus eu — ci aşa cum 
ţi-este voia, aşa să faci. Iar eu voi întreba.” 

„întreabă.” 

351 a „Reiau întrebarea pusă adineaori, ca să cerce¬ 
tăm mai departe chestiunea raportului dintre drep¬ 
tate şi nedreptate. Căci s-a spus că nedreptatea este 
mai puternică şi mai tare decît dreptatea. Acum, 
dacă este adevărat — am zis eu — că dreptatea 
este iscusinţă şi virtute, va apărea cu uşurinţă, pre¬ 
supun, că ea este mai tare decît nedreptatea, de 
vreme ce aceasta este neştiinţă. Nimeni n-ar mai 
putea ignora aşa ceva. Pju însă, Thrasymachos, 
nu doresc să isprăvesc aşa simplu, ci doresc să 
b cercetez în felul următor: Afirmi că este nedrept 
şi ca o cetate să caute să subjuge alte cetăţi fără 
dreptate şi să le înrobească complet şi ca ea să stă- 
pînească multe cetăţi, după ce le-a înrobit?” 38 . 

„Cum de nu ? — zise el. Iar cea mai de ispravă 
cetate va făptui cel mai mult aceasta, fiind în chip 
desăvârşit nedreaptă.” 

„Pricep — am spus eu — aceasta era ideea ta. 
Dar mă gîndesc la următorul lucru : oare o cetate 
ajunsă mai puternică decît o alta va stăpîni o atare 
putere fără dreptate, ori, în chip necesar, cu dreptate ?” 
c „Dacă — răspunse el — aşa cum afirmai tu 
adineaori, dreptatea este iscusinţă, ea, cetatea, va 
stăpîni cu dreptate. Dar dacă lucrurile stau precum 
eu spuneam — fără dreptate.” 

„Minunat, Thrasymachos ! Văd nu numai că dai 
din cap că da sau că ba, dar şi că răspunzi excelent!” 

„îţi fac ţie plăcerea”. 

„Bine faci! Mai fă-mi însă încă o plăcere şi 
spune : crezi că, fie o cetate, fie o armată, fie nişte 
bandiţi sau boţi, ori vreun neam ar putea să făptuiască 
ceva cînd se apucă de ceva nedrept laolaltă, dacă 
şi-ar face nedreptăţi unul altuia?” 

„Nicidecum” — vorbi el. d 

„Dar dacă nu şi-ar face nedreptăţi, nu ar izbuti 
mai degrabă?” 

„Desigur.” 

„Căci, Thrasymachos, nedreptatea aduce dezbinare, 
ură şi lupte înlăuntru, dreptatea, însă, aduce înţele¬ 
gere şi prietenie. Nu-i aşa?” 

„Fie şi aşa — răspunse el — ca să nu mă deo¬ 
sebesc de tine.” 

„Bine faci, vrednic om ! Dar mai spune-mi 
ceva : dacă aceasta este fapta nedreptăţii, să producă 
ură acolo unde ajunge, în cazul cînd ea ar ajunge 
printre oameni liberi şi sclavi, oare nu-i va face să se 
urască unii pe alţii şi să se dezbine, neputincioşi să 
realizeze ceva laolaltă?” 

„Desigur.” e 

„Şi ce s-ar întîmpla dacă nedreptatea s-ar ivi 
între doi ? Nu se vor învrăjbi ei, nu se vor urî, 
nu vor fi duşmani unul faţă de celălalt cît şi faţă 
de cei drepţi?” 

„Vor fi.” 

„Dar dacă, minunat om, nedreptatea ar pătrunde 
într-o singură persoană, oare îşi va pierde ea puterea 
sa, ori fi-va aceasta intrucîtva mai slabă?” 

„Ba, deloc mai slabă.” 

„Aşadar, nedreptatea pare să aibă o astfel de 
putere încît oriunde ar sosi — în vreo cetate, fa¬ 
milie sau oaste sau în orice altceva — mai întîi lipseşte 352 a 
obştea aceea de putinţa de a face ceva laolaltă, din 
pricina vrajbei şi a deosebirilor şi apoi o face să fie 
duşmană sieşi, oricărui potrivnic, cît şi omului 
drept. Nu-i aşa?” 

„Aşa este.” 

„Iar înstăpînindu-se peste o singură persoană, 
nedreptatea, va face, cred, mereu acelaşi lucru pe 
care este menită să-l facă: mai întîi o va face ne¬ 
putincioasă de acţiune, plină de vrajbă şi lipsită 

de înţelegere cu sine, apoi duşmană şi sieşi şi celor 
drepţi. Nu?” 40 . 

„Da.” 

„Dar şi zeii sînt drepţi, prietene.” 

„Să zicem” — răspunse. 

„Atunci omul nedrept va fi duşman şi zeilor, 
Thrasymachos, în timp ce omul drept le va fi prie¬ 
ten.” 

„Ospătează-te, fără teamă, cu dulceaţa acestor 
vorbe ! — spuse el. Eu unul nu mă voi împotrivi, 
ca să nu stîrnesc ura celor de faţă” 41 . 

„Haide, — am zis eu — fă-mi pe plac şi cu ceea 
ce a rămas din ospăţ, răspunzînd ca acum! Oamenii 
drepţi apar, deci, a fi mai iscusiţi, mai de ispravă 
şi mai capabili de acţiune, pe cîtă vreme cei nedrepţi 
c nu sînt în stare să facă ceva laolaltă. (Fără îndoială 
că nu prea avem dreptate, afirmînd că sînt nedrepţi 
cei care au săvîrşit vreodată ceva straşnic laolaltă. 
Căci ei nu s-ar fi putut opri în a-şiface rău unii 
altora, dacă ar fi fost cu desăvârşire nedrepţi. Ci, 
este limpede că exista în ei şi o anumită dreptate 
care îi determina, să nu facă nedreptăţi atît lor înşişi, 
cît şi, deopotrivă, celor împotriva cărora se îndreptau. 
Datorită acestei dreptăţi au făcut ei ceea ce au făcut. 
Or, îndreptîndu-se către facerea de nedreptăţi, ei s-au 
dovedit a fi, sub raportul nedreptăţii, doar jumătate 
răi, de vreme ce oamenii pe de-a întregul răi şi 
întru totul nedrepţi sînt şi pe de-a întregul neputincioşi 
să realizeze ceva.) Aşadar, înţeleg că aşa sînt toate 
<3 acestea şi nu cum ai presupus tu la început. Trebuie 
însă cercetat dacă oamenii drepţi trăiesc mai bine 
decît cei nedrepţi şi dacă ei sînt mai fericiţi, 
ceea ce am stabilit mai înainte că este de cercetat. 
Desigur, aceasta apare ca fiind aşa, încă de pe 
acum, din tot ceea ce am spus pînă aici. Totuşi, 
trebuie cercetat încă mai bine. Căci nu stăm de vorbă 
nu ştiu despre ce lucru întîmplător, ci despre felul 
în care trebuie trăit.” 

„Cercetează!” — vorbi el. 

„Cercetez — am zis. Ia spune-mi: ţi se pare 
că există o acţiune proprie calului?” 
e „Da.” 

„Dar nu socoteşti ca fiind acţiunea proprie, 
fie calului, fie oricărui altceva, cea pe care cineva 
ar putea să o efectueze doar cu acel lucru, fie mă¬ 
car în felul cel mai bun, cu acel lucru ?” 

„Nu pricep.” 

„Iată: poţi vedea cu altceva decît cu ochii ?” 

„Nu.” 

„Poţi să auzi cu altceva decît cu urechile ?” 

„Deloc.” 

„Oare nu-i corect să le numim pe acestea acţiuni ?” 

„Ba da.” 

„Dar n-ai putea să tai mlădiţele de vie cu sabia, 
cu briceagul sau cu multe asemenea scule?” 

„Cum de nu?” 

„Dar cu nici una dintre acestea nu cred că ai 
lucra mai bine decît cu cosorul făcut special în acest 
scop.” 

„Adevărat.” 

„Oare nu-i vom încredinţa cosorului această 
acţiune de tăiere, /ca fiindu-i proprie/?” 

„I-o vom încredinţa.” 

„Acum cred că înţelegi mai bine ce întrebam 
adineaori, cînd cercetam dacă acţiunea proprie fiecărui 
lucru nu ar fi aceea pe care el, fie singurul, fie mai 
bine decît toate celelalte, o îndeplineşte.” 

„Da, înţeleg şi cred că aceasta este acţiunea proprie 
fiecărui lucru.” 

„Ei bine, — am zis eu — dar nu ţi se pare 
că există o virtute proprie fiecărui lucru, pentru care 
a fost stabilită o anumită acţiune proprie ? Să revenim 
la aceleaşi exemple: Există o acţiune proprie ochilor?" 

„Există.” 

„Dar nu există şi o virtute proprie ochilor?” 

„Există.” 

„Dar pentru urechi există o acţiune proprie?” 

„Da.” 

„Dar nu şi o virtute ?” 

„Ba da.” 

„Cu toate celelalte nu este la fel?” 

„Da fel.” 

„Ar putea oare ochii să împlinească acţiunea 
lor proprie, fiind lipsiţi de virtutea lor proprie şi 
avînd în locul ei un cusur?” 

„Cum aşa? Pesemne te referi la orbire şi nu la. 
vedere!” 

„Aceea /vederea/ este tocmai virtutea lor proprie. 
Dar nu întreb încă aceasta, ci doar, dacă lucrurile 
ce au de făcut ceva îşi fac treaba lor bine cu ajutorul 
virtuţii proprii şi rău, datorită unui cusur.” 

„Adevărat ce spui.” 

„Dar urechile, lipsite de virtutea lor, oare nu-şi 
vor împlini rău treaba proprie ?” 

„Desigur.” 

„Presupunem pretutindeni acelaşi lucru?” 

„Aşa cred.” 

„Hai, după aceasta mai cercetează Şi punctul 
următor: există vreo acţiune proprie sufletului, 
pe care nu ai putea-o împlini cu ajutorul nici unui 
alt lucru, spre pildă: a purta de grijă, a conduce, 
a chibzui şi altele asemenea ? Există vreun alt lucru 
în afară de suflet, căruia să-i putem încredinţa aceste 
acţiuni, afirmînd că ele i-ar fi proprii ?” 

„Nici unuia altul.” 

„Dar ce spui despre faptul de «a trăi»? Nu vom 
spune că şi el reprezintă o acţiune proprie sufletului ?" 

„întru totul.” 

„Dar oare nu afirmăm că există şi o virtute proprie 
sufletului ?” 

„Ba da” — răspunse el. 

„Dar oare sufletul, Thrasymachos, îşi va în¬ 
deplini bine acţiunile sale proprii, lipsit de virtutea 
sa proprie, ori aşa ceva este cu neputinţă ?” 

„Cu neputinţă.” 

„Este necesar deci ca un suflet rău să domnească 
şi să poarte de grijă rău, în timp ce unul bun va 
face totul bine.” 

„Necesar.” 

„Dar nu ne-am învoit că dreptatea este o virtute 
a sufletului, iar nedreptatea un defect?” 

„Ne-am învoit.” 

„Atunci sufletul drept şi omul drept vor trăi 
bine, pe cîtă vreme eel nedrept — rău” 42 . 

„Aşa se pare, după cît spui tu.” 

„Dar cel ce trăieşte bine este fericit şi norocit, 354 
cel ce trăieşte rău este nenorocit.” 

„Cum de nu?” 

„Deci omul drept este fericit, cel nedrept — ne¬ 
norocit.” 

„Fie” — răspunse el. 

„Dar nu-i de vreun folos să fii nenorocit, în timp 
ce este de folos să fii fericit.” 

„Cum de nu ?” 

„Niciodată, aşadar, o fericituîe Thrasymachos, 
nu va fi nedreptatea mai folositoare decît dreptatea !” 

„De praznicul lui Bendis — zise — îţi îngădui, 
Socrate, părerea asta şi să-ţi fie de bine cu ea la ospăţ !” 

„Ospăţul ţie ţi-1 datorez, — am zis eu — Thra- 
svmachos, fiindcă te-ai îmblînzit şi ai încetat să te 
uimii. Şi totuşi din el nu mi-a rămas mare lucru, 
dar din pricina mea, nu a ta. Ştii cum sînt mîncăii 
care se întind mereu să guste din bucatele ce le trec 
pe din faţă, înainte de a se bucura cu măsură de 
felul servit în urmă. Aşa cred că sînt şi eu : înainte 
de a găsi ceea ce am căutat la început — ce este 
dreptatea — am părăsit această problemă şi m-am 
y.vîrlit să cercetez în legătură cu acest subiect, dacă 
ea, dreptatea, este un cusur ori o neştiinţă, ori cumva, 
mai degrabă, o iscusinţă şi o virtute. Iar mai apoi, 
venind vorba că nedreptatea ar fi mai folositoare 
decît dreptatea, nu am fost în stare să mă înfrînez 
de la această nouă chestiune lăsînd-o pe cea de dinainte, 
astfel încît, acum, am ajuns ca, din întreaga discu¬ 
ţie, să nu fi aflat nimic. Căci atunci cînd nu ştiu 
•ce este dreptatea, cu greu voi afla dacă ea este o 
virtute ori un defect şi dacă cel ce o are este nenorocit, 
ori, dimpotrivă, fericit.” 


6 

(Cartea a Il-a) A. Grăind eu acestea, mă gîndeam 357 
■să părăsesc discuţia 43 . Dar, pe cît s-a vădit, ceea 
ce precedase nu fusese decît introducerea. Căci Glau- 
-con, care întotdeauna se arăta plin de vitejie în orice 



120 


PLATON 


privinţă şi care nu acceptase mai înainte nici plecarea, 
lui Thrasymachos, vorbi: 

„Socrate, voieşti oare ca noi doar să părem con¬ 
ţi vinşi, ori înţelegi să ne convingi cu adevărat că, în orice 
chip, este mai bine să fii drept decît nedrept?” 

,,Aş prefera — am spus eu — să vă conving 
cu adevărat, dacă aceasta ar atîrna de mine.” 

„Şi totuşi — zise — nu faci ceea ce vrei. Spune-mi: 
oare ţi se pare că există un fel de bine pe care am 
primi să-l avem fără să ne sinchisim de urmări, 
ci l-am iubi doar pe el, pentru el însuşi, aşa cum 
iubim bucuria şi plăcerile nevătămătoare ? Căci nimic 
din acestea nu rămîne pe mai departe, în afară de 
bucuria de a le fi avut.” 

,,Da, cred că există un astfel de bine” — am 
spus eu. 

c „Dar ce spui despre lucrul pe care îl îndrăgim, 
şi pentru el însuşi şi pentru ceea ce decurge de pe 
urma lui, precum gîndirea, vederea şi sănătatea ? 
Pe acestea le iubim, aşadar, din două pricini.” 

„Da, aşa este.” 

„Vezi însă şi o a treia specie de bine: spre pildă, 
a te exersa, a fi tratat cînd eşti bolnav ca şi practica 
medicală, precum şi, în general, orice afacere lucrativă ? 
Pe acestea le socotim trudnice, dar credem că ne 
sînt de folos. Desigur, nu am accepta să le avem. 
pentru ele însele, ci doar pentru răsplata pe care 
d ele o dau, cît şi pentru bunurile ce decurg din ele.”' 

„Există şi această a treia specie de bine — am 
spus eu. Dar ce este cu toate acestea?” 

„în care dintre aceste specii — întrebă el — 
aşezi dreptatea?” 

a „Eu unul cred — am spus — că în cea nuii 
frumoasă, cea care trebuie iubită de către cel ce 
va fi fericit, atît pentru ea însăşi, cît şi pentru ceea. 
ce decurge de pe urma ei.” 

„Nu aceasta este — zise — şi părerea majorităţii 
oamenilor. Ei aşază dreptatea în specia bunurilor 
dificile, care trebuie să ne preocupe din pricina răs¬ 
plăţilor şi a bunului renume datorat faimei, dar, 
în ea însăşi, specia aceasta e de ocolit, ca fiind', 
împovărătoare. ’ ’ 

„Ştiu — am spus eu — că lucrurile par şstfel. 

Iar Thrasymachos, mai demult, ocăra dreptatea ca 
fiind ceva cam în acest gen, în timp ce ridica în 
slăvi nedreptatea. Dar eu sînt, pesemne, un elev 
rău.” 

„Hai, ascultă-mă şi pe mine — zise el — /spre b 
a afla/ dacă ai putea încă avea aceleaşi păreri. Mie 
mi se pare că tu l-ai descîntat pe Thrasymachos, 
ca pe un şarpe 44 , mai devreme decît ar fi trebuit! 

Dar ceea ce s-a dovedit în legătură cu dreptatea 
şi nedreptatea nu mi-e încă pe plac. Doresc să aud 
ce este fiecare din ele şi ce putere are fiecare, prin 
ea însăşi, atunci cînd intră în suflet, dar nu mă 
interesează răsplata şi urmările lor. Voi proceda 
în felul următor, dacă şi tute învoieşti: voi relua 
teza lui Thrasymachos şi, mai întîi, voi relata ce o 
fel de lucru se spune că este dreptatea şi de unde 
ar apărea ea; în al doilea rînd, voi arăta că 
toţi cei ce se îndeletnicesc cu ea, nu o fac de bună¬ 
voie, ci luînd-o ca pe ceva necesar, dar nu ca pe ceva 
bun. în al treilea rînd, voi arăta că este firesc ca 
ei să facă astfel, deoarece viaţa omului nedrept 
este mult mai bună decît a celui drept, după cum se 
spune. Eu unul, Socrate, nu văd lucrurile astfel, dar 
sînt în încurcătură, căci îmi răsună urechile de vor¬ 
bele unui Thrasymachos şi ale altora mulţi, pe cîtă 
vreme n-am auzit încă de la nimeni o laudă a dreptăţii d 
— cum că ar fi mai bună decît nedreptatea — laudă 
care să fie aşa cum o doresc. Doresc să aud că 
dreptatea este lăudată pentru ea însăşi şi socotesc 
că, cel mai bine, aş putea-o afla de la tine. Aşadar, 
voi vorbi cu cea mai mare atenţie posibilă, făcînd 
elogiul vieţii nedrepte. Iar vorbind, îţi voi arăta 
în ce fel doresc să te aud, la rîndul tău, osîndind 
nedreptatea şi lăudînd dreptatea. Ţi-este pe plac 
ceea ce spun?” 

„Mai mult ca orice altceva! — am spus eu. 

Căci pentru care alt subiect s-ar putea cineva în¬ 
treg la minte bucura, fie că ar vorbi, fie că ar as¬ 
culta ?” 

„Perfect — zise. Ascultă atunci primul punct a 
pe care l-am anunţat — ce este şi de unde s-a născut 

dreptatea : 

Se zice că a face nedreptăţi este, prin firea lucruri¬ 
lor, un bine, a le îndura — un rău. Or, este mai mult 
rău în a îndura nedreptăţile, decît este bine în a 
le face; astfel încît, după ce oamenii îşi fac unii 
altora nedreptăţi, după ce le îndură şi gustă atît 
din săvîrşirea cît şi din suportarea lor, li se pare 
8S0 a folositor celor ce nu pot nici să scape de a le îndura, 
dar nici să le facă, să convină între ei, ca nici să nu-şi 
facă nedreptăţi, nici să nu le aibă de îndurat. De 
aici se trage aşezarea legilor şi a convenţiilor între 
oameni. Iar porunca ce cade sub puterea legii se 
numeşte legală şi dreaptă 45 . Aceasta este—se zice — 
naşterea şi firea dreptăţii care apare a se găsi între 
două extreme — cea bună: a face nedreptăţi ne¬ 
pedepsit — şi cea rea : a fi nedreptăţit fără putinţă 
de răzbunare. Iar dreptatea, aflîndu-se între aceste 
două extreme, este cinstită nu ca un bine, ci din 
b pricina slăbiciunii de a făptui nedreptăţi. Fiindcă 
cel în stare să le făptuiască, bărbatul adevărat, 
n-ar conveni cu nimeni, nici că nu le va face, nici 
că nu le va îndura. Căci /altminteri/ ar însemna că 
şi-a pierdut minţile. Iată, Socrate, natura dreptăţii 
şi obîrşia ei, aşa cum se spune. 

Iar că cei ce practică dreptatea, o fac fără voie, 
din pricina neputinţei de a face nedreptăţi, am 
înţelege lesne, dacă ne-am gîndi în felul următor : 
c să dăm şi dreptului şi celui nedrept îngăduinţa 
să facă ce vor şi apoi să-i urmărim privind încotro 
îi va duce pofta fiecăruia. Ei bine, îl vom prinde 
pe omul cel drept în flagrant delict, îndreptîndu-se 
spre aceeaşi ţintă ca omul nedrept. datorită poftei 
de a avea mai mult, pe care orice fire o urmăreşte 
ca pe un bine 40 — doar legea şi forţa o conduc spre 
preţuirea egalităţii. Asemenea îngăduinţă, despre 
care vorbesc, ar fi maximă, dacă ei ar avea puterea 
d pe care se zice că a avut-o odinioară [Gyges], strămoşul 
Eydianului 47 : se povestea, astfel, că omul acela era 
păstor în slujba regelui de atunci al Dydiei. întîm- 
plîndu-se să vină o ploaie mare şi un cutremur, 
pămîntul s-a crăpat şi s-a căscat o prăpastie sub 
locul unde el se afla. Văzînd aceasta şi mirîndu-se. 

păstorul a coborît şi a văzut multe lucruri de Ijasm, 
printre care şi un cal de aramă, gol pe dinăuntru, 
cu mici porţi. Vîrîndu-şi capul pe acolo a văzut 
înăuntru un mort, de statură mai mare decît părea 
firesc pentru un om. Păstorul nu luă nimic altceva 
decît un inel de aur pe care mortul, altfel gol, îl e 
avea la mînă şi ieşi. L ,a adunarea obişnuită a păstorilor, 
cînd i se trimiteau lunar regelui produsele' păstoritului, 
veni şi păstorul avînd inelul. Aşezîndu-se laolaltă 
cu ceilalţi, i s-a întîmplat să răsucească piatra ine¬ 
lului către sine, spre interiorul mîinii şi, făcînd aceasta, 
deveni nevăzut pentru cei de faţă, care vorbeau 
despre el ca despre unul plecat. El se miră şi, atingînd 360 a 
uşor inelul, răsuci piatra în afară, redevenind vi¬ 
zibil. Gîndindu-se să probeze dacă inelul avea într- 
adevăr această putere, i se întîmpla astfel: cînd 
întorcea piatra înăuntru devenea nevăzut, cînd o 
întorcea în afară — vizibil. Băgînd de seamă aceasta, 
orîndui să fie printre solii trimişi la rege şi, ajungînd 
acolo, îl înşelă cu regina. Apoi, împreună cu ea, îi b 
pregăti regelui uciderea şi îi luă astfel domnia. 

Aşadar, dacă ar exista două astfel de inele şi da¬ 
că pe primul l-ar avea omul drept şi pe celălalt omul 
nedrept, se poate crede că nimeni nu s-ar dovedi 
în asemenea măsură stană de piatră, încît să se ţină 
de calea dreptăţii şi să aibă tăria de a se înfrîna 
de la bunul altuia, fără să se atingă de el, atunci 
cînd îi este îngăduit şi să ia din piaţă, nevăzut, 
orice ar voi, sau, intrînd în case, să se împreuneze 
cu orice femeie ar vrea, să ucidă sau să elibereze o 
din lanţuri pe oricine ar dori, putînd face şi alte ase¬ 
menea lucruri, precum un zeu printre oameni. însă, 
iăcînd aşa ceva, prin nimic nu s-ar deosebi omul 
drept de celălalt, ci amîndoi s-ar îndrepta spre 
aceleaşi fapte. Aşa fiind, aceasta este o bună dovadă 
că nimeni nu este drept de bunăvoie, ci doar silnic. 
Astfel, neexistînd un bine propriu al /dreptăţii/, ori- 
cînd şi oriunde omul se gîndeşte că e în stare să să- 
vîrşească nedreptăţi, le face. Căci toată lumea crede 
în sinea ei că e mult mai profitabilă nedreptatea decît 
dreptatea şi bine gîndeşte, după cum va afirma d 
cel ce opinează astfel. Iar dacă cineva, stăpîn pe 

atari puteri, nu va voi să făptuiască nedreptăţi 
şi nici nu se va atinge de bunul altuia, va fi socotit 
de către cei ce îl vor cunoaşte omul cel mai nenoro¬ 
cit şi mai neghiob. Desigur, ei îl vor lăuda unii faţă 
de ceilalţi, amăgindu-se astfel reciproc, de frică să 
nu păţească vreo nedreptate. Acestea, deci, stau aşa. 
e Or, doar dacă îi vom aşeza separat pe omul cel 
mai drept şi pe cel mai nedrept, vom fi în stare să 
judecăm ca lumea în legătură cu viaţa lor. Altmin¬ 
teri — nu. în ce fel să-i aşezăm separat? Iată cum: 
dar să nu-1 lipsim pe omul nedrept de nedreptate, 
nici pe cel drept de dreptate, ci să-l lăsăm pe fiecare 
desăvîrşit în deprinderea sa. Mai întîi, trebuie ca cel 
nedrept să procedeze precum artizanii iscusiţi 48 — 
astfel, cîrmaciul de ispravă, ori medicul deosebesc 
posibilul şi imposibilul din arta lor şi se apucă de 
a ceea ce este posibil, evitînd imposibilul. Iar dacă ar 
face vreo greşeală, artizanul este în stare să o îndrepte. 
Tot aşa şi omul nedrept trebuie să facă pe ascuns 
nedreptăţile sale, dacă vrea să fie nedrept în chip 
desăvîrşit. Căci cel dat în vileag trebuie socotit nevred¬ 
nic. într-adevăr, se socoteşte că nedreptatea supremă 
este să pari a fi drept, fără să fii. Trebuie, deci, să-i 
acordăm omului cu desăvîrşire nedrept nedreptatea 
desăvîrşită şi nu trebuie oprit, ci trebuie îngăduit 
b ca cel ce săvîrşeşte cele mai mari nedreptăţi să-şi 
izvodească şi cel mai frumos renume de dreptate. 
Iar dacă el ar greşi pe undeva, să i se dea voie să 
se poată îndrepta ; el să aibă putere de convingere, 
dacă s-ar da de gol vreuna dintre nedreptăţile sale; 
să se poată folosi de forţă acolo unde este nevoie de 
forţă, bizuindu-se atît pe curaj, cît şi pe putere, pre- 
gătindu-şi sprijinul prietenilor şi al averii. Conside- 
rîndu-1 pe omul nedrept în acest fel, să aşezăm ală¬ 
turi de el, în gînd, pe omul drept, un bărbat simplu 
şi nobil, doritor — cum spune Eschil — nu să pară, 
ci să fie bun. Căci pe «să pară bun » trebuie să i-1 
luăm. Fiindcă aceluia care va părea drept, îi vor sosi 
c cinstiri şi daruri, devenind puţin limpede dacă el 
este drept din pricina dreptăţii /însăşi/, ori a cinstei 
şi a darurilor. El trebuie dezbrăcat de orice altceva 
în afară de dreptate şi trebuie închipuit ca opus 

celui dinţii. Aşadar el, fără să făptuiască nici o nedrep¬ 
tate, să aibă renumele celei mai mari nedreptăţi, 
pentru ca, în dreptatea sa, să fie pus la încercare 
de faptul că răul renume şi urmările acestuia nu-1 
ating. Să meargă, deci, netulburat pînă la moarte, 
părînd, în timpul vieţii, că este om nedrept, drept d 
fiind, astfel încît între amîndoi — omul dreptăţii şi 
omul nedreptăţii — cînd vor fi ajuns la capăt, să 
se poată cîntări, care dintre ei este mai fericit.” 

„Vai, dragă Glaucon, — am zis eu — cît de 
straşnic îi dezvălui pe fiecare din ei, ducîndu-i să fie 
amîndoi judecaţi! Parcă ar fi statui !” 49 . 

„O fac cît pot de bine — răspunse el. Fiind, deci, 
amîndoi în acest fel, nu mai este greu deloc de în¬ 
chipuit ce fel de viaţă va duce fiecare. Să o spunem, 
deci, iar dacă cuvintele mele vor răsuna prea aspru, 
nu socoti, Socrate, că eu văd lucrurile astfel, ci că e 
aşa le văd cei care preţuiesc nedreptatea mai mult 
decît dreptatea. Vor grăi aceştia că, aşa fiind omul 
drept, el va fi biciuit, pus la cazne, înlănţuit, că i se 
vor arde ochii şi că, după ce va fi îndurat toate 
grozăviile, va fi tras în ţeapă. Atunci el va înţelege 362 a 
că trebuie să vrei, nu să fii, ci să pari a fi drept. 

Iar vorba 'lui Eschil ar fi mult mai potrivită pentru 
cel nedrept. Căci se va spune într-adevăr, că el, omul 
nedrept, urmărind ceva autentic şi netrăind pentru 
un renume, vrea, nu să pară, ci să fie nedrept; el 
sădeşte cu mintea brazdă adîncăţdin care răsar gînduri b 
de preţ 50 . Se mai spune că mai întîi domnia în cetate 
este a celui ce pare a fi drept, apoi că el poate să-şi 
ia nevastă din orice casă ar voi, să-şi dea fata după 
oricine doreşte, că poate să se învoiască şi să se aso¬ 
cieze cu oricine. Iar din acestea toate, el trage folos, 
fiindcă facerea de nedreptăţi nu-1 mîhneşte. Mergînd 
la întreceri, el cîştigă şi îşi întrece rivalii, fie ca par¬ 
ticular, fie în public ; iar întrecîndu-i, se îmbogăţeşte 
şi poate să facă bine prietenilor şi rău duşmanilor. 

De asemenea, poate să aducă zeilor destule jertfe şi c 
dedicaţii şi aceasta încă cu măreţie multă. El poate, 
deci, să se îngrijească atît de zei, cît şi de oamenii 
pe care i-ar voi, mult mai bine decît omul drept, 
încît se cade, în chip evident, ca el să fie şi mai 

iubit de zei decît omul drept. Astfel, spune lumea, 
Socrate, atît zeii, cît şi oamenii îi aştern omului 
nedrept o viaţă mai bună decît celui drept.” 

d B. După ce Glaucon isprăvi acestea, aveam în 
gînd să răspund ceva, cînd fratele său, Adeimantos, 
vorbi: 

„Nu cumva crezi, Socrate, că teza a fost dezvol¬ 
tată îndeajuns?” 

„Adică?” — am zis eu. 

„Nu s-a spus încă ceea ce, mai mult ca orice, 
trebuia spus!” 

„Ei bine, — am zis eu — vorba aceea : ajută-se 
frate pe frate ! Astfel şi tu, dacă el a scăpat ceva, 
sari-i în ajutor ! Deşi spusele lui m-au biruit şi ele 
destul şi m-au lăsat prea puţiu în stare să ajut drep¬ 
tatea.” 

e „Fleacuri! — făcu el. Ascultă: noi trebuie să 
cercetăm şi teza contrarie tezei lui Glaucon, anume 
cea care laudă dreptatea şi ponegreşte nedreptatea, 
pentru ca să apară mai limpede ceea ce mi se pare 
că vrea Glaucon. Părinţii şi toţi cei care se îngrijesc 
de copii le spun şi le cer acestora să fie drepţi. Dar 
363 a ei nu laudă dreptatea însăşi, ci renumele ce decurge 
de pe urma ei, pentru ca celui ce pare drept să-i iasă 
în cale dregătorii, căsătorii /avantajoase/ şi tot ceea 
ce a înşirat Glaucon; ele ajung la cel drept de pe 
urma bunului renume. Şi încă la şi mai mare preţ 
socot ei ceea ce ţine de părere. Căci — susţin — 
cîştigîndu-şi un bun renume în ochii zeilor, tinerii 
vor avea belşug din toate bunătăţile pe care — cum 
b se afirmă — zeii le dăruie celor evlavioşi. După 
cum zice bravul Hesiod, ca şi Homer: Zeii dau 
celor drepţi stejari înalţi, ce poartă ghindă sus — zice 
primul 51 — şi albine la mijloc, oi flocoase aplecate 
sub povara lînii şi încă alte multe bunătăţi legate 
de acestea. Asemănător vorbeşte şi celălalt po t; 

... ori rege fără prihană, dumnezeiesc, ce 

Ţine dreptul/judeţ, îi dă iui glia cea neagră 

Holde de orz şi de grîu, cu rod ea pomii-ngreună, 

Nasc mioarele-n ţarc, iar peşti îi dăruie marea 
c {Od., XIX, 109, 111-113). 

Musaios, pe de altă parte, şi fiul său 82 dăruie, din 
partea zeilor, oamenilor drepţi bunuri încă mai' gene¬ 
roase decît acestea : căci ei îi conduc pe drepţi, prin 
învăţătura lor, la Hades şi îi aşază pe paturi, le 
pregătesc un ospăţ al sfinţilor, încununîndu-i şi fă- 
cîndu-i să-şi petreacă întregul timp cu băutură ; ei 
socotesc o răsplată minunată a meritului un veşnic 
chef. Dar drepţii au, din partea zeilor, răsplăţi încă d 
mai îndelungate decît acestea! Căci se zice că cel 
evlavios şi păstrător de jurăminte are parte, mai 
tîrziu, de copiii copiilor săi şi de un neam în urma 
sa. Prin astfel de vorbe şi altele asemănătoare se 
laudă dreptatea. Iar pe oamenii fără Dumnezeu şi 
nedrepţi îi cufundă la Hades, în noroi şi îi silesc să 
care apă cu sita 53 . Cîtă vreme trăiesc, le fac parte e 
de renume urît; iar pedepsele pe care Glaucon le-a 
dat drepţilor ce par nedrepţi, pe acelea le dăruie 
nedrepţilor, şi nu altele. Iată deci cum sînt lăudate 
şi ponegrite fiecare dintre cele două feluri de oameni. 

Faţă de acestea, cercetează, Socrate, şi celălalt 
fel de spuse despre dreptate şi nedreptate, rostite 
atît de către prozatori, cît şi de către poeţi. Căci 3ei a 
toţi, într-un glas, proslăvesc dreptatea ca ceva frumos, 
dar greu şi trudnic, în timp ce fărădelegea şi nedrep¬ 
tatea sînt plăcute şi lesne de dobîndit şi că acestea, 
doar datorită renumelui lor urît cît şi în faţa legilor 
apar ca ruşinoase. Ei spun că faptele nevrednice sînt 
\mai folositoare, de obicei, decît cele drepte; sînt 
gata să-i fericească şi să-i cinstească pe bogătanii 
răi şi puternici, ca particulari, dar şi în public, iar 
pe cei cumva slabi şi săraci îi privesc rău şi cu 
dispreţ, deşi sînt de acord că aceştia sînt mai buni b 
decît primii. Dintre toate vorbele lor, cele mai uimi¬ 
toare sînt cele despre zei şi virtute. Ei zic că pînă 
şi zeii împart celor buni nenorociri şi viaţă grea, 
iar celorlalţi, dimpotrivă. Căci la porţile celor bogaţi 
sosesc ghicitori-colindători şi proroci 54 , care îi conving 
pe stăpîni cum că stă în puterea lor — putere ce 
o obţin de la zei prin jertfe şi descîntece — să vin¬ 
dece, prin praznice şi serbări, păcatul cuiva sau al c 
strămoşilor. Şi mai făgăduiesc, dacă cineva doreşte 
lovirea vreunui vrăjmaş, că prin cheltuială mică îl 

vor vătăma, deopotrivă pe drept şi pe nedrept, prin 
vrăji şi cu ajutorul duhurilor, susţinînd că ei pot 
să-i înduplece pe zei, ca aceştia să-i slujească. în 
sprijinul acestor spuse aduc mărturia poeţilor. Unii 
dintre aceştia, vorbind despre nemernicie, o văd les¬ 
nicioasă, zicînd: 

Răul să-l făptui şi chiar cu grămada lesne ne este, 
d Calea-ntr-acolo e lină ş-aproape foarte se află. 

Puseră însă zeii sudoare-naintea virtuţii 

(Hesiod, Munci şi zile, 287 — 289). 

Şi vorbesc despre un drum lung, aspru şi pieptiş. 
Alţii aduc mărturia lui Homer, despre putinţa oame¬ 
nilor de a-i ademeni pe zei: 

. . . Pot chiar şi zeii cunoaşte-ndurare. 

Dacă pe unii prin jertfe, sfintele rugi, libaţii, 

Cît şi a victimelor osînză-i înduplecă omul, 
e Cel ce măsura o calcă si cade-n greşeală (II., 
IX, 497, 499-501). 

Dar vin şi cu grămada de cărţi ale lui Musaios 
şi Orfeu, — precum se zice — odraslele Lunii şi 
ale Muzelor 55 , cărţi după care ei îşi aduc jertfele, 
şi conving nu numai particulari, dar şi cetăţi întregi, 
că, pentru cei ce încă sînt în viaţă, există dezlegări 
de păcat şi curăţiri prin jertfe şi bucuriile unui joc, 
dar că există astfel de purificări şi pentru cei morţi, 
365 a pe care le numesc iniţieri, ce ne dezleagă de pătimi¬ 
rile din lumea cealaltă ; însă pretind că pe cei ce nu 
jertfesc, îi aşteaptă grozăvii. 

Ei bine, iubite Socrate, ce socoţi că vor face 
sufletele tinerilor, după ce vor asculta astfel de vorbe 
despre virtute şi viciu şi felul cum oamenii şi zeii 
le cinstesc pe acestea — e vorba despre tinerii dăruiţi 
şi în stare să judece, ca din zbor, aceste spuse, spre 
a vedea cum ar trebui ei să fie şi pe unde să calce, 
pentru a-şi trăi viaţa cît mai bine ? Un asemenea 
tînăr şi-ar spune sieşi, în chip firesc, acea vorbă a 
b lui Pindar: Oare cu dreptate să urc zidul cel înalt, 
ori prin înşelăciuni iscusite 58 şi astfel, împrejmuin- 
du-mă cu un zid, să trăiesc ? Căci, după cele spuse, 

dacă sînt drept, dar nu şi par drept, n-am nici un 
folos, în schimb, sînt vădite ponoasele şi pagubele. 
Omuiui nedrept, dar care şi-a aşternut un renume 
de dreptate, îi este dată o viaţă de poveste. Aşadar, 
de vreme ce aparenţa, după cum lămuresc înţelepţii, 
sileşte chiar şi adevărul şi este stăpîna fericirii, trebuie 
ca într-acolo să mă îndrept cu totul. Desigur, trebuie 
să aşez împrejurul meu vestibuluri şi zugrăveli, în 
chip de iluzie a dreptăţii, dar îndărătul /acestora/ 
trebuie să ţin vulpea profitoare şi iscusită a prea- 
înţeleptului Archilochos. «însă — ar zice cineva — 
nu e uşor să-ţi păstrezi neştiută ticăloşia.» Vom 
spuue atunci că nimic din ceea ce merită nu e uşor, 
şi totuşi, dacă vrem să fim fericiţi, trebuie mers pe 
unde poartă urmele vorbelor /înţelepte/. într-adevăr, 
pentru a rămîne ascunşi, vom intra în conjuraţii şi 
frăţii. Mai există şi învăţători ai artei de a convinge 
poporul şi judecătorii. Astfel, în parte, ne vom sluji 
de puterea de convingere, în parte de forţă, pentru 
ca, întreeîndu-i pe toţi, să nu dăm socoteală nimănui. 
«Dar nu-i cu putinţă nici să te ascunzi de zei, nici 
sâ-i constrîngi.» Dacă zeii nu există, sau nu le pasă 
de cele omeneşti 57 , de ce ar trebui noi să ne îngrijim 
să ne ascundem? Iar dacă ei există şi le pasă /de noi/ 
ştim despre ei de nicăieri altundeva, decît, fie din 
auzite, fie din genealogiile poeţilor. Or aceştia susţin 
că, odată înduplecaţi prin rugăciuni blînde şi dedi¬ 
caţii, ei pot fi seduşi. Acum, merită crezare ori ambele, 
ori nici una dintre aceste ultime spuse. Iar. dacă 
merită crezare, trebuie să facem nedreptăţi şi să 
aducem jertfe apoi, în urma nedreptăţilor. Căci dacă 36Q 
vom fi drepţi, vom rămîue, desigur, nepedepsiţi de 
către zei, dar vom respinge foloasele nedreptăţii. 
Dimpotrivă, nedrepţi fiind, vom profita şi, deopotrivă, 
rugîndu-ne lor şi mai abitir păcătuind, îi vom îndu¬ 
pleca pe zei şi vom scăpa nevătămaţi. «Totuşi la 
Hades vom da socoteală, ori noi, ori copiii copiilor 
noştri, pentru ce am făcut aici. » Dar, prietene, — va 
zice chibzuind tînărul — iniţierile au mare putere, 
ca şi zeii dezlegători, după cum o spun cele mai mari 
cetăţi, ca şi odraslele zeilor, ajunşi poeţi şi profeţi J . 
ai zeilor, care arată că astfel stau lucrurile. 

Pentru care motiv am mai alege dreptatea înain¬ 
tea celei mai mari nedreptăţi, pe care, dacă am dobîn- 
di-o cu ajutorul minciunii ascunse sub o înfăţişare 
frumoasă, am acţiona în viaţă şi după moarte, ntît 
în ochii oamenilor, cît şi într-ai zeilor, ca inşi cu 
minte multă, după cum sună vorba unora, nu numai 
mulţi la număr, dar şi aleşi? în temeiul tuturor 
c acestora, Socrate, în ce chip ar fi cu putinţă ca cineva 
care are, fie mari capacităţi intelectuale, fie avere, 
fie forţă trupească, ori se bizuie pe puterea neamu¬ 
lui său, să vrea să cinstească dreptatea şi să nu-şi 
rîdă auzind-o lăudată? După cum chiar dacă cineva 
poate arăta că spusele noastre sînt mincinoase si ar 
şti îndeajuns că dreptatea este cel mai bun lucru, 
tot trebuie să aibă oarecare înţelegere şi să nu se 
mînie pe oamenii nedrepţi. El ştie că, afară doar 
dacă omul nu e împiedicat să facă nedreptăţi de 
către firea sa divină, ori dacă nu se îndepărtează, 
de nedreptate, deoarece posedă ştiinţă, nimeni altul 
d nu este drept de bunăvoie, ci doar din pricina laşi¬ 
tăţii, a bătrîneţii, ori a vreunei alte slăbiciuni ocă- 
răşte nedreptatea, nefiind, în fapt, în stare s-o săvîr- 
şească. Că e aşa, e limpede : căci întîiul dintre aceştia, 
îndată ce ar ajunge puternic, ar face nedreptăţi, pe 
'Cît ar putea. Iar pentru aceasta, nu e altă pricină 
decît cea arătată ţie, Socrate, de la început atît de 
e Glaucon, cît şi de mine. S-ar putea vorbi cam uşa : 

«O minunat om, nici una dintre vorbele păstrate 
ale acelora dintre voi care lăudaţi dreptatea — în- 
cepînd cu eroii începutului şi pînă la oamenii de 
azi — nu a osîndit nedreptatea şi nu a lăudat drep¬ 
tatea, ci doar cinstea, renumele şi darurile ce decurg 
de pe urma lor. Dar ce face fiecare dintre ele, prin 
propria sa putere, atunci cînd pătrunde în suflet, 
pe ascuns şi faţă de zei şi faţă de oameni, nimeni 
nu a arătat-o îndestulător, nici în poezie, nici în 
proză — anume că una dintre ele ar fi cel mai mare 
rău, din cîte cuprinde sufletul, în el însuşi, iar cea¬ 
laltă — cel mai mare bine. Căci dacă s-ar fi arătat 
367 a aceasta de la îndeput, de către Voi toţi şi dacă 
ne-aţi fi convins încă din copilărie, nu ne-am mai 
păzi unii de alţii să nu facem nedreptăţi, ci fiecare 

şi-ar fi sieşi cel mai bun paznic, temîndu-se că, în 
caz că ar face nedreptăţi, ar putea să găzduiască 
în sine cel mai mare rău. 

Astfel de vorbe, Socrate, şi încă, probabil, altele 
mai ceva decît acestea, ar putea fi rostite de către 
Thrasymachos sau vreun altul, despre dreptate şi 
nedreptate, răstălmăcind astfel, în chip grosolan, pe 
cît cred, ceea ce ele două pot face. însă eu — nu 
am nevoie să mă ascund faţă de tine — dorind să b 
te ascult apărînd teza contrarie, vorbesc cu cea mai 
mare stăruinţă ce-mi stă în putere. Aşadar, nu te 
opri doar să arăţi prin argumente că dreptatea este 
mai bună decît nedreptatea, ci arată-ne şi care este 
acţiunea proprie fiecăreia, prin sine însăşi, asupra 
celui ce o posedă, pentru ca una să fie un rău, iar 
cealaltă — un bine. Cît despre impresia pe care ele 
o lasă, la aceasta nu te opri, aşa cum a cerut Glau- 
cou. Căci dacă nu vei îndepărta de fiecare din ele 
două impresia autentică, dar, în schimb, o vei adăuga 
pe cea falsă, atunci vom spune că tu nu lauzi drep- c 
tatea, ci opinia, impresia de dreptate şi că tu nu 
critici nedreptatea, ci opinia, şi că îndemni pe omul 
nedrept să se ascundă, fiind astfel de acord cu Thra¬ 
symachos că dreptatea este bunul altuia — anume 
folosul celui mai tare — iar nedreptatea este profi¬ 
tabilă şi utilă pentru sine, afară doar că celui mai 
slab nu-i este de folos. Dar fiindcă ai admis că drep¬ 
tatea este unul dintre cele mai mari bunuri care 
merită a fi dobîndite, atît pentru ceea ce decurge 
de pe urma lor, dar mult mai mult pentru ele însele, 
precum vederea, auzul, cugetarea, sănătatea şi cîte d 
alte bunuri sînt autentice prin fiinţa lor şi nu prin- 
tr-o aparenţă, laudă atunci acest aspect al dreptăţii, 
prin care aceasta, prin ea însăşi, îl fericeşte pe cel 
ce o are şi tot prin care nedreptatea îl vatămă. Iar 
răsplăţile şi renumele lasă să le laude alţii. Eu unul 
încă aş mai răbda ca alţii să laude în acest chip 
dreptatea şi să critice nedreptatea, lăudînd şi criti- 
cînd, în fapt, răsplata şi părerea ce îşi au obîrşia în 
eie. Dar de la tine n-aş primi aşa ceva, afară doar 
dacă n-ai cere-o expres, pentru că toată viaţa ţi-ai e 
petrecut-o nccercetînd altceva decît acest aspect al 

lucrurilor 38 . Nu tc opri, deci’ să arăţi că dreptatea 
este mai bună decît nedreptatea, ci aratâ-ne şi care 
este acţiunea proprie fiecăreia, prin sine însăşi, asupra 
celui ce o posedă, fie că aceasta s-ar petrece cu 
ştiinţa sau fără ştiinţa zeilor şi a oamenilor, cu urma¬ 
rea că una este un bine, iar cealaltă un rău.” 

întotdeauna preţuisem firea lui Glaucon şi a lui 887 
Adeimantos; aseultînd însă atunci cele spuse, m-am 
bucurat peste măsură şi am spus: 

„Deloc rău a compus iubitul lui Glaucon începu- 368 
tul acelor versuri elegiace despre voi, iii ai acelui 
bărbat 50 , atunci cînd aţi căpătat faimă în bătălia 
de la Megara, zicînd: 

Feciori ai lui Ariston, neam divin al unui bărbat vestit. 

pa, aşa îmi pare, prieteni, că stau lucrurile! Căci 
intr-adevăr, aţi primit ceva divin în voi, necrczînd 
că nedreptatea este mai bună decît dreptatea şi fiind 
totuşi jntr-aşa mare măsură în stare să apăraţi părerea 
cealaltă. Socot că, într-adevăr, nu credeţi — dovadă, 
felul vostru general de a ii, fiindcă, dacă m-aş fi 
luat doar după vorbele voastre, ar fi fost loc de îndo¬ 
ială. însă, cu cît mai mult socot /că nu acceptaţi 
teza pe care aţi expus-o/ cu atît mai nedumerit 
sînt şi nu ştiu cum să procedez. Căci, pe de o parte, 
nu văd cum să apăr dreptatea ; cred chiar că nu 
sînt în stare să o fac — dovadă că n-aţi acceptat 
ceea ce.i-am spus lui Thrasymachos, cu gîndul că 
arată superioritatea dreptăţii asupra nedreptăţii. însă, 
pe de altă parte, nici nu pot să nu apăr dreptatea. 
Căci mă tem că este un păcat să treci pe lingă drep¬ 
tate, cînd ea este tîrîtă în noroi şi să nu o sprijini 
atîta vreme cît încă răsufli şi poţi să glăsuieşti. în¬ 
vinge, prin urmare, totuşi dorinţa de a o apăra, aşa 
cum pot.” 

Glaucon şi ceilalţi mă rugară în fel şi chip să 
sprijin dreptatea şi să nu părăsesc discuţia, ci să 
încerc a lămuri ce anume este fiecare dintre cele două 
şi care este adevărul .în privinţa folosului lor. Am 

spus aşadar, in felul în care am văzut eu lucrurile, 
următoarele : 


2 

„Cercetarea de care ne apucăm este pe măsura 
d unui om cu vederea ascuţită îar nu rea, cred eu. Or, 
fiindcă noi /în această privinţă/ nu sîntem prea gro¬ 
zavi, cred că ar trebui să cercetăm în felul urmă¬ 
tor : să zicem că i s-ar da cuiva, care nu ve¬ 
de prea bine, să citească de departe nişte litere 
mici şi apoi altcineva ar băga de seamă că aceleaşi 
litere se găsesc şi în alt loc. dar mai mari şi pe un 
fond mai întins. Mare noroc ar fi pentru oamenii 
aceia să le citească meii iutii pe cele mari, iar apoi 
să le examineze şi pe cele iniei, dacă s-ar întîmpla 
să fie aceleaşi litere!” 

„Bineînţeles — vorbi Adeimautos. Dar ce are 
e aceasta asemănător cu corectarea legată do dreptate, 
Socvate?” 

„Am să-ţi spun — am vorbit cn. Nn afirmăm 
că există dreptate şi în cazul unui singur om, dar 
şi in cazul unei cetăţi întregi?” 00 . 

„Fireşte” — răspunse el. 

„Dar nu este mai mare o cetate decît un singur om?” 

„E mai mare” — zise. 

„Probabil, dar, că într-un loc mai mare ar încă¬ 
pea mai multă dreptate şi ar fi mai uşor de înţeles. 

369 a Deci, daca vă este pe plac, să cercetăm mai întîi 
în ce fel este dreptatea în cetăţi: Şi apoi să o privim 
şi în indivizi, urmărind asemănarea cu elementul 
mai mare în înfăţişarea celui mai mic.” 

„Mi se pare că vorbeşti bine” — spuse el. 

„Aşadar' — am zis eu — dacă am privi cu min¬ 
tea apariţia unei cetăţi, am putea vedea cum se 
naşte şi dreptatea şi nedreptatea ei?” ! 

„Şi încă cum!” 

„Dar oare, întîmplîndu-se aceasta, n-ar fi nădejde 
mai bună să vedem şi ceea ce căutăm?” 

„întru totul.” 

„S-ar zice că e cazul să pornim! Mi se pare că 
nu puţină treabă ne stă înainte. Uitaţi-vă!” 

„Am luat noi seamă, — zise Adeimantos — dai 
tu să nu faci altminterea !” 

,,0 cetate se naşte, — am zis eu — după cîte 
cred, deoarece fiecare dintre noi nu este autonom, 
ci duce lipsă de multe. Ori crezi că există altă pricină 
pentru întemeierea unei cetăţi?” 

„Deloc alta” — zise el. 

„Astfel, fiecare îl acceptă pe un al doilea, avîndu-1 
în vedere pe un al treilea şi avînd nevoie de al patru¬ 
lea, iar strîngîndu-se mulţi într-un singur loc spre 
a ii părtaşi şi a se întrajutora, ne fac să dăm săla¬ 
şului comun numele de cetate, nu?” 

„întocmai” 01 . 

„Fiecare dă ceva altuia, dacă aşa stau lucrurile, 
sau ia ceva, socotind că este mai bine pentru sine?” 

„Desigur.” 

„Haide deci — am spus eu — să întemeiem cu 
mintea, de la început, o cetate. Pe cit se pare, nevoia 
noastră o va dura.” 

„Cum de nu?” 

„Dar prima şi cea mai mare dintre nevoi este 
asigurarea hranei în vederea existenţei şi a vieţii.” 

„Absolut.” 

„A doua este nevoia de locuinţă, a treia cea de 
îmbrăcăminte şi de cele asemănătoare.” 

„Aşa este.” 

„Să vedem cum va ajunge cetatea să le asigure 
pe acestea. O dată, îl va avea pe agricultor, apoi pe 
constructor, apoi pe ţesător ? Sau vom adăuga acolo 
şi pe cizmar şi pe încă un meseriaş dintre cei ce se 
îngrijesc de nevoile trupului?” 

„Desigur.” 

„Deci cetatea, redusă la esenţial, ar consta din 
patru sau cinci oameni.” 

„Aşa se pare.” 

„Ei bine, nu trebuie însă ca fiecare dintre ei să-şi 
pună munca sa în comun cu ceilalţi ? Spre pildă, 
trebuie ca agricultorul, fiind el unul, să asigure grine 
pentru patru oameni şi să cheltuiască de patru ori 
mai mult timp şi trudă pentru asigurarea hranei 
pe care o pune în comun cu ceilalţi ? Sau ar trebui 
ca el să producă doar pentru sine a patra parte din 

hrană în a patra parte din timp, iar pe celelalte trei 
părţi să le cheltuiască, o dată pentru asigurarea 
370 a locuinţei, altă dată pentru cea a îmbrăcămintei şi 
a treia oară pentru cea a încălţămintei, fără să aibă 
nimic în comun cu ceilalţi, ci lucrînd singur tot ceea 
ce are nevoie?” 

Adeimantos răspunse : 

„Probabil că în primul fel, Socrate, mai degrabă 
decît în cel de-al doilea.” 

„Şi n-ar fi deloc absurd, pe Zeus! — am zis eu. 
Căci chiar eu observ, în timp ce tu vorbeşti, că, iutii 
şi întîi, fiecare dintre noi nu este întru totul asemă¬ 
nător celuilalt, ci se deosebeşte prin fire; şi că l'ie- 
b care se îndreaptă către altă îndeletnicire. • Sau nu 
ţi se pare aşa?” 

„Ba da.” 

„Ei bine, cînd ar lucra cineva mai bine? Oare 
atunci cînd ar practica mai multe meserii sau cînd 
ar practica numai una ?” 

„Cînd ar practica numai una” — zise. 

„Dar, socot că şi aceasta e limpede, anume că, 
dacă cineva ar pierde ocazia bună de a face un-lucru, 
totul se duce de rîpă.” 

„Limpede.” 

„Căci lucrul ce trebuie făcut nu-i îngăduie făcă¬ 
torului răgaz, iar acesta nu trebuie să se dedice lucrului 
c de făcut, aşa ca unei ocupaţii suplimentare şi neim¬ 
portante.” 

„Necesar.” 

„De aici rezultă că produsele muncii silit mai 
numeroase, mai bune şi făcute mai repede, atunci 
cînd fiecare face un singur lucru, potrivit cu firea 
sa, în timpul pe care îl are şi fără să se preocupe de 
alte activităţi” 62 . 

„întru totul.” 

„Este nevoie atunci, Adeimantos, de mai mulţi 
cetăţeni decît patru pentru asigurarea nevoilor despre 
care vorbeam. Căci agricultorul, pe cit se pare,- nu-şi 
va face singur plugul, dacă vrea ca acesta să fie bun, 
d nici hîrleţul, nici celelalte unelte, cîte sînt necesare 
agriculturii. Şi nici constructorul nu va face altfel, 

căci acesta are nevoie de multe scule. La feî ţesă¬ 
torul şi cizmarul. Sau nu ?” 

„Adevărat.” 

„Aşadar, dulgheri, fierari şi alţii asemenea — 
meşteşugari numeroşi vor fi laolaltă în mica cetate, 
pe care o vor popula din belşug.” 

„Fireşte.” 

„Şi încă n-ar fi un oraş prea mare, dacă ai adăuga 
şi crescători de vite, păstori şi ciobani, pentru ca şi 
plugarii să aibă boi la arat, precum şi constructorii 
împreună cu plugarii să aibă ce înjuga cînd au de 
cărat ceva, iar ţesătorii şi cizmarii să aibă lină şi 
piei.” 

„Nu ar mai fi chiar o cetate mică, cea unde s-ar 
găsi toţi aceştia !” — vorbi el. 

„însă — am zis eu — este aproape imposibil să 
întemeiezi o cetate într-un loc unde să nu fie nevoie 
de produse importate.” 

„Imposibil, într-adevăr.” 

„Ea va avea nevoie deci şi de alţi oameni care să 
aducă din alte cetăţi lucrurile de care ea ar avea 
trebuinţă.” 

„Da.” 

„Dar dacă omul însărcinat cu drumul ar pleca 
cu mîinile goale, fără să poarte nimic din ce au nevoie 
celelalte cetăţi — de la care urmează să aducă ce-i 371 
necesar cetăţii noastre — tot cu mîinile goale el se 
va şi întoarce. Nu ?” 

„Aşa cred.” 

„Trebuie, deci, ca cei de acasă să producă nu 
numai cele necesare lor, ci şi acele bunuri şi acele 
cantităţi de care alţii ar avea nevoie." 

„Trebuie, într-adevăr.” 

„Trebuie, atunci, să avem în cetate mai mulţi 
agricultori şi încă alţi meşteşugari.” 

„E nevoie de mai mulţi, într-adevăr." 

„Şi trebuie să avem şi alţi oameni, cu sarcina să 
importe şi să exporte fiecare produs. Aceştia sînt 
neguţătorii, nu ?” 

„Da”. 

„Deci vom avea nevoie de neguţători?” 

„Fireşte.” 

„Iar dacă negoţul s-ar face pe mare, va fi nevoie 
b de numeroşi alţi oameni, cunoscători ai navigaţiei." 

„ într-adevăr, ei vor trebui să fie numeroşi.” 

„Dar î 11 interiorul cetăţii însăşi, în ce fel vor 
pune în comun lucrurile de care fiecare are nevoie ? 
Căci din această pricină, creînd o comuniune, am 
înfiinţat cetatea!” 

,,E limpede — zise el — că oamenii vor vinde 
şi vor cumpăra.” 

„Rezultă că vom avea o piaţă şi un simbol bănesc 
în vederea schimbului.” 

„Desigur.” 

c „însă dacă agricultorul sau vreun alt meşteşugar, 
aducind la piaţă din produsele sale, nu ar ajunge 
acolo în acelaşi timp cu cei ce au nevoie să cumpere 
de la el, oare nu va sta în loc munca sa proprie, 
atîta vreme cît omul sade la piaţă ?” 

„Deloc — răspunse el — căci există oameni, care, 
avînd în vedere aceasta, se pun pe ei în această slujbă 
— anume, în cetăţile bine orînduite, cam cei' mai 
slabi fiziceşte şi nefolositori pentru altă muncă. Ei 
ă trebuie să stea acolo în piaţă, unde cumpără pe bani 
lucruri de la cei care au nevoie să vîndă ceva, iar 
altora, care au nevoie să cumpere, le vînd acele lucruri, 
iarăşi pe bani.” 

„Aşadar — am spus eu — această nevoie con¬ 
duce în cetate la apariţia precupeţilor. Sau nu pre¬ 
cupeţi îi numim pe cei ce şed în piaţă îndeletni- 
cindu-se cu vînzarea şi cumpărarea, în timp ce pe 
cei ce colindă cetăţile îi numim neguţători?” 

, .De bunăseamă.” 

e „Dar mai sînt şi alţi oameni, cred, ch alte slujbe, 
cei care, din pricina minţii lor slabe, nu sînt vrednici 
să participe la treburile obşteşti, dar care, pe de 
altă parte, au destulă forţă fizică pentru munci grele. 
Aceştia, vînzîndu-şi folosul forţei şi numind preţul 
acesteia simbrie, se numesc, pe cît cred, simbriaşi. 
Nu-i aşa?” 

„Desigur.” 

„Deci şi simbriaşii vor îutregi cetatea?” 

„Aşa cred.” 

,„Oare ac.um, Adein.iantos, cetatea noastră a cres¬ 
cut .îndeajuns,. incit să fie desăvîrşită ?” . . 

„Probabil.”.. ... 

„Unde s-ar.afla în ea, deci, dreptatea şi nedrep¬ 
tatea şi în care dintre /ocupaţiile/ pe care le-am 
cercetat, s-ar putea ele ivi?” 

„Nu ep.no.se, ; . Soc rate, — spuse el — vreun alt 372 a 
loc pentru ele, deeît pv undeva, în vreo nevoie a 
acestor, .oameni, unii. faţă de alţii.” 

„Pesemne. că e bine ce spui! Să cercetăm,' dar, 
şi să nu ne ţerim ! Mai ţntîi să privim în ce chip îşi 
vor di:ce viaţa cci ce au fost astfel orînduiţi: oare 
vor produce altceva clecît, grîu, vin, îmbrăcăminte 
şi încălţăminte ? Şi elădindu-şi case, vara vor lucra 
mai mult goi şi desculţi, iar iarna îmbrăcaţi şi încăl¬ 
ţaţi îndeajuns. Se vor hrăni, măcinînd făină din orz b 
şi grîu ; pe una o coc, pe cealaltă o frământă; ăşa.ză 
turte grozave şi pîini pe o rqgojină sau pe, frunze 
curate. Aşezaţi pe paturi de frunze aşternute cu 
iederă şi.mirt, ei se vor ospăta, laolaltă cu copiii lor, 
vor bea vin, purtînd cununi şi cîntînd imnuri zeilor; 
se vor. avea bine unii cu alţii şi. nu vor face mai 
mulţi copii deeît lc îngăduie mijloacele, ferindu-se c 
de sărăcie şi război.” 

Dar :Glauc.on .interveni, zicînd : 

„S-ar părea că îi iaci pe aceşti oameni să măninee 
fără. rpîncare gătită!” 

„Adevărat — am zis. Am uitat că ei v.or avea 
şi mîncare.gătită, cu sare,desigur, cu măsline, brînză 
şi ceapă; vor fierbe.legiune, făcînd fierturi ţărăneşti. 

Le vom adăuga ca. desert, smochine, boabe de năut, 
bob, iar mirt şi ghindă vor coace la foc, bînd cu 
măsură. .Şi astfel, dueîndu-şi. viaţa în pace şi sănă¬ 
tate, vor muri, de bunăseamă, bătrîni, lăsînd copii- d 
lor o Y.iaţă asemănătoare cu cea pe care şi. ei au 
avut-o” 63 . - 


3 

Însă-Glaucon spuse din nou: 

„Dar dacă, Socrate, ai orîndui o cetate a porcilor, 
cu ce altceva deeît cu acestea i-ai îngrăşa?” 

„Şi cum ar trebui procedat?” — am întrebai*eu. 

„Cum se obişnuieşte! — zise. Cei ce nu vor să 
e fie mizerabili ar trebui să şadă întinşi pe paturi, să 
mănîncc pe mese şi să aibă mîncăruri şi trufandale 
pe care le au oamenii de azi.” 

„Fie — am zis. înţeleg. Nu cercetăm doar cum 
apare o cetate, ci o cetate a luxului. Probabil că 
aceasta nu e rău ; căci cercctînd-o, ani putea redea 
degrabă în ce fel pătrunde în cetăţi dreptatea şi 
nedreptatea. Insă cetatea adevărată îmi pare că 
este cea pe care am examinat-o înainte, ca una ce 
este sănătoasă. Dar, dacă voiţi, să privim şi cetatea 
luxoasă. Nu-i nici o piedică! 

373 a Unora, pe cit se pare, nu le vor fi îndeajuns cele 
de dinainte, nici felul de viaţă însuşi. Va fi nevoie 
în plus, de paturi, mese şi alte mobile, de mîncăruri, 
uleiuri aromate, tămîie, curtezane, prăjituri şi fie¬ 
care dintre acestea în mare varietate. Iar în privinţa 
lucrurilor despre care am vorbit mai înainte — /case, 
haine, încălţăminte/ — nu mai pot fi luate în soco¬ 
teală doar cele trebuincioase, ci este nevoie să adău¬ 
găm pictura şi broderia ; apoi trebuie dobîndit aur, 
fildeş şi alte asemenea. Nu?” 
b „Da.” 

„Trebuie să durăm o cetate încă şi mai mare. 
Căci acea cetate sănătoasă nu mai este îndestulă¬ 
toare. Să o umplem cu omenirea aceea numeroasă, 
care nu-şi află locul în cetăţi pentru satisfacerea 
necesarului — cum sînt toţi cei care vînează şi toţi 
artiştii imitatori — mulţi dintre aceştia imită cu 
ajutorul formelor şi al culorilor, alţii cu ajutorul 
muzicii. Apoi vin poeţii şi slujitorii acestora, rapsozii, 
actorii, choreuţii, antreprenorii de teatru, meşteşugarii 
feluritelor obiecte de lux, între altele şi cele care fac 
podoaba femeii. Şi vom avea nevoie şi de mai mulţi 
c slujitori. Sau nu crezi că va fi nevoie de pedagogi, 
doici, dădace, subrete, coafori, bărbieri şi, bineînţeles, 
bucătari şi măcelari? Vdm avea nevoie şi de porcari. 
Aceştia nu existau în cealaltă cetate — nu erau 
trebuincioşi — dar aici e musai să-i avem. Va fi 
nevoie şi de multe alte vietăţi, dacă lumea le mănîncă. 
Nu-i aşa?” 

„Cum de uu?” 

„însă cu li u astfel de regim alimentar vom folosi d 
şi mult mai mulţi medici decît înainte.” 

..Desigur.” 

„Iar ogorul care mai înainte ajungea să-i hră¬ 
nească pe ceilalţi, va deveni acum din îndestulător, 
neîndestulător, nu?” 

..Chiar aşa.” 

„Nu trebuie atunci să mai punem mîna şi pe 
păiuintul vecinilor, dacă avem de gînd ca el să ajungă 
pentru păscut şi arat ? Iar aceia vor face la fel, dacă 
şi ci îşi vor da drumul fără oprelişte să dobîndească 
bunuri, depăşind hotarul necesarului ?” 

,,E necesar, Socrate.” e 

„Ne vom război după asta, Glaucon, sau cum vezi 
lucrurile ?” 

,,Chiar aşa” — răspunse el. 

,,Deocamdată să nu spunem dacă războiul* 4 iscă 
ceva rău sau bun, ci doar atît, că am aflat cum ia 
naştere războiul, de pe urma căruia, cînd el are loc, 
decurg cele mai multe rele pentru ins sau obşte, din 
cele ce cad asupra cetăţii.” 

„Aşa e, întru totul.” 

„Atunci, prietene, este nevoie de o cetate încă 
şi mai mare, avînd nu o oaste micuţă, ci o întreagă 
armată, care, ieşind din cetate, să lupte cu cei care 374 a 
atacă, pentru fiinţa întreagă a cetăţii, ca şi pentru 
cele despre care am vorbit acum.” 

„Cum aşa, — făcu el — oare cetăţenii nu sînt 
de ajuns?” 

„Nu, — am spus eu — dacă tu şi noi toţi am 
căzut de acord întru totul, cînd am plăsmuit cetatea. 

Am fost de acord, undeva, dacă ţii minte, că este 
cu neputinţă ca un om să îndeplinească cum trebuie 
mai multe meserii.” 

„Adevărat” — vorbi el. 

„Dar ce? Activitatea războinică nu ţi se pare a b 
fi de domeniul unei meserii?” 

„Ba întru totul.” 

„Sau cumva trebuie să ne îngrijim mai mult 
decît de cizmărie de meseria armelor?” 

„Cîtuşi de puţin.” 

„însă noi l-am oprit pe cizmar să vrea 'să'a jungă 
ţesător sau zidar, ci /i-am 1 prescris să fie/ cizmar, 
pentru ca treaba cizmăriei să fie bine'făcută în'ceta¬ 
tea noastră; la fel fiecăruia dintre ceilalţi' meseriaşi 
i-am încredinţat o singură îndeletnicire — cea pentru 
care este dăruit prin fire — pe căre urmează să o 
practice bine de-a lungul vieţii întregi, fără-a scăpa 
c timpul potrivit şi eliberat de alte îndeletniciri. Dar 
oare meseria' războiului nu este cu mult mai de preţ, 
odată împlinită' cum se cade? Ori ea este atît de 
lesnicioasă, fiind cu putinţă ca un ţăran, un'cizmar 
sau oricine practică vreo meserie sau artă să ajungă, 
deopotrivă, şi oştean ? 65 Dar, în schimb nimeni n-ar 
putea deveni un jucător bun cu jetoane'ori zaruri, 
dacă nu s-ar fi exersat din copilărie, ci ar fi practicat 
această îndeletnicire doar ca pe o ocupaţie auxiliară ! 
Adică, e de crezut că omul nostru, luînd scutul, vreo 
altă armă ori sculă războinică, de pe o zi pe alta, 
d va 1 deveni un bun hoplit sau altfel de luptător? Cînd, 
pe de altă parte, ştim că nici o unealtă luată /în 
acest chip/ nu va da naştere unui meşter sau unui 
luptător şi nici nu-şi va arăta folosul pentru cel care 
nu are ştiinţa fiecărui lucru în parte, nici pentru cel 
care nu-şi va fi dat o îndestulătoare sîrguinţă!” 

„Grozave ar fi într-adevăr, în acest caz, uneltele !” 

„Aşadar — am zis eu — cu cît mai importantă 
este treaba paznicilor 66 , cu atît ar fi mai trebuincioase 
cea mai desăvîrşită eliberare' de celelalte ocupării şi 
e cea mai măre sîrguinţă.” 

„Aşa cred.” 

„Dar oare nu este nevoie şi de o fire potrivită 
pentru această îndeletnicire ?” 

„Cum : de nu ?” 

„Va fi deci sarcina noastră să alegem, dacă sîntem 
în stare, ce fel de firi se potrivesc cu paza cetăţii.” 

„Va fi sarcina^noastră, într-adevăr. 

„Pe Zeus, — am zis — jiu ne-am înhămat la o 
sarcină uşoară! Totuşi nu trebuie să ne înfricoşăm, 
cită vreme am mai avea- putere !” 

375 a „Nu, desigur” — vorbi el. 

„Crezi că există vreo deosebire — am spus eu — 

între firea unui căţel de rasă şi cea a unui tînăr năs¬ 
cut să fie paznic?” 

„La ce te referi?” 

,.Afirm că ambii trebuie .să aibă simţurile ascu¬ 
ţite, .,i fie iuţi în hăituirea celui pe care l-au simţit 
şi, desigur, să fie puternici, dacă, atacînd prada, 
trebuie să se lupte.” 

,,Dc bunăseamă că este nevoie — spuse el — 
de toate acestea !” 

,,Dar şi de curaj este nevoie, pentru ca să se bată 
bine.” 

,,Cum de nu?” 

,,însă orice animal — fie cal, fie cîine — va dori 
să fie viteaz, dacă ar fi lipsit de înflăcărare? 67 Nu 
te-ai gîndit că înflăcărarea este ceva imbatabil şi 
invincibil şi că, atunci cînd ea există, orice suflet 
devine, în orice împrejurare, neînfricat şi de neîn- 

VLlLS 

,.Ba m-am gîndit.” 

. „Cum trebuie să fie paznicul în privinţa însuşiri¬ 
lor corporale, este acum limpede.” 

„Este.” 

„Şi este iarăşi limpede că, în privinţa celor sufle¬ 
teşti, el are nevoie de înflăcărare.” 

„Şi aceasta este limpede.” 

„Dar, Glaucon, — am spus eu — cum se va 
putea ca aceşti paznici să nu se poarte unul faţă 
de celălalt, cît şi faţă de ceilalţi cetăţeni, cu sălbă¬ 
ticie, dacă ei au această fire?” 

„Pe Zeus, — vorbi el — nu e prea uşor!” 

„Şi totuşi ei trebuie să se arate blînzi faţă de 
conaţionali şi fioroşi faţă de duşmanii în caz contrar, 
ei nu vor aştepta ca alţii să vrea să le facă de petre¬ 
canie, ci se vor grăbi, ei, cei dinţii, s-o facă!” 

„Adevărat.” 

„Ce ne vom face atunci? De unde vom afla o 
fire în acelaşi timp blîndă dar şi înflăcărată? Firea 
bîlndă este, cumva, potrivnică celei înflăcărate!” 

„Aşa se pare.” 

„Dar dacă oricare dintre aceste două însuşiri ar 
lipsi, nu va putea ieşi un paznic bun. Se pare că 
avem de-a face cu un lucru imposibil şi' astfel am 

d impresia că este cu neputinţă să obţinem un bun 
paznic.” 

„Mi-e teamă că aşa e.” 

Ailîndu-mă în încurcătură şi cercctînd cele spuse 
mai înainte, am zis apoi: 

„Pe drept cuvînt, prietene, sînteni în încurcătură ! 
Căci am nesocotit imaginea pe care o avusesem înainte.” 

,,Ce spui?” 

„Nu am băgat de seamă că există unele firi. la 
care noi nu ne-am gîndit, dar care au aceste însr:şiri 
contrare.” 

„Unde anume?” 

,,S-ar putea vedea aşa ceva şi la alte animale şi 
e nu în ultimul rînd la acelea cu care noi l-am com¬ 
parat pe paznic. Doar ştii că, prin firea lor, cîinii 
de rasă se arată cei mai blînzi faţă de cei cunoscuţi 
lor şi faţă de cei cu care sînt obişnuiţi, dar se com¬ 
portă exact pe dos cu cei pe care nu-i cunosc.” 

„Ştiu.” 

„Deci lucrul este cu putinţă şi nu căutăm un 
paznic care să fie contra naturii.” 

„Aşa s-ar zice.” 

„Dar nu ţi se pare că cel ce va deveni paznic 
mai are nevoie, pe lingă firea înflăcărată, şi de o fire 
filosofică ?” 68 . 

37G a „Cum adică? Nu-mi dau seama.” 

„Poţi observa aceasta şi la ciini, fapt vrednic de 
admiraţie pentru acest animal.” 

„Ce anume?” 

„Anume că el e mînios pe cel pe care nu îl cunoaşte, 
chiar dacă n-a păţit nici un rău /din partea acestuia/. 
Dar îl priveşte cu dragoste pe omul cunoscut, chiar 
dacă n-a avut nici un bine de pe urma lui. Nu te-ai 
minunat, văzînd aceasta ?” 

„N-am prea dat atenţie faptului pînă acum. Dar 
e clar că aşa se întîmplă.” 

„Pare, deci, plin de subtilitate felul cîinelui de 
b a fi şi cu adevărat filosoficesc.” 

„Cum aşa?” 

„Fiindcă, prin nimic altceva el nu deosebeşte un 
obraz prieten de unul duşman, decît prin faptul că 
pe unul îl cunoaşte, iar pe celălalt, nu. Deci, cum 

nu ar fi un iubitor de învăţătură cel care hotărăşte, 
în temeiul inteligenţei şi al neştiinţei, ceea ce este 
propriu de ceea ce este străin?” 

„Nici nu s-ar putea să nu fie astfel !” — spuse el. 

„Dar nu este acelaşi lucru — am zis eu — iubirea 
de învăţătură şi iubirea de înţelepciune?” 69 

„Ba da” — răspunse el. 

.Aşadar, prinzînd curaj, să-i acordăm şi omului, 
dacă e vorba să fie blînd faţă dc conaţionali şi cunos¬ 
cuţi, o fire filosofică şi iubitoare de învăţătură?” 

„Să-i acordăm” — spuse. 

„Deci, cel ce urmează să fie un paznic de toată 
isprava va fi filosof, înflăcărat, iute şi puternic prin 
fire.” 

„întru totul” — zise el. 


„Astfel ar fi deci paznicul. Dar în ce fel vor fi 
crescuţi şi educaţi asemenea paznici ? Nu-i de folos 
să urmărim aceasta în vederea scopului spre care 
ţintim, anume în ce fel apar în cetate dreptatea şi 
nedreptatea? /Vorbesc astfel/ ca să nu lăsăm deo¬ 
parte o discuţie importantă sau ca /pe de altă parte/ 
să pierdem vremea cu o vorbărie lungă!” 

A. Dar fratele lui Glaucon interveni, spunînd: 

„Eu unul mă aştept să fie de folos o astfel de 
cercetare pentru scopul nostru.” 

„Pe Zeus, — am spus eu — nu trebuie deci 
lăsată deoparte cercetarea, dragă Adeimantos, nici 
dacă ea este mai lungă.” 

„Nu, desigur.” 

„Ei haide, ca şi cînd am spune poveşti şi stîud 
în tihnă, să-i educăm cu închipuirea pe aceşti bărbaţi, 
aşa ca într-o poveste !” 70 . 

„E cazul !” 

„Ce educaţie să le dăm? E greu de găsit vreuna 
mai bună decît cea găsită de multă vreme: gimnas¬ 
tica, cumva, pentru trupuri şi arta Muzelor 71 pentru 
suflet.” 



PLATON 


377 


146 


„Aşa este.” 

„Dar oare nu vom începe să-i educăm mai înainte 
cu ajutorul artei Muzelor, decît cu cel al gimnasticii ?” 

„Cum de nu ?” 

„Socoteşti vorbele ca fiind ceva propriu artei 
Muzelor, nu?” 

„Da.” 

„Vorbele pot avea o îndoită faţă: una e adevărată, 
cealaltă falsă.” 

„Da.” 

a „Dar trebuie să facem educaţia prin intermediul 
ambelor tipuri, mai întîi însă, nu prin intermediul 
celor false ?” 

„Nu pricep ce spui.” 

„Nu pricepi — am zis eu — că, mai iutii, vom 
istorisi copiilor mituri ? Or, mitul, general vorbind, 
este o minciună, dar există în el şi lucruri adevărate 72 . 
Aşadar, în educarea copiilor, ne folosim mai iutii de 
mituri şi mai apoi — de exerciţii fizice.” 

„Chiar aşa.” 

„Asta voiam să spun, susţinînd că mai întîi ne 
folosim de arta Muzelor şi apoi de gimnastică.” 

„E just ce spuneai.” 

„Dar oare nu ştii că începutul oricărui lucru este 
cel mai important, cu atît mai mult cu cit ai de-a 
b face cu o fiinţă tînără şi fragedă ? Căci atunci mai 
mult ca oricînd se plămădeşte şi se aşază caracterul 
pe care ai dori să-l întipăreşti în fiecare dintre aceste 
fiinţe.” 

„Hotărît, aşa stau lucrurile !” 

„Atunci oare vom îngădui cu uşurinţă să asculte 
copiii, te miri ce mituri, plăsmuite de către te miri 
cine şi să-şi umple adesea sufletele cu opinii cu totul 
potrivnice acelor pe care socotim că ei trebuie să le 
aibă, atunci cînd vor fi oameni în toată firea ?” 

„Nu vom îngădui aşa ceva !” 

„Mai întîi deci, pe cit se pare, trebuie să-i supra- 
c veghem pe alcătuitorii de mituri. Dacă ei compun 
un [mit] bun 73 , să-l acceptăm, dacă nu, să-l res¬ 
pingem. Iar apoi vom convinge dădacele şi mamele să 
povestească copiilor miturile acceptate şi să le plă¬ 
mădească sufletele cu ajutorul miturilor, mult mai 

mult decît trupurile cu ajutorul înîinilor.' Iar dintre 
miturile pe care ele le povestesc acum, multe, trebuie 
alungate.” 

„La,care anume te referi?” 

„Ne vom uita cu luare-aminte la cele mai impor¬ 
tante, spre a le vedea şi pe cele mai puţin importante. 
Căci trebuie ca toate să posede acelaşi tip şi ca aceeaşi 
putere să o aibă şi unele şi altele. Nu crezi?” 

„Ba da, dar nu-mi dau seama care mituri le nu¬ 
meşti «cele mai importante »”. 

„Sînt acele mituri — am spus eu — pe care 
Hesiod şi Homer ni le-au istorisit, ca şi alţi poeţi. 
Căci aceştia, 'alcătuind mituri mincinoase; le-au spus 
şi le tot spun oamenilor.” 

„La care dintre ele te referi şi ce anrilne din ele 
nu-ţi este pe plac ?” 

„La ceea ce — am răspuns — mai înainte de orice 
şi în măsura, cea mai mare, trebuie reproşat, în spe¬ 
cial dacă minciuna scornită e urîtă.” 

„Ce ai în gînd ?” 

„Cînd vreun mit ar reprezenta rău, prin cuvînt, 
realitatea privitoare la zei pi eroi, preciim un pictor 
care ar zugrăvi figuri ce nu seamănă cu modelele pe 
care ar dori să le înfăţişeze” 74 . 

„Desigur — zise el — este drept să reproşezi aşa 
ceva ; dar în ce fel şi care anume exact sînt miturile 
criticate ?” 

„Mai întîi — am spus eu — este vorba despre 
mitul care a rostit minciuna cea mai mare, în legă¬ 
tură cu faptele cele mai însemnate — acea minciună 
urîtă, cum că Uranos ar fi făptuit ce zice Hesiod că 
el a făptuit şi că zeul Cronos 75 l-ar fi pedepsit. Cît 378 
despre faptele lui Crcnos şi ceea ce a păţit el din 
partea fiului său, socotesc că, nici dacă acestea ar fi 
adevărate, nu ar trebui povestite cu uşurinţă unor 
tineri lipsiţi 'de judecată, ci, că cel mai bine ar fi 
să fie trecute sub tăcere ; iar dacă totuşi ar fi necesar 
să fie spuse, ar trebui ascultate, prin mijlocirea unor 
vorbe tainice, de un număr de oameni cît mai mic, 
ce ar fi jertfit nu un porc, ci o victimă mare şi puţin 
la îndemînă, în aşa fel îneît să rămînă cît mai mic 
numărul ascultătorilor” 76 . 

„într-adevăr, cumplite siut aceste istorii!” 

,,Şi nu trebuie povestite în cetatea noastră', Adei- 
t> mânios — ain zis eu. Nici nu trebuie spus vreunui 
tînăr că a săvîrşi suprema crimă 77 nu înseamnă nimic 
deosebit, nici că este neapărat nevoie să-ţi pedep¬ 
seşti tatăl™ ce s-a făcut vinovat la rîndul lui de vreo 
crimă şi nici că, procedînd aşa, ai acţiona în chipul 
zeilor dinţii şi mai mari!” 

,,Pe Zeus, — vorbi el — nici mie nu m> se pare 
că asemenea vorbe se cuvine să fie spuse.” 

,,Şi nici ce mai urmează — am adăugat eu — 
c anume, că zeii se războiesc şi se luptă între ei, că 
uneltesc unii împotriva altora — aceasta nici nu 
este adevărat — lucrurile nu trebuie spuse dacă cel 
ce urmează să ne păzească cetatea trebuie să soco¬ 
tească drept cea mai de ruşine faptă a te mînia pe 
aproapele tău. Nu-i deloc necesar să înşirăm prin 
vorbe sau să zugrăvim în culori gigantomaliii, ca şi 
toate felurile de duşmănii avute de zei şi croi faţă 
de rudele şi apropiaţii lor. Or, dacă urmează să-i 
convingem pe tineri că nici un cetăţean nu l-a urmă¬ 
rit cu ura sa vreodată pe un altul şi că aşa ceva nu 
se cade, iată, mai degrabă, ce trebuie spus copiilor 
<1 de către bătrîni şi bătrîne, iar cei ajunşi mai în vîrstă 
trebuie să-i silească şi pe poeţi să compună în acest 
fel. De asemenea, înlănţuirea Herei, înfăptuită de 
către fiul ei, zvîrlirea lui Hefaistos de către tată, 
atunci cînd primul voia să-şi apere mama lovită, 
luptele zeilor, cîte le-a istorisit Homer — toate aces¬ 
tea nu trebuie îngăduite în cetate, fie că au, fie că 
n-au vreun tîlc adine 79 . Fiindcă copilul nu este în 
stare să deosebească ceea ce are tîlc, de ceea ce n-are; 
ci, lucrul întipărit în minte la vîrsta aceea rămîue, 
e de obicei, neşters şi neschimbat. Din care pricină 
probabil, tot ceea ce ei vor asculta la început trebuie 
istorisit cît se poate de ales, pentru ca ei să asculte 
glasul virtuţii.” 

„Are sens ceea ce spui — vorbi el — însă dacă 
cineva ne-ar întreba care sînt aceste lucruri «alese » 
şi care sînt miturile respective, ce am răspunde?” 

Am spus: 

„O Adeimantos, nu sîiitcm, cu şi cu tine, poeţi 
iu ciipa de faţă, ei întemeietori de cetate ! Se .cade 379 a 
ca întemeietorii să ştie canoanele miturilor, pe care 
poeţii trebuie să le folosească. Iar dacă aceştia s-ar 
abate de la aceste canoane, nu trebuie să le încredin¬ 
ţăm facerea de mituri şi nici nu trebuie lăsaţi să le 
compună.” 

„Adevărat. Dar care ar putea fi canoanele acestea 
ale învăţăturii despre zei?” 

B. „Iată care: — am zis — trebuie totdeauna 
înfăţişat în ce fel este zeul, fie că cineva s-ar exprima 
iu metru epic, liric, ori în tragedie.” 

„Trebuie, desigur.” 

„Dar nu este zeul, prin firea sa, bun şi nu tre- b 
buie declarat astfel?” 

„Cum de nu?” 

* „Or, nimic din cele bune nu este vătămător, nu?” 

„Aşa cred.” 

„Dar oare nevătămătorul vatămă?” 

„în nici un chip.” 

„Cel care nu vatămă face vieun rău?” 

„Nici aceasta.” 

„însă ceea ce nu face nici un rău, nu ar putea 
fi nici pricina vreunui rău?” 

„Cum de ar putea?” 

„Dar binele nu este el folositor?” 

„Ba da.” 

„E pricina unei binefaceri?” 

„Da.” 

„Aşadar binele nu este pricina tuturor lucrurilor, 
ei doar a celor bune, el nefiind vinovat pentru cele 
rele.” 

„Aşa este” — zise el. c 

„Aşadar, nici zeul, — am spus eu — deoarece 
este bun, nu poate fi cauza tuturor, cum se spune, 
ci, în ceea ce-i priveşte pe oameni, el pricinuieşte 
puţine, şi nicidecum multe lucruri. Căci, pe la noi 
cele bune sînt cu mult mai rare decît relele. Or, 
pe nimeni altul, decît pe zeu, trebuie să-l facem 
răspunzător pentru cele bune ; iar pentru cele rele 

trebuie să căutăm uu ştiu care alte pricini, dar nu 
pe zeu” 80 . 

„îmi pare că grăieşti cum nu se poate.mai ade¬ 
vărat” — vorbi el.” 

„Nu trebuie, prin urinare, îndurată această gre¬ 
ii şeală în legătură cu zeii uici la Homer, nici la. alt 
poet care ar vorbi în chip necugetat şi greşit, astfel : 

Două butoaie sînt aşezate pe pragul lui Zeus 

Pline de sorti, cu bune întîiul, al doilea cir rele 81 
(11., XXIV, 527 - 528). 

: Iar cel căruia Zeus i-ar da amestecat, din ambele : 

Ba la rău e părtaş, părtaş e-apoi si la" bine 
(II., XXIV, 530). 

Cel care însă primeşte neamestecat, doar din 
butoiul cu rele, pe acela: 

Foamea pe sfîntul pămînt îl adulmecă fără de mifii 
(11., XXIV, 53). 

e Nici nu trebuie vorbit despre Zeus, ca. despre un 
vistiernic, care 

... dă şi bune şi rele (autor necunoscut). 

Iar istorisind încălcarea jurămintelor şi a înţe¬ 
legerilor de către Pandaros, nu vom aduce laude cui 
va zice că ea a avut loc din pricina Atenei sau a lui 
Zeus; de asemenea, nu trebuie îngăduit să audă 
380 a copiii despre harţa şi judecata zeiţelor 82 , cum că s-ar 
datora lui Themis şi Zeus, nici, după cum spune 
Eschil, că: 

Zeul muritorilor le izvodeşte vină, 

atunci cînd casa-ntreagă vrea să le-o prăvale 
(fr. 160). 

Cînd cineva ar compune astfel de oper.e în care 
s-ar afla astfel de versuri iambice — suferinţele 
Niobei sau ale Pelopizilor ori ceva din ciclul troian 
sau altele asemănătoare, fie nu vom îngădui ca poe¬ 
tul să atribuie aceste fapte zeilor, fie, dacă le atribuie 
unui zeu, poeţii trebuie să aibă în vedere ţdeea pe 
ll care tocmai o cercetăm şi să afirme că zeul. a făcut 

lucruri drepte şi bune, iar oamenii au avut de cîş- 
tigat in urina pedepsei. Dar poetul nu trebuie lăsat 
să spună că cei pedepsiţi sînt nenorociţi, atunci cînd 
zeul le-a dat pedeapsa. In schimb, să fie îngăduită 
poezia lor, dacă ar spune că cei răi sînt nenorociţi, 
că a rost nevoie de pedeapsă, dar că pedepsiţi fiind 
au avut de cîştigat de pe urma zeului. Trebuie să ne 
împotrivim iu orice chip afirmaţiei că zeul, care este 
bun, ajunge să fie pentru cineva pricină de rele şi 
nu trebuie lăsat nimeni, fie tînăr, fie bătrîn să spună 
sau să asculte aşa cer-a în cetatea sa, dacă aceasta 
ar ii bine cîrmuită, fie că astfel de mituri ar căpăta 
forma versului, fie a prozei, în temeiul faptului că 
asemenea spuse ar fi nelegiuite, nu ne-ar'fi de folos 
şi nici nu s-ar potrivi între ele.” 

,,Votez laolaltă cu tine asemenea lege — zise el 
— şl ca îmi este pe plac.” 

,,Iată deci — am spus eu — unul dintre canoa¬ 
nele şi legile privitoare la zei pe care vor trebui să-l 
respecte cci ce grăiesc şi cei cc compun — anume 
că zeul nu este cauza tuturor lucrurilor, ci numai 
a celor’ bune.” 

,,i£ cu totul necesar” — spuse el. 

,,Care va fi al doilea canon? Oare socoteşti că 
zeul este un vrăjitor şi că el, cu gînd mîrşav, apare 
mereu sub alte înfăţişări, anume, cînd el însuşi se 
transformă, schimbîndu-şi chipul cu multe altele, 
cînd ne îuşală doar, lăsîndu-ne să credem că el s-ar 
preschimba ? Ori, nu cumva crezi mai degrabă că el 
este sincer şi simplu şi că, mai puţin ca oricine, el 
i.şi părăseşte înfăţişarea?” 

„Nu prea pot să mă hotărăsc, aşa deodată!” — 
vorbi el. 

„Cum aşa? Nu este necesar, dacă zeul ar ieşi din 
Înfăţişarea sa, ca el să se schimbe, fie din pricina 
sa, fie din cea a altcuiva?” 

„Ba da.” 

„Dar nu-i aşa că lucrurile cele mai bune se schimbă 
şi se alterează în cea mai mică măsură sub înrîurirea 
altuia ? Spre pildă, trupul bun sub acţiunea inîncării, 
a băuturii şi a oboselilor, orice plantă viguroasă sub 
acţiunea vrenntielii, a vînturilor şi a altor fenomene 

asemănătoare. Nu cumva insul cel mai sănătos şi cel 
mai puternic se alterează şi cel mai puţin?” 

381 a „Cum de nu?” 

„Dar nu cumva şi un suflet foarte viteaz şi plin 
de minte va fi tulburat şi schimbat prea puţin de 
către ceea ce se întîmplă în afara sa?” 

„Ba da.” 

„Dar nu se petrece acelaşi lucru şi cu toate obiec¬ 
tele alcătuite din părţi — clădiri, veşminte — anume 
că cele bine întocmite şi trainice sînt cel mai puţin 
schimbate de către timp şi de ceea ce se petrece cu 
ele ?” 

„Aşa este.” 

b „Orice lucru trainic, fie natural, fie artificial, fie 
mixt are parte de cea mai mică schimbare pricinuită 
de alt lucru.” 

„Aşa se pare.” 

„însă zeul şi divinul au, pe deplin, starea cea 
mai bună?” 

„Cum de nu?” 

„Din acest punct de vedere, deci, zeul ar avea, 
în cea mai mică măsură, mai multe înfăţişări!” 

„într-adevăr !” 

„Dar oare el însuşi s-ar schimba şi s-ar altera pe 
sine ?” 

„Da — făcu el — dacă firea sa se poate altera.”' 

„Oare zeul se face pe sine mai bun şi mai frumos, 
sau mai rău şi mai urît decît este?” 
c ,,E necesar ca el să se modifice pe sine înspre 
rău, dacă îşi schimbă natura. Căci nu putem afirma 
că zeul ar duce lipsă de frumos şi de bine 1” 

„Perfect grăieşti — am spus eu. Or, stînd astfel 
lucrurile, îţi vine să crezi, Adeimantos, că de bună¬ 
voie ar putea zeul să se facă pe sine mai rău în vreun 
fel, fie decît zeii, fie decît oamenii?” 

„Cu neputinţă.” 

„Este cu neputinţă, prin urmare, ca vreun zeu 
să vrea să se schimbe pe sine, ci, fiind zeul, pe cît 
se pare, foarte frumos şi foarte bun, rătnîne, cît poate, 
fiecare zeu în parte veşnic simplu, în înfăţişarea sa 
proprie.” 

„Absolut necesar — zise — pe cît'mi se pare.” 

„Atunci — am zis eu — să nu vină nici un 
poet, prietene, să ne spună: 

Cu-nfăţişări de străini se-ntîmplă adesea că zeii 

Astfel mereu tot apar, cetăţi străbat şi colindă 
{0d„ XVII, 485-486). 

Şi nici vreun poet să nu-i ponegrească pe Proteus 
şi Thetis şi nici în tragedii sau în alte compoziţii să 
n-o arate pe Ilera schimbată la înfăţişare în preo¬ 
teasă, cerşind pentru copiii dătători de viaţă ai argia- 
nului Inachos 83 . Şi nici multe alte minciuni asemănă¬ 
toare să nu ne spună! Şi nici mamele ce dau crezare 
unor astfei de poeţi, să nu-şi înspâimînte copiii, poves- 
tindu-le mituri urîte şi susţinînd că, în timpul nopţii, 
unii zei se plimbă prin împrejurimi, luînd înfăţişări 
felurite de străini, pentru ca, deopotrivă, nici ele să 
nu vorbească cu păcat împotriva zeilor, nici să nu-i 
facă pe copii sperioşi.” 

,,Să nu facă astfel !” * 

„Dar — am spus eu — dacă astfel sînt zeii, încît 
pe ei înşişi ei nu se schimbă, ne fac oare pe noi să 
credem că apar sub felurite înfăţişări, vrăjindu-ne 
şi atnăgindu-ne ?” 

„Poate că da.” 

„Cum aşa? — am zis eu. Ar putea dori vreun 382 
zeu să mintă prin vorbă sau faptă, producînd o iluzie ?” 

„Nu ştiu” — răspunse el. 

„Nu ştii că toţi oamenii şi zeii urăsc minciuna 
autentică, ca să spunem aşa?” 

„Ce vrei să spui cu asta?” 

„Spun că nimeni, de bunăvoie, uu vrea să mintă 
în adîncul sufletului său şi în legătură cu lucrurile 
cele mai grave, ci, mai mult decît orice, se teme să 
nu ajungă la aşa ceva.” 

„Tot nu înţeleg.” 

„îţi închipui cumva că spun ceva foarte savant! 
Spun doar că nimeni n-ar accepta să se mintă, să 
fie minţit, să fie neştiutor, să fie stăpînit de minciună 
în adîncul sufletului, în legătură cu ceea ce în chip 
real există, şi că toţi urăsc cel mai mult minciuna 
intr-o astfel de situaţie.” 

„Aşa este” — spuse el. 

„Insă o astfel de minciună s-ar putea numi pe 
drept — cum spuneam — minciună autentic/:, anu¬ 
me, neştiinţa din suflet a celui care s-a minţit; aceasta, 
deoarece imitaţia prin cuvinte a celor ce se petrec 
c în suflet, nu este o minciună pură. Nu-i aşa?” 

„Chiar aşa.” 

„Minciuna autentică este, prin urmare, urîtă nu 
doar de zei, ci şi de oameni.” 

„Aşa cred.” . . 

„Dar ce este minciuna din cuvinte? Cînd se arată 
ea cuiva de folos, aşa incit să nu ajungă vrednică 
de ură ? Oare nu cumva în relaţia cu- duşmanii şi 
cu cei numiţi prieteni, atunci cînd, din pricina nebu¬ 
niei sau vreunei alte sminteli, ei încearcă-să facă ceva 
rău ? Nu este ea atunci de folos, aidoma unui leac, 
pentru a ne feri de aşa ceva ? Iar pe de altă parte, 
în miturile despre care vorbeam, deoarece nu cnnoaş- 
d tem adevărul despre ceea ce este vechi, nu facem; 
tot aşa, ceva folositor, născocind minciuni ce seamănă 
cit se poate de mult cu adevărul ?” M . 

„Ba da, aşa este.” 

„Dar zeului la ce îi slujeşte minciuna? Oare minte 
fiindcă, necunoscînd trecutul, ar trebui să născo¬ 
cească imagini mincinoase?” 

„Ar fi ridicol!” — exclamă el. 

„în ztn, deci, nu poate sălăşlui un poet mincinos” 85 . 

„Nu, pare că nu.” 

„Oare ar minţi fiindcă se teme de duşmani ?” 
e „Nici voibă.” 

„Oaie din pricina nebuniei sau a smintelii prie¬ 
tenilor?” 

„Nici un prieten al zeilor nu poate face parte 
dintre nebuni şi smintiţi” 86 . 

„Nu există aşadar vreun motiv pentru care zeul 
ar putea minţi.” 

„Nu există.” 

„Cu totul lipsit, deci, de minciună este, dar, 
daimonicul, cit şi divinitatea” 87 

„Cu totul” — vorbi el. 

„Zeul este, aşadar, pe de-a întregul sincer, şi ade¬ 
vărat, în faptă şi vorbă, şi nici el Însuşi nu-şi schimbă 
înfăţişarea, nici pe alţii nu-i înşală, rie prin vedenii. 

fie trimiţînd cumte sau semne, nici în timp de veghe, 
nici în vis.” 

..Dacă o spui tu, îmi vine şi mie să o cred !” — 383 ;i 
zisee'. ,,Eşti, prin urmare, de acord cu cel de-al doilea 
canon după care trebuie vorbit şi compus despre zei, 
anume ca ei să nu apară drept vrăjitori, fiindcă, 
chipurile, s-ar preschimba pe ei înşişi, şi nici ca ei 
să ne amăgească, cu minciuni, prin vorbă sau faptă?” 

,,De acord” -- răspunse el. 

,.Deşi lăudăm multe la Homer, totuşi nu vom 
lăuda trimiterea visului de către Zeus lui Agamcm- : 
nou, nici oe Eschil cînd o face ne Thetis să afirme 
că Apollon, după ce i-a cîntat la nuntă; i-a prăpădit 
norocul de a avea copii fericiţi : b 

.. . si urnind că boala 11 -or cunoaşte-o şi vor trăi-n- 
delung, 

şi că iubită fi-va soarta mea de zei; 
ciuta un imn şi-mi da curaj. 

Iar eu credeam că Phoibcs fără de minciună 
tot le spunea, prezicătorul. 

Dar el care cînta pc cînd sc ospăta de zor, 
care pe toate le grăia aşa de bine 
chiar el copilul mi-1 ucise 85 . 

Cînd cineva ar afirma aşa ceva despre zei, ne c 
vom minia şi nu-i vom da cor poetului şi nici nu vom 
îngădui ca dascălii să folosească astfel de poveşti 
pentru educaţia copiilor, dacă paznicii urmează să 
devină oameni cu frică de cele sfinte şi divini — în 
cea mai mare măsură a posibilului pentru un om.” 

,,Sînt întru totul de acord cu aceste canoane şi 
le-aş folosi întocmai ca pe legi” — vorbi el. 

(Cartea -a IlI-a) „Bun, astfel de istorii — am 386 a 
zis eu — în legătură cu zeii trebuie să asculte — 
sau să nu asculte — încă din copilărie, pare-se, cei 
ce ii vor cinsti pe zei şi pe părinţi şi care vor pune 
nu puţin preţ pe prietenia dintre ei.” 

„Cred — zise el — că e justă această opinie.” 

„Dar ce vom face dacă c nevoie ca ei să devină 
viteji ? Oare nu trebuie să le spunem acele istorii 
care să-i facă să se teamă cît mai puţin de moarte ? 

b Sau crezi că cineva ar putea deveni viteaz avînd 
într-însul această spaimă ?” 

„Pe Zeus, — făcu el — nu cred!” 

„însă socoti că cineva, care crede că există lumea 
lui Hades şi grozăviile de acolo, va fi neînfricat în 
faţa' morţii şi că va prefera, în bătălie, moartea, 
înfrîngerii şi robiei ?” 

„Deloc.” 

„Trebuie, pe cit se pare, ca şi în privinţa acestor 
mituri, să alcătuim reglementări pentru cei ce vor 
să le povestească şi să le cerem să nu arunce, pur 
şi simplu, cu ocări asupra lumii lui Hades, ci, mai 
c degrabă, s-o laude, deoarece ei nici nu spun adevărul, 
nici nu sînt de folos celor ce vor fi luptători.” 
„Trebuie” — vorbi el. 

„Vom şterge aşadar toate poveştile de acest fel, 
începînd cu aceste versuri: 

Bine rni-ar fi mai degrabă argat să fiu pe pămînt, 
la cineva neînsemnat, sărman şi fără de stare. 
Nu peste morţii toţi crai şi cei ce sînt stinşi de 
pe lume. (Od., XI, 489—491) 

d Oameni fie, sau zei, cumplită fi-va-le ivită 

Casa mucedă tare, pe care-o urăsc chiar si zeii 
(II., XX, 64-65) 

Vai şi amar, căci în a lui Hades palate e omul 
numai suflare si umbră, defel nu arc el vintre 
(ÎL, XXIV, 103-104) 

Cuget doar el mai avea, căci umbrele pot doar 
să zboare (Od., X, 495) 

Sufletul zboară din trup şi pleacă acuma la Hades, 
Soarta jelind, lăsînd tinereţea, lăsînd bărbăţia 
(II.. XVI, 856-857) 

387 a .,. . sufletul său sub pămînt, precum fumul, 
Pleacă c-uu ţipăt (ÎL, XXIII, 107-108) 

şi: 

Astfel cum în adîncul grotei divine liliecii 
Zboară ţiuiud, după ce din rînd de pe stîncă vreunul 

Se desprinde căzînd, iar ei se tot ţin laolajtă, 

Astfel şi ele ţiuind împreună plecară. (Od ., XXIV, 
6-9). 

îi vom cere lui Homer şi celorlalţi poeţi să nu b 
se supere dacă vom înlătura astfel de vorbe şi altele 
asemănătoare, nu fiindcă nu ar fi poetice şi plăcute 
spre a fi ascultate de către mulţime, ci fiindcă, cu 
cît sînt mai poetice, cu atît mai puţin trebuie să fie 
ascultate de către copiii şi bărbaţii ce trebuie să fie 
oameni liberi, temători mai mult de robie, decît de 
moarte”- 89 . 

„Aşa este.” 

„Şi, în plus, trebuie alungate toate denumirile 
acelea Cumplite şi de spaimă: Cocytul şi Styxul, snb- 
pămîritenii şi descărnaţii şi altele de acelaşi fel, cîte 
îi fac, [cum crede] 90 , pe ascultători să se înfioare. c 
Pesemne că în alte cazuri e bine aşa. Dar noi ne 
temem 'ca nu cumva paznicii să ajungă, din pricina 
acestei înfiorări, mai emotivi şi mai slabi de înger 
decît se cade.” 

„Şi pe bună dreptate ne temem” — vorbi el. 

„Trebuie, deci, îndepărtate astfel d e vorbe?” 

„Desigur.” 

„Trebuie, în schimb, să se compună şi să se gră¬ 
iască potrivit unui canon /poetic/ contrar acestora?” 

„Limpede.” 

„Vom înlătura, de asemenea, bocetele şi jelaniile d 
oamenilor de renume.” 

,,E necesar”— zise — dacă se acceptă cele de 
mai înainte.” 

„Cercetează — am spus eu — dacă le vom în¬ 
lătura cu îndreptăţire sau nu. Afirmăm că un om 
de ispravă nu va socoti moartea ceva cumplit pentru 
soţul său, de asemenea om de ispravă.” 

„Da,: afirmăm aşa ceva.” 

„Nu ar trebui, deci, să-l bocească pe acesta de 
parcă ar fi păţit ceva cumplit.” 

„Nu.” 




158 


PLATON 


„Dar spunem: încă ceva : un astfel de om de is¬ 
pravă. nu depinde decît de sine pentru a trăi bine, 
şi, spre deosebire de ceilalţi, are foarte puţină nevoie 
c de un altul.” 

,,E adevărat” — răspunse. 

„Foarte puţin- grav va fi atunci pentru el, să 
ajungă lipsit de im fiu, frate, bani sau orice altceva 
asemănător !” 

„Foarte puţin, desigur.” 

„Prea puţin, deci, se va tîngui el, cind o astfel 
de nenorocire îi va pica pe cap, ci o va îndura cu 
cea mai marc linişte.” 

„Chiar aşa.” 

„Cu dreptate, aşadar, am alunga din cetate tîn- 
guirile bărbaţilor străluciţi, ci, . mai degrabă, le-am 
da femeilor, şi nici măcar celor de ispravă; să le dăm, 
de asemenea, bărbaţilor de nimic, pentru ca ceicres- 
388 a cuţi spre a păzi ţara să socotească respingătoare 
făptuirea unor lucruri pe potriva celor mai de jos 
dintre oameni!” 

„Just” — vorbi el. 

„Şi iarăşi, vom cere lui Homer şi celorlalţi poeţi 
să nu-1 înfăţişeze pe Abile, fecior de zeiţă: 

Ba pe o rină zăcînd, ba iarăşi din nou în picioare 

Sta, ba aplecat... ( II., XXIV, 10 — 12) 

apoi, cină, stînd în picioare, naviga în neştire 
b pe-ntinsul mării sărate, nici să nu afirme că el cu 
ambele mîini praf negru-şi turna peste creştet 91 , nici 
că plîngea şi se jeluia în toate felurile, aşa cum îl 
arată Homer, şi nici poetul să nu spună că Priam, 
bărbat aflat aproape de zei: 

. . . tot răsucindu-se-n scîrnă, 

Xuine dădea, pe toti în parte-i chema cu strigarea-i 
(II., XXII, 414-415). 

Şi cu atît mai mult, poetul să nu-i facă pe zei 
să- se tînguie şi să spună: 

c Yai-mie, nenorocita, mamă nefericită (ÎL, XVIII, 

54;. 

Iar. fiind vorba despre zei, să nu-i înfăţişeze pe 
cel mai mare dintre ei cu atita lipsă de asemănare, 
încît el /Zeus/ să strige: 

O vai mie, că-1 văd alergat în jurul cetăţii; 

Drag mi-fc acel bărbat si inin:a-mi plînge de jale 
{II., XXII, 168—169) 

şi : 

Vai, că mi-e dat ca cel mai iubit dintre oameni, 

Sarpedon 

El, de mina lui Menoitiade Patrocle, să piară 
{II., XVI, 433 - 434). 

Căci dacă, dragă Adeimantos, copiii noştri ar 
asculta cu seriozitate astfel de poveşti şi nu ar rîde 
de ele, soeotindu-le nepotrivite, greu ar mai putea 
crede vreunul dintre ei că asemenea emoţii sînt ne¬ 
demne de natura sa omenească şi greu s-ar mai împo¬ 
trivi el, atunci cinci i s-ar ivi prilejul, să povestească 
sau să facă aşa ceva. Fără ruşine şi fără tărie de 
caracter, ar cînta multe cîntece de jale şi ar boci 
pentru suferinţe neînsemnate.” 

„Adevărat vorbeşti” — zise el. 

„Nu trebuie deci făcut aşa ceva, după cum ne-a 
dictat raţiunea lucrurilor. Trebuie să dăm crezare 
acestui principiu, piuă ce ne-ar convinge cineva cn 
un altui mai puternic.” 

..Aşa e -” 

„Insă oamenii noştri nu trebuie nici rîsul să-l 
iubească. Căci atunci cînd cineva ar izbucni intr-un 
hohot de rîs nestăvilit, un astfel de exces aduce o 
schimbare excesivă.” 

„Aşa cred şi eu.” 

„Deci, dacă cineva ar înfăţişa oameni slăviţi 
stăpîniţi de rîs, nu va trebui să primim asemenea 389 
versuri şi cu atît mai puţin dacă ar fi vorba despre 
zei.” 

„într-adevăr.” 

„Atunci nici acel pasaj din Hoiner nu-1 vom primi, 
unde poetul spune despre zei : 

Rîs de nestins se-nălţă pe la zeii cei preafericiţi, 

Cînd pe Hefest îl văzură cum alerga prin palate 
[II., I, 599-600). 

Nu trebuie deci acceptat, după cuvîntul tău.” 

„Dacă tu vrei să-l iei drept al meu! — spuse el. 
b ..Nu trebuie deci acceptat.” 

„Dimpotrivă, mai mult decît orice trebuie pre¬ 
ţuit adevărul. Dacă am vorbit cu dreptate adineaori 
spunînd că, în sine, minciuna este nefolositoare 
zeilor, iar oamenilor le este folositoare doar în chip 
de leac, e vădit că ea trebuie încredinţată medicilor, 
dar că particularii nu trebuie să se atingă de ea.’’ 

,,E vădit.” 

„Se cuvine, deci, ca doar cîrmuitorii cetăţii să 
mintă, fie pe duşmani, fie pe cetăţeni, avînd în vedere 
folosul cetăţii; tuturor celorlalţi însă nu li se dă voie 
c să mintă 92 . Vom zice că un particular care a minţit 
pe cîrmuitori a făptuit o greşeală egală şi chiar mai 
mare decît un bolnav care n-ar spune adevărul 
medicului sau decît un sportiv care nu l-ar spune 
antrenorului, în privinţa stării corpului lor, ori decît 
cineva care nu spune cîrmaciului starea corăbiei şi 
a marinarilor, în ce fel el sau vreunul dintre coechi¬ 
pieri îşi fac treaba.” 

„întru totul adevărat.” 

„Aşadar, dacă cîrmuitorul l-ar prinde minţind pe 
vreun alt cetăţean : 

d ... dintre cei ce sînt meşteri. 

Fie profet, ori dulgher, ori vindecător de bolnavi 
[OI., XVII, 383-384) 

l-ar pedepsi, ca pe unul ce aduce asupra cetăţii 
o nenorocire asemenea celei făcută de omul ce răs¬ 
toarnă şi prăpădeşte o corabie.” 

„Dacă s-ar săvîrşi fapte iu urma vorbelor” — 
zise el. 

„Bun, dar tinerii, în cetatea noastră, nu vor avea 
nevoie de cumpătare?” 

„Cum de nu?” 

„însă, în general vorbind, nu acestea sînt cele 
mai importante trăsături ale cumpătării.cetăţenii 

să fie supuşi stăpînilor şi să fie ei înşişi stăpîni peste 
plăcerile băuturii, mîncării şi iubirii?” 

„Aşa cred.” 

„Vom spune deci că Homer l-a făcut pe Diomede 
să vorbească frumos, atunci cînd acesta zice: 

Stai liniştit, om bun, tu bine vorba-mi ascultă” 

{II.. IV., 412) 

ca .şi altele la fel cu acestea, /bine spuse/, spre pildă: 

. . . mergeau suflînd a mînie aheii, 

Muţi, de mai marii lor temători. . . (II., III, 8—9 
şi IV, 431) 

cît şi alte versuri, cîte sună la fel.” 

,,E bine aşa.” 

„Dar astfel de versuri: 

Beat, cu ochi de căţea, tu inimă ai ca de ciută 
(II., I, 225) 

ca şl cele ce urmează ? Oare este cuvenit ca cineva, 390 
simplu particular, să pronunţe astfel de îndrăzneli 
sfruntate, în vorbă sau în poezie, adresate unor cîr- 
muitori ?” 

„Nu se cuvine.” 

„Nu cred că tinerii vor deveni cumpătaţi ascul- 
tîndu-le ! Iar dacă ele produc vreo plăcere, nu-i de 
mirare. Sau cum vezi lucrurile?” 

„Chiar aşa” — răspunse el. 

„însă să-l pui pe bărbatul cel mai înţelept să 
afirme că lui i se pare lucrul cel mai frumos dintre 
toate, cînd: 

. .. alăturea-s mesele pline, 

Piine-i pe ele şi hălci, iar vinul, scoţîndu-1 din 
crater, 

Un paharnic îl duce pe la meseni şi li-1 toarnă 
(Od„ IX, 8-10). 

Crezi că aşa ceva este potrivit cu un tînăr care 
trebuie să ajungă la stăpînirea de sine ? Sau ce zici 
de aşa ceva : 

Cel mai cumplit e ca soarta să-ti dea o moarte prin 
foame (Od., XII, 342)? 

Sau /e potrivit/ să afirmi că Zeus, în ceasul cînd 
ceilalţi zei şi oamenii dormeau, fiind singurul treaz, 
c a uitat cu uşurinţă tot ceea ce chibzuise, din pri¬ 
cina poftei de iubire şi că s-a simţit atît de atras, 
văzînd-o pe Hera, încît nici n-a mai voit să intre în 
casă, ci a dorit să se împreuneze cu ea acolo, pe pâ- 
mînt, spunînd că îl stăpîneşte într-atît pofta, cît 
nici prima dată nu i se întîmplase, cînd ei s-au dus 
împreună pe-ascuns de dragii părinţi ? m De asemenea 
nu e frumos nici să-i înfăţişezi pe Ares şi Afrodita 
înlănţuiţi de Hefaistos din pricina unor pofte ase¬ 
mănătoare.” 

,,Pe Zeus! — vorbi el — nu mi se par potrivite 
astfel de vorbe.” 

„în schimb, dacă bărbaţii vestiţi sînt arătaţi 
îndurînd cu tărie totul, prin vorbă şi faptă, aceste 
d fapte şi vorbe trebuie privite şi ascultate, ca spre 
pildă: 

Pieptul el şi-l izbi şi inimii dete dojană 

Rabdă, inim’a mea, răbdat-ai şi altele încă 
{Od., XX, 17-18). 

„Aşa este, întru totul.” 

„Şi nici nu trebuie îngăduit ca asemenea bărbaţi 
să fie gata să primească daruri şi să se arate iubitori 
de arginţi.” 

e „Deloc nu trebuie.” 

„Nu trebuie),deci, să li se cînte : 

Daruri, la zei, la vrednicii regi, convingere poartă 
(Hesiod ?). 

Şi nici nu trebuie lăudat dascălul lui Aliile, Phoi- 
nix, cum că ar fi vorbit cu înţelepciune, sfătuindu-1 
pe Ahile să-i ajute pe ahei dacă îi aduc daruri; dar 
că fără daruri să nu se abată de la mînia sa. Şi nu-1 
vom preţui şi nu vom fi de acord nici cu Ahile însuşi, 
înfăţişat a fi fost într-atît iubitor de arginţi, încît 
să primească daruri de la Agamemnon ; şi nu vom 
accepta ca iarăşi, doar primind răsplăţi, el să îna- 
391 a poieze cadavrul /lui Hector/, dar altfel să nu se în¬ 
duplece.” 

„Da, nu e bine ca aşa fapte să fie lăudate” — 
zise el. 

„Fiindcă e Homer la mijloc, nu mi-e la îndemînă 
să spun că nu se cuvine să pună astfel de fapte pe 
seama lui Ahile sau să dea ascultare altora ce le-ar 
spune, precum şi să zică despre Apollon: 

Tu, ucigaş între zei, rănitu-m-ai tu de departe, 

Plată ţi-aş da deîndat’, de nu mi-ar fi peste poate 
(II., XXII, 15, 20). 

Nici nu se cade ca Ahile să se arate lipsit de b 
ascultare faţă de rîu, acesta un zeu fiind, şi să se 
arate gata să se bată cu el şi să declare că-şi va dărui 
pletele închinate celuilalt rîu, Spercheios, eroului mort 
Patrocle, iar că ar fi făcut toate acestea este de necre¬ 
zut. De asemenea, vom spune că tîrîrea lui Hector 
în jurul mormîntului lui Patrocle, jertfirea captivilor 
pe rug nu sînt adevărate şi nici nu vom îngădui ca 
ai noştri să creadă că Ahile, fecior de zeiţă şi fiul 
lui Peleus, cel atît de cumpătat şi a treia generaţie c 
coborînd de la Zeus 91 , Ahile cel crescut de preaînţe- 
leptul Cheiron, putea fi plin de atîta zbucium, încît 
să aibă într-însul două boli potrivnice una alteia — 
micime sufletească unită cu pofta de arginţi, pe de 
o parte, ca şi orgoliu nemăsurat faţă de zei şi oameni, 
pe de altă parte.” 

„Adevărat ce spui” — răspunse el. 

„Nici următoarele — am zis eu — să nu fie 
crezute şi să nu le îngăduim a fi spuse: cum că 
Theseu, fiul lui Poseidon, şi Peirithoos, fiul lui Zeus, 
s-au pus să facă acele răpiri înfiorătoare 95 şi nici d 
că vreo altă odraslă zeiască sau erou a cutezat să 
făptuiască lucruri cumplite şi necucernice, aşa cum 
sintem acum minţiţi în legătură cu ei. Ci trebuie 
să-i silim pe poeţi, fie să spună că aceste fapte nu 
le aparţin acelora, fie că ei nu erau feciori de zei, 
dar ambele să nu le spună, nici să nu caute a-i încre¬ 
dinţa pe tineri, că zeii nasc răutăţi şi că eroii nu sînt 
cu nimic mai buni decît oamenii, zicînd noi, mai e 
înainte, că aceste spuse nu sînt nici cucernice, nici 
adevărate. Căci am arătat că e cu neputinţă ca răul 
si vină de la zei.” 

„Am arătat, cum să nu?” 

„Iar pe de altă parte, asemenea vorbe sint vătă¬ 
mătoare pentru cine le ascultă: căci oricine îşi va găsi 
sieşi iertare pentru purtarea sa rea, încredinţat fiind, 
că aidoma au făcut şi fac şi cei care : 

Sămînţă apropiată sînt din zei, 

Cei de lîngă Zeus, ei, al căror altar 

Stă-n eter pe muntele Ida, 

Părintescului Zeus închinat. 

(Eschil, Niobc ) 

şi în care : 

încă n-a pierit sîngele divin (Ibidcm). 

Din aceste pricini, trebuie contenit cu povestirea 
unor astfel de mituri, ca nu cumva să le dea tineri- 
392 a lor o straşnică pornire spre rău.” 

„Absolut” — vorbi el. 

„Ei, şi acum — am spus eu — ce ne mai rămine 
de spus, spre a hotărnici ce fel de mituri trebuie 
spuse şi ce fel nu ? Despre zei, daimoni, ea şi despre 
eroi şi cei aflaţi în împărăţia lui Hades, am arăta', în 
ce fel trebuie vorbit.” 

„Pe deplin.” 

„N-ar trebui, în urmă, vorbit şi despre oameni?” 

„E clar că da.” 

„Este însă cu neputinţă, prietene, să facem în 
clipa de faţă orîuduială şi în această privinţă.” 

„Cum aşa?” 

„Fiindcă, cred, noi vom zice că poeţii şi retorii 
b înfăţişează greşit ce-i mai important în legătură cu 
omul, cînd spun că mulţi ticăloşi silit fericiţi, iar 
drepţii — nefericiţi, că nedreptatea e folositoare, dacă 
nu se dă în vileag, că dreptatea e bunul altuia, dar 
păguboasă celui ce o săvîrşeşte. Şi vom zice că ase¬ 
menea vorbe trebuie să fie oprite, iar ceie potrivnice 
lor să fie rînduite spre cîntare şi rostire. Nu-i aşa?” 

„Ea da.” 

„Atunci, dacă ajungi să iii de acord cu ce spun 
eu, voi susţine că eşti de acord cu mine şi în pri¬ 
vinţa lucrului pe care noi de mult îl căutăm.” 

,,Ai surprins bine situaţia”. 

..Aşadar, atunci vom stabili că astfel de vorbe 
trebuie rostite în legătură cu oamenii, cînd vom afla 
ce fel de lucru este dreptatea şi că ea slujeşte, în 
sine, celui ce o are, fii' că cl ar părea sau nu ar Darea 
că este drept.” 

,,Perfect adevărat” — zise cl.' 

C. ,,Să isprăvim, aşadar, acum, cu ceea ce era 
de spus în legătură cu conţinutul poveştilor i Cred 
însă că după cele spuse trebuie să cercetăm expri¬ 
marea acestora 5 " 1 . Urmează să cercetăm care expri¬ 
mare trebuie folosită şi în ce fel.” 

Vorbi Adeimantos : 

„Aici — zise el — nu pricep ce spui.” 

„Şi totuşi — am spus cu — ar trebui ! însă poate 
că vei pricepe mai degrabă astfel : oare nu toate cîte 
le spun povestitorii şi poeţii reprezintă o istorisire a 
unor fapte trecute, prezente sau viitoare?” 

„Ce altceva ?” 

„Dar nu izbutesc ei să facă aşa ceva folosind, fie 
istorisirea simplă, fie imitaţia, fie pe amîndouă?” 

„Am nevoie — zise cl — de o lămurire încă mai 
bună” 97 . 

„Un dascăl de tot rîsul par să fiu şi deloc limpede ! 
Precum fac cei incapabili să se exprime, voi încerca 
să-ţi lămuresc ceea ce vreau, nu în chip general, ci 
hunei doar o parte spre pildă. Spune-mi, cunoşti 
primele versuri ale lliadei, unde poetul spune că 
Chryses l-a rugat pe Agamemnon să-i lase slobodă 
fata, eă regele s-a mîniat, iar Chryses, neizbutind, 393 
s-a rugat zeului să-i prăpădească pe ahei ?” 

„Le cunosc.” 

„îţi dai seama atunci că, pînă la aceste versuri : 

. . . rugatu-i-a pe toţi aheii. 

Dar mai mult pe cei doi Atrizi, stăpîni de noroade 

{II., I, 15-16) 

vorbeşte poetul însuşi şi nu caută să ne facă să credem 
că vreun altul decît el însuşi ar vorbi. După aceasta 
însă, el se exprimă ca şi cînd ar fi Chryses şi încearcă, 

b pe cît poate, să ne încredinţeze că cel care vorbeşte 
nu este Homer, ci preotul, un bătrîn. Şi cam la fel a 
fost alcătuit şi restul naraţiunii despre întîmplările 
de la Troia, ca şi cele din Ithaca şi cele din întreaga 
Odisee." 

„Chiar aşa.” 

„Aşadar, avem istorisire şi atunci cînd poetul 
înfăţişează vorbele fiecăruia, dar şi atunci cînd el 
însuşi spune /ceea ce se petrece/ între momentele 
rostirii acelor vorbe?” 

„Cum de nu ?” 

c „însă atunci cînd cineva ar pronunţa vorbe ca şi 
cînd ar fi un altul, oare nu vom spune că el face să 
semene cît mai mult exprimarea sa cu cea a fiecărui 
personaj în parte, pe care el l-ar prezenta?” 

„Vom spune. Bun, şi?” 

„Dar oare nu este asemănarea cn un altul, fie prin 
voce, fie prin aspect, o imitaţie a aceluia cu care ai 
voi să te asemeni ?” 

„Ei bine?” 

„într-un astfel de chip, pare-se, Homer şi cei¬ 
lalţi poeţi alcătuiesc o istorisire prin imitaţie.” 

„Desigur.” 

„însă dacă poetul nu s-ar ascunde pe sine nicăieri, 
<1 întreaga compunere şi istorisire ar fi fost fără imitaţie. 
Dar, ca să nu spui iarăşi că nu înţelegi, am să lămu¬ 
resc cum ar putea fi aceasta : dacă Homer ar fi spus 
că Chryses, aducînd răscumpărarea pentru fiica sa, 
i-a rugat pe ahei şi, cel mai mult, pe regi; apoi ar fi 
continuat vorbind tot aşa, fără să devină Chryses, ci 
tot ca Homer, e vădit că nu ar fi existat imitaţie, ci 
istorisire simplă. Ar fi fost cam aşa — voi vorbi 
fără vers, că nu am fire de poet: 98 sosind, preotul, 
invocîndu-i pe zei ca aceştia să le dea aheilor pe mină 
e Troia şi să-i mîntuie, s-a rugat de regi să-i slobozească 
fiica, primind darurile şi fiind cu frică de zeul Apollon. 
După ce el a grăit acestea, toţi l-au cinstit şi au în¬ 
cuviinţat, dar Agamemnon s-a mîniat, poruncindu-i 
să plece pe dată şi să nu mai vină iarăşi, căci atunci 
nu-1 vor mai scăpa sceptrul şi însemnele zeului. Şi 
a mai zis că, înainte de a-i fi slobozită fata, ea va 

'îmbătrîni împreună cu el la Argos. I-a poruncit, deci, 
să plece şi să nu-1 întărite, pentru ca să ajungă teafăr 394 a 
acasă. Bătrînul, auzind aceasta, s-a temut şi a plecat 
în tăcere, dar, după ce s-a îndepărtat de oştire, s-a 
rugat îndelung lui Apollon, rostind şi reamintind 
toate numele zeului. I-a cerut ca, dacă vreodată i-a 
făcut pe plac, fie înălţîndu-i temple, fie aducîndu-i 
sfinte jertfe, atunci, de dragul acestora, zeul să-i 
pedepsească pe ahei cu săgeţile sale, pentru lacrimile 
ce el, Chryses, le-a vărsat. 

Astfel, prietene, se alcătuieşte o istorisire simplă, b 
lipsită de imitaţie.” 

„Pricep” — spuse. 

„Pricepi atunci — am spus eu — şi că există o 
istorisire opusă acesteia, atunci cînd cineva ar înlă¬ 
tura cuvintele poetului aflate între replicile personaje¬ 
lor, lăsînd doar aceste replici”. 

„Pricep şi aceasta — spuse el. Aşa este felul 
tragediei.” 

„Ai înţeles foarte bine — am zis eu. Cred că acum 
ţi-am explicat limpede ceea ce mai înainte n-am fost 
în stare, anume că, în poezie şi în povestirile mitolo¬ 
gice, există un /tip de istorisire/ întemeiat întru totul c 
pe imitaţie — aceasta este, cum spui, tragedia şi 
comedia ; există apoi un tip întemeiat pe expunerea 
făcută de către poetul însuşi — vei găsi acest tip 
cel mai bine /reprezentat/ în ditirambi şi, în sfîrşit, 
mai este un tip bazat pe ambele feluri, pe care îl afli 
atît în poezia epică cit şi în multe alte locuri, dacă înţe¬ 
legi ce vreau să spun.” 

„Acum înţeleg ce ai vrut să spui înainte.” 

„Atunci, aminteşte-ţi şi de cele spuse încă mai d 
înainte : care vorbe trebuie rostite, s-a şi arătat, dar 
trebuie încă cercetat cum trebuie ele rostite.” 

„îmi amintesc.” 

„Iată deci ce spuneam : ar trebui să cădem la învo¬ 
ială dacă să îngăduim ca poeţii să alcătuiască poeme, 
în cetatea noastră, imitînd, sau dacă îi vom lăsa să 
imite doar unele lucruri şi altele nu, ori dacă cumva 
ei ar trebui să nu imite defel.” 

„Prevăd că tu vei cerceta — zise el — dacă vom 
îngădui în cetate tragedia şi comedia, ori nu.” 

„Poate că aşa vom face, — am răspuns eu — 
poate chiar mai mult decît atît. Eu unul încă nu 
ştiu, ci, pe unde ne-ar purta logica lucrurilor, precum 
suflarea unui vînt, pe acolo trebuie să mergem!” 100 . 

„Bine zis !” — spuse el. 

e „Examinează atunci, Adeimantos, aspectul ur¬ 
mător : oare paznicii noştri trebuie să fie buni imitatori 
sau nu ? Ori şi această chestiune este legată de cele 
spuse mai înainte, anume că fiecare poate împlini 
cum se cuvine o singură îndeletnicire şi mai multe nu ; 
ci, dacă s-ar apuca de multe, le-ar prăpădi pe toate, 
incit ar rămîne de pomină?” 

„Cum să nu ?” 

„Atunci se poate spune acelaşi lucru şi despre 
imitaţie, că un acelaşi om nu poa.te imita la fel de 
bine multe lucruri, aşa cum poate imita pe unul 
singur.” 

„Da, nu poate.” 

395 a „îi va fi deci greu ca, pe de o parte, să facă lucruri 
de valoare şi, pe de altă parte, să şi imite multe, 
fiind un bun imitator, de vreme ce aceiaşi oameni nu 
pot să întreprindă nici măcar două imitaţii care să 
pară apropiate una de cealaltă, precum cei care com¬ 
pun comedii şi tragedii. Ori nu le numeşti pe acestea 
două imitaţii ?" 

„Ba da. Şi ai dreptate zicînd că aceiaşi oameni nu 
le pot face pe amîndouă” 101 . 

„Şi nici nu pot fi în acelaşi timp rapsozi şi actori.” 

„Adevărat.” 

„Dar actorii, nici ei nu sînt aceiaşi pentru autorii 
t> tragici şi pentru cei comici. Toate acestea sînt imi¬ 
taţii, nu ?” 

„Imitaţii.” 

„Mi se pare, Adeimantos, că natura omenească 
s-a specializat chiar şi în ocupaţii încă şi mai restrînse 
decît acelea, îneît ea este incapabilă să imite ca lumea 
multe lucruri sau să le facă pe cele care, prin ase¬ 
mănare, sînt imitate.” 

„Foarte adevărat” — spuse el. 

„Dacă mai ţinem la ideea noastră de mai. înainte, 
anume că trebuie ca paznicii noştri, slobozi de orice 
c altă ocupaţie, să fie doar artizanii desăvîrşiţi ai liber- 

lăţii cetăţii şi să nu se îndeletnicească cu nimic alt¬ 
ceva care nu duce spre acest scop, ei n-ai*. trebui 
să facă nimic altceva şi deci nici să imite. Iar' dacă 
vor imita totuşi, să imite din copilărie ceea ce li se 
potriveşte: oameni viteji, cumpătaţi, cucernici, li¬ 
beri şi aşa mai departe. Cit despre faptele nedemne 
de un om liber, pe acestea nici să nu le facă, nici 
să nu l'ie iscusiţi în a le imita şi la fel cu nimic din 
ceea ce este urît, pentru ca nu cumva, pornind de la 
imitaţie, să aibă vreo plăcere în a fi astfel. Sau 
n-ai băgat de seamă, că ' atunci • cind imitaţia este d 
practicată din copilărie şi timp îndelungat, ea se 
aşază în caracter şi în fire, vădindu-se în aspectul 
fizic, în voce ca şi în judecată.” 

, .Ba da” — zise el. 

„Nu vom îngădui — am spus — celor despre 
care afirmăm că se îngrijesc să devină bărbaţi de 
ispravă şi care trebuie să devină astfel, să imite, 
bărbaţi fiind, o femeie, fie tînără, fie bătrînă, ori pe 
una suduindu-şi bărbatul, certîndu-se cu zeii şi fă- 
lindu-se în credinţa că ei îi merge bine, ori căzută în 
nenorocire, în doliu şi jale. Ca să nu mai vorbim 
despre imitarea unei femei bolnave, îndrăgostite, ori 
aflată în chinurile facerii !” 10 -. 

„Absolut” — vorbi el. 

„Sau să imite sclave şi sclavi, care fac ceea 1 ce 
fac sclavii.” 

„Nici aceasta să nu facă.” 

„Sau să imite bărbaţi mîrşavi, fricoşi şi făcînd 
pe dos decît ceea ce spuneam adineaori, anume 
învinuindu-se şi batjocorinriu-se unii pe alţii, spunînd 
necuviinţe, beţi sau nu, ori făcînd toate cîte astfel 39fi a 
de oameni îşi fac rău lor înşişi sau fac altora rău. în 
vorbă şi faptă. Cred că tinerii noştri nu trebuie să se 
obişnuiască nici să facă pe smintiţii, în vorbe sau 
fapte. Smintiţii şi oamenii ticăloşi, bărbaţi sau femei, 
trebuie, desigur, cunoscuţi, dar ei nu trebuie înfăţi¬ 
şaţi pe scenă şi nici imitaţi.” 

„.Foarte adevărat.” 

„însă este oare cazul ca /tinerii/ să imite fierari 
sau pe alţi meşteri, ori pe cei ce mină navele, sau b 
pe cei ce poruncesc acestora, ori altceva asemenea?” 

„Cum aşa ? — zise. Ciad lor nici măcar nu le va 
fi îngăduit să-şi îndrepte atenţia asupra unor astfel 
de îndeletniciri !” 

„Dar oare vor imita cai nechezînd, tauri mugind, 
rîuri vîjîind, marea vuind, tunete şi toate de acest 
fel?” 103 . 

„Doar lor le este oprit — spuse — şi să fie 
nebuni şi să se poarte ca nebunii!” 

„Dacă pricep ce spui, există, prin urmare, “un 
anumit tip de istorisire şi de exprimare pe care l-ar 
adopta omul cu adevărat de ispravă, atunci cînd ar 
trebui să istorisească ceva ; şi există şi un alt fel, 
neasemănător cu acesta, de care s-ar ţine şi pe care 
l-ar folosi mereu cel care, prin fire şi creştere, e po¬ 
trivnic celuilalt.” 

„Care sînt aceste feluri?” — întrebă el. 

„Mi se pare că omul cu minte, atunci cînd, în 
decursul istorisirii, ajunge la fapta sau vorba vreunui 
om de ispravă, va voi să-l înfăţişeze ca şi cînd el ar 
fi acela şi nu se va ruşina de o atare imitaţie. Cel 
mai mult şi mai bine îl va imita pe omul de ispravă 
cînd acesta face ceva cu cap şi fără de greşeală; mai 
puţin şi mai rău îl va imita cînd acela greşeşte, fie 
din pricina bolilor, a iubirii, a beţiei sau vreunui alt 
necaz. Dar cînd omul acela ar ajunge, în unele pri¬ 
vinţe, nevrednic de sine, omul nostru nu va voi 
cu dinadinsul să se asemuie cu unul mai rău, decît 
pentru scurt timp, cînd acela ar face ceva bun. El se 
va ruşina, fiind, în acelaşi timp, şi nepregătit să 
imite astfel de firi, dar şi nemulţumit că trebuie să se 
toarne şi să se aşeze în tiparele celor mai răi. Va 
dispreţui, cu judecată, aşa ceva, afară doar dacă nu 
este vorba despre o glumă.” 

„Verosimil” — zise el. 

„Atunci el se va folosi de acel fel de istorisire, pe 
care noi l-am înfăţişat puţin mai înainte, în cazul 
versurilor lui Homer, iar exprimarea sa va fi părtaşă 
la amîndouă formele, atît la imitaţie, cît şi la cea¬ 
laltă povestire, dar partea imitaţiei va fi mică într-o 
cuvîntare întinsă. Sau spun vorbe deşarte?” 

„Chiar astfel trebuie să fie felul unui astfel de vor¬ 
bitor !” 

„Dar cel ce nu are un caracter bun, oare nu va 
imita el cu atît mai mult cu cit ar fi mai netrebnic 397 a 
şi nu va socoti el că nimic nu este nevrednic de el ? 

Nu se va apuca el să imite, de faţă cu multă lume, 
cu seriozitate, totul — anume, şi tunete şi vîjîitul 
vuitului şi grindina şi scîrţîitul osiilor şi scrîşnetul 
macaralelor şi sunetul trîmbiţelor, al flautelor, naiu¬ 
lui şi al tuturor instrumentelor, ca şi glasurile Clinilor, 
oilor şi ale păsărilor ? Va fi deci exprimarea sa plină 
de sunete şi înfăţişări, realizate prin imitaţie. Sau b 
cumva imitaţia va ocupa la el doar o mică parte din 
istorisire ?” 

,,E neapărat să ocupe o mare parte.” 

„Iată ce am avut în vedere — am spus eu — 
vorbind despre cele două feluri de exprimare.” 

„Acestea şi sînt” — zise el. 

„Aşadar, primul dintre acestea are de-a face cu 
mici schimbări. Iar dacă cineva ar da exprimării sale 
armonia şi ritmul cuvenite, aproape că o singură 
armonie ar ajunge celui ce grăieşte cum trebuie. 

Căci schimbările sînt mici — şi, de asemenea, 
ar ajunge un ritm aproape mereu la fel.” c 

„Hotărît — zise — aşa este.” 

„Dar ce spui despre celălalt fel de exprimare? 

Nu va avea el nevoie de condiţii contrare /primului/ ? 

De toate armoniile, de toate ritmurile, dacă urmează 
a se grăi potrivit scopului, deoarece acesta presu¬ 
pune forme variate şi numeroase schimbări?” 

„Ba chiar aşa se întîmplă !” 

„Deci toţi poeţii sau cei ce relatează ceva se folo¬ 
sesc, fie de primul fel de exprimare, fie de cel de-al 
doilea, fie că le îmbină cumva ?” 

„Obligatoriu.” 

„Ce vom f ace ? Oare vom primi în cetate toate aceste d 
feluri de exprimare sau doar pe unul dintre tipurile 
simple sau. în sfîrşit, pe cel amestecat?” 

„Dacă e după mine — vorbi el — aş accepta 
doar felul de exprimare cel neamestecat, aparţinînd 
omului vrednic.” 

„Dar, Adeimantos, felul de exprimare amestecat 
e şi el plăcut, iar cel simplu, însă contrar celui pe 

care ta îl alegi, este cel mai pe plac copiilor şi dască¬ 
lilor lor, ca şi majorităţii mulţimii!” 

„Da, acesta le place lor cel mai mult.” 

„Probabil însă — am spus cu - ai putea afirma 
e că acest tel nu se potriveşte cu felul de a fi al statului 
nostru, pentru că la noi nu există vreun om, nici 
împărţit în două, nici în mai multe, dat fiind că 
fiecare săvîrşeştc un singur lucru.” 

„Nu se potriveşte.” 

„Dar oare nu tocmai în virtutea acestui principiu, 
doar iu această cetate îl vom afla pe cizmar fiind 
numai cizmar şi nu şi cîrmaci alături de cizmar, pe 
agricultor numai agricultor şi nu şi judecător pe lingă 
agricultor, iar pe războinic numai războinic şi nu şi 
om de afaceri alături de războinic, şi pe toţi în 
acelaşi fel ?” 

„Adevărat.” 

8 a „Dacă, prin urmare, ne-ar sosi în cetate vreun 
bărbat în stare, prin iscusinţa sa, să se preschimbe în 
toate felurile şi să imite toate lucrurile 104 şi dacă ar 
voi să ne arate creaţiile sale, noi am îugenunchia 
dinaintea lui ca dinaintea unui om divin, minunat 
şi plăcut, dar i-am spune că un atare bărbat nu-şi 
află locul în cetatea noastră, nici nu-i este îngăduit 
să. sosească aici. După ce i-am turna pe creştet ulei 
parfumat şi l-am încununa cu panglici de lină, l-am tri- 
b mite în altă cetate, ui mind să folosim un poet — po¬ 
vestitor mai sever şi mai puţin plăcut, spre a cîştiga 
ceva de pe urma lui, un poet care ar imita exprimarea 
omului de ispravă şi care ar spune ce are de spus urmă¬ 
rind canoanele pe care le-am prescris de la început, 
ciad ne-am apucat să-i educăm ţie oşteni.” 

„Chiar aşa ar trebui făcut, dacă ar depinde de 
noi.” 

D. „Ei, prietene, — am zis cu — s-ar părea că 
am străbătut toate problemele artei Muzelor legate 105 
de conţinut si de mituri. Am arătat, dar, şi ce trebuie 
spus şi cum trebuie spus.” 

„Şi mie mi se pare” — spuse el. 
c „însă n-ar mai trebui vorbit şi despre modul de a 
cînta şi despre melodie?” 

,,Limpede.” 

„Su crezi că oricine ar putea afla ceea ce trebuie 
să spunem despre aceste chestiuni şi despre felul lor 
de a fi, dacă ar ii să ne arătăm consecvenţi cu cele 
de dinainte ?” 

Dar Glaucon rîse : 

„Se pare că eu, Socrate, — zise el — uu sînt 
«oricine ». Nu-mi dau seama în clipa de faţă, ce anume 
ar trebui spus mai departe. Doar bănui.” 

„Este cu totul îndestulător — am spus eu — ca 
mai întîi să spui că o cîntare se compune din trei 3 
părţi: vorbire, armonie 106 şi ritm.” 

„Cum uu?” 

„Or, în măsura în care cîntarea este vorbire, nu se 
deosebeşte prin nimic de vorbirea neeîntată, de vreme 
ce şi aici trebuie cuvîntat folosind aceleaşi canoane, pe 
care le-am arătat adineaori, şi în acelaşi fel.” 

„Adevărat” — spuse. 

„însă armonia şi ritmul trebuie să urmeze vor¬ 
birii.” 

„Cum să uu?" 

„Dar am afirmat că nu ne trebuie bocete şi jelanii 
în rostire.” 

„Nu ne trebuie.” 

„Dar care sint armoniile de jale? Spune-mi, căci e 
tu te pricepi la arta sunetelor.” 

„Cele bazate pe modul mixolidian, pe cel sintono- 
lidian şi alte cîteva asemănătoare.” 

„Atunci acestea trebuie înlăturate! Căci ele nu 
sînt de folos nici măcar femeilor de ispravă, necum 
bărbaţilor !” 

„Aşa e.” 

„Dar beţia, moliciunea, trîudăvia sînt cit se poate 
de nepotrivite pentru paznici.” 

„Cum de nu ?” 

„Care armonii sînt moleşitoare şi potrivite cu 
ospeţele ?” 

„Cele bazate pe modul ionic şi pe cel lidian — acelea 
care se numesc « molatece ».” 

„Te-ai sluji de astfel de armonii, prietene, pentru 399 a 
oamenii războinici?” 

„Cîtuşi de puţin — răspunse el. Se pare că pentru 
aceştia îţi rămîn modurile doric şi frigian” 101 . 

„Eu unul — am zis — nu mă pricep la armonii. 
Lasă-mi însă acea armonie care va putea imita cum 
se cuvine vocea şi intonaţia unui bărbat cu adevărat 
viteaz, imul care, în război sau în altă împrejurare, 
unde e loc de forţă, chiar dacă nu reuşeşte, *ri e 
b rănit sau merge spre moarte sau cade în orice altă 
nenorocire, îşi apără totuşi viaţa cu bărbăţie şi la 
locul său. Mai acceptă şi o altă armonie, pentru cel 
aflat în vreme de pace, unde nu e loc de forţă, ci de 
faptă săvîrşită de bunăvoie; este vorba de un om 
care l-ar îndupleca pe cineva în legătură cu vreun 
lucru sau ar cere ceva, fie vreunui zeu prin rugăciuni, 
fie vreunui om prin învăţătură şi dojană ; ori care, 
dimpotrivă, s-ar supune altuia care îl roagă, îl învaţă 
sau caută să-l dezveţe de ceva. Omul nostru ar trebui 
să le facă pe toate acestea cugetînd bine, fără trufie, 
c ci cumpătat şi cu măsură, preţuind ceea ce se petrece. 
Lasă-ne, deci, aceste două armonii, pe cea a forţei 
şi pe cea a bunăvoinţei, proprii oamenilor aflaţi în 
nefericire, dar şi în fericire, armoniile oamenilor 
cumpătaţi şi viteji, acelea care, cel mai frumos, vor 
imita vocile fiecăruia !” 

„Nu ceri să lăsăm alte armonii, decît pe cele pe 
care eu le pomeneam adineaori” — spuse el. 

„Nu ne vor face trebuinţă, deci, în cîntaie şi 
acompaniament, tonurile prea numeroase şi nici tre¬ 
cerea prin toate armoniile.” 

„într-adevăr, nu mi se pare că ne-ar face.” 
d „Nu-i vom păstra pe cei ce meşteresc harpe, «harpe 
triunghiulare» şi toate instrumentele care au multe 
corzi şi pot cuprinde toate armoniile.” 

„Nu e de crezut.” 

„însă îi vei primi în cetate pe cei ce fabrică flaute, 
ca şi pe flautişti? Sau nu are tocmai acest instrument 
cele mai multe tonuri ? Căci instrumentele ce pot 
trece prin toate armoniile imită, ele însele, flautul !” 
„E vădit.” 

„îţi rămîn ca folositoare pentru cetate, lira şi 
kithara 108 . Iar pentru păstorii de pe cîmpuri ar putea 
exista şi naiul.” 

„Aşa se arată raţional a fi” — spuse el. 

„Nu facem nimic nou, prietene, — am zis eu 
— judecîndu-1 pe Apollon şi instrumentele sale mai 
presus de Marsyas şi instrumentele lui” 109 . 

„Pe Zeus, — vorbi el — nu-mi pare că am face 
ceva nou!” 

„Pe Cîine, — am spus eu — fără să fi băgat de 
seamă, am curăţat cetatea pe care o declarasem opu¬ 
lentă !” 

„Am procedat, însă, cu cap !” — zise. 

„Atunci să o curăţăm şi de ceea ce mai rămîne! 
Chestiunea ritmurilor se potriveşte cu cea a armonii¬ 
lor : anume, ca oamenii noştri să nu urmărească miş¬ 
cări împestriţate şi variate, ci să aibă în vedere 
care sînt ritmurile unei vieţi ordonate şi viteze. 
Pe acestea, deci, văzîndu-le, să silească piciorul şi 
melodia să dea urmare vorbirii unui atare om; şi nu 
să silească vorbirea să dea urmare piciorului 110 şi 
melodiei. Iar care ar fi aceste ritmuri — e treaba ta 
să arăţi, aşa cum ai făcut-o şi cu armoniile.” 

„Pe Zeus, nu prea ştiu ce să zic ! Aş spune doar, 
cercetînd lucrurile, că există trei tipuri /de ritmuri/ 
din care se compun mişcările cadenţate, aşa cum, 
la sunete, toate armoniile se nasc din patru tipuri m . 
Dar nu pot să spun care anume imită o astfel de viaţă.” 

„în privinţa acestora — am zis eu — să ne sfă¬ 
tuim şi cu Damon 112 , ca să aflăm care mişcări se potri¬ 
vesc cu micimea sufletească, nesăbuinţa, sminteala 
şi altă meteahnă şi care ritmuri trebuie lăsate însuşi¬ 
rilor contrare. Eu am auzit, nu prea limpede, că el 
numeşte un anume ritm compus «marş», «dactilic » 
şi «eroic » U3 . Nu prea ştiu cum face şi îl rînduieşte 
egal în «sus» şi în «jos» 114 , sfîrşindu-1 cu o silabă 
scurtă, dar şi cu una lungă. Mai vorbeşte, cred, şi de 
un ritm numit «iamb», mai numeşte şi un altul 
«troheu», unde ajustează silabele scurte şi lungi. Şi 
cred că Damon, în cazul acesta, dojeneşte sau laudă 
nu mai puţin mişcările piciorului, decît ritmurile în¬ 
seşi — sau le vede cumva laolaltă — nu prea ştiu. 
Dar cum ziceam, să-l întrebăm în legătură cu acest 
subiect pe Damon. Distincţiile acestea cer multă 
socoteală, nu crezi?” 

„Cum să nu ?” 

„Măcar însă acest lucru poate fi întrevăzut, anu¬ 
me că tot ceea ce e legat de ţinuta frumoasă, pe de o 
parte, şi de cea urîtă, de partea cealaltă, urmează 
ritmului frumos, respectiv, lipsei de ritm?” 

„Cum de nu ?” 

d „însă ritmul frumos urmează, fiind asemănător, 
exprimării frumoase, în timp ce lipsa de ritm urmează 
exprimării urîte. La fel se petrec lucrurile şi cu armo¬ 
nia frumoasă şi cu cea urîtă, dacă este adevărat că 
ritmul şi armonia urmează vorbirii, aşa cum spuneam 
adineaori, şi nu vorbirea acelora.” 

„Desigur — spuse el — acestea trebuie să urme- 
zeţvorbirii !” 

„Dar ce ai de spus despre felul exprimării şi despre 
vorbire? Oare nu urmează ele caracterului sufletesc?” 

„Cum să nu !” 

„Dar oare armonia si ritmul nu urmează exprimă¬ 
rii?” 

„Ba da.” 

„Atunci vorbirea frumoasă, armonia, ţinuta fru- 
e moaşă, ritmul frumos urmează simplităţii 115 , nu cea 
care, fiind neghiobie, o numim eufemistic ((simpli¬ 
tate», ci acelei judecăţi ce, în adevăr, se bizuie pe 
un caracter frumos şi bun.” 

„întru totul.” 

„Dar oare nu trebuie ca tinerii să aibă pretutindeni 
în vedere toate acestea, dacă ei urmează să facă ceea 
ce le este propriu ?” 

„Trebuie.” 

a „Aceste calităţi se găsesc din belşug în pictură şi 
în toate meşteşugurile asemănătoare, din plin se află 
şi în arta ţesutului şi broderie, în arhitectură şi în 
producerea celorlalte obiecte : in plus se regăsesc şi 
în firea trupurilor şi în cea a tuturor celorlalte vie¬ 
ţuitoare — în toate acestea există ţinuta frumoasă, 
cît şi cea urîtă. Cît despre ţinuta rea, lipsa de ritm 
şi lipsa de armonie, acestea sînt surori cu vorbirea 
urîtă şi cu caracterul urît ; celelalte sînt surori carac¬ 
terului contrar, cumpătat şi bun; dai şi imitaţiile 
/tuturor obiectelor şi vieţuitoarelor în care există 

armonie inimoasă şi ritm/ sînt surori cu acesţ ultim 
caracter.” 

„Aşa este.” 

„Dar oare numai poeţilor trebuie să ie prescriem t. 
şi să-i facem să arate în operele lor imaginea caracteru¬ 
lui bun, sau altminteri să nu creeze pe la n*i ? Ori 
aşa ceva trebuie cerut şi de la ceilalţi artizani ? Şi nu 
trebuie oare să-i oprim să arate caracterul urît, nesă¬ 
buit şi meschin, şi în imagini de animale, şi în clădiri 
sau în vreo altă lucrare, ori altminteri să nu poată şi 
să nu fie lăsaţi să lucreze pe la noi? Aceasta, pentru ca 
nu cumva paznicii, fiind crescuţi cu ajutorul imagini¬ 
lor în urîciune, culegînd şi păscînd, ca într-o păşune c 
rea, în fiece zi, cîte puţin din întregul ei, să pri¬ 
mească pe nesimţite un mare rău în sufletele lor. 

Ci trebuie ca ei să-i caute pe artizanii în stare, prin 
firea lor, să meargă pe urmele naturii frumosului şi a 
frumoasei ţinute, pentru ca, precum cei ce locuiesc 
intr-un loc sănătos, tinerii să aibă folos din toate, de 
oriunde le-ar sosi ceva vederii şi auzului provenit de 
la lucruri frumoase, în felul unui vînt aducător de 
sănătate, suflîud dinspre l»curi bune ; astfel încă din <3 
copilărie, pe nesimţite, el să aducă asemănarea, prie¬ 
tenia şi înţelegerea cu vorbirea frumoasă." 

„Intr-adevăr — zise el — aşa ar li cel mai bine 
crescuţi.” 

„Dar, Glaucon, — am spus eu — oare n-ar fi toc¬ 
mai hrana care se află în arta Muzelor cea mai potri¬ 
vită acestui scop ? Fiindcă, cel mai mult pătrund înlă- 
untrul sufletului atît ritmul cît şi armonia şi îl în¬ 
cing cu multă putere, aducînd după sine ţinuta fru¬ 
moasă, făcîndu-1 pe om, dacă e crescut cum trebuie, 
să o aibă, iar dacă nu, dimpotrivă. Şi de asemenea 
/e preţioasă arta Muzelor/ fiindcă cel hrănit cu ea cum 
trebuie poate simţi cu cea mai mare agerime, lucru¬ 
rile lăsate /de noi/ deoparte, care nu sînt frumos 
întocmite sau nu au crescut frumos. După ce omul 
nostru s-ar arăta nemulţumit din pricina acestora, 
el le-ar lăuda pe cele frumoase şi s-ar bucura de pe 
urma lor, primindu-le în suflet şi s-ar hrăni cu ele, 402 
ajungînd un om de ispravă — frumos şi bun. Iar 
pe cele urîte le-ar dojeni pe bună dreptate şi le-ar 

urî, încă copil fiind, înainte de a putea să dea socoteală 
cu mintea ; iar ajungînd la vîrsta raţiunii, el, cel cres¬ 
cut astfel, mai mult decît oricine, s-ar bucura de ea, 
recunoscînd-o, din pricina asemănării /cu lucrurile 
frumoase/” 116 . 

„Şi eu cred — vorbi el — că din această pricină, 
ei trebuie hrăniţi cu arta Muzelor.” 

„După cum — am spus eu — cunoaştem îndes¬ 
tulător literele atunci cînd ele, aşa puţine fiind, nu ne 
rămîn neştiute /în situaţiile/ în care apar şi nu le negli¬ 
jăm, pe motiv că nu le-am putea înţelege, nici cînd 
b apar într-un loc mare, nici într-unul mic, ci pre¬ 
tutindeni sîntem atenţi să le recunoaştem, deoarece 
ştim că nu vom ajunge cunoscători ai literelor, dacă 
nu vom face aşa.” 

„Adevărat.” 

„Pe de altă parte, după cum şi imaginile literelor, 
dacă ele ar apărea cumva în apă sau în oglindă, nu le 
vom recunoaşte înainte de a recunoaşte literele în¬ 
sele, căci recunoaşterea aceasta ţine de aceeaşi artă 
şi acelaşi studiu ...” 

„întru totul.” 

„. . . ei bine, pe zei, la fel stau lucrurile şi cu arta 
c Muzelor : nici noi, nici cei pe care dorim să-i educăm 
să fie paznici, nu vom ajunge iniţiaţi în ea, înainte 
de a cunoaşte felurile cumpătării, ale vitejiei, liber¬ 
tăţii, mărinimiei şi ale tuturor însuşirilor care sînt 
surori cu acestea, ca şi ale contrariilor lor, oriunde ar 
apărea, înainte de a le cunoaşte şi de a înregistra 
unde se află şi ele şi imaginile lor, fără să le neglijăm 
nici cînd apar în locuri mici, nici în cele mari, ci, dîn- 
du-ne seama că totul ţine de treaba aceleiaşi arte şi 
aceluiaşi studiu” 117 . 

„Neapărat” — răspunse el. 
d „Aşadar — am zis — dacă s-ar întîmpla ca cine¬ 
va să aibă un caracter frumos al sufletului şi o înfă¬ 
ţişare pe potriva sufletului, în armonie cu el, părtaşă 
la acelaşi model, un astfel de om ar fi cea mai fru¬ 
moasă privelişte pentru cel ce l-ar putea privi ?” 

„Şi încă cum!” 

„Or, lucrul cel mai frumos este şi cel mai îndrăgit ? ” 

„Cum de nu?” 

„Cel priceput la arta Muzelor, deci, ar iubi cel mai 
mult astfel de oameni, dar dacă el nu s-ar potrivi cu 
ei, nu i-ar iubi.” 

„Nu i-ar iubi — spuse — dacă omul respectiv 
ar avea vreun cusur sufletesc. Dar dacă ar fi vorba 
doar despre vreun cusur trupesc, ar stărui să voiască 
a-1 îndrăgi!” 

„Pricep, — am zis eu — ai, ori ai avut un iubit 
de acest fel! De acord ! Spune-mi însă : există ceva 
comun între cumpătare şi o plăcere exagerată?” 

„Cum aşa? Nu te scoate din minţi această plăcere, 
nu mai puţin decît durerea?” 

„Dar are ea ceva comun cu vreo altă virtute?” 

„Deloc.” 

„Dar cu nesăbuinţa şi nestăpinirea ?” 

„Mai mult decît cu orice altceva !” 

„Cunoşti vreo plăcere mai mare şi mai ascuţită 
decît iubirea trupească ?” 

„Nu, şi nici vreuna mai înnebunitoare” — zise el. 

„Dar iubirea cuvenită înseamnă să iubeşti cu 
cumpătare şi cu simţul artei Muzelor pe cel plin de 
ordine şi frumuseţe?” 

„Desigur.” 

„Deci îndrăgostitul vrednic de acest nume nu va 
avea nimic nebunesc în el şi nici înrudit cu nestăpî- 
nirea ?” 

„Nu va avea.” 

„Plăcerea aceasta /iubirea trupească/ deci nu va 
avea loc şi nu va servi la comuniunea dintre îndrăgos¬ 
tit şi iubit, care iubeşte, respectiv este iubit aşa cum 
trebuie ?” 

„Pe Zeus, — zise el — nu va avea loc, Socrate !” 

„Se pare, deci, că vei orîndui astfel lucrurile în 
cetatea pe care o durăm: ca îndrăgostitul, dacă vrea 
să ne asculte, să-l sărute pe iubit, să stea laolaltă cu 
el şi să-l atingă doar ca pe un fiu, de dragul lucrurilor 
frumoase 118 ; în rest, să aibă de-a face într-astfel cu cel 
pe care l-ar cultiva, încît niciodată să nu pară că rela¬ 
ţia lor a ajuns mai departe decît în acest punct. Iar 
dacă n-ar face aşa, să fie dojenit pentru lipsă de 

educaţie în ceie ale Muzelor şi lipsă de interes pentru 
tot ce-i frumos.” 

„Chiar aşa.” 


o 

A. „Nu ţi se pare — am spus eu — că am ispră¬ 
vit de vorbit despre arta Muzelor ? Unde a trebuit să 
ajungem, am ajuns. Căci ea trebuie să ducă la dragos¬ 
tea pentru frumos.” 

„De acord.” 

„Dar tinerii trebuie să capete şi o educaţie înteme¬ 
iată pe gimnastică 119 după cea întemeiată pe arta 
Muzelor.” 

„Ei bine?” 

d „Da, ei trebuie şi în acest fel să fie educaţi, încă 
din copilărie. Lucrurile ar putea sta cam aşa, iată : 
eu nu cred că un corp vrednic ar putea produce, prin 
puterea sa proprie şi un suflet bun ; dimpotrivă, cred 
că un suflet bun poate produce, prin puterea sa, un 
trup cît se poate de bun. Tu cum crezi?” 

„Tot aşa” — răspunse el. 

„Aşadar, dacă avînd grijă de judecată, i-ani încre¬ 
dinţa acesteia să hotărască ce-i trebuie trupului, iar 
noi n-am face decît să indicăm ideea generală, ca să 
e nu ne întindem cu vorba, n-am proceda just?” 

„Cu totul.” 

„Am spus că tinerii trebuie să se ferească de beţie. 
Căci oricui mai degrabă decît unui paznic îi poate fi 
permis să nu ştie unde se află.” 

„Ar fi şi de tot rîsul ca un paznic să aibă nevoie de 
alt paznic !” — făcu el. 

„Dar ce spui despre hrana lor ? Oamenii noştri 
iau parte la un aprig concurs, nu ?” 

„Da.” 

404 a „Dar oare condiţia atleţilor de pe-aici, li s-ar po¬ 
trivi?” 

„Pesemne că da.” 

„însă — am spus eu — această condiţie este 
somnolentă şi păgubeşte sănătatea. Nu vezi cum 
aceşti atleţi îşi dorm viaţa şi dacă îşi ies, fie şi puţin, 
din felul lor de trai. ei se îmbolnăvesc zdravăn ?” 

„Ba vâd.” 

„Aşadar cei ce sini atleţi în arta războiului au 
nevoie de nu exerciţiu măi complicat ; c vorba despre 
cei care trebuie să fie precum ciinii de veghe, care 
să vadă şi să audă cit se poate de bine, şi care, avîud 
de hitîmpinat, în campanii militare, multe schimbări 
în teiul apei de băut şi al mâncării, cît şi arşiţă şi b 
geruri, să nu aibă de suferit cu sănătatea.” 

„Aşa cred.” 

„Dar oare cea mai bună gimnastică nu este soră 
bună cu acea artă a Muzelor simplă, pe care am cer- 
cetat-o puţin mai înainte?” 

„Cum aşa?” 

„Este vorba despre o gimnastică simplă, potrivită 
şi mai ales de cea legată de război.” 

„în ce fel este aceasta?” 

„Ai putea afla şi de la Homer. Căci ştii că pe eroii 
care, în campania militară, se ospătează, nu-i hră¬ 
neşte nici măcar cu peşte, deşi ei se află lîngă mare, la c 
Hellespont, nici cu carne fiartă, ci doar cu carne friptă, 
care prieşte cel mai bine oştenilor. Căci, după cum se 
spune, prieşte mai bine să te slujeşti de focul însuşi, 
decit să porţi cu tine vase” 120 . 

„Desigur.” 

„Nici de mirodenii, pe cît ştiu, nu aminteşte 
Homer. Acest lucru îl cunosc atleţii — anume că cei 
ce vor un corp în bună formă, trebuie să se ferească 
de toate acestea.” 

„Pe bună dreptate se feresc ei.” 

„Atunci, dacă ţi se pare că aşa este drept, nu s-ar <î 
zice că lauzi ospăţul syracusan şi nici varietatea sici¬ 
liana a bucatelor.” 

„Nu cred.” 

„Nu primeşti ca o fată din Corint să se arate 
prietenoasă cu bărbaţii ce vor trebui să aibă o bună 
condiţie corporală.” 

„Fără îndoială.” 

„Te împotriveşti şi delicateselor patiseriei attice ?” 

,,E necesar.” 

„Cred că, dacă ara face asemănări, am asemui, pe e 
bună dreptate, întreagă această gastronomie şi 

întreg acest regim de viaţă cu melodia şi cîntarea 
trecute prin toate armoniile şi ritmurile.” 

„Cum să nu !” 

„Or, acolo au apărut nesăbuinţa şi diversitatea, 
aici se naşte boala. Simplitatea, dimpotrivă, în cazul 
muzicii, produce în suflete cumpătarea, iar cea din 
cazul gimnasticii produce în trupuri sănătatea, nu ?” 

„Nimic mai adevărat” — spuse el. 
a „Dar dacă nesăbuinţa şi boala umplu cetatea, 
oare nu se vor deschide multe tribunale şi cabinete 
medicale 121 , iar jurisprudenţa şi medicina nu se vor făli, 
atunci cînd mulţi oameni liberi se vor îngrămădi în 
acele locuri?” 

„Cum să nu !” 

„Vei găsi altă dovadă mai bună pentru reaua şi 
strîmba educaţie dintr-o cetate, decît că nu numai 
oamenii de rînd şi meşteşugarii, dar chiar şi cei care 
pretind că au primit o educaţie liberală, să aibă nevoie 
de medici şi de judecători dintre cei mai buni ? Nu 
b crezi că e ruşinos şi o bună dovadă de lipsă de educaţie, 
să fii silit să te slujeşti de un om drept sosit dintre 
străini, ca din partea unor stăpîni şi judecători, de¬ 
oarece tu însuţi eşti lipsit de principii morale proprii 
/în acest scop/ ?” 

„Cel mai ruşinos dintre toate !” — vorbi el. 

„însă nu ţi se pare încă şi mai ruşinos decît aceasta 
— am spus eu — ca cineva, nu numai să-şi cheltu¬ 
iască o mare parte din viaţă, fugind de învinuiri şi 
acuzînd prin tribunale, dar să se şi fălească cu aşa 
ceva, din pricina lipsei de gust, încredinţat că e gio- 
c zav la nedreptăţi şi că ştie bine să întoarcă totul şi 
că, avînd cunoştinţă de toate scăpările cu putinţă, 
se îndoaie ca o nuia ca să scape, încît să nu fie pedep¬ 
sit, iar toate acestea pentru lucruri mărunte şi ne¬ 
vrednice, fără să ştie cu cît este mai frumos şi mai 
bine să-ţi orînduieşti astfel viaţa încît să nu ai nevoie 
de un judecător care să moţăie... ?” 122 . 

„Ba da, acest lucru este încă şi mai ruşinos.” 

„Dar nu ţi se pare iarăşi ruşinos să ai nevoie de 
d medicină, nu pentru tămăduirea rănilor sau a unor 
epidemii, ci, ducînd o viaţă leneşă, cu regimul pe 
care l-am văzut, şi, umplîndu-te, ca o mlaştină îm- 

păţită de umori şi de miasme, să-i sileşti pe dibacii 
Asclepiazi să pună bolilor numele de «flatulanţe » 
şi «catarrhuri»?” 

„Chiar aşa — răspunse el — există tot felul de 
denumiri de boli, noi şi ciudate.” 

„Astfel de denumiri nu existau pe vremea lui 
Asclepios, — am zis eu — dovadă : fiii săi, la Troia, 
nu au mustrat-o pe femeia care i-a dat rănitului 
Eurypylos să bea vin de Pramnos, cu multă făină 
de orz presărată şi cu brînză rasă pe deasupra — lea¬ 
curi crezute a fi întăritoare — şi nici nu l-au privit 
cu dispreţ pe Patrocle care «doftoricea »” 123 . 

„Şi totuşi — spuse el — cam ciudată băutura 
asta pentru unul aflat în starea lui /Eurypylos/!” 

„Ba deloc, dacă te gîndeşti că Asclepiazii nu s-au 
slujit de acest fel «pedagogic» de acum de a tămădui 
bolile, fel ce nu exista înainte de Herodicos 124 . Herodi- 
cos, care era educator de meserie, îmbolnăvindu-se, 
a îmbinat gimnastica şi medicina şi s-a sleit maiîntîi 
şi cel mai mult pe sine însuşi, apoi pe mulţi alţii.” 

•„Cum adică?” — întrebă el. 

„Eungindu-şi moartea. Căci băgînd de seamă că 
nu se putea tămădui deoarece boala sa era incurabilă, 
a trăit tot doftoricindu-se toată viaţa, fără o clipă de 
răgaz; era sleit, îndată ce ieşea cumva din regimul 
obişnuit, şi tot aşa, murind greu, a ajuns prin iscu¬ 
sinţă la o vîrstă venerabilă.” 

„Frumoasă răsplată i-a adus arta sa!” 125 — ex¬ 
clamă el. 

„Da, sigur, aşa cum e probabil să pară celui ce 
ignoră că Asclepios, nu din neştiinţă sau din neprice¬ 
pere, n-a lăsat urmaşilor acest fel de medicină; ci, 
ştiind că oriunde există o bună orînduială, fiecare 
are de îndeplinit o anume treabă în cetate pe care, 
trebuie să o îndeplinească şi că nimeni nu are răgaz 
să-şi petreacă viaţa doftoricindu-şi suferinţa. O astfel 
de viaţă ni se pare ridicolă în cazul meşteşugarilor, 
dar nu şi în cel al bogaţilor şi al celor ce par a fi 
fericiţi.” 

„Cum aşa?” — zise. 

„Un dulgher, — am spus eu — dacă suferă de 
vreo boală, gîndeşte că poate să se vindece, bînd un 

leac dat de medic sau că poate scăpa printr-o pur- 
garc, cauteri/.are sau operaţie. Dar dacă vreun medic 
i-ar prescrie un regim îndelungat, punîndu-i scufe de 
lină în jurul capului şi tot ce mai urmează, i-ar spune 
degrabă medicului că nu are timp să bolească si că 
nici nu-i foloseşte să trăiască astfel, preocupat de 
e boală şi neglijîndu-şi îndeletnicirea. Apoi, l-ar trimite 
pe acel medic la plimbare şi, reluîndu-şi regimul 
obişnuit de mată şi însănătoşindu-se, ar trăi, făcîndu-şi 
treaba sa proprie. Iar dacă trupul său nu ar fi în stare 
să îndure aceasta, s-ar sfîrşi, scăpînd de toate!” 326 . 

„Atare medicină pare potrivită unui astfel de om.” 

407 a „Dar aceasta deci, fiindcă el avea o treabă, pe care 
dacă n-o făcea, nu-i slujea să trăiască!” 

„E limpede.” 

„Dar bogatul, zicem, nu are dinaintea sa o atare 
treabă, pe care, silit fiind să o lase, nu ar mai avea 
din ce să trăiască.” 

„Zice-se că nu are !” 

„înseamnă că nu cunoşti vorba lui Phocylides 327 , 
ce zice că oricine, atîta vreme cît arc din ce trăi, 
trebuie să practice virtutea.” 

„Ba da, — zise — cred că am mai auzit-o !” 

„Să nu ne certăm cu el pe acest subiect ! Dar să ne 
lămurim noi înşine : Oare bogatul nu trebuie să se 
preocupe de cultivarea virtuţii ? Oare viaţa nu este 
b de netrăit pentru unul care nu o cultivă ? Sau cumva 
regimul de om bolnav este o piedică pentru dulgberie 
şi alte meserii, fiindcă pretinde preocupare, dar nu 
împiedică deloc îndemnul dat de Phocylides ?” 

„O da, pe Zeus ! — făcu el — această grijă exee- 
^^sivă pentru corp, ce întrece orice preocupare pentru 
'ŞJP^imUastică, împiedică mai mult decît orice. E împo¬ 
vărătoare şi pentru treburile casei .şi în campaniile 
militare sau pentru ocuparea unor slujbe chiar seden¬ 
tare în stat”. 

„Cel mai grav este că împovărează orice fel de 
c învăţătură şi gîndurile şi îngrijirea pentru sine. /Omul 
preocupat de starea trupului său/ bănuie că durerile 
de cap i se trag de la filosofie, în cît nu e deloc chip ca, 
în acest fel. să cauţi şi să cercetezi virtutea. Căci 

ajungi să crezi că ea te face mereu să suferi şi eă 
durerile trupului nu se mai astîmpără.” 

„Pesemne: că aşa este’' — zise. 

„Munci să afirmăm că şi Asclepios, cunoscîndu-i 
pe cei sănătoşi trupeşte, prin fire şi regim de viaţă, 
dar ţintuiţi de vreo boală anumită, le-a arătat celor 
cu o astfel de constituţie arta medicinii. Cu ajutorul d 
leacurilor şi al bisturiului, ol alunga boala din ei şi le 
prescria un regim de viaţă normal, pentru ca nu 
cumva treburile obşteşti să aibă de suferit din partea 

lor. Dar el nu căuta ca, prin regim, să facă o viaţă 
rea şi lungă acelui om, al cărui trup era cu totul 
bolnav pe dinăuntru, tot trăgîndu-i şi turnîndu-i 
cu puţinul cîte o umoare, şi nu căuta să-l facă să aibă 
şi copii (în mod probabil, asemănători cu el). El nu 
credea că cel ce nu era în stare să trăiască cît e dat 
omului să trăiască, e musai să fie îngrijit, nefiindu-i e 
aceasta de folos nici lui însuşi, nici cetăţii.” 

„Un vajnic cetăţean — Asclepios al tău!” — 

spuse el. 

„Firesc — am spus eu — şi la fel erau şi feciorii 
săi, de vreme ce el era astfel. Nu vezi că la Troia, ei 
s-au arătat, deopotrivă, buni războinici, dar s-au 408 a 
slujit şi de medicină, în felul în care spun ? Nu-ţi 
aminteşti că lui Menelaos, rănit de către Pandaros : 

Singele lui l-au supt, presărînd ei leacuri dea¬ 
supra (II., IV, 218) r - 8 . 

Şi de asemenea, nu ţii minte că, după acest trata¬ 
ment, u-a fost nevoie ca Menelaos să bea sau să mă- 
ninee altceva decît ceea ce i-au prescris lui Eurypy- 

los, deoarece acele leacuri erau îndeajuns ca să vin¬ 
dece bărbaţi ce fuseseră sănătoşi înainte de a fi fost 
răniţi şi care duseseră un regim de viaţă bine orînduit, 
chiar dacă în acel moment se întîmpla să bea din b 
«kykeon » v - 9 . Dar /medicii aceia/ socoteau că oamenii 
bolnăvicioşi din fire şi nesăbuiţi nu aduc l ? »los, trăind, 

nici lor, nici altora şi că medicina nu este pentru 
unii ca aceştia, ce nu trebuie îngrijiţi nici dacă ar fi 
mai bogaţi ca Midas!” 

„Al naibii de iscusiţi îi faci pe feciorii lui Ascle¬ 
pios !” 

,,E şi cazul — am spus eu — deşi autorii de trage¬ 
dii, ca şi Pindar nu ne-ar crede. Ei pretind că Asclepios 
era fiul lui Apollon şi că aurul l-a convins să vindece 
un muribund, de unde i s-ar fi tras moartea prin trăs- 
c nire 130 . Potrivit celor spuse mai înainte, noi nu le vom 
crede pe amîndouă: dacă era fiu de zeu, nu putea pofti 
la cîştig, iar dacă da, atunci nu era fecior de zeu.” 

B. „Perfect, în privinţa acestora — zise el. Dar 
ce zici de următorul lucru, Socrate ? Oare nu trebuie 
să avem medici buni în cetate ? însă aceştia ar fi 
tocmai cei care ar avea de-a face cu cît mai mulţi 
d oameni sănătoşi, dar şi cu cît mai mulţi bolnavi. 
Iar judecătorii /buni/, în chip asemănător, vor fi cei 
care au de-a face cu firile cele mai deosebite.” 

„Desigur — am spus — că am în vedere /medici 
şi judecători/ foarte buni. Dar ştii pe care îi soco¬ 
tesc astfel?” 

„Dacă spui, /voi şti/.” 

„Am să încerc. Tu însă ai avut în vedere oameni 
neasemănători între ei, formulînd o singură între¬ 
bare.” 

„Cum aşa ?” 

„Medicii cei mai buni — am zis — ar apărea, 
dacă, începînd să înveţe arta aceasta încă din copi¬ 
lărie, ar avea de-a face cu trupuri cît mai multe şi cît 
mai bolnave şi dacă chiar ei ar suferi de toate bolile 
e şi nu ar fi prea zdraveni prin firea lor. Fiindcă eu nu 
cred că ei tămăduiesc trupul cu ajutorul trupului 
— n-ar fi cu putinţă vreodată ca acesta să fie sau să 
devină bolnav, /dacă ar putea vindeca/ — ci îl tămă¬ 
duiesc cu ajutorul sufletului, căruia nu-i este posibil 
să devină sau să fie bolnav şi totuşi să vindece bine.” 

„E drept.” 

409 a „Dar un judecător conduce sufletul cu ajutorul 
sufletului, prietene. Or, sufletului nu-i este îngăduit 
să fie crescut, de timpuriu, printre suflete rele şi să 
fi avut de-a face cu toate nedreptăţile şi sâ-şi 
fi trecut vremea cu fapte nedrepte, pentru ca să 
poată dovedi repede, pornind de la sine însuşi, nedrep¬ 
tăţile altora, precum ar face-o cu bolile trupului. Idm- 
potrivă, sufletul trebuie să fie neîncercat şi nepîngărit 

de urîciunea unor firi rele, atîta vreme cit este tînăr, 
dacă urmează ca, fiind un suflet frumos şi bun, să 
judece sănătos dreptatea. Iată de ce, tinerii cinstiţi, 
ce sînt simpli şi curaţi, apar lesne de amăgit de către 
oamenii nedrepţi, ca unii ce nu au într-înşii pildele pe b 
potriva celor nemernici.” 

,,într-adevăr — zise e 1 — aşa trebuie ei să fie.” 

„Un om în vîrstă — am spus eu — trebuie să lie 
bunul judecător, şi nu un tînăr, un om care a învăţat 
tîrziu ce este nedreptatea pe care nu şi-o ştie proprie, 
adăpostită în sufletu-i. Ci, observînd-o pe cea străină, 
din suflete străine, el află abia după multă vreme în 
ce fel este răul, folosindu-se însă de ştiinţă, şi nu de 
propria-i experienţă.” 

„Grozav om pare a fi un astfel de judecător !” c 

„Şi de ispravă, adică ceea ce tu ceri. Căci cel 
care are un suflet de ispravă, este /el însuşi/ om de 
ispravă. Dar judecătorul acela teribil şi care bănuie 
numai răul, care a făcut multe nedreptăţi el însuşi 
şi crede că e priceput şi iscusit cînd are de-a face cu 
unul pe măsura lui, se arată grozav cînd ia seama la 
acela, deoarece vede modelul ce-1 are în sine. în schimb 
ciud s-ar apropia de oameni buni şi venerabili, el apare d 
nerod, fiind lipsit de încredere atunci cînd n-ar trebui, 
nerecunoscînd un caracter sănătos, ca unul ce nu 
poartă /în sine/ un astfel de model. însă, cum el 
are de-a face mai des cu oameni răi decît cu oameni 
buni, îşi apare lui însuşi, dar apare şi celorlalţi a fi 
mai degrabă iscusit decît neghiob.” 

„E întru totul adevărat.” 

„Prin urmare, nu un astfel de judecător trebuie 
căutat, atunci cînd îl cauţi pe cel bun şi priceput, ci 
pe primul. Căci nu este cu putinţă ca răutatea să 
cunoască şi virtutea, cît şi pe sine. Virtutea, în 
schimb, atunci cînd timpul educă firea, va lua cunoştin¬ 
ţă atît de ea însăşi, cît şi de răutate. Iată de ce omul e 
acesta ajunge să fie priceput şi nu cel rău !” 

„De acord” — spuse el. 

„Nu tocmai o astfel de medicină şi de jurispru- 
denţâ vei orîndui în cetate ? Anume, acelea care îi 
vor îngriji pe cetăţenii bine înzestraţi trupeşte şi 

+10 a sufleteşte? Pe cei care nu sînt astfel, anume pe cei 
neisprăviţi trupeşte, /medicina/ îi va lăsa să piară, 
iar pe cei rău alcătuiţi sufleteşte şi incurabili /juris- 
prudenţa/ îi va osîndi la moarte.” 

,, în orice caz, acesta a apărut a ii lucrul cel mai 
bun atît pentru cei ce au astfel de beteşuguri, cit şi 
cetăţii.” 

„Iar tinerii — am spus — e limpede că \or fi 
cu luare-aminte faţă de folosul jurisprudenţei, dacă 
se vor sluji de acea artă a Muzelor simplă despre cme 
am afirmat că naşte cumpătarea.” 

C. ,,Euji, şi?” — zise el. 

b „Oare cel ce cunoaşte asemenea artă, nu va ur¬ 
mări şi o gimnastică întemeiată pe aceleaşi principii, 
dacă ar voi să nu aibă nevoie de medicină, afară doar 
dacă nu ar fi absolută nevoie ?” 

„Aşa cred.” 

„Bl priveşte exerciţiile fizice şi greutăţile în folosul 
înflăcărării din sufletul său ; pe aceasta se va strădui 
el să o trezească, mai curîud decît forţa fizică ; el nu 
va îndura exerciţii grele şi un regim alimentar special 
de dragul puterii trupeşti, aşa cum fac ceilalţi atleţi.” 

„Foarte adevărat” — spuse el. 

„Dar, Glaucon, — am zis eu — oare cei ce au 
c orînduit învăţătura prin arta Muzelor şi prin gimnas¬ 
tică, nu de aceea se crede că le-au orînduit, pentru ca 
una să aibă grijă de trup şi cealaltă de suflet ?” 

„Bi bine, şi?” 

„Se pare că pentru folosul sufletului mai mult şi 
mai mult au fost orînduite ambele!” 

„Cum aşa?” — întrebă el. 

„Nu-ţi dai seama — am zis eu — ce se întîmpiă cu 
însăşi mintea celor care, în cursul vieţii, se îndeletni¬ 
cesc cu gimnastica, dar nu se ating de arta Muzelor ? 
Sau cu a celor care procedează pe dos ?” 

„Despre ce anume — zise — vorbeşti?” 
d „Despre brutalitate şi duritate, pe de o parte, 
şi despre moliciune şi blîndeţe pe de altă parl.e.” 

„Alia ! — făcu el. Sinii că cei ce se slujesc doar de- 
gimnastică ajung mai brutali decît trebuie, iar cei ce 

se slujesc doar de arta Muzelor ajung mai molateci 
decît s-ar cuveni.” 

,,Desigur — înflăcărarea ar da sufletului brutali¬ 
tate, iar cel crescut ca lumea ar fi plin de bărbăţie ; 
dar, dacă s-ar adăuga prea multă înflăcărare, sufle¬ 
tul ar ajunge, probabil, dur şi nesuferit.” 

„Aşa cred şi eu” — zise el. 

„Dar firea filosofică n-ar cuprinde blîndeţea ? e 
însă prea multă blîndeţe ar produce mai multă 
slăbiciune decît trebuie, iu vreme ce omul crescut 
cum trebuie, e blînd, iar şi plin de măsură.” 

„Aşa este.” 

„Or, noi pretindem ca paznicii să aibă, în firea 
lor, ambele însuşiri ?” 

„K necesar.” 

„Nu trebuie atunci ca ele să fie armonizate între 

ele ?” 

„Cum de nu?” — spuse. 

„Sufletul cumpătat şi viteaz este, prin urmare, al 411 a 
omului la care ele sînt armonizate?” 

„Desigur.” 

„Cel spcrios şi necioplit al celui la care nu sînt ?” 

„Chiar aşa.” 

„Atunci, cînd cineva ar îngădui muzicii să toarne 
şi să iacă să curgă în sufletul său, prin urechi, ca prin 
gura cuptorului, acele armonii — despre care tocmai 
am vorbit — dulci, moleşitoare, de jale, şi dacă 
şi-ar petrece întreaga viaţă tot doinind şi lăsîndu-se 
şlefuit de cîntare, acest om, dacă ar ar'ea ceva înflă¬ 
cărare sufletească într-însul, mai iutii ar muia-o ca 
pe fier şi ar face-o folositoare din nefolositoare şi b 
dură. Dar dacă, contimiînd, nu s-ar opri, ci şi-ar 
fermeca sufletul /cu acea muzică/, tăria sa sufletească 
s-ar topi şi s-ar scurge, pînă ce el şi-ar topi toată pute¬ 
rea sa interioară şi ar tăia-o ca pe o coardă, din su¬ 
flet 131 , făcînd-o să fie un «molatec luptător 

,,Chiar aşa.” 

„Dacă omul nostru — am spus eu — ar fi prin 
firea sa, de la început lipsit de tărie, lucrul s-ar să- 
vîrşi repede. Dar dacă ar avea tărie şi înflăcărare, 
şi-ar face-o pe aceasta slabă, grabnic plecată, aprin- 
zîndu-se şi stingîndu-se repede şi iară pricini mari. 

Iuţi la tnînie şi porniţi ar fi astfel de oameni, în loc să 
c fie plini de forţă interioară; da, ei ar fi insuportabili!" 

„Hotărît că da!” 

„Dar ce s-ar întîmpla dacă omul s-ar trudi mult cu 
gimnastica şi s-ar ospăta /din belşug/, dar nu s-ar 
atinge de arta Muzelor şi de filosofie ? Oare nu cumva, 
devenind zdravăn trupeşte, s-ar umple şi cu minte 
sănătoasă şi cu înflăcărare, devenind mai viteaz de- 
cît era?” 

„Ba da.” 

d „Şi ce s-ar întîmpla dacă, nici pe mai departe, el 
nu ar avea nimic în comun cu Muzele ? Nu cumva do¬ 
rinţa sa de învăţătură, chiar dacă ar exista în suflet, 
dar negustînd din nici o învăţătură sau cerce¬ 
tare, nici de vorbă neavînd parte, nici de oricare 
altă artă muzicală, ar ajunge nevolnică, surdă şi 
oarbă, fiindcă nu a fost deşteptată, nici hrănită, 
simţămintele sale nefiind purificate?” 

„Ba da.” 

„Cred că un astfel de om va ajunge să urască cuvîn- 
tul ca şi Muzele; el nu se va folosi de grai ca să con¬ 
vingă, ci acţionează prin forţă şi sălbăticie faţă de 
e toate, precum o fiară, trăind în neştiinţă, strîmbătate, 
lipsă de ritm şi de har.” 

„Exact aşa se petrec lucrurile” — vorbi el. 

„Aş zice că vreun zeu a dăruit oamenilor pentru 
acestea două — înflăcărarea şi dragostea de înţelep¬ 
ciune — cele două arte — arta Muzelor şi gimnas¬ 
tica — şi nu pentru suflet şi corp (decît în al doilea 
rînd). Pentru înflăcărare şi iubirea de înţelepciune 
412 a deci, pentru ca ele să se armonizeze între ele, urmînd 
să fie întinse şi relaxate pînă la potrivire.” 

„Aşa se pare” — zise el. 

„Am spune dar, că cel ce îmbină cel mai bine gim¬ 
nastica cu arta Muzelor, acela este, cu adevărat, un de- 
săvîrşit muzician, stăpîn pe armonie, într-o măsură 
mult mai mare decît cel ce potriveşte corzile lirei 
între ele” 132 . 

„Pesemne că da, Socrate !” — spuse el. 

„Atunci, Glaucou, dacă este ca statul nostru să 

rămînă în fiinţă, avem nevoie de un conducător care 
să fie mereu astfel.” 

„Va trebui să-l avem, pe cît este cu putinţă.” 

6 

A. „Acestea ar fi deci tiparele educaţiei şi ale 
creşterii. S-ar putea, oare, deduce de aici şi cele ale 
dansului, ale vînătorii, jocurilor şi întrecerilor că¬ 
lare ? E limpede că acestea trebuie să urmeze primelor, 
iar ele nu mai sînt greu de aflat.” 

„Probabil — zise — că nu mai e greu.” 

„Bine, — am spus — dar ce-ar mai fi după aceas¬ 
ta de stabilit ? Oare nu care dintre /paznici / vor con¬ 
duce şi care vor fi cei conduşi ?” 13S . 

„Ei bine ?” 

„însă nu este limpede că vîrstnicii trebuie să fie 
conducători, iar tinerii supuşi ?" 

„Desigur.” 

„Dar nu /e limpede/ şi că /trebuie să conducă/ cei 
mai buni dintre ei ?” 

„Şi aceasta.” 

„Oare nu sînt cei mai buni dintre agricultori toc¬ 
mai cei mai pricepuţi la agricultură ?" 

„Ba da.” 

„Or, de vreme ce ei trebuie să fie cei mai buni 
dintre paznici, nu vor fi /conducătorii/ cei mai buni 
pentru paza cetăţii ?” 

„Ba da.” 

„Aşadar, ei trebuie să fie, pentru acest motiv, 
chibzuiţi, capabili şi plini de grijă faţă de cetate.” 

„Aşa este.” 

„însă de lucrul pe care s-ar întîmpla să-l iubeşti, 
te-ai şi' îngriji cel mai mult!" 

„Necesar.” 

„Dar un om iubeşte cel mai mult acel lucru, al 
cărui folos crede că s-ar potrivi cu al său propriu; 
cînd ar vedea că|acel lucru prosperă, omul s-ar gîndi 
că şi- el are vreun folos ; cînd nu, dimpotrivă.” •' 

„Aşa e” — zise. 

„Trebuie, prin urmare, aleşi, dintre paznici, acei 
bărbaţi, care ni s-ar părea nouă, cînd am cerceta, că 

vor face de-a lungul vieţii întregi şi cu toată silinţa, 
e ceea ce ar socoti că foloseşte cetăţii, iar ceea ce n-ar 
folosi, cu nici un chip nu ar voi să facă.” 

„Aceştia sînt vrednici de /conducere/, intr-ade¬ 
văr !” — spuse el. 

„Cred că trebuie vegheat ca, la orice vîrstă, ei să 
păzească acest principiu şi ca, nici ispitiţi, nici siliţi, 
să nu părăsească, prin uitare, opinia că trebuie făcut 
ceea ce este cel mai bine pentru cetate.” 

„Despre ce fel de părăsire vorbeşti?” — întrebă 
el. 

„Am să-ţi spun — am zis eu. Socot că mintea 
părăseşte o opinie fie de bunăvoie, fie fără voie; de 
a bunăvoie, cînd este vorba despre opinia greşită avută 
de cel ce învaţă ceva nou ; dar orice opinie adevărată 
este părăsită fără voie.” 

„Cazul opiniei părăsite de bunăvoie — zise — îl 
înţeleg ; pe celălalt însă aş dori să-l pricep.” 

„Cum aşa ? Oare nu crezi şi tu că oamenii se lasă 
lipsiţi fără voie de cele bune, dar că lipsa celor rele o 
acceptă de bunăvoie ? Pe de altă parte, nu este rău a 
te inşela asupra adevărului şi nu este un bine a avea 
parte de adevăr ? 134 în sfîrşit, nu ţi se pare că a opina 
ceea ce este înseamnă a avea parte de adevăr?” 

„Da, ai dreptate — spuse el — şieucredcăoamenii, 
fără voie, se lasă lipsiţi de opinia cea adevărată.” 
b „Dar oare nu păţesc ei aceasta, fie furaţi, fie vră¬ 
jiţi, fie siliţi?” 

„Nici acum nu pricep !" — vorbi el. 

„S-ar zice — am spus eu — că vorbesc ca pe scenă, 
/în enigme/! Numesc «furaţi » pe cei convinşi să îmbră¬ 
ţişeze o nouă opinie, ca şi pe cei ce o uită pe cea veche. 
Pe aceştia din urmă timpul, pe primii vorba /cuiva/ 
îi îndepărtează pe nesimţite de /opinia lor/. Acum 
înţelegi ?” 

„Da.” 

„îi numesc «siliţi » pe cei care din pricina vreunei 
dureri sau suferinţe ajung să-şi schimbe opinia.” 

„Şi pe aceasta am înţeles-o şi e drept ce spui”, 
c , ,Cît despre cei «vrăjiţi», după cîte cred, ai putea 
zijţe că aceştia sînt cei care îşi schimbă opinia, fie 
ademeniţi de vreo plăcere, fie resimţind vreo teamă.” 

„S-ar părea — spuse el — că vrăjeşte tot ceţa ce 
înşală.” 

„Şi acum să supunem cercetării ceea ce spuneam 
înainte : care sînt cei în stare să păzească cel mai bine 
acest principiu, anume că trebuie să facă ceea ce li se 
pare a fi cel mai bine pentru cetate. Trebuie vegheat 
ca, încă din copilărie, să li se încredinţeze acele sar¬ 
cini, pe care, mai mult ca pe oricare altele, ai voi să 
le uiţi sau care ar putea să te inducă în eroare. Iar 
ccl care nu uită sau e greu de înşelat, trebuie ales, 
celălalt, nu. Nu-i a sa ?” 

„Ba da.” 

„Şi trebuie să-i supunem la trudă, suferinţă şi 
luptă, iar acolo să avem în vedere acelaşi lucru.” 

„Aşa este.” 

„Nu trebuie să-i confruntăm însă şi cu al treilea 
tip /de probă/, cu «vraja»? După cum mînjii sînt 
duşi unde e zarvă şi gălăgie spre a se vedea dacă sînt 
sperioşi, tot aşa tinerii trebuie confruntaţi cu frica, 
dar şi cu plăcerile, urmînd să fie puşi la încercare mai 
abitir decît aurul în foc. Dacă în toate se arată ane¬ 
voie de vrăjit, ştiind să-şi ţină cumpătul, dacă sînt 
buni paznici lor înşişi dar şi artei Muzelor pe care au 
învăţat-o, arătîndu-se, în orice împrejurare, stăpî- 
niţi de ritm şi de armonie, ei ar fi, în acest fel, şi lor şi 
cetăţii de cel mai mare folos. Iar cel care, pus la încer¬ 
care, copil fiind, apoi tînăr şi bărbat, iese neatins 414 
mereu, trebuie aşezat cîrmuitor în cetate şi paznic 
şi trebuie să i se dea cinstiri atît în viaţă, cit şi după 
moarte, avînd parte mai mult decît toţi şi de mormînt 
însemnat şi de tot restul. Cel care nu este aşa, trebuie 
lăsat la o parte. Cam aşa văd eu, Glaucon, alegerea 
şi aşezarea cîrmuitorilor şi a paznicilor, ca principiu, 
şi nu cercetată cu de-amănuntul” 135 . 

„Şi eu văd lucrurile tot aşa” — spuse. 

„Dar oare nu este corect să-i numim pe aceştia 
«paznici desăvîrşiţi » şi faţă de duşmanii din afară, cît 
şi faţă de prietenii aflaţi înăuntru, astfel incit aceş¬ 
tia din urmă să nu voiască, iar primii să nu poată face 
rele ? Iar pe tineri, pe care acum i-am numit «paz¬ 
nici », să-i numim «ajutoare » şi «sprijin » pentru hotă- 
rîrile cîrmuitorilor?” 

„Şi eu cred astfel” — zise el. 

„Dar care ar fi oare mijlocul — am spus eu — de 
a-i face să creadă, dintre acele minciuni necesare 
c despre care vorbeam, una vrednică de tot, minţiţi 
fiind, mai întîi de toate, chiar eîrmuitorii înşişi, iar 
dacă aceasta nu este cu putintă, măcar restul cetă¬ 
ţii?” 

„La ce te referi?” 

„Nu-i ceva nou, ci e un fel de «poveste fenici¬ 
ană » 136 , petrecută deja în multe părţi mai înainte, 
după cum afirmă şi ne fac să credem poeţii. în tim¬ 
pul nostru însă nu s-a întîmplat aşa ceva şi nu ştiu 
dacă s-âr putea întîmpla ; trebuie multă putere de 
convingere pentru ca ea să izbîndească.” 

„Parcă te temi să vorbeşti!” 

„Vei vedea după ce voi vorbi că e firesc 5ă mă 
tem.” 

„Vorbeşte fără frică!” 

d „Vorbesc — deşi nu ştiu de unde să iau curajul 
sau de ce fel de vorbe mă voi sluji. Voi încerca mai 
întîi să-i conving pe eîrmuitorii înşişi şi pe ostaşi, 
apoi restul cetăţii, că toată învăţătura şi creşterea pe 
care noi le-am dat-o, s-ar fi petrecut precum în vis. 
în fapt, ei ar fi fost pe atunci sub pămînt, fiind acolo 
crescuţi şi plămădiţi atît ei, cît şi armele şi restul 
e echipamentului lor, atunci cînd ei au fost în între¬ 
gime alcătuiţi. Iar glia, fiindu-le mamă, i-a trimis 
sus la lumină. Iată de ce ei trebuie să privească şi să 
apere ţara unde se află, ca pe o mamă şi o doică, dacă 
cineva ar încălca-o, iar la ceilalţi cetăţeni trebuie să se 
gîndeaseă întocmai ca la fraţii lor şi fii ai gliei.” ' 

„Nu fără temei te fereai mai demult să spui. min¬ 
ciuna !” 

415 a „Vezi bine. Totuşi ascultă şi restul mitului : «Voi 
toţi cei din cetate — aşa le vom spune, plăsmuindu-le 
un mit — sînteţi fraţi, însă zeul care v-a plămădit 
a amestecat aur în facerea acelora dintre voi în 
stare să conducă. De aceea ei merită şi cea mai mare 
cinste. Cîţi le sînt acestora ajutoare, au argint în 
amestec, iar fier şi aramă se află la agricultori şi la 
ceilalţi meseriaşi 137 . Fiind voi toţi înrudiţi, veţi ză¬ 
misli copii mult asemănători cu voi înşivă; se poate 

însă întîmpla ca un copil de argint să se nască dintr- 
un părinte de aur şi dintr-unul de argint să se nască 
unul de aur şi aşa mai departe. Or, zeul porunceşte 
conducătorilor mai presus de orice, ca nimic să nu 
aibă mai abitir în pază şi nimic să nu vegheze mai cu 
străşnicie, decît pe odrasle. Anume : care /dintre me¬ 
tale/ este amestecat în sufletul lor. Şi, chiar dacă pro¬ 
priul copil s-ar naşte cu ceva aramă sau fier intr-insul, 
să nu se arate în nici un chip miloşi, ci, dîndu-i ceea 
ce merită firea sa, să-l trimită printre agricultori sau 
meşteşugari. Iar dacă, în schimb, printre aceştia 
s-ar naşte vreun copil avînd în el aur sau argint, să-l 
cinstească, urcîndu-1 printre paznici, ori printre aju¬ 
toare. Aceasta deoarece ar exista o profeţie, cum că 
cetatea va fi nimicită atunci cînd vor fi paznici de 
fier sau cînd omul de aramă va sta să păzească. » Ei, 
ai vreun mijloc ca să-i facem să creadă acest mit ?” 

„Ca ei înşişi să-l creadă — în nici un chip nu-i 
cu putinţă. Dar s-ar putea să-l creadă fiii lor şi restul 
oamenilor care vor veni după aceea.” 

„Chiar şi aşa ar fi bine — am zis eu — pentru ca 
ei să aibă mai multă grijă de cetate, cit şi unii de alţii, 
înţeleg cam ce vrei să zici: povestea aceasta va avea 
o înrîurire, dacă o va impune tradiţia. 

B. Noi însă, înarmîndu-i pe aceşti fii ai gliei, s.ă-i 
ducem înainte sub cîrmuirea mai marilor lor. Mergînd, 
ei să privească acel loc din cetate unde este cel mai 
potrivit să fie încartiruiţi. De acolo ar putea cel mai 
bine să-i ţină în frîu pe cei dinăuntru, dacă vreunul 
n-ar voi să asculte de legi, şi tot de acolo s-ar putea 
cel mai bine apăra de cei din afară, dacă vreun duş¬ 
man ar sosi, precum lupul la turmă. Odată încarti¬ 
ruiţi, după ce vor fi jertfit zeilor cuveniţi, să-şi facă 
sălaş, nu?” 

„Desigur” — răspunse el. 

„Dar nu /astfel să-l facă/, îneît să-i adăpostească 
iarna şi să le fie îndestulător vara ?” 

„Cum de nu ? Am impresia că ai în vedere felul 
locuinţelor.” 

.„Da,' — am zis — însă locuinţele unor oşteni, şi 
nu pe cele ale unor oameni^ahtiaţi după bani!” 

a ,,Prin cc se deosebesc unele de celelalte ?” — 
întrebă el. 

„Voi încerca să-ţi spun. Cel mai cumplit şi mai 
ruşinos lucru pentru păstori este să crească astfel de 
cîini drept ajutoare pentru turme, încît, din pricina 
nelegiuirii, a foamei sau a altui rău fel de a fi, 
cîinii înşişi să încerce să facă rău oilor, semănînd cu 
lupii şi nu cu cîinii.” 

„Cumplit lucru, — făcu el — cum de nu !” 
b „Aşadar, trebuie vegheat în orice chip ca ajutoa¬ 
rele noastre să nu facă aşa ceva faţă de cetăţeni, de 
vreme ce ei sînt mai puternici decît aceştia : să semene 
cu nişte stăpîni sălbatici şi nu cu nişte aliaţi bine¬ 
voitori.” 

„Trebuie vegheat.” 

„Dar oare n-ar fi ei înzestraţi cu cel mai mare simţ 
al grijii, dacă, într-adevăr, ar fi bine educaţi ?” 

„Chiar şi sînt!” — spuse el. 

Am adăugat: 

„Asupra acestui punct nu mai merită să insistăm, 
în schimb, merită să insistăm, dragă Glaucon, asu- 
c pra punctului pe care îl aminteam adineaori, anume că 
ei trebuie să aibă parte de o dreaptă educaţie — 
— care ar fi aceea — dacă urmează ca ei să se arate 
cît e cu putinţă de blînzi între ei cît şi faţă de cei pe 
care îi păzesc.” 

„Drept” — spuse el. 

„Orice om cu minte va zice însă că, după această 
educaţie, trebuie să fie orînduite şi locuinţele şi restul 
condiţiei lor, în aşa fel încît nici să nu-i oprească de a 
ii paznici cît de buni, nici să nu-i aţîţe să facă rău 
d celorlalţi cetăţeni.” 

„Omul acela va grăi ceva adevărat!” 

„Bxainiuează deci — am zis — dacă cei ce urmea¬ 
ză să fie paznici buni e bine să trăiască şi să locuiască 
în felul următor : mai întîi nici unul să nu posede 
avere proprie, afară de strictul necesar. Apoi nimeni 
să nu aibă vreo încăpere sau vreo cămară în care să nu 
e poată intra cel care voieşte. Din partea celorlalţi ce¬ 
tăţeni (după ce au stabilit /cît e nevoie/) ei să primească 

drept simbrie pentru pază cele necesare traiului, cîte 
sînt îndestulătoare pentru nişte bărbaţi exersaţi în 
ale războiului, cumpătaţi şi viteji, astfel încît nici 
să nu le prisosească în timpul anului, nici să nu aibă 
vreo lipsă. Să mănînce la mese comune, precum cei 
încartiruiţi împreună. Să li se spună că aur şi argint 
au, dat de zeu, veşnic în suflet şi că nu mai au ne¬ 
voie şi de cele pămînteşti, precum şi că nu se cuvine 
să pîngărească posesiunea acelui aur /divin/, ameste- 
cîndu-1 cu cel pămîntesc. Aceasta, deoarece multe 
strîmbătăţi se trag din banul celor mulţi, pe cînd al 
lor este neatins şi curat. Şi numai lor, dintre cetăţeni, 4 i7 a 
nu le este îngăduit să aibă de-a face cu aurul şi argin¬ 
tul, nici să stea sub acelaşi acoperiş /cu ele/, nici să aibă 
podoabe /din aceste metale/, nici să bea /din cupe/ de 
aur sau argint, deoarece în felul acesta doar s-ar păstra 
pe sine şi ar păstra şi cetatea. Căci atunci cînd ei ar 
dobîndi un pămînt propriu, locuinţe şi bani, vor fi 
preocupaţi de casă şi pămînt, şi nu de pază. Vor ajunge b 
stăpîni şi duşmani celorlalţi cetăţeni, în loc de aliaţi, 
urînd şi fiind urîţi, uneltind şi îndurînd uneltiri, şi 
astfel îşi vor petrece întreaga viaţă. Ei se vor teme 
mai mult şi mai degrabă de cei din interior decît de 
duşmanii de afară, năpustindu-se în goană spre pier¬ 
zanie — ei şi restul cetăţii. Iată de ce, să spunem 
că aşa trebuie să fie înzestraţi paznicii în privinţa 
locuinţei şi a celorlalte şi că asemenea norme trebuie 
să legiuim. Nu-i aşa ?” 138 . 

„întru totul” — răspunse Glaucon. 

(Cartea a IV-a) Aici interveni Adeimantos : 419 a 

„Ce ai avea de spus în apărare, Socrate, — zise 
el — dacă cineva ar zice că tu nu îi faci fericiţi pe 
aceşti bărbaţi, şi aceasta datorită lor înşişi, cărora, 
în fapt, cetatea le aparţine ? Căci ei nu se bucură de 
nimic din cetate, precum alţii 139 . Ei nu au pămînturi, 
nu-şi clădesc case mari şi frumoase, nu posedă cele ce 
se cuvin înzestrării acestora, nu aduc zeilor jertfe 
proprii, nu primesc oaspeţi, nu au — ceea ce tu toc¬ 
mai ai spus — aur şi argint, ea şi tot ceea ce se soco¬ 
teşte că aparţine celor ce năzuiesc să fie fericiţi. Ci 
— ar zice el — exact ca nişte simbriaşi de ajutor, 

420 a par ei să şadă în cetate, nefăcînd altceva decît să 
stea de veghe.” 

,,Da, —am zis eu — şi încă asta o fac doar pentru 
mîncare, căci ei nu primesc simbrie peste mîncare, 
precum ceilalţi, astfel îneît nu le va fi cu! putinţă 
să plece pe cont propriu, dacă ar dori, nici să plătească 
curtezane, nici să facă cheltuieli în altă parte,! dacă 
ar voi, pentru ceea ce oamenii, socotiţi fericiţi, îşi 
clieltuie banii. Astfel de lucruri şi altele numeroase 
de acelaşi fel le-ai lăsat în afara acuzaţiei.” 

„Bine, — zise el — ia atunci şi aceste acuzaţii 
în seamă!” 

b ,,Ce vom spune în apărare, întrebi ?” 

„Da.” 

„Mergîhd pe aceeaşi cale /ca pînă acum/, vom 
afla ceea ce trebuie răspuns. Vom zice că n-ar fi 
de mirare dacă, chiar şi aceşti bărbaţi, trăind astfel, 
nu ar fi foarte fericiţi 140 . însă noi, întemeind ce¬ 
tatea, nu avem în vedere ca un singur grup să fie, 
în mod deosebit, fericit, ci ca întreaga cetate să fie 
astfel, pe cît este cu putinţă de mult. Ne-am gîndit 
că într-o astfel de cetate am putea cel mai bine 
găsi dreptatea, aşa cum, în cea întru totul rău 
întemeiată, am afla /cel mai bine/ nedreptatea, 
şi că, uitîndu-ne la ele, am putea judeca ceea ce căutăm 
c de multă vreme. Aşadar, plămădim acum, credem 
noi, cetatea fericită şi nu putem să aşezăm deoparte 
cîţiva oameni într-însa, care să fie fericiţi, ci pe 
ea întreagă trebuie să o facem astfel. Apoi o vom 
cerceta pe cealaltă, opusă acesteia. 

Aceasta este ca şi cînd cineva pe-ar mustra cînd 
am face o statuie, spunînd că. nu aşternem cele mai 
frumoase culori pe la părţile cele mai frumoase ale 
făpturii.. Ochii — partea cea mai frumoasă — nu 
ar fi vopsiţi cu purpură, ar zice omul, ci doar cu 
d negru. Faţă de acestea, cred că ne-am apăra cum se 
cuvine zicînd : «Minunat, om, nu socoti că. noi trebuie 
să pictăm nişte ochi atît de frumoşi, îneît nici să 
nu mai pară a fi ochi, nici să facem la fel în cazul 
celorlalte părţi, ci bagă de seamă dacă, dînd fiecărei 
părţi ceea ce i se cuvine, facem ca întregul să fie 



REPUBLICA. PARTEA A II-A 


199 


frumos. Iar, în cazul nostru, nu ne sili să. dăm paz¬ 
nicilor o astfel de fericire care îi va face să fie orice 
mai degrabă decît paznici. Putem, fireşte, să-i înveş- 
mîntăm şi pe agricultori cu mantia de tragedian 
şi să le punem aur împrejurul creştetului, cerîndu-le 
să lucreze de plăcere .pămîntul, Am şti să-i aşezăm 
şi pe olari lungiţi la dreapta 141 unde, bînd 
şi ospătîndu-se înaintea focului, să se servească de 
roata pusă deoparte, nu mai mult decît le-ar fi pe 
plac să olărească. Putem pe toţi ceilalţi să-i' facem 
în acest fel fericiţi, incit toată cetatea să fie ferice. 
Nu ne mustra, aşa cum faci! Căci dacă te-am asculta, 
nici agricultorul nu' va fi agricultor, nici olarul olar, 
nici vreun altul nu va avea vreuna din înfăţişările 
prin întrunirea cărora se naşte cetatea. Nu-i chiar 
aşa de grav acest lucru în privinţa altora : căci apă- 
rînd nişte peticari 142 neisprăviţi şi corupţi, ce pretind 
că-şi fac meseria, fără s-o facă, nu se' întîmplă 
nimic grozav pentru cetate. Dar dacă apar pă¬ 
zitori ai legii şi ai cetăţii, care nu sînt ceea ce 
par a fi, poţi vedea că ei prăpădesc în întregime 
cetatea toată şi că doar ei au prilejul să-şi dureze 
locuinţe frumoase şi să fie fericiţi. » Dacă noi, .pe 
de o parte, îi facem pe paznici cu adevărat cît mai 
puţin vătămători pentru cetate, iar acel om, pe de 
alta, vorbeşte despre nişte agricultori de parcă ar 
vorbi despre nişte meseni fericiţi ce ar fi ca la o 
sărbătoare, şi nu într-o cetate, el ar avea în vedere 
altceva decît o cetate. Trebuie să cercetăm dacă 
vom rîndui paznicii, privind /la ce voieşte acel om/, 
pentru ,ca lor să le sosească cît mai multă fericire, 
sau dacă, avînd în vedere fericirea obştii întregi, 
trebuie urmărit dacă aceasta are parte de ea. Iar 
pe ajutoare şi pe paznici trebuie să-i silim şi să-i 
convingem să facă în aşa fel, încît să devină cît 
mai buni artizani ai sarcinii ce le revine lor înşişi, 
şi pe toţi ceilalţi la fel. Astfel, întreaga cetate sporind 
şi fiind bine întemeiată, trebuie îngăduit ca natura 
lucrurilor să ofere.fiecărei clase participare la fericire.” 

C. „îmi pare — zise — că vorbeşti cum trebuie.” 

„Dar oare o să-ţi par a vorbi cum trebuie şi 
despre un lucru înfrăţit cu cel la care m-am referit ?” 

„Care anume ?” 

„Cercetează dacă nu cumva lucrul acesta îi corupe 
şi pe ceilalţi meşteşugari, astfel încît ei demn nevred¬ 
nici !” 

„Despre ce anume vorbeşti ?" 

„Despre bogăţie — am spus eu — şi despre să¬ 
răcie.” 

„Cum aşa ?” 

„Uite cum : crezi că un olar care s-ar îmbogăţi, 
ar mai voi să-şi facă meseria ?” 

„Defel” — spuse. 

„Va ajunge deci mai leneş şi mai nepăsător decît 
era?” 

„Hotărît!” 

„Va deveni, aşadar, un olar mai rău?” 

„Cu mult mai rău.” 

„Dar şi cel care nu are unelte ori altceva dintre 
cele trebuincioase meseriei, din pricina sărăciei, va 
lucra mai rău şi, de asemenea, îi va face pe fiii săi sau 
pe alţii, pe care i-ar învăţa meseria, răi meşteri.” 

„Cum de nu!” 

„Aşadar, atît produsele meşteşugarilor, cit şi 
meşterii înşişi vor fi mai răi din pricina acestora 
amîndurora — sărăcia şi bogăţia.” 

„Aşa se pare.” 

„Deci am aflat încă o categorie de lucruri asupra 
căreia paznicii trebuie să vegheze ca nu cumva să 
se strecoare pe ascuns în cetate.” 

„Care anume?” 

„Bogăţia şi sărăcia — am zis eu. Prima aduce 
după sine moliciunea, trîndăvia şi inovaţiile, a doua 
— meschinăria şi incapacitatea de a munci bine, pe 
lingă inovaţii.” 

„Desigur — spuse el. însă priveşte şi acest aspect, 
Socrate: cum va fi cetatea noastră în stare să se 
războiască, lipsită fiind de avere, dacă va trebui 
să se războiască cu vreo cetate mare şi bogată?” 

„E vădit — am spus eu — că împotriva uneia 



REPUBLICA. PARTEA A II-A 


201 


ca aceasta îi va fi mai greu ; împotriva a dou.ă însă 

— mai uşor !” 

j 

„Cum aşa?” 

„Mai iutii, dacă ar trebui să lupte, oare nu se vor 
bate oamenii noştri încercaţi în război cum sînt, 
împotriva unor oameni bogaţi ?” 

„Ba da.” 

„Ei bine, Adeimantos, nu ţi se pare că un pugilist 
antrenat cit e cu putinţă de bine s-ar bate lesne cu doi 
care nu cunosc pugilatul, inşi bogaţi şi plini de osînză ?” 

„Nu-i prea sigur — spuse el — dacă ar trebui 
să se bată cu amîndoi deodată.” 

„Ba da, dacă ar putea ca, fugind puţin, să-l 
lovească pe primul care l-ar urmări şi ar face aceasta de 
mai multe ori, în soare şi arşiţă. Oare nu ar putea 
birui un astfel de om pe mai mulţi de acest fel ?” 

„Desigur, nu ar fi de mirare.” 

„Dar nu crezi că bogaţii se pricep totuşi mai bine 
la pugilat decît la arta militară, prin ştiinţa şi ex¬ 
perienţa ce le au ?” 

„Ba da.” * 

„Atunci oamenii noştri — antrenaţi cum sînt 

— se vor bate lesne, probabil, cu duşmani de două 
şi de trei ori mai numeroşi.” 

„Sînt de acord — zise — şi găsesc că ai dreptate.” 

„Ce-ar fi dacă ei ar trimite celeilalte cetăţi o solie 
şi le-ar spune / celor din ea / chiar adevărul, anume: 
«Noi nu folosim nici aur, nici argint şi nici nu ne 
este îngăduit să-l avem; vouă însă vă este. Aliaţi-vă 
cu noi şi veţi avea bogăţiile altora. » Crezi că, auzind 
acestea, ei vor alege să lupte cu nişte cîini plini de 
tărie şi aprigi, mai degrabă decît ca, împreună cu 
cîinii, să atace oile grase şi fragede ?” 

„Asta nu cred. Dar dacă într-o singură cetate 
s-ar aduna averile altora, bagă de seamă să nu răsară 
vreo primejdie pentru cetatea cea lipsită de bogăţie!” 

„Fericit om eşti — am spus eu — dacă socoţi 
că e cuvenit să numeşti şi altă aşezare «cetate», 
în afară de cea pe care noi o înjghebăm!” 

„Dar cum altfel?” 

„Celelalte trebuie numite cu mai multe nume. 
Căci fiecare dintre ele reprezintă mai multe cetăţi 
şi nu doar «o cetate», vorba jucătorilor 143 . Orice 
s-ar petrece,/într-o cetate/ sînt, de fapt, două, duş¬ 
mane între ele, una a săracilor, cealaltă a bogaţilor. 
Dar în fiecare dintre acestea două sînt, iarăşi, multe 
altele şi ai greşi cu totul, dacă te-ai apropia de ele 
ca de una singură. Dar dacă le-ai trata ca pe multe, 
oferind unora /dintre cetăţeni/ averea, slujbele sau 
chiar persoanele celorlalţi, te-ai putea folosi mereu de o 
puzderie de aliaţi şi ai avea de-a face cu puţini 
duşmani. Cît timp cetatea ta ar trăi în cumpătare, 
aşa cum am rînduit, ea va fi cea mai mare, nu cu 
numele, ci în adevăr cea mai mare, chiar dacă cei 
ce s-ar bate pentru ea n-ar fi decît o mie de oameni. 
O astfel de cetate, mare şi una, nu vei găsi uşor 
nici la greci, nici la barbari, ci vei afla doar multe, 
care par a fi / astfel / arătînd chiar de multe ori 
mai mari, decît este a noststră. Sau vezi lucrurile 
altfel?” 

„Nu, pe Zeus!” — răspunse el. 

D. „Atunci — am zis eu — acesta ar fi cel mai 
bun hotar, la care cîrmuitorii noştri trebuie să ia 
seama, anume cît de mare să facă cetatea noastră 
şi cît pămînt să dea unei asemenea cetăţi, nesinchi- 
sindu-se de rest.” 

„Care este hotarul?” — întrebă el. 

„Cred că următorul — am spus eu. Cetatea să 
poată creşte atît de mare, cît, crescînd, să voiască 
totuşi a rămîne una; mai mult nu.” 

„E bine aşa.” 

„Iată însă că vom prescrie o nouă poruncă paz¬ 
nicilor — să vegheze ca, în nici un chip, ea să nu 
se arate a fi nici prea mică, nici prea mare, ci îndes¬ 
tulătoare şi unică” 144 . 

„Probabil că le vom prescrie o poruncă neînse¬ 
mnată!” — zise. 

„Mai există o poruncă încă şi mai neînsemnată 
decît aceasta, una despre care am amintit şi înainte, 
anume că, dacă printre paznici s-ar naşte vreun copil 
nevrednic, să-l trimită în altă clasă, iar dacă printre 

ceilalţi s-ar naşte vreunul vrednic, să-l adpcă în 
rîndul paznicilor. Acest principiu voia să arate că 
şi ceilalţi cetăţeni, fiecare în parte, să facă un sin¬ 
gur lucru şi. numai unul, acela pentru care sînt dă¬ 
ruiţi de fire, pentru ca, fiecare făcîndu-şi treaba 
proprie, să fie unul singur şi nu mai mulţi, şi astfel 
întreaga cetate să crească, ca una singură şi nu ca 
mai multe.” 

,,Porunca aceasta este, intr-adevăr, încă şi mai 
măruntă decît celelalte !” 

„Noi nu le prescriem, bunul meu Adeimantos, 
— aşa cum ar putea crede cineva — reguli multe 
şi mari, ci toate sînt mărunte, dacă ei veghează asupra 
acelui unic principiu pomenit şi /într-adevăr/ mare, 
sau, mai degrabă, suficient decît mare.” 

„Care anume ?” — întrebă. 

„Educaţia şi creşterea copiilor — am spus eu. 
Căci dacă, fiind bine educaţi, vor deveni bărbaţi 
măsuraţi, ei vor păzi cu uşurinţă aceste reguli, cît 
şi altele pe care acum le lăsăm deoparte, posesia 
femeilor, procreaţia, căsătoriile, de vreme ce trebuie 
ca toate acestea să fie puse cît mai mult în acord 
Cu proverbul «comune sînt cele ale prietenilor))”. 

„Ar fi şi foarte just” — zise. 

„Iar dacă înjghebarea statului odată s-ar pune 
bine în mişcare, va merge precum un cerc, tot 
crescînd: căci creşterea şi educaţia sănătoase nasc 
firi bune, şi invers: firile vrednice care au primit 
o astfel de educaţie, zămislesc firi încă şi mai bune 
decît ele, deoarece atît în alte privinţe, dar şi în ceea 
ce priveşte zămislirea, / se întâmplă la oameni /, ca 
la celelalte animale.” 

„Verosimil.” 

„Pe scurt cei ce au grijă de cetate trebuie să aibă 
în vedere ca un lucru anume să nu o nimicească 
pe ascuns, ci, mai mult decît orice, ei să vegheze 
asupra lui: să nu apară inovaţii, în afara rînduielii, 
în gimnastică şi în arta Muzelor, ci 145 să le păzească 
pe cît este cu putinţă. Să se teamă cînd ar auzi 
pe cineva spunînd : 

...preţ se pune mai mult pe cîntarea 

cea care nouă s-aude în a aezilor gură. (Od., I, 

352 — 353 ). 

,,Bi să se teamă ca nu cumva cineva să-şi în- 
c chipuie că poetul ar da glas, nu unui cîntec nou, 
ci unui chip nou de a cînta şi să laude aceasta. 
Căci nu trebuie nici lăudat, nici acceptat aşa ceva. 
Ei trebuie să se ferească de schimbări, de introducerea 
unui nou fel de artă a Muzelor, aceasta fiind întru 
totul plină de primejdii. Fiindcă nicăieri nu se schim¬ 
bă canoanele muzicale, fără schimbarea legilor po¬ 
litice celor mai însemnate, după cum afirmă şi Damon, 
iar eu cred aceasta.” 

,,Socoteşte-mă şi pe mine — vorbi Adeimantos 
— printre cei ce o cred.” 

d „Paza faţă de schimbări politice trebuie, pe cit 
se vede, să fie aşezată de către paznici tocmai aici, 
în arta Muzelor !” 

,,E vădit — zise el — că fărădelegea, pe ascuns, 
cu uşurinţă se strecoară.” 

„Da, — am zis eu — ea se naşte ca în joacă 
şi pare că este nevătămătoare.” 

„Nici nu vatămă nimic altceva — spuse — decît 
că, puţin cîte puţin cuibărindu-se în om, tot picură 
încetişor în caractere şi în îndeletnicirile oamenilor. 
Apoi, de aici, răsare mai mare, în relaţiile dintre 
oameni, iar de la acestea, păşeşte sfruntată către 
e legi şi orînduirea statului, pînă ce, într-un sfîrşit, 
ea ar răsturna totul, atît în viaţa fiecăruia, cît şi 
în cea a obştii.” 

„Bun, aşa e?” — am spus eu. 

„Aşa cred” — făcu el. 

„Nu stau atunci lucrurile întocmai cum spuneam, 
anume că odraslele noastre trebuie să aibă parte 
de o educaţie în spiritul legilor 146 Ws fiindcă, dacă ea le 
ocoleşte şi copiii fac la fel, ar fi cu neputinţă ca din 
aceşti copii să iasă bărbaţi cu respectul legilor şi vred- 
425 a nici ?” 

„Cum de nu!” 

„Dar cînd copiii, începînd să se joace frumos, 
ar primi buna legiuire prin mijlocirea artei Muzelor, 

toate la ei se vor desfăşura şi vor spori invers decît 
la ceilalţi, buna legiuire 146 îndreptînd ceea ce, mai 
înainte, în cetate, era prăbuşit la pămînt.” 

„Adevărat” — spuse el. 

„Aceştia află atunci — am spus eu — şi acele 
reguli ce par neînsemnate, pe care cei de dinainte 
le nimiciseră pe toate.” 

„Care anume?” 

„Următoarele : ca tinerii să păstreze tăcerea faţă 
de cei vîrstnici, apoi cum să stea ei culcaţi /la mese/, 
cum să se ridice, grija faţă de părinţi, cum să se tundă, 
cum să se îmbrace şi să se încalţe, precum şi tot 
ce ţine de aspectul corpului şi aşa mai departe, 
nu crezi?” 

„Ba da.” 

„N-are rost să reglementezi astfel de chestiuni, 
căci ele nu apar şi nici nu s-ar putea menţine doar 
pentru că ar fi reglementate prin vorbă sau scris”. 

„Cum aşa?” 

„Sînt sorţi buni, Adeimantos, — am spus eu — 
ca ele să fie urmarea educaţiei, orientîndu-se după 
orientarea acesteia; sau nu crezi că asemănătorul 
atrage asemănătorul ?” 

„Ei bine?” 

„Şi aş zice că el ajunge, pînă la urmă, să se 
desăvîrşească într-un lucru complet şi viguros, fie 
bun, fie dimpotrivă.” 

„Cum altfel?” 

„De aceea — am vorbit eu — nu mă voi apuca 
să orinduiesc şi alte probleme asemănătoare.” 

„E normal.” 

„Pe zei! Oare trebuie să îndrăznim a legiui vreuna 
dintre problemele pieţei, privitoare la relaţiile pe 
care oamenii le au acolo între ei, la relaţiile meseria¬ 
şilor, sau la sudălmile, ocările, plîngerile, aşezarea 
judecătorilor, ori dacă vreuna dintre taxe, fapte 
sau învoieli este necesară, fie în pieţe, fie în porturi 
în fine, tot ce mai ţine de piaţă, oraş sau de port 
şi tot restul?” 

„Nu se cade să prescriem aşa ceva unor bărbaţi 
e de ispravă. Ei singuri vor găsi cu uşurinţă majori¬ 
tatea acestor legiuiri.” 

„Da, prietene, dar numai dacă un zeu le-ar da 
lor putinţa de a-şi păstra legile pe care le-am exa¬ 
minat mai înainte !” 

„Căci de nu, — vorbi el — tot adăugind mereu legi 
şi îndreptîndu-le, îşi vor petrece viaţa închipuindu-şi 
mereu că vor pune mîna.pe cea mai bună!” 

„Adică — zici tu — astfel de oameni vor trăi 
precum bolnavii aceia care nu vor, din pricina ne¬ 
săbuinţei, să-şi părăsească regimul rău de viaţă.” 

„Hotărît că da.” 

a „Ei da, ei măcar au o viaţă plăcută! Se tot 
doftoricesc şi nu izbutesc nimic, doar că bolile le 
sporesc în mărime şi varietate. însă ei păstrează 
mereu nădejdea că, dacă cineva le-ar prescrie vreun 
leac, se vor însănătoşi de pe urma lui.” 

„Astfel arată într-adevăr — zise el — reacţiile 
unor asemenea bolnavi.” 

„Dar nu-i nostim să vezi că ei îl socotesc cel. 
mai odios pe omul care le zice adevărul, anume 
că pînă ce nu vor înceta cu beţia, ghiftuiala, desfrîul 
b cărnii şi trîndăvia, nu le vor folosi nici leacuri, nici 
cauterizări, nici operaţii, nici descîntece, nici amulete, 
nici orice altceva dintre acestea?” 

„Cîtuşi de puţin — spuse el. Să te superi pe cel 
ce grăieşte cu miez, nu este deloc nostim !” 

„S-ar părea că nu prea lauzi astfel de oameni.” 

„Nu, pe Zeus !” — făcu el. 

„Deci nu vei lăuda nici cetatea întreagă, 
dacă — aşa cum spuneam — ar face ceva asemă¬ 
nător. Sau nu ţi se pare că cetăţile rău cîrmuite 
c procedează la fel cu aceşti bolnavi ? Ele îi previn 
pe cetăţeni că îi paşte moartea, dacă ar cuteza să-i 
schimbe felul de a fi. Dar cel care s-ar îngriji cu iu¬ 
bire de aceste legi, care le-ar face pe plac, le-ar 
măguli şi le-ar anticipa voinţa, arătîndu-se iscusit 
în împlinirea tuturor acestora, va fi un bărbat de 
ispravă, priceput nevoie mare şi va fi preţuit de 
către acele cetăţi.” 



REPUBLICA. PARTEA A II-A 


207 


„La fel mi se pare că procedează şi nu văd nimic 
de laudă.” 

„Dar ce spui despre cei ce vor şi stăruie să aibă 
grijă de aceste cetăţi ? Nu le admiri curajul şi în- 
demînarea?” 

„Ba da, — zise — îi admir, dar nu şi pe cei 
amăgiţi de către /acele cetăţi/ şi care îşi închipuie 
că sînt mari politicieni, pentru că mulţimea îi laudă.” 

„Ce spui? Nu te arăţi necruţător faţă de ei? 
Sau crezi că este cu putinţă ca un om ce nu ştie 
să măsoare, atunci cînd mulţi alţii la fel cu el îi tot 
spun că el are patru coţi, să nu creadă aceasta despre 
sine ?” 

„Nu-i cu putinţă.” 

„Atunci nu te supăra ! Căci cei mai nostimi din¬ 
tre toţi sînt aceştia, care tot legiuiesc şi tot îndreaptă, 
aşa cum am văzut, închipuindu-şi mereu că au aflat 
marginea răului din relaţiile oamenilor şi din ce¬ 
lelalte situaţii la care mă refeream, fără să ştie că, 
în fapt, ei decapitează o Hydră.” 

„într-adevăr — spuse el — nu altceva fac.” 

„Eu unul — am zis — aş crede că adevăratul 
legiuitor nu trebuie să se ocupe cu atari legiuiri 
/mărunte/ şi cu acest aspect al orînduirii nici într-o 
cetate rău întocmită, nici într-una bine întocmită, 
în prima, fiindcă este nefolositor şi nu duce la nimic ; 
în cealaltă, fiindcă, dacă acolo cineva ar afla cîteva 
principii generale, celelalte ar urma de la sine, de- 
curgînd din cele de dinainte.” 

„Ce ne-ar mai rămîne atunci de legiuit ?” — în¬ 
trebă el. 

„Nouă, nimic. Doar lui Apollon din Delfi i-ar 
mai rămîne cele mai însemnate, primele şi cele mai 
frumoase dintre legiuiri.” 

„Care anume?” 

„Săvîrşirea celor sfinte, jertfele şi toate slujbele 
aduse zeilor, daimonilor şi eroilor. Apoi mormintele 
celor săvîrşiţi din viaţă şi cîte sînt necesare pentru 
ca cei de dincolo să fie determinaţi să se poarte blajin. 
Astfel de lucruri, noi, cei care durăm cetatea, nu 
le ştim şi dacă vom avea minte, nici nu ne vom fo- 

losi de altă călăuză decît de cea strămoşească. Căci 
zeul acesta, aşezat unde-i buricul pămîntului, e că¬ 
lăuză sfîntă tuturor oamenilor în atari legiuiri — 
el, călăuza din strămoşi!” 

,,Bine zici şi aşa să facem!” — vorbi el. 

7 

A. ,,Iată-ţi fecior al lui Ariston, cetatea durată ! 
d — am zis eu. Acum, uită-te înăuntrul ci, aducînd 
de pe undeva lumină îndeajuns, cheamă-ţi şi fratele 
şi pe Polemarchos şi pe toţi ceilalţi, doar-doar 
putea-vom cumva să vedem pe unde ar fi dreptatea 
şi pe unde nedreptatea, care este deosebirea dintre 
cele două şi pe care din două trebuie s-o fi dobîndit 
cel ce voieşte a fi fericit, pe ascuns ori nu, faţă de 
toţi zeii şi oamenii!” 

,,Ce tot spui? — grăi Glaucon. Tu eşti cel care 
a promis că va întreprinde cercetarea, zicînd că nu 
e se cuvine să nu sari, în orice chip şi după putinţă, in 
ajutorul dreptăţii.” 

,,E adevărat — am spus eu — ce mi-ai adus 
aminte şi astfel trebuie făcut; totuşi e nevoie să pu¬ 
neţi şi voi umărul.” 

,,îl vom pune.” 

,,Nădăjduiesc — am zis — că vom afla lucrul 
căutat într-astfel: cred că cetatea noastră, dacă 
a fost bine durată, este bună în chip desăvîrşit.” 

,,E necesar.” 

„E limpede atunci că ea este înţeleaptă, vitează, 
cumpătată şi dreaptă.” 

„E limpede.” 

„Atunci, dacă am afla în ea oricare dintre aceste 
însuşiri, restul ar fi ceea ce n-am găsit încă?” 

428 a „Adică?” 

„Precum, în caz că am căuta un lucru din alte 
patru aflate în vreun loc oarecare, dacă l-am afla 
dintru început pe acela, ne-ar fi destul. însă, dacă 
mai înainte le-am recunoaşte pe celelalte trei, cel 
căutat ar fi şi el recunoscut prin chiar acest fapt. 
Căci e vădit că el nu ar putea fi altul decît cel rămas.” 

,,E drept ce spui.” 

„Dar nu trebuie căutat întocmai şi aici, de vreme 
ce se întîmplă să fie patru însuşiri?” 147 . 

„E vădit.” 

„Cea dintîi, înţelepciunea, îmi pare a se zări lim¬ 
pede aici. Dar iată şi ceva curios în privinţa ei.” 

„Ce anume ?” — întrebă el. 

„Cetatea, pe care am ridicat-o, mi-apare a fi 
cu adevărat înţeleaptă, căci ea chibzuieşte bine, 
nu ?” 

„Da.” 

„Or, este limpede că buna chibzuinţă înseamnă 
ştiinţă ; căci se chibzuieşte bine prin ştiinţă şi nu 
prin ignorantă.” 

„E clar.”' 

„Dar în cetate există ştiinţe multe şi felurite.” 

„Cum de nu !” 

„Dar oare în temeiul ştiinţei dulgherului trebuie 
numită cetatea înţeleaptă şi chibzuită?” 

„în nici un caz în temeiul acesteia nu trebuie 
numită «înţeleaptă », ci doar pricepută la dulgherie” 148 . 

„Atunci cetatea n-ar trebui numită «înţeleaptă» 
din pricina ştiinţei de a fabrica obiectele din lemn, 
atunci cînd ea, cetatea, ar sta să delibereze cum ar 
putea merge treburile cel mai bine.” 

„Eu”. 

„Dar oare datorită ştiinţei fierăriei sau a altora 
asemănătoare ?” 

„Deloc” — răspunse el. 

„Nici datorită celei ce urmăreşte producerea roa¬ 
delor din pămînt ?” 

„Nu, din această pricină ar putea fi numită doar 
bună la agricultură !” 

„Există, totuşi, vreo ştiinţă! în cetatea tocmai 
durată de noi, aflată la îndemîna unora dintre cetă¬ 
ţeni, prin care se chibzuieşte, nu ceea ce priveşte un 
anumit aspect particular din cetate, ci ceea ce pri¬ 
veşte cetatea în întregul ei, în ce fel are ea de-a face 
cu ea însăşi, cît şi cu celelalte cetăţi?” 

„Există.” 

„Care anume şi la care dintre cetăţeni o aflăm?” 

„Este vorba despre însăşi ştiinţa de a păzi şi ea 

se află la cîrmuitorii aceia pe care i-am numit «paz¬ 
nici desăvîrşiţi »” — spuse el. 

„în temeiul acestei ştiinţe cum numeşti cetatea?” 

„Bine chibzuită şi, în adevăr, înţeleaptă.” 

„Dar crezi că sînt mai mulţi fierari în cetatea 
e noastră decît astfel de paznici adevăraţi ?” 

„Cu mult mai mulţi”. 

„Aşadar, aceşti paznici ar fi cei mai puţini dintre 
toţi ceilalţi, cîţi se cheamă că ştiu ceva ?” 

„Mult mai puţini!” 

„în chip firesc, deci, cetatea ar fi durată înţe¬ 
leaptă, în întregul ei, datorită clasei şi părţii ei celei 
mai mici şi a ştiinţei pe care aceasta o posedă — anume, 
datorită clasei fruntaşe şi diriguitoare. Aceasta este, 
natural, partea cea mai mică şi ei îi e hărăzit să posede 
429 a acea ştiinţă, care, singură dintre toate celelalte, tre¬ 
buie numită înţelepciune.” 

„Foarte adevărat ce spui” — zise el. 

„Iată că, nu prea ştiu cum, am aflat una dintre 
cele patru calităţi, atît pe ea, cît şi unde în cetate 
se află.” 

„Şi eu cred — zise el — că am aflat ceea ce tre¬ 
buie.” 

„Nu este însă dificil de văzut nici vitejia, atît ea 
însăşi, cît şi unde se află ea, pentru ca întreaga cetate 
să se numească «vitează».” 

„Cum aşa?” 

b „Cine ar privi spre altceva cînd ar numi cetatea 
fie fricoasă, fie vitează, decît spre acea parte a ei 
care luptă şi se războieşte pentru ea?” 149 . 

„Nimeni n-ar privi într-altă parte !” — spuse el. 

„Cred că nu există alţi oameni în ea — am zis — 
care, fricoşi fiind sau viteji, ar avea în puterea lor 
s-o facă pe ea să fie într-un fel sau în altul.” 

„Nu există alţii.” 

„Deci şi vitează este cetatea printr-o parte a ei, 
deoarece acolo se află o asemenea putere, care va 
păstra totdeauna reprezentarea privitoare la pritncj- 
c dii — care sînt şi cum sînt ele — reprezentare înscrisă 
de către legiuitor / în cugete / în timpul educaţiei. 
Sau nu numeşti aceasta vitejie?” 160 . 

„N-am prea priceput ce zici; repetă!” — vorbi 
el. 

„Eu afirm că vitejia e un fel de «păstrare»” 

— am zis. 

„Ce fel de păstrare ?” 

„Păstrarea reprezentării despre primejdii, născută 
în urma educaţiei, prin lege, reprezentare ce are în 
vedere care şi cum sînt aceste primejdii. Am numit, 
în general, «păstrarea reprezentării » faptul că cel 
aflat în necaz să o păstreze, tot aşa şi atunci cînd 
este înconjurat de plăceri, pofte şi temeri, şi să nu <3 

o piardă. Dacă voieşti însă, aş voi să-ţi înfăţişez cu 
ce seamănă ea.” 

„Vreau.” 

„Ştii că vopsitorii, atunci cînd vor să vopsească 
lîna în purpuriu, mai întîi aleg dintre multe lîni, 
colorate felurit, una dintre cele albe, apoi o pregătesc, 
nu cu puţină trudă şi grijă, pentru ca să primească 
cît mai bine strălucirea culorii şi aşa fac vopsitul. e 

Iar ce lucru ar fi astfel vopsit, ar păstra bine culoarea, 
spălatul neputînd să-i răpună strălucirea, fie el cu 
sau fără săpun. Cînd nu s-ar proceda astfel, fie că 
s-ar vopsi lînă colorată, fie că ea, /albă fiind/, nu ar 
fi pregătită — ştii ce se întîmplă.” 

„Ştiu — spuse — culoarea ar ieşi la spălat şi ar 
fi de tot rîsul.” 

„Socoteşte că şi noi facem, după putinţă, ceva 
asemănător, cînd i-am ales pe oşteni şi i-am educat 430 a 
cu ajutorul artei Muzelor şi al gimnasticii. Să nu crezi 
că am avut altceva în vedere decît ca ei, ascultîn- 
du-ne, să primească cît mai bine legile, ca pe o vopsea, 
pentru ca gîndurile pe care ei le au despre primejdii 
şi lucrurile cumplite, ca şi despre celelalte, să nu se 
şteargă, deoarece ei au şi firea şi creşterea potrivită. 

Am făcut aceasta pentru ca vopseaua să nu se ia cu 
aceste săpunuri straşnice la curăţat — plăcerea, mai 
vrednică să cureţe decît orice sodă şi leşie, ca şi mîh- b 
nirea, teama şi pofta, şi ele, mai grozave decît orice 
săpun. Eu numesc şi socotesc «vitejie» o astfel de 
putere şi o păstrare necurmată a reprezentării drepte 
şi legiuite despre cele ce sînt, ori nu’sînt primejdioase, 
dacă tu nu vezi lucrurile altminteri.” 

,yDeloc — zise el. îmi pare însă că tu ai alt nume 
decît «vitejie» pentru reprezentarea corectă despre 
aceleaşi primejdii, născută însă fără educaţie, acea 
pornire sălbatică şi vrednică de un sclav, şi cred că 
pe aceasta nici nu o socoţi legiuită”. 

„Perfect adevărat — am spus eu — ceea ce zici.” 

„Accept deci că /ceea ce ai tu în vedere/ este vi¬ 
tejia.” 

„Acceptă numai o vitejie cetăţenească şi vei ac¬ 
cepta ceea ce trebuie. Dar vom reveni, dacă vrei, 
mai bine asupra acestui subiect. Acum însă, nu cău¬ 
tăm vitejia, ci dreptatea. Or, pentru cercetarea aces¬ 
teia e îndestulător cîte am spus despre vitejie.” 

„Bine zici.” 

„Două au mai rămas de căutat în cetate — am 
zis eu — cumpătarea şi lucrul pentru care am iscat 
toată căutarea: dreptatea”. 

„Aşa e.” 

„Cum am putea găsi dreptatea, pentru ca să nu 
ne mai ocupăm cu cumpătarea ?” 

„Eu unul — spuse — nu ştiu şi nici n-aş dori să 
apară dreptatea, înainte de a fi cercetată cumpătarea. 
Dacă vrei să-mi faci pe plac, cerceteaz-o pe aceasta 
înaintea dreptăţii.” 

„Asta şi voiesc, dacă nu cumva este în aceasta 
ceva nedrept!” 

„Ei hai!” 

„Să cercetăm! — am spus eu. După cum se vede 
acum, cumpătarea seamănă, mai mult decît virtu¬ 
ţile pomenite mai înainte, cu o potrivire de sunete 
şi cu o armonie.” 

„Cum aşa ?” 

„Cumpătarea este un fel de lume a bunei rînduieli 131 , 
o înstăpînire asupra plăcerilor şi poftelor. Se spune, 
nu prea ştiu cum anume «să fii stăpîn pe tine însuţi» 
şi alte asemenea vorbe care indică urmele cumpă¬ 
tării. Nu?” 

„întru totul.” 

„Dar acest principiu «să fii stăpîn pe tine însuţi» 
nu este ridicol ? Eiindcă, cel stăpîn pe sine însuşi 
ar fi, pe de altă parte, şi supus lui însuşi, iar cel supus 

ar fi şi stăpîn. Căci acelaşi individ este numit în toate 431 a 
aceste situaţii.” 

„Cum de nu !” 

„Mie mi se pare — am vorbit — că această ex¬ 
presie vrea să spună că, în acelaşi om, în ceea ce pri¬ 
veşte sufletul, există o parte mai bună şi o parte mai 
rea. Iar cînd partea, ce prin firea sa este mai bună, 
ar stăpîni, atunci se spune «stăpîn pe sine însuşi » 
şi omul este lăudat. Dar cînd din pricina relei creşteri, 
sau a vreunei rele însoţiri, partea cea mai bună ar fi 
stăpînită, arătîndu-se mică faţă de mărimea răului, 
atunci omul astfel alcătuit este certat şi dojenit, 
fiind numit «înfrînt de către el însuşi» şi «nesăbuit».” b 

„Aşa se pare” — zise el. 

„Priveşte acum şi spre cetatea noastră cea nouă 
şi vei afla în ea fiecare dintre aceste două părţi. Vei 
afirma, pe drept, că ea poate fi numită «stăpînă pe 
ea însăşi», dacă este adevărat că trebuie numit cum¬ 
pătat şi stăpîn pe el însuşi insul a cărui parte mai 
bună o stăpîneşte pe cea mai rea.” 

„Privesc — spuse el — şi ai dreptate.” 

„Dorinţele, plăcerile, necazurile multe şi de tot 
felul s-ar putea întîlni cel mai ades pe la copii, femei, c 
argaţi, ca şi pe la mulţi nevrednici dintre cei zişi 
«oameni liberi».” 

„Hotărît!” 

„Dar pasiunile simple şi măsurate, care apar în¬ 
soţite de raţiune şi de judecata dreptei opinii le vei 
zări la puţini oameni — anume la cei cu firea cea 
mai aleasă şi cel mai bine educaţi.” 

„Adevărat.” 

„Nu vezi atunci că la tine în cetate dorinţele celor 
mulţi şi nevrednici sînt dovedite de către dorinţele a 
şi cugetul celor puţini şi mai de ispravă ?” 

„Ba da.” 

„Atunci, dacă trebuie să socotim vreo cetate stă¬ 
pînă peste plăceri, dorinţe, cît şi peste ea însăşi, pe 
aceasta /a noastră / trebuie să o socotim aşa.” 

„întru totul” — zise el. 

„Dar, conform cu toate acestea, nu trebuie s-o 
numim şi cumpătată?” 

„Desigur.” 

„Atunci, dacă există vreo cetate în care se întîl- 
e neşte aceeaşi opinie atît la cîrinuitori, cît şi la supuşi 
în legătură cu cine anume trebuie să cîrmuiască, 
aceasta este cetatea !” 

„Şi încă cum!” 

„La care dintre cele două categorii de cetăţeni 
vei spune că se află cumpătarea, atunci cînd ei se 
poartă astfel ? La cîrmuitori, sau la supuşi ?” 

„La ambii.” 

„Vezi că am ghicit cum se cuvenea, zicînd că sea¬ 
mănă cumpătarea cu un fel de armonie?” 

„Adică?” 

„Fiindcă, spre deosebire de vitejie şi de înţelep¬ 
ciune, care, sălăşluind fiecare într-o parte a /cetăţii/, 
432 a fac ca întreaga cetate să fie vitează — respectiv — 
înţeleaptă, cumpătarea nu face aşa. Ba se întinde prin 
întreaga cetate şi prin toate /părţile sale/, făcîndu-i 
pe cei mai slabi, pe cei mai tari şi pe cei mijlocii să 
cînte laolaltă aceeaşi muzică 152 — mai tari, mai slabi 
şi mijlocii, dacă vrei, în ce priveşte judecata, ori 
forţa, ori mulţimea banilor şi a altora asemenea. 
Încît, pe drept am numi această bună înţelegere 
«cumpătare» — adică concertul opiniilor celui mai 
slab şi celui mai tare din fire, în legătură cu partea 
care trebuie să conducă în cetate, cît şi în individ.” 
t> „Sînt şi eu întru totul de acord” — vorbi el. 

„Bine — am zis. Trei' calităţi ale cetăţii noastre 
le-am văzut, pe cît se pare. Ultimul aspect, datorită 
căruia cetatea ar mai avea parte de încă o virtute, 
care ar putea fi ? Căci e vădit că tocmai acesta este 
dreptatea !” 

„Aşa e.” 

„Noi trebuie acum, Glaucon, precum fac unii 
vînători, să ne aşezăm roată în jurul unui tufiş, bă- 
gînd de seamă ca nu cumva dreptatea să fugă pe 
undeva şi ca, dispărînd, să devină nevăzută. Căci e 
c limpede că ea se află pe undeva, pe aici. Uită-te acum 
şi sileşte-te să o descoperi! Iar dacă cumva o vezi îna¬ 
intea mea, arată-mi-o şi mie !” 

„Dea Zeul ! Mai degrabă însă, dacă te-ai folosi 
de mine ca de cineva care îţi merge pe urme şi poate 

să vadă doar ceea ce tu îi arăţi, te vei folosi de mine 
cum trebuie.” 

„Urmează-mă — am zis eu — după ce te vei 
fi rugat laolaltă cu mine !” 

„Voi face întocmai, dar, hai, ia-o înainte !” 

„Numai că — am spus eu — locul pare a fi greu 
de străbătut şi presărat cu umbre. E chiar întuneric 
aici şi-i greu de cercetat. Şi totuşi trebuie mers mai 
departe!” 

„Trebuie.” d 

Cercetînd eu, am strigat: 

„Ei, ei, Glaucon, se pare că avem o urmă şi cred 
că /dreptatea/ n-a prea izbutit să ne scape!” 

„Bună veste” — zise el. 

„Dar mare prostie din partea noastră!” 

„Care anume ?” 

„Se pare că lucrul pe care, fericitule, îl căutăm, 
se rostogolea de demult la picioarele noastre, dar nu 
l-am băgat în seamă şi ne-am făcut de rîs. După cum e 
unii tot caută în altă parte obiectul ce-1 au în mîini, 
aşa şi noi nu am privit spre el, ci ne-am îndreptat 
ochii undeva departe, din care pricină, pesemne, 
ne-a şi scăpat.” 

„Ce spui ?” 

„Astfel, mi se pare că, deşi am vorbit şi am auzit 
despre el încă de demult, nu ne-am dat seama că, 
într-un fel, pe el îl numeam.” 

„Dungă introducere — vorbi el — pentru cel ce 
doreşte să asculte !” 

„Bun, ascultă ce spun : acel principiu, pe care, 43 3a 
de la început, de cînd am durat cetatea, l-am stabilit 
ca necesar a fi de îndeplinit, acela este, pe cît cred, 
dreptatea — el însuşi, ori vreun aspect al său 153 . Căci 
am stabilit şi am spus de multe ori, dacă îţi aminteşti, 
că fiecare ar trebui să nu facă decît un singur lucru 
în cetate, lucru faţă de care firea sa ar vădi, în mod 
natural, cea mai mare aplecare.” 

„Aşa am spus”. 

„Iar că principiul «să faci ce este al tău şi să nu 
te ocupi cu mai multe» este dreptatea, pe aceasta 
am auzit-o şi de la mulţi alţii şi noi am spus-o de multe b 
ori.” 

„Am spus-o.” 

„Aşadar, prietene, — am zis — dreptatea are toţi 
sorţii să fie acest principiu, care se impune intr-un 
fel sau altul : să faci ceea ce îţi aparţine. Ştii de unde 
aflu o dovadă?” 

„Nu, dar spune !” 

„Eu cred că virtutea rămasă dintre cele pe care 
le-am căutat în cetate — vitejia, cumpătarea şi în¬ 
ţelepciunea — este aceea care face cu putinţă ca cele¬ 
lalte să ia fiinţă şi ca, odată apărute, să se păstreze, 
atîta vreme cît şi ea s-ar afla acolo. însă am afirmat 
c că dreptatea va fi virtutea rămasă, dacă pe celelalte 
trei le-am găsit.” 

„E obligatoriu.” 

„Or — am spus eu — dacă ar trebui decis care 
dintre virtuţile aflate în cetate o va face pe ea, în 
cea mai mare măsură, bună, ar fi anevoie de hotărît 
dacă aceea este buna înţelegere dintre conducători 
şi conduşi, ori păstrarea de către oşteni a unei repre¬ 
zentări legiuite privitoare la cele primejdioase sau 
neprimejdioase, ori înţelepciunea şi paza pe care o 
găsim la cîrmuitori; în sfîrşit, dacă virtutea cu pri- 
cina nu este aceasta ultima, ea fiind cea care ar face 
cetatea în cea mai mare măsură bună, virtute întîl- 
nită şi la femeie, şi la copil, şi la om liber, sila sclav, 
şi la meşteşugar, şi la cîrmuitor, şi la supus, anume, 
ca fiecare, fiind el unul singur, să nu facă decît ceea 
ce e al său propriu şi nu mai multe.” 

„Greu de hotărît, cum de nu !” 

„Atunci, pe cît se pare, putinţa fiecăruia din cetate 
de a nu face decît ceea ce este al său se întrece şi cu 
înţelepciunea şi cu cumpătarea şi cu vitejia în pro¬ 
ducerea valorii cetăţii.” 

„Desigur.” 

„Dar nu socoteşti dreptatea tocmai acea virtute care 
e se întrece cu celelalte virtuţi în producerea valorii 
cetăţii ?” 

„De bunăseamă” — zise. 

„Mai cercetează şi în felul următor, dacă vrei : 
nu vei încredinţa cîrmuitorilor sarcina să ţină jude¬ 
cată în cetate?” 

„Ei bine ?” 

„Oare ei vor judeca avînd în vedere altceva .decît 
ca nimeni să nu aibă ceea ce este al altuia şi nici să 
fie lipsit de ceea ce îi aparţine?” 

„Nu, ci acest principiu va fi avut în vedere.” 

„Deoarece acest principiu este drept?” 

„Da.” 

„Şi în acest chip, deci, s-ar putea dovedi că drep¬ 
tatea este să nu posezi şi să nu faci dccît ceea ce e 
al tău şi îţi este propriu” 134 . 

„Aşa este.” 

„Vezi atunci, dacă eşti de-o părere cu mine : să 
zicem că un dulgher se apucă să facă treaba unui 
cizmar, sau un cizmar pe cea a unui dulgher, ori că 
ei îşi schimbă între dînşii sculele sau cinstirile cuve¬ 
nite fiecăruia, ori că acelaşi om se apucă să se îndelet¬ 
nicească cu ambele meserii, totul fiind schimbat; 
crezi oare că cetatea ar fi mult vătămată?” 

„Nu cine ştie ce” — răspunse el. 

„Dar să presupunem că vreun meşteşugar ori 
vreun altul care ia bani pentru munca sa, ce este 
astfel prin firea lui, s-ar apuca să intre în clasa răz¬ 
boinicilor — înălţat fie de bani, de către mulţime, 
de forţă, ori de altceva asemănător; sau să presu¬ 
punem că vreun războinic este nevrednic să fie sfet¬ 
nic şi paznic, dar că sfetnicul şi războinicul îşi schimbă 
între ei sculele şi cinstirile cuvenite ; sau că acelaşi 
om s-ar apuca să facă toate acestea laolaltă; cred 
că şi tu socoteşti că schimbarea /meseriilor şi ocupa¬ 
ţiilor între ele/ ca şi înfăptuirea a mai multe lucruri 
deodată este nimicitoare pentru cetate.” * 

„întru totul” — vorbi el. 

„în situaţia cînd /în cetate/ există trei clase, a 
face mai multe lucruri deodată şi a schimba între 
ele condiţiile fiecărei clase reprezintă cea mai mare 
vătămare pentru cetate şi pe drept aşa ceva ar putea 
fi numit cea mai mare fărădelege.” 

„Hotărît!” 

„Dar tu nu numeşti nedreptate cea mai mare fără¬ 
delege pentru cetatea ta ?” 

„Cum să nu ?” 

„Aceasta este deci nedreptatea. Acum să vorbim 
iarăşi aşa : nu este wikeiopragia» clasei mercantile 


434 a 

a clasei auxiliarilor şi a celei a paznicilor — aceasta 
înseamnă că fiecare face în cetate ceea ce îi aparţine — 
ceva contrar situaţiei examinate înainte ? N-ar fi 
ea, « oikciopragia », dreptatea şi n-ar produce ea o 
cetate dreaptă?” 

d „Lucrurile nu mi se par a şedea 'altminteri decît 
aşa” — spuse el. 

B. „Să nu fim încă cu totul siguri, ci, dacă această 
imagine a dreptăţii s-ar verifica şi în cazul individu¬ 
lui, vom cădea atunci de acord asupra sa, căci ce 
altceva am mai avea de spus ? Dacă nu, vom cerceta 
atunci într-alt fel. Acum însă să ducem la capăt cer¬ 
cetarea la care ne-am gîndit, anume că, dacă ne-am 
apuca să privim dreptatea mai întîi într-unul din 
lucrurile mai mari care o conţin, ar fi mai lesne de 
e văzut în ce fel este ea şi într-un individ. Ni s-a părut 
că acel «lucru mai mare » este o cetate şi am durat-o 
cît am putut de bună, ştiind că doar într-una bună 
s-ar afla dreptatea. Ceea ce s-a şi întîmplat. Să ne 
întoarcem privirile şi spre individ, iar dacă vom putea 
face verificarea, va fi bine. Dar dacă în cazul indivi¬ 
dului situaţia va .fi diferită, vom reveni la'cetate pen¬ 
tru un nou examen. Cercetînd astfel comparativ cele 
435 a două aspecte şi «frecîndu-le » unul de celălalt, am 
putea degrabă să facem să strălucească dreptatea, 
de parcă ar izbucni focul, din două lemne frecate 
între ele. Iar odată devenită evidentă, o vom pune şi 
în noi înşine să stea cu nădejde.” 

,,15 bună calea ce o propui şi aşa să facem!” — 
spuse el. 

„Oare un acelaşi lucru — am zis eu — numit cînd 
«mai mare », cînd «mai mic » ar fi la fel, sau nu, în 
privinţa în care el este numit în acelaşi fel?” 

„Da fel va fi.” 

b „Atunci omul drept, întrucît avem în vedere ideea 
de dreptate, nu se va deosebi cu nimic de cetatea 
dreaptă, ci va fi la fel.” 

„La fel va fi” — spuse. 

„însă cetatea a apărut a fi dreaptă cînd cele trei 
categorii de firi existente într-însa şi-ar face fiecare 
ceea ce-i este propriu; ea este de asemenea cumpă- 

tată, vitează şi înţeleaptă datorită altor _ reacţii şi 
comportări ale aceloraşi clase.” 

„Adevărat” — zise. 

„Da fel, prietene, îl vom vedea şi pe individ : el 
are aceleaşi aspecte în suflet 155 /precum cetatea/ şi 
e cuvenit să ne folosim de aceleaşi nume, precum în 
cazul cetăţii, datorită unor reacţii identice /ale acestor 
aspecte/ cu reacţiile /părţilor cetăţii/.” 

„Neapărat.” 

„Nenorocită cercetare a sufletului în care am picat, 
minunat om, fie că el are cele trei părţi, fie că nu !” 

„Nu mi se pare nenorocită — spuse. Dealtfel, 
Socrate, probabil că e adevărat ce se spune că «e 
greu ce are preţ».” 

„Pare-se — am spus eu. Credinţa mea, însă, Glau- 
con, este că nu vom ajunge la un rezultat precis por¬ 
nind de la metodele de care ne slujim acum în argu¬ 
mentările noastre. Există însă un alt drum, mai lung 
şi care ia mai mult timp, ce poartă într-acolo — şi 
totuşi el e pe măsura celor spuse şi cercetate mai 
înainte.” 

„Oare un astfel de drum — zise el — este chiar 
aşa de dorit ? Mie unul îmi ajunge ceea ce avem în 
momentul de faţă.” 

„Şi mie îmi va ajunge din belşug !” 

„Atunci nu te lăsa —- spuse el — ci cercetează!” 

,,E cu totul necesar, deci, să cădem la învoială că 
aceleaşi aspecte şi aceleaşi caractere există în fiecare 
dintre noi, ca şi în cetate ? Căci ele nu au venit aici, 
în cetate, din altă parte. Ar fi, într-adevăr, de tot rîsul 
omul care s-ar gîndi că înflăcărarea ar apărea în 
cetăţi, fără să provină de la indivizii cărora li se atri¬ 
buie această însuşire, precum sînt cei din Tracia, 
Sciţia, şi, în general, cei dinspre miazănoapte. Dra¬ 
gostea de învăţătură ar putea fi, cel mai bine, pusă 
pe seama meleagurilor noastre, cît despre iubirea 436 
de arginţi, aceasta s-ar potrivi cel mai bine cu feni¬ 
cienii sau egiptenii.” 

„Chiar aşa !” 

„Asta aşa este — am spus eu — şi nu este deloc 
greu de ştiut.” 

„Defel.” 

,,însă iată ce este greu : oare posedăm fiecare dintre 
aceste însuşiri printr-o aceeaşi /parte a sufletului/, 
sau le posedăm pe fiecare printr-o alta dintre cele 
trei părţi ? învăţăm oare printr-o parte, ne înflăcă¬ 
răm prin alta dintre cele aflate în noi şi poftim, 
printr-o a treia, hrana şi plăcerile procreaţiei şi cîte 
t> se înrudesc cu acestea ? Ori cu întreg sufletul le să- 
vîrşim pe fiecare dintre acestea, cînd ar fi să le săvîr- 
şim. Iată ce va fi greu de determinat în felul în care 
trebuie.” 

„Şi eu cred” — spuse el. 

„Uite cum vom încerca să decidem dacă aceleaşi 
părţi au corespondenţe între ele, sau dacă ele sînt 
distincte.” 

„Cum ?” 

„E limpede că aceeaşi entitate nu va admite să 
facă sau să îndure în acelaşi timp acţiuni, care, văzute 
sub acelaşi aspect şi privinţă, apar contrarii. îucît, 
dacă am descoperi în suflete apărînd contrariile amin¬ 
tite, vom şti că nu era vorba /în cazul fiecăruia/ 
c despre ceva unic, ci despre o pluralitate” 156 . 

„Bun !” 

„Cercetează ce voi zice!” 

„Vorbeşte !” 

„Oare este posibil ca acelaşi obiect — am spus 
— sub acelaşi aspect, să stea şi să se mişte deodată?” 

„Cîtuşi de puţin nu-i posibil.” 

„Să ajungem la un acord încă şi mai precis, pentru 
ca nu cumva, mergînd înainte, să cădem în nesigu¬ 
ranţă : dacă cineva ar zice că acelaşi om stă, dar şi 
se mişcă, deoarece, pe de o parte, el stă locului, dar, 
pe de altă parte, îşi mişcă mîinile şi capul, cred că 
am socoti că nu aşa trebuie vorbit. Ar trebui spus că 
d o parte a omului stă, iar alta se mişcă. Nu-i aşa?” 

„Ba da.” 

„însă, dacă cel care le spune pe acestea, 
voind să facă pe deşteptul, ar zice, cam în glumă, că 
sfîrlezele, în întregul lor, deopotrivă stau şi se mişcă, 
atunci cînd, avînd ele centrul fixat în acelaşi punct, 
se învîrtesc, sau că acelaşi lucru se petrece cu orice 
obiect care, mişeîndu-se în cerc, face aceasta stînd 
pe loc, nu vom accepta acest punct de vedere. Acele 

obiecte nu stau locului şi se mişcă potrivit cu acelaşi 
aspect al lor. Am spune că ele au intr-însele atît rec- 
t.iliniaritatea, cit şi circularitatea; or, din punctul 
de vedere al celei dinţii, ele stau, căci în nici un fel 
nu se deplasează — dar din punctul de vedere al 
celeilalte, ele se mişcă în cerc. Iar cînd obiectul şi-ar 
deplasa poziţia sa dreaptă, fie la stînga, fie la dreapta, 
fie înainte, fie înapoi, totodată învîrtindu-se, atunci, 
sub nici un aspect, el nu ar sta” 157 . 

„Just” — vorbi el. 

„Aşadar, nici una dintre aceste spuse nu ne va 
pune în încurcătură şi nici nu ne va încredinţa că 
identicul, rămînînd identic sub acelaşi aspect şi în 
aceeaşi privinţă, poate îndura acţiuni contrare, poate 
fi în situaţii contrare, sau poate face asemenea ac¬ 
ţiuni.” 

„Nici eu n-aş putea da crezare unor astfel de spuse.” 

„Totuşi — am spus eu — ca să nu fim siliţi să ne 
lungim, străbătînd toate aceste chestiuni controver¬ 
sate, încredinţaţi fiind că obiecţiile nu sînt adevărate, 
să purcedem înainte admiţînd că lucrurile stau aşa 
şi să cădem de acord că dacă ele s-ar arăta altfel decît 
aşa tot ceea ce decurge se va nărui.” 

„Chiar aşa trebuie făcut !” 

„Dar — am zis — a spune da, faţă de a spune nu, 
a dori să iei ceva, faţă de a refuza, a te servi de ceva, 
faţă de a respinge — pe toate acestea le-ai putea 
socoti drept acţiuni contrare una alteia, fie că sînt 
făcute ori îndurate de cineva. Căci sub această pri¬ 
vinţă /a caracterului lor activ sau pasiv/ nu încape 
nici o deosebire.” 

„Da, ele sînt acţiuni contrare.” 

„însă, a fi însetat, a fi flămînd, şi, în general, do¬ 
rinţele, ca şi a voi şi a năzui — nu le-ai socoti pe toate 
acestea legate de acţiunile amintite mai înainte? 
Adică, nu ai spune că sufletul celui ce doreşte, fie 
că tinde mereu spre acel lucru pe care l-ar dori, fie 
că îşi procură lucrul pe care doreşte să-l aibă, fie, 
iarăşi, că întrucît vrea ca ceva să-i fie adus, şi-l în¬ 
cuviinţează sieşi, dorindu-i apariţia, de parcă cineva 
l-ar întreba dacă îl vrea?" 

„Ea da.” 


437 

„Ei bine, a nu dori, a nu voi, nu le vei aşeza în 
rîndul respingerii şi al alungării de la sine, cit şi în 
rîndul tuturor celor contrarii primelor ?” 
d „Cum de nu?” — zise. 

„Fiind dorinţele în acest fel, putem afirma că 
există un tip general al dorinţelor şi că cele mai ca¬ 
racteristice dintre ele sînt cele pe care le numim sete 
şi foame?” 

„Aşa vom spune.” 

„Dar nu este setea dorinţă de băutură, iar foamea 
— dorinţă de hrană?” 

„Da.” 

„Întrucît o dorinţă este sete, este ea dorinţă, în 
suflet, de mai mult decît de ceea ce spuneam, adică: 
este setea sete de băutură caldă, sau rece, sau multă, 
sau puţină, sau, intr-un cuvînt, de vreo băutură 
anume? Ori cumva, dacă vreo căldură s-ar adăuga 
e setei, ea ar aduce pe deasupra dorinţa de rece, iar 
dacă s-ar adăuga răceala, /ea ar aduce/ dorinţa de 
cald ? Iar dacă, din pricina prezenţei cantităţii, setea 
ar fi mare /atunci/ ar apărea dorinţa de mult, dacă 
ar fi mică — dorinţa de puţin ? însă setea însăşi poate 
deveni dorinţă de altceva decît de ceea ce este ea în 
chip firesc, de băutura însăşi, iar foamea — dorinţă 
de hrană?” 

,,Aşa este — zise el. Fiecare dorinţă doreşte numai 
acel lucru căruia ea îi este, în chip firesc, menită. 
Calitatea lucrului dorit aparţine însă unor adăugiri.” 
a „Dar să nu ne tulbure cineva — am spus eu — 
ca pe nişte oameni ce n-au reflectat îndeajuns, afir- 
mînd că nimeni nu doreşte băutură, ci băutură bună, 
şi nu hrană, ci hrană bună. Căci toţi doresc lucrurile 
bune. Iar dacă setea este o dorinţă, ea ar fi neapărat 
o dorinţă de băutură bună, ori de orice altceva bun 
pe care ea l-ar dori, şi la fel şi cu celelalte dorinţe” 158 . 

„Probabil că ar vorbi cu miez cel care le-ar spune 
pe acestea.” 

„Dar — am zis eu — luînd în consideraţie enti¬ 
tăţile care au de-a face cu altă entitate, atributele 
lor au de-a face cu un atribut, pe cit cred, în timp ce 
b entităţile însele au de-a face, fiecare, doar cu enti¬ 
tatea însăşi” 159 . 



REPUBLICA. PARTEA A II-A 


223 


„N-am înţeles.” 

„N-ai înţeles că mai marele este astfel încit să 
fie mai mare decît altceva ?” 

„Ba da.” 

„Dar nu mai mare decît cel mai mic ?” 

„Ba da.” 

„Cel mult mai mare, decît cel mult mai mic?” 

„Da.” 

„Dar şi cel cîndva mai mare este mai mare decît 
cel cîndva mai mic, şi- cel ce va fi mai mare, decît cel 
ce va fi mai mic ?” 

„Bun, şi ?” 

„Nu stau la fel lucrurile şi cu cele mai numeroase 
faţă de cele mai puţin numeroase, cu cele duble faţă 
de jumătăţi, la fel cu cele mai grele faţă de cele mai 
uşoare, cu cele mai iuţi faţă de cele mai încete şi iarăşi 
cu cele calde faţă de cele reci şi cu toate cîte seamănă 
cu acestea?” 

„Ba da, la fel stau întru totul.”: 

„Dar ce ai de spus în legătură cu' ştiinţele? Nu 
e la fel ? Ştiinţa însăşi doreşte învăţătură sau obiec¬ 
tul pentru care o definim ca ştiinţă, dar o anumită 
ştiinţă, cu o anumită calitate, doreşte o anumită 
învăţătură, ce posedă o calitate anume. De pildă: 
oare nu, după ce a apărut ştiinţa ridicării de case, 
ea s-a deosebit de celelalte ştiinţe, incit să fie numită 
arhitectură ?” 

„Bun, şi?” 

„Dar oare ea nu este, prin această particularitate, 
într-un anumit fel, în care nu mai există vreo alta, 
între celelalte ştiinţe?” 

„Ba da.” 

„Cumva, fiindcă ea are de-a face cu- o acţiune 
determinată calitativ, a apărut ea avînd o anumită 
calitate şi la fel să se fi întîmplat- oare şi cu celelalte 
arte şi ştiinţe?” 

„Tot aşa.” 

„Socoteşte atunci — am zis eu — că aceasta am 
voit mai înainte să spun: dacă ai înţeles că cele ce 
sînt astfel incit să aibă de-a face cu vreun lucru, 
ele singure au de-a face doar cu lucrul singur, în timp 
ce calităţile lor au de-a face cu nişte calităţi ale lucru- 

lui respectiv. Nu afirm că dacă ceva anume are de-a 
face cu lucruri avînd anumite calităţi, el ar fi la fel 
ca ele ; spre pildă, că ştiinţa celor sănătoase şi bolnave 
este sănătoasă şi bolnavă, iar a celor rele şi bune este 
rea şi bună. Ci, de vreme ce ea a ajuns ştiinţa nu a 
lucrului însuşi, pentru care ea este ştiinţă, ci a unui 
lucru cu o anumită calitate — sănătatea şi boala — de 
aceea ea a ajuns să aibă, şi ea, o calitate şi să nu se 
numească, simplu, ştiinţă, ci medicină, ca avînd de-a 
face cu un obiect determinat calitativ.” 

„Am priceput şi cred că aşa este.” 

439 a ,,Dar nu vei socoti oare că setea, în măsura în 
care ea este ceea ce este, face parte dintre aceste en¬ 
tităţi ce au de-a face cu vreun lucru /în felul arătat 
mai înainte/? Setea este deci sete de — ” 

,,Da, — zise —• e sete de băutură.” 

„Atunci o sete determinată calitativ are de-a 
face cu o băutură determinată calitativ; însă setea 
însăşi nu are de-a face nici cu băutură multă, nici 
cu puţină, nici cu una rea, nici cu una bună, nici, 
într-un cuvînt, cu vreo băutură determinată, ci setea 
însăşi are de-a face doar cu băutura însăşi.” 

„întru totul.” 

b „Aşadar, sufletul celui însetat, în măsura în care 
este /doar/ însetat, nu vrea altceva deeît să bea ; spre 
aceasta tinde şi către aceasta se îndreaptă.” 

„E limpede.” 

„însă dacă cineva ar trage în altă direcţie su¬ 
fletul omului însetat, nu înseamnă că ar mai exista 
în el şi altceva deeît acel ceva însetat şi care, precum 
o fiară, se năpusteşte să bea ? Căci afirmăm că iden¬ 
ticul n-ar putea să facă, deodată, acţiuni contrare 
prin aceeaşi parte a sa şi sub acelaşi aspect.” 

„N-ar putea !” 

„După cum cred că nu se grăieşte cum trebuie, 
zicîndu-se că mîinile arcaşului depărtează şi apropie 
în acelaşi timp arcul 160 , ci trebuie spus că o mînă de¬ 
părtează /arcul/, în timp ce cealaltă apropie /coarda/.” 
c „Absolut.” 

„Dar putem susţine că există situaţii cîndunii 
oameni însetaţi nu vor să bea?” 

„Sînt destui aceştia şi în destule situaţii!” 

„Ce s-ar putea spune atunci în legătură cu asta t ? — 
am zis eu. Nu cumva că în sufletul lor există ceva 
care le cere să bea, dar şi ceva care îi opreşte, acesta 
din urmă fiind altceva decît cealaltă entitate şi mai 
puternic decît ea?” 

„Aşa cred” — zise el. 

„Dar oare partea /din suflet/ care împiedică să- 
vîrşirea unor astfel de acţiuni nu apare — cînd e să 
apară — de pe urma judecăţii ? Iar forţele care mină d 
şi trag nu răsar ele din patimi şi boli?” 

„Aşa se pare.” 

„Nu fără temei — am spus eu — vom socoti că 
aceste aspecte sînt două, distincte şi deosebite unul 
de celălalt. Partea prin care se judecă o numim partea 
raţională a sufletului; partea prin care el iubeşte, 
flămînzeşte, e însetat şi cunoaşte şi celelalte pofte, 
o numim iraţională şi apetenţă, însoţitoare a îndes¬ 
tulării şi a plăcerilor.” 

„Nu-i deloc fără temei, ci am judeca într-un mod e 
verosimil” — zise. 

„Fie sufletul, aşadar, divizat în aceste două părţi! 

Dar ceea ce ţine de aspectul pasional, de capacitatea 
de a ne mitiia — oare nu reprezintă o a treia parte, 
sau ea ar fi de aceeaşi natură cu .vreuna dintre cele¬ 
lalte două şi cu pare anume ?” 

„Poate că este de aceeaşi natură cu partea ape¬ 
tenţă.” 

„Iată o poveste care mă face să cred aşa ceva ! 161 — 
am spus eu : Eeontios, fiul lui Aglaion, suind dinspre 
Pireu şi aflîndu-se dincolo de zidul de nord, zări mai 
mulţi morţi zăcînd în jurul călăului. El dorea să-i 
vadă, dar era, totodată, şi mînios pe sine şi se tot 
trăgea îndărăt. Multă vreme a tot luptat şi şi-a fe¬ 
rit ochii, în sfîrşit însă, biruit de dorinţă, şi-a ridicat 44 0 a 
privirea şi a dat fuga spre cadavre. «Priviţi-mă, 
nenorociţilor, — zise — săturaţi-vă de vederea aceasta 
frumoasă !»” 

„Şi eu am auzit povestea.” 

„Ea arată că mînia se luptă uneori cu dorinţele, 
ca o entitate distinctă cu o alta.” 

„într-adevăr.” 

„însă şi în multe alte cazuri — am spus eu — 
b cînd dorinţele silesc pe cineva să se abată de la ra¬ 
ţiune, îl vedem că se ocărăşte pe sine şi se mînie pe 
acel lucru aflat în sine, de care este silit, iar partea 
pasională devine aliata raţiunii, de parcă ar rămîne 
/doar/ două tabere puse pe sfadă. în schimb, cred 
că nu ai putea afirma nici în cazul tău, nici al altuia, 
că, dacă raţiunea alege să nu i te opui, partea pasio¬ 
nală s-ar însoţi cu poftele” 162 . 

„Nu, pe Zeus !” 

c „Iată, cînd cineva socoteşte că face o nedreptate : 
oare nu cu cît ar fi mai ales la suflet, cu atît mai puţin 
poate să se supere, fie că e flămînd, sau îi e frig, 
sau că îndură orice asemănător de pe urma aceluia 
pe care îl vede îndreptăţit să facă aceasta şi, cum zic, 
inima sa nu vrea să-şi deştepte supărarea împotriva 
acelui om ?” 

„Adevărat.” 

„Dar cînd cineva crede că i se face o nedreptate? 
Oare nu trăieşte el întru aceasta, nu se mînie şi nu 
se însoţeşte în luptă cu ceea ce el crede că este drept, 
d nu îndură şi biruie el foamea, frigul şi orice altă su¬ 
ferinţă asemănătoare, fără să înceteze de a mai avea 
nobile pasiuni, pînă ce, fie ar izbuti, fie ar pieri, sau, 
precum păţesc cîinii din partea păstorilor, ar fi che¬ 
mat şi îmblînzit de către propria-i raţiune?” 

„E cu totul verosimil ceea ce spui — răspunse 
el. Iar noi, în cetate, i-am aşezat pe auxiliari în rolul 
unor «cîini » supuşi cîrmuitorilor, ca unor păstori ai 
cetăţii” 163 . 

„Pricepi bine ce vreau să spun — am zis. însă 
observi ce urmează?” 
e „Ce anume?” 

„Că înflăcărarea inimii ne apare invers decît adi¬ 
neaori. Atunci ne-am gîndit că ea ţine cumva de la¬ 
tura apetenţă, dar acum zicem că prea puţin stau 
astfel lucrurile, ci că, dimpotrivă, mai curînd ea ia 
armele, în lupta dusă în suflet, de partea raţiunii.” 

„Aşa este.” 

„Dar oare acest principiu /partea pasională/ este 
diferit de raţiune, sau este un aspect al acesteia, încît 
în suflet ar fi două şi nu trei părţi — partea raţională 

şi partea apetenţă? Sau după cum în cetate există 441 a 
trei clase — aducătorii de venituri, auxiliarii şi cei 
ce iau decizii, aşa şi în suflet, partea pasională este o 
ă treia entitate, ce slujeşte, prin firea sa, părţii raţio¬ 
nale, în cazul că ea nu ar fi cumva stricată de vreo 
proastă creştere?” 

„E necesar ca ea să fie o a treia parte !” — zise. 

„Da, — am spus — dar numai dacă ea' ar apărea 
distinctă faţă de sufletul raţional, după cum a apărut 
distinctă faţă de cel apetent.” 

„Nu-i greu — spuse — să apară aşa : putem vedea 
şi la copii, că ei se arată de îndată plini de mînie; 
însă unii par să nu ajungă niciodată părtaşi la raţiune, 
iar, majoritatea, doar într-un tîrziu” 164 . b 

„Pe Zeus, — am exclamat j— e bine ce spui! 

S-ar mai putea vedea acelaşi lucru şi la animale, 
în plus, să adăugăm şi mărturia lui Homer, pe care 
am mai amintit-o înainte : 

Pieptul el si-1 izbi si inimii-i dete dojană ( Od ., XX, 

17 ). 

Aici Homer a arătat limpede că principiul ce cîn- c 
tăreşte raţional binele şi răul îl dojeneşte pe cel ce 
se mînie fără judecată, ca o entitate distinctă pe o 
alta.” 

„E cu totul adevărat ceea ce spui” — zise. 

C. „Prin urmare — am zis eu — ne-am dat cu 
greu consimţămîntul şi am acceptat că aceleaşi părţi 
sînt în cetate şi aceleaşi şi în sufletul individual şi că 
ele sînt egale la număr.” 

„Aşa e.” 

„Acum, nu e însă necesar ca individul să fie înţe- 
leDt în felul cum era si cetatea si prin aceeaşi parte 
a sa ?” 

„Bun şi?” 

„Iar prin partea prin care individul este viteaz, d 
prin aceea va fi şi cetatea şi cum e unul, aşa va fi 
şi celălalt şi tot aşa în tot ceea ce priveşte virtutea 
respectivă ?” 

„Necesar.” 

„însă, Glaucon, nu vom spune că el este şi drept 
în acelaşi fel în care este şi cetatea dreaptă?” 

„Şi aceasta e cu totul necesar” — vorbi el. 

„N-am uitat însă că cetatea era dreaptă prin 
faptul că fiecare parte din ea, dintre cele trei, îşi 
făcea propria-i treabă.” 

„Nu cred că am uitat” — zise. 

„Trebuie să ţinem minte atunci că fiecare dintre 
e noi va ii om drept şi îşi va face lucrul ce-i revine, dacă 
părţile sufletului său şi-ar face, fiecare, treaba pro¬ 
prie” 165 . . 

„Sigur că trebuie să ţinem minte !” 

„Dar nu se cuvine ca partea raţională să conducă, 
ca una ce e înţeleaptă şi are putinţa previziunii în 
folosul întregului suflet ? Iar partea pasională nu se 
cade să se supună ea părţii raţionale şi să-i fie aliată ?” 

„Pe deplin.” 

„Dar oare, cum spuneam, îmbinarea dintre arta 
Muzelor şi gimnastică nu le va dărui acestor părţi 
voci acordate între ele, pe cea raţională, întinzînd-o 
442 a şi hrănind-o cu vorbe alese şi cu învăţătură, pe cea 
pasională destinzînd-o, liniştind-o şi îmblînzind-o prin 
ritm şi armonie ?” 

„Hotărît — zise — aşa se întîmplă.” 

„Iar aceste două părţi, astfel crescute, învăţate 
şi educate să-şi cunoască cu adevărat propria treabă, 
trebuie să conducă partea apetenţă 166 , care ocupă 
cea mai mare parte din sufletul fiecăruia şi care, 
prin firea sa, nu are niciodată îndeajuns. Această 
parte trebuie păzită ca nu cumva, umplîndu-se de 
plăcerile zise trupeşti, sporind şi întărindu-se, să 
nu-şi mai facă treaba proprie, ci să caute să înrobească 
îj şi să stăpînească celelalte părţi, fapt pentru care 
este lipsită, prin naştere, de îndreptăţire, şi să răs¬ 
toarne întreaga viaţă a tuturor.” 

„Aşa e” — spuse. 

„însă cele două părţi ar asigura cel mai bine paza 
în folosul întregului suflet şi al trupului, faţă de duş¬ 
manii din afară, una dintre ele chibzuind, cealaltă 
luptînd, dînd urmare cîrmuitorului şi împlinind, prin 
vitejie, ceea ce s-a chibzuit.” 

„întocmai.” 

„Şi cred că numim individul viteaz tocmai .dato¬ 
rită acestei părţi a sa, în momentul cînd partea pasio¬ 
nală păstrează atît în dureri cît şi în plăceri, ceea ce 
raţiunea indică drept primejdios au ba.” 

„Adevărat.” 

„Iar înţelept /îl numim/ datorită acelei mici părţi, 
prin care se exercită comanda într-însul şi care arată 
primejdia ; ea posedă cunoaşterea a ceea ce este de 
folos fiecărei părţi, ca şi întregului celor trei.” 

„întru totul adevărat.” 

„însă nu numim individul cumpătat datorită 
prieteniei şi înţelegerii acestor părţi între ele, cînd 
cea care conduce precum şi cele două care sînt conduse, 
ar fi de acord că principiul raţional trebuie să guver¬ 
neze, iar celelalte două părţi nu s-ar sfădi cu partea 
raţională ?” 

„Cumpătarea — zise el — nu este, prin urmare, 
decît aceasta, atît la individ, cît şi la cetate.” 

„Iar în virtutea principiului arătat de mai multe 
ori, individul va fi drept în felul acela.” 

„Neapărat.” 

„Ei bine, — am zis — e vreo teamă că ar putea 
interveni ceva, astfel încît dreptatea să pară a fi 
altceva decît ea a apărut a fi în cetate ?” 

„Nu mi se pare” — răspunse el. 

„Dacă mai avem vreo îndoială — am spus eu — 
în felul următor am putea să ne asigurăm : punîndu-1 
pe omul drept în nişte situaţii comune.” 

„Care anume?” 

„Spre pildă, am putea să cădem de acord în legă¬ 
tură cu acea cetate şi cu omul asemănător prin fire 
şi educaţie cu ea, dacă e verosimil ca un ăsemenea 
om, primind în păstrare aur şi argint, să-l poată lipsi 
de ele pe proprietar ? Cine crezi că s-ar gîndi că omul 
acela ar putea făptui ceva rău, mai degrabă decît 
cei ce nu sînt ca el ?” 

„Nimeni.” 

„Aşadar, omul nostru nu va avea de-a face cu 
prădarea celor sfinte, cu furtişaguri, cu trădarea, în 
viaţa privată, a asociaţilor, iar în public, cu cea a 
cetăţii ?” 

„Nu va avea de-a face cu acestea !” 

,,Şi nu se va dovedi cîtuşi de puţin sperjur în jură¬ 
minte şi perfid în restul relaţiilor cu alţii.” 

„Cum ar putea fi astfel?” 

„Adulterul, neglijarea părinţilor, lipsa de grijă 
faţă de zei se vor potrivi oricui altcuiva mai bine decît 
unui astfel de om.” 

„Da, oricui altuia.” 

b „Iar pricina tuturor acestor calităţi ale sale nu 
este oare faptul că fiecare parte din el îşi face propria-i 
treabă, sub aspectul rolului ce-1 are — de conducător 
sau de condus?” 

„Aceasta este şi nici una alta.” 

„Mai cauţi atunci altceva, ca fiind dreptatea, în 
afara acestei puteri care produce astfel de oameni 
şi astfel de cetăţi ?” 

„Pe Zeus, — făcu el — eu unul, nu !” 

„împlinitu-ni-s-a visul ce-1 aveam, care ne-a făcut 
să bănuim că, de îndată ce vom începe să durăm 
cetatea, ne va fi dat prilejul să ajungem, prin puterea 
c vreunui zeu, la principiul şi la o formă a dreptăţii!” 

„Pe deplin.” 

„Ideea de lâ care am pornit, Glaucon, era un fel 
de icoană a dreptăţii — anume că este potrivit ca 
cizmarul, prin fire, să se îndeletnicească cu cizmăria 
şi cu nimic altceva, dulgherul cu dulgheria şi aşa 
mai departe — şi de aceea am avut folos.” 

„Se vede că da.” 

„Cît despre dreptatea însăşi, autentică 167 , ea ar fi 
d — se pare — ceva asemănător : doar că ea nu se referă 
la fapta îndreptată în afară, ci la cea îndreptată 
înlăuntru, privind, cu adevărat, şinele şi ceea ce are 
de-a face cu acesta. Anume, ca fiecare om să aibă 
grijă ca părţile sufletului său să nu facă ceea ce nu le 
revine, nici ca aceste părţi să aibă mai multe ocupaţii 
luate una de la alta. Ci, stabilindu-şi bine omul treaba 
sa proprie, stăpîn pe sine, bine crînduit şi prieten 
sieşi, să-şi potrivească cele trei părţi ale sufletului 
între ele, precum ar fi cele trei canoane ale acordajului 
/unei lire/ — e vorba despre coarda superioară, cea 
e medie şi cea inferioară (chiar dacă mai sînt şi altele 
intermediare) 168 ; legîndu-le astfel pe toate laolaltă 
şi, îti general, devenind unul din mai mulţi, cumpătat 

şi pus în armonie, tot aşa el să şi acţioneze. Iar.dacă 
ar face ceva legat de dobîndirea unor bunuri, sau s-ar 
îngriji de corp, ori ar avea vreo îndeletnicire obştească 
sau o relaţie privată, în toate aceste situaţii, el soco¬ 
teşte dreaptă şi frumoasă fapta care ar păstra şi 
produce această dispoziţie şi numeşte înţelepciune 
ştiinţa care comandă această faptă. Dar numeşte lu¬ 
cru nedrept fapta care ar nărui acea dispoziţie, iar 444 
neştiinţă — opinia ce i-ar porunci s-o facă.” 

,,E cu totul adevărată spusa ta, Socrate” — 
zise el. 

„Bun. Dacă am spune că am aflat omul drept, 
cetatea dreaptă şi dreptatea — adică ceea ce există 
în ei /făcîndu-i să fie drepţi/, nu cred că ar părea 
că minţim.” 

„Pe Zeus, n-ar părea!” 

„Să spunem, deci, că am aflat ?” 

„Să spunem.” 

D. „Fie ;acum trebuie cercetată, cred, nedreptatea.” 

„Bimpede.” 

„Dar nu trebuie să fie ea o dezbinare a celor trei 
părţi, un fel de a făptui mai multe deodată, cît 
şi a unora ce nu ne sînt proprii, o răzmeriţă a vreu¬ 
nei părţi împotriva întregului, pentru ca să cîrmuiască 
în suflet cine nu se cade, deoarece această entitate 
este menită, prin fire, să slujească, în timp ce păr- 
ţii-neam de cîrmuitor nu i se cuvine să slujească? 

Aşa ceva, cît şi tulburarea şi rătăcirea acelor părţi, 
să spunem, cred, că reprezintă nedreptatea, dar 
şi nesăbuinţa, lipsa de curaj, neştiinţa şi, într-uu 
cuvînt, tot ce-i rău.” 

„Da, acelea o reprezintă” — zise el. 

„Aşadar, a face nedreptăţi, a fi nedrept, ca şi 
a săvîrşi lucruri drepte — toate acestea apar a fi 
cît se poate de limpezi, dacă aşa stau lucrurile cu 
nedreptatea şi dreptatea.” 

„Cum aşa?” 

„Fiindcă — am zis eu — se întîmplă să nu 
existe nici o deosebire între acestea şi agenţii sănă¬ 
tăţii şi ai bolii, doar că unii apar în corp, ceilalţi 
în suflet.” 

„în ce fel?” 

„Agenţii sănătăţii produc sănătatea, cei ai bolii 
- boala?” 

„Da.” 

„însă a face lucruri drepte produce dreptatea, 
a face lucruri nedrepte — nedreptatea.” 
d „Neapărat.” 

„A produce sănătatea înseamnă ca elementele 
trupului să se aşeze potrivit naturii şi ca, tot potrivit 
naturii, să domnească şi să se lase dominate ? Iar 
a săvîrşi nedreptăţi nu înseamnă ca ele să domnească 
şi să se lase dominate împotriva naturii?” 109 . 

„întru totul” — zise el. 

„Virtutea, pe cît se pare, ar fi un fel de sănătate, 
e frumuseţe şi bunăstare a sufletului, iar viciul — o 
boală, o urîeiune şi o slăbiciune a acestuia.” 

„Aşa este.” 

„Dar oare îndeletnicirile frumoase nu duc la 
virtute, pe cînd cele urîte — la viciu?” 

„Necesar !” — zise. 

„Mai ne rămîne, pe cît se pare, să cercetăm dacă 
445 a e de folos să faci lucruri frumoase, să ai îndelet¬ 
niciri frumoase şi să fii drept, fie că lumea ar băga 
sau nu de seamă, ori dacă e de folos să faci ne¬ 
dreptăţi şi să fii nedrept, în cazul cînd n-ai fi pedep¬ 
sit şi nici n-ai ajunge mai bun în urma pedepsei.” 

„Dar, Socrate, — vorbi el — cercetarea mi- 
apare deja ca fiind de tot rîsul! Căci, pe de o parte, 
se crede că nu mai încape viaţă, atunci cînd firea 
trupului este nimicită, nici cu toate mîncărurile 
şi băuturile, nici cu toată bogăţia şi puterea. S-ar 
putea atunci, pe de altă parte, crede că e totuşi cu 
putinţă să trăieşti, atunci cînd natura chiar a prin- 
b cipiului prin care vieţuim, este tulburată şi nimicită ? 
Aceasta se întîmplă atunci cînd omul face orice, 
în afară de a se îndepărta de viciu şi nedreptate 
şi de a dobîndi dreptatea şi virtutea, dacă fiecare 
dintre acestea ne-a apărut a fi precum le-am cercetat.” 

„E de rîs cercetarea, desigur, — am spus — 
şi totuşi, fiindcă am ajuns aici, nu trebuie să ne 
lăsăm păgubaşi, ci trebuie să stăruim atît cît să pu- 

'tem vedea, în felul cel mai limpede, că lucrurile 
aşa stau.” 

,,Pe Zeus, — zise — deloc nu trebuie să ne 
lăsăm păgubaşi!” 

„Haide, atunci — am spus eu — priveşte, ca c 
să vezi cîte chipuri are viciul — vrednice, pe cit 
cred, de a fi privite!” 

„Te urmez, ci numai vorbeşte!” 

„După ce am suit în acest punct al demonstraţiei, 
privind ca dintr-un turn de observaţie, mi se pare 
că există un singur chip al virtuţii, dar nenumărate 
cele ale viciului. însă printre ele sînt vreo patru 
despre care merită să amintim.” 

„Ce spui?” 

„S-ar putea să fie tot atîtea feluri de suflet, 
cîte chipuri de alcătuiri politice.” 

„Cîte?” 

„Cinci feluri de alcătuiri şi cinci de suflete.” d 

„Spune — zise el — care anume !” 

„Afirm — am spus eu — că acel sistem de 
guvernare pe care l-am descris este unic, dar el ar 
putea fi numit în două feluri: dacă printre cîrmuitori 
unul singur ar avea o poziţie aparte, sistemul s-ar 
numi regat, dacă ar fi mai mulţi — aristocraţie” 170 . 

„Adevărat.” 

„Despre acestea două afirm că reprezintă un 
singur fel /de guvernămînt/. Căci dacă cîrmuitorii e 
— unul sau mai mulţi — s-ar sluji de creşterea 
şi de educaţia despre care am vorbit, ei nu ar putea 
clinti legile vrednice de pomenit ale cetăţii.” 

„Nu e probabil să poată” — vorbi el. 

(Cartea a V-a) „Numesc deci o astfel de cetate 449 a 
şi un astfel de sistem de guvernare bune şi drepte 
şi la fel pe omul ce le seamănă. Numesc însă rele 
şi greşite pe celelalte — de vreme ce aceasta, prima, 
este dreaptă — ele vădindu-se, în ceea ce priveşte 
alcătuirea cetăţilor şi constituirea caracterului su¬ 
fletului indivizilor, distribuite după patru forme 
de rău.” 

„Care sînt acestea?” — întrebă el 171 . 

Tocmai voiam să continui, arătînd felul în care 
449 b — credeam eu — regimurile politice se schimbă 
unul într-altul, cînd Polemarchos — el şedea aproape 
de Adeimantos — îşi întinse mîna şi, prinzîndu-1 
pe acesta de susul hainei, de lîngă umăr, îl făcu să 
se apropie de sine. Apoi aplecîndu-se îi zise ceva, 
din care n-am înţeles altceva nimic, decît: 

,,îl lăsăm să ne scape, sau ce vom face?” 

„Cîtuşi de puţin!” — vorbi Adeimantos, cu voce 
tare acum. 

Am zis : 

,,Ce anume nu lăsaţi să vă scape?” 

,,Pe tine” — răspunse el. 
c „Şi de ce?” 

,,Tu ne pari — vorbi el — cam indolent şi dai 
impresia că ne prădezi nu de cea mai mică parte 
a discursului, pe care nu vrei să-l parcurgi. îţi în¬ 
chipui că nu vei fi băgat în seamă cînd vorbeşti 
atît de nemulţumitor despre problema femeilor şi 
a copiilor, cum că oricui îi este limpede că «cele 
ale prietenilor sînt comune».” 

,,Şi nu e corect, Adeimantos?” — am întrebat eu. 

„Ba da — spuse acesta. Dar acest «corect», ca şi 
altele, pretinde oarecare lămurire, spre a se şti care 
este felul acestei proprietăţi comune. Căci ar putea 
exista mai multe feluri. Nu-1 lăsa, deci, deoparte 
pe cel avut în vedere, mai ales că noi am tot aş- 
d teptat, gîndindu-ne că vei aminti despre procreaţie, 
anume în ce condiţii oamenii noştri vor avea copii 
şi cum îi vor creşte, odată născuţi, şi, în general, 
că ne vei spune cum arată această posesie comună 
a femeilor şi a copiilor, pe care o pomeneşti. Căci 
socotim că are foarte mare însemnătate pentru buna 
alcătuire a statului — o însemnătate decisivă chiar 

— dacă posesia comună este justificată, sau nu. 
însă de vreme ce acum te preocupi de altă formă 
de stat, înainte de a cerceta îndestulător aceste as¬ 
pecte, ne-am exprimat părerea pe care tu ai auzit-o, 

să nu-ţi dăm drumul, pînă ce nu ai dezvolta şi acest 450 
subiect, la fel ca pe celelalte.” 

,,Socotiţi-mă şi pe mine, — vorbi Glaucou — 
părtaş la votul vostru !” 

„Ce mai, — zise Thrasymachos — ai în vedere, 
Socrate, că aceste păreri aparţin tuturora!” 

„Vai, ce mi-aţi făcut, punînd mîna pe mine ! — 
am zis eu. Cîtă vorbă iarăşi, de parcă am ii la 
început, aţi stîrnit în legătură cu orînduirea statului ! 

Şi eu care mă bucuram că deja am sfîrşit analiza, 
mulţumit fiind dacă s-ar lăsa deoparte aceste probleme 
şi ar fi acceptate doar' în forma afirmaţiei de dinainte. 

Or, rechemînd voi acum toate acestea, nici nu ştiţi 
cît de multe vorbe faceţi să roiască. Dîndu-mi seama 
de aceasta, am lăsat atunci discuţia deo¬ 
parte, ca nu cumva să ne aducă un noian de cuvin¬ 
te.” 

„Dar ce — făcu Thrasymachos — crezi că cei 
de aici s-au strîns să ude grădina 172 sau să asculte 
o discuţie ?” 

„Da, numai că o discuţie cu măsură!” 

„Măsura ascultării unei astfel de discuţii, Socrate 

— vorbi Glaucon — este, pentru oamenii cu minte, 
viaţa întreagă. Tu însă nu te da înapoi dinaintea 
întrebărilor noastre, ci arată-ne cum vezi comunitatea 
femeilor şi a copiilor la paznicii noştri, creşterea 
comună a celor încă tineri, ce trebuie dată între 
momentui naşterii şi cel al educaţiei propriu-zise, 
creştere care pare a fi şi cea mai trudnică. încearcă 
deci să arăţi în ce fel trebuie să fie ea.” 

„Nu-i uşor, preafericitule, — am spus eu — de 
străbătut acest subiect. Căci el cuprinde încă mai 
multe lucruri anevoie de crezut decît ceea ce s-a 
spus înainte. Mai întîi, nu se va crede că spun 
lucruri cu putinţă de săvîrşit, iar apoi, chiar de 
ar fi astfel, nu se va crede că ele ar fi şi cele mai 
bune. De aceea mă cuprinde teama de a mă atinge 

de atari chestiuni, ca nu cumva discursul meu să pară 
d a fi doar o deşartă dorinţă, dragul meu prieten !” 173 . 

,,Nu te teme — zise el. Căci cei ce te vor asculta 
nu sînt nici lipsiţi de judecată, nici lipsiţi de încredere, 
nici răuvoitori.” 

„Preabunul meu, — am spus — vorbeşti aşa 
ca să-mi dai curaj ?” 

„Da.” 

„Faci însă exact pe dos! Căci dacă aş avea 
încredere în mine, în sensul că ştiu ceea ce spun, 
încurajarea ta ar fi bună: cel care ştie să spună ade¬ 
vărul despre chestiunile cele mai importante şi cele 
e mai preţioase, se află în siguranţă şi are de ce să 
aibă curaj, cînd este printre oameni cu judecată 
şi prieteni. Dar cel lipsit de încredere şi care, pe 
măsură ce vorbeşte, tot atunci abia caută cum să 
lege discursul — cazul meu — se găseşte în plină 
teamă şi nesiguranţă. Nu mi-e, desigur, teamă că 
451 a aş putea provoca rîsul, — aceasta ar fi o copilărie — 
ci că, picînd alături de adevăr acolo unde cel mai 
puţin trebuie să păţeşti aşa ceva, nu numai că eu 
însumi mă voi prăbuşi, dar că îi voi trage şi pe prieteni 
împreună cu mine. îngenunchez înaintea Adrasteii 174 , 
Glaucon, cerîndu-i iertare pentru ce voi spune. 
Căci bănui că este o fărădelege mai mică să ucizi 
pe cineva fără de voie, decît să înşeli în privinţa unor 
legiuiri frumoase, bune şi drepte. B, atunci, mai 
bine să-ţi iei acest risc printre duşmani, decît printre 
b prieteni, încît — /n-am ce spune/— bine mă mai 
încurajezi !” 175 . 

Rîse Glaucon : 

„Dacă am păţi ceva rău de pe urma vorbelor 
tale, Socrate, îţi vom da dezlegare, socotindu-te, 
după cum spălat de omor, tot aşa şi lipsit de înşelă¬ 
ciune faţă de noi. Haide, prinde curaj şi vorbeşte !” 

„Cum spune legea — am zis eu — cel dezlegat 
de omor e şi curăţat. Probabil că, dacă în acel caz 
aşa stau lucrurile, la fel vor sta şi în privinţa /dez¬ 
legării ' de înşelăciune/.” 

„Vorbeşte atunci, în temeiul acestora !” 

A. „Trebuie spus acum din nou — am zis eu 

— ceea ce, probabil, că trebuia spus în continuare 
atunci. Ar fi totuşi şi aşa bine, dacă, după ce am 
străbătut complet piesa jucată de bărbaţi, am stră¬ 
bate-o şi pe cea jucată de fţmei 176 , cu atît mai 
mult cu cît şi tu îmi ceri aşa ceva. Nu există, după 
părerea mea, pentru un om cu firea şi educaţia pe 
care le-am văzut, altă dreaptă posesie şi folos ale 
femeilor şi copiilor, decît cea proprie unora ce merg 
pe calea pe care noi am apucat-o la început: i-am aşezat 
cu mintea, pe bărbaţi, drept paznici ai unei turme.” 

„Da.” 

„Să fim consecvenţi, dîndu-le o naştere şi o creş¬ 
tere care să-şi semene şi să privim dacă ne convine 
sau nu.” 

,,în ce fel?” 

„Iată cum : oare socotim că e cazul ca femelele 
cîinilor să păzească şi ele ceea ce păzesc masculii, 
să vîneze împreună şi să facă totul laolaltă ? Sau 
ele trebuie să rămînă acasă, ca fiind neputincioase 
din pricina fătatului căţeilor şi al hrănitului acestora, 
iar masculii să aibă toată truda şi grija turmei ?” 

„împreună să facă totul. Doar că ne vom folosi 
de femele ca fiind mai slabe, în timp ce de masculi 

— ca de unii mai puternici.” 

„Dar e cu putinţă — am spus eu — să te fo¬ 
loseşti de un animal în acelaşi scop în care te folo¬ 
seşti de un altul, dacă nu i-ai da aceeaşi creştere 
şi educaţie?” 

„Nu-i cu putinţă.” 

„Dacă, deci, vom folosi femeile pentru aceleaşi 
treburi ca şi pe bărbaţi, trebuie să le învăţăm 
la fel ?” 

„Da.” 

„Dar bărbaţilor li s-a dat arta Muzelor şi gimnas¬ 
tica.” 

„Da.” 

„Atunci trebuie date şi femeilor aceste două 
arte, ca şi tot ceea ce are de-a face cu arta militară 
şi ele trebuie folosite la fel.” 

„Aşa se pare — zise — din cele ce spui.” 

„Probabil, însă — am spus — că multe din cele 
rostite acum ar stîrni un rîs ieşit din comun, dacă 
ar fi puse în practică în felul pomenit.” 

„Şi încă ce !” 

„Ce vezi cel mai de rîs în aceste spuse? Ori faptul 
vădit că femeile, goale, ar face gimnastică în pales- 
b tre laolaltă cu bărbaţii şi încă nu doar cele tinere, 
dar şi cele deja vîrstnice, după cum şi bătrînii, 
deşi zbîrciţi şi neplăcuţi la vedere, practică totuşi 
gimnastica ?” 

„Pe Zeus, — spuse — ar fi într-adevăr de rîs, 
măcar în situaţia de acum!” 

„însă, de vreme ce ne-am pornit să vorbim, 
să nu ne temem de ironiile unor persoane puse 
pe glumă 177 , indiferent cîte şi în ce fel ar fi aceste 
glume, adresate unei astfel de schimbări în gimnas- 
c tică şi arta Muzelor, şi, nu mai puţin, în portul 
armelor şi în echitaţie.” 

„Adevărat ce spui” 

„Şi, de vreme ce am început a le zice, să ne 
ducem unde este legea mai aspră: să cerem acestor 
persoane puse pe glumă să nu-şi facă mendrele, ci 
să fie serioase. Să le amintim, de asemenea, că nu-i 
multă vreme de cînd grecilor li se părea ruşinos 
şi ridicol (aşa cum multora dintre barbari li se pare 
d şi acum), ca bărbaţii să fie văzuţi goi; iar cînd cretanii 
mai întîi, şi lacedemonienii, apoi 178 , au început să 
practice exerciţiile gimnastice, toţi oamenii subţiri 
de atunci îşi îngăduiau să-i ia în rîs. Sau nu crezi ?” 

„Ba da.” 

„însă după ce s-a văzut că este mai bine pentru 
cei ce se exersează să se dezbrace decît să rămînă 
îmbrăcaţi, ridicolul din ochi a fost alungat de către 
binele din judecată. S-a vădit şi că e neghiob acela 
care socoteşte de rîs altceva în afară de rău ; şi că cel 
ce se apucă să rîdă, luînd drept ridicolă înfăţişarea 
e altui lucru în afară de cel necugetat şi rău, tot 
omul acela, cînd e serios, se îndreaptă spre un alt 
ţel decît cel bun.” 

„E întru totul astfel!” — zise. 

„Dar oare n-ar trebui, mai înainte, să cădem de 
acord dacă toate acestea sînt sau nu posibiîe ? Şi 
ar trebui arătat celor ce au îndoieli, fie ei glumeţi 
sau serioşi, dacă firea omenească de parte femeiască 
este în stare să fie părtaşă cu cea bărbătească la toate 453 
cele, sau la nici una, ori dacă nu cumva, poate par¬ 
ticipa la unele şi la altele nu, şi căreia dintre aceste 
două categorii îi aparţine arta militară. Oare nu este 
probabil că cineva, începînd discuţia astfel, în chipul 
cel mai bun, o va şi încheia tot în chipul cel mai bun ?” 

„Ba da, hotărît!” 

„Vrei însă cn noi să ne arătăm dezacordul faţă 
de noi înşine în numele altora, pentru ca nu cumva 
cetăţuia argumentului nostru să fie asediată fără 
să aibă pe nimeni înăuntru ?” 

„Nici o piedică!” 

„Să spunem atunci. în numele acelora, următoare¬ 
le: «O Socrate şi Glaucon, nu-i deloc nevoie ca alţii 
să fie în dezacord cu voi. Căci voi înşivă aţi 
fost de acord, la începutul durării cetăţii pe care 
aţi durat-o, că fiecare, potrivit cu firea sa, trebuie 
să facă un singur lucru, anume cel care îi este propriu. »” 

„Am fost de acord, cum de nu.” 

„Dar nu se deosebeşte cu totul, la fire, femeia 
de bărbat ?”» 

„Cum să nu se deosebească?” 

,, «Atunci fiecăruia i se cuvine să i se încredinţeze 
o altă sarcină, cea potrivită firii sale.»” 

„Ei, bine ?” 

,, «Nu e limpede că greşiţi acum afirmînd lucruri 
contrare vouă înşivă, cînd susţineţi că bărbaţii şi 
femeile trebuie să aibă aceeaşi îndeletnicire, de vreme 
ce naturile lor sînt, în cea mai mare măsură, deosebite ? » 

Ce am avea de spus în apărare, minunat om, în 
faţa unor astfel de afirmaţii?” 

„Aşa deodată — răspunse el — nu-i prea lesne 
de găsit ceva. Te voi ruga însă stăruitor pe tine 
să exprimi ceea ce ar trebui noi să spunem.” 

„Iată problemele, Glaucon, — şi mai sînt încă 
multe altele — am spus, pe care eu, văzîndu-le 
înainte, încă de mult, m-am temut şi am şovăit 

să mă ating de legiuirea privitoare la posesia femeilor 
şi creşterea copiilor.” 

„Pe Zeus, — zise — nu se arată deloc a ii 
o legiuire la îndemînă!” 

„Nici nu este — am spus. Situaţia este cam aşa : 
fie că cineva ar pica într-un bazin sau în mijlocul 
mării, oricum trebuie să înoate.” 

„Desigur.” 

„Şi noi trebuie deci să înotăm şi să căutăm a 
ne salva dinaintea argumentului ce ne stă împotrivă, 
fie că am putea nădăjdui să suim pe un delfin 170 , fie 
că am afla vreo altă mîntuire puţin la îndemînă.” 

„Pare-se.” 

„Haide să vedem dacă vom afla ieşirea. Am fost 
de acord că fiecare natură trebuie să aibă o altă 
îndeletnicire şi că naturile femeii şi ale bărbatului 
sînt diferite. Iar acum afirmăm că naturi diferite 
trebuie să aibă aceleaşi îndeletniciri. Aceasta ni 
se reproşează?’ 

„întru totul.” 

„Straşnică e, Glaucon, puterea artei de a discuta 
în contradictoriu !” 180 . 

„Adică ?” 

„Fiindcă mi se pare că mulţi cad, chiar fără voie, 
în ea, crezînd că practică dialectica şi nu că se 
sfădesc. Aceasta, deoarece ei nu pot să examineze 
spusa, făcînd distincţii ce ţin de idee, ci urmăresc 
opoziţia faţă de ceea ce s-a spus, legîndu-se doar 
de nume. Ei se sfădesc şi nu discută unii cu ceilalţi” 

„îutîlneşti la mulţi petrecîndu-se aşa ceva. Dar 
oare şi noi ne aflăm, acum, într-o astfel de situaţie ?” 

„Absolut — am zis eu. Sîntem în primejdie ca, 
fără voie, să avem de-a face cu o discuţie în con¬ 
tradictoriu.” 

„Cum aşa?” 

„Urmărim, viteji nevoie mare şi cu duh de sfadă, 
faptul că firi neidentice nu trebuie să aibă de-a face 
cu aceleaşi ocupaţii; privim însă doar la nume. Căci 
nu am cercetat în nici un fel ce înseamnă, ca idee, 
«natură identică» şi «natură diferită» şi la ce se 
referă această idee, atunci cînd stabilim că firi di- 

ferite practică ocupaţii diferite, iar firi identice — a- 
ceeaşi ocupaţie.” 

„într-adevăr, n-am cercetat.” 

,,în acest cai — am zis — sîntem în drept 
să ne întrebăm pe noi înşine, dacă cei pleşuvi şi cei 
pletoşi au aceeaşi natură şi nu naturi contrare. Iar, 
după ce am cădea de acord că ele sînt contrare, 
atunci, în cazul cînd cei pleşuvi practică cizmăria, 
nu le-am îngădui această meserie celor pletoşi, iar 
dacă ar practica-o pletoşii, n-am îngădui-o pleşuvilor.” 

,,Ar fi de tot hazul !” 

„Dar s-ar referi hazul la altceva, decît la aceea 
că, mai întîi, nu am stabilit ce este natura identică 
şi natura diferită sub toate privinţele, ci am avut 
grijă doar de acel aspect al diferenţei şi al asemă¬ 
nării care priveşte ocupaţiile ? De exemplu, am afir¬ 
mat că orice medic şi orice suflet cu aptitudini medi¬ 
cale au aceeaşi fire. Nu crezi?” 

„Ba da.” 

„Dar medicul şi dulgherul au firi diferite ?” 

„întru totul.” 

„însă — am spus eu — dacă genul bărbătesc 
şi cel femeiesc apar a se deosebi în raport cu vreo 
artă sau o altă ocupaţie, vom afirma că această 
ocupaţie trebuie încredinţată unuia sau altuia dintre 
ei. Dar dacă ele apar a se deosebi doar prin aceea 
că femeia naşte, în timp ce bărbatul fecundează, 
vom zice că deloc nu s-a arătat încă dacă femeia 
se deosebeşte de bărbat în raport cu ceea ce ne 
interesează, ci vom socoti mai departe că paznicii 
şi soţiile lor trebuie să aibă aceleaşi îndeletniciri.” 

„E just” — vorbi el. 

„Nu-i vom cere apoi celui ce afirmă contrariul 
să ne înveţe în raport cu care artă sau ocupaţie legată 
de orînduirea cetăţii, naturile femeii şi bărbatului 
nu sînt la fel, ci diferite ?” 

„E şi cazul să-i cerem!” 

„Cum spuneai tu, puţin mai înainte, s-ar putea 
zice că nu-i uşor de dat un răspuns bun pe loc, 
dar că nu e greu să-l dai după o cercetare.” 

„Aşa s-ar spune !” 


455 

„Vrei să-i cerem celui ce ne contrazice să ne 
b urmeze, dacă i-am putea cumva arăta că nu există 
ocupaţie legată de administrarea cetăţii, proprie 
doar femeii?” 

„Desigur.” 

„îi vom spune atunci: «Răspunde ! Oare nu în 
felul acesta înţelegi că unul este bun la o anumită 
ocupaţie, iar celălalt nu, prin aceea că primul învaţă 
uşor, iar celălalt greu ? Şi că primul e plin de in¬ 
ventivitate acolo unde a învăţat, fie şi puţin timp, 
în vreme ce celălalt, învăţînd mult şi trudnic, nu 
ar putea totuşi ţine minte nici -ceea ce a aflat ? Sau 
c că membrele primului se supun cum trebuie judecăţii, 
în timp ce ale celuilalt i se împotrivesc ? Oare există 
alte trăsături în afara acestora, prin care l-ai distinge 
pe cel făcut pentru un anumit lucru, de cel ce nu 
este astfel ? »” 

„Nimeni nu va spune că ar exista alte trăsături!” — 
răspunse el. 

„însă — am spus eu — cunoşti oare ocupaţie prac¬ 
ticată de oameni, în care genul bărbătesc să nu 
posede aceste trăsături în măsură mai mare decît 
cel femeiesc ? Sau să mai lungim vorba, amintind 
despre ţesătorie, făcutul prăjiturilor şi gătit, ocupa¬ 
ţii în care neamul femeiesc pare a avea o anumită 
întîietate şi unde este de rîs, nevoie mare, să fie 
d înfrînt ?” 

„E adevărat ce spui — vorbi el. Ca să zicem 
aşa, un neam îl întrece pe celălalt pretutindeni. 
Totuşi, în multe privinţe, există destule femei su¬ 
perioare multor bărbaţi, în general însă, e cum spui.” 

„Nu există, prietene, — am zis — nici o în¬ 
deletnicire privitoare la ocîrmuirea statului, proprie 
femeii, ca femeie, nici vreuna proprie bărbatului, 
ca bărbat. Ci, fiind naturile sădite în acelaşi fel în 
ambele sexe, femeia participă, potrivit cu firea 
ei, la toate îndeletnicirile, şi la fel şi bărbatul, doar 
e că în toate femeia este mai slabă decît bărbatul.” 

„Aşa este.” 

„Vom încredinţa atunci bărbaţilor toate ocupa¬ 
ţiile, şi femeii — nici una ?’ 

„Cum aşa?” 

„Vom spune astfel: există atît femeie bună la 
medicină, cit şi femeie care nu-i bună, există femeie 
cu duh muzical, dar şi femeie lipsită de acesta.” 

„Bun, şi?” 

„Dar nu există şi femeie bună la gimnastică 
sau la război, dar şi femeie nepotrivită pentru război 
şi fără iubire faţă de gimnastică?” 

„Cred că da.” 

„Dar există şi femeie care să iubească înţelep¬ 
ciunea, sau care s-o urască, una care să aibă o fire 
înflăcărată, sau nu?” 

„Şi aceasta” 

„Există atunci, pe de o parte, şi femeie-paznic, 
dar există, pe de alta, şi femeie nepotrivită cu această 
treabă. Sau nu am ales o natură asemănătoare şi 
pentru bărbaţii-paznici ?” 

„Ba asemănătoare.” 

„Deci, pentru paza cetăţii, aceeaşi natură va fi 
proprie atît femeii, cît şi bărbatului, doar că într-un 
caz ea este mai slabă, în celălalt — mai puternică” 181 . 

„Aşa se pare.” 

„Trebuie, prin urmare, alese soţii asemănătoare 
acelor bărbaţi, ca să locuiască şi să facă de pază 
laolaltă, de vreme ce ele sînt în stare de aceasta şi au 
o fire asemănătoare cu cea a lor.” 

„întru totul!” 

„Dar nu trebuie încredinţate aceloraşi naturi ace¬ 
leaşi ocupaţii ?” 

„Ba da.” 

„Tot învîrtindu-ne, ajungem de unde am plecat 
şi cădem de acord că nu este împotriva naturii să dăm 
soţiilor de paznici arta Muzelor şi gimnastica.” 

„Absolut.” 

„Nu dăm deci legiuiri imposibile şi asemănătoare 
unor vise deşarte, de vreme ce stabilim o lege conformă 
cu natura. Dimpotrivă, legile de astăzi, care ocolesc 
această legiuire, ocolesc, pare-se, natura.” 

„Aşa se pare.” 

„însă nu cercetăm noi dacă putem numi legiuirile 
noastre, nu numai posibile, dar şi cele mai bune?” 

„Ba da.” 

„Că sînt posibile, s-a căzut la învoială ...” 

„Da.” 

„Dar trebuie să cădem la învoială că ele sînt şi 
cele mai bune.” 

„E limpede.” 

„Aşadar, ca să obţinem o femeie-paznic, vom avea 
oare nevoie de o educaţie care să facă bărbaţi-paznici 
d şi de o alta care să facă femei-paznici, cînd e vădit 
că femeia a primit aceeaşi natură?” 

„Nu va fi altă educaţie.” 

„Ce părere ai despre următorul lucru ?” 

„Care anume ?” 

„Dacă putem admite faptul că un bărbat este mai 
bun — altul mai rău. Sau îi socoteşti pe toţi la fel ?” 

„Deloc” — zise. 

„Oare crezi că în cetatea pe care am durat-o, 
paznicii îi reprezintă pe bărbaţii cei mai buni, oameni 
care au avut parte de educaţia pe care am văzut-o, 
sau cizmarii, educaţi cu ajutorul cizmăriei ?” 

„întrebi ceva de tot hazul!” 

„Pricep — am spus. Nu aceştia — paznicii — sînt 
e cei mai buni dintre ceilalţi cetăţeni ?” 

„Cu mult cei mai buni!” 

„Dar oare nu tocmai aceste femei-paznic vor fi 
cele mai bune dintre celelalte femei ?” 

„Aşa e, întru totul.” 

„Există dar ceva mai bun pentru cetate decît 
ca în ea să fie cei mai buni bărbaţi, cît şi cele mai bune 
femei ?” 

„Nu există.” 

„Or arta Muzelor şi gimnastica, aşa cum am 
457 a văzut, produc, prin prezenţa lor, acest rezultat.” 

„Cum de nu!” 

„Am stabilit, deci, nu doar o legiuire posibilă în 
cetate, ci şi una bună!” 

„Aşa e.” 

„Să se dezbrace, aşadar, femeile paznicilor, de 
vreme ce ele vor îmbrăca virtutea în locul veştmin¬ 
telor, şi să ia parte la război şi la restul pazei cetăţii 
şi nu altminterea să facă. Să li se încredinţeze femeilor 
sarcini mai uşoare decît cele ale bărbaţilor, privitoare 
la acele îndatoriri, din pricina slăbiciunii sexului lor. 

Iar bărbatul ce rîde la vederea femeilor goale, care b 
se antrenează pentru atingerea celui mai frumos* scop, 
acel bărbat tăind necopt fructul unei ştiinţe ridicole 182 , 
nu ştie, pe cît se pare, de ce rîde şi ce face. Căci e 
bună vorba şi bună va fi ea, /cînd va ii fost rostită/, 
cum că frumos e folositorul — urît e vătămătorul.’’ 

„Hotărît.” 

B. ,,Să spunem că am scăpat, în ce priveşte le¬ 
giuirea pentru femei, de o problemă, ca de un val ; 
el nu ne-a înghiţit pe de-a întregul cînd am stabilit 
că paznicii şi paznicele trebuie să facă totul în comun ; c 
raţiunea acestei orînduieli s-a arătat în acord cu ea 
însăşi, afirmînd atît posibilul, cît şi folositorul.” 

„Oho, n-ai scăpat de un val micuţ!” — zise el. 

„Vei spune totuşi că nu e prea mare cînd îl vei 
vedea pe cel care îl urmează.” 

„Vorbeşte !” 

„Iată legea care o urmează pe aceasta, cît şi pe 
celelalte de dinainte” 

„Care anume?” 

„Ca aceste femei să aparţină, toate, în comun, 
acestor bărbaţi, iar nimeni să nu trăiască separat cu d 
vreuna ; şi nici ca părintele să nu-şi cunoască copilul 
său, nici copilul — părintele.” 

„Legiuirea aceasta trezeşte mult mai multă neîn¬ 
credere decît cealaltă, atît în privinţa posibilităţii, 
dar şi a utilităţii ei.” 

„Nu cred — am zis — că ar fi cazul să ne îndoim 
de utilitatea ei, cum că nu ar fi cel mai mare bine ca 
femeile să fie comune şi la fel şi copiii, dacă lucrul ar 
fi cu putinţă. Cred însă că cea mai mare îndoială 
s-ar ridica în legătură cu posibilitatea sau imposibili¬ 
tatea legiuirii.” 

„Ba, ar fi destul loc de îndoială pentru amîndouă e 
problemele !” 

„Ai în vedere — atn spus eu — deci o îmbinare 
a acestora ! Ku unul mă gîndeam că voi fugi de una 
dintre ele, dacă legiuirea ţi-ar putea apărea utilă şi 
că îmi va rămîne doar chestiunea posibilului şi a 
imposibilului.” 

„Nu mi-a scăpat fuga ta — vorbi el. Aşa că dă 
seamă despre amîndouă problemele !” 

458 a „Trebuie să dau seamă. Fă-mi doar o îngăduinţă : 
lasă-mă să am parte de un răsfăţ, pe care cei cu ju¬ 
decată leneşă şi-l iau pe seama lor înşişi, atunci cînd 
pleacă la drum singuri. Căci ei, înainte de a afla în ce 
fel vor avea ceea ce doresc, lasă deoparte aceste pro¬ 
bleme, ca să nu se chinuie chibzuind asupra posibi¬ 
lului şi a imposibilului. Ei presupun că ceea ce vor 
există deja şi orînduiesc doar ce urmează, bucurîn- 
du-se cînd străbat cu gîndul ce vor face. îşi fac astfel 
sufletul, şi aşa leneş, încă şi mai leneş. Iată-mă şi 
b pe mine leneş şi doritor să las la o parte problema po¬ 
sibilului, pe care mai tîrziu o voi cerceta. Acum, 
presupunînd legiuirea posibilă, voi cerceta, dacă îmi 
îngădui, cum vor fi reglementate de către cîrmuitori 
asemenea dispoziţii. Voi arăta că, odată făcute, ele 
se vor arăta de cel mai mare folos cetăţii şi paznicilor. 
Pe acestea, deci, voi încerca să le privesc mai întîi, 
laolaltă cu tine, apoi pe celelalte, dacă încuviinţezi.” 
„încuviinţez — zise. Cercetează !” 

„Cred — am spus eu — că dacă cîrmuitorii vor 
fi vrednici de acest nume, iar ajutoarele lor la fel, 
c aceştia din urmă vor voi să îndeplinească poruncile, 
ceilalţi vor voi să le orînduiască. Pe de o parte, vor 
asculta de legi, pe de alta vor imita dispoziţiile pe 
care le-am încredinţat cîrmuitorilor.” 

„Pesemne că da.” 

„Tu, aşadar, legiuitorul lor, după cum i-ai ales pe 
bărbaţi, tot aşa, alegîndu-le şi pe femei, le vei da băr¬ 
baţilor femei, pe cît este cu putinţă de asemănătoare 
la fire. Ei însă, de vreme ce în comun au locuinţa şi 
hrana, nimeni neposedînd nimic privat, deoarece ei 
d vor trăi laolaltă, amestecaţi unii cu alţii şi în gimnazii 
şi în restul locurilor unde primesc creşterea, cred că 
vor fi conduşi de o necesitate organică spre împreu¬ 
narea între ei. Sau nu crezi că pomenesc de o necesi¬ 
tate ?” 183 . * 

„Vor fi minaţi, nu chiar de necesităţi «geometrice », 
ci erotice — spuse el. Dar acestea riscă să fie încă 
şi mai ascuţite decît celelalte, cînd e vorba să con¬ 
vingă şi să tragă după sine mulţimea.” 

„Şi încă ce ! însă, după aceasta, Glaucon, nu este 
cuvenit, în cetatea oamenilor fericiţi, şi nici nu va fi 
îngăduit de către cîrmuitori, ca ei să se împerecheze 
în neorînduială unii cu alţii ori să facă orice altceva 
/în acelaşi fel/.” e 

„N-ar fi drept” — zise. 

„IO limpede atunci că, în cea mai mare măsură 
posibilă, vom orîndui căsătorii sacre. Deoarece căsă¬ 
toriile cele mai folositoare ar fi cele sacre” 184 . 

„Pe deplin.” 

„Dar cum vor fi ele cît mai folositoare ? Spune-mi, 459 a 
Glaucon! Căci văd că ai în gospodăria ta şi cîini de 
vînătoare şi numeroase păsări de rasă. Pe Zeus, oare 
ai dat atenţie împerecherilor şi reproducerii acestora ?” 

„în ce fel?” 

„Mai întîi, deşi acele animale sînt de rasă, oare 
nu sînt şi nu apar unele mai bune decît celelalte ?” 

„Ba da.” 

„Dar le reproduci în acelaşi chip, prin împerecherea 
tuturor, sau ai grijă să le reproduci, în cea mai mare 
măsură, doar prin împerecherea celor mai bune exem¬ 
plare ?” 

„Prin a celor mai bune.” 

„Prin a celor mai tinere, a celor mai bătrîne, ori b 
a celor mature, în cea mai mare măsură?” 

„Prin împerecherea celor mature” — zise. 

„Iar dacă reproducerea nu s-ar face aşa, nu soco¬ 
teşti că rasa păsărilor şi a cîinilor se va strica ?” 

„Aşa socotesc.” 

„Dar cum stau lucrurile cu caii şi cu restul ani¬ 
malelor ? Sau crezi că altfel ?” 

„Ar fi absurd să şadă altfel!” — răspunse el. 

„Vai, prietene, — am exclamat eu — tare de 
ispravă cîrmuitori ne trebuie, dacă lucrurile merg la 
fel şi cu neamul omenesc !” 

„Merg la fel — spuse. Dar de ce trebuie astfel c 
de cîrmuitori ?” 

„Fiindcă e nevoie ca ei să se folosească de multe 
leacuri. Socotim că e destul şi un medic mai rău pen¬ 
tru cei care nu au nevoie, în privinţa trupului, de 
leacuri, ci vor să ia în seamă o dietă. Dar cînd trebuie 

să fie trataţi cu leacuri, ştim că este nevoie de un me¬ 
dic mai vajnic.” 

„Adevărat, dar ce vrei să spui cu aceasta?” 

„Iată ce: cîrmuitorii vor trebui să se folosească 
d des de minciuni şi înşelăciuni în interesul celor con¬ 
duşi. Am afirmat undeva că toate acestea folosesc în 
chipul unor medicamente.” 

„E just” — zise. 

„Or, tocmai în cazul căsătoriilor şi al procreaţiei 
s-ar dovedi cea mai mare valoarea acestui «just»”. 

„Cum anume?” 

„E necesar, în temeiul principiilor asupra cărora 
am căzut de acord, să împerechem pe cei mai buni 
bărbaţi cu cele mai bune femei cît se poate de des, 
şi dimpotrivă, cît mai rar pe cei mai răi cu femeile 
cele mai rele. Copiii primelor cupluri trebuie crescuţi, 
e ceilalţi — nu, dacă este vorba ca turma să fie cît se 
poate de valoroasă. Toate acestea însă, trebuie să 
se facă în ascuns faţă de toţi, în afara conducătorilor 
înşişi, pentru ca turma paznicilor să fie cît se poate 
de neînvrăjbită.” 

„E drept.” 

„Trebuie legiuite serbări, în timpul cărora îi vom 
uni pe mirese şi pe miri, trebuie orînduite jertfe şi 
460 a trebuie compuse, de către poeţii noştri, imnuri potri¬ 
vite cu nunţile acestea. Iar numărul căsătoriilor îl vom 
lăsa în seama conducătorilor, pentru ca, în măsura 
posibilului, ei să păstreze neschimbat numărul băr¬ 
baţilor, avîndu-se în vedere războaiele, bolile şi toate 
cele asemenea, astfel încît cetatea noastră, pe cît 
posibil, să nu ajungă nici mare, nici mică.” 

„Perfect” — spuse el. 

„Trebuie, socot, trase lozurile cir iscusinţă, pentru 
ca cel prea puţin vrednic să acuze, pentru fiecare 
căsătorie, soarta, şi nu pe magistraţi.” 

„Chiar aşa.” 

t> „Iar tinerilor valoroşi în războaie sau aiurea tre¬ 
buie să li se dea drept cinstire nu numai alte daruri, 
dar şi o mai frecventă ocazie de a avea relaţii cu femei, 
indicîndu-se ca motiv faptul că, astfel, cei mai mulţi 
copii se vor naşte din sămînţa acestor tineri.” 

„Aşa e.” 

„Iar pe copiii ce se tot nasc, îi preiau anumite 
magistraturi destinate lor — alcătuite fie din bărbaţi, 
fie din femei, fie mixte, căci magistraturile sînt co¬ 
mune bărbaţilor şi femeilor — ” 

„Da.” 

,,— pe copiii unor părinţi valoroşi îi vor lua într-o 
creşă, ducîndu-i la nişte dădace care locuiesc izolat, 
într-o anumită parte a cetăţii. Pe cei ieşiţi din părinţi 
nevrednici, sau din părinţi vrednici, dar născuţi cu 
defecte, îi vor ascunde, cum se şi cade, într-un loc 
tainic şi neştiut” 185 . 

„Da, dacă e vorba ca neamul paznicilor să rămînă 
curat” — zise. 

„Aceşti magistraţi se vor îngriji şi de hrană, aducînd 
mamele la creşă cînd alăptează, făcînd tot ce e cu 
putinţă pentru ca nici una să nu-şi cunoască copilul 
propriu. Vor aduce şi alte femei ce au lapte, dacă 
mamele nu sînt de ajuns. Se vor îngriji de toate acestea, 
pentru ca copiii să sugă cît timp trebuie, iar veghea 
şi celelalte osteneli le vor lăsa în seama dădacelor 
şi a doicilor.” 

„Uşor le mai e cu copiii femeilor de paznici !” — 
zise el. 

# „E şi normal — am spus eu. Să parcurgem însă 
punctul următor pe care l-am stabilit. Am afirmat 
că e necesar ca copiii să se nască din părinţi maturi.” 

„Adevărat.” 

„Oare nu ţi se pare că douăzeci de ani pentru 
femeie şi treizeci de ani pentru bărbat reprezintă 
timpul potrivit al maturităţii?” 

„în ce fel?” — întrebă el. 

„Femeia să nască pentru cetate începînd cu vîrsta 
de douăzeci de ani, pînă la cea de patruzeci. Bărbatul 
să înceapă a zămisli pentru cetate după ce ar depăşi 
vîrsta iuţelii celei mai mari la fugă şi să continue pînă 
la cincizeci şi cinci de ani” 186 . 

„Amîndoi au — spuse el — la această vîrstă, cea 461 
mai mare putere a trupului, ca şi a minţii.” 

„Aşadar dacă, fie unul mai tînăr, fie unul mai în 
vîrstă s-ar pune să zămislească pentru obşte, vom 
spune că greşeşte împotriva preceptelor sfinte şi a 
dreptăţii, că el odrăsleşte un copil pentru cetate, care, 

dacă ar apărea pe ascuns, nu se va naşte prin puterea 
jertfelor şi a rugăciunilor pe care preotesele, preoţii 
şi întreaga cetate le vor rosti la fiece căsătorie, ca să 
se nască mereu din părinţi buni copii mai buni, şi 
din părinţi folositori copii încă mai folositori. Ci vom 
b spune că pruncul este născut din beznă şi oarbă 
nestăpînire.” 

„E drept.” 

„Aceeaşi legiuire şi pentru cel ce este încă la 
vîrsta zămislirii, dar care, fără o nuntă încuviinţată 
de cîrmuitor, s-ar atinge de femeile aflate la vîrsta 
născutului. Vom spune că el face cetăţii un copil 
bastard, nelegitim şi necurat.” 

„Cu totul drept.” 

„însă, cred, cînd femeile şi bărbaţii depăşesc 
vîrsta zămislirii, le vom îngădui să trăiască liberi cu 
c cine ar pofti, în afară — bărbaţilor — de fiică, mamă, 
fiicele fiicelor şi bunicilor din partea mamei — iar 
femeilor — în afară de fiu, tată, ascendenţii şi des¬ 
cendenţii acestuia. Dar le vom cere să bage bine de 
seamă să nu aducă la lumină nici o odraslă, dacă 
s-ar întîmpla să rodească, iar dacă totuşi ar avea 
loc vreo naştere forţată, să aibă în vedere că nu există 
hrană pentru un astfel de copil.” • 

„Şi acestea sînt spuse cum se cuvine. Dar cum îşi 
d vor recunoaşte taţii fiicele şi rudele pe care acum 
le-ai pomenit?” 

„în nici un fel — am spus eu. însă toţi copiii 
născuţi în luna a zecea şi a opta începînd cu ziua în 
care cineva se însoară, să fie pentru acesta «fii» — 
dacă sînt de sex masculin — şi «fiice » — dacă sînt 
de sex feminin — iar copiii să-l numească «tată ». 
Da fel şi copiii acestora să fie numiţi copiii copiilor 
primilor, iar aceştia să le fie acelora bunici şi bunice. 
Cît despre cei născuţi în timpul cînd mamele şi taţii 
lor au zămislit, ei să le fie fraţi şi surori, astfel incit, 
cum am spus înainte, să nu aibă raporturi sexuale 
unii cu alţii. Pe de altă parte, legea va îngădui ca 
e fraţii şi surorile să coabiteze, dacă sorţii ar cădea 
astfel şi Pythia ar încuviinţa.” 

„Cu totul just.” 

„Iată-ţi, o Glaucon, comunitatea femeiloţ şi a 
copiilor de paznici în cetatea ta ! Trebuie însă ca acum 
să fim încredinţaţi, pornind de la raţiunea lucrului, 
că ea merge pe urmele restului constituţiei politice 
şi că este cu mult cea mai bună /organizare/. Sau ce 
altceva să facem?” 

„Doar astfel, pe Zeus !” — vorbi el. 

„Dar nu acesta a fost principiul convenţiei, să 
ne întrebăm pe noi înşine care este cel mai mare bine 
ce-1 putem spune în legătură cu cetatea, un bine în 
baza căruia legiuitorul va rîndui legile ? De asemenea, 
să ne întrebăm care este cel mai mare rău. Iar apoi 
să cercetăm faptele tocmai înfăţişate şi să vedem dacă 
ele sînt în acord cu urma Binelui şi în dezacord cu 
cea a Răului?” 

„Aşa să facem.” 

„Avem însă vreun rău mai mare pentru cetate 
decît acel lucru care ar dezbina-o şi ar face, din ea, 
mai multe în loc de una ? 187 Ori vreun bine mai mare 
decît cel care ar lega-o laolaltă şi ar face-o una?” 

„Nu avem.” 

„Or, nu t«cmai comunitatea plăcerii şi a durerii 
leagă cel mai mult atunci cînd toţi cetăţenii se bucură 
şi se întristează în chip asemănător la ivirea şi la 
dispariţia aceloraşi lucruri?” 

„Chiar aşa” — vorbi el. 

„Dar oare nu tocmai individualizarea plăcerii şi 
a durerii destramă cetatea, atunci cînd unii ajung 
prea fericiţi, iar alţii prea nenorociţi în legătură cu 
aceleaşi întîmplări din cetate şi cu aceleaşi probleme 
ale ei ?” 

„Cum de nu ?” 

„Nu apare aşa ceva din aceea că nu deopotrivă 
se rostesc în cetate cuvintele «al meu» şi «nu al 
meu»? Şi la fel şi cu ceea ce este al altuia?” 

„Ba da, întru totul.” 

„Oricare cetate, în care cei mai mulţi vor spune 
«al meu » şi «nu al meu » faţă de acelaşi lucru, va fi 
cel mai bine durată?” 

„într-adevăr.” 

„Care cetate este mai aproape de felul de a fi 
al unui individ ? Spre pildă, cînd ne-ar fi lovit un 

deget, o solidaritate desăvîrşită se întinde între trup 
şi suflet şi simţim printr-o unitate perfectă, cea pro- 
d dusă de principiul conducător din suflet ; iar toată 
această unitate suferă laolaltă, deşi doar o parte este 
lovită şi, astfel, spunem că «omul are dureri la deget» 188 . 
I,a fel se petrec lucrurile cu oricare parte a omului 
şi cu orice durere, cînd partea suferă şi cu orice plă¬ 
cere, cînd ei îi merge bine.” 

„Ea fel, desigur — zise. Iar cea mai bine guver¬ 
nată dintre cetăţi se află cel mai aproape de unitatea 
pe care o ceri.” 

„Cînd unul dintre cetăţeni păţeşte ceva, fie bine, 
e fie rău, tocmai o atare cetate va zice că binele sau 
răul îi aparţin şi, întreagă, se va bucura sau se va 
mîhni.” 

„E necesar ca cea bine legiuită să facă astfel” — 
zise. 

„E momentul — am spus eu — să ne întoarcem 
la cetatea noastră şi să privim în ea ceea ce a fost 
acceptat de către raţiune, ca să vedem dacă ea este 
cea mai bună, sau dacă există vreo alta mai bună.” 

„Trebuie să ne întoarcem.” 

463 a „Ei bine, după cum şi în alte cetăţi există magis¬ 
traţi şi popor, există acestea şi în cetatea noastră?” 

„Există.” 

„Toţi se numesc unii pe alţii cetăţeni ?” 

„Cum de nu !” 

„Dar, pe lîngă «cetăţeni» cum îi mai numeşte 
poporul pe magistraţi în celelalte cetăţi?” 

„în cele mai multe le spune «stăpîni», în cele 
democratice le dă exact aceste nume, de «magis¬ 
traţi ».” 

„Cum îi va numi poporul în cetatea noastră? în 
afară de «cetăţeni » ce va zice că mai sînt magistraţii ?” 
b „Mîntuitori şi ajutoare” — spuse el. 

„Dar cum vor numi aceştia poporul?” 

„Aducători de cîştig şi dătători de hrană.” 

„Dar cum numesc poporul magistraţii celorlalte 
cetăţi ?” 

„Sclavi!” — zise el. 

„Dar magistraţii între ei ?” 

„Părtaşi la magistratură.” 

„Iar la noi?” 

„Părtaşi la pază.” 

„Cunoşti cazul vreunui magistrat din celelalte 
cetăţi, care să poată numi pe vreunul dintre părtaşii 
săi la magistratură «rudă» iar pe altul «străin»?” 

„Sînt cîţi voieşti!” 

„însă pe rudă o consideră şi vorbeşte despre ea 
ca aparţinîndu-i, în timp ce la străin se referă cane- c 
aparţinîndu-i.” 

„Chiar aşa.” 

„Dar ce fac paznicii tăi? E cu putinţă ca vreunul 
dintre ei să numească sau să socotească pe vreunul 
dintre părtaşii la pază drept străin?” 

„Deloc — spuse. Căci cu oricine ar avea el de-a 
face, va socoti că este vorba, fie de un frate, fie de o 
soră, fie de un tată, mamă, fiu sau fiică, ori cu des¬ 
cendenţii sau ascendenţii acestora.” 

„Minunat grăieşti — am zis — ci mai spune : oare 
vei legiui doar denumirile indicînd rudenia, sau şi d 
faptele ce trebuie împlinite potrivit cu aceste denu¬ 
miri ? De exemplu, în legătură cu taţii, nu vei cere 
tot ceea ce se cuvine taţilor : sfiala, îngrijirea, supu¬ 
nerea faţă de părinţi, căci altfel omului nu-i va fi 
bine nici din partea zeilor, nici a oamenilor, ca unul 
ce nu face nici ce-i sfînt, nici ce-i drept ? Astfel de 
cuvinte, pornite de la toţi cetăţenii, vor răsuna în 
urechile copiilor, în legătură cu cei declaraţi părinţi 
ai lor şi în legătură cu celelalte rude?” 

„Da, astfel de cuvinte — zise — căci ar fi de tot e 
hazul, dacă denumirile de rudenie ar răsuna goale, 
lipsite de însoţirea faptelor !” 

„Dintre toate cetăţile, deci, cu deosebire în ce¬ 
tatea aceasta oamenii vor declara într-un glas — atunci 
cînd ceva merge bine ori rău — acea vorbă pe care 
noi o pomeneam, anume că «ce-i al meu» merge 
bine sau «ce-i al meu» merge rău.” 

„Perfect adevărat.” 

„însă afirmăm că, după o atare părere şi vorbă, 464 a 
urmează bucurii şi tristeţi comune?” 

„Afirmăm.” 

„Oare nu vor avea ei parte laolaltă, în cea mai mare 
parte, de acelaşi lucru, pe care îl vor numi «al meu »? 

Or, avînd parte laolaltă de acel lucru, nu vor împăr¬ 
tăşi ei, în cea mai mare măsură, tristeţea şi bucuria ?” 

,,Hotărît că da !” 

„Dar cauza acestor simţăminte nu este, în afară 
de restul alcătuirii vieţii lor, şi comunitatea, la paznici, 
a femeilor şi a copiilor?” 

„Ba da.” 

b „Am căzut la învoială cu cel mai mare bine pentru 
cetate, asemuind o cetate bine durată cu un trup, după 
felul în care ea se comportă faţă de o parte a sa, la 
tristeţe sau la bucurie.” 

„E bine cum am căzut la învoială !” 

„Deci cauza celui mai mare bine pentru cetate 
ne-a apărut a fi comunitatea, la ajutoare, a copiilor 
şi a femeilor.” 

„Aşa e.” 

„Sîntem în acord şi cu cele spuse mai înainte. 
Căci am afirmat undeva că ei nu trebuie să aibă nici 
c case proprii, nici pămînt sau altă avere, ci primind 
de la alţii mîncarea drept simbrie pentru pază, să 
consume totul în comun, dacă urmează să fie cu ade¬ 
vărat paznici.” 

„E adevărat.” 

„Dar — cum zic — cele spuse mai înainte, ca şi 
cele acum afirmate nu-i vor face pe ei încă şi mai mult 
paznici adevăraţi şi nu-i vor determina să nu sfîşie 
cetatea, numind «al meu» nu un acelaşi lucru, ci 
fiecare un altul ? Altfel ar fi dacă unul ar duce în 
casa lui, cît ar putea el singur, fără alţii, să dobîn- 
dească. Sau dacă altul ar face la fel în casa sa, fiecare 
d avînd propria sa soţie, propriii copii, bucurii şi tris¬ 
teţi proprii. Ei bine, dimpotrivă, în cazul nostru, 
n-ar avea ei, paznicii, o singură părere despre ceea 
ce le aparţine, tinzînd toţi către acelaşi ţel, fiind, pe 
cît posibil, la fel la tristeţe şi la bucurie ?” 

„întru totul” — răspunse. 

„Dar oare nu vor pieri de la ei, ca să spunem aşa, 
procesele şi pricinile de judecată între ei, pentru că 
aceşti oameni nu posedă nimic în afară de trup, iar 
restul îl au în comun ? De unde, apare cu putinţă 
ca ei să fie nedezbinaţi de harţa ce dezbină oamenii 
e din pricina posesiei banilor, a copiilor şi a rudelor.” 

,,E cu totul necesar să piară dezbinarea dintre 

ei.” 

„Nu ar putea exista, pe la ei, procese de ultragiu 
intentate celor violenţi. Căci vom declara că este 
frumos şi drept ca fiecare să se apere împotriva ca¬ 
marazilor de-o vîrstă, impunînd necesitatea /acestei 
legi/ în temeiul grijii pentru fiinţa lor trupească” 189 . 

„Adevărat.” 

„Iar legea aceasta ar mai conţine şi alt punct 
just, anume că dacă cineva s-ar mînia pe un altul, 
căpătînd mînia sa o împlinire în acel caz, mai puţin 
s-ar deda el la vrajbe mai extinse.” 

„Chiar aşa.” 

„Dar va fi stabilit ca vîrstnicul să conducă şi să 
poată pedepsi pe toţi tinerii ...” 

„Dimpede.” 

” ... şi de asemenea, ca nici un tînăr (afară doar 
dacă ar porunci magistraţii) să nu încerce a fi violent 
faţă de un bătrîn şi nici să-l lovească — e de înţeles. 
Socot că nici în alt fel nu-1 va lipsi de cinstea cuvenită. 
Căci îl opresc îndeajuns doi paznici: teama şi ruşinea. 
Ruşinea — oprindu-1 să se atingă de «părinţi»; tea¬ 
ma — nu cumva col lovit să fie ajutat de unii, ca de 
către fii, de alţii, ca de către fraţi ori părinţi.” 

„Aşa se pare” — zise el. 

„Datorită legilor /noastre/, bărbaţii aceştia îşi 
vor da pace unii altora pretutindeni ?” 

„Desigur.” 

„Ei înşişi, necertîndu-se între ei, nu e nici o pri¬ 
mejdie ca restul cetăţii să fie dezbinată faţă de ei sau 
faţă de ea însăşi.” 

„Nu e.” 

„Iar acele rele mărunte, de care ei vor scăpa, 
şovăi, din pricina nevrednicieijor, să le mai pomenesc : 
linguşirea celor bogaţi, încurcăturile sărăciei, suferin¬ 
ţele întîmpinate de oameni în creşterea copiilor şi 
în afaceri din pricina problemei asigurării hranei 
necesare familiei : ei mai împrumută cu dobîndă, mai 
refuză, în general adună lucruri şi le dau femeilor şi 
slujitorilor să le păstreze. Cîte şi ce fel de suferinţe 
îndură oamenii în aceste privinţe, e limpede şi ele 
sînt netrebnice şi n-are rost să fie spuse.” 

d „B limpede şi pentru un orb!” — făcu el. 

„Scăpaţi de toate acestea, paznicii vor duce o viaţă 
mai fericită decît cea mai fericită viaţă dusă de în¬ 
vingătorii de la Olimpiade!” 190 . 

„Cum aşa ?” 

„învingătorii obţin doar o mică parte din fericirea 
paznicilor. Căci biruinţa acestora din urmă e mai 
frumoasă, iar îngrijirea ce-o capătă din partea popo¬ 
rului — mai desăvîrşită. Fiindcă biruinţa ce-o cîş- 
tigă ei este mîntuirea întregii cetăţi. Sînt dăruiţi, 
de aceea, ei şi copiii lor, cu hrană şi cu tot ce au ne- 
e voie, au parte de cinstire de la cetatea lor, cît trăiesc, 
iar după ce au murit — de un mormînt demn.” 

„Minunat!” 

„îţi aminteşti — am zis eu — că mai înainte ne-au 
buimăcit puţin cuvintele nu ştiu cui, cum că noi nu 
i-am face fericiţi pe paznici şi că, deşi lor le este cu 
putinţă să aibă tot ceea ce au cetăţenii, ei nu ar avea 
466 a nimfe ? Nu am spus noi atunci că dacă s-ar întîmpla 
aşa ceva, am reveni cu cercetarea, dar că, în momentul 
respectiv, îi facem pe paznici paznici, iar cetatea, 
cît putem de fericită, plămădind această fericire fără 
să privim către o singură clasă din ea ?” 

„îmi amintesc.” 

„Bi bine şi acum ? Dacă viaţa ajutoarelor de paz¬ 
nici apare mult mai frumoasă şi mai bună decît a 
celor ce au învins la Olimpiade, oare încape vreo 
t> măsură comună între ea şi fericirea vieţii cizmarilor, 
a altor meşteşugari sau a plugarilor ?” 

„Nu cred.” 

„însă e cuvenit să spunem şi aici ceea ce spuneam 
dincolo: dacă paznicul va încerca să fie altfel fericit, 
aşa încît să nu mai fie paznic şi dacă nu-i va mai fi 
de ajuns viaţa măsurată, sigură şi, cum spunem, 
viaţa cea mai bună, ci, căzînd asupra sa o opinie 
neroadă şi copilărească asupra fericirii, ea îl va în- 
c demna ca, uzînd de forţă, să-şi însuşească tot ceea 
ce există în cetate, atunci el va afla că Hesiod era 
într-adevăr înţelept cînd spunea că, într-un fel ju¬ 
mătatea e mai mare decît întregul.” 

„Ia-mă şi pe mine — zise — părtaş la această 
părere a ta şi rămîi la acest fel de viaţă!” 

„Admiţi deci — am spus eu — ca femeile să îm¬ 
partă în comun cu bărbaţii felul de educaţie, posesia 
copiilor şi paza celorlalţi cetăţeni, admiţi ca ele, ră- 
mînînd în cetate sau mergînd la război, să asigure 
paza şi să vîneze laolaltă cu ci, precum fac cîinii, 
avînd cu ei totul în comun, în măsura posibilului ? 
Aprobi iarăşi că, făcînd ele acestea, vor săvîrşi tot 
ce este mai bine şi nu vor încălca natura sexului lor 
feminin în raport cu cea a sexului masculin, fiind 
vorba despre caracterele pe care, prin fire, cele două 
sexe le au în comun ?” 

„Aprob." 

„Nu mai rămîne decît un lucru de lămurit: dacă 
o astfel de comunitate este posibilă la oameni, după 
cum este posibilă la alte animale, si în ce fel este po¬ 
sibilă.” 

„Mi-ai luat-o înainte, zicînd ceea ce eu voiam să 
spun.” 

„în ceea ce priveşte războiul, e clar în ce fel îl 
vor purta” 191 . 

„în ce fel?” — întrebă el. 

„B clar că vor merge la oştire laolaltă şi că, în 
plus, îi vor lua cu ei pe copiii mai mari, pentru ca, 
precum copiii celorlalţi meşteşugari, ei să privească 
lucrurile pe care, odată mari, vor trebui să le săvîr- 
şească. Pe lîngă aceasta, ei trebuie să facă tot felul 
de munci auxiliare, legate de război şi să aibă grija 467 
taţilor şi a mamelor. Ori nu ştii cum stau lucrurile cu 
meseriile celelalte, că, spre pildă, copiii olarilor fac 
munci auxiliare şi stau să privească cît mai mult 
timp, înainte de a se apuca de olărit ?" 19 -. 

„Ba da, ştiu.” 

„Dar trebuie ca olarii să-şi înveţe feciorii prin 
experienţă şi prin observaţie cu mai multă grijă decît 
paznicii ?” 

„Ar fi de tot hazul!” 

„Pe de altă parte, orice vietate se luptă mai abi¬ 
tir, cînd odraslele-i sînt de faţă!” 193 . 

„Aşa este — spuse el. Numai că, Socrate, e destul 
de primejdios pentru cei ce ar face vreo greşeală, de 
felul cărora se fac obişnuit în război, ca nu cumva să 

se nimicească nu numai pe sine, ci şi pe copii şi să 
lase cetatea neputincioasă.” 

„E adevărat ce spui — am zis eu. Dar crezi că 
trebuie asigurată dinainte lipsa a chiar oricărui peri¬ 
col ?” 

„Deloc.” 

„Atunci, dacă trebuie să apară vreun risc, nu e 
mai bine să orînduim ca el să apară acolo unde copiii 
ar putea deveni mai buni ?” 

„E clar că da.” 

c „Crezi că, între situaţia că cei ce vor deveni răz¬ 
boinici ar privi peripeţiile războiului şi situaţia, că 
nu ar face-o, deosebirea este mică şi nevrednică de 
vreun risc ?” 

„.Deosebirea nu e mică, dacă avem. în vedere ce 
spui.” 

„Iată deci ce ne trebuie : să-i facem pe copii să 
privească războiul, dar să le asigurăm securitatea, 
şi va fi bine. Nu ?” 

„Da.” 

„Căci, mai întîi — am spus eu — taţii lor nu sînt 
neştiutori, ci cunoscători — cît pot oamenii să fie — 
ai campaniilor militare primejdioase, cît şi a celor 
a neprimejdioase.” 

„E verosimil.” 

„într-unele îi vor lua pe copii, dar în celelalte se 
vor comporta cu prudenţă.” 

„Just.” 

„Iar drept căpetenii, nu îi vor aşeza pe cei mai 
neisprăviţi, ci pe cei ce pot comanda cum trebuie şi 
îi pot conduce bine pe copii, datorită experienţei şi 
vîrstei.” 

„Desigur.” 

„însă, vom spune că multora li s-au întîmplat 
/la război/ lucruri ce nu fuseseră prevăzute.” 

„Oho !” 

„Faţă de aceste situaţii, prietene, trebuie ca copiii 
să poată zbura, pentru ca, dacă ar fi cazul, ei să fugă 
în zbor.” 

« „Ce spui ?” —vorbi el. 

„Ei trebuie să încalece pe cai de la cea mai fragedă 
vîrstă, şi fiind învăţaţi să călărească, să vină călare 
să privească, desigur, nu pe cai înflăcăraţi şi dornici 
de luptă, ci pe caii cei mai iuţi şi mai blînzi. în felul 
acesta, ei vor privi cel mai bine ceea ce este important 
pentru ei, dar se şi vor salva cu cea mai mare siguranţă, 
dacă e cazul, urmîndu-şi conducătorii mai vîrstnici.” 

„îmi pare că grăieşti cu dreptate” — zise. 

„Ce altceva să mai spunem despre problemele 468 a 
ăzboiuiui ? Cum trebuie să se poarte oştenii faţă 
de camarazi şi faţă de duşmani ? Ia uită-te, oare văd 
eu lucrurile bine sau nu?” 

„Zi, care anume !” 

„Oare nu trebuie pus în condiţia de meşteşugar 
sau de agricultor cel care şi-ar părăsi locul, şi-ar 
zvîrli armele sau ar face, din pricina laşităţii, ceva 
asemănător ?” 

„Cu totul 1” 

„Oare nu trebuie lăsat în dar cei căzut de viu în 
mina duşmanilor, pentru ca aceia să se folosească 
de pradă cum le-ar fi pe plac?” 

„Absolut.” 

„Dar cel ce se distinge şi e viteaz, nu crezi că tre¬ 
buie încununat chiar în timpul campaniei de către 
tinerii ce participă împreună la campanie şi de către 
copii, anume, de către fiecare, la rînd ? Sau nu?” 

„Ba cred.” 

„Nu trebuie însă şi aclamat?” 

„Ba da.” 

„Totuşi, cred că nu aprobi deloc următoarea faptă.” 

„Care anume?” 

„Să sărute şi să fie sărutat de către fiecare iu 
parte” 194 . 

„Ba, dintre toate, pe aceasta o aprob cel mai 
mult! Şi chiar adaug la legiuire ca, atîta vreme cit ^ 
ei s-ar găsi în acea campanie, nimănui să nu-i fie 
îngăduit să-l refuze pe acela care ar voi să-l sărute, pen¬ 
tru ca, dacă s-ar întîmpla să fie îndrăgostit de vreun 
bărbat sau de vreo femeie, să se arate încă mai zelos 
în a face isprăvi frumoase.” 

„Bun — am spus eu. Dealtfel, am arătat deja 
că celui vrednic îi vor sta la dispoziţie mai multe 

căsătorii decît celorlalţi şi că va fi ales mire de mai 
multe ori decît ceilalţi, pentru ca dintr-un astfel de 
tînăr să se nască cît mai mulţi copii.” 

„Am arătat, într-adevăr.” 

d „Şi după Homer este drept ca cei vrednici, dintre 
tineri, să primească cinstiri. Căci, zice Homer : spe¬ 
tele late ale boului datu-le-a-n cinstea lui Aias (II., 
VII, 321), cinstire potrivită unui tînăr viteaz, de pe 
urma căreia va spori, împreună cu cinstea, şi forţa.” 

„Perfect.” 

„Vom da ascultare, aşadar, aici lui Homer. Iar 
noi îi vom cinsti pe cei vrednici, în măsura în care 
s-ar arăta vrednici, atît în jertfe, cît şi în toate de 
acest fel, ca şi în imnuri, sau prin cinstirile despre 
care am vorbit ; în plus, ei vor avea jilţuri, mîncăruri 
e şi cupe mai multe, pentru ca nu numai să-i cinstim, 
dar să-i şi întărim pe bărbaţii şi pe femeile de ispravă.” 

„E perfect ce spui.” 

„Bine. Dar nu vom zice oare că, între cei morţi 
în timpul campaniei, cel care ar muri vitejeşte este 
din neamul de aur ?” 

„Ba, întru totul !” 

„Şi nu-i vom da crezare lui Hesiod, cînd spune că, 
469 a după ce au murit, oamenii neamului de aur daimoni 
sînt preacuraţi şi sfinţi trăind p-astă lumejvrednici, 
de rău feritori, ei ştiu să-i păzească pe oameni ”. 

„îi vom da crezare, deci”. 

„Apoi, cercetîndu-1 pe zeu în ce fel trebuie îngro¬ 
paţi oamenii «daimonici», ca şi cei divini şi prin ce 
semn distinctiv, îi vom îngropa, asa cum ne va lămuri 
zeul” 195 . 

„Cum să nu !” 

„Iar, de-a lungul timpului, nu le vom acorda grija 
b cuvenită unor «daimoni» şi nu ne vom pleca dinaintea 
mormintelor lor ? Şi nu vom socoti la fel cînd cineva, 
fâcînd parte dintre cei deosebit de vrednici în viaţă, 
ar muri de bătrîneţe, sau în orice alt fel ?” 

„Aşa este într-adevăr drept.” 

„însă cum se vor purta oştenii noştri cu duşmanii ?” 

„Adică ?” 

„Mai întîi în privinţa sclaviei: ţi se pare drept 
ca grecii să înrobească cetăţi greceşti, sau e mai bine 

ca ei să nu îngăduie nici măcar altor cetăţi să facă 
aşa ceva, în măsura posibilului, şi să se obişnuiască 
să cruţe neamul grecesc, băgînd însă de seamă să nu 
fie înrobit de către barbari ?” 196 . 

„Această cruţare trebuie să aibă, întru totul, 
precumpănirea !” — spuse. 

„Aşadar, /cetăţenii noştri/ să nu posede vreun 
sclav grec şi să-i sfătuiască aceasta şi pe ceilalţi greci ?” 

„întru totul, — vorbi el — căci astfel grecii s-ar 
putea mai lesne împotrivi barbarilor şi s-ar lăsa unii 
pe alţii în pace.” 

„însă — am zis eu — oare e frumos să prade 
morţii (cu excepţia armelor) după biruinţă ? Sau nu 
înseamnă această prădare un pretext pentru cei fri¬ 
coşi de a nu intra în luptă, pe motiv că ei tot ar face 
cîte ceva din ceea ce este necesar, atunci cînd ar umbla 
după morţi? Multe armate au pierit din pricina aces¬ 
tui fel de jaf !” 

„Aşa este.” 

„Nu ţi se pare demn doar de un om neliber şi iubi¬ 
tor de arginţi să jefuiască morţii ? Şi e propriu unei 
minţi muiereşti şi înguste să iei drept duşman cada¬ 
vrul celui mort, cînd vrăjmaşul a pierit şi a rămas 
doar lucrul cu ajutorul căruia el s-a luptat ? Sau 
crezi că fac altceva decît căţelele care se supără pe 
pietrele ce le lovesc, dar nu se ating de cel care le-a 
azvîrlit ?” 

„Nici o diferenţă !” 

„Trebuie alungate /dintre noi/, deci, prădarea mor¬ 
ţilor, ca şi interdicţiile de ridicare a cadavrelor” 197 . 

„Trebuie lăsate deoparte !” 

„Şi nu vom aduce la temple armele, drept ofrande, 
în special pe cele ale grecilor, dacă ne sinchisim să 470 
fim binevoitori faţă de ceilalţi greci. Mai mult, ne vom 
teme ca nu cumva să fie o pîngărire a templului 
a aduce aceste arme de la oameni înrudiţi /cu noi/, 
desigur, aceasta dacă zeul n-ar zice cumva altceva.” 

„Perfect.” 

„Dar ce spui despre pustiirea pă mîn tului grecesc 
şi despre aprinderea caselor ? Vor face aşa ceva oştenii 
tăi faţă de duşmani ?” 

„Dacă îţi vei arăta tu părerea — zise — te-aş 
asculta cu plăcere.” 

b „Eu cred — am spus — că nu vor face nimic din 
toate acestea, ci că vor lua doar roadele anului. Vrei 
să-ţi spun de ce ?” 

„Desigur.” _: 

„După cum avem două cuvinte «război» şi «dez¬ 
binare », tot aşa cred că există două realităţi, ce se 
referă la o dublă diferenţă: aceste două realităţi 
sînt, pe de o parte, familia şi neamul, pe de alta, ceea 
ce e străin şi de alt neam. Or, duşmăniei faţă de cel 
din familie i se spune «dezbinare », în timp ce duşmă¬ 
niei faţă de străin — «război ».” 

„Nimic neverosimil în ceea ce spui.” 
c „Urmăreşte dacă şi acum vorbesc în limitele vero¬ 
similului : afirm că neamul grecesc îşi este sieşi rudă 
şi aparţine aceleiaşi familii; dar că ei este străin şi 
de alt neam faţă de barbar.” 

„Uimpede” — spuse. 

„Vom afirma că grecii care se luptă cu barbarii 
şi barbarii care se luptă cu grecii «se războiesc » şi 
că ei sînt duşmani prin firea .lucrurilor ; iar această 
vrajbă trebuie numită «război ». însă atunci cînd gre¬ 
cii îşi fac ceva unii altora, vom spune că ei îşi sînt 
prieteni prin fire, dar că Grecia este în acel caz bol- 
ă navă şi dezbinată, iar acea duşmănie trebuie numită 
«dezbinare ».” 

„Primesc — spuse el — să vedem lucrurile astfel.” 

„Examinează acum: dacă avem de-a face cu dez¬ 
binarea asupra căreia am căzut de acord în cazul 
unei cetăţi, şi dacă fiecare partidă ar devasta cîrnpu- 
rile celeilalte şi i-ar pîrjoii casele, ticăloasă ar apărea 
a fi dezbinarea şi nici una dintre partide nu ar apărea 
ca iubindu-şi cetatea! Căci atunci n-ar fi îndrăznit 
să-şi prade maica hrănitoare ! 198 însă se cuvine ca 
învingătorii să-i lipsească pe învinşi de roade şi să 
e cugete că astfel aceia vor renunţa la luptă şi nu se 
vor mai bate veşnic.” 

„E mult mai blîudă o astfel de atitudine decît cea 
contrară!” — spuse el. 

„Dar oare cetatea pe care o durezi — am zis eu — 
nu va fi grecească?” 199 . 

„Trebuie să fie” — răspunse el. 

„Dar oare cetăţenii nu vor fi atît oameni de is¬ 
pravă, cit si blînzi ?” 

„Ba da'.” 

„Nu vor fi ei iubitori de greci ? Nu vor socoti 
Giecia patria lor, nu vor avea în comun cu ceilalţi 
greci cultele zeilor ?” 

„Ba da.” 

„Atunci ei vor privi harţa cu grecii precum cea 
cu rudele, drept o dezbinare şi nu o vor numi «răz¬ 
boi ».” 

„Nu o vor numi.” 

„Se Vor certa ca unii ce urmează să se împace?” 

„Desigur.” 

„Vor fi cumpătaţi, cu bunăvoinţă, pedepsind nu 
pentru a înrobi sau a nimici, nu vor fi duşmani, ci 
îi vor învăţa şi pe ceilalţi cumpătarea.” 

„Aşa vor fi.” 

„Fiind ei greci, nu vor pustii Grecia, nici nu vor 
aprinde casele, nici nu vor pretinde că, în fiece cetate, 
toţi le sînt duşmani — şi bărbaţii, şi femeile, şi co¬ 
piii, ci doar că, întotdeauna, duşmani le sînt puţini — 
cei vinovaţi de vrajbă. Din toate aceste pricini, nici 
nu vor voi să le devasteze pămîntul, cei mulţi fiin- 
du-le prieteni, nici să le surpe casele, ci vor duce 
vrajba doar pînă în acel punct, cînd cei vinovaţi vor 
fi siliţi de către cei ce suferă fără vină, să dea soco¬ 
teală.” 

„Sînt de acord — vorbi el — că astfel trebuie ca 
cetăţenii noştri să se poarte cu potrivnicii. Iar faţă 
de barbari să se poarte precum fac grecii acum unii 
faţă de ceilalţi/’ 

„Să dăm şi această legiuire paznicilor, să nu pus- 
tiască pămîntul şi să nu aprindă casele?” 

„Pe acestea — spuse el — ca şi legiuirile de di¬ 
nainte, să le socotim bune.” 

3 

A. „Mi se pare însă, Socrate, — vorbi el în con¬ 
tinuare — că, dacă cineva te-ar lăsa să vorbeşti despre 
astfel de probleme, nu-ţi vei aminti niciodată clics- 


471 a 


b 

tiunea pe care ai lăsat-o înainte deoparte, ca să poţi 
arăta toate acestea: anume, că orînduirea de faţă 
e posibil să existe şi în ce fel este posibil. Fiindcă, 
dacă ar exista, toate ar fi bune în cetatea în care ele 
ar apărea. Mai pot să adaug chiar şi ceea ce tu ai 
lăsat la o parte, anume că se vor lupta cu duşmanii 
d foarte bine, prin aceea că nu se vor părăsi deloc unii 
pe alţii, cunoşcîndu-se şi chemîndu-se între ei cu acele 
nume de «fraţi», «taţi », «fii». Iar dacă şi femeile 
ar lupta alături, fie aşezate în aceeaşi linie de bătaie, 
fie că ele ar sta mai înapoi, de teama duşmanilor sau 
fiindcă s-ar putea ivi necesitatea vreunui ajutor — 
ştiu că în acest fel ei ar fi cu totul de neîiivins. Iar 
treburile de acasă, le văd şi pe acestea bune, pe cîte 
e le-ar avea. însă, de vreme ce eu sînt de acord că toate 
acestea ar putea exista, cît şi altele nenumărate, 
dacă această orînduire ar putea apărea, nu mai lungi 
vorba în legătură cu ele, ci să încercăm să ne convin¬ 
gem pe noi înşine că lucrul este cu putinţă şi să vedem 
cum anume, iar pe celelalte să le lăsăm deoparte.” 

472 a ,,Aşa deodată — am exclamat eu — ai dat buzna 
peste vorba mea şi nu te arăţi îngăduitor cu un om 
care se codeşte ! Nu ştii, pesemne, că stîrneşti acuma, 
înaintea mea, care de-abia am scăpat de două valuri, 
pe cel mai mare şi mai cumplit dintre ele. Dar du¬ 
pă ce îl vei vedea şi îl vei auzi, mă vei ierta, fiindcă 
era firesc să-mi fie frică şi teamă să invoc şi să vreau 
a cerceta o chestiune atît de ieşită din comun.” 

„Cu cît pretinzi că chestiunea' aceasta este mai 
b însemnată — zise el — cu atît mai puţin te vom lăsa 
să nu spui în ce fel este cu putinţă această orînduire 
politică. Hai, vorbeşte şi nu pierde vremea !” 

„Mai întîi — am spus — trebuie reamintit urmă¬ 
torul aspect: noi am ajuns în acest punct, căutînd 
în ce fel este dreptatea şi nedreptatea.” 

„Trebuie să ne amintim, dar ce-i cu asta ?” 

„Nimic. Dar, dacă am afla în ce fel este dreptatea, 
oare nu vom socoti că omul drept nu trebuie deloc 
să se deosebească de ea, ci că, în toate privinţele, el 
c trebuie să fie întocmai ca dreptatea ? Nu-1 vom preţui 
oare cînd el va fi cît cu putinţă mai aproape de ea şi 
cînd cel mai mult dintre toţi se va împărtăşi din ea?” 

„Ba da — zise — aşa îl vom preţui.” 

„Ca să avem un model, aşadar, am cercetat în 
ce fel este dreptatea, cît şi dacă ar putea exista un 
om cu desăvîrşire drept şi în ce fel ar fi el, dacă ar 
exista; la fel şi cu nedreptatea şi cu omul nedrept. 
Toate acestea, pentru ca, îndreptîndu-ne privirea 
către ei şi văzîndu-i cum apar în raport cu fericirea şi 
nefericirea, să fim siliţi să cădem de acord şi asupra 
noastră înşine, recunoscînd că acela care s-ar asemăna 
mai mult cu ei, ar avea şi o soartă cît mai asemănătoare 
cu a lor. Aşadar, nu am întreprins toate ca să demon¬ 
străm că toate acestea sînt cu putinţă” 200 . 

„Aici ai dreptate.” 

„Crezi că este un pictor mai rău cel care, reprezen- 
tînd într-un model în ce fel ar fi omul cel mai frumos 
şi care, punînd în pictura sa totul aşa cum se cuvine, 
nu ar putea totuşi da seamă că ivirea unui astfel de 
om este şi cu putinţă?” 201 . 

„Pe Zeus! — vorbi el — nu cred.” 

„Ei bine, nu am alcătuit şi noi, cu mintea, un mo¬ 
del al cetăţii bune ?” 

„Ba da.” 

„Crezi deci că noi vorbim mai rău, avînd în vedere 
acest scop, chiar dacă nu am fi în măsură să demon¬ 
străm că o astfel de cetate poate fi întemeiată, aşa 
cum s-a spus ?” 

„Nu.” 

„Acesta e, aşadar, adevărul. Dar dacă, de dragul 
tău, trebuie atacată şi această problemă, dacă trebuie 
arătat în ce fel şi sub ce privinţă ar exista cei mai 
mulţi sorţi de apariţie a unei astfel de cetăţi, învoieş- 
te-te cu mine, pentru această demonstraţie, asupra 
aceloraşi principii.” 

„Care anume ?” 

„Oare este cu putinţă ca ceva să fie pus în practică 
chiar aşa cum este enunţat prin vorbă ? Sau cumva, 473 
firesc, se întîmplă ca fapta să aibă mai puţin de-a 
face cu adevărul decît vorba, chiar dacă nu pare aşa ? 
Eşti de acord cu aceasta, sau nu?” 202 . 

„Sînt de acord.” 

„Nu mă sili, deci, la aşa ceva, să arătăm că cele 
înfăţişate cu mintea sînt întocmai şi în faptă. Ci, dacă 

am fi în stare să arătăm cum s-ar putea dura o cetate 
cit mai înrudită cu cea din vorbele noastre, să spunem 
b că am aflat posibilitatea celor cerute de tine. Nu ai 
privi cu bucurie, dacă am obţine aşa ceva ? Eu unul 
m-aş bucura!” 

„Şi eu” — spuse el. 

I>. „După aceasta să încercăm să căutăm şi să 
arătăm ce anume este rău în cetăţile noastre, din care 
pricină ele nu slut întemeiate precum /cetatea model/. 
.Şi să vedem care este acel mărunt lucru, care, odată 
schimbat, ar face ca cetatea să se îndrepte către un 
atare fel bun de guvernare ; cel mai bine ar fi să fie 
vorba despre un singur element, dacă nu — de două, 
iar dacă nu — măcar de cit mai puţine şi mai mici 
cu putinţă.” 

c „Perfect” — zise el. 

„Putem arăta, cred, că situaţia s-ar îndrepta dacă 
un singur element s-ar schimba, nu totuşi neînsemnat, 
nici uşor /de îndeplinit/, dar posibil.” 

„Care?” 

,„Am ajuns exact la problema pe care o asemuiam 
cu valul cel mai mare. Voi vorbi totuşi, chiar dacă 
acest val va trezi în urmă-i un rîs nemăsurat şi ne va 
inunda cu cea mai proastă reputaţie. Urmăreşte ce 
voi spune !” 

„Vorbeşte !” 

„Dacă ori filosofii nu vor, domni în cetăţi, ori cei 
u ce sîut numiţi acum. regi şi stăpîni nu vor filosofa 
autentic şi adecvat, şi dacă acestea două — puterea 
politică şi i'ilosofia — n-ar ajunge să coincidă, şi 
dacă numeroasele firi care acum se îndreaptă spre 
vreuna din ele, dar nu şi spre cealaltă, nu vor fi 
oprite /să procedeze astfel/, nu va încăpea conteni¬ 
rea relelor, dragă Glaucon, pentru cetăţi şi neamul 
e omenesc, şi nici această orînduire pe care am parcurs-o 
cu mintea nu va deveni vreodată posibilă, spre a 
vedea lumina soarelui. Iată ce rai-a iscat încă de 
mult teama de a vorbi, văzînd eu că această părere a 
mea va apărea cu totul potrivnică opiniei comune. E 
cumplit să vezi că nici o altă cetate nu ar putea fi 
fericită, nici la nivel particular, nici la «.1 public!’ 

„Oho, Socrate, — exclamă el — ce vorbe şi ce 
idei mari arunci! Să ai în vedere, spunîndu-le, că 
mulţi oameni, şi nu chiar atît de nevrednici, vor- fi 
împotrivă-ţi, de parcă, aruncîndu-şi veşmintele şi goi, 4 
apucînd fiecare ce armă întîlneşte, vor da fuga aţî- 
ţaţi 203 , să facă minuni, nu alta ! Iar dacă nu te vei 
apăra şi feri de ei cu vorbe, vei da seamă, batjocorit 
cu adevărat!” 

„Dar nu eşti tu de vină pentru asta ?” 

„Am făcut bine ce am făcut. Totuşi, nu tc voi 
trăda, ci te voi apăra cum voi putea. Pot să tc apăr 
prin bunăvoinţă, ca şi prin încurajări şi, probabil, 
ţi-aş putea răspunde mai bine decît vreun altul. 
Avînd un atare ajutor, încearcă să arăţi celor ce nu 
cred, că lucrurile stau aşa cum spui.” 

„Trebuie încercat — am zis — de vreme ce şi 
tu îmi oferi o alianţă atît de preţioasă! Mi se pare 
necesar, dacă urmează să scăpăm de cei pe care îi 
pomeneşti, să precizăm în privinţa filosofilor pe care 
anume /dintre ei/ putem să îndrăznim a-i declara 
buni să fie conducători ; odată ce aceştia ar apărea 
cu limpezime, ne-am putea apăra-, arătînd că unor 
anumiţi oameni li se cuvine, prin firea lor, şi să se 
apuce de filosofie şi să conducă în cetate, în timp ce 
celorlalţi nu li se cuvine să se atingă de filosofie şi că, 
totodată, ei trebuie să dea ascultare cîrmuitorului.” 

„Ar fi momentul — spuse- el — să arăţi toate 
acestea.” 

„Haide, urmează-mă, poate am putea să lămu¬ 
rim îndestulător chestiunea !” 

„Dă-i drumul!” 

„Va trebui să-ţi aminteşti — am zis — sau îţi 
aminteşti că, atunci cînd cineva iubeşte în adevăra¬ 
tul sens al cuvîntului ceva, trebuie spus că d nu 
iubeşte lucrul respectiv doar în parte, negiijînd res¬ 
tul, ci îl îndrăgeşte în întregime.” 

„Ar trebui, pesemne, să-ini amintesc, dar nu prea 
îmi dau seama !” 

„Ei. Glaucon, altuia i-ar şedea bine să spună aşa 
ceva ! însă unui bărbat priceput în ale iubirii nu i se 
cuvine să uite că toţi cei în floare îi stîrnesc şi îi 
. aţîţă cumva pe îndrăgostiţi şi pe cei cu experienţa 

iubirii, apărînd drept vrednici de atenţie şi de pre¬ 
ţuire. Ori nu aşa faceţi faţă de drăguţii voştri ? Unul, 
fiindcă e cîrn, e numit «plin de graţie» şi îi aduceţi 
laude. Despre cel cu nasul coroiat, afirmaţi că este ca 
«un rege», despre cel aflat între cei doi, ziceţi că 
e are «cea mai aleasă proporţie »; despre cei negricioşi 
spuneţi că arată «bărbătoşi», pe cei bălani îi decla¬ 
raţi «feciori de zei». Crezi că cei numiţi «aurii ca 
mierea», adică acest nume, sînt invenţia altuia, 
decît a îndrăgostitului care alintă şi îndură cu plăcere 
paloarea, în cazul că băiatul ar fi în floare ? într-un 
cuvînt, vă slujiţi de orice pretext şi daţi drumul 
475 a oricăror vorbe, doar să nu lăsaţi deoparte pe nici 
unul dintre cei aflaţi în floare.” 

„Dacă vrei să-mi pui şi mie în cîrcă ceea ce fac 
îndrăgostiţii, bine, sînt de acord, de dragul discu¬ 
ţiei !” 

„Dar pe amatorii de vin nu-i vezi făcînd acelaşi 
lucru ? — am zis eu. Privesc cu plăcere orice vin, 
sub orice pretext posibil”. 

„Aşa e.” 

„Iată-i şi pe îndrăgostiţii de glorie : dacă nu pot 
să fie generali, acceptă să fie măcar caporali 204 ; dacă 
nu primesc cinstiri din partea unor persoane însemnate 
b şi serioase, le îndrăgesc şi pe cele sosite din partea 
unora neînsemnate şi nevrednice, de vreme ce doresc 
numai să primească cinstiri.” 

„într-adevăr.” 

„Spune acum dacă aşa este sau nu : despre omul 
pe care îl numim doritor de ceva, vom spune că el 
doreşte întregul aspect al lucrului respectiv şi nu 
că el doreşte un anumit aspect, iar că pe altul nu-1 
doreşte.” 

„Doreşte întregul aspect.” 

„Vom spune, aşadar, şi despre filosof — iubitorul 
de înţelepciune — că el doreşte înţelepciunea în 
întregul ei, si nu că, în parte, o doreşte, în parte — 
nu ?” 

„Adevărat.” 

„Atunci vom tăgădui că cel ce îndură cu greutate 
c învăţătura, în special cîud e tînăr şi nu ştie să judece 
ce e bine şi ce e rău, ar fi iubitor de învăţătură şi de în- 



REPUBLICA. PARTEA A III-A 


269 


ţelepciune; după cum, despre cel ce suporţă greu 
mîncarea, afirmăm că nu e flămînd, că nu doreşte 
mîncarea, nu o iubeşte, ci e un rău mîncător.” 

,,E just ce vom afirma.” 

„Dar pe cel ce cu pricepere vrea să guste din orice 
cunoştinţă, care se îndreaptă cu bucurie spre învăţă¬ 
tură şi nu se îndestulează /niciodată/, pe acesta, cu 
dreptate, îl vom numi filosof. Nu-i aşa?” 

Vorbi Glaucon : d 

„Vei afla mulţi şi ciudaţi oameni de acest fel: căci 
şi amatorii de spectacole mi se par a fi oameni bucu¬ 
roşi de învăţătură şi, de asemenea, cei mai ciudaţi spre 
a ii puşi printre filosofi ar fi cei iubitori să asculte. 
Aceştia n-ar veni de bunăvoie — Doamne fereşte — să 
asiste la discursuri şi la o asemenea discuţie, ci, de parcă 
şi-ar fi închiriat urechile, trec în revistă toate corurile, 
de Dionisii 205 , nescăpîndu-le nici pe cele din oraş, nici 
pe cele de la ţară. îi vom numi filosofi pe aceştia toţi, 
cît şi pe alţii, care urmăresc cu sîrg asemenea pro¬ 
bleme sau pe amatorii artelor minore?” o 

„Deloc, — am zis — îi vom numi doar «asemă¬ 
nători cu filosofii».” 

„Dar pe care îi numeşti (adevăraţi»?” 

„Pe cei ce iubesc să privească adevărul.” 

„Şi asta e bine — spuse el. Dar ce sens dai acestei 
afirmaţii ?” 

„Nu-i deloc uşor de explicat altuia 206 . Tu însă vei 
fi de acord cu mine, cred, asupra următorului punct.” 

„Care anume ?” 

„Dat fiind că frumosul este contrariul urîtului, ele 
sînt două entităţi.” 

„Cum să nu !” 476 a 

„însă, dacă sînt două, nu este, fiecare în parte, 
unul?” 

„Ba da.” 

„Acelaşi lucru se poate spune şi despre drept şi 
nedrept, despre frumos şi urît şi despre toate Ideile ; 
fiecare este unică, dar datorită înfăţişării sale în comu¬ 
niune cu faptele, corpurile, cît şi a unora cu celelalte, 
fiind reprezentată în toate felurile, fiecare apare mul¬ 
tiplă.” 

„E just ceea ce spui.” 

„în acest fel — am zis eu — disting între cei pe 
care îi numesc «iubitori de spectacole », «amatori de 
artă » 2,7 şi «ameni practici, pe de o parte, şi cei des- 
b pre care este, în fapt, vorba, pe de altă parte. Doar pe 
aceştia din urmă i-ai numi, pe drept, filosofi.” 

„Cum aşa ?” 

„Cei iubitori să asculte şi să privească îndrăgesc 
sunetele frumoase, culorile, formele şi toate cele reali¬ 
zate din acestea, dar mintea lor este incapabilă, prin 
firea ei, să vadă şi să îndrăgească frumosul însuşi.” 

„Este cum spui.” 

„Dar nu se întîlnesc arareori cei în stare să se în¬ 
drepte si să privească frumosul însuşi?” 
c „Ba'da.” 

„Or, cel care surprinde lucrurile frumoase, dar nu 
şi frumosul însuşi, care nici nu este în stare să calce 
pe urmele celui care l-ar călăuzi către cunoaşterea 
aceluia, un asemenea om ţi se pare că trăieşte în vis, 
ori aievea ? Cercetează : nu înseamnă a visa, situaţia , 
cînd cineva, fie în somn, fie treaz, socoteşte că un | 
lucru asemănător cu altul nu e doar asemănător, ci j 
este chiar lucrul cu care seamănă?” 

„Ba da, aş zice că un asemenea om visează !” 

„Dar ce spui despre cel care înţelege lucrurile 
într-alt fel ? E vorba despre cel care poate vedea şi 
frumosul însuşi, dar şi ceea ce participă .la acesta, 
omul care nici nu ia ceea ce participă drept frumosul 
însuşi, nici pe acesta nu-1 ia drept ceea ce doar par¬ 
ticipă la el, ţi se pare că acesta trăieşte visînd, ori 
că trăieşte în realitate ?” 

„în realitate” — răspunse el. 

„Aşadar, pe drept vom numi raţiunea acestuia, ca 
a unuia ce ştie, «ştiinţă», iar a celuilalt «opinie », ca a 
unuia ce-şi dă doar ai părerea ?” 

„Desigur.” 

„De ce s-ar mînia pe noi omul acesta 208 , despre care 
afirmăm că îşi dă cu părerea, neştiind, şi s-ar îndoi că 
grăim adevărul ? Vom putea oare să-l potolim şi 
« să-l încredinţăm în linişte, ascunzîndu-i însă boala 
de care suferă?” 

„Trebuie s-o facem !” 



REPUBLICA. PARTEA A III-A 


271 


„Iată ce-i vom spune : poate vrei să-l iscodim ast¬ 
fel, zicîndu-i că, dacă ştie ceva, e totul în regulă 
şi că bucuroşi am privi un om care ştie ceva. «însă 
— vom zice — spune-ne lucrul următor : cel care 
ştie, ştie ceva, sau nimic ? » Răspunde tu în locul lui!’* 

„Răspund — vorbi el — că ştie ceva.” 

„Oare ştie un lucru care este, sau unul care nu 
este ?” 

„Care este. Cum ar putea fi cunoscut ceva care m * 
nu este?” 

„Este deci corect să spunem, chiar dacă am cerceta 
în numeroase feluri, că lucrul care este întru totul 
poate fi întru totul cunoscut, iar cel care nu este 
•deloc e cu totul de necunoscut ?” 

„Pe deplin corect.” 

„Bine. Dar dacă ar exista ceva într-astfel îneît, 
totodată, şi să fie şi să nu fie, nu s-ar afla lucrul acela 
între existenta pură şi inexistenţa absolută?” 

„Ba da.” 

„Dar nu se referă cunoaşterea la ceea-ce-este, iar 
necunoaşterea în mod necesar, la ceea-ce-uu-este ? 209 
Iar pentru ceea ce există între acestea, nu trebuie 
căutat un intermediar, dacă s-ar afla aşa ceva ?” & 

' „Ba da.” 

„Spunem oare că opinia este ceva?” 

„Cum de nu !” 

„Oare are ea altă putere decît ştiinţa, sau aceeaşi?” 

„Alta.” 

„Deci opinia are un domeniu, iar ştiinţa un altul, 
fiecare potrivit cu puterea proprie.” 

„Aşa este.” 

„însă ştiinţa nu se referă la ceea-ce-este, prin 
■Cunoaşterea faptului că ceea-ce-este este ? . . . Mi se 
pare că e mai bine să analizăm în felul următor.” 

„Cum?” 

„Capacităţile, vom spune, sînt un gen de entităţi ^ 
prin care noi putem ceea ce putem şi prin care orice 
altceva, deopotrivă, poate. De exemplu, spun că ve¬ 
derea şi auzul fac parte dintre capacităţi, dacă înţe¬ 
legi ideea pe care vreau s-o spun.” 

„înţeleg.” 

„Ascultă, deci, ce cred despre acestea : eu nu văd 
la capacitate nici vreo culoare proprie, nici vreo formă, 
nici orice asemenea, aşa cum au multe lucruri, culoa¬ 
re sau formă spre care, privind, să deosebesc, în cuge¬ 
tul meu, că unele lucruri sînt ceva, iar altele altceva, 
în cazul capacităţii privesc doar către un singur as¬ 
pect : faţă de ce anume este ea capacitate şi ce anu¬ 
me produce ea. în acest fel am numit-o pe fiecare 
dintre ele «capacitate » şi mă refer la «aceeaşi capa¬ 
citate » cînd ea are în vedere acelaşi lucru, dar numesc 
«altă capacitate» cînd ea are în vedere şi produce 
altceva. Dar tu cum faci ?” 

„Tot aşa” — răspunse el. 

„Acum înapoi, prietene ! vŞtiinţa o socoţi ca fiind 
capacitate, ori în ce gen o aşezi ?” 

„în acest gen şi ea este cea mai puternică dintre 
toate.” 

„Dar oare opinia o vom socoti capacitate, sau o 
vom trimite la alt gen ?” 

„Deloc — răspunse — căci lucrul prin care pu¬ 
tem să opinăm, nu e altul decît opinia!” 

„Dar puţin mai înainte ai fost de acord că ştiinţa şi 
opinia nu sînt identice.” 

„Cum ar putea socoti cineva înzestrat cu minte ca 
identice infailibilul şi ceea ce-i supus erorii ?” — 
vorbi el. 

„Bun — am zis eu — şi e clar că vedem opinia 
ca fiind altceva decît ştiinţa.” 

„Altceva.” 

„Aşadar, fiecare dintre ele are alt obiect, putînd. 
altceva ?” 

„Necesar.” 

„Ştiinţa are ca obiect ceea-ce-este, adică a cunoaşte 
ceea-ce-este în felul în care este?” 

„Da.” 

„Opinia, spuneam, are ca obiect opinarea ?” 

„Da.” 

„Oare ea cunoaşte acelaşi lucru cu ştiinţa ? Vor fi 
cognoscibilul şi opinabilul identice ? Sau e cu nepu¬ 
tinţă ?” 

„E cu neputinţă — vorbi el — în temeiul celor 
de mai înainte : căci dacă fiecare capacitate are alt 



REPUBLICA. PARTEA A III-A 


273 


obiect şi dacă amîndouă — ştiinţa şi opinia — sînt 
capacităţi, dar fiecare distinctă de cealaltă, precum 
spuneam, rezultă de aici că nu este posibil ca opi- 
nabilul şi cognoscibilul să fie identice.” 

„Deci, dacă ceea-ce-este e cognoscibil, altceva ar 
fi opinabilul decît ceea ce este ?” 

„Altceva.” 

„Dar este oare opinabilul ceea-ce-nu-este ? Sau 
este imposibil să fie chiar şi opinabil ceea-ce-nu-este ? 
Judecă: oare cel ce opinează nu-şi poartă opinia 
asupra unei realităţi ? Ori este posibil să se opineze 
fără de obiect?” 

„Imposibil!” 

„Atunci cel ce opinează opinează asupra a ceva ?” 

„Da.” 

„însă ceea-ce-nu-este ar trebui, pe drept, numit 
nu «ceva », ci «nimic »”. 

„Aşa e.” 

„Necunoaşterea, deci, o vom raporta la ceea-ce-nu- 
este în chip necesar, iar la ceea-ce-este vom raporta 
cunoaşterea ?” 

„Just.” 

„Atunci nici ceea-ce-este, nici ceea-ce-nu-este nu 
sînt opinabile ?” 

„Nu sînt.” 

„Opinia n-ar fi, deci, nici necunoaştere, nici cunoaş¬ 
tere ?” 

„Se pare că nu.” 

„Dar oare ea este în afara acestora, depăşind, fie 
cunoaşterea prin claritate, fie necunoaşterea prin 
neclaritate ?” 210 . 

„Deloc.” 

„Aşadar, — am spus eu — opinia ţi se pare a fi 
mai întunecată decît cunoaşterea, dar mai luminoasă 
decît necunoaşterea?” 

„Chiar aşa.” 

„Atunci ea se află în intervalul cuprins de cele 
două ?” 

„Da.” 

„între ele ar fi, deci, opinia?” 

„Desigur.” 

„Dar n-am spus mai înainte că dacă ar apărea 
ceva care, deopotrivă, ar fi şi n-ar fi, o asemenea rea¬ 
litate s-ar afla între ceea-ce-este întru totul şi ceea- 
ce-nu-este deloc şi că nu va fi, în cazul său, nici loc 
de ştiinţă, nici de neştiinţă, ci de ceva intermediar, 
situat între ştiintă si neştiinţă?” 

„Just.” 

„însă acum s-a dovedit că ceea ce numim opinie 
se află între acestea două.” 

„Aşa a apărut.” 

; „Ar mai rămîne de căutat acel domeniu — pare-se 
— care participă la ambele — şi la ceea-ce-este şi la 
ceea-ce-nu-este, domeniu ce, pe drept, n-ar putea fi 
numit pur ; dacă el s-ar ivi, l-am putea numi, cu 
îndreptăţire, «opinabi!», dînd astfel extremelor ter¬ 
menii extremi si mediilor termenii medii. Nu-i aşa ?” 

„Aşa.” 

„Voi zice atunci: stînd lucrurile astfel, să-mi dea 
i răspuns şi să grăiască omul acela grozav, care nu 
cugetă frumosul-însuşi şi nici vreun aspect al frumo¬ 
sului însuşi — aspect ce rămîne veşnic la fel — însă 
care are în minte multe lucruri frumoase, omul care 
se dă în vîut după privelişti şi care nu admite ca 
cineva să afirme că frumosul e unul, dreptatea una 
şi celelalte la fel ! Vom zice noi: «Dintre toate aceste 
lucruri frumoase, om prea minunat, există oare vre¬ 
unul care să nu poată apărea urît ? Şi dintre cele 
drepte, e oare vreunul care să nu poată apărea ne¬ 
drept ? Şi dintre cele sfinte — lipsit de sfinţenie?»” 

) , „Nu — răspunse el. E necesar ca lucrurile fru¬ 

moase să apară cumva şi urîte şi la fel şi celelalte 
despre care întrebi.” 

„Dar ce spui despre numeroasele mărimi duble? 
Apar ele cumva în mai mică riiăsură jumătăţi, de- 
cît apar duble ?” 

„Deloc.” 


„Dar se poate ca cele mari, mici, uşoare, grele, 
oricare altele le-am pomeni, să se numească mai cu- 
rind aşa, decît în fel contrar?” 

„Nu, căci fiecare lucru are parte de ambele con¬ 
trarii.” ' 

„Aşadar, fiecare lucru dintre cele multe, despre 
care cineva ar afirma că există, mai curînd este, sau 
nu este?” 

„Povestea asta — zise — seamănă cu ghicito- 
rile care se spun pe la ospeţe, sau cu cea a copiilor 
despre eunuc şi lovirea liliacului: «ghici, cum şi unde 
el îl loveşte !» Lucrurile acestea sînt ambivalenţe şi 
nu e posibil să gîndeşti, cu constanţă, nici că ele 
sînt, nici că nu sînt, nici ambele ipoteze laolaltă nu 
merg, dar nici nu poţi renunţa la ambele” 211 . 

„Poţi atunci, — am spus eu — să ai de-a face 
cu astfel de lucruri ori ai vreun loc unde să le aşezi 
mai bine decît în cel situat între existenţă şi inexis¬ 
tenţă ? Căci această poziţie nu va apărea mai întune¬ 
cată decît ceea-ce-nu-este, ca nu cumva să fie încă 
şi mai puţin decît acesta, nici nu va apărea mai lim¬ 
pede decît ceea-ce-este, ca să fie cumva în mai mare 
măsură decît acesta din urmă.” 

„Perfect adevărat.” 

„Am aflat aşadar, pe cît se pare, faptul că reprezeu- 
tările mulţimii în legătură cu frumosul şi cu celelalte se 
învîrtesc undeva, în intervalul situat între ceea-ce-nu- 
este şi desăvîrşita existenţă.” 

„Âm aflat.” 

„Dar am convenit mai înainte că, dacă ar apărea 
aşa ceva, ar trebui numit opinabil şi nu cognoscibil 
— e vorba despre lucrul ce rătăceşte în spaţiul inter¬ 
mediar, asupra căruia se înstăpîneşte capacitatea in¬ 
termediară.” 

„Am convenit.” 

„Vom afirma, deci, că cei ce privesc multe lucruri 
frumoase, dar nu văd frumosul însuşi şi nici nu sînt în 
stare să-l urmeze pe cel ce i-ar îndrepta către el, 
că, deopotrivă, cei care privesc mulţimea faptelor 
drepte, dar nu şi dreptatea însăşi şi la fel cu toate, 
vom afirma, deci, că aceşti oameni opinează asupra 
tuturor lucrurilor, dar că nu ştiu nimic legat de obiec¬ 
tul opiniilor lor.” 

„Neapărat !” — spuse el. 

„Dar ce spui despre cei care privesc fiecare din¬ 
tre acele entităţi care rămîn mereu la fel ? Oare nu 
aceştia sînt cei care ştiu şi nu opinează?” 

„Şi aceasta-i necesar !” — vorbi. 

,,Atunci vom spune că unii preţuiesc şi iubesc ceea 
480 a ce ţine de cunoaştere, iar ceilalţi — ceea ce ţine de 
opinie ? Nu ne amintim spusa noastră, cum că aceştia 
din urmă iubesc şi privesc vocile şi culorile frumoase, 
ca şi celelalte asemenea, dar că nu admit frumosul 
însuşi drept ceva care este ?” 

,,Ba ne amintim.” 

,,Te temi că am scăpa ceva din vedere, dacă i-am 
numi pe ei iubitori de opinie mai curînd decît iubi¬ 
tori de înţelepciune ? Oare se vor supăra rău pe noi, 
dacă vom vorbi astfel?” 

„Nu, dacă mi-ar da ascultare — spuse el. Căci 
nu-i îngăduit să te superi pe adevăr !” 

„Iar cei ce îndrăgesc fiecare din ceea-ce-este tre¬ 
buie numiţi iubitori de înţelepciune şi nu iubitori de 
opinie ?” 

„Absolut!” 

484 a (Cartea a Vl-a) C. „S-a vădit, Glaucon, — am 
spus — cumva destul de anevoie, şi după o lungă dis¬ 
cuţie, cine sînt filosofii şi cine nu” 212 . 

„Probabil — zise — că nu sînt lesne d-e văzut 
acestea în scurt timp.” 

„Aşa se pare — am spus. însă cred că deosebirea 
ar fi apărut mai uşor, dacă ar fi trebuit vorbit doar 
despre acest singur aspect şi nu ar fi trebuit ana¬ 
lizate o groază de alte probleme de către cel ce voieşte 
a vedea prin ce se deosebeşte viaţa omului drept 
b de cea a omului nedrept.” 

„Bun, şi ce urmează acum?” — întrebă el. 

„Ce altceva — am spus eu — decît consecinţa ? 
Deoarece filosofii sînt în stare să perceapă ceea ce 
rămîne la fel, egal cu sine, iar cei ce nu pot aşa ceva, 
ci îşi arată puterea minţii doar în cazul lucrurilor 
multiple, sînt fără constanţă şi rătăcitori, care dintre 
aceste două categorii trebuie să'conducă în cetate?” 

„Cum am putea exprima aceasta, vorbind cu o 
bună măsură ?” 

„Aceia dintre ei — am zis eu — care ar apărea 
în stare să păzească legile şi îndeletnicirile cetăţii, 
c aceia trebuie puşi paznici.” 

„Desigur.” 

„Pe de altă parte, următorul punct este clar : că 
un paznic, fie el orb, fie cu vederea bună, trebuie să 
păzească ceva.” 

„Cum să nu fie clar?” 

„Oare ţi se pare că se deosebesc de orbi aceia care 
sint cu adevărat lipsiţi de cunoaşterea fiecărui lucru- 
care-este ? Aceşti oameni nu au nici un model lumi¬ 
nos în suflet, ei fiind incapabili ca, precum pictorii, 
eînd şi-ar aţinti ochii către modelul întru totul adevă¬ 
rat şi s-ar duce într-acolo şi s-ar uita la el cît se poate 
de exact, să întocmească legiuirile de aici /din cetate/, d 

ce privesc frumosul, dreptul şi binele, dacă ele trebuie 
întocmite, iar pe cele existente deja, păzîndu-le, să 
le păstreze.” 

„Nu, pe Zeus, — vorbi el — nu se deosebesc 
mult!” 

„Pe aceştia deci îi vom pune paznici mai degrabă, 

-viu pe cei ce cunosc fiecare lucru-care-este, dar care 
nici nu au mai puţină experienţă decît ceilalţi, nici nu 
le sint mai prejos în nici o parte a vreunei virtuţi?” 

„Ar fi şi absurd să alegi pe alţii, dacă, desigur, ei, 
în celelalte privinţe /cele practice/ n-ar avea vreun 
cusur. Căci superioritatea lor ar trebui să apară toc¬ 
mai în acest aspect, care este cumva cel mai impor¬ 
tant.” 

„Să spunem, aşadar, în ce fel vor fi în stare 485 a 
aceiaşi oameni să posede şi primele şi celelalte în¬ 
suşiri ?” 

„Exact.” 

„Începînd această discuţie, spuneam că, mai în- 
tîi, trebuie cunoscută firea acestor oameni. Şi cred 
că dacă asupra acesteia vom cădea de acord îndea¬ 
juns, vom cădea de acord şi cu faptul că aceiaşi oa¬ 
meni sînt în stare să aibă acele calităţi şi că nu tre¬ 
buie aşezaţi cîrmuitori ai cetăţii alţii decît aceştia.” 

„în ce fei ?” 

„Aceasta să rămînă acceptat în privinţa firilor 
filosofice, cum că ele iubesc statornic învăţătura, ce b 
le-ar face vădită acea esenţă permanentă şi neschim¬ 
bătoare prin naştere ori pieire ...” 

„Să rămînă acceptat!” 

pe ea, în întregul ei, şi că ei nu lasă de o 
parte nimic, nici mare, nici mic, nici de preţ, nici de 
mai puţin preţ, după cum am arătat şi mai înainte 
cu cei ce iubesc gloria sau cu cei îndrăgostiţi.” 

„E drept ce spui.” 

„Cercetează, după aceasta, dacă peste această tră¬ 
sătură, cei care urmează să fie în felul în care am 
spus, nu au în mod necesar, în firea lor, încă o tră- 
c sătura.” 

„Care anume ?” 

„Fereala de minciună şi faptul că, de bunăvoie, nu 
acceptă minciuna niciodată, ci o urăsc, pe cită vreme 
adevărul îl iubesc.” 

,,E probabil.” 

„Nu doar probabil, prietene, ci este obligatoriu 
ca cel ce se arată îndrăgostit, prin firea lucrurilor, 
de cineva, să iubească tot ceea ce este înrudit şi 
asemănător cu iubitul.” 

„Drept.” 

„Dar ai putea afla ceva mai înrudit cu înţelepciu¬ 
nea decît adevărul ?” 

„Cum oare ?” 

„Şi este cu putinţă ca aceeaşi fire să fie şi iubitoare 
d de înţelepciune, dar si iubitoare de minciună?” 

„în nici un chip !” 

„Deci cel cu adevărat iubitor de învăţătură trebuie, 
încă din copilărie, să tindă către adevăr.” 

„Da.” 

„Dar pe omul pe care dorinţele îl apleacă tare 
într-o direcţie, îl ştim purtat în alte direcţii de dorinţi 
mai slabe, precum se întîmplă cu un rîu abătut în altă. 
direcţie /decît cea a cursului său obişnuit/.” 

„Ei bine ?” 

„Omul, căruia dorinţele i-au curs în direcţia ştiin¬ 
ţei şi a tot ce-i este asemenea, ar dori să aibă de-a face 
cu plăcerea legată de sufletul însuşi, în sine, părăsind 
plăcerile trupului, d%că ar fi un filosof autentic şi 
e nu închipuit.” 

„întru totul necesar.” 

„Un astfel de om este cumpătat şi în nici un chip 
avar. Căci se cuvine altuia mai degrabă decît aces-- 

tuia să sc preocupe de acele lucruri, pentru care .oame¬ 
nii, cu multă cheltuială, se preocupă.” 

„Aşa este.” 

„Dar ai în vedere şi aspectul următor, cînd vei 486 
judeca firea filosofică şi pe cea nefilosofică?” 

„Pe care anume?” 

„Nu cumva ca ea, fără să-ţi dai seama, să aibă 
parte de meschinărie ! Căci îngustimea sufletului şi 
a minţii este cu totul potrivnică celui ce va năzui 
inqreu spre întregul omenesc şi divin.” 

„Cu totul adevărat.” 

„Dar acea inteligenţă largă, cuprinzătoare, care 
contemplă orice timp şi orice existenţă, poate oare 
să creadă că viaţa omului este ceva important?” 

„Cn neputinţă.” 

„Atunci va socoti un astfel de om moartea ceva 
cumplit ?” 

„Deloc.” 

„O natură temătoare şi meschină nu ar putea, 
pare-se, avea parte de adevărata filosofic.” 

„Nu mi se pare.” 

„Dar oare omul măsurat,' lipsit de avariţie, de 
meschinărie şi de lăudăroşenie ar putea ii nesociabil 
si ui nedrept?” 

„Nu se poate.” 

„Dar, cercetînd sufletul filosofic şi cel nefilosofic, 
observă-1 din tinereţe, dacă este drept şi blînd, ori 
nesociabil şi sălbatic.” 

„Desigur, este drept şi blînd!” 

„Şi nici următorul punct nu-1 vei uita.” 

„Care anume?” 

..Dacă /sufletul filosofic/ învaţă uşor sau greu. 

< )ri te aştepţi ca cineva să iubească mult ceva, pe 
care cu chiu şi vai l-ar face, reuşind anevoie şi ob- 
ţinînd puţin?” 

„Nu s-ar putea.” 

„Iar dacă el n-ar putea reţine nimic, fiindu-i 
cugetul plin de uitare, ar fi oare cu putinţă să nu fie 
gol de ştiinţă?” 

„Cum altfel ar fi?” 

„Nu crezi că unul care trudeşte zadarnic, ajunge 

pînă la urmă, în chip necesar, să se urască şi pe 
sine şi să urască şi o atare ispravă?” 

„Cum de nu !” 

d ,,Nu vom aşeza printre sufletele apte pentru filoso- 
fie pe cineva care uită uşor, ci vom căuta ca el să aibă. 
bună ţinere de minte.” 

„Aşa e.” 

„Pe de altă parte, nu am putea zice că ceea ce 
ţine de o natură lipsită de har muzical şi diformă 
tinde către altceva decît către lipsa de măsură.” 

„Bun, şi ?” 

„Crezi că adevărul este înrudit cu lipsa de mă¬ 
sură sau cu buna măsură ?” 

„Cu buna măsură” 213 . 

„în plus, deci, să căutăm o inteligenţă unde apar. 
în chip firesc, măsura şi graţia, inteligenţă pe care 
propria sa fire să o facă în stare a sui lesne către ideea 
fiecărei realităţi-care-este.” 

„Cum să nu !” 

e „Hi bine, nu ţi se pare că am parcurs calităţi nece¬ 
sare ce decurg reciproc — anume ce e necesar su¬ 
fletului care urmează să se împărtăşească, în chip» 
adecvat şi desăvîrşit, din ceea-ce este?” 

487 a „Tot ce este mai necesar !” 

„Este cu putinţă, atunci, să aduci vreo dojana 
unei atari îndeletniciri, pe care nimeni n-ar putea-o 
îndestulător practica, fără să fie, prin firea sa, cu 
bună ţinere de minte, fără să înveţe uşor şi să aibă 
o inteligenţă largă şi plină de har, prieten fiind şi în¬ 
rudit cu adevărul, cu dreptatea, cu vitejia şi cu cum¬ 
pătarea?” 

„Nici Dojana în persoană — vorbi el — n-ar 
mai avea nimic de spus !” 

„Dar nu ai încredinţa cetatea tocmai unor astfel 
de oameni, după ce ei au fost desăvîrşiţi prin edu¬ 
caţie şi vîrstă?” 


4 

A. Dar atunci interveni Adeimantos: 

„Nimeni n-ar putea, Socrate, să obiecteze ceva. 
acestor spuse. Numai că cei ce îţi ascultă de fiecărei 

dată ideile afirmate de tine acum, păţesc ceva, _ cam 
în felul următor: ei cred că datorită nepriceperii de 
a întreba şi a răspunde, ajung să fie, puţin cîte puţin, 
abătuţi de logica discursului, la fiecare întrebare. Or, 
adăugîndu-se aceste «puţinuri », ele fac să apară la 
sfîrşitul conversaţiei o mare eroare şi o contradicţie 
faţă de premisele avute în vedere la început. După 
cum, la jocul cu jetoane, cei nepricepuţi sînt, la sfîr- 
şit, blocaţi de către cei iscusiţi şi nu mai au ce să mute, 
astfel, şi ascultătorii tăi, la sfîrşit, se cred blocaţi c 
şi uu mai au ce să spună, în jocul cestălalt, nu cu 
piese, ci cu vorbe. Dar adevărul — cred ei — nu e 
deloc mai limpede în acest fel. Vorbesc, avînd în 
vedere situaţia de faţă: căci cineva ar putea spune 
acum că nu poate, în vorbe, să se împotrivească 
fiecărei întrebări, dar că, în fapt, el vede că, din 
cîţi se îndreaptă către filosofie, nu doar în vederea 
educaţiei în anii tinereţii, pentru a se îndepărta apoi d 
de ea, ci ocupîndu-se de ea un timp mai îndelungat, 
unii — cei mai numeroşi — ajung ciudaţi de-a bine- 
lea, ca să nu zicem, cu totul detestabili 214 . Iar cei ce 
par de ispravă, totuşi, din pricina îndeletnicirii pe 
care tu o lauzi, omul nostru îi vede devenind nefolo¬ 
sitori pentru cetăţi.” 

Auzind eu acestea, am spus : 

,,Tu crezi că cei ce vorbesc astfel nu grăiesc adevă¬ 
rul ?” 

„Nu ştiu — spuse el — dar aş asculta cu plăcere 
părerea ta.” 

,,Ascult-o, rogu-te, atunci şi află că ei — cred eu 
— spun adevărul!” 

„Atunci — zise el — cum se poate pretinde că e 
cetăţile nu vor scăpa de rele, înainte ca în ele să 
domnească filosofii, despre care sîntem de acord că 
le sînt nefolositori ?” 

„Pui o întrebare care cere un răspuns printr-o 
imagine.” 

„Tu unul nu prea obişnuieşti, pe cît cred, să vor¬ 
beşti în imagini!” 215 . 

,,Ei bine, — am spus — mă iei peste picior după 
ce m-ai vîrît într-o chestiune atît de dificil demonstra¬ 
bilă? Ascultă aşadar parabola, ca să vezi încă şi mai 488 a 

bine cam se lipesc de mine imaginile ! Atît de amarnic 
este ceea ce îndură oamenii cei mai vrednici în cetăţi, 
incit nu mai există vreun caz unic asemănător. De 
aceea, trebuie alcătuită o imagine din multe alte 
cazuri, trebuie vorbit spre a le justifica, după cum 
fac pictorii cînd reprezintă ceva, combinînd traghelafi 
şi alte dihănii asemănătoare. închipuie-ţi întîmpla- 
rea următoare, apărută fie în cazul multor nave, 
fie într-al uneia singure : există un proprietar care îi 
depăşeşte pe toţi cei din navă prin mărime şi forţă, 
b dar care e puţin surd, nu vede prea bine şi nu e stăpîn 
pe ştiinţa navigaţiei. Marinarii se sfădesc între ei în 
legătură cu cîrmuirea, fiecare socotind că el trebuie 
să cîrmuiască, fără însă să fi învăţat vreodată mese¬ 
ria /de cîrmaci/, fără să-l poată numi pe învăţătorul 
său, ori răstimpul cînd a învăţat-o 216 . în plus, ei afirmă 
că arta cîrmuirii nici nu se învaţă, iar pe cel ce sus¬ 
ţine contrariul, sînt gata să-l taie în bucăţi. Ei îl 
înconjoară mereu pe proprietar, stăruind şi făcînd 
c orice, pentru ca el să le încredinţeze cîrma; iar cînd 
s-ar întîmpla că nu ei, ci alţii să-l înduplece, ori îi 
ucid pe aceştia, ori îi zvîrle de pe navă. Pe vredni¬ 
cul proprietar îl opresc cu. mătrăgună sau cu băutură, 
multă sau cu altceva să conducă nava şi, slujindu-se- 
de oamenii pe care îi au, bîud şi ospătîndu-se, navi¬ 
ghează aşa cum e de crezut că astfel de oameni pot 
naviga. Pe deasupra, îl laudă pe cel iscusit în a-i 
ajuta să conducă fie prin convingerea, fie prin silirea 
proprietarului, numindu-1 navigator, cîrmaci şi ştiu- 
d tor al artei navigaţiei. Iar pe cel ce nu-i astfel, îl 
ocărăsc ca pe unul nefolositor şi nici nu vor să dea 
ascultare adevăratului cîrmaci, nici nu vor să înţe¬ 
leagă că lui îi este necesar să se preocupe de an, ano¬ 
timp, ccr, stele, vînturi şi tot ceea ce este trebuincios 
meseriei, dacă, intr-adevăr, urmează ca nava să aibă 
o cîrmuire. Şi mai socotesc că, pentru ca cineva să 
cîrmuiască, nu este cu putinţă ca el să posede, deo¬ 
potrivă, ştiinţa şi zelul studios al /adevăratului cîr¬ 
maci/, laolaltă cu experienţa practică a navigaţiei 217 , 
e indiferent dacă unii oameni ar voi, sau nu, să le 
posede /laolaltă/. Cînd aşa ceva se întîmplă, nu crezi 
că adevăratul cîrmaci este numit «cu capul în nori 

«limbut» şi «inutil » 218 de către cei ce navighează iu 489 * 
navele astfel duduite?” 

„Şi încă cum!” — vorbi Adeimantos. 

„Nu cred — am spus eu — că tu ai nevoie să 
vezi imaginea desluşită fiind, arătîndu-se că ea sea¬ 
mănă la aspect cu cetăţile, în ceea ce îi priveşte pe 
adevăraţii filosofi, ci cred că înţelegi ce spun.” 

„Pe deplin” — zise. 

„Mai întîi, învaţă-1 înţelesul imaginii pe cel ce se 
miră că filosofii nu au parte de cinste prin cetăţi şi 
încearcă să-l încredinţezi că ar fi cu mult mai de mi¬ 
rare dacă ei ar aVea parte de cinstire.” b 

„îl voi învăţa.” 

„Şi arată-i adevărul spuselor tale, anume că cei 
mai de ispravă în filosofie sînt inutili mulţimii. Dar 
cere-i să învinovăţească pentru inutilitatea lor pe cei 
ce nu-i folosesc, şi nu pe ei, oamenii de ispravă. Căci 
nu este firesc ca un cîrmaci să ceară marinarilor să se 
lase conduşi de el, nici ca înţelepţii să meargă pe la 
porţile bogaţilor ; cel ce pretindea aceasta se înşela, 
făcînd pe subtilul 219 . Adevărul este că, indiferent dacă 
eşti bogat sau sărac, cînd suferi, alergi tu pe la por¬ 
ţile medicilor, iar oricine are nevoie să fie condus, c 
aleargă el însuşi pe la porţile celui ce> poate să-l con¬ 
ducă. Deci nu conducătorul cere de la cei conduşi să 
se lase conduşi, în situaţia în care, într-adevăr, 
aceasta le aduce folos. Nu vei greşi, asemuindu-i pe 
oamenii noştri politici cu marinarii despre care tocmai 
ani vorbit, iar pe cei socotiţi de către aceştia inutili 
şi cu capul în nori — cu cîrmuitorii adevăraţi.” 

„Perfect” — zise. 

„Nu este uşor din aceste pricini şi în atari situaţii, 
ca cea mai bună îndeletnicire să capete un nume 
frumos din partea celor ce se îndeletnicesc cu lu¬ 
cruri contrare. Iar calomnia, cu mult cea mai mare 
şi mai puternică, vine asupra filosofiei din pricina d 
celor ce pretind că se ocupă cu ceva asemănător 
/cu filosofia/. Despre aceştia — zici tu — acuzato¬ 
rul filosofici afirmă că cci mai mulţi dintre cei care 
se îndreaptă către ca sînt cu totul detestabili, pe 
cîtă vreme cei mai vrednici — inutili. Iar eu am 
fost de acord că tu ai dreptate. Aşa e?” 

„Da.” 

„Deci am văzut pricina inutilităţii celor vrednici?” 

„Am văzut-o.” 

„Vrei, ca după aceasta, să vedem şi necesitatea 
ca cei mai mulţi să aibă un caracter detestabil 
şi să încercăm să arătăm că nici aici vina nu 
e este a filosofiei?” 

„De acord.” 

„Să fim cu luare-aminte şi să vorbim amintin- 
du-ne sub ce fel de principii e necesar să crească 
cel care va fi, prin firea sa, un om de ispravă. Dacă 
ţii minte, îl conducea pe el, mai întîi adevărul, pe 
490 a care el trebuie, cu totul şi pretutindeni, să-l urmeze, 
ori, altminterea, ca un lăudăros ce ar fi fost, necu- 
venindu-i-se să aibă parte de filosofia adevărată.” 

„Aşa se afirma.” 

„Dar nu este acest fapt cu totul straniu în lumina 
opiniilor obişnuite despre filosof?” 

„Ba da.” 

„Nu-l vom apăra oare cum trebuie, zicînd că el, 
cel cu adevărat iubitor de învăţătură, ar fi menit 
din fire a-şi croi un drum către ceea-ce-este şi că el 
b nu poate rămîne acolo unde lucrurile apar, din pers¬ 
pectiva opiniei, multiple, fiecare în parte ? Ci am 
zice că el ar merge înainte şi nici n-ar slăbi şi nici 
n-ar conteni cu iubirea sa, înainte de a atinge natu¬ 
ra fiecărui lucru-care-este, în felul în care se cuvine 
sufletului să se atingă de aşa ceva, — se cuvine 
celui înrudit — natură de care apropiindu-se şi unin- 
du-se, în fapt, cu ceea-ce-este’, zămislind spirit şi 
adevăr, ar cunoaşte, ar trăi cu adevărat, ar fi hrănit 
şi astfel ar înceta să mai sufere durerile facerii, 
dar mai înainte — nu” 220 . 

„îl vom apăra aşa cît se poate de bine !” 

„Dar soarta unui astfel de om va fi ca el să 
iubească minciuna, ori ca dimpotrivă, s-o urască?” 
c ,,S-o urască” — spuse. 

„Dar cînd adevărul este în frunte, nu l-ar putea 
urma, cred, corul relelor...” 

„Cum ar putea ?” 

„.. .ci caracterul sănătos şi drept, în urma căruia 
spunem că soseşte cumpătarea.” 

„Just” — zise. 

„De ce trebuie să ue silim iarăşi a lua de la 
început corul /calităţilor/ ce însoţesc natura filosofică ? 
Căci îţi aminteşti că unor astfel de oameni le este 
menită vitejia, lărgimea de spirit, uşurinţa de a în¬ 
văţa, buna memorie. Tu bagă de seamă că oricine 
va fi nevoit să cadă de acord cu spusele noastre ; 
lăsînd de-o parte însă teoriile şi privind către aceia 
despre care este vorba, /potrivnicul/ nostru ar spune 
că unii dintre /filosofi/ se arată a fi inutili, alţii, 
mulţi, plini de toate cusururile. Iar cercetînd motivul 
calomniei, am ajuns în acest punct, întrebîndu-ne 
de ce anume cei mai mulţi au cusururi. Din această 
pricină am reluat discuţia despre firea filosofilor şi 
am analizat-o în temeiul unei necesităţi.” 

„Aşa-i.” 

„Trebuie privită corupţia naturii filosofice, felul 
în care la mulţi ea piere şi cum doar un mic 
număr, cei- pe care oamenii nu-i socot detestabili, 
ci doar inutili, scapă corupţiei. Apoi trebuie exa¬ 
minate firile care imită firea filosofică. Sînt firi 491 
ce-şi propun să se ocupe cu ce se ocupă ea, dar 
ele ajung la o îndeletnicire ce le depăşeşte prin 
vrednicie şi mărime. Adesea, aşadar, greşind, ele 
atîrnă de filosofie, pretutindeni şi în ochii tuturor, 
proasta reputaţie despre care vorbeşti.” 

„Despre ce fel de corupţie pomeneşti?” 

„Dacă voi fi în stare — am zis — voi încerca 
să explic : cred că oricine va fi de acord cu noi asu¬ 
pra următorului punct: anume că o astfel de natură, 
care să fie înzestrată cu tot ce i-am cerut acum, 
dacă urmează să devină în chip desăvîrşit filosofică, 
va apărea rar şi la puţini oameni. Nu crezi ?” 

„Absolut.” 

„Aşa puţini cum sînt aceştia, observă însă ce 
multe şi mari sînt pierzaniile !” 

„Care anume sînt ele?” 

„Cel mai uimitor dintre toate este că fiecare din¬ 
tre acele însuşiri ale sufletului pe care le-am lăudat, 
nimicesc sufletul ce le posedă şi îl smulg de la exer¬ 
ciţiul filosofiei. Vorbesc despre vitejie, cumpătare 
şi toate virtuţile înfăţişate.” 

„Uimitor fapt!” 

„Şi pe deasupra, toate zisele «bunuri», toate 
nimicesc şi îndepărtează — frumuseţea.; bogăţia, forţa 
trupeasca, rude suspuse in cetate şi tot cc este ase¬ 
menea 221 . înţelegi la ce fel de «bunuri» mă refer !” 
■' „înţeleg r— zise. Cu plăcere, însă, aş voi să aflu 
mai precis ceea ce ai în vedere.” 

„Priveşte atunci această categorie de «bunuri» 
în întregul ei, aşa cum trebuie şi îţi' vor fi limpezi 
şi deloc stranii spusele mele în legătură cu aceste 
calităţi.” 

„Cum vrei să fac ?” 

„Ştim, în legătură cu orice săinînţă, ori vlăstar, 
aparţinînd, fie plantelor, fie animalelor, că cea care 
nu are parte de hrana corespunzătoare, ori de ano¬ 
timpul sau locul potrivit, cu cît este mai puternică, 
cu atît va duce lipsă mai mult de însuşirile cuvenite. 
Căci răul este mai degrabă opus binelui decît non-bi- 
nelui.” 

„Cum să nu !” 

„Este deci logic ca natura cea mai bună, hrănită 
însă alterat, să se altereze mai rău decît nâtura mai 
bici silică” 222 . 

„Este.” 

„Nu vom vorbi la fel, Adeimantos, şi despre 
sufletele cele mai dăruite de fire, cum că, dacă 
ele au parte de o creştere proastă, ajung deosebit 
de rele ? Sau crezi că marile răutăţi şi fărădelegea 
cea mai curată iau naştere la o natură bicisnică şi 
nu la una robustă, dar coruptă prin. educaţie ? Căci 
o fire slabă nu va putea fi pricină de nimic măreţ, 
fie în bine, fie în rău.” 

„Aşa este.” 

,,E obligatoriu ca firea pe care am atribuit-o 
filosofului, dacă ar întîlni învăţătura cuvenită, să 
se ridice pînă la întreaga virtute, dar dacă ea 
nu ar fi semănată şi sădită în învăţătura aceasta, 
va sfîrşi exact la extrema cealaltă, dacă nu s-ar în- 
tîmpla ca cineva să-i sară într-ajulor. Qri crezi şi 
tu, precum mulţimea că merită să fie. luată în 
serios opinia ce pretinde că unii tineri sînt corupţi 
de către sofişti şi că sofiştii, simpli particulari, sînt 

corupătorii ? Nu observi că exact cei care spun acestea 
sînt cei mai mari sofişti, ei fiind cei care şi îi mode¬ 
lează pe tineri, ca şi pe bătrîni, pe bărbaţi, ca şi 
pe femei, în felul în care vor ei ca aceia să fie.” 

,,Cîud fac ei aşa ceva?” — întrebă el. 

„Atunci cînd, aşezîndu-se laolaltă, mulţi la număr, 
în adunările populare, ori la tribunale, în teatre, 
în campanii militare, sau în altă adunare obştească, 
oamenii critică, cu zarvă mare, unele din cele spuse, 
ori le laudă, dar ambele — atît lauda, cît şi critica 
— le fac în chip exagerat. Ei strigă şi aplaudă; iar, 
odată cu ei, stîncile şi locul în care se află, răsună 
şi fac ca larma ocării şi a laudei să se audă de două 
ori mai puternic. într-un atare loc, care tînăr crezi 
că, vorba aceea, îşi va ţine cumpătul ? Ori, ce fel 
de educaţie primită acasă îi va ţine piept ? Căci, 
după ce această educaţie este inundată de potopul 
criticilor şi al laudelor, crezi oare că el nu o va înlă¬ 
tura, ajungînd ea purtată pe unde ar trage-o curentul, 
crezi oare că el nu va afirma că sînt frumoase şi 
urîte ceea ce şi mulţimea socoteşte frumos şi urît, 
că nu va face ceea ce şi aceea va face şi nu va 
fi el pe potriva lor?”* 23 . 

„E cu totul necesar, Socrate, să se îutîmple aşa 
ceva !” 

„Şi încă nu am spus care este cea mai însemnată 
cauză /a corupţiei/!” 

„Care?” 

„Aceea pe -care aceşti educatori o adaugă cu 
fapta, atunci cînd nu pot să convingă cu vorba: 
sau nu ştii că îl pedepsesc pe cel ce nu e convins- 
şi nu ascultă, deposedîndu-1 de drepturile cetăţe¬ 
neşti 224 , de avere sau chiar ueigîndu-1 ?” 

„Şi încă cum!” 

„Care alt sofist, ori ce fel de discursuri întocmite 
de către simpli particulari şi potrivnice ideilor mul¬ 
ţimii ar putea învinge?” 

„Cred că nici unele.” 

„Nu doar că nu pot învinge — am spus eu — dar 
e şi o neghiobie să o încerci! Căci nu a existat, nu 
există şi nu poate exista un caracter educat întru 
virtute şi care să ocolească educaţia mulţimii — un 

caracter omenesc, prietene, căci pe unul divin, vorba 

proverbului, îl excludem din spusa noastră. Fiindcă, 

trebuie bine ştiut că orice caracter care s-ar mîntui 
> 

493 a şi ar deveni, într-o astfel de cetate în felul cuvenit, 
a fost mântuit de către pronia cerească.” 

„Nici eu — spuse el — nu văd lucrurile intr-altfel”. 

,,Pe deasupra — am spus eu — mai ai în vedere 
şi următorul aspect.” 

„Care anume?” 

„Fiecare dintre acei particulari care lua simbrie 
şi pe care mulţimea îi numeşte „sofişti” şi îi socoteşte 
concurenţi, nu-i învaţă pe tineri altceva decît exact 
opiniile mulţimii, pe care aceasta le are atunci cînd 
se strînge laolaltă, iar ei, sofiştii, numesc această 
educaţie «înţelepciune». Fa fel se întîmplă cu ci- 
b neva care ar studia pornirile şi poftele unei creaturi 
ajunsă mare şi tare: anume, cum trebuie s-o în- 
tîmpini şi cum să te atingi de ea cînd este mai furioasă 
şi cum, cînd este mai blîndă, ca şi de unde izvorăşte 
mînia ei. Iarăşi, dacă ar învăţa la ce anume corespund, 
de obicei, sunetele pe care le emite, ca şi sunetele 
emise de un altul pe care, auzindu-le, ea se îmblîn- 
zeşte sau se mînie. Învăţînd deci toate acestea prin 
contact şi cheltuială de timp, omul ar numi cunoaş¬ 
terea sa «înţelepciune», şi compunînd-o ca pe o 
«artă», s-ar apuca s-o predea, fără să cunoască, 
c în fapt, ce este frumos sau urît din aceste păreri 
şi dorinţe, ori bun sau rău, drept sau nedrept, ci 
pe toate acestea le-ar numi luîndu-se după părerile 
dihaniei celei mari: pe acelea care o bucură, le-ar 
numi «bune», celor care o supără, le-ar zice «rele » 
neavînd nici o altă idee despre ele. El ar numi ne¬ 
cesarul «drept» şi «frumos», fără să fi văzut sau 
să poată arăta altuia, întrucît, în fapt, se deosebesc 
între ele natura necesarului şi cea a binelui. Pe 
Zeus, nu ţi s-ar părea oare un astfel de om a fi 
un ciudat educator?” 225 . 

„Ba da.” 

„Dar ţi se pare că se deosebeşte cumva de acest 
d om cel care socoteşte «înţelepciune» cunoaşterea 
pornirilor şi plăcerilor celor mulţi şi feluriţi, cînd sînt 
adunaţi laolaltă, fie că este vorba despre pictură, muzi- 

că ori politică ? Ei bine, dacă cineva ar avea de-a_face 
cu mulţimea, arătîndu-i fie un poem sau altă lucrare, 
fie vreun serviciu adus cetăţii, subjugîndu-se pe sine 
cetăţii, e mai mult decît necesar atunci,|e o «necesi¬ 
tate diomedică » 226 ca el să facă ceea ce ei laudă. 
Dar n-ai auzit pe cîte unul declarînd, în chip ridicol, 
că /lucrurile pe care mulţimea le laudă/ sînt, chiar 
în realitate, frumoase şi bune?” 

„Sper că, măcar în viitor, nu voi mai auzi aşa 
ceva!” — zise el. 

,,Gîndindu-te la toate acestea, aminteşte-ţi de 
următorul lucru: este cu putinţă ca mulţimea să 
îndure sau să accepte existenţa frumosului însuşi 
şi nu a mulţimii lucrurilor frumoase, ori a indivi¬ 
dualităţii ce există în sine, şi nu doar a unei mul¬ 
tiplicităţi de indivizi ?” 

„Foarte greu” — răspunse el. 

„Este deci imposibil ca mulţimea să aibă spirit 
filosofic.” 

„Imposibil.” 

„Şi iarăşi, este necesar ca cei care filosofează 
să fie ocăriţi de către ea...” 

„Necesar.” 

„...cît şi de către acele persoane care, întovă¬ 
răşite fiind cu mulţimea, doresc să-i facă acesteia 
pe plac.” 

„Limpide.” 

„Din aceste pricini, ce scăpare întrezăreşti pentru 
firea filosofică, pentru ca, stăruind în această îndelet¬ 
nicire, să se îndrepte către desăvîrşire ? Porneşte 
de la cele discutate mai înainte : ne-am învoit că 
uşurinţa de a învăţa, memoria, vitejia, lărgimea 
de spirit tin de această fire.” 

„Da.” 

„Dar nu va fi un astfel de om, încă din copilărie, 
primul dintre toţi, cu atit mai mult dacă şi trupul 
său s-ar asemăna cu sufletul?” 

„De ce n-ar fi ?” — zise. 

„Cred că rudele şi cetăţenii se vor gîudi să-l 
folosească, îndată ce va ajunge mai vîrstnic, pentru 
propriile lor interese.” 

„Cum de nu !” 


494 

c „Vor fi toţi la picioarele lui, rugîndu-1 şi cinstindu-1, 
acaparîndu-1 şi linguşiri du-i din timp viitoarea sa 
putere.” 

„Aşa se întîmplă de obicei.” 

„Ce crezi că va face un astfel de tînăr printre 
atari oameni, mai ales dacă s-ar întîmplă să trăiască 
într-o cetate mare, dacă aici el ar fi bogat şi nobil, 
în plus, frumos la chip şi impunător la stat ? Oare 
nu se va umple el de o speranţă necuprinsă, so¬ 
cotind că va fi în stare să-i conducă şi pe greci şi 
pe barbari, iar pentru aceasta se va aşeza pe sine 
d sus de tot, plin de pretenţii şi de gînduri deşarte 
şi fără de minte?” 227 . 

„Ba da.” 

„Dar dacă cineva, întîmpinîndu-1 în linişte pe 
tînărul ce se poartă astfel, i-ar spune adevărul, anume 
că e lipsit de minte, deşi ar avea nevoie de ea şi 
că /ceea ce doreşte/ nu poate fi dobîndit de către 
cel ce nu e înrobit dobîndirii ei, oare crezi că ar fi 
înclinat să dea ascultare /acelui om/, trăind el printre 
atîtea rele?” 

„Greu ar fi !” — spuse el. 

„Dar dacă — am spus eu — din pricina firii 
e sale bune şi a înrudirii /acestei firi/ cu vorbele auzite, 
tînărul ar înţelege, s-ar pleca şi s-ar trage spre fi- 
losofie, ce socoteşti că vor face aceia care cred că 
se prăpădeşte folosul tînărului şi legătura sa cu ei ? 
Nu vor face şi vor spune orice în jurul lui, doar 
nu va asculta tînărul şi doar nu va putea celălalt, 
să-l convingă, /oprit/ prin uneltiri fie private, fie 
publice, cît şi tîrît pe la judecăţi?” 

495 a „E cu totul necesar.” 

„E cu putinţă ca acest tînăr să devină filosof?” 

„Nu prea.” 

„Vezi deci că nu-i rău ce-am spus că însăşi păr¬ 
ţile naturii filosofice, odată ce ar fi prost hrănite, 
devin cauzele părăsirii îndeletnicirii de filosof. La. 
aceste cauze se adaugă şi zisele «bunuri» — bogăţia 
şi toate resursele de acelaşi fel.” 

„Nu am vorbit rău, ci corect.” 

„Acesta este, minunat om, felul cum piere şi 
b este^coruptă cea mai bană fire, cum ziceam, atît 

de rar întîlnită, felul cum ea este pierdută pentru 
cea mai bună îndeletnicire! Din rîndul unor astfel 
de oameni ies şi cei ce fac cetăţilor şi particularilor 
cele mai ma.i rele, dar şi binele cînd se întîmplă 
să fie purtaţi de ape de partea filosofiei. O natură 
bicisnică, însă nu va face niciodată ceva măreţ, 
nici pentru o persoană particulară, nici pentru o 
cetate.” 

l'oarte adev-rat” — spuse el. 

„Aceşti tineri, cărora mai mult decît oricare 
altora le revine să se îndeletnicească cu filosoi'ia, 
dar care o părăsesc în acest fel, lăsînd-o pustie şi c 
nedesăvîrşită, trăiesc o viaţă necuvenită lor şi nea¬ 
devărată. Alţii însă, oameni nevrednici, o primesc 
ca pe o orfană lipsită de rude, o fac de ruşine şi 
atrag asuprâ-i dojenile despre care şi tu spui că sînt 
rostite de către cei care o dojenesc, cum că, dintre 
cei ce au de-a face cu ea, unii nu sînt în stare de 
nimic, alţii, cei mai mulţi, de multe rele.” 

„Acestea se zic, într-adevăr.” 

„K şi firesc să se zică — am spus eu. Căci alţi 
oameni mărunţi văzînd locul acesta ajuns gol, dar 
plin de nume frumoase şi de aparenţe fermecătoare, d 
după cum puşcăriaşii dau fuga la temple, tot aşa 
şi aceştia, bucuroşi, pleacă de la practica unor arte 
«pre l'ilosofie — e vorba despre cei mai dibaci în 
mica 'lor meserie. Căci chiar aşa /rău/ stînd filosofia, 
ea lasă în urmâ-i, faţă de celelalte arte, o consideraţie 
mai însemnată. Spre aceasta tind cei mai mulţi, 
ne isprăvit 1 la fire, iar, după cum din cauza ocupaţii¬ 
lor şi a mesenilor lor au trupurile deformate, tot 
aşa sufletele ior sînt frînte şi înmuiate datorită e 

îndeletnicirii lor ordinare 228 . Nu e necesar?” 

„Ba da.”, 

„Ţi se pare că se deosebesc aceşti oameni, la în¬ 
făţişare, de un fierar pleşuv şi scund, care a dobîndit 
mulţi bani, de curînd dezlegat din lanţuri, îmbăiat 
şi îmb r ăcat cu un veşmînt nou, gătit ca un mire 
şi urnund să ia de nevastă pe fiica stăpînului din 
pricina sărăciei şi singurătăţii acesteia?” 

„Nu prea se deosebesc.” 

„Ce fel de odrasle e de crezut că vor zămisli aceştia ? 
Nu bastarzi şi de proastă condiţie ?” 

„E necesar.” 

„Or, ce fel de gînduri şi păreri să spunem că vor 
zămisli oamenii nevrednici de o educaţie liberă, atunci 
cînd, apropiindu-se de filosofie se vor însoţi cu ca, 
necinstind-o ? Oare nu dibăcii verbale nevrednice 
de a fi ascultate şi nimic autentic sau care să apar¬ 
ţină unei cugetări adevărate ?” 

„Ba chiar aşa” — zise. 

„Tare puţini mai rămîn — am spus eu — Adci- 
b mantos, cei care au de-a face cu filosofia aşa cum 
se cuvine ! E vorba, fie despre un caracter nobil 
şi bine educat, păstrat cumva datorită exilului, 
lipsind factorii corupători, ce perseverează întru 
filosofie potrivit cu firea /sa/, fie se mai întîmplă ca, 
într-o cetate mică să crească vreun suflet ce dispre¬ 
ţuieşte afacerile cetăţii şi nu le ia în seamă. Cîţiva 
ar putea sosi şi de la altă îndeletnicire, pe care intr- 
adevăr ar dispreţui-o şi, fiind înzestraţi de natură, 
s-ar putea îndrepta către filosofie. Ar putea exista 
drept stavilă şi frîul prietenului nostru, Theages. 
Căci totul era pregătit pentru Theages 229 ca să-l abată 
c de la filosofie, numai că proasta sănătate a trupului 
său îl împiedică de la afacerile obşteşti. Cazul meu 
nu e de pomenit — anume, semnul daimonic ! Căci 
cred că nimănui, mai înainte, nu i s-a ivit aşa ceva. 
Dintre aceştia puţini, cei care ajung şi care gustă 
ce lucru plăcut şi încîntător au dobîndit, care văd bine 
sminteala mulţimii şi că nimeni, ca să spunem aşa, 
nu face ceva sănătos în cetate, care văd că nu au 
vreun aliat, cu care, mergînd, să apere dreptatea, 

** s-ar putea mîntui; băgînd ei de seamă că filosoful 
e ca un om căzut printre fiare, care nu vrea să fie 
părtaş la rău, dar nici nu este în stare, singur, să 
se împotrivească tuturor sălbăticiunilor şi că, pierind 
el înainte de a putea da sprijin cetăţii sau prietenilor, 
ar fi uefolositor sieşi, cît şi celorlalţi; ei bine, înţelegînd 
ei toate acestea, păstrează tăcerea şi îşi văd de ale 
lor, precum un om care, în timp de furtună, se adă¬ 
posteşte sub un zid micuţ. Iar văzîndu-i pe ceilalţi 
mustind de fărădelegi, filosoful se bucură dacă cir 

putea trăi cumva viaţa de aici în errăjcrir. fără 
nedreptate şi fapte nelegiuite şi dară., blînd şi* bine¬ 
voitor, va pleca de pe acest meleag însoţit de o 
preafrumoasă nădejde.” 

,,N-ar pleca de aici — vorbi el — săvîrşind i'apte 
dintre cele mai neînsemnate !” 

„Dar nici dintre cele mai însemnate, aiară doar 
dacă n-ar întîlni orînduirea de stat potrivită. Căci în a- 
ceasta, şi el va creşte mai mult, dar şi va aduce salvarea 
obştii laolaltă cu cca a afacerilor private. însă cred 
că am analizat îndestulător motivul pentru care 
filosoiia este calomniată şi faptul că aceasta nu se 
face pe drept — afară doar dacă nu cumva mai ai 
şi tu aiteeva de zis.” 

B. „Nu mai am nimic de zis despre acest subiect 
— vorbi el. Dar care formă da stat, dintre cele existen¬ 
te acum, i se potriveşte ?” 

„Nici una — am răspuns eu. De aceea mă şi 
plîng, că nici o formă de stat dintre cele existente 
acum nu e demnă de natura filosofului. Iată de ce, 
ea se frînge şi se alterează. După cum o sămînţă 
străină, semănată însă în alt pămînt, degenerează 
de obicei şi, înfrîntă fiind, ia calităţile băştinaşe, 
tot astfel şi neamul acesta nu-şi stăpîneşte acum pro- 
pria-i virtute, ci decade, luînd deprinderi străine. 
Dar dacă el va avea parte de orînduirea. politică 
cea mai bună, dat fiind că şi el este cel mai bun, atunci 
se va vădi că, în realitate, el era divin, iar celelalte 
neamuri şi îndeletniciri erau doar omeneşti. Este 
deci limpede că după aceasta vei întreba care este 
această orînduire.” 

,,N-ai ghicit! — zise el — ci voi întreba dacă 
/orînduirea despre care vorbeşti/ este aceea pe care, 
clădind cetatea, am analizat-o, sau • alta.” 

„în toate privinţele — am zis eu — aceasta este. 
Numai că şi mai înainte s-a spus că ar trebui 
în cetate, să existe veşnic ceva care să posede o idee 
neschimbătoare despre stat, aceea pe care tu şi 
legiuitorul ai avut-o, cînd ai orânduit legile”. 

„S-a spus.” 

„Nu însă îndestulător a fost limpezită chestiunea, 
din teamă iu faţa problemelor de care voi v-aţi preo¬ 
cupat, dovedind lungimea şi greutatea demonstraţiei. 
Mai ales că nici ce a mai rămas nu e deloc cel mai 
lesnicios punct de demonstrat!” 

„Care anume?” 

„în ce fel o cetate, punînd în joc filosofia, nu 
va pieri. Căci toate marile întreprinderi sînt alune¬ 
coase, iar vorba proverbului, cele frumoase sînt 
grele.” 

e „Totuşi — zise el — fie ca demonstraţia să aibă 
un sfîrşit, prin lămurirea şi a acestui punct!” 

„Dacă ne va împiedica ceva — am spus eu — nu 
este reaua voinţă, ci neputinţa. Tu, însă, care eşti 
de faţă, vei cunoaşte zelul meu. Uită-te şi acum, 
cit de zelos şi de temerar am de gînd să spun că 
o cetate trebuie să intre în contact cu această îndelet¬ 
nicire intr-un fel opus celui practicat acum.” 

„Cum anume?” 

„Acum — am zis eu — cei care au contact cu 
493 a ea, tinerei fiind, de abia ieşiţi din copilărie, după 
ce s-au apropiat, în răgazul dintre grijile casei şi 
afaceri, de partea ei cea mai dificilă, o abandonează 
soeotindu-se a fi cei mai filosofi dintre filosofi. 
— Cînd spun «partea cea mai dificilă» mă gîndesc 
la dialectică. — Mai departe, chiar dacă doresc 
să-i asculte pe alţii practicînd-o, lăsîndu-se invitaţi, 
se cred cu aceasta grozavi, socotind că filosofia tre¬ 
buie practicată ca o ocupaţie secundară. Către bă- 
trîneţe, în afară de cîţiva, puţini, ei «se sting » pentru 
b filosofie, mai deplin decît soarele lui Heraclit 230 , 
deoarece ei nu se aprind iarăşi!” 

„Şi cum ar trebui să stea lucrurile?” 

„Exact de-a-ndoaselea : tinerii şi adolescenţii să 
aibă parte de o educaţie şi de o filosofie potrivită 
pentru tineri, să aibă multă grijă şi de trupuri, 
în timpul cînd ei cresc şi devin bărbaţi, dobîndind 
astfel, în folosul filosofiei, un slujitor. înaintînd 
în vîrstă, atunci cînd sufletul începe să se desăvîr- 
şească, ei să acorde mai multă atenţie exerciţiilor 
filosofice. Dar atunci cînd forţa trupească ar conteni, 
c părăsind activitatea politică şi îndatoririle ostăşeşti. 

atunci ei să pască, lăsaţi în voia lor, şi să nu facă 
nimic decît această «ocupaţie secundară», urmînd 
■să trăiască fericiţi şi să obţină dincolo, după ce au 
murit, o soartă cuvenită vieţii pe care vor fi trăit-o” 231 . 

,,Cu adevărat plin de zel îmi pare că vorbeşti, 
Socrate — grăi el. Cred totuşi că majoritatea ascul¬ 
tătorilor vor fi încă şi mai zeloşi în a ţi se împotrivi 
şi deloc nu-ţi vor da ascultare, începînd cu Thrasy- 
machos.” 

,,Nu ne vorbi de rău,, pe mine şi pe Tbrasymackos, 
de-abia ajunşi prieteni, deşi nici înainte nu am fost a 
duşmani ! Dar nu vom lăsa de o parte nici o încercare, 
pînă ce, sau îl vom convinge şi pe el şi pe ceilalţi, 
sau vom face ceva util pentru viaţa cea nouă, cînd 
născîndu-se din nou, vor întîlni aceleaşi probleme” 232 . 

„Scurt răstimp, cel la care te referi \” 

„E, într-adevăr, un nimic faţă de întreaga veş¬ 
nicie ! însă nu e nici o mirare că mulţimea nu crede 
in cele spuse. Căci nu a văzut vreodată petrecîndu-se 
situaţia despre care vorbesc; mai degrabă a auzit 
niscaiva vorbe de acest fel, intenţionat făcute să se e 
potrivească unele cu altele şi nu potrivindu-se de la 
sine, ca.acum 233 . Dar ei n-au văzut nicicînd un bărbat 
devenit pur şi simplu egal cu virtutea, asemănător 
cu ea, desăvârşit, cît e cu putinţă în faptă şi gînd, 
avînd puterea într-o cetate ca a noastră, nu, aşa 
ceva nu au văzut — nici unul, nici mai mulţi! Ce 499 a 
crezi ?” 

„Cîtuşi de puţin.” 

„Nici nu au stat să asculte îndeajuns, o fericit 
om, vorbele unor oameni vrednici, liberi, care se 
bucură să caute, cu încordare, adevărul, în orice fel, 
de dragul cunoaşterii, dar care sînt departe de a avea 
vreo plăcere din participarea la dispute subtile şi 
care nu duc altundeva decît spre aparenţă, sfadă, 
atît în tribunale, cît şi în cazul unor întruniri pri¬ 
vate.” 

„Nu, n-au ascultat” — spuse. 

„Iată de ce — am zis eu — deoarece am avut în 
vedere, dinainte, aceste aspecte, m-am temut întîi. b 
Totuşi am vorbit, siliţi de către adevăr, fiindcă nu va 
exista nici cetate, nici alcătuire politică nesăvîrş'te. 

nici bărbat asemănător, înainte ca vreo necesitate 
să lase, dintr-o întîmplare, asupra acestor puţini 
filosofi, nu răi, ci vrednici, numiţi acum inutili, sar¬ 
cina de a se ocupa de treburile cetăţii, fie că ar voi 
sau nu, iar asupra cetăţii, sarcina de a li se supune. 
Sau — înainte ca, dintr-o inspiraţie divină, să cadă 
asupra fiilor celor ce acum stăpînesc şi domnesc, ori 
c asupra lor înşişi, o iubire adevărată pentru filosof ia 
cea adevărată. Iar a pretinde că sau prima, sau a 
doua, sau ambele alternative sînt imposibile — so- 
cot — e fără temei. Altminteri, ar fi îndreptăţit să 
fim luaţi' în ris, ca unii ce închipuie vise deşarte. Nu-i 
aşa ?” 

„lia aşa-i.” 

„Fie, deci, că necesitatea pentru vârfurile cetăţii 
de a se ocupa de filosofic s-a arătat în decursul ne¬ 
mărginit al timpului, fie că ea se arată acum, undeva, 
intr-un loc barbar, departe şi în afara cuprinderii 
d vederii noastre, fie că ea se va ivi în viitor, da, pentru 
aceasta sîntem gata să ne războim cu vorba, afirmînd 
că pomenita alcătuire statală ori a existat, ori există, 
ori, măcar, va exista, atunci cînd Muza însăşi va 
ajunge stăpînă peste cetate 234 . Căci nu este o imposi¬ 
bilitate ca ea, cetatea, să existe, nici nu grăim lucruri 
imposibile. Că sînt anevoie de înfăptuit — cu aceasta 
ne-ain învoit.” 

„Aşa cred şi eu.” 

„Dar vei spune — am zis eu — că mulţimea nu 
vede lucrurile astfel.” 

„Probabil” — răspunse. 

„Nu acuza, fericit om, într-atît mulţimea! Ea 
e va împărtăşi o opinie diferită, dacă, fără să cauţi cu 
orice preţ victoria, ci, schimbîndu-i încetişor părerea 
şi înfrîngînd calomnia adresată dragostei de învăţă¬ 
tură, le vei arăta oamenii pe care îi numeşti filosofi 
şi dacă vei analiza, precum am făcut adineaori, şi 
00 a firea şi îndeletnicirea lor, pentru ca mulţimea să nu 
aibă impresia că te referi la aceiaşi oameni la care se 
gindeşte şi ea. [Sau, dacă totuşi ei văd lucrurile iu 
felul acesta, vei afirma că ei se referă la altceva şi că 
răspund, gîndindu-se la altceva]. Sau crezi că cineva 
lipsit de invidie şi blajin poate fi duşmănos cu un 

altul ce nu e duşmănos sau poate invidia pe ce! lipsit, 
la rîndul lui, de invidie ? Eu unul, anticipînd,* afirm 
că o natură atît de rea apare la puţini oameni şi nu 
la majoritatea lor.” 

„Sînt întru totul de acord !” 

„Vei fi de acord şi cu faptul că vinovaţi de atitu¬ 
dinea duşmănoasă a mulţimii faţă de filosofic sînt 
cei care dau buzna din afară, nechemaţi înăuntru, 
ocărîndu-se între ei, ca oameni arţăgoşi ce sînt şi care 
vorbesc mereu cu duh de sfadă despre alţii, lacînd 
astfel cel mai puţin din ceea ce se cuvine filosofici ?” 

„Cu totul de acord !” 

„Cel cu mintea îndreptată spre cele-ce-sînt cu 
adevărat, Adeimantos, nu are răgaz să privească în 
jos, la preocupările omeneşti, nici ca, luptîndu-se 
eu alţii, să se umple de ură şi de rea-voinţă ; căci 
filosofii, privind şi contemplînd realităţile care sînt 
aşezate să rămînă egale cu sine, care nici nu prici¬ 
nuiesc, nici nu îndură reciproc nedreptăţi, care ram iu 
în bună ordine şi potrivit cu raţiunea, le imilă şi 
caută să se asemene cît pot cu ele. Sau crezi că este 
cu putinţă ca cineva să nu imite ceea ce el admiră, 
atunci cînd are de-a face cu acel lucru ?” 

„Cu neputinţă.” 

„Or, filosoful, avînd de-a face cu ceea ce este divin 
şi supus ordinii, devine şi el o fiinţă supusă ordinii 
şi divină, în măsura în care aceasta este posibil pentru 
un om. Dar calomnia apare împotrivă-i, din belşug, 
pretutindeni.” 

„întru totul.” 

„Dar dacă — am zis — devine necesar pentru 
filosof ca el să se preocupe a împlînta acele tipuri, 
pe care le vede dincolo, în caracterele oamenilor, atît 
în viaţa privată, cît şi în cea publică, şi nu doar pe 
sine, singur, să se plămădească, oare crezi că c.l va fi 
un rău izvoditor al cumpătării, al dreptăţii şi al vir¬ 
tuţii poporului, în întregul ei ?” 

„Deloc.” 

„Dar dacă mulţimea şi-ar da scama că spunem 
adevărul despre filosof, se va mînia oare ea pe aceşti 
oameni şi va fi neîncrezătoare în noi, care spunem că 

o cetate nu ar putea fi fericită, dacă pe ea nu ar «schi¬ 
ţa-o » pictorii ce se folosesc de un model divin ?” 

,,Nu se va mînia dacă îşi va da seama. Dar în ce 
501 a fel este schiţa despre care vorbeşti?" 

„Preluînd filosofii cetatea şi caracterele oamenilor, 
ca pe o pînză, mai întîi ei le vor curăţa, ceea ce nu 
este deloc lesne. însă să ştii că tocmai prin aceasta 
ei s-ar deosebi de alţii, prin aceea că nu ar voi să se 
atingă de un particular sau de o cetate, ori să le pre¬ 
scrie legi, înainte ca, fie să-i preia curaţi, fie ca ei 
înşişi să-i cureţe.” 

„E şi just.” 

„După aceasta, crezi că ar putea să schiţeze forma 
constituţiei Statului?” 

„Adică ?” 

b „Punînd «culoarea », filosofii vor trebui, apoi, să 
privească des în ambele direcţii, atît la dreptatea, 
frumosul şi cumpătarea aflate în firea lucrurilor şi 
la toate pe potriva lor, cit şi către /imaginea/ pe care 
ar obţine-o în oameni, realizînd prin amestec şi îmbi¬ 
nări de ocupaţii ceva care seamănă, într-adevăr, cu 
un adevărat bărbat şi avînd drept călăuză acel prin¬ 
cipiu existent în oameni pe care Homer l-a numit 
«chipul şi asemănarea» divinului” 233-236 . 

„Aşa e.” 

„Şi cred că vor şterge unele aspecte, pe altele le 
vor picta iarăşi, pînă ce ar obţine caractere umane, 
c pe cit posibil, asemănătoare cu zeii” 287 . 

„Minunată pictură ar fi !” — exclamă el. 

„Oare îi vom convinge pe aceia despre care ai 
spus că vin îndîrjiţi împotriva noastră că un astfel 
de om /divin/ este pictorul constituţiilor, cel pe care 
l-am elogiat mai înainte în faţa lor; îi vom convinge 
că aşa este omul din pricina căruia s-au supărat, 
fiindcă i-am încredinţat cetăţile ? Oare auzind ei 
aceste vorbe, se mai îmblînzesc un pic?” 

„Şi chiar mult, dacă au minte !” 
d „Ce motiv ar mai avea să se îndoiască ? Oare că 
filosofii nu iubesc ceea-ce-este şi adevărul ?” 

„Ar fi chiar ciudat!” 

„Că firea lor, pe care noi am descris-o, nu este 
înrudită cu binele cel mai bine?” 

„Nici aceasta nu pot tăgădui.” 

„Dar ce ? Oare se pot îndoi că o astfel de fire, 
avînd de-a face cu îndeletnicirile cuvenite, nu va fi 
desăvîrşit de bună şi filosofică, dacă e cu putinţă să 
fie aşa vreuna ? Sau vei spune că, mai degrabă, aceia 
pe care i-am înlăturat sînt vrednici ?” 

„Deloc.” 

„însă se vor mai supăra pe noi cînd am spune că, 
înainte ca filosofii să ia puterea în cetate, nu va exista 
nici pentru cetate, nici pentru cetăţeni o contenire 
a relelor şi că nici orînduirea pe care, cu vorba, o 
urzim printr-un «mit d 238 , nu se va desăvîrşi prin 
faptă ?” 

„Probabil că mai puţin.” 

„Vrei să spui, nu doar că ei se supără mai puţin, 
ci că au devenit cu totul îmblînziţi şi convinşi, pentru 502 
ea, dacă nu din alt motiv, măcar din sfială, ei să cadă 
la învoială ?” 

„întru totul.” 

„Iată-i deci pe aceştia convinşi! Dar oare se va 
îndoi cineva că naşterea unor copii de regi sau de 
cîrmuitori cu fire filosofică ar putea să nu aibă loc ?” 

„Nimeni nu s-ar putea îndoi de aşa - eva !” — spuse 
el. 

„Dar poate spune cineva că, odată astfel de odrasle 
născute, e neapărat necesar ca ele să fie corupte ? Că 
e greu să fie salvate, cu aceasta sîntem şi noi de acord. 
Dar este posibil ca cineva să pretindă că nici unul 
dintre toţi, în toată eternitatea, n-ar putea fi vreo¬ 
dată salvat ?” 

„Cum ar putea pretinde aşa ceva !” 

„însă — am spus eu — e destul ca unul singur să 
apară, avînd o cetate ascultătoare şi s-ar realiza toate 
aceste fapte greu acum de crezut.” 

„Unul singur este, într-adevăr, îndestulător” — 
zise. 

„Iar cînd un cîrmuitor ar rîndui legile şi îndelet¬ 
nicirile pe care le-am înfăţişat, nu e cu neputinţă ca 
cetăţenii să vrea să facă /ceea ce el le cere/.” 

„Aşa e.” 

„Dar ar fi ceva uimitor şi imposibil ca opiniile 
noastre să apară şi la alţii ?” 

c „ X i 1 cred. 

„insă, pe de altă parte, am arătat suficient, cred, 
că aceste principii, dacă sînt posibile, sînt şi cele mai 
bune.” 

„Suficient.” 

„Or, legiuirea noastră se întîmplă să fie cea inai 
bună, dacă ar putea să existe. E, desigur, greu să 
existe, nu totuşi cu neputinţă.” 

„Aşa este.” 


A. „Ei, dacă acest punct şi-a aflat, cu greu, un 
sfîrşit, trebuie înfăţişate cele ce a.u rămas, anume iu 
ce fel, şi pornind de la ce fel de cunoştinţe şi ocupaţii, 
d vor apărea mîntuitorii orînduirii politice şi la ce 
vîrstă se vor ocupa ei cu fiecare disciplină în parte.” 

„Trebuie spus” — zise el. 

„Ta nimic nu mi-a slujit — am spus eu — marea 
mea dibăcie de a lăsa deoparte, mai înainte, dificila 
problemă a posesiei femeilor, a zămislirii copiilor şi 
a stabilirii cîrmuitorilor, ştiind eu că punerea pro¬ 
blemei, in tot adevărul ei, e supărătoare şi aduce 
vrajbă. Piuă la urmă tot a trebuit să tratez aceste 
probleme, fără să pot scădea nimic. Şi iată : cele pri- 
e vitoare la femei şi copii au fost străbătute şi încheiate, 
dar chestiunile legate de chinuitori trebuie luate din 
nou, ca de la început. Spuneam, dacă îţi aminteşti, 
503 a că ei trebuie să se arate iubitori «le cetate, după ce 
vor fi fost puşi la încercare în plăceri şi dureri ; iar 
afecţiunea pentru cetate să n-o piardă nici în mijlocul 
greutăţilor, nici la teamă, nici în vreo altă încercare ; 
sau, altminteri, cel incapabil să fie respins. Iar cel 
ce iese din aceste încercări pretutindeni neîntinat, 
precum aurul încercat în foc, trebuie aşezat cîrmaitor 
şi lui trebuie să-i fie date cinstiri şi răsplăţi, atît cît 
trăieşte, cît şi după ce moare. Acestea îmi erau spu¬ 
sele, iscate de un ghid care se abătea şi se ascundea, 
b temîndu-se să nu stîrnească povestea dc faţă.” 

„Foarte adevărat ce zici. îmi amintesc." 

„Mi-era teamă, prietene, să spun ceea ce am îndrăz¬ 
nit acum. Deci să meargă îndrăzneala astfel, pînă la 

capăt, afirmîndu-se că filosofii sînt cei care trebuie 
puşi drept paznicii cei mai autentici.” 

„Să se spună aceasta !” 

„Gîndeşte-te că, fireşte, vei avea puţini /de acest 
fel/. Căci firea pe care am cercetat-o, afirmîud că ei 
trebuie s-o aibă, vrea arareori ca părţile sale să crească 
laolaltă în acelaşi timp ; cel mai adesea însă, ele cresc 
răspîndite.” 

„Cum aşa?” 

„Ştii că cei ce învaţă uşor, cu bună ţinere de minte, 
isteţi şi ageri şi cîte urmează acestor calităţi, nu vor 
totuşi să aibă, deopotrivă şi cutezanţă, cît şi un ca¬ 
racter plin de măreţie, încît să trăiască supuşi bunei 
rînduieli, în calm şi cu fermitate. Astfel de oameni sînt 
purtaţi de agerimea minţii pe unde s-ar nimeri, iar 
fermitatea lor piere cu totul.” 

„Adevărat vorbeşti” — zise el. 

„Pe de altă parte, caracterele astea ferme şi care 
nu se schimbă lesne, pe care te poţi mai degrabă bi¬ 
zui drept caractere de încredere, fiind ele de neclin¬ 
tit la război faţă de teamă, se comportă însă în acelaşi 
fel şi faţă de învăţătură : sînt de neclintit, pricep greu, 
de parcă ar moţăi, iar cînd un astfel de om trebuie 
să-şi bată capul cu vreo problemă, el cade în visare 
şi rămîne cu gura căscată.” 

„Aşa este.” 

„Noi afirmăm că este nevoie de o bună şi frumoasă 
paiticipare la ambele tipuri, ori altminterea, tînărul 
să nu primească partea cea mai desăvîrşită a educaţiei, 
nici cinstiri, nici putere.” 

„Drept” — spuse. 

„Dar nu va fi rar acest caracter?” 

„Cum de nu?” 

„El trebuie pus la încercare, atît prin greutăţi ie 
despre care am vorbit cîndva — osteneli, spaime şi 
plăceri — dar şi prin probe pe care atunci le-am lăsat 
deoparte, dar pe care acum le înşirăm : ei, tinerii, 
trebuie să se antreneze cu ajutorul multor cunoştinţe, 
-cercetîndu-se dacă firea lor este în stare să poarte 
în ea şi cunoaşterea supremă, sau se înspăimîntă de 
«ea, precum cei ce se înspăimîntă în competiţii.” 

„Se cade — zise el — să-i cercetăm astfel. Dar ce 
anume numeşti «cunoaşterea supremă»?” 

„îţi aminteşti cumva — am spus eu — că, sta¬ 
bilind existenţa a trei aspecte ale sufletului, am cer¬ 
cetat, prin comparaţie, dreptatea, cumpătarea, vi¬ 
tejia şi înţelepciunea, ce anume este fiecare.” 

„Dacă nu mi-aş aminti, ar fi cuvenit să nu mai 
ascult cele ce urmează !” 

„Dar /îţi aminteşti/ şi ceea ce preceda aceste con¬ 
sideraţii ?” 

„Ce anume ?” 

„Am spus undeva că ar exista şi o altă cale, mai 
b lungă, care să facă cu putinţă a vedea virtuţile în 
cel mai bun chip şi că ele ar deveni evidente, odată 
ce s-ar străbate această cale. Voi aţi declarat, însă, 
că metoda cealaltă vă ajunge, şi astfel s-au spus cele 
de atunci, lăsînd totuşi de dorit în privinţa preciziei, 
pe cit cred. Dacă însă ele v-ar fi mulţumit, aţi fi 
spus-o l” 23 9 . 

„Dar mie — zise el — mi s-a părut cu totul nor¬ 
mal spus, şi la fel a apărut şi celorlalţi !” 
c „Numai că, o prietene, atunci cînd norma unor 
astfel de lucruri neglijează fie şi ceva din adevăr, 
ea nu e prea «normală »! Căci nedesăvîrşitul nu este 
în nici o situaţie normal. Doar pare astfel, cîteodată, 
unora că ar fi îndestulător şi că nu mai trebuie cer¬ 
cetat mai departe.” 

„Oho, — exclamă el — mulţi păţesc, din pricina 
delăsării aşa ceva !” 

„Dar aceasta nu se eu vine deloc paznicului cetăţii 
şi al legilor.” 

„E şi firesc să nu i se cuvină !” 

„Un astfel de om /paznicul/ trebuie, deci, să par¬ 
ei curgă drumul mai lung, prietene, iar cel ce învaţă 
nu trebuie să trudească mai puţin decît cînd se antre¬ 
nează, ori altfel, nicicînd nu va ajunge la capăt, la 
cea mai măreaţă şi mai potrivită cunoaştere!” 

„Dar nu acelea /despre care a mai fost vorba/ 
sînt cele mai mari? Există ceva mai mare decît drep¬ 
tatea şi celelalte virtuţi pe care le-am cercetat?”' 

„Există şi ceva mai mare — am vorbit eu. Şi 
apoi trebuie privită nu doar schiţa acestor virtuţi,. 

aşa cum am făcut noi, ci trebuie să nu ne abatem de 
la zugrăvirea lor completă. Nu este ridicol ca oanjenii, 
în cazurile de mică însemnătate, să facă cu încordare 
•orice, ca să obţină rezultate cît e cu putinţă de per- e 
fecte şi de curate, dar să nu creadă că lucrurilor celor 
mai mari li se cuvine şi perfecţiunea cea mai' mare ?” 

,,Ba da” — răspunse. Crezi însă că cineva te-ar 
lăsa în pace fără să te întrebe ce este «cunoaşterea 
supremă» şi la ce anume te referi?” 

B. „Nu prea cred — am zis eu. Ci întreabă-mă, 
haide ! Nu arareori, dealtfel, ai aflat de această opi¬ 
nie, acum, însă, fie că nu te gîndeşti la ea, fie că îţi 
pui în cap să mă prinzi pe picior greşit. Cred mai 
probabilă această ultimă ipoteză. Fiindcă de multe 505 a 
ori ai auzit /de la mine/ că ideea Binelui este cunoaş¬ 
terea supremă, ideea prin care şi cele drepte şi toate 
celelalte bunuri devin utile şi de folos. Or, acum îţi 
dai seama că despre aceasta voi vorbi şi că, în plus, 
noi nu o cunoaştem suficient. Iar dacă n-o cunoaş¬ 
tem, chiar dacă am şti tot restul cît se poate de bine, 
iarăşi înţelegi că, în absenţa ei, nu ne este cunoaşterea 
/tuturor celorlalte/ de nici un folos, după cum nu am 
putea poseda ceva cu adevărat în absenţa Binelui. 

Sau crezi că e de vreun preţ a poseda totul, cînd nu b 
posezi Binele ? Ori a avea idei despre toate cele, lip¬ 
sind Binele, deci a nu gîndi nimic frumos şi bun ?” 240 . 

„Pe Zeus, — răspunse el —, nu cred !” 

„Dar pe aceasta o ştii: că mulţimea vede în plă¬ 
cere Binele, iar cei mai subtili — în gînd?” 241 . 

„Cum să n-o ştiu?” 

„Dar mai ştii şi că oamenii care văd lucrurile în 
ultimul fel nu pot arăta la ce gîndire anume se referă ; 
ei sînt siliţi, pînă la urmă, să declare că se referă la 
gîndirea Binelui.” 

„E cu totul ridicol!” 

„Şi cum de n-ar fi, dacă ei, dojenindu-ne că nu c 
cunoaştem Binele, se poartă ca şi cînd ar vorbi cu 
oameni care îl cunosc : căci ei declară că Binele este 
gîndirea Binelui, ca şi cînd noi ar trebui să pricepem 
•ce spun cînd pronunţă cuvîntul «bine»!” 

„Perfect adevărat.” 

„Dar ce să mai spunem despre cei care definesc 
Binele drept plăcerea ? Rătăcesc d cumva mai pu¬ 
ţin decît primii ? Sau nu sînt nevoiţi şi aceştia să 
accepte că există si plăceri rele?” 

„Ba da.” 

„Li se întîmplă, cred, acestora, să admită atunci 
că aceeaşi entitate este şi bună şi rea. Nu?” 
â „Ei bine?” 

„Nu este limpede că discuţiile în legătură cu Bine¬ 
le sîat numeroase şi lungi ?” 

„Cum de nu?” 

„Dar nu este limpede şi lucrul următor' -.uuine 
că mulţi oameni ar alege cele ce par drepte şi fru¬ 
moase, chiar dacă ele nu ar fi, şi totuşi ar vc! să 
le săvîrşească, să le posede şi să le opineze, însă că 
nimănui nu-i ajunge să dobîndească ceea ce pare a ii 
bun, ci toţi le caută pe cele-ce-sînt bune, fiecare Jis- 
preţuind, în acest caz, simpla părere?” 

„Ba ia.” 

„Aşadar, iată cevr pe care orice suflet îl urmăreşte 
e şi pentru care el face toate, bănuind că e ceva impor¬ 
tant ; e însă în încurcătură şi nu poate să priceapă 
îndeajuns ce anume este, nici să se slujească de o 
credinţă stabilă în privinţa lui, precum o face în 
celelalte cazuri; din această pricină eşuează şi în 
alte situaţii, cînd ar putea fi vorba despre vreun 
506 a fo] os Oare să afirmăm că cei mai buni din cetate, 
cărora le vom încredinţa totul, trebuie să rămînă 
în beznă în legătură cu un subiect atît de însemnat ?” 

„Cîtuşi de puţin” — răspunse. 

„Cred — am zis — că cele drepte şi frumoase, 
despre care însă nu se ştie în ce fel ele sînt şi bune, 
nu ar putea fi prea bine păzite de către cel ce ignoră 
acest aspect. Presupun că nici unele dintre acestea 
nu vor fi cunoscute îndestulător înainte /de cunoaş¬ 
terea Binelui/.” 

„E corectă presupunerea ta.” 

..Aşadar, orînduirca noastră politică va fi fost. 
b desăvârşit pusă în ordine, doar cînd un astfel de paz¬ 
nic, ştiutor al Binelui, sc va ocupa de ea?” 

„Necesar — spuse el. Dar după părerea ta, So- 
crate, Binele e ştiinţă, plăcere, ori ce altceva în .afara 
acestora ?” 242 . 

„Un bărbat adevărat eşti şi de mult ai făcut lim¬ 
pede că ţie nu-ţi va ajunge să afli părerea celorlalţi 
despre aceste chestiuni!” 

„însă nu mi se pare drept, Socrate, să poţi re¬ 
lata opiniile celorlalţi, dar pe a ta proprie — nu, 
cînd te ocupi de atîta vreme cu această problemă.” c 

„Dar ce? Ţi se pare drept să vorbeşti ca unul ce 
ştie despre un subiect pe care îl ignori?” 

„Cîtuşi de puţin — spuse — ca unul ce ştie. Dar 
mi se pare drept să vorbeşti ca unul ce-şi spune păre¬ 
rea asupra lucrului pe care şi-l pune în gînd să-l 
spună.” 

„Dar nu ai văzut că opiniile lipsite de ştiinţă sînt, 
toate, rele ? Iar dintre acestea cele mai bune rămîn, 
totuşi, oarbe. Sau ţi se par a se deosebi de orbii ce 
merg drept la drum aceia care opinează ceva ade¬ 
vărat, fără înţelegere ?” 

„Deloc” — spuse. 

„Vrei atunci să priveşti ceea ce e urît, orb şi 
strîmb, cînd îţi este cu putinţă să auzi de la alţii ceea d 
ce-i limpede şi frumos?” 

„Pe Zeus, Socrate, — făcu Glaucon — nu te 
mai tot trage la o parte, de parcă ai fi ajuns la capăt! 
Nouă ne ajunge dacă, aşa cum ai vorbit despre drep¬ 
tate, cumpătare şi celelalte, la fel ai vorbi şi despre 
Bine.” 

„Şi mie, prietene, mi-ar ajunge şi încă grozav! 
Dar mă tem că nu voi fi în stare şi că, însufleţit de o 
strîmbă ardoare, am să dau prilej de rîs. însă, fericiţi 
prieteni, haide să lăsăm acum problema de a şti ce 
este Binele — ea este prea însemnată în raport cu 
actualul mers al discuţiei, pentru a ajunge, cel puţin e 
în momentul de faţă, la opinia mea despre el — vreau 
însă să vă spun care îmi pare a fi odrasla Binelui şi 
lucrul cel mai asemănător cu el, dacă vă este şi vouă 
pe plac. De nu, gata, daţi-mi drumul !” 

„Bine, spune! Altă dată îţi vei plăti datoria şi cu 
povestea despre părinte.” 

507 a „Aş vrea eu să v-o pot plăti şi ca voi s-o puteţi 
încasa şi nu ca acum, să luăm şi să dăm doar puii 
făcuţi de datorie. Aşadar, primiţi acum „puiul” şi 
odrasla Binelui însuşi. însă fiţi atenţi să nu vă înşel 
cumva fără de voie, oferindu-vă un discurs fals 
despre odraslă !” 242 bis . 

„Vom băga de seamă, după puterea noastră — 
zise. Dar vorbeşte!” 

„Vorbesc cerîndu-vă să fiţi de acord şi să vă rea¬ 
mintiţi atît cele rostite mai înainte, cît şi cele zise 
de multe ori, în alte locuri.” 
b „Care anume?” — zise el. 

„Afirmăm şi definim, cu raţiunea, că există o mul¬ 
titudine de lucruri frumoase, o multitudine de lucruri 
bune, ce sînt, ca atare, distincte.” 

„Afirmăm, într-adevăr.” 

„Şi vorbim şi despre frumosul însuşi şi despre bine¬ 
le însuşi şi la fel în legătură cu toate socotite multiple, 
şi numim fiecare lucru-care-este, aşezîndu-1 în raport 
cu o singură idee, luată ca una singură.” 

„Chiar aşa.” 

„Şi afirmăm că lucrurile multiple sînt văzute, dar 
nu şi gîndite ; ideile sînt gîndite, dar nu şi văzute.” 

„î ntru totul.” 

: Ţ- c „Prin care dintre simţurile care ne aparţin perce- 
v pem lucrurile vizibile ?” 

„Prin văz” — zise. 

„Dar lucrurile de auzit nu sînt percepute prin auz 
şi tot ceea ce este sensibil nu este perceput prin 
celelalte simţuri?” 

„Bun, şi?” 

„Oare ţi-ai dat seama cu cît mai desăvîrşită a 
făcut creatorul simţurilor puterea de a vedea şi cea 
de a fi văzut ?” 

„Nu tocmai” — spuse el. 

„Uită-te: există situaţii, cînd auzul şi vocea pre¬ 
tind un alt element pentru ca prima să audă, iar cea- 
d laltă să fie auzită, un element care, dacă n-ar fi pre¬ 
zent ca un al treilea, auzul nu va auzi, iar vocea 
nu se va face auzită?” 

„Deloc, /nu există/.” 

„Eu cred — am sis — că nici celelalte simţuri, 
ca să nu zic nici unul, nu are nevoie de un astfel de 
element. Sau poţi tu să indici vreunul ?” 

„Nu pot.” 

„Dar nu-ţi dai seama că puterea vederii şi a lucru¬ 
lui de văzut reclamă existenţa unui astfel de ele¬ 
ment ?” 

„în ce fel?” 

„Existînd în ochi putinţa vederii şi căutînd cel ce 
o are să se slujească de ea, existînd, pe de altă parte, 
şi culoarea în corpuri, dacă totuşi nu ar fi de faţă şi 
un al treilea element, în mod expres destinat acestui 
scop, ştii bine că vederea nu va vedea nimic, iar e 
culorile vor rămîne nevăzute.” 

„Despre ce anume vorbeşti?” — zise el. 

„Despre ceea ce tu numeşti lumină” — am spus. 

„Adevărat.” 

„Nu printr-un aspect neînsemnat e, deci, mai 
nobilă nunta dintre senzaţia văzului şi putinţa de a 
fi văzut, decît celelalte prilejuite de simţuri, dacă este 508 a 
adevărat că lumina nu-i ceva lipsit de nobleţe!” 

„Nu-i deloc lipsită de nobleţe !” 

„Pe care însă dintre zeii din cer poţi să-l arăţi ca 
fiind stăpînul luminii, un zeu a cărui lumină face ca 
vederea noastră să vadă cît se poate de bine şi ca 
lucrurile vizibile să fie văzute?” 

„Pe acela pe care atît tu, cît şi toată lumea îl 
arată : e vădit că întrebi de soare.” 

„Dar oare vederea este, în raport cu soarele, în 
felul următor?” 

„în ce fel?” 

„Nici vederea nu este soarele, nici lăcaşul în care 
ea se află, numit ochi.” b 

„Nu.” 

„Dar cred că el, dintre toate organele senzoriale, 
seamănă cel mai mult cu soarele.” 

„Chiar mult!” 

„Dar nu este distribuită de către soare şi puterea 
pe care ochiul o are, de parcă ar fi dobîndit un fel 
de fluid din afară?” 

„întru totul.” 

„Soarele nu este, desigur, vederea, fiind însă 
cauza ei, este văzut de către aceasta?” 

„Aşa.” 

„Ai atunci în atenţie — am spus eu — că cu îl 
numesc pe soare odrasla Binelui, odraslă pe care 
Binele a zămislit-o asemănătoare cu el însuşi. Căci 
c ceea ce Binele este în locul inteligibil, în raport atît 
cu inteligenţa, cît şi cu inteligibilele, acelaşi lucru este 
soarele iată de vedere şi de lucrurile vizibile.” 

„Cum aşa? — zise. Mai explică-mi!” 

„Ştii că ochii, atunci cînd cineva nu i-ar îndrepta 
spre obiectele scăldate în lumina zilei, ci spre cele 
luminate doar de lucirile nopţii, îşi pierd din puterea 
vederii şi par a fi aproape orbi, ca şi cînd ar fi lip¬ 
siţi de autentica vedere ?” 

„Desigur.” 

„Dar cînd ochii s-ar îndrepta asupra obiectelor 
d luminate de soare, ei văd plini de siguranţă şi, în 
aceiaşi ochi, apare existînd vederea cea adevărată.” 

„Ei bine?” 

„Gîndeşte-te în acelaşi chip şi în privinţa ochiului 
sufletesc : Cînd ar străluci adevărul şi ceea-ce-este, 
el se va bizui pe acestea ; el gîudeşte şi le cunoaşte 
şi e vădit că are inteligenţă. Dar cînd ar privi către 
lumina amestecată cu întuneric, către ceea ce naşte 
şi piere, atunci el va opina şi va pierde din puterea 
văzului, plinrbîndu-şi de sus în jos părerile, şi apărînd 
lipsit de inteligenţă.” 

„Aşa apare, într-adevăr.” 

e „Admite că această entitate, ce oferă adevărul 
pentru obiectele de cunoscut şi putinţa de a cunoaşte 
pentru cunoscător este ideea Binelui. Gîndeşte-te la 
ea ca fiind cauza cunoaşterii şi a adevărului, înţeles 
ca obiect al cunoaşterii. Astfel, ambele, şi cunoaş¬ 
terea şi adevărul sînt frumoase; dar dacă ai avea în 
vedere ceva încă mai frumos decît ele, ai judeca cum 
trebuie. Căci, după cum, dincolo, lumina şi vederea, 
509 a chiar dacă e drept să fie privite ca asemănătoare soa¬ 
relui, nu trebuie socotite a fi soarele, tot aşa şi aici, 
este drept ca acestea două — adevărul şi cunoaşte¬ 
rea — să fie socotite asemănătoare Binelui, nefiind 

drept ca una sau alta să fie socotite Binele, ci rangul 
Binelui trebuie socotit vrednic de o cinste mai înaltă.” 

„O frumuseţe de nespus — zise el — ai în vedere, 
dacă Binele oferă cunoaştere şi adevăr, dar le depă¬ 
şeşte pe acestea prin frumuseţe. E vădit că nu nu¬ 
meşti o plăcere ca fiind Binele!” 

,,Ssst, ai grijă cum vorbeşti ! — am spus eu. Mai 
degrabă însă, cercetează încă imaginea Binelui şi în 
felul următor.” 

„Cum?” b 

„Vei afirma că soarele nu oferă lucrurilor vizibile 
doar putinţa de a fi văzute, ci şi devenirea, creşterea 
şi lirana, fără ca el să fie devenire.” 

„Cum ar putea fi ?” 

„Atunci afirmă că obiectelor cognoscibile le vine 
din partea Binelui nu doar capacitatea de a fi cunos¬ 
cute, ci şi cea de a fi, ca şi fiinţa lor ; acestea purced 
tot de la el, dar Binele nu este fiinţă, ci o depăşeşte pe 
■aceasta prin vîrstă, rang şi putere” 243 . 

Rîse Glaucon spunînd: 

„Apollon, asta depăşire uluitoare !” c 

„Tu eşti de vină — am zis — pentru că m-ai 
silit să-mi spun opinia despre Bine” 244 . 

„Şi nu te opri — mai spuse el — dacă nu-i vreo 
pi-.-dică, ci explică analogia cu soarele, dacă e, pe 
undeva, neîndestulătoare !” 

„E în multe părţi” — am zis. 

„Nu o trece cu vederea nici măcar pe cea mai 
mică !” 

„Ba încă cum! Totuşi, pe cît îmi este cu putinţă 
acum, nu voi trece cu vederea nimic de bunăvoie.” 

„Să n-o faci!” 

C. „Cugetă aşadar — am spus eu — că, după * 
cum ziceam, există două principii şi unul domneşte 
peste ordinul şi domeniul inteligibil, celălalt peste cel 
vizibil, ca să nu-ţi par că fac jocuri dibace de cuvinte, 
zicînd «peste cer d 245 . Ai, aşadar, în minte aceste 
două ordine : vizibilul şi inteligibilul ?” 

„Ee am.” 

„După cum, luîud o linie divizată în două părţi 
egale 24 *, dacă împărţi iarăşi fiecare parte conform 

aceleiaşi proporţii, obţii, o dată, ordinul vizibilului, 
şi apoi pe cel al inteligibilului. Iar în sînul ordinului 
vizibilului vei avea, raportîndu-se reciproc, în baza. 
e clarităţii şi a neclarităţii dintre ele, o primă parte 
reprezentînd imaginile — numesc imagini mai întîi 
510 a umbrele, apoi reflexiile din apă şi în obiectele cu supra¬ 
faţă compactă, netedă şi strălucitoare, şi tot ce-i 
astfel, dacă pricepi.” 

„Pricep.” 

„Cealaltă subdiviziune socoteşte-o a fi domeniul 
cu care acest domeniu al reflexiilor seamănă: ani¬ 
malele din jurul nostru, plantele şi toate obiectele.” 

„Aşa o socotesc.” 

„Ai putea afirma că ordinul /vizibilului/ se divide 
în raport cu ceea ce e adevărat şi ce nu e; că, precum 
se comportă opinabilul faţă de cognoscibil, la fel şi 
asemănătorul fată de lucrul cu care seamănă.” 
b „Afirm.” 

„Cercetează acum şi diviziunea inteligibilului, în 
felul în care trebuie ea să fie subdivizată.” 

„Cum ?” 

„Iată: pe una dintre subdiviziuni sufletul este ne¬ 
voit să o cerceteze folosindu-se de obiectele mai îna¬ 
inte imitate /de către reflexii şi umbre/ drept imagini; 
el porneşte de la anumite postulate 247 şi nu se îndreaptă 
spre principiu, ci spre capăt. Dar el cercetează cea¬ 
laltă diviziune — este vorba despre ceea ce, nefiind 
postulat, are valoare de principiu — pornind de la 
un postulat, fără să se slujească de imagini ca în celă¬ 
lalt caz, ci croindu-şi drumul prin ideile însele.” 

„N-am înţeles destul ce vrei să zici.” 
c „Bun, reiau: vei pricepe degrabă cele spuse îna¬ 
inte. Cred că tu ştii că geometrii, aritmeticienii şi cei 
ce se îndeletnicesc cu astfel de lucruri, după ce pos¬ 
tulează imparul şi parul, formele şi cele trei feluri de 
unghiuri, cît şi celelalte înrudite cu acestea, potrivit 
cu fiecare dintre metode, le consideră pe acestea 
«postulate», presupunîndu-le cunoscute şi nu cred de 
cuviinţă să le explice nici lor înşişi, nici celorlalţi, 
d socotindu-le cu totul evidente. Pornind de la acestea, 
parcurg tot restul şi sfârşesc prin a cădea de acord 
asupra chestiunii pe care intenţionează s-o cerceteze.” 

„Asta cunosc bine” — zise. 

,,Atunci ştii şi că ei se folosesc de figuri vizibile şi 
că discută despre ele, fără însă a raţiona asupra lor, ci 
/în fapt/ asupra acelor entităţi cu care figurile doar 
seamănă: în vederea pătratului însuşi şi a diagonalei 
lui discută şi nu în vederea figurii pe care o desenează ; 
şi la fel procedează şi în celelalte cazuri. Ei se folosesc 
de figurile pe care le alcătuiesc şi le desenează 248 — 
figuri ce au imagini în apă şi umbre — dar se folosesc 
/de aceste figuri/ în calitate de imagini la rîndul lor, 
căutînd să vadă acele realităţi ele însele, care nu ar 
putea fi altfel văzute decît prin intermediul raţiunii”. 511 

„Adevărat.” 

„Am spus că sufletul este nevoit să cerceteze în 
■această diviziune a inteligibilului, cu ajutorul «postu¬ 
latelor ». El nu se îndreaptă către principiu, deoarece 
nu ]>oate să se înalţe dincolo de postulate ; el utili¬ 
zează drept imagini chiar obiectele imitate de către 
altele inferioare lor, folosindu-se de aceste imagini 
drept entităţi ce se impun opiniei cu claritate şi greu¬ 
tate, pentru cunoaşterea celorlalte realităţi /supra¬ 
ordonate/.” 

„înţeleg — spuse — că vorbeşti de ceea ce cade 
sub incidenţa geometriei şi a artelor înrudite.” 

„înţelege atunci şi ceea ce spun în legătură cu 
cealaltă diviziune a inteligibilului, cu care raţiunea 
însăşi are contact prin puterea dialecticii; ea nu soco¬ 
teşte «postulatele » drept principii, ci drept ceea ce, în 
realitate, sînt: mijloace de a ataca, de a aborda ceva, 
pentru ca, mergînd pînă la ceea ce nu este postulat, 
la principiul tuturor, intrînd în contact cu acesta şi 
apoi, avînd de-a face, din nou, cu acele entităţi ce 
ţin de acesta, să coboare astfel către capăt, fără să se 
slujească de vreun obiect sensibil, ci doar de Ideile ca 
atare, p mtru ele însele şi prin ele şi să încheie, îndrep- 
tîndu-se ipre Idei.” 

„întdeg — vorbi el — nu complet, căci mi se 
pare că v în vedere o operă lungă de tot. Vrei să 
afirmi că ».eea ce este contemplat de către ştiinţa dia¬ 
lecticii, cu referire la ceea-ce-este şi la inteligibil ră- 
mîne mai sigur, mai clar 249 decît orice-i contemplat de 
către numitele carte». Pentru acestea, «postulatele» 

reprezintă principiile, iar cei ce contemplă sînt siliţi să 
privească ajutîndu-se de inteligenţa analitică şi mi 
de simţuri; numai că, deoarece ei nu privesc înălţaţi 
d la nivelul principiului, ci pornind de la «postulate », 
îţi apar ţie a nu dispune de intelectul pur, faţă în faţă 
cu acele realităţi, deşi acestea, fiind inteligibile, se 
află laolaltă cu principiul /lor/. Mi se pare că tu 
numeşti inteligenţă analitică facultatea geometrilor 
şi a altora asemenea lor şi nu intelect pur, aflîndu-se 
această inteligenţă analitică între opinie şi intelectul 
pur.” 

,,Ai prezentat lucrurile în chipul cel mai adecvat. 
Mai socoteşte, în raport cu cele patru diviziuni, patru 
reflectări în suflet, intelectul pur corespunde divizi¬ 
unii superioare, inteligenţa analitică celei de-a doua, 
e acordă credinţa celei de-a treia şi reprezentarea ulti¬ 
mei şi aşează-le conform proporţiei amintite 21 "’ 0 . în 
felul în care participă la adevăr realităţile asupra căro¬ 
ra ele se îndreaptă, în acelaşi fel socoteşte că şi aceste 
reflectări interioare au parte de certitudine.” 

,,înţeleg — zise — şi sînt de acord să le aşez în 
felul în care spui” 251 . 

514 a D. (Cartea a Vil-a) „Mai departe — am zis — 
asemuieşte firea noastră în privinţa educaţiei şi a lip¬ 
sei de educaţie cu următoarea întîmplare: iată mai 
mulţi oameni aflaţi într-o încăpere subpămînteauâ, 
ca într-o peşteră, al cărei drum de intrare dă spre 
lumină, drum lung faţă de /lungimea./ întregului peş¬ 
terii 252 . în această încăpere ei se găsesc, încă din copi¬ 
lărie, cu picioarele şi grumazurile legate, astfel încât 
b trebuie să stea locului şi să privească doar înainte, 
fără să poată să-şi rotească capetele din pricina legătu¬ 
rilor. Lumină le vine de sus şi de departe, de la un foc 
aprins înapoia lor ; iar între foc şi oamenii legaţi, este 
un drum aşezat mai sus, de-a lungul căruia, iată, 
e zidit un mic perete, aşa cum este paravanul scama¬ 
torilor, pus dinaintea celor ce privesc, deasupra căruia 
îşi arată ei scamatoriile ...” 

„Văd” — spuse el. 

,,... mai încearcă să vezi şi că, de-a lungul acestui 
c perete, nişte oameni poartă felurite obiecte care depă- 

şese în înălţime zidul, mai poartă şi statui de oanjeui, 515 a 
ca şi alte făpturi de piatră sau lemn, lucrate iu chipul 
cel mai divers. Iar dintre cei care le poartă, unii, cum e 
şi firesc, scot sunete, alţii păstrează tăcerea.” 

„Ciudată imagiue şi ciudaţi sînt oamenii legaţi!” 

,,Sînt asemănători nouă — am spus. Căci crezi că 
astfel de oameni au văzut, mai întîi, din ei înşişi, cit 
şi din soţii lor, altceva decît umbrele care cad, arun¬ 
cate de foc, pe zidul de dinaintea lor?” 

„Cum ar putea vedea altceva — spuse el — dacă 
întreaga viaţă sînt siliţi să-si ţină capetele nemiş- *> 
cate?” 

„Dar ce ar putea vedea din obiectele purtate? 

Oare nu tot acelaşi lucru?” 

„Bun, şi ?” 

„Iar dacă ei ar fi în stare să stea de vorbă unii cu 
alţii, nu crezi că oamenii noştri ar socoti că, numind 
aceste umbre, pe care le văd, ei numesc realitatea?” 

„Necesar.” 

„Şi ce-ar face dacă zidul de dinainte al închisorii 
ar avea un ecou ? Cînd vreunul dintre cei ce trec ar 
emite vreun sunet, crezi că ei ar socoti emisiunea sune¬ 
tului iscată fiind de altceva, în afara umbrei ce le 
trece pe dinainte ?” 

„Pe Zeus, — răspunse el — nu cred !” 

„în general, deci — am spus eu — asemenea c 
oameni nu ar putea lua drept adevăr decît umbrele 
lucrurilor.” 

„E cu totul obligatoriu.” 

„Priveşte acum în ce fel ar putea fi dezlegarea lor 
din lanţuri şi vindecarea de lipsa lor de minte, dacă 
aşa ceva le-ar sta în fire: atunci cînd vreunul dintre 
ei s-ar pomeni dezlegat şi silit, deodată, să se ridice, 
să-şi rotească grumazul, să umble şi să privească 
spre lumină, facînd el toate acestea, ar resimţi tot 
felul de dureri, iar din pricina strălucirii focului n-ar 
putea privi acele obiecte, ale căror umbre le văzuse 
mai înainte. Ce crezi că ar zice, dacă cineva i-ar spune 
că ceea ce văzuse mai înainte erau deşertăciuni, dar d 
că acum se află mai aproape de ceea-ce-este şi că, 
întors către ceea-ce-este în mai mare măsură, vede 
mai conform cu adevărul ? în plus, dacă, arătîndu-i-1 

pe fiecare dintre obiectele purtate, l-ar sili, prin între¬ 
bări, să răspundă ce anume este lucrul respectiv? 
Nu crezi că el s-ar putea afla în încurcătură şi că ar 
putea socoti că cele văzute mai înainte erau mai ade¬ 
vărate decît cele arătate acum?” 

„Ba da.” 

e „Iar dacă l-ar sili să privească spre lumina însăşi, 
nu crezi că l-ar durea ochii şi că ar da fuga îndărăt,, 
întorcîndu-se spre acele lucruri pe care poate să le 
vadă şi le-ar socoti pe acestea, în fapt, mai sigure 
decît cele arătate ?” 253 . 

„Chiar aşa !” 

„Dar dacă cineva l-ar smulge cu forţa din locuinţa 
aceasta, ducîndu-1 pe un suiş greu şi pieptiş, nedîndu-i 
drumul pînă ce nu l-ar fi tras la lumina soarelui, oare 
nu ar suferi şi nu s-ar mînia că e tras ? Iar cînd ar ieşi 
la soare, nu i s-ar umple ochii de strălucire, astfel încît 
516 a nu ar putea vedea nimic din lucrurile socotite acum 
adevărate ?” 

,,N-ar putea, cel puţin îndată, să le vadă!” — 
grăi el. 

„Cred că ar avea nevoie de obişnuinţă, dacă ar fi 
ca el să vadă lumea cea de sus. Iar mai întîi, el ar 
vedea mai lesne umbrele, după aceea oglindirile oame¬ 
nilor şi ale celorlalte lucruri, apoi lucrurile ele însele, 
în continuare, i-ar fi mai uşor să privească în timpul 
nopţii ceea ce e pe cer şi cerul însuşi, privind deci 
b lumina stelelor şi a lunii mai curînd decît, în timpul 
zilei, soarele şi lumina sa.” 

„Cum de nu!” 

„Da urmă, el va privi soarele, nu în apă, nici re¬ 
flexiile sale în vreun loc străin, ci l-ar putea vedea şi 
contempla, aşa cum este, pe el însuşi, în locul său 
propriu.” 

„Necesar.” 

„După aceasta, ar cugeta în legătură cu soarele, 
cum că acesta determină anotimpurile şi anii, că el 
cîrmuieşte totul în lumea vizibilă, fiind cumva răs¬ 
punzător şi pentru toate imaginile acelea, văzute de 
c ei /în peşteră/” 253 bis . 

„E clar că aici ar ajunge, după va fi străbătut 
toate celelalte etape.” 

„Ei, şi nu crezi că dacă omul acesta şi-ar aminti 
de prima sa locuinţă, de înţelepciunea de acolo, -ca şi 
de părtaşii săi la lanţuri, el s-ar socoti pe sine fericit 
de pe urma schimbării, iar de ceilalţi i-ar fi milă ?” 

„Cu totul.” 

„Iar dacă la ei ar exista laude şi cinstiri şi s-ar da 
răsplată celui mai ager în a vedea umbrele ce trec 
alături şi care îşi aminteşte cel mai bine cele ce, de 
obicei, se preced, se succed, sau trec laolaltă, şi care, 
în temeiul acestor observaţii, ar putea cel mai bine 
să prezică 254 ce urmează în viitor să se mai întîmple, ^ 
ţi se pare oare că omul nostru ar putea să poftească 
răsplăţile acelea şi să-i invidieze pe cei onoraţi la ei 
şi aflaţi la putere ? Sau ar simţi ce spune Homer, 
voind nespus mai degrabă argat să fie pe pămînt la 
cineva neînsemnat, sărman şi fără de stare 255 , con¬ 
simţind să paţă orişice mai degrabă decît să aibă 
părerile de acolo şi să trăiască în acel chip?” 

„Aşa cred — zise el. Ar voi să păţească orice e 
mai curînd decît să trăiască în acel chip.” 

„Mai gindeşte-te şi la următorul aspect: dacă, 
iarăşi, acel om, coborînd, s-ar aşeza în acelaşi scaun 
de unde a plecat, oare nu ar avea ochii plini de întu¬ 
necime, sosind deodată dinspre lumea însorită?” 

„Ba da” — zise. 

„Iar dacă el ar trebui din nou ca, interpretînd 
umbrele acelea, să se ia la întrecere cu oamenii ce 
au rămas totdeauna legaţi şi dacă ar trebui s-o facă 
chiar în clipa cînd nu vede bine, înainte de a-şi 
obişnui ochii, iar dacă acest timp cerut de reobişnuire 517 a 
nu ar fi cu totul scurt, oare uu ar da el prilej de rîs ? 

Şi nu s-ar spune despre el că, după ce s-a urcat, a 
revenit cu vederea coruptă şi că, deci, nici nu merită 
să încerci a sui ? Iar pe cel ce încearcă să-i dezlege şi 
să-i conducă pe drum în sus, în caz că ei ar putea să 
pună mîinile pe el şi să-l ucidă, oare nu l-ar ucide ?” 258 . 

„Ba chiar aşa.” 

„Iată, dragă Glaucon, — am spus eu — ima¬ 
ginea care trebuie, în întregime pusă în legătură cu 
cele zise mai înainte: domeniul deschis vederii e b 
asemănător cu locuinţa-închisoare, lumina focului din 
■ea — cu puterea soarelui. Iar dacă ai socoti urcuşul 

•-i contemplarea lumii de sus ca reprezentînd suişul 
•vifletui ui către locul inteligibilului, ai înţelege bine 
ceea ce eu nădăjduiam să spun, de vreme ce aşa ceva 
a dorit să asculţi. Dacă nădejdea aceasta e îndreptă¬ 
ţită, Zeul o ştie 257 . 

a .iniile mele însă acestea sînt, anume eă în donie- 
c n’ul nteligibilului, mai presus de toate este ideea Bine¬ 
lui, că ea este anevoie de văzut, dar că, odată vă¬ 
zută, ea trebuie concepută ca fiind pricina pentru tot 
ce-i drept şi frumos ; ea zămisleşte în domeniul vizi¬ 
bil lumina şi pe domnul acesteia, iar în domeniul 
inteligibil, chiar ea domneşte, producînd adevăr şi 
intelect; şi iarăşi cred că cel ce voieşte să facă ceva 
cugetat în viaţa privată sau în cea publică, trebuie 
s-o contemple.” 

„Sînt de aceeaşi părere — spuse el — în felul 
în care pot.” 

„Atunci fii de acord şi cu lucrul ce urmează şi nu 
te mira că cei care ajung aici nu vor să se îndeletni¬ 
cească cu afacerile omeneşti, ci, mereu, sufletele lor 
cată în sus, fapt firesc dacă aceasta se întîmplâ du- 
d pă chipul imaginii înfăţişate mai înainte.” 

,,E firesc.” 

„Dar crezi că e de mirare, dacă cineva, sosind de 
la contemplarea divinului la cea a lucrurilor omeneşti, 
se poartă cum nu trebuie şi se face de rîs, avînd 
vederea încă slabă ? Ţi se pare de mirare că, înainte 
de a se obişnui îndestulător cu bezna din lumea de aici, 
este silit, pe la tribunal sau pe aiurea, să se confrunte 
cu umbrele dreptăţii, sau cu statuile de la care provin 
umbrele şi să se iu ia întrecere cu alţii în legătură cu 
e’acest subiect şi în felul în care sînt înţelese toate 
acestea de către oameni ce n-au văzut niciodată 
dreptatea însăşi?” 

„Nu este deloc de mirare.” 

S48 a „Dar dacă lumea ar avea minte, şi-ar aminti că 
există două feluri de slăbire a vederii, provenind de 
la două feluri de pricini: o dată a celor ce vin de 1a. 
lumină la întuneric, apoi, ale celcr ce r in de la întu¬ 
neric la lumină. Ar putea atunci gîndi că acelaşi 
lucru se petrece şi cu sufletul, atunci cînd l-ar vedea 
tulburat şi incapabil să vadă ceva n-ar trebui să 

rîdă necugetat, ci s-ar cădea să cerceteze dacp. nu 
cumva, venind sufletul de la o viaţă mai luminoasă, 
nu e pătruns de întuneric datorită neobişnuinţei; 
sau dacă, dimpotrivă, sosind de la mai multă neşti¬ 
inţă înspre o viaţă mai luminoasă, nu s-a umplut de 
o mai mare strălucire. Astfel, pe cel dinţii l-ar socoti 
fericit pentru ceea ce i s-a întîmplat şi pentru ceea ce a b 
trăit, în timp ce pe celălalt l-ar socoti vrednic de milă. 
Iar dacă totuşi ar voi să rîdă de acesta din urmă, ar 
fi mai puţin ridicol să rîdă de el, decît de cel care 
soseşte de sus, de la lumină.” 

„Foarte corect ceea ce spui.” 

„Aşa ceva trebuie să cugetăm despre aceste su¬ 
flete, dacă ideile noastre sînt adevărate. Şi să nu 
socotim că educaţia este ceea ce unii pretind că ea 
este : într-adevăr, ei susţin ca pot aşeza ştiinţa într-un 
suflet în care ea nu se afla, ca şi eînd ar da vedere c 
ochilor orbi” 258 . 

„Da, ei susţin asa ceva.” 

'' ' > * 

„Discuţia noastră arată însă - am spus eu — 
că, după cum ochiul nu e în stare să se întoarcă spre 
strălucire dinspre întuneric, decît laolaltă cu întreg 
corpul, la fel această capacitate prezentă în sufletul 
fiecăruia, ca şi organul prin care fiecare cunoaşte, 
trebuie să se răsucească împreună cu întreg sufletul 
dinspre tărîmul devenirii, pînă ce ar ajunge să priveas¬ 
că la ceea-ce-este şi la măreaţa lui strălucire. Binele 
pe aceasta o numim, nu ?” 259 . d 

„Da.” 

„Iată deci arta «răsucirii»! 260 Se pune problema 
în ce fel se va obţine transformarea cea mai rapidă şi 
mai eficace a sufletului. Nu-i vorba de a-i sădi sim¬ 
ţul «văzului», ci de a-1 face să «vadă » pe cel ce are 
acest simţ, dar nu a fost crescut cum trebuie şi nici 
nu priveşte unde ar trebui.” 

„Aşa se pare” — spuse. 

„Celelalte aşa-zise virtuţi ale sufletului par să fie 
cumva apropiate de virtuţile trupului — de fapt, 
ele nu există în el mai înainte, ci doar mai tîrziu apar e 
în obiceiuri şi în ocupaţiile omului. însă capacitatea 
de a cugeta are, mai degrabă decît orice altceva, parte 
de ceva divin, pare-se, ceva care face ca ea să nu-şi 

piardă puterea niciodată. Numai că ea poate deveni, 
dînd urmare «răsucirii» ceva folositor şi util, sau 
519 a nefolositor şi vătămător. Ori n-ai observat la cei 
socotiţi ticăloşi dar iscusiţi, că măruntul lor suflet e 
ager la vedere şi priveşte cu ascuţime scopurile spre 
care s-a îndreptat, ca unul ce nu are o vedere slabă, 
dar e silit să slujească răului, încît, cu cît ar fi mai 
ager la vedere, cu atît ar săvîrşi mai multe răutăţi ?” 

„Ba da.” 

„Dacă atunci s-ar tăia încă din copilărie această 
parte /rea/ a sufletului, i s-ar tăia atunci legăturile 
b de rudenie cu devenirea, precum cu un plumb nevred¬ 
nic, legături care, înclinînd spre mîncăruri şi plăceri 
de acest fel, spre bucuriile ospeţelor, întorc în jos 
privirea sufletului. Or, dacă s-ar îndepărta de ele 
şi s-ar întoarce către adevăr, aceeaşi putere aparţi- 
nînd aceloraşi oameni, l-ar vedea atunci cu multă 
agerime, la fel cum vede şi lucrurile asupra cărora este 
acum îndreptată.” 

„E verosimil.” 

„Dar nu e verosimil şi următorul lucru : nu este 
necesar, în temeiul celor de dinainte ca nici cei needu¬ 
caţi şi lipsiţi de experienţa adevărului să nu poată vreo- 
c dată cîrmui ca lumea cetatea, dar nici cei lăsaţi să-şi 
consume pînă la capăt viaţa în învăţătură ? Primii, 
deoarece duc lipsa unui principiu unic, pe care avîn- 
du-1 în vedere, să facă tot ceea ce fac, în viaţa pri¬ 
vată şi în public; ceilalţi, fiindcă de bunăvoie nu vor 
acţiona, socotind că au şi ajuns să vieţuiască în Insu¬ 
lele Fericiţilor.” 

„Adevărat.” 

„Este, prin urmare, sarcina noastră — am spus 
eu — a celor ce durăm cetatea, să silim sufletele cele 
mai bune să ajungă la învăţătura pe care mai înainte 
am numit-o «supremă», anume să vadă Binele şi să 
întreprindă acel urcuş, iar după ce, fiind sus, vor fi 
d privit îndeajuns, să nu li se îngăduie ceea ce acum li 
se îngăduie.” 

„Ce anume?” 

„Să rămînă pe loc şi să nu mai vrea să coboare 
îndărăt la acei oameni înlănţuiţi 261 , nici să ia parte 

la greutăţile şi cinstirile lor, fie că sînt mai mult sau 
mai puţin vrednice.” 

„Dar — spuse el — nu le vom face o nedreptate 
şi nu îi vom face să trăiască mai rău, cînd lor le 
este cu putinţă să trăiască mai bine ?” 

„Iarăşi ai uitat, prietene 262 , că legea nu se sinchi- e 
seşte ca o singură clasă să o ducă deosebit de bine în 
cetate, ci ea orînduieşte ca în întreaga cetate să existe 
fericirea, punîndu-i în acord pe cetăţeni prin convin¬ 
gere şi constrîngere, făcîndu-i să-şi facă parte unul 
altuia din folosul pe care fiecare poate să-l aducă 520 a 
obştii. Legea face să fie în cetate astfel de oameni, 
nu ca să-l lase pe fiecare să se îndrepte pe unde ar 
vrea, ci ca ea să-i folosească pentru a întări coeziunea 
cetăţii.” 

„Adevărat, am uitat” — spuse el. 

„Cugetă, deci, Glaucon, şi vezi că nu le vom face 
o nedreptate celor care devin la noi filosofi, ci le 
vom prescrie un principiu drept, determinîndu-i să 
poarte de grijă celorlalţi şi să vegheze asupră-le. Le 
vom spune că filosofii apăruţi în alte cetăţi nu iau b 
parte în chip firesc la problemele acelor cetăţi: căci 
ei apar acolo de la sine putere, în pofida constitu¬ 
ţiei fiecărei cetăţi ; şi este drept ca ceea ce creşte 
de la sine, nedatorînd nimănui hrană, nici să nu aibă 
în vedere să o asigure vreunuia. «Noi însă — vom 
zice — v-am născut pe voi domni şi regi peste voi 
înşivă şi peste restul cetăţii, ca într-un stup 263 . Voi 
sînteţi mai bine şi mai desăvîrşit educaţi decît filosofii 
din alte cetăţi şi mai potriviţi să participaţi la ambele 
— /la filosofie şi la cîrmuire/. Prin urmare, fiecare, c 
la rîndul său, trebuie să coboare către locuinţa co¬ 
mună a celorlalţi şi trebuie să se obişnuiască a privi 
obscuritatea. Căci de îndată ce vă veţi fi obişnuit cu 
ea, o veţi vedea de nenumărate ori mai bine decît cei 
de acolo şi veţi şti ce este fiecare dintre umbre şi a cui 
umbră este, fiindcă voi aţi contemplat adevărul 
despre cele frumoase, drepte şi bune. în acest fel, voi 
(ca şi noi) veţi dura cetatea în stare de trezie, iar 
nu de vis, aşa cum sînt durate azi majoritatea cetăţi¬ 
lor, de către cei ce se luptă unii cu alţii pentru nişte d 
umbre şi se sfădesc pentru dreptul de a cîrmui, ca şi 

cînd acesta ar fi ceva însemnat. Adevărul este că 
cetatea în care cei meniţi să conducă doresc cel mai 
puţin să conducă, este, în chip necesar, cel mai bine 
şi mai neînvrăjbit durată ; iar cea în care cîrmuitorii 
se poartă pe dos, arată şi pe dos decît prima” 204 . 

„Absolut.” 

„Atunci, oare crezi că nu ne vor da ascultare odras¬ 
lele noastre, după ce vor auzi toate acestea şi nu vor 
voi să poarte partea lor de povară în cetate, fiecare 
cînd îi soseşte rîndul, ci vor voi doar să locuiască 
toată viaţa unii împreună cu ceilalţi, într-un loc al 
purităţii ?” 

e „E cu neputinţă — spuse el. Căci le vom prescrie 
ceva drept unor oameni drepţi. Iar fiecare dintre ei 
se va îndrepta către conducere ca spre ceva silnic 
mai curînd decît spre orice altceva, invers decît fac 
conducătorii de acum, din fiecare dintre cetăţi.” 

„Astfel stau lucrurile, prietene — am spus eu. 
Dacă celor meniţi să conducă le vei afla o viaţă mai 
521 a bună decît cea de conducător, este cu putinţă să ai 
o cetate bine orînduită. Căci numai în ea vor domni 
cei cu adevărat bogaţi, nu în bani, ci în ceea ce tre¬ 
buie să fie bogat omul fericit: într-o viaţă bună şi 
raţională. Dar dacă vor veni în viaţa publică cei care, 
acasă, sînt cerşetori şi flămînzi, socotind că de aici — 
din domeniul public — le va fi dat să pună mîna pe 
bine, nu e cu putinţă să ai o cetate bine orînduită. 
Fiindcă odată ce cîrmuirea ajunge un obiect de dis¬ 
pută, războiul pătrunzînd în casă şi în interior, el îi 
nimiceşte şi pe cîrmuitori şi restul cetăţii.” 

„Cu totul adevărat” — spuse el. 
b „Dar cunoşti vreo altă viaţă, în afară de cea pro¬ 
prie adevăratei filosofii, care să dispreţuiască demnită¬ 
ţile politice ?” 

„Nu, pe Zeus!” — răspunse el. 

„Aşadar este necesar ca spre cîrmuire să nu se 
îndrepte cei ce o îndrăgesc. Căci altminterea cîrmui¬ 
torii devin rivali în iubire şi se luptă unii cu alţii.” 

„Cum să i:n !” 

„Pe care alţii, deci, îi vei determina să se îndrepte 
spre paza cetăţii, decît pe cei care, mai întîi, sînt 
cei mai buni cunoscători ai condiţiilor ce fac o cetate 

să fie cel mai bine alcătuită, dar care, în plus, mai au 
şi alte cinstiri /decît cele politice/, ca şi o viaţă mai 
bună decît cea politică?” 

„Pe nimeni alţii” — spuse. 

E. „Vrei să cercetăm şi acest punct: în ce fel 
astfel de oameni vor apărea în cetate şi în ce fel vor 
putea fi conduşi ei către lumină precum se spune că 
sînt cei ce suie de la Hades către zei ?” 265 . 

„Cum să nu vreau !” 

„Aceasta n-ar fi doar o răsturnare a scoicii ! 266 
Ci o «răsucire » a sufletului de la o zi întunecată ca 
noaptea către ziua cea adevărată, o ascensiune şi o 
revenire către ceea-ce-este. Aceasta afirmăm că este 
filosoi'ia cea adevărată.” 

„Cu totul.” 

„Nu trebuie cercetat care învăţătură anume posedă 
o astfel de putere?” 

„Cum de nu !” 

„Care ar fi acea învăţătură sortită, Glaucon, să 
tragă sufletul dinspre devenire către ceea-ce-este ? 
Iată la ce mă gîndesc : n-am afirmat că e necesar ca 
tinerii noştri să fie pregătiţi în arta războiului ?” 

„Ba da.” 

„Trebuie deci să legăm şi această învăţătură pe 
care o căutăm de acel principiu ...” 

„Care anume?” 

„Cel de a nu fi inutilă unor bărbaţi războinici.” 

„Trebuie — zise — dacă e cu putinţă.” 

„Pe ei i-am educat mai înainte prin gimnastică 
şi muzică.” 

„Aşa a fost” — spuse. 

„Gimnastica a fost pusă să aibă în vedere ceea ce 
apare şi piere. Căci ea priveghează creşterea şi des¬ 
creşterea trupului.” 

„Pare-se.” 

„Deci n-ar putea fi ea învăţătura pe care o cău¬ 
tăm !” 

„Nu.” 

„Dar oare este ea muzica, toată cîtă am analizat-o 
mai înainte?” 


d 


e 


522 a 

„Aceea — spuse el — era pandantul gimnasticii, 
dacă îţi aminteşti. Ea îi educa pe paznici cu ajutorul 
bunelor deprinderi şi le oferea prin armonie, o bună 
armonie interioară, iar prin ritm, un ritm interior, 
dar nu oferea o ştiinţă. Ea stăpînea, în domeniul 
discursurilor, şi alte deprinderi înrudite cu acestea şi 
stăpînea, de asemenea, între discursuri, pe cele cu un 
caracter mitologic, cît şi pe acelea mai apropiate de 
b adevăr. Dar în ea nu exista vreo învăţătură care să 
conducă spre ceva asemănător cu ceea ce tu cauţi 
acum.” 

„Mi-ai amintit perfect — am spus eu. într-ade- 
văr, ea nu avea nimic asemănător. Dar, minumt 
Glaucon, care ar putea fi această învăţătură? Căci 
meseriile, toate, au apărut a fi servile ...” 

„Cum să nu fie ? Atunci ce învăţătură mai rămîne, 
în afara gimnasticii, a muzicii şi a meseriilor ?” 

„Ei bine, — am zis eu — dacă nu putem afla 
nimic în afara acestora, să luăm vreuna dintre învă- 
.ţăturile care se extind asupra tuturor ocupaţiilor.” 

„Care anume ?” 

c „Acel lucru comun — am spus eu — pe care 
toate meseriile, cugetările şi ştiinţele trebuie să-î 
înveţe în primul rînd.” 

„Care?” 

„Acel mărunt lucru, — am spus eu — faptul de 
a deosebi pe unu, doi şi trei. Vorbesc, în principiu, 
despre numărul însuşi şi despre calcul. Sau nu e 
adevărat că orice meserie şi ştiinţă este obligată să se 
împărtăşească din acestea?” 

„Ba da” — spuse. 

„Atunci şi arta războiului?” 

„E necesar din plin.” 

d „Ridicol general ne apare, de fiecare dată, în 
tragedii, Agamemnon datorită lui Palamedes! Căci 
acesta afirmă despre sine că, descoperind numărul, a 
stabilit apoi rînduirea oştirii la Troia şi că a numărat 
corăbiile şi toate celelalte, ca şi cînd, mai înainte, 
ele nu fuseseră numărate sau Agamemnon n-ar fi 
ştiut nici cîte picioare are, de vreme ce nu ştia să nu¬ 
mere. Aşadar, ce fel de general crezi că era el ?” 287 . 

„Uimitor general, dacă acestea ar fi adevărate!” 

..Deci vom socoti că putinţa de a calcula şi de a e 
nuiuăra este încă o învăţătură necesară unui răz¬ 
boinic?” 

,,Mai mult ca orice — zise el — dacă urmează 
să înţeleagă ceva din rînduirea trupelor şi, încă mai 
mult, dacă e să fie om.” 

,,Dar oare ai ideea pe care o am şi eu despre această 
învăţătură ?” 

„Anume?” 

„Există şansa ca ea să ţină de acele învăţături pe 523 a 
care noi le căutăm, ce conduc, prin firea lor, către 
intelectul pur, dar ca nimeni să nu se slujească cum 
trebuie de ea, cea care poartă spre esenţă.” 

„Cum aşa ?” 

„Voi încerca să fac limpede părerea mea. însă 
priveşte şi tu acele învăţături pe care le definesc ca 
înălţînd — ori nu — încotro ne interesează şi încu¬ 
viinţează sau neagă că această învăţătură ar fi precum 
bănui.” 

„Arată!” 

„Arăt, dacă tu observi că unele lucruri sensibile 
nu atrag intelectul spre a le cerceta, fiind ele îndestu- b 
lător judecate de către senzaţii; altele însă cer din 
partea intelectului o cercetare deoarece senzaţia nu 
face nimic trainic.” 

,,E clar că te referi la lucrurile aflate la depărtare 
sau la desenele în clar-obscur.” 

„Nu înţelegi întru totul ceea ce spun.” 

„Ce spui atunci ?” 

„Cele ce nu atrag intelectul — am zis eu — sînt 
cele' care nu cad în acelaşi timp sub incidenţa unei 
senzaţii contrare. Pe cele care fac aşa ceva le soco- c 
tesc ca solicitînd intelectul, deoarece senzaţia nu 
arată cu nimic mai mult un contrariu decît pe celă¬ 
lalt, fie că aceste senzaţii sosesc de aproape sau de 
departe. Iată, astfel va fi mai clar ceea ce susţin : 
spunem că acestea sînt trei degete — cel mare, arătă¬ 
torul şi mijlociul.” 

„Desigur.” 

„Ia seama că eu vorbesc despre obiecte văzute 
de aproape. însă cercetează în legătură cu ele urmă¬ 
torul aspect.” 

„Care anume ?” 

„Fiecare dintre ele apare a fi în aceeaşi măsură 
d «deget» şi sub acest aspect nu se deosebeşte deloc de 
celelalte, fie că este văzut a fi în centru, ori la capăt, 
fie că e alb, ori negru, gros sau subţire şi aşa mai 
departe. în toate aceste cazuri, sufletul majorităţii 
oamenilor nu este condus către gîndire, încît să se 
întrebe ce este un deget. Căci nicăieri vederea nu-i 
arată că, în acelaşi timp, un deget ar fi contrariul 
unui deget.” 

„Nici nu-i contrar.” 

„E verosimil, deci, că o astfel de senzaţie nu poate 
e atrage şi trezi intelectul.” 

„Verosimil.” 

„Dar ia priveşte : mărimea degetelor şi micimea 
lor sînt oare îndestulător văzute de către vedere, 
încît să nu fie nici o deosebire pentru ea a se aşeza 
pe cel aflat la mijloc sau la capăt ? Şi asemănător în 
ceea ce priveşte grosimea şi subţirimea, moliciunea şi 
duritatea, cînd sînt percepute de către pipăit ? Dar 
oare astfel de aspecte nu sînt insuficient arătate şi de 
524 a celelalte simţuri ? Sau fiecare dintre simţuri face ur¬ 
mătorul lucru : mai întîi simţul aplicat pe ceva tare, 
este silit să înregistreze apoi şi ceva moale, comunicînd 
sufletului că aceeaşi entitate este resimţită şi ca tare 
şi ca moale?” 

„Da, astfel se întîmplă.” 

„Nu e, deci, necesar ca, în astfel de situaţii cel 
puţin, sufletul să ajungă în încurcătură, întrebîndu-se 
ce anume indică senzaţia în raport cu tarele, dacă pe 
acelaşi lucru îl declară şi moale, ca şi senzaţia uşo¬ 
rului, a greului, întrebîndu-se ce este uşorul şi greul, 
de vreme ce senzaţia îl arată şi pe greu ca fiind uşor 
şi pe uşor ca fiind greu ?” 

b „Asemenea interpretări /ale simţurilor/ apar ab¬ 
surde sufletului şi ele pretind o cercetare” — spuse 

el. 

„E verosimil — am zis eu — că sufletul face în 
atare cazuri, pentru prima oară, experienţa socotitu¬ 
lui şi apelează la intelect, spre a vedea dacă obiectele 
propuse /simţurilor/ sînt unul sau două” 1168 . 

„Cum să nu !” 

„Dar dacă obiectele apar a fi două, fiecare apare 
a fi diferit, dar este, la rîndul său, unul.” 

„Da.” 

„Dacă fiecare este unu, dar ambele sînt două, vei 
gîndi cele două ca distincte. Căci indistinctele nu 
le-ai putea gîndi ca două, ci ca pe unul singur !” c 

„Adevărat.” 

„Or, vederea, — spuneam noi — percepea ma¬ 
rele si micul, dar nu ca pe ceva distinct, ci amestecat.” 

„Aşa e.” 

„însă tocmai pentru limpezirea acestei situaţii, 
este nevoit intelectul să vadă şi el marele şi micul, dar 
nu amestecate, ci distincte, invers decît vederea.” 

„Adevărat.” 

„Dar nu tocmai din acest moment începem să 
ne întrebăm ce sînt marele si micul?” 

„Ba da.” 

„Şi astfel, am denumit un aspect inteligibil, pe 
celălalt — vizibil.” 

„Exact” — zise. d 

„Aceasta încercasem adineaori să spun, aminie că 
unele lucruri atrag gîndirea, altele — nu. Pe cele ca¬ 
re ajung obiect al senzaţiei laolaltă cu contrariile lor 
le definesc ca atrăgînd-o, pe cele care nu fac aşa, nu le 
socotesc în stare să o trezească.” 

„înţeleg acum şi văd şi eu lucrurile la fel.” 

„Ei bine, numărul şi Unul din care categorie fac 
parte?” 269 . 

„Nu-mi dau seama.” 

„Ci, călăuzeşte-te după cele spuse" mai înainte: 
dacă Unul în el însuşi este îndeajuns văzut sau perce¬ 
put prin vreo altă senzaţie, el nu ar putea conduce 
către esenţă, aşa cum am arătat în cazul degetului. e 
Dar dacă, în ceea ce-1 priveşte, apare mereu o contra¬ 
dicţie, astfel încît el să nu apară cu nimic mai mult 
Unu decît non-Unu, sufletul ar avea nevoie de un 
judecător şi ar ajunge în încurcătură, fiind silit să 
caute şi să-şi pună în mişcare gîndirea dintr-însul. 

S-ar întreba ce anume este, în sine, Unul şi astfel, 
învăţătura despre Unu ar aparţine acelora care con¬ 
duc şi îndreaptă către contemplarea a ceea-ce-este.” 525 a 

„Da, contemplarea Unului posedă din belşug acest 
caracter. Căci vedem deopotrivă acelaşi lucru şi ca 
unu şi ca o nesfîrşită mulţime.” 

„Atunci, dacă aceasta este situaţia Unului — 
am zis eu — nu la fel se va întîmpla cu orice număr ?” 

„Cum de nu ?” 

„Dar calculul şi aritmetica sînt, în întregime, legate 
de număr.” 

„Intru totul.” 

b „Deci aceste discipline apar în stare să conducă 
spre adevăr” 270 . 

„Chiar deosebit de mult.” 

„Ar putea aparţine deci aritmetica învăţăturilor 
pe care le căutăm. Căci pentru un războinic este necesa¬ 
ră cunoaşterea ei, din pricina nevoii de a rîndui oştile, 
iar pentru un filosof, deoarece acel ce leapădă haina de¬ 
venirii trebuie să se atingă de esenţă, căci altminteri 
el nu va ajunge niciodată un om care să ehibzuiască.” 

„Aşa e.” 

„Dar paznicul nostru se întîmpla să fie şi război¬ 
nic şi filosof.” 

„Bun, şi?” 

„O învăţătură potrivită, deci, vei legifera, Glau- 
con, şi îi vei convinge pe cei care, în cetate, vor fi 
siliţi să aibă sarcinile cele mai importante, să se în- 
c drepte spre calcul şi să se ocupe cu el, dar nu în chip 
profan, ci astfel încît să ajungă la contemplarea naturii 
numerelor cu ajutorul intelectului, oeupîndu-se de 
acestea nu în vederea vînzării sau cumpărării, pre¬ 
cum negustorii sau precupeţii, ci pentru război şi 
pentru a face sufletul însuşi pregătit să se întoarcă 
lesne dinspre devenire către adevăr şi fiinţă.” 

„Preafrumos grăieşti!” — zise. 

„Mă mai gîndesc, — am spus — după ce s-a 
d vorbit despre arta calculului, la subtilitatea ei şi că 
ea este de folos în multe feluri scopului nostru, dacă 
va fi practicată în vederea cunoaşterii şi nu a negus¬ 
toriei.” 

„în ce fel va fi de folos?” 

„Mă refer la ceea ce aveam în vedere adineaori, 
anume că ea îndreaptă cu putere sufletul înspre înalt, 
silindu-1 să discute despre numerele însele, nepri- 

mind cu nici un chip ca cineva să vorbească, despre 
ele, arătînd sufletului numere conţinute în corpuri 
vizibile sau palpabile. .Ştii doar că cei pricepuţi la 
calcul ar rîde şi n-ar fi de acord, dacă cineva ar încerca, 
cu mintea, să dividă unitatea. Ci, dacă tu ai «îmbucă- 
tăţi-o », ei ar înmulţi-o, băgînd de seamă ca niciodată 
Unul să nu pară a fi non-Unu — adică multe părţi” 271 . 

„Adevărat ce spui” — vorbi el. 

„Şi dacă, Glaucon, cineva i-ar întreba : «O, mi- 526 
nunaţi oameni, ce fel de numere sînt cele despre care 
vorbiţi, în rîndul cărora Unul este aşa cum este soco¬ 
tit de către voi — fiecare unitate întreagă fiind egală 
cu alta, neadmiţînd nici o diferenţă faţă de ea şi 
fără să aibă, în sine, vreo parte ? » Ce crezi că ar răs¬ 
punde ei?” 

„Ar răspunde, cred, că despre aceste numere vor¬ 
besc, care nu pot fi decît gîndite ; altminterea fiind im¬ 
posibil să fie cumva percepute.” 

„Vezi, aşadar, — am zis — prietene, că 
sînt intr-adevăr sorţi buni ca învăţătura aceasta să 
ne fie necesară, de vreme ce ea sileşte sufletul să se 
folosească de gîndire în ea însăşi, spre a ajunge la 
adevăr, în el însuşi?” 

„Da, straşnic face ea asta !” 

„Ei bine, dar ai observat lucrul următor ? Că cei 
prin fire buni la calcul au o firească agerime a minţii, 
ca să spunem aşa, pentru toate învăţăturile. Iar cei 
înceţi, dacă primesc învăţătura calculului şi se exer¬ 
sează, chiar dacă nu au vreun alt folos, ajung to¬ 
tuşi mai ageri decît erau şi fac cu toţii progrese” 272 . 

„Aşa este.” 

„Şi apoi, căutînd învăţături care să pretindă mai 
multă osteneală de la cel care învaţă şi studiază, n-ai 
putea afla, în afara acesteia, nici multe şi nici nu 
le-ai putea găsi cu uşurinţă.” 

„Defel nu le-ai găsi !” 

„Din pricina tuturor acestora deci, calculul nu 
trebuie lăsat deoparte, ci trebuie ca cei mai buni .prin 
fire să fie învăţaţi să-l cunoască.” 

„De acord !” — zise. 

„Cu asta, una la mină ! Să cercetăm, însă, o cunoş- 

tinţă înrudită cu calculul, dacă cumva ni se potri¬ 
veşte.” 

„La ce te referi? — întrebă el. La geometrie?” 

„Exact.” 

d „Pe cit are ea de-a face cu arta militară, e limpede 
că ni se potriveşte : căci în privinţa campaniilor mili¬ 
tare, a ocupării unor teritorii, a strîngerii şi desfăşu¬ 
rării oastei, cît şi a tuturor situaţiilor în care arma¬ 
tele sînt dispuse /într-o anumită ordine/, fie chiar în 
timpul luptei, fie în timpul marşurilor, un comandant 
ar fi mai bun sau mai rău, în măsura în care ar fi 
priceput sau nu la geometrie.” 

„Dar pentru acestea — am spus eu — ar ajunge 
chiar şi o mică parte a geometriei şi a calculului. Tre¬ 
buie însă cercetată partea ei cea mai însemnată şi 
care duce mai departe, anume, dacă cumva ea te 
e poartă spre a vedea mai uşor ideea Binelui. Or, — 
afirmăm — intr-acolo poartă toate cîte silesc su¬ 
fletul să se întoarcă spre acel loc, unde se află cea mai 
de presus fericire a ceea-ce-este 273 , pe care el, sufletul, 
neapărat are, cu orice preţ, a o vedea.” 

„Adevărat” — zise. 

„Aşadar, dacă /geometria/ sileşte să se contemple 
esenţa, ni se potriveşte, dacă însă îşi dă silinţa doar 
în vederea devenirii, nu se potriveşte.” 

„Aşa să zicem.” 

527 a „Nu ne vor face să cădem în îndoială cei puţin 
pricepuţi la geometrie, fiindcă ştiinţa însăşi este total 
contrarie aspectului rezultat din vorbele spuse, iu 
ceea ce o priveşte, de către cei ce o practică.” 

„Cum aşa ?” 

„Ei vorbesc în chip ridicol şi insuficient: căci toate 
discuţiile le poartă ca oameni practici care au în ve¬ 
dere acţiunea. Spun că «fac pătrate», că «întind», 
«adaugă» şi tot aşa glăsuiesc, cu toate că această 
b învăţătură, în întregul ei, se practică în vederea cu¬ 
noaşterii” 274 . 

„întru totul.” 

„Să mai cădem de acord asupra unui punct ?” 

„Care anume?” 

„Că este vorba despre ştiinţa a ceea-ce-veşnic-este 
şi nu a ceea ce cînd apare, cînd piere.” 

„De acord. Geometria este ştiinţa a ceea-ee-veşnic- 
este.” 

„Ea reprezintă, deci, prea vrednic bărbat, un mij¬ 
loc de a trage sufletul spre adevăr şi de a pregăti inte¬ 
ligenţa filosofului să îndrepte în sus facultăţile pe care, 
în chip nepotrivit, le îndreptăm în jos.” 

„Cît e cu putinţă” — zise. 

„Cît e cu putinţă să prescriem deci ca cei aflaţi în 
cetatea cea frumoasă 275 să nu ocolească în nici un chip 
geometria. Dealtfel nu sînt mici nici utilizările secun¬ 
dare ale acestei învăţături.” 

„Care?” 

„Cele pe care tu le-ai pomenit: cele legate de răz¬ 
boi, ca şi cele legate de întregul activităţii de învăţare, 
pentru ca să o primim mai bine. Căci ştim că un om 
ce se bizuie pe geometrie este întru totul diferit de 
unul care nu se bizuie pe ea.” 

„întru totul, pe Zeus !” — spuse. 

„Să dăm tinerilor, deci, această a doua învăţă¬ 
tură ?” 

„Să le-o dăm.” 

„Dar să nu le dăm astronomia ca pe cea de-a treia ? 

Sau nu crezi ?” 

• „Ba da — vorbi el. Căci a înţelege mai bine mer¬ 
sul anotimpurilor, al lunilor şi al anilor este o cunoştinţă 
potrivită nu doar cu agricultura şi navigaţia, ci şi, 
deloc mai puţin, cu arta militară.” 

„Drăguţule! Parcă te temi de mulţime, să nu se 
spună că prescrii învăţături inutile ! Nu e deloc neîn¬ 
semnat ceea ce spui, desigur, dar e dificil de crezut că, 
prin intermediul acelor cunoştinţe, un anumit organ, 
propriu sufletului fiecăruia, se curăţă şi se reaprinde, 
după ce el a fost nimicit şi orbit de către celelalte în¬ 
deletniciri. E ie preferat însă ca el să fie păstrat, 
mai degrabă decît zece mii de ochi. Căci doar cu aju¬ 
torul său e văzut adevărul. Iar cei ce sînt de acord 
cu aşa ceva, negreşit vor socoti că opinezi just. Cei 
însă care n-au cunoscut niciodată lucrul acesta, vor 
spune că spui prostii. Căci ei nu văd aici vreun alt 
folos, vrednic de a fi amintit. Cercetează aşadar cu 
care dintre aceşti oameni stai de vorbă. Sau cumva 528 
nu vorbeşti nici măcar cu cei dintîi, ci discuţi în 

principal pentru tine însuţi, fără ca totuşi să te superi 
dacă vreun altul ar voi să aibă folos de pe urma vor¬ 
belor tale.” 

„Aşa şi vreau — spuse — să vorbesc, să întreb 
şi să^ răspund în principal pentru mine însumi.” 

„întoarce-te însă înapoi — am zis eu — căci nu 
am aşezat acum corect ştiinţa care urmează geome¬ 
triei !” 

„Dar cum să facem?” 

„După figura plană, am luat corpul aflat deja 
b într-o mişcare de revoluţie, înainte de a-1 lua pe el, 
în sine. Se cuvine ca, în continuarea celei de-a doua 
dimensiuni, să o luăm pe cea de-a treia. E vorba 
despre dimensiunea proprie cuburilor şi a obiectelor 
ce au parte de adîncime.” 

„Aşa este. însă, Socrate, se pare că această ştiinţă 
încă n-a fost inventată !”- 76 . 

„Aceasta are două pricini — am zis eu. Mai 
întîi fiindcă nici o cetate nu preţuieşte astfel de cuno¬ 
ştinţe, iar ele sînt cercetate fără energie, fiind extrem 
de dificile. Apoi, fiindcă cercetătorii au nevoie de un 
organizator, fără de care nu ar putea face descope¬ 
riri. Or, acesta e greu să apară; iar dacă ar apărea, 
c după cum stau lucrurile acum, cercetătorii nu i-ar 
da ascultare, din pricina preamării lor înfumurări. 
Dar dacă cetatea, în întregul ei, ar organiza această 
muncă, preţuind-o, ei ar da ascultare, iar problemele, 
cercetate cu continuitate şi energie, s-ar lămuri în ce 
fel sînt. Căci chiar şi acum, dispreţuite cum sînt de 
către mulţime care le pune piedici, ştirbite şi de către 
cercetători care nu pot spune întrucît ele servesc la 
ceva, totuşi, în pofida tuturor acestora, ele cresc cu 
forţa ce o au de la frumuseţea lor proprie şi nu este 
deloc de mirare că au apărut.” 
d „într-adevăr — zise el — aceste cercetări sînt 
minunate şi deosebite ! Dar explică-mi mai clar ce ai 
spus acum: ai atribuit geometriei preocuparea pentru 
figura plană?” 

„Da” — am spus eu. 

„Mai întîi, ai pus după aceasta astronomia, apoi 
însă ai dat înapoi.” 

„Grăbindu-mă să parcurg cu repeziciune totul, 
ajung mai degrabă să rămîn în urmă ! Fiindcă cerce¬ 
tarea sa se arăta ridicolă, am trecut de metoda care 
urma în continuare, cea legată de corpuri şi am vorbit 
despre astronomie după geometrie, astronomia fiind 
mişcarea corpurilor” 277 . e 

„Adevărat ce spui.” 

„Să aşezăm deci astronomia drept cea de-a patra 
învăţătură, luînd ştiinţa lăsată acum deoparte — 
geometria în spaţiu — drept existentă, dacă cetatea 
ar voi s-o aibă.” 

„Verosimil — zise. însă, Socrate, adineaori m-ai 
buimăcit puţin, spunîndu-mi că laud astronomia ca 
un bădăran. Acum aprob însă calea pe care ai luat-o. 

Căci mi se pare pentru oricine clar că astronomia si¬ 
leşte sufletul să privească în sus şi ne poartă din 529 a 
lumea terestră către cea celestă.” 

„Probabil că aceasta e clar pentru oricine în afara 
mea. Căci eu nu văd lucrurile aşa.” 

„Dar cum?” — întrebă el. 

„în felul în care o abordează acum cei ce o înalţă 
către filosofie, îmi pare că ea te face, întru totul, să 
priveşti în jos !” 

„Ce spui?” 

„Eu cred că n-ai fost lipsit de idei nobile în felul 
cum înţelegi învăţătura despre cele de sus : căci, dacă 
cineva, dînd capul pe spate şi văzînd pe plafon cîteva b 
picturi frumoase, ar învăţa ceva, e probabil, ai socoti 
tu, că el a privit nu cu ochii, ci cu mintea. Poate că tu 
vezi lucrurile cum trebuie, iar eu sînt neghiobul. 

Căci nu pot să cred că determină sufletul să privească 
în sus altă învăţătură decît cea care s-ar referi la eeea- 
ce-este si la ceea ce nu e vizibil. Iar dacă cineva, hol- 
bînd ochii la cer, ori strîngîndu-i cînd vede pămîn- 
tul, ar încerca să înveţe ceva de pe urma lucrurilor 
sensibile, afirm că el nu ar putea, în fapt, învăţa ceva 
— căci nimic dintre asemenea lucruri nu posedă, în 
sine, ştiinţa — şi afirm că sufletul său priveşte în jos c 
şi nu în sus, chiar dacă el ar voi să înveţe, aflat fiind 
în plută pe spate, pe uscat sau pe mare J” 

„Sînt pedepsit — spuse el. Mi-ai dat o lovitură şi 
pe bună dreptate! Dar cum susţii că trebuie învăţată 

astronomia în raport cu felul în care este ea acum 
învăţată, dacă /tinerii noştri/ urmează să aibă vreun 
folos din învăţătură în felul în care ne interesează?” 

,,în felul următor — am zis. Toate podoabele de 
pe cer, de vreme ce ele sînt podoabe ale vizibilului, să 
fie socotite cele mai frumoase şi mai precise dintre 
d cele din lumea vizibilului, dar cu mult sub frumuseţile 
autentice şi mişcările pe care Repeziciunea reală şi 
încetineala reală le stîrnesc în numărul adevărat şi în 
formele adevărate, între ele ca şi în mişcările formelor 
conţinute, toate acestea fiind perceptibile cu mintea' şi 
cugetul, dar nu cu vederea. Sau crezi că da ?” 278 . 

„Deloc” — răspunse el. 

„Aşadar — am zis eu — trebuie să vedem fru¬ 
museţea cerului drept un model în vederea celeilalte 
învăţături, la l’el cum s-ar întîmpla cînd ai da peste 
picturi minunat încondeiate şi lucrate de către 
e Dedal sau alt meşter ori pictor : da, căci un specia¬ 
list în geometrie ar socoti, văzîndu-le, că sînt mi¬ 
nunat întocmite, dar că ar fi ridicol să se creadă, 
cu seriozitate, că cineva va înţelege, privindu-le, 
a adevărul despre egalitate, dublu, ori alt raport.” 

„Cum de n-ar fi ridicol?” 

„Nu crezi că adevăratul astronom va avea aceeaşi 
reacţie privind mişcările astrelor ? Bl va socoti că 
acestea au fost întocmite în chipul cel mai frumos 
cu putinţă şi că în acest fel creatorul cerului a alcă¬ 
tuit cerul şi ceea ce el cuprinde. Bxaminînd însă 
raportul armonios al zilei cu noaptea, al acestora 
faţă de Dună, al Dunii faţă de an, al celorlalte astre 
faţă de Soare şi Dună, ca şi raportul unora cu celelalte, 
nu crezi că i se va părea ciudat omul care socoteşte 
că evenimentele cereşti decurg mereu la fel, întru 
b nimic schimbate, deşi sînt corporale şi vizibile şi nu 
i se va părea la fel de ciudat să vrei cu orice preţ 
să surprinzi adevărul lor ?” 279 . 

„Cred că da, acum cînd te aud pe tine.” 

„Punînd probleme, deci, vom aborda astrono¬ 
mia, la fel ca şi geometria. Şi să lăsăm deoparte 
cele din cer, dacă urmează, ca, avînd de-a face cu 
autentica astronomie, să transformăm partea prin 

fire cugetătoare din suflet, din nefolositoare, în folo- c 
sitoare.” " 

„Prescrii astronomiei o sarcină de muîte ori 
mai mare decît cea pe care o are acum.” 

,,Cred că vom prescrie şi celelalte sarcini în acelaşi 
chip, dacă, în calitate de legiuitori, ar fi să slujim la 
ceva. Dar poţi să-ţi aminteşti de vreuna din învă¬ 
ţăturile potrivite?” 

,,Nu-mi vine acum în minte.” 

„Mişcarea — am spus eu — oferă nu un singur 
aspect, ci mai multe, pe cît cred. Probabil că cel 
înţelept va putea să vorbească despre toate. Nouă, d 
însă, două ne sînt evidente.” 

„Care anume ?” 

,,Pesemne că aşa cum ochii noştri se fixează 
asupra astronomiei, astfel şi urechile sînt fixate asu¬ 
pra mişcării armonice, şi că aceste două ştiinţe sînt 
surori 280 , după cum afirmă pythagoricii, iar noi 
aprobăm, Glaueon. Sau cum altfel?” 

„Aşa.” 

„Aşadar, deoarece problema este vastă, să aflăm e 
de la ei cum văd aceste aspecte şi dacă mai există 
ceva în plus. Cît despre noi, să ne ocupăm, dincolo 
de toate acestea, de treaba noastră.” 

„(ilare anume?” 

„Ca nu cumva cei pe care îi vom creşte, să se 
apuce să înveţe din aceste ştiinţe ceva nedesăvîrşit 
şi care nu duce întotdeauna într-acolo unde trebuie 
ca toate să se îndrepte, aşa cum spuneam adineaori 
în leg.ătură cu astronomia. Ori nu ştii că şi în privinţa 
armoniei se face ceva asemănător? Căci tot măsurînd 531 a 
relaţiile vocilor şi sunetelor în concertul lor sonor, 
unele faţă de celelalte, ei lucrează fără desăvîrşire, 
întocmai ca şi astronomii.” 

„Pe zei, — vorbi el — ei fac şi ceva de tot rîsul! 

Dînd nume anumitor intervale mici şi aţintindu-şi 
asupră-le urechile, de parcă ar voi să tragă cu urechea 
la vecini, unii afirmă că se mai aude o rezonanţă 
intermediară şi că ea este cel mai mic interval cu 
care trebuie măsurat, în timp ce alţii, punînd aceasta 
la îndoială, afirmă că sunetele respective au aceeaşi 

b înălţime 281 . Şi unii şi ceilalţi pun însă urechile înaintea 
intelectului.” 

„Tu vorbeşti de acei inşi pricepuţi care prezintă 
faptele cu ajutorul corzilor, pe care le torturează 
şi le întind pe chei. Dar ca să nu lungim imaginea 
aceasta, cu plectrul care primeşte lovituri, cu corzile 
puse sub acuzare, socotite a fi, ori lăudăroase, 
ori îndărătnice, mă opresc aici şi spun că nu la aceştia, 
mă refer, ci doar la aceia pe care i-am pomenit mai 
înainte. Ei procedează întocmai ca astronomii: caută 
c în acest «concert audibil» numerele, însă, totuşi, 
nu suie , pînă intr-acolo incit să-şi pună probleme şi 
nu caută să cerceteze care anume numere se acordă 
între ele, care nu, şi din ce pricină unele da şi altele 

— nu.” 

„Teribil lucru spui !” 

„Folositor însă, în vederea cercetării Frumosului 
şi Binelui, dar, dacă este urmărit în alt scop — e 
nefolositor.” 

„Verosimil.” 

F. „Eu cred — am spus — că metoda ce se bizuie 
d pe toate învăţăturile pe care le-am parcurs, dacă 
ar putea ajunge la comuniunea şi la înrudirea aces¬ 
tora între ele şi dacă ar cugeta prin ce anume sînt 
ele apropiate unele de celelalte, ar purta cu sine ceva 
din principiul în vederea căruia am pornit la drum, 
şi atunci nu ne-amfi trudit nesăbuit. Dacă nu — atunci 

— nesăbuit.” 

„Şi eu bănui — spuse el — că lucrurile stau 
astfel. Ai însă în vedere o întinsă operă, Socrate !” 

„Te referi la preludiu sau la ce altceva? Nu 
ştim oare că toate acestea sînt doar preludiile legii 282 
pe care trebuie s-o învăţăm ? Căci nu cred că 
cei pricepuţi în aceste discipline ţi se par a fi şi dialec- 
e ticieni!” 

„Nu, pe Zeus, în afară de cîţiva, puţini, pe care 
i-am întîlnit !” 

„însă — am zis eu — cei ce nu sînt în stare 
să obiecteze şi să răspundă obiecţiilor vor şti vreodată 
ceva din cele despre care afirmăm că trebuie să le 
ştie ?” 

„Deloc.” 

„Dar nu aceasta, Glaucon, este legea pe care dia- 532 
lectica o duce la bun sfîrşit ? Pe-ea, care aparţine 
inteligibilului, ar putea-o imita puterea vederii, despre 
care spuneam că încearcă să privească spre animalele 
însele, către astrele însele, şi, la urmă, către soarele 
însuşi. Da fel, atunci cînd cineva, cu ajutorul dialecticii, 
s-ar îndrepta, în afara oricăror senzaţii şi doar cu 
ajutorul raţiunii să cerceteze ce anume este fiecare 
lucru şi n-ar da înapoi pînă ce n-ar înţelege Binele 
însuşi prin intelectul pur, doar atunci va ajunge 
el la capătul /cercetării/ domeniului inteligibil, aşa 
cum omul acela ajunsese la capătul domeniului vi¬ 
zibil. ” 

„lutru totul” — spuse el. 

„însă nu numeşti dialectică această călătorie?” 

„Da, şi?” 

„Or, ea înseamnă desfacerea din lanţuri şi întoarce¬ 
rea de la umbre către simulacre şi lumină, înseamnă 
apoi urcuşul din peşteră înspre soare; înseamnă 
neputinţa noastră momentană de a privi direct ani¬ 
malele, plantele şi lumina soarelui, dar putinţa de 
a privi către reflexiile divine în apă şi către umbrele 
lucrurilor /reale/ şi nu către umbrele unor simulacre, 
lăsate de o lumină şi ea un simulacru al luminii 
solare. Toată această practică a artelor pe care le-am 
parcurs deţine puterea şi capacitatea de a înălţa 
partea cea mai bună a sufletului către contemplarea 
supremului bine din cele-ce-sînt, aşa cum dincolo 
se întîmpla cu partea cea mai clară a trupului, condusă 
să vadă ceea ce-i mai strălucitor din locul corporal 
şi vizibil” 283 . 

„Eu unul accept toate acestea. Deşi mi se par 
dificil de acceptat, pe de altă parte, e dificil şi a nu 
le accepta. Totuşi, nu trebuie acum doar ascultat, 
ci şi revenit de multe ori asupra subiectului. Accep- 
tînd deci acum că lucrurile stau aşa cum s-a spus, 
să mergem către legea însăşi şi s-o străbatem, după 
cum am străbătut şi preludiul. Arată, acum, în ce 
fel este puterea dialecticii, sub ce fel de înfăţişări 
apare ea şi care îi sînt căile. Căci aceste căi ar fi, 
pe cît se pare, cele care ar conduce într-acolo, unde, 

pentru cel ajuns, ar fi, deopotrivă, limanul de la 
capătul drumului, cit şi sfîrşitul călătoriei.” 

533 a ,,Dragă Glaucon, — am spus eu — nu vei mai 
fi în stare să mergi mai departe — chiar dacă mie 
unuia nu-mi lipseşte bunăvoinţa. Nici nu vei mai putea 
privi o imagine a lucrului despre care vorbim, ci va 
trebui să vezi adevărul însuşi — acela care îmi 
apare mie cel puţin. Or, nu merită să ne străduim 
pentru a lămuri dacă aceasta-i realitatea ori nu. 
Dar ca să vedem ceva, da, pentru aceasta merită 
să ne străduim!” 

„Ei bine, şi?” 

„Dar nu trebuie să ne silim să arătăm şi că doar 
puterea dialecticii ar putea face evident acest «ceva » 
pentru omul priceput în materie, dar că în alt fel 
nu este cu putinţă?” 

„Merită aceasta toată silinţa noastră!” 
b „Nimeni — am spus eu — nu va contesta spusele 
noastre, cînd afirmăm că nu există o altă metodă 
care să îmbrăţişeze fiecare aspect al realităţii în măsura 
în care el este, în mod metodic. Căci celelalte arte, 
cu toatele, fie au de-a face cu opiniile şi dorinţele 
oamenilor, fie sînt întoarse spre producerea unor 
lucruri naturale sau artificiale, ori spre îngrijirea 
fiinţelor şi a productelor. Restul artelor — despre 
care am afirmat că prind ceva din ceea-ce-este — geo¬ 
metria şi cele ce o urmează pe aceasta — vedem 
că parcă întrevăd în vis ceea-ce-este, dar că aievea 
le este cu neputinţă -să-l vadă, atîta vreme cît, slu- 
c jindu-se de postulate, le lasă pe acestea în pace, 
incapabile deci să dea socoteală despre ele. Or, pentru 
acela care are drept izvor al cunoaşterii ceea ce nu 
cunoaşte, iar sfîrşitul şi mijlocul /demersului său/ 
provin, prin combinări, de la principiul pe care nu-1 
cunoaşte, ce mijloc există ca această potrivire 
de propoziţii să devină vreodată o ştiinţă ?” 

„Nici unul.” 

„Aşadar, — am spus eu — doar metoda dia¬ 
lectică merge pe această cale către principiul însuşi, 
suprimînd postulatele, pentru ca acestea să iasă 
întărite. în fapt, ea poartă şi ridică în linişte ochiul 
d sufletesc, scufundat pînă atunci într-un mîl barbar. 

Ea se foloseşte de artele pe care le-am cercetat, 
ca de elemente auxiliare. Pe acestea noi le-am numit 
«ştiinţe », spre a respecta obişnuinţa, dar ele au ne¬ 
voie de alt nume, mai luminos decît cel de «opinie», 
dar mai întunecat decît cel de «ştiinţă». Am definit, 
mai înainte, drept «inteligenţă analitică» această 
facultate, dar nu este cazul, cred, ca nişte oameni 
aflaţi, ca noi, dinaintea unei cercetări atît de vaste, 
să-şi facă probleme de nume” 284 . 

„Nu, desigur” — spuse. 

,,Ci e bun cuvîntul care lămureşte gradul de claritate 
a gîndirii” 285 . 

„Da.” 

,,Ei bine, atunci — am zis eu — ca, aşa cum 
am făcut mai înainte, să numim prima parte ştiinţă, 
a doua inteligenţă analitică, a treia credinţă şi a 
patra reprezentare. Ultimele două sînt în domeniul 534 
opiniei, primele două — în cel al intelectului. Opi¬ 
nia se referă la ceea-ce-devine, intelectul — la ceea- 
ce-este. Iar raportul acestuia din urmă faţă de celălalt 
este raportul intelectului faţă de- opinie ; şi ce este 
intelectul faţă de opinie este ştiinţa faţă de credinţă 
şi inteligenţa analitică faţă de reprezentare. Să lăsăm 
însă deoparte, Glaucon, analogia şi diviziunea fie¬ 
cărei părţi — a opinabilului şi a inteligibilului — 
în alte două diviziuni, pentru ca să nu trebuiască 
să vorbim mult mai mult decît pînă acum” 28 V 

„Eu unul sînt de acord şi te urmez, pe cît pot.” 

„Dialectician — am zis — îl numeşti pe cel care 
percepe raţiunea esenţei fiecărui lucru ? Iar despre 
cel ce nu poate face aceasta, atîta vreme cît nu poa¬ 
te da seamă nici sieşi, nici altuia, nu vei afirma 
că, în acea privinţă, înţelege ceva!” 

„Cum aş putea afirma ?” — zise. 

„Ua fel şi despre Bine: cel care nu l-ar putea 
distinge cu ajutorul raţiunii, extrăgîndu-i ideea din 
toate celelalte şi care nu ar trece, parcă luptînd, 
prin toate obiecţiile, silindu-se să obiecteze la rîndul 
său, conform cu esenţa şi nu cu opinia, cel care 
n-ar trece prin toate acestea fără greş şi cu raţiunea, 
acela nu va putea fi numit de către tine cunoscă¬ 
tor al Binelui însuşi; ci, dacă va fi atins cumva 

vreun simulacru al Binelui, vei spune că prin opinie 
şi nu prin ştiinţă a făcut-o şi că viaţa de aici şi-o 
petrece visînd şi dormitînd şi că, înainte de a se 
deştepta aici, în lumea noastră, va fi ajuns la Hades, 
d pentru a adormi acolo cu desăvîrşire.” 

,,Pe Zeus, — zise el — chiar aşa voi zice!” 

,,Dar nu vei putea accepta să-i laşi iraţionali, 
precum unele linii /în geometrie/, pe copiii tăi 287 , pe 
care îi creşti şi îi educi cu gîndul (în cazul cînd i-ai 
creşte în fapt), atunci cînd ei ajung să domnească 
în cetate şi să aibă mai mare putere.” 

„Nu, vezi bine!” 

„Vei legiui aşadar, ca ei să aibă parte de acea 
educaţie, în temeiul căreia să fie în stare, în chipul 
cel mai pătruns de ştiinţă, să întrebe şi să răspundă.” 
e „Voi legiui — zise — împreună cu tine.” 

„însă nu ţi se pare — am spus — că dialectica 
se aşază deasupra învăţăturilor precum un acoperiş 
şi că, în mod justificat, nu s-ar putea aşeza deasupra 
ei vreo altă învăţătură, ci că aici se află punctul 
535 a fi na l al învăţăturilor?” 

„Ba da.”' 

G. „îţi rămîne atunci să vezi care anume vor 
fi cei pe care îi vom face să se împărtăşească din 
această cunoaştere şi în ce chip.” 

„Limpede.” 

„îţi aminteşti de selecţia anterioară a cîrmui- 
torilor, anume în ce fel erau cei pe care i-am ales ?” 

„Cum de nu !” 

„Ai în vedere că firile acelea trebuie alese în 
raport şi'cu restul criteriilor : căci trebuie preferaţi 
cei mai de nădejde, mai curajoşi şi, pe cît se poate, 
b mai mîndri la înfăţişare. Dar în plus faţă de aceste 
condiţii, mai trebuie căutat nu doar ca ei să aibă 
un caracter nobil şi impunător, ci să posede şi cali¬ 
tăţile potrivite cu educaţia pe care o avem acum 
în vedere.” 

„La care anume te referi?” 

„Ei trebuie să aibă mintea ascuţită, fericit om, 
în vederea cunoaşterii şi să nu înveţe cu greutate. 
Căci sufletul se codeşte mult mai mult cînd e vorba 

să înveţe ceva dificil, decît în exerciţii fizice. într-ade- 
văr, truda /minţii/ le este sufletelor mai apropiată prin 
fire, le este proprie şi nu o pot pune în comun cu 
trupul.”. 

„Adevărat” — zise. 

„Trebuie căutat un om cu bună memorie, ferm 
şi care iubeşte truda în orice privinţă. Sau cum altfel 
crezi că va voi cineva deopotrivă să trudească fă- 
cînd exerciţii fizice şi, totodată, să ducă la bun 
sfîrşit o astfel de învăţătură şi un astfel de studiu?” 

„Nimeni n-ar putea aşa ceva, fără să fie bine în¬ 
zestrat în orice privinţă!” 

„Din această pricină a căzut filosofia în greşeala 
de acum, dar şi în discredit — am spus-o şi mai 
înainte — pentru că oamenii nu au de-a face cu 
ea cum se cuvine ; căci n-ar fi trebuit să aibă de-a 
face cu ea bastarzi, ci copii legitimi.” 

„Adică ?” 

„Mai întîi — am spus eu — e nevoie ca cel ce 
are de-a face /cu ea/ să nu fie şovăitor în dragostea 
sa pentru trudă : pe jumătate s-o iubească, pe jumătate 
— nu. Aceasta se întîmplă cînd unuia îi plac exerci¬ 
ţiile fizice şi iubeşte vînătoarea şi toate ostenelile 
trupului, dar e lipsit de dragoste pentru învăţătură, 
nici nu-i place să asculte sau să cerceteze, ci în toate 
acestea se fereşte de osteneală. E şovăitor însă şi 
cel ce se comportă, în iubirea sa pentru efort, invers 
decît acesta.” 

„Adevărat.” 

„Dar vom socoti, deopotrivă, schilod în raport 
cu adevărul acel suflet care ar urî minciuna făcută 
cu bună ştiinţă, n-ar îndura-o şi s-ar mînia peste poate 
cînd alţii ar minţi, dar care, totodată, ar primi 
lesne minciuna l'ără^de ştiinţă şi care, în chip prosteşte, 
lăsîndu-se cumva prins de ea, nu s-ar mînia, ci s-ar 
lăsa mînjit în neştiinţă, precum un dobitoc din neamul 
porcesc.” 

„Hotărît!” — zise el. 

„Iar bastardul şi copilul legitim în ce priveşte 
cumpătarea, vitejia, mărinimia şi toate părţile virtuţii, 
trebuie bine deosebiţi. Căci dacă nu s-ar şti să se 
privească aceste aspecte — particular ori cetate, fiind 

privitorul — atunci, fără să se bage de seamă, ar fi folo¬ 
siţi oameni schilozi şi bastarzi la orişice treabă la 
care ar trebui folosiţi fie prietenii, fie, în alt caz, 
cîrmuitorii.” 

„Chiar aşa.” 

,,E treaba noastră, deci, să băgăm bine de seamă 
la aceste aspecte: căci dacă supunîndu-i unei învă- 
b ţături şi unui antrenament atît de serioase, vom 
educa tineri bine proporţionaţi şi cu spiritul bine pro- 
porţionat, atunci nici Dreptatea însăşi nu ne va putea 
reproşa ceva şi vom păstra neştirbite cetatea şi orîn- 
duirea ei. însă dacă vom duce spre atare sarcini 
altfel de caractere, vom face pe dos şi vom da 
prilej de mult rîs pentru filoşofie.” 

„Ar fi într-adevăr urît!” — vorbi el. 

„Cu totul! Dar am păţit chiar şi acum — cred 
— ceva de rîs.” 

„Ce anume?” 

c „Am uitat — am zis eu — că toată discuţia 
e o joacă şi am vorbit prea înflăcărat. Căci vorbind, 
priveam către filoşofie şi, văzînd-o acoperită cu no¬ 
roi, m-am mîniat, cred, peste cuviinţă; fiind astfel 
plin de pornire împotriva vinovaţilor, am grăit, 
cred, ceea ce am grăit, prea serios !” 288 . 

„Nu, pe Zeus, — spuse el — cel puţin nu mi 
s-a părut mie aşa, celui care a ascultat!” 

„Dar mi s-a părut mie, celui care a vorbit! Să 
nu uităm însă lucrul următor: în alegerea' făcută 
mai înainte, am ales oameni în vîrstă; în cea de 
d faţă, aceasta nu e însă cu putinţă. Nu trebuie să-l 
ascultăm pe Solon, cum că, îmbătrînind, poţi să 
înveţi multe. Omul în vîrstă e mai puţin în stare 
să înveţe, chiar decît să alerge, iar marile şi multele 
osteneli cad în seama tinerilor." 

„Neapărat” — zise el. 

„Aşadar, copiilor să le punem dinainte ceea ce 
ţine de calcul, geometrie şi de întreaga educaţie 
prealabilă — care trebuie predată înaintea dialec¬ 
ticii, cu grijă ca ei să nu o înveţe ca nişte robi.” 

„Adică?” 

e „Fiindcă omul liber nu trebuie să înveţe nimic 
cu de-a sila. Ostenelile trupeşti, venite cu de-a sila, 

nu fac nici un rău trupului, dar nici o învăţătură 
silnică nu rămîne în suflet.” 

„Adevărat” — spuse. 

„Aşadar, preabunule, nu-i creşte cu de-a sila 
pe copii în învăţătură, ci învaţă-i prin joacă, pentru 537 
ca să fii în stare mai degrabă să vezi firea fiecăruia.” 

„Are noimă ce spui!” 

„însă îţi aminteşti spusa noastră că trebuie să 
ducem copiii să vadă războiul, călări, iar dacă ar 
exista siguranţă, ei trebuie să se apropie şi să «guste 
sînge » precum căţelandrii ?” 

„îmi amintesc.” 

„Iar acela trebuie luat în socoteală, care s-ar 
arăta mai dibaci în toate aceste osteneli, învăţătură 
şi spaime.” 

„La ce vîrstă?” 

„Atunci cînd ei trec de vîrsta exerciţiilor de 
gimnastică obligatorii. Căci în acel răstimp, fie că 
acestea durează doi, ori trei ani, nu se poate face 
nimic altceva 289 . Fiindcă truda grea şi somnul nu se 
împacă cu învăţătura. Pe de altă parte, ei sînt puşi 
atunci la o încercare deloc neînsemnată: se vede 
cum se poartă fiecare în cadrul exerciţiilor fizice.” 

„Cum de nu !” 

„După această perioadă de timp — am spus 
eu — cei selecţionaţi, care vor fi împlinit douăzeci 
de ani, vor primi cinstiri mai mari decît ceilalţi. 

Iar cunoştinţele amestecate pe care le aveau toţi 
copiii în timpul educaţiei lor, trebuie puse acum în uni¬ 
tate spre binele celor selecţionaţi, pentru a realiza o vi¬ 
ziune sintetică asupra înrudirii lor reciproce dar şi 
a înrudirii lor cu natura a ceea-ce-este.” 

„Doar o astfel de învăţătură va fi trainică în 
minţile unde ea ajunge!” 

„Ea reprezintă şi cea mai bună încercare pentru 
firea de dialectician şi pentru cea care nu este. Căci 
cel ce are o viziune sintetică este dialectician, cel 
ce nu o are — nu este.” 

„De acord” — • spuse el. 

„Ai în vedere aceste aspecte, privind la cei care 
au asemenea trăsături în ei înşişi, care sînt constanţi 
în învăţătură, constanţi în război şi în restul ocupaţiilor 

legiuite; după treizeci de ani, selecţionîndu-i iarăşi 
pe cei care au fost o dată selecţionaţi, aş» 2 ă-i 
în cinstiri încă mai mari şi cercetează verificînd cu a- 
jutorul puterii dialecticii, care este în stare să pună 
deoparte ochii şi celelalte simţuri şi să se îndrepte către 
ceea-ce-este şi adevăr. Aici însă, prietene, trebuie 
să bagi bine de seamă!” 

„La ce anume ?” 

e „Nu cunoşti ce mare este răul pe care, acum, 
îl aduce dialectica?” 

„Care anume?” 

„Cei care o practică se umplu de nelegiuire !” 

„Şi încă ce !” 

„Crezi că lor li se întîmplă ceva de mirare ? Nu 
ai înţelegere pentru ei?” 

„în ce fel?” 

„Se întîmplă — am zis eu — precum cu un co- 
538 a pil găsit ce ar fi crescut îutr-o familie bogată, nobilă 
şi puternică, fiind înconjurat de mulţi linguşitori; 
să zicem că, ajungînd el bărbat, ar înţelege că părinţii 
săi nu sînt cei care pretind a fi, dar nu i-ar putea 
găsi pe cei care l-au adus pe lume. Poţi să prezici 
cum s-ar purta acesta faţă de linguşitori şi faţă de 
cei ce l-au adus în acea familie, atît în vremea cînd 
nu ştia nimic despre adopţiune, cît şi atunci cînd 
a aflat despre ea, sau vrei să mă auzi pe mine pre- 
zicînd ?” 

„Vreau să te aud pe tine.” 

„Prezic că, în timpul cînd 11 -ar cunoaşte adevărul, 
b el i-ar cinsti mai mult pe tată şi mamă şi pe celelalte 
presupuse rude decît pe linguşitori, ar trece mai 
puţin cu vederea dacă ar duce lipsă de ceva, mai 
puţin ar face sau ar spune vreo nelegiuire faţă de 
ei, i-ar asculta mai mult pe ei decît pe linguşitori.” 

„Pesemne că da.” 

„Prezic însă mai departe că, după ce va afla ade¬ 
vărul, zelul său în cinstirea şi îngrijarea pentru pă¬ 
rinţi se va domoli, dar că, în schimb, va deveni 
tot mai zelos în cultivarea linguşitorilor, le va da 
lor crezare cu totul altfel decît înainte, va trăi aşa 
c cum vor aceia, însoţindu-se cu ei fără să se ascundă; 
şi că, afară doar dacă n-ar avea o fire cu totul bla- 

jină, lui nu i-ar mai păsa deloc de acel păţinte 
şi de presupusele rude.” 

„Tot ceea ce spui este cum nu se poate mai 
adevărat. Dar în ce fel se raportează imaginea aceasta 
la cei ce au de-a face cu conversaţiile dialectice?” 

„Iată în ce fel : noi avem, din copilărie, anumite 
•opinii despre drept şi frumos, opinii în care am fost 
crescuţi, dîndu-le ascultare şi cinstindu-le ca pe 
nişte părinţi” 290 . 

„Aşa este.” 

„Or, cei cît de cît măsuraţi nu dau ascultare opi¬ 
niilor contrare acestora, opinii ce presupun plăceri 
care linguşesc sufletul şi îl trag către ele ; ei cinstesc 
celelalte opinii, pe cele părinteşti si ascultă de ele.” 

„Aşa e.” 

„Ei bine, iată că un astfel de tînăr se întreabă : 
ce este frumosul ? Legiuitorul îi răspunde, dar el 
aude raţiunea ridicînd obiecţii. Iar cînd aceasta 
se întîmplă în multe cazuri şi de multe ori, el ajunge 
la părerea că frumosul nu este cu nimic mai degrabă 
frumos decît urît. Şi la fel cînd s-ar întîmplă şi 
cu dreptul şi cu binele şi cu tot ceea ce el ţinea în 
cinste, ce socoţi că va face tînărul cu aceste principii? 
Le va mai da ascultare oare şi le va mai cinsti ?” 291 . 

„E necesar — zise el — ca nici să nu le mai 
cinstească la fel, nici să le dea ascultare.” 

„Dar în clipa cînd el nu mai socoteşte acele prin¬ 
cipii vrednice de cinste şi înrudite cu firea sa şi nici 
nu le află pe cele adevărate, este oare cu putinţă 
ca el, în mod plauzibil, să se îndrepte spre alt fel 
de viaţă, decît cel aparţinînd linguşitorilor ?” 

„Nu-i cu putinţă” — zise el. 

„Cred că el, dintr-un om cu frica legilor, va deveni 
un nelegiuit.” 

„E necesar.” 

„în acest caz — am spus eu — păţania celor ce 
au de-a face cu discuţiile dialectice de felul acesta 
este firească şi merită înţelegere.” 

„Dar şi compătimire” — spuse el. 

„Atunci, pentru ca să n-ai nevoie să-i compăti¬ 
meşti pe cei din jurul vîrstei de treizeci de ani, tre- 

buie să aibă de-a face cu dialectica doar cel supus în 
tot felul atenţiei ?” 

„Desigur.”' 

b „Dar nu este principala atenţie grija ca cei tineri 
să nu guste din dialectică ? Cred că nu ţi-a scăpat că 
cei prea tineri, atunci cînd pentru prima oară gustă 
din discuţiile în contradictoriu, se folosesc de ele ca 
de un joc ; ei le utilizează mereu pentru a contrazice 
şi, imitîndu-i pe cei ce obiectează, aduc şi ei altora 
obiecţii, bucurîndu-se precum căţelandrii să muşte 
şi să sfîşie mereu cu vorba, pe interlocutor.” 

„Şi încă ce se bucură !” 

„Dar atunci cînd aduc obiecţii multora, cînd pri- 
c mese obiecţii din partea multora, ei cad statornic şi 
degrabă în părerea că nimic nu e la fel cum credeau 
mai înainte. Iar din această pricină, ei şi întreaga 
filosofie ajung, în gura altora, să fie vorbiţi de rău.” 

„Foarte adevărat.” 

„Cel mai vîrstnic însă — am spus eu — nu va 
voi să ia parte la o atare nebunie şi îl va imita mai 
curînd pe cel ce voieşte să practice dialectica şi să 
cerceteze adevărul, decît pe cel ce se joacă de dragul 
jocului şi contrazice. El însuşi va fi un om mai cu mă¬ 
sură şi va face ca îndeletnicirea lui să apară mai vred- 
d nică de cinste, din mai puţin vrednică, cum era.” 

„Drept.” 

„Aşadar, tot ceea ce s-a spus mai înainte, s-a 
spus sub cauţiunea ca naturile /tinerilor/ să fie cu 
măsură, constante — este vorba despre naturile că¬ 
rora li s-ar putea împărtăşi învăţătura despre discu¬ 
ţiile dialectice — şi să nu se întîmple ca acum : ori¬ 
cine, chiar şi cel nechemat, se îndreaptă către această 
îndeletnicire.” 

„Perfect.”. 

„Este oare suficient ca cel ce nu are altă ocupaţie 
să rămînă la studiul dialecticii în mod continuu şi 
statornic — în maniera în care se fac antrenamentele 
fizice — dar de două ori mai multă vreme decît se 
cerea pentru acele exerciţii fizice ?” 
e „Vorbeşti de şase sau de patru ani?” 

„în regulă, pune cinci ! Iar apoi 292 ei vor coborî 
din nou în acea peşteră şi vor trebui să conducă în 

războaie şi să preia demnităţile potrivite tinerilor, 
pentru ca să nu rămînă în urma celorlalţi nici în ceea 
ce priveşte experienţa. Şi iarăşi ei vor fi puşi la în¬ 
cercare, spre a se vedea dacă şi atunci cînd sînt traşi 
în toate părţile, rămîn totuşi statornici, sau dacă 
cumva, se schimbă.” 540 a 

„ha cît estimezi această perioadă?” 

„La cincisprezece ani — am spus eu. După ce 
împlinesc cincizeci de ani, trebuie ca cei ce nu s-au 
schimbat şi şi-au dovedit vrednicia pretutindeni, 
în fapte, ca şi în ştiinţe, să fie îndreptaţi către ţintă : 
ei trebuie ca, înălţîndu-şi lamura sufletului către 
însuşi cel ce dă lumină tuturor, văzînd ei Binele în¬ 
suşi, folosiudu-se de el ca de o pildă şi de un model, 
să orînduiască întru frumuseţe atît cetatea cît şi pe 
cetăţeni, dar şi viaţa ce le-a rămas, fiecare, atunci b 
cînd îi soseşte rîndul. Cea mai mare parte a timpului 
se vor îndeletnici deci cu filosofia, dar cînd le va sosi 
rîndul, se vor trudi şi cu obşteştile treburi, cîrmuitori 
fiind cetăţii ; vor împlini însă această sarcină nu ca 
pe ceva frumos, ci ca pe ceva silnic, şi astfel, educînd 
mereu pe alţii pe potriva lor, lăsînd în locul lor paz¬ 
nici pentru cetate, pleca-vor ei să locuiască în Insu¬ 
lele Fericiţilor ! Iar cetatea să le dureze lor morminte 
şi să le aducă jertfe pe cheltuiala obştii ; iar dacă şi 
Pythia ar încuviinţa, să aducă jertfele ca unor spirite c 
bune, iar de nu, ca unor oameni oblăduiţi de spirite 
bune 293 şi divini.” 

„Minunaţi cîrmuitori, precum un sculptor, ai dăl¬ 
tuit, o Socrate !” — exclamă el 294 . 

„Să nu uităm de femeile cîrmuitori, Glaucon. 

Căci nu socoti că eu mă refer mai mult la bărbaţi 
decit la femeile care au, în cetate, o fire vrednică.” 

„Adevărat, — spuse el — de vreme ce ele vor 
împărtăşi totul, în mod egal cu bărbaţii.” 

„Ei bine, — am zis eu — acceptaţi că în privinţa d 
cetăţii şi a constituţiei ei n-am rostit doar vise deşarte ? 

Ceea ce ne-am propus e anevoie, dar cu putinţă cumva 
şi nu altminteri decît s-a zis: anume, atunci cînd 
adevăraţii filosofi, ajungînd la putere în cetăţi — 
mai mulţi la număr, ori unul singur — vor dispreţui 
cinstirile aflate acum la preţ, socotindu-le nedemne 

de un om liber şi bune de nimic. Cel mai mult ei vor 
preţui ceea ce e just şi cinstirile ce decurg din jus- 
e teţe, dar mai mult şi mai mult şi în chipul cel mai 
necesar, vor preţui dreptatea, iar supunîndu-i-se 
acesteia şi sporind-o, îşi vor ţine sub pază cetatea, 
lor.” 

„Dar în ce fel vor face aceasta ?” 

„Pe toţi care se întîmplă să fie trecuţi de zece ani 
541 a îi vor trimite la ţară. Iar pe copiii lor. ferindu-i de 
contactul cu- caracterele de acum, pe care le au şi 
părinţii, îi vor creşte în felurile lor proprii şi în legile 
lor, care sînt aşa cum am arătat mai demult. Şi în 
acest fel, înălţîndu-se cel mai grabnic şi mai lesne 
cetatea şi constituţia pe care le-am avut în vedere, 
ele vor fi fericite, iar neamul la care vor apărea va 
avea parte de cele mai mari foloase. Nu-i aşa ?” 

„Ea da. Şi cred că ai arătat bine, Socrate, că aceasta 
b s-ar putea întîmplă, de va fi să se întîmple.” 

„Atunci, nu este îndestulătoare — am zis eu — cu- 
vîntarea despre această cetate şi despre omul asemă¬ 
nător ei ? Căci e limpede şi în ce fel am spune că 
trebuie el să fie.” 

„E limpede — spuse. Iar chestiunea la care te 
referi cred că este încheiată.” 

(Cartea a VUI-a) „în regulă! Asupra acestora 543 a 
am căzut de acord, Glaucon, anume că în cetatea ce 
urmează a îi desăvîrşit întemeiată, femeile sînt co¬ 
mune, copiii comuni, ca şi întreaga educaţie; la fel, 
comune sînt îndeletnicirile războiului şi ale păcii şi 
că regi trebuie să fie acei cetăţeni ajunşi cei mai buni 
la filosof ie şi la război.” 

„Am căzut de acord” — zise. 

„Şi cu aceasta am căzut de acord, anume că, din . b 
clipa’cînd cîrmuitorii intră în funcţie, ei îi duc pe 
oşteni să locuiască în locuinţe corespunzătoare, unde 
— aşa am spus — nu există nimic privat, şi care sînt 
comune, în folosul tuturor. în plus, dacă îţi amin¬ 
teşti, ne-am învoit asupra felului posesiunilor lor.” 

„îmi amintesc — spuse — că, după gîndul nostru, 
nimeni nu trebuia să posede ceea ce posedă oamenii 
de azi şi că, precum nişte atleţi ai războiului şi paz¬ 
nici, primind anual drept simbrie a pazei, din partea c 
celorlalţi, hrana, ei trebuie să se îngrijească de ei 
înşişi, cît şi de restul cetăţii.” 

„Perfect grăieşti. Dar, haide să ne amintim, după 
ce am terminat cu acest punct, de unde anume am 
cotit-o încoace, pentru ca să o luăm iarăşi pe aceeaşi 
cale /pe care ne aflam atunci/.” 

„Nu e greu — spuse el. Cam în acelaşi fel ca acum, 
tot aşa şi atunci, după ce ai înfăţişat orînduiala ce¬ 
tăţii, ai afirmat că cetatea înfăţişată astfel e bună, 
ca şi omul asemănător cu ea (putînd, dealtfel, pe cît d 
s-a văzut, să le arăţi pe acestea două — cetatea şi 
omul — ca fiind încă şi mai frumoase). Cît despre 544 a 
celelalte cetăţi, pe acelea le-ai declarat pline de cusu¬ 
ruri, dacă aceasta este aşa cum trebuie. După cîte 
îmi amintesc ai susţinut că acestea din urmă sînt de 
patru feluri şi că despre aceste patru feluri ar merita 

să discutăm, privindu-le cusururile, aşa cum ar merita 
să-i privim şi pe oamenii asemănători lor, pentru ca, 
luîndu-i în considerare pe toţi şi căzînd la învoială 
asupra omului celui mai bun şi a celui mai rău, să 
cercetăm dacă cel mai bun este şi cel mai fericit şi 
dacă cel mai rău este şi cel mai nenorocit, ori dacă 
lucrurile stau pe dos. Şi în timp ce eu întrebam care 
b sînt cele patru constituţii, Polemarchos şi Adeiman- 
tos au intervenit şi astfel tu, reluînd discuţia, ai ajuns 
aici.” 

„Perfect ţi-ai amintit.” 

„Atunci, ca un luptător, ia din nou aceeaşi poziţie 
ca atunci şi încearcă să răspunzi aceleiaşi întrebări 
pe care ţi-o pun, spunînd ceea ce intenţionai atunci 
să spui” 295 . 

„Numai să pot” — am spus eu. 

2 

A. „Eu unul doresc mult să aud care anume susţii 
că sînt cele patru constituţii.” 
c „Nu-ţi va fi greu de înţeles, căci acelea la care 
mă refer, au chiar numele /corespunzătoare/: prima 
este constituţia cretană şi spartană, lăudată de mulţi; 
lăudată mai puţin, vine a doua, cea numită oligarhie, 
o constituţie plină de numeroase rele. Urmează apoi, 
în continuare, diferită de aceasta, democraţia; iar 
al patrulea şi ultimul stadiu de boală a unei cetăţi 
este straşnica tiranie, diferită de toate celelalte. Ori 
mai ai cumva şi alt tip de constituţie, care să vădească 
d vreun caracter evident ? Căci principatele şi legali¬ 
tăţile de cumpărat şi alte asemenea constituţii se 
află undeva între acestea. S-ar putea găsi atare con¬ 
stituţii, nu puţine, pe la barbari sau greci” 299 . 

„Da, multe şi curioase se zice că sînt!” — spuse 
el. 

„Ştii însă — am spus eu — că este necesar ca şi 
tipurile de oameni să fie tot atîtea cîte sînt tipurile 
de constituţii ? Ori constituţiile, crezi tu, se nasc din 
stejar sau piatră 297 şi nu din caracterele oamenilor, 
e care, ca şi cînd s-ar înclina într-o anumită direcţie, 
trag după ele şi restul ?” 

„Nu cred deloc că provin din altă parte decît 
din caractere.” 

„Aşadar, dacă sînt cinci tipuri de cetăţi, şi dis¬ 
poziţiile sufleteşti ale indivizilor vor ii cinci.” 

„Bun, şi?” 

„Pe cel asemănător guvernării celei mai bune 298 
l-am analizat deja şi am afirmat cu îndreptăţire că 
el este bun şi drept.” 

„b-am analizat.” 545 a 

„Aşadar, după acesta, trebuie analizaţi şi oamenii 
mai răi, pe cel iubitor de victorii şi de onoruri, con¬ 
form cu regimul politic prezent la Sparta, pe omul 
oligarhic, pe cel democratic şi pe cel tiranic, pentru 
ca, văzîndu-1 pe cel mai nedrept, să-l opunem celui 
mai drept, iar cercetarea noastră să fie desăvîrşită ; 
adică, să aflăm în ce fel apare dreptatea pură faţă 
de nedreptatea pură, raportate la fericirea şi neferi¬ 
cirea celui ce le are. în felul acesta, fie că, lăsîndu-ne 
convinşi de Thrasymachos, vom căuta nedreptatea, 
fie că, ajungînd încredinţaţi de ceea ce am vorbit mai 
înainte, vom merge pe urma dreptăţii.” b 

„Chiar astfel trebuie procedat !” — vorbi el. 

„însă, după cum am început să cercetăm mai 
întîi caracterele aflate în cetăţi decît cele aflate în 
indivizi, ca fiind mai clare acolo, tot aşa trebuie 
cercetată în primul rînd constituţia «amatoare de 
onoruri» — n-am cum o numi altfel decît aşa. Ea 
ar trebui numită fie «timocraţie», fie «timarhie». 
în raport cu ea îl vom privi şi pe omul asemănător 
ei. Apoi vom examina oligarhia şi pe omul oligarhic, c 
apoi democraţia, cit şi omul democratic, iar în al 
patrulea rînd, îndreptîndu-ne către cetatea cu regim 
tiranic şi privind-o, şi iarăşi uitîndu-ne la sufletul 
tiranic, vom încerca să judecăm îndestulător aspec¬ 
tele pe care intenţionăm să le discutăm.” 

„Privirea noastră, ca şi judecata ar putea fi ast¬ 
fel conforme cu raţiunea.” 

B. „Ei haide, să spunem în ce chip ar putea apă¬ 
rea timocraţia din cel mai bun regim ! Căci e vădit 
că orice regim politic se modifică pornind de la grupul d 
ce are puterea, atunci cînd în interiorul acestuia 

apare o dezbinare. Dar dacă acolo domneşte înţele¬ 
gerea, chiar dacă acest grup ar fi foarte restrîns, este 
cu neputinţă să se producă vreo schimbare.” 

,,Asa e.” 

„în ce fel deci, Glaucon, se va schimba cetatea 
noastră şi în ce fel se vor dezbina auxiliarii şi cîrmui- 
torii unii faţă de ceilalţi, dar şi faţă de ei înşişi ? Sau 
doreşti, precum Homer, să ne rugăm Muzelor să ne 
e zică şi nouă cum începu mai întîi vrajba? 299 . Şi să 
afirmăm oare că ele vorbesc în stil tragic, parcă glu¬ 
mind şi şuguind către noi, copiii, în fapt, cu serio¬ 
zitate, grăind profund ?” 

,,în ce fel vorbesc?” 

546 a „Iată cum : «K greu ca o cetate astfel întocmită 
să se schimbe, dar de vreme ce orice lucru apărut 
trebuie să şi piară, nici această întocmire nu poate 
rămîne veşnică, ci ea se va desface. Iar desfacerea 
ei este în chipul acesta : nu numai pentru plantele 
ieşite din pămînt, ci şi pentru animalele de deasupra 
pămîntului rodirea şi sterilitatea sufletului şi trupu¬ 
rilor au loc atunci cînd revoluţiile proprii fiecăruia 
coincid cu revoluţiile cereşti; în cazul celor ce trăiesc 
puţin — cu cele ce au loc în scurt timp; în cazul 
celor ce trăiesc mult — cu cele potrivite lor 300 . Iar, 
b deşi cîrmuitorii cetăţii pe care i-aţi educat, sînt în¬ 
ţelepţi, ei nu vor afla totuşi deloc mai bine, prin raţio¬ 
nament însoţit de observaţie, momentul fecundităţii 
şi al sterilităţii neamului vostru, ci vor nesocoti acele 
momente şi vor zămisli copii atunci cînd nu se cuvine. 
Pentru o odraslă divină există o perioadă pe care o 
cuprinde un număr perfect. Pentru o odraslă ome¬ 
nească, perioada este dată de primul /număr/ unde 
creşterile domină şi sînt prevalente, ele luînd trei 
intervale şi patru limite ale celor similare şi celor 
lipsite de similitudine, ale celor ce cresc şi scad, pe 
toate punîndu-le în evidenţă ca exprimabile şi raţio- 
c nale unele faţă de altele. Radicalul epitrit al acestora, 
căsătorit cu cinciul, oferă două armonii, dacă e de 
trei ori mărit; una, egală, este mărită de un număr 
egal de ori, număr ce este de tot atîtea ori suta ; cea¬ 
laltă, formată din părţi egale sub un aspect, inegale 
sub altul, adică o sută de numere provenind de la 

diametrele raţionale ale cinciului, fiecare avînd lipsă 
o unitate, sau două unităţi, eînd provin de lâ dia- 
metre iraţionale ; pe de altă parte, o sută de cuburi 
ale treiului 301 . întreg acest număr este geometric, 
fiind stăpîn pe aşa ceva — pe zămislirea mai bună şi 
mai rea ; număr pe care, neeunoscîndu-1, paznicii t i 
voştri vor uni mirese şi miri cînd nu trebuie. Atunci 
se vor naşte copii lipsiţi de o natură bună şi de o 
soartă bună. înaintaşii îi vor aşeza cîrmuitori pe 
cei mai buni dintre aceştia, totuşi, fiind ei nevrednici, 
cînd vor ajunge la puterea părinţilor, vor începe, 
paznici fiind, să ne neglijeze pe noi, socotind arta 
Muzelor mai prejos decît se cuvine, apoi şi gimnastica 
/la fel/ 30 *. Din acest motiv, tinerii voştri vor deveni 
mai lipsiţi de duh muzical. Or, cîrmuitorii proveniţi 
dintre aceştia nu vor fi îndeajuns de buni păzitori 
spre a chibzui asupra raselor lui Hesiod, ca şi alor e 
voastre — cea de aur, de argint, de aramă şi de fier. 
Amestecîndu-se laolaltă argintul cu fierul şi aurul 547 a 
cu arama, vor apărea o inegalitate şi un dezechilibru 
lipsite de armonie, care, acolo unde apar, produc în¬ 
totdeauna război şi ură. Trebuie deci spus că vrajba 
este -partea acestui neam 303 , oriunde ar apărea »”. 

„Vom spune că Muzele au răspuns cu îndreptă¬ 
ţire !” — vorbi el. 

„E şi cazul — am spus eu — ie vreme ce sînt 
Muze !” 

„Dar ce mai zic Muzele, mai departe ?” 

„Apărînd ruajba — am spus eu — fiecare dintre 
cele două categorii de neamuri trage în partea sa : 
cel de fier şi de aramă spre cîştiguri, posesia pămîntu- 
lui, a locuinţei, a aurului şi a argintului, pe cîtă vreme 
neamul de aur împreună cu cel de argint, deoarece 
nu duc lipsă de aur şi argint, ci sînt prin fire bogate 
în aceste elemente, duc sufletele spre virtute şi spre 
vechea orînduială. După ce se luptă şi se opun unii 
altora, ajung la un compromis, anume ca, împărţind 
pămîntul şi locuinţele, să le transforme în proprietate c 
privată şi să-i înrobească pe cei proteguiţi mai înainte 
ca prieteni liberi şi producători de hrană şi să-i trans¬ 
forme în «perieci» şi slujitori, ei înşişi urmînd să 
se ocupe de război şi de paza slujitorilor” 304 . 

„Mi se pare — spuse — că schimbarea de aici 
apare.” 

„Dar oare această formă de stat n-ar fi la triijloc, 
între cea care este cea mai bună şi oligarhie?” 

„Ba da.” 

„.Deci aşa se va petrece transformarea. Dar cum se 
va administra cetatea, schimbîndu-se ? E vădit că, 
d sub anumite aspecte, ea va imita forma de stat pre¬ 
cedentă, prin altele — oligarhia, totuşi, fiind ea la 
mijloc, va avea şi particularităţi proprii.” 

„Aşa este” — spuse el. 

„Deci — întrucît clasa războinică îi cinsteşte pe 
cîrmuitori şi se ţine la o parte de agricultură, meserii 
şi alte ocupaţii lucrative, fiindcă ea orînduieşte mese 
comune 305 şi se îndeletniceşte cu gimnastica şi lup¬ 
tele războinice, prin toate acestea nu imită ea forma 
de stat precedentă?” 

„Ba da.” 

e „Dar prin faptul că se teme să-i aducă pe oamenii 
înţelepţi la cîrmuire, dat fiind că ea nu mai posedă 
asemenea înţelepţi statornici şi lipsiţi de ocolişuri, 
ci amestecaţi /din rău şi bine/; prin faptul că înclină 
către temperamentele înflăcărate şi prea simple, fă¬ 
cute să fie mai bune la război decît în timp de pace, 
a prin faptul că ţine în cinste înşelăciunile şi tertipurile 
războiului, cetatea aceasta, care îşi petrece tot timpul 
războindu-se, nu va avea cele mai multe din trăsăturile 
acestea drept caracteristici proprii?” 

„Da.” 

„însă astfel de oameni vor pofti avuţiile la fel 
ca cei ce trăiesc în regimurile oligarhice. Ei iubesc 
straşnic aurul şi argintul”îngropate, ca oameni ce au 
vistierii şi tezaure personale, unde, depunînd' banii, 
îi pot ascunde la întuneric. De asemenea, le place să 
aibă case împrejmuite de ziduri, ca nişte cuiburi 
întru totul personale, unde ar putea, din belşug, să 
b cheltuiască pe femei şi pe orice altceva ar pofti” 306 . 

„Foarte adevărat.” 

„Vor fi şi zgîrciţi, ca unii ce ţin la mare preţ banul 
şi nu-1 dobîndesc pe faţă, dar, din pricina dorinţelor, 
le va plăcea să cheltuiască banul străin ; şi, culegînd 
pe ascuns roadele plăcerilor, căutînd să scape de lege 

precum copiii de tată, ei vor fi educaţi nu de* către 
convingere, ci de către forţă, din pricină că vor fi 
neglijat Muza cea adevărată, cea sosită împreună cu 
artele cuvîntului şi cu filosofia şi că vor fi preţuit mai 
vîrtos gimnastica decît arta Muzelor.” 

„Vorbeşti despre o orînduire întru totul ameste¬ 
cată din rău şi din bine.” 

,,E amestecată, intr-adevăr — am spus eu. Un 
principiu al ei este foarte limpede, cel caracteristic 
unei înflăcărări puse pe dominaţie — anume, do¬ 
rinţa de a învinge şi cea de glorie” 307 . 

„Şi încă ce !” — zise el. 

„Aşadar, năseîndu-se această orînduire, ea ar fi 
cam aşa : îneît, cel ce schiţează cu mintea o anumită 
formă de orînduire, nu ar trebui să desăvîrşească 
desenul, fiind destul să se privească doar într-o schiţă 
omul pe deplin drept şi cel pe deplin nedrept. Căci e 
o treabă de o lungime nemăsurată să străbaţi toate 
orînduirile posibile şi caracterele fără să laşi nimic 
deoparte” 308 . 

„Aşa e.” 

C. „Care ar fi, deci, omul corespunzător acestui 
regim politic? Cum s-ar naşte el şi în ce fel ar fi?” 

„Eu cred — sări Adeimantos — că el ar semăna 
bine cu Glaucon, din pricina dorinţei de a fi mereu 
primul.” 

„Poate, din acest punct de vedere — am zis eu. 
însă cred că următoarele caracteristici nu corespund 
cu Glaucon.” 

„Care?” 

„El trebuie să fie mai trufaş şi mai lipsit de cul¬ 
tură muzicală /decît Glaucon/ 308 , totuşi, iubind arta 
Muzelor, să-i placă să asculte, fiind însă incapabil să 
se exprime. Cu sclavii, un astfel de om ar fi plin de 549 
sălbăticie fără însă să-i dispreţuiască, aşa cum ar 
face-o omul bine educat 310 ; cu oamenii liberi s-ar 
arăta plin de blîndeţe, iar cîrmuitorilor le-ar arăta 
cea mai mare supunere. Iubind el puterea şi gloria, 
nu va socoti nimerit să conducă cu ajutorul cuvîn¬ 
tului, sau intr-un fel asemănător, ci cu ajutorul răz- 

boiului şi al celor legate de acesta ; de asemenea, el 
iubeşte gimnastica şi vînătoarea.” 

„Da, un asemenea caracter este propriu acelei 
orînduiri politice.” 

„Dar un astfel de om — am spus eu — nu ar dis- 
b preţui banii, cit ar fi tînăr ? în schimb, cu cit ar 
îmbătrîni, cu atît i-ar fi aceştia mai pe plac avînd 
parte de o fire avară şi nu ar fi curat ca virtute, 
din pricină că duce lipsă de cel mai bun paznic.” 

„Care anume?” — întrebă Adeimantos. 

„De raţiune — am zis eu — îmbinată cu arta 
Muzelor. Căci ea, cînd există, este singura care, pre¬ 
cum un păstrător al virtuţii, sălăşluieşte la cel ce-o 
are, de-a lungul întregii vieţi.” 

„Bine zis !” 

„Iar un astfel de tînăr «timocratie » este asemănă¬ 
tor cu cetatea de acelaşi fel.” 
c „întru totul.” 

„Or, el apare în felul următor: se întîmplă ca 
tînărul fiu al unui tată de ispravă 311 , ce locuieşte într-o 
cetate ce nu-i bine orînduită, om ce fuge de cinstiri, 
de slujbe, de judecăţi şi de orice fel de afaceri, voind 
să se facă mic, pentru ca să nu' L aibă necazuri . . 

„Ei bine, cum ia naştere?” 

,,. . . Atunci cînd fiul acestuia aude pe maică-sa 
plîngîndu-se că bărbatul ei nu este printre cîrmuitori, 
d că ea se simte mai prejos decît celelalte femei ; că îl 
vede pe bărbatul ei neinteresat destul de bani şi nici 
luptînd pentru ei, că îl ştie ocărit în privat, pe la 
tribunale, şi în adunarea poporului, dar îndurînd în 
linişte toate acestea, atent mereu doar la el însuşi, 
pe ea nici cinstind-o prea mult, nici dispreţuind-o ; 
din pricina tuturor acestora — observă fiul — mama 
se necăjeşte şi spune că tatăl lui nu e bărbat adevărat 
şi că e prea delăsător şi mai rosteşte cîte obişnuiesc 
e femeile să tot înşire în astfel de cazuri.” 

„Oho, — exclamă Adeimantos — zic ele multe 
şi pe potriva lor !” 

„Ştii că şi slujitorii unor astfel de oameni spun şi 
ei, pe ascuns, feciorilor asemenea- vorbe — aceia care 
par a fi binevoitori — şi dacă văd pe cineva, fie datorînd 
bani tatălui, pe care tatăl nu-1 poate pune la strîmtoare. 

fie săvîrşind vreo nedreptate tatălui, îl îndeamnă 
/pe tinăr/ ca, după ce va fi bărbat, să se răzbune pe 
toţi acei oameni şi îi spun că, astfel, va fi mai bărbat 
dectt tatăl său. Apoi, ieşind tînărul din casă, aude şi 550 
de la alţii vorbe asemănătoare şi vede că cei ce-şi văd 
de treaba lor în cetate sînt numiţi neghiobi şi sînt 
ţinuţi la mică cinste, pe cîtă vreme cei care nu-şi 
văd de treaba lor sînt copleşiţi de cinstiri şi de laude. 
Vazînd şi auzind tînărul toate acestea, dar ascultînd 
şi cuvintele tatălui şi comparînd îndeletnicirile aces¬ 
tuia cu ale altora, este tras din ambele părţi: tatăl 
său udă şi face să crească raţiunea din sufletul său, 
ceilalţi fac acelaşi lucru cu partea apetenţă şi cu în¬ 
flăcărarea sa. Fiindcă, prin fire, el nu e om rău, dar 
leagă prietenii cu firile rele ale altora, el păşeşte pe 
calea de mijloc, tras de ambele tendinţe. îşi încre¬ 
dinţează astfel cîrma sufletului părţii intermediare, ■ 
iubitoare de victorii şi înflăcărate şi iată-1 devenit 
un bărbat mîndru şi un preţuitor al gloriei.” 

,,Cred că ai descris desăvîrşit naşterea acestui 
fel de om.” 

„Acum, prin urmare — am spus eu — avem şi 
cea de-a doua orînduire politică, ca şi pe cel de-al 
doilea bărbat.” 

„Le avem.” 

3 

A. „Să nu rostim, după aceasta, vorba lui Eschil, 
fiecare-i la altă cetate aşezat f 312 Numai că, potrivit 
procedurii noastre, să vorbim mai degrabă despre 
cetate întîi.” 

„Da.” 

„Cred — am zis eu — că oligarhia urmează rîn- 
duielii politice despre care a fost vorba.” 

„Ce rînduială politică ai în vedere prin cuvîntul 
«oligarhie »?” 

„Cea unde magistraturile ţin de venit, în care cei 
bogaţi cîrmuiesc, iar săracul nu participă la putere.” 
„'înţeleg.” 

„Nu trebuie mai întîi arătat cum se face trecerea 
de la timarhie la oligarhie ?” 



356 


PLATON 


„Ba da.” 

„Dealtfel, e limpede şi pentru un orb, cum se face 
trecerea.” 

„Cum ?” 

„Vistieria aceea, pe care o are fiecare, plină cu 
aur, prăpădeşte orînduirea de acest fel — timarhia. 
Căci, mai iutii, ei îşi află prilej de cheltuieli şi apleacă 
legile în acest sens, nemaidîndu-le ascultare, atît ei, 
cit şi soţiile lor.” 

e „Apoi, fiecare văzîndu-1 pe celălalt şi pizmuin- 
du-1, fac mulţimea să fie aidoma lor.” 

„Pesemne.” 

„Pesemne că da.” 

„în continuare, mergînd înainte pe tărîmul afa¬ 
cerilor, cu cit găsesc mai preţioasă această îndeletnicire, 
cu atît desconsideră mai mult virtutea. Sau nu astfel 
se desparte virtutea de bogăţie, de parcă, stînd ambele 
în talgerele balanţei, aceasta se pleacă mereu în di¬ 
recţii opuse?” 

„Ba da.” 

551 a „Cînd în cetate sîut preţuite avuţia şi cei avuţi, 
virtutea şi oamenii buni sînt mai puţin preţuiţi.” 

„Evident.” 

„Ceea ce este preţuit mereu este şi cultivat, ceea 
ce e desconsiderat e neglijat.” 

„Chiar aşa.” 

„Pînă la urmă, deci, ei au devenit, din iubitori de 
biruinţe şi de cinstiri, oameni iubitori de afaceri şi 
de bani; iar pe bogat îl laudă şi îl admiră, purtîndu-1 
spre dregătorii, în timp ce pe sărac îl dispreţuiesc.” 

„întru totul.” 

„Aşadar, în acel moment, ei fac o lege prin care 
socotesc mărimea averii drept temei al orînduirii 
b oligarhice — acolo unde e mai multă oligarhie, averea 
e mai mare, unde e mai puţină, averea e şi ea mai 
mică — şi stabilesc că nu poate participa la cîrmuire 
cel care nu ar avea averea respectivă. Această lege 
o obţin, fie prin forţă, cu ajutorul armelor, fie că, 
trezind teama de o /folosire a armelor/, alcătuiesc 
pomenita orînduire politică. Nu-i aşa ?” 

„Ba da.” 



REPUBLICA. PARTEA A 1V-A 


357 


,,Ca să spunem aşa, astfel este organizarea /cetăţii/ 
lor.” 

„Bine — zise. Dar care este înfăţişarea orînduirii 
politice ? Şi care sînt defectele pe care — zicem noi — c 
ea le are ? ” 

„Mai întîi, un defect este un atare principiu, căci 
priveşte: dacă cineva ar pune cîrmaci peste nave 
luîndu-se după avere, iar săracului, chiar dacă ar fi 
mai bun la arta cîrmuirii, nu i-ar încredinţa cîr- 
ma...” M . 

„Rea navigaţie ar face oamenii aceia !” 

„Dar nu stau lucrurile la fel cu orice altceva sau 
cu orice slujbă?” 

„Ba cred că da.” 

„în afară de cetate? — am zis. Sau e valabil şi 
pentru cetate?” 

„E cu atît mai valabil, cu cit mai dificilă şi mai 
înaltă este dregătoria.” 

„Un defect şi mare încă — iată — l-ar avea oii- d 
garhia !” 

„Pare că da.” 

„Bun, dar următorul e mai mic decît acesta ?” 

„Care anume ?” 

„Faptul că, obligatoriu, cetatea nu este una, ci 
sînt două: una a săracilor, cealaltă a bogaţilor, deşi 
şi unii şi alţii locuiesc în acelaşi loc. Ei uneltesc mereu 
unii împotriva altora.” 

„Pe Zeus, nu-i un defect mai mic !” 

„Dar nici următorul aspect nu-i bun, faptul că 
sînt, probabil, incapabili să poarte un război, deoa¬ 
rece e neapărat ca, fie folosindu-se de mulţimea înar¬ 
mată, să se teamă mai mult de aceasta decît de duş¬ 
mani, fie că, nefolosindu-se de ea, să iasă la luptă, e 
într-adevăr, cu o mică putere 314 , mai ales că nu vor 
să cheltuiască bani, deoarece sînt zgîrciţi.” 

„Da, nu e ceva bun !” 

„Dar ceea ce încă de mult criticam, faptul că ace¬ 
iaşi oameni săvîrşesc mai multe lucruri, fiind deopo¬ 
trivă agricultori, oameni de afaceri, războinici, într-o 552 a 
astfel de orînduire, oare ţi se pare a fi un bun princi¬ 
piu ?” 

„Defel.” 

„Vezi însă dacă , nu cumva dintre toate, relele, 
pe următorul ea, cea dintîi, nu-1 primeşte drept cel 
mai mare ?” 

„Care anume?” 

„Faptul că este cu putinţă să vinzi tot ceea ce 
posezi şi ca altul să dobîudească acestea şi ca cel ce 
a vîndut să locuiască în cetate fără să aparţină nici 
uneia dintre clasele ei, nefiind nici om de afaceri, 
nici artizan, nici cavaler, nici hoplit, ci fiind numit 
sărac şi nevoiaş." 

b „Da, oligarhia este cea dintîi!” 

„Căci nu e oprit aşa ceva, în orînduirile oligarhice! 
Altfel nu ar putea fi unii atît de bogaţi, iar alţii — cu 
totul săraci.” 

„Drept.” 

„Examinează însă şi aspectul următor : cînd unul 
ca acesta, pe cînd era bogat şi cheltuia de zor, oare era 
el de vreun folos cetăţii ocupîndu-se cu îndeletnicirile 
pomenite acum? Sau, mai curînd, doar părea a face 
parte dintre cîrmuitori, dar, în realitate, nu era nici 
cîrmuitor, nici supus în cetate, ci doar un risipitor al 
bunurilor sale?” 

„Părea să fi fost un cîrmuitor — zise — dar nu 
c era altceva decît un risipitor.” 

„Vrei atunci — am grăit eu — să spunem că'aşa 
cum bondarul apărut în fagure este o pacoste pentru 
stup, tot aşa şi un astfel de om, apărut într-un cămin, 
este o pacoste pentru cetate?” 

„intru totul, Socrate.” 

„însă, Adeimantos, nu i-a făcut Zeul pe bondarii 
înaripaţi lipsiţi de ac, în timp ce printre cei cu picioare, 
pe unii i-a făcut fără ac, dar alţii au ace grozave? 
Cei fără ac sfîrşesc, la bătrîneţe, cerînd de pomană, 
dar din rîudul celor cu ac ne sosesc toţi cei numiţi 
d răufăcători.” 

„Foarte adevărat.” 

„E limpede, dar, că în cetatea în care ai zări 
cerşetori, se află tot acolo, bine ascunşi, şi hoţi, şi 
pungaşi, şi prădători ai celor sfinte, şi făptuitorii tu¬ 
turor relelor de acest fel.” 

„E clar.” 

„Ei bine, oare în cetăţile oligarhice nu vezi lo¬ 
cuind cerşetori ?” 

„Puţin lipseşte ca toţi, în afară de cîrmuitori, 
să fie cerşetori!” 

„Să nu credem atunci — am spus eu — că sînt 
acolo şi mulţi răufăcători ce aii ace, răufăcători pe 
care puterea îi ţine, cu forţa, la respect ?” 

„Ba să credem.” 

„Dar oare nu vom afirma că aceştia au apărut 
acolo din pricina lipsei de educaţie, a proastei creşteri 
şi a relei alcătuiri a regimului ?” 

„Ba vom afirma.” * 

„Deci aşa va fi cetatea oligarhică, avînd în ea 
atîtea rele, ba poate încă şi mai multe !” 

„Pesemne că da.” 

B. „Am isprăvit şi cu înfăţişarea acestui regim, 
numib oligarhie, care pune averea drept criteriu al 
puterii. Să cercetăm, după aceasta şi pe omul asemă¬ 
nător cu ea şi cum acesta apare şi în ce fel este el, 
odată apărut.” 

„Chiar aşa să facem.” 

„Dar oare nu se preschimbă acel om timocratic 
intr-un om oligarhic în felul următor?” 

,,ln care anume?” 

„Cînd acel om timocratic are un fiu, mai întîi 
acesta îşi arată zelul în imitaţia tatălui şi îi merge 
acestuia pe urme; apoi, deodată îl vede pe tată po- 
ticnindu-se în cetate, ca de un stîlp de hotar, împrăş- 
tiindu-şi averea şi pierzîndu-se pe sine, fie în calitate 
de strateg, fie împlinind vreo altă. mare demnitate ; 
apoi îl vede cum ajunge la judecată din pricina dela¬ 
torilor, sau pierind, sau exilat, sau decăzut din drep¬ 
turi şi pierzîndu-şi toată averea.” 

„Probabil.” 

„Văzînd feciorul, prietene, acestea, suferind, pier- 
zînd tot ceea ce are şi temîndu-Se, cred, trage cu capul 
în jos dragostea de onoruri şi înflăcărarea de pe tro¬ 
nul din sufletul său, şi, înjosit de către sărăcie, se 
îndreaptă cu îndîrjire spre afaceri; încet-încet, tot 
economisind şi muncind el adună bani. Nu crezi oare 
că un astfel de om aşază atunci pe acel tron partea 

sa apetenţă şi doritoare de cîştig 315 , făcînd-o Mare 
Rege asupra sa, îneununîndu-1 cu tiare, înciiigîndu-1 
cu colane şi săbii?” 

„Ba da.” 

d „Iar partea raţională şi înflăcărarea, pe acestea, 
cred, le aşază la pămînt, de o parte şi de cealaltă, sub 
partea apetenţă, subjugîndu-le. Uneia nu-i îngăduia 
să chibzuiască nimic altceva şi nici să cerceteze decît 
de unde vor ieşi bani mulţi din mai puţini, iar celei¬ 
lalte nu-i îngăduie să admire şi să preţuiască nimic 
altceva decît bogăţia şi pe bogaţi şi să nu iubească 
altă cinste decît cea bizuită pe dobîndirea averilor şi 
pe orice altceva ar mai duce într-acolo.” 

„Nu-i cu putinţă vreo altă transformare atît de 
rapidă şi de puternică dintr-un tînăr iubitor de ono¬ 
ruri într-unul iubitor de bani!” 
e „Dar nu este acesta omul oligarhic?” 

„Transformarea la care el a fost supus porneşte, 
oricum, de la omul asemănător cu cetatea din care 
se trage oligarhia.” 

„Să cercetăm dacă el este asemănător cu /cetatea 
oligarhică/.” 

554 a „Să cercetăm.” 

„Mai întîi — am zis eu — oare nu este asemănător 
cu /acea cetate/ prin faptul că pune cel mai mare preţ 
pe bani?” 

„Cum de nu ?” 

„în plus /seamănă cu ea/ şi prin faptul că este 
econom şi întreprinzător, satisfăcîndu-şi doar cele 
mai elementare dorinţe, în rest, nepermiţîndu-şi chel¬ 
tuieli, ci înfrînîndu-şi celelalte pofte, ca pe unele ce 
sînt deşarte” 316 . 

„Absolut.” 

„El este un om sordid, făcînd avere din orice, 
om care pune ban lîngă ban. Pe unii ca aceştia mul- 
b ţimea îi laudă. Oare nu ar fi el aidoma cu orînduirea 
oligarhică ?” 

„Cred că da — spuse el. Atît în cetatea /oligarhică/, 
cît şi la acesta banii sînt la foarte mare preţ.” 

,,Nu cred — am spus eu — că unul ca acesta a 
dat atenţie educaţiei.” 

„Nu — vorbi el. Căci n-ar fi pus im orb'drept 
conducător al corului şi nici nu i-ar fi dat acestuia 
cinstire !” 

„Bine. Priveşte şi lucrul următor : să nu spunem 
că există în el porniri «de bondar », din pricina lipsei 
de bună creştere, unele de a cerşi, altele de a face rău, c 
ţinute în frîu de. atenţia ce-o mai are ?” 

,,Ba da.” 

„Ştii încotro va privi el, ca să vadă locurile unde 
să facă rău ?” 

„încotro?” — întrebă el. 

„Va privi la tutela orfanilor şi dacă se întîmplă 
cumva să-i fie îngăduit să facă /acolo/ rău din belşug.” 

„Adevărat.” 

„Dar nu este limpede că un astfel de om, în rela¬ 
ţiile cu oamenii în rîndul cărora are o bună reputaţie, 
apare a fi drept, deoarece îşi înfrînează poftele rele d 
cu ajutorul unor forţe proprii benefice ? El nu crede 
totuşi că binele este preferabil răului, nici nu se îm- 
blînzeşte prin raţiune, ci datorită necesităţii şi temerii, 
tremurînd la gîndul restului avuţiei” 317 . 

„Aşa e.” 

„Pe Zeus! — am spus eu. Vei afla, prietene, la 
majoritatea acestor oameni existînd pofte înrudite 
cu ale bondarului, atunci cînd ar fi să cheltuiască 
averea altuia.” 

„Şi încă cum!” 

„Un astfel de om mr va fi deci lipsit de vrajbă 
interioară, el nu va fi unul, ci dublu. De obicei, pof¬ 
tele mai bune ar putea, la el, stăpîni peste cele mai 
rele.” e 

„Asa este.” 

„Din această pricină, cred că un astfel de om ar 
avea o ţinută mai bună decît mulţi, în cetate. Dar 
adevărata virtute, proprie unui suflet unificat şi ar¬ 
monizat, ar fugi undeva, departe de el.” 

„Aşa cred.” 

„Iar economul meschin este, în cetate, potrivnic, 
în sinea lui, vreunei victorii ori altei cinstiri dintre 555 a 
cele frumoase, nevoind, pe de o parte, să cheltuiască 
pentru glorie şi întrecerile de acest fel, pe de alta, 
temîndu-se ca nu cumva pofta de a cheltui să se tre- 

zească şi să-şi aducă intr-ajutor dragostea de bi¬ 
ruinţe. Astfel, luptînd el în alianţă cu forţe puţine 
ale sufletului său, împuţinat fiind ca putere 318 , e 
biruit de obicei, dar aşa se îmbogăţeşte.” 

„Desigur.” 

„încă să ne mai îndoim că omul econom şi inte¬ 
resat de afaceri este aşezat de noi la locul său, în vir- 
b tutea asemănării cu cetatea oligarhică?” 

„Deloc” — răspunse el. 

4 

A. „După aceasta, pare-se — trebuie cercetată 
democraţia, anume în ce fel apare şi în ce fel este, 
odată apărută, pentru ca aflînd iarăşi felul de a fi al 
omului asemănător cu ea, să-l putem judeca.” 

„N-am fi decît consecvenţi cu noi înşine, în felul 
acesta.” 

„Aşadar — am zis eu — nu se produce în acest 
fel schimbarea de la oligarhie la democraţie, anume, 
din pricină că oamenii nu se satură deloc de buhul 
ce le stă dinainte — adică de trebuinţa unei cît mai 
mari bogăţii?” 

„Cum aşa ?” ; ' 

c „Magistraţii, ca unii ce cîrmuiesc cetatea din pri¬ 
cină că sînt bogaţi, nu vor să-i oprească prin lege pe 
tinerii ajunşi să fie nesăbuiţi, de a-şi cheltui şi a-şi 
prăpădi avutul, pentru ca ei, magistraţii, cumpărînd 
ceea ce posedă tinerii şi împrumutînd cu dobîndă, să 
ajungă încă mai bogaţi şi încă mai respectaţi.” 

„Chiar aşa.” 

„Or, faptul acesta este, vădit, cu neputinţă, ca 
cetăţenii să preţuiască bogăţia şi, deopotrivă să do- 
A bîndească şi destulă cumpătare, ci e neapărat să ne¬ 
glijeze fie pe una, fie pe cealaltă.” 

„E destul de limpede.” 

„Neglijînd deci cîrmuitorii oligarhiilor /ceea . ce 
n-ar trebui să neglijeze/, dînd frîu liber faptelor, ne¬ 
săbuite, ei determină uneori sărăcirea şi a unor oameni 
de valoare.” 

„Desigur.” 

„Aceştia stau în cetate, purtînd ac şi pavăză, unii 
plini de datorii, alţii decăzuţi în rang, alţii şi într-un 
fel şi în celălalt, plini de ură şi de uneltiri împotriva 
celor ce posedă atît avuţia lor, cit şi a celorlalţi, ah¬ 
tiaţi fiind după înnoiri politice” 318 . 

„Asa e.” 

' ’ » 

„Oamenii de afaceri au însă ochii plecaţi şi par că 
nu îi văd. Ei îi rănesc însă, aruncînd în /vistieriile lor/ 
banul ce îi părăseşte necontenit pe ceilalţi. Adună 
«pui» mult mai numeroşi decît «taţii » 320 şi fac să 
fie în cetate o mare mulţime de bondari şi de cerşe¬ 
tori.” 

„Cum de n-ar i'i — zise — o mare mulţime!” 

„Şi nici nu vor să stingă un atare rău, aprins în 
cetate, anume, interzicînd să poţi dispune oricum de 
propriul avut şi nici potrivit cu o altă lege nu sînt 
rezolvate problemele.” 

„Ce lege ?” 

„O lege ce vine în al doilea rînd, după cealaltă, 
şi care i-ar determina pe cetăţeni să se preocupe de 
cultivarea virtuţii. Căci dacă vreo lege ar stabili că, 
de obicei, împrumuturile voluntare se fac pe propriul 
risc al celui ce împrumută, afacerile ar fi mai puţin 
murdare în cetate şi mai puţin ar spori relele despre 
care vorbeam adineaori.” 

„întru totul” — spuse el. 

„în fapt, însă — am zis eu — din toate aceste 
pricini, cîrmuitoxii îi fac pe supuşi /lipsiţi de virtute/, 
dar şi ei înşişi, cît şi copiii lor ajung astfel. Căci oare 
nu-i determină pe aceştia să fie îmbuibaţi, să nu-şi 
dea osteneala în exerciţiile trupului şi ale minţii, 
iar plăcerea şi suferinţa nu le vor resimţi violent, ca 
oameni molatici ce sînt şi leneşi?” 

„Bun, şi?” 

„Nu ajung ei înşişi să fie dezinteresaţi faţă de 
orice altceva în afara afacerilor, nedînd deloc mai 
multă atenţie virtuţii decît o fac oamenii sărmani?” 

„Nu, nu dau mai multă atenţie!” 

„Pregătiţi fiind în acest fel, atunci cînd cîrmuitorii 
şi supuşii au de-a face unii cu alţii, fie în timpul unor 
marşuri sau în alte activităţi comune, fie la procesi¬ 
uni sau în campanii militare, fie navigînd împreună 

sau fiind camarazi de arme, atunci cînd se privesc 
unii pe alţii, găsindu-sc în mijlocul aceloraşi primejdii, 
<3 în nici un chip săracii nu ar ajunge să fie dispreţuiţi, 
în felul în care am văzut, de către bogaţi: ci adesea 
un slăbănog de sărac, ars de soare, aşezat în bătălie 
alături de un bogătan, crescut la umbră, cu multe 
cărnuri, îl vede pe bogat gîfîind şi fiind la ananghie ; 
oare nu crezi atunci că el se va gîndi că astfel de oa¬ 
meni sînt bogaţi datorită laşităţii lor, a săracilor, şi 
că unul va povesti aceasta altuia, cînd s-ar afla în 
particular, laolaltă, zicînd: «Ai noştri sînt, căci de 
e nimic nu-s buni ! »” 

,,Mi-e clar — zise — că aşa vor face.” 

„Aşadar, după cuin un trup bolnăvicios are nevoie 
doar de o uşoară împingere dinafară, pentru ca s-o 
apuce pe drumul bolii, şi uneori, chiar şi fără impuls 
exterior se află în vrajbă cu sine, la fel şi cetatea orîn- 
duită asemenea acelui trup, boleşte de pe urma unui 
mărunt pretext — fie că unii aduc ajutor diutr-o ce¬ 
tate oligarhică, fie că ceilalţi — dintr-una democra¬ 
tică şi se luptă cu sine. Dar uneori, chiar şi fără cei 
din afară se dezbină. Nu-i aşa ?” 

557 a „Ba şi încă cum!” 

„Eu cred că democraţia apare atunci cînd săracii, 
biruind, îi ucid pe unii dintre cei bogaţi, pe alţii îi 
alungă, restului îi dau parte egală în drepturi cetăţe¬ 
neşti ca şi în demnităţi, şi atunci cînd, de obicei, 
demnităţile se atribuie prin tragere la sorţi” 3 - 1 . 

„într-adevăr — spuse — aceasta este felul de in¬ 
staurare a democraţiei, fie că ea apare în urma lup¬ 
tei, fie că ceilalţi, de frică, dau înapoi pe nesimţite.” 
b „Atunci — am spus eu — cum vor orîndui ceta¬ 
tea ? Şi în ce fel este acest regim ? Căci e limpede că 
omul asemănător va fi un om democratic.” 

„E limpede.” 

„Mai întîi, aşadar, nu sînt ei liberi, iar cetatea nu 
este plină de libertate şi de îngăduinţa de a vorbi şi 
nu e cu putinţă, în ea, să faci ceea ce pofteşti ?” 

„Aşa se zice” — spuse el. 

„Unde aceasta e cu putinţă, e clar că fiecare îşi 
va orîndui propriul fel de viaţă, acela care i-ar fi 
pe plac” 322 . 

„Clar. • 

„Cred ca oamenii, în această orînduire, vor ii c 
foarte feluriţi.” 

„Cum să nu ?” 

„Există sorţi ca aceasta să fie cea mai frumoasă 
dintre toate orînduirile ! Căci precum o haină împes¬ 
triţată cu toate culorile poate apărea drept cea mai 
frumoasă, tot aşa ar putea apărea şi această cetate, 
împestriţată fiind cu toate caracterele. Şi probabil 
că mulţimea ar şi judeca-o drept cea mai frumoasă, 
după cum copiii şi femeile judecă privind lucrurile 
pestriţ colorate.” 

„Desigur.” 

„E cu putinţă chiar, fericit om, — am spus eu — d 
să cauţi în ea orînduirea ce-ţi convine.” 

„Adică ?” 

„Pentru că, din pricina toleranţei ei, există acolo 
t»ate felurile de orînduiri şi cel care vrea să proiecteze 
o cetate — ceea ce noi am făcut acum — are posibili¬ 
tatea să aleagă felul de cetate care îi este pe plac, ca 
şi cîud, ajungînd la un bazar de regimuri politice şi 
alegîud, el ar putea astfel plănui cetatea sa.” 

„Probabil — grăi el — că n-ar duce, într-adevăr, e 
lipsă de modele !” 

„Faptul că nu există nici o obligaţie de a exercita 
magistraturi în această cetate, nici dacă ai fi capabil 
de a conduce, nici obligaţia de a te supune, dacă nu 
voieşti, nici cea de a te război cînd se face război 323 , 
nici cea de a sta în pace, cînd ceilalţi stau, dacă nu 
pofteşti pacea, nici obligaţia de a nu avea magis¬ 
traturi sau de a nu fi judecător, dacă există o lege 558 a 
care să te oprească de la acestea — oare nu face 
această stare de lucruri să fie binecuvîntat şi plăcut 
un astfel de trai, pe moment ?” 

„Probabil că da — zise — pe moment, cel puţin.” 

„însă blîndeţea faţă de cei judecaţi 324 nu este 
încîntătoare ? Ori n-ai văzut că într-o astfel de orîn- 
duire oameni, condamnaţi la moarte sau la exil, to¬ 
tuşi rămîn şi se plimbă în mijlocul cetăţii, de parcă 
nimeni nu s-ar sinchisi şi nu i-ar vedea cum se pre¬ 
umblă în chipul unui erou sculat din morţi ?” 325 . 

„Ba încă mulţi am văzut !” 



366 


PLATON 


b „Dar îngăduinţa şi, nu în ultimul rînd, frivoli¬ 
tatea ei, dispreţul pentru ceea ce noi am lăudat cînd 
am durat cetatea, anume că, afară doar dacă cineva 
nu ar avea o natură excepţională, nu ar putea cu 
nici un chip ajunge un bărbat de ispravă în cazul cînd, 
copil fiind, nu s-ar juca înconjurat de lucruri frumoase 
şi nu s-ar îndeletnici cu ceea ce-i asemenea lor — a- 
ceastă dispoziţie, deci, a ei, călcînd în picioare toate 
acestea, nu se preocupă cîtuşi de puţin de la ce fel de 
preocupări porneşte cineva cînd se îndreaptă către 
politică, ci îl preţuieşte cu unica condiţie ca omul 
c respectiv să-şi arate bunăvoinţa faţă de mulţime ; ei, 
acestea cum sînt?” 

,,Cu totul nobile, n-am ce spune !” — făcu el. 

„Acestea ar fi trăsăturile democraţiei, şi ar mai 
exista şi altele înrudite cu acestea : ea ar fi, pare-se, 
o orânduire plăcută, fără stăpîn şi variată, împăr¬ 
ţind egalitatea deopotrivă celor egali şi celor inegali” 320 . 

„Spui lucruri foarte bine chibzuite” — zise el. 

B. „Cercetează însă — am zis eu — care este omul 
asemănător, fiind el simplu particular. Sau mai întîi 
trebuie cercetat, aşa cum am procedat în privinţa 
regimului, în ce fel se naşte el ?” 

„Da” — spuse. 

„Dar oare nu în felul următor : acel om econom 
şi oligarhic ar avea un fiu pe care l-ar creşte în de- 
d prinderile sale.” 

„Cum de nu !” 

„Fiul, domnind cu forţa peste plăcerile din sine, 
peste acelea care duc la risipă şi nu la cîştig, peste 
acelea care sînt numite neneeesare ...” 

„Bimpede” — zise. 

„Vrei cumva — am spus eu — ca să nu vorbim 
neclar, să deosebim mai întîi dorinţele necesare de 
cele nenecesare?” 

„Vreau” — răspunse. 

„Aşadar, cele pe care nu sîntem în stare să le curmăm 
ar fi pe drept numite necesare, la fel şi cele care, odată 
e satisfăcute, ne folosesc. Căci este necesar naturii 
noastre să năzuiască la ambele feluri, nu ?” 

„Da.” 

„P^ drept, deci, am afirma despre ele că sîţit ne- 559 
cesare.’^ 

,,Pe drept.” 

„Dar icele pe care cineva le-ar putea îndepărta, 
dacă s-ar exersa din copilărie şi care, cit există, nu 
fac nici un bine, altele chiar — rău, pe toate acestea, 
dacă le-am' declara nenecesare, oare n-am vorbi cum 
trebuie ?” 

„Ba am vorbi cum trebuie.” 

„Să alegem cîte un exemplu din ambele feluri, 
pentru ca să putem înţelege caracterul lor general?” 

„Ar fi bine.” 

„Oare n-ar fi necesară dorinţa dea mînca, atîta 
cît să rămîi sănătos şi în bună stare — e vorba de 
dorinţa pentru mîncarea însăşi, cît şi de cea pentru 
mîncarea gătită?” 

„Cred că da.” 

„Dorinţa de mîncare este necesară sub ambele 
privinţe, şi fiindcă este folositoare şi fiindcă ea este 
în stare să-l facă pe cel ce trăieşte să /nu/ înceteze a 
trăi” 327 . 

„Da.” 

„Dar şi dorinţa de m în care gătită /este astfel/, 
dacă aduce vreun folos bunei stări a trupului.” 

„Neîndoios.” 

„Dar ce spui despre dorinţa de a trece de acest 
hotar, cea. care rîvneşte şi la altfel de bucate decît 
acestea, dar care poate fi ţinută în frîu din copilărie 
şi care, educată, renunţă la cele mai multe dintre 
acele bucate ? Această dorinţă se arată vătămătoare 
pentru trup, dar şi pentru suflet, în ceea ce priveşte 
gîndirea şi cumpătarea. Oare ea n-âr fi, pe drept cu- 
vînt, numită nenecesară?” 

„Ba ar fi cît se poate de îndreptăţit /a o numi aşa/.” 

„Să nu spunem că astfel de dorinţi sînt cheltui¬ 
toare, în timp ce celelalte sînt lucrative, deoarece 
aduc cîştig în acţiune ?” 

„Ei bine?” 

„Da fel să afirmăm şi în legătură cu pofta de îm¬ 
preunare şi cu celelalte?” 

„Da fel.” 

„Dar oare nu-1 socotim pe omul pe care acum l-am 
numit «bondar» plin de astfel de plăceri şi dorin ţi, 
stăpînit de către cele nenecesare, în timp ce pe omul 
d stăpînit de către plăcerile necesare nu-1 numim «eco¬ 
nom» şi «oligarhic»?” 

„Bine, şi?” 

„Revenind, aşadar, — am vorbit eu — să spunem 
că omul democratic se naşte din cel oligarhic. In ge¬ 
neral, mi se pare că lucrurile se petrec în felul urmă¬ 
tor.” 

„Cum ?” 

„Atunci cînd tînărul, crescut aşa cum am spus-o 
adineaori, fără educaţie şi în spiritul economiei, va 
gusta din mierea bondarilor şi se va însoţi cu nis¬ 
caiva grozave şi strălucitoare creaturi, în stare să 
pregătească plăceri felurite, colorate şi avînd din 
e toate, să socoţi că acel moment este începutul trans¬ 
formării sale de la o /constituţie/ oligarhică a sinelui 
către una democratică.” 

„E cu totul necesar.” 

„Dar aşa cum cetatea s-a transformat atunci cînd 
o alianţă din afară a dat ajutor uneia dintre părţi — 
cea asemănătoare /dînd ajutor/ părţii ce-i seamănă — 
oare nu la fel se schimbă şi tînărul, atunci cînd specia 
dorinţelor, venită din afară, sare în ajutor elementului 
aidoma ei, aflat între dorinţele /din suflet/ — e vor¬ 
ba despre specia înrudită şi asemănătoare ?” 328 . 

„Hotărît, astfel se petrec lucrurile!” 

„Iar dacă vreo alianţă, cred eu, ar da un ajutor 
părţii oligarhice din sine, ajutor sosit fie din partea 
tatălui, ori a celorlalte rude, care l-ar mustra şi l-ar 
ocări, ar apărea arunci dezbinare şi împotrivire la 
560 a dezbinare, ca si luptă în sine, cu sine însuşi.” 

„Ei bine?”' 

„Cred că uneori se întîmplă ca partea democratică 
să dea înapoi în faţa celei oligarhice, iar unele dintre 
dorinţe să fie nimicite, altele exilate ; apărînd ruşinea 
în sufletul tînărului, acesta se aşază iarăşi pe sine în 
bună orînduială.” 

„Se întîmplă uneori” — zise. 

„însă iarăşi, cred, că alte dorinţe înrudite, făcînd 
parte tot dintre cele exilate, crescute pe ascuns, ajung 

să fie\mnneroase şi puternice din pricina lipsei de 
ştiinţă V tatălui în ceea ce priveşte creşterea.” ' 

„Se 'poate — spuse — să se întîmple astfel.” 

„Deci\ ele îndeamnă către acelaşi fel de însoţiri şi, 
împreunîndu-se pe ascuns, zămislesc o mulţime de 
/dorinţi/.” 

„Ei bine ?” 

„Pînă la\ urmă, ele sfîrşesc prin a pune mina pe 
cetăţuia sufletului tînărului,' pe care o ştiu goală de 
învăţături şi de ocupaţii frumoase, ca şi de idei adevă¬ 
rate, care sînt cei mai buni paznici şi păzitori pentru 
gîndurile oamenilor celor iubiţi de zei.” 

„Aşa e.” 

„Cuvinte şi opinii mincinoase şi pline de lăudăro¬ 
şenie dau fuga în locul celor adevărate şi pun stăpînire 
pe cetăţuia acestui tînăr.” 

„Şi încă cum!” 

„Dar oare tînărul, ducîndu-se iarăşi la acei loto- 
fagi 329 , nu va locui acum la ci pe faţă ? Iar dacă din 
partea rudelor va sosi un ajutor pentru partea eco¬ 
noamă a sufletului său, nu vor fereca vorbele acelea 
pline de lăudăroşenie porţile zidului regesc din el, 
neprimind ajutorul acela şi nici îngăduind drept crai¬ 
nici vorbele unor inşi mai cărunţi ? 33u . Ci, ele însele, 
biruind în luptă şi numind sfiala neghiobie, o izgonesc 
necinstind-o, apoi, numind cumpătarea laşitate şi, 
ocărînd-o, o alungă şi pe aceasta. Iar încredinţîndu-1 
pe tînăr că măsura şi cheltuiala măsurată vădesc 
grosolănie şi o fire de sclav, le aruncă peste hotare, 
însoţindu-se eu dorinţe multe şi de orice folos pustii” 331 . 

„Pe deplin aşa.” 

„Golind şi curăţind de /virtuţi/ sufletul celui sub¬ 
jugat de ele şi iniţiat în mari misterii 332 /dorinţele rele/ 
aduc, după aceasta, sfruntarea, nestăpînirea, desfrîul 
şi neruşinarea, încununate cu strălucire şi cu mult 
alai. Acum, ele laudă şi linguşesc, numind sfruntarea 
— bună educaţie, lipsa de stăpînire — libertate, des- 
frînarea — mărinimie, neruşinarea — bărbăţie. Oare nu 56 1 
cam aşa, cînd eşti tînăr, preschimbi înţelesul lăsării 
în libertate şi în îngăduinţă, a plăcerilor nenecesare 
şi nefolositoare, atunci cînd ai plecat de la condiţia 
celui crescut în plăceri necesare?” 

„Ba da, e vădit.” / 

„Mai departe, un astfel de om trăieşte cheltuind 
întru nimic mai puţin, pentru plăceri necesare decît 
pentru plăceri nenecesare, şi bani, şi trudă, şi timp. 
Dacă are noroc şi nu-şi dă drumul dincolo /de orice 
b margine, ajungînd el şi ceva mai în vîrstă şi rămînînd 
în urmă marele tumult, mai primeşte înapoi şi părţi 
din /virtuţile/ alungate şi nu se dă în întregime porniri¬ 
lor venetice care l-au cotropit. El trăieşte punînd plă¬ 
cerile pe picior de egalitate; se dă mereu celei dintîi 
care-i pică, de parcă i-ar fi obţinut sufletul la sorţi, 
pînă ce s-ar îndestula, apoi se dă alteia, pe nici una 
nelăsînd-o fără cinste, ci deopotrivă culţivîndu-le.” 

„Aşa e.” 

„Iar cuvîntul adevărat nu-1 acceptă şi nici nu-1 
primeşte în cetăţuia sa, dacă cineva ar zice că, dintre 
c plăceri, unele au de-a face cu dorinţele frumoase, şi 
bune, altele — cu cele rele, şi că unele trebuie preţuite 
şi cultivate, celelalte reprimate şi subjugate. Ci, în 
toate aceste cazuri, el tăgăduieşte şi afirmă că toate 
plăcerile sînt la fel şi că trebuie preţuite în mod egal.” 

„Chiar aşa face — zise — cu felul lui de a fi!” 

„Aşadar — am spus eu — el trăieşte zi-de-zi fă- 
cind pe plac celei dintîi dorinţi: ba se îmbată în sune¬ 
tul flautului, ba apoi bea doar apă, punîndu-se la regim, 
ba face gimnastică, ba trîndăveşte şi nu se sinchiseşte 
d de nimic, ba uneori se ocupă, chipurile, cu filosofia. 
Adesea însă, el se îndeletniceşte cu politica şi, luîn- 
du-şi avînt, spune şi face ce se nimereşte. Iar dacă 
vreodată este gelos pe militari, o ia pe calea lor, iar 
dacă este gelos pe oameni de afaceri — pe acolo. Via¬ 
ţa sa nu ştie de ordine şi de necesitate, ci, numind un 
atare trai plăcut, slobod şi fericit, aşa vieţuieşte, de la 
început şi pînă la capăt.” 
e „Ai descris desăvîrşit viaţa unui astfel de om ce 
ţine la egalitate.” 

„Cred că acest bărbat e şi divers şi plin de cele mai 
multe feluri de a fi, e frumos şi împestriţat, întocmai 
acelei cetăţi /democratice/. Iar mulţi bărbaţi şi multe 
femei l-ar invidia pentru viaţa aceasta care are în- 
tr-însa cele mai multe modele de cetăţi şi de carac¬ 
tere.” 

„Aşa e.” 

„Ei bine, orînduitLi-s-a, în dreptul democraţiei, 
omul asemănător ei, ce pe drept ar fi numit «demo¬ 
cratic » ?\” 

„Chiar aşa !” 


A. „Ne-ăr mai rămîne de analizat — am spus eu — 
cea mai frumoasă orînduire şi cel mai frumos bărbat: 
tirania şi tiranul.” 

„Chiar aşa” — zise el. 

„Deci, prietene, în ce fel apare tirania ? Căci e 
destul de clar că ea se naşte, prin transformare, din 
democraţie.” 

„E clar.” 

„Dar oare nu cam în acelaşi fel se nasc, pe de o 
parte, democraţia din oligarhie, şi pe de alta, tirania 
din democraţie ?” 

„în ce fel ?” 

„Bunul propus oligarhiei, din pricina căruia 
oligarhia s-a constituit — era bogăţia excesivă, nu-i 
aşa?” 

„Da”. 

„Nesaţul în pornirea spre bogăţie şi neglijarea 
celorlalte preocupări din pricina afacerilor, au nimicit 
oligarhia.” 

„Aşa-i”. 

„Dar oare nu stabileşte şi democraţia un bun, 
iar neîndestularea de acesta nu o nimiceşte şi pe 
aceasta ?” ^ 

„Ce bun spui că ea stabileşte?” 

„Libertatea — am zis. Poţi doar să auzi că într-o 
cetate democratică ea este cel mai frumos lucru şi că, 
din această pricină, numai într-o cetate democratică 
merită să trăiască omul prin natură liber.” 

„Se zice aşa ceva şi încă destul!” 

„Dar oare nu tocmai aceasta voiam să spun, că 
nesaţul după libertate şi neglijarea celorlalte preo¬ 
cupări preschimbă şi această orînduire şi o pregătesc 
să ceară tirania ?” 

„în ce fel ?” r 

„Cînd, cred, o cetate democratică, însetată de 
d libertate, ar întîlni paharnici răi care să i-o pună 
înainte şi cînd ea s-ar îmbăta cu ea, luată neămeste- 
cat, dincolo de orice măsură, ea ajunge săd pedep¬ 
sească pe cîrmuitori, afară doar dacă nu sînt cu totul 
blînzi şi îi dau din belşug libertate, învinuindu-i că 
sînt nemernici şi oligarhi.” 

,,Se face aşa ceva!” 

„Iar pe cei ce ascultă de cîrmuitori îi acoperă cu 
noroi, sub cuvînt că jinduiesc după sclavie şi că nu 
sînt buni de nimic; pe cîrmuitori ea îi laudă la fel 
ca pe supuşi şi pe supuşi îi preţuieşte ca pe cîrmuitori, 
atît în privat, cit şi în public. Oare nu este necesar 
e ca într-o astfel de cetate, libertatea să se strecoare 
pretutindeni ?” 

„Cum să nu !” 

„Şi nu e necesar, prietene, — am zis eu — ca 
libertatea să se strecoare şi în locuinţele oamenilor 
şi ca, pînă la urmă, să ajungă să sădească anarhia 
chiar şi printre dobitoace ?” 

„Cum am putea spune una ca asta?” 

„Uite cum: tatăl se învaţă să ajungă egal cu 
copilul şi să se teamă de fii, fiul învaţă să fie egal cu 
tatăl, nemaiavînd nici ruşine, nici teamă de părinţi, 
spre a ii liber. Metecul devine egal cu cetăţeanul şi 
cetăţeanul cu metecul şi la fel /se întîmplă/ şi cu 
563 a străinul.” 

„Se întîmplă astfel” — zise. 

„Acestea şi încă alte flecuşteţe se mai întîmplă: 
intr-un astfel de loc, dascălul se teme de elevi şi îi 
linguşeşte, elevii îi dispreţuiesc pe dascăli şi pe peda¬ 
gogi. Şi, în general, tinerii se dau drept bătrîni şi se 
iau la întrecere cu ei în vorbe ca şi în fapte, în timp 
b ce bătrînii sînt îngăduitori cu tinerii şi, făcînd co¬ 
micării şi graţii, îi imită pe aceştia, ca să nu pară că 
sînt nici neplăcuţi, nici despotici.” 

„Chiar aşa este.” 

„Ultima treaptă, prietene, — am vorbit eu — la 
care ajunge libertatea mulţimii cită apare într-o ast¬ 
fel de cetate 333 , este cînd bărbaţii şi femeile cumpă¬ 
rate ajung cu nimic mai puţin liberi decît cumpără¬ 
torii. Iar cită libertate mai apare în relaţiile soţiilor 

cu soţii şi a soţilor cu soţiile, aproape că am uitat să 
mai pomenim” 334 . 

„Vofba lui Eschil, — zise el — vom spune că 
acum ne stau pe limbăV >335 

„Chiar — am zis — şi eu tot aşa spun ! Iar ciueva 
care u-a făcut experienţa, n-ar crede pe cit mai liber 
este aici, decît aiurea, neamul dobitoacelor supuse 
oamenilor. Vorba aceea, şi căţelele ajung deopotrivă 
cu stăpînele 336 , iar caii şi măgarii umblă în toată liber¬ 
tatea, cu capul sus, izbind pe drum pe cel ce le stă 
înainte, dacă acesta nu s-ar feri. Şi se întîmplă şi alte 
asemenea fapte, pline-ochi de libertate!” 

„îmi povesteşti visul meu urît — spuse. Căci 
atunci cînd plec la ţară păţesc adesea aşa ceva!” 

„Principalul este — am spus eu — că, odată ce 
se strîng toate acestea laolaltă, îţi poţi închipui cit 
de gingaş fac ele să fie sufletul cetăţenilor. încît, 
dacă cineva aduce măcar şi oleacă de servitute, se 
burzuluiesc şi nu o îndură. Pînă la urmă, ştii că nu se 
mai sinchisesc nici măcar de legile scrise sau nescrise, 
pentru ca, iu nici un chip, să nu aibă vreun stăpîn.” 

„Ştiu bine” — zise. 

„Aceasta este, prietene, stăpînirea atît de fru¬ 
moasă şi de cutezătoare, de unde se naşte tirania, 
pe cit cred.” 

„E intr-adevăr cutezătoare ! Dar ce mai urmează ?” 

„Boala care, aflîndu-se şi în oligarhie, a nimicit-o, 
tot ea există şi aici, în cantitate mai mare şi mai 
puternică, Apărînd ea de pe urma libertăţii, subjugă 
democraţia. în fapt, a face ceva în exces determină 
o schimbare în direcţia unui exces contrar — /se vede 
aceasta/ la vreme, la plante şi animale şi, deloc mai 
puţin, şi la orînduirile politice” 337 . 

„Pesemne că da.” 

„Or, libertatea excesivă pare că nu se preschimbă 
în nimic altceva decît într-o robie excesivă, atît în 
cazul individului, cit şi în al cetăţii.” 

„Pesemne că da.” 

„E probabil deci — am spus eu — că tirania nu 
se înjghebează din alt regim politic decît din demo¬ 
craţie, din suprema libertate ivindu-se cea mai cup¬ 
rinzătoare şi mai desăvîrşită robie”. 

„E raţional.” 

„Nu cred însă că aceasta ai întrebat — am spus 
eu —, ci, ce fel de boală, apărînd deopotrivă in oli¬ 
garhie şi în democraţie, o subjugă pe aceasta din urmă.” 

„Adevărat” — zise. 

„M-am referit la neamul acela de oameni trîndavi 
şi cheltuitori. O parte, cei care îi conduc, sînt foarte 
îndrăzneţi, iar cei mai puţin îndrăzneţi îi urmează. 
Noi i-am asemuit cu bondarii, dintre care unii au ac, 
ceilalţi — nu.” 

„Just.” . 

„Aceste două categorii produc tulburări în orice 
orînduire politică, aşa cum flegma şi fierea aduc tul¬ 
burări trupului 338 . Asupra lor medicul bun, ca şi le¬ 
giuitorul cetăţii trebuie să-şi îndrepte atenţia, privind 
de la distanţă, nu mai puţin decît prisăcarul priceput, 
urmărind ca, cel mai bine, acele rele să nu apară deloc ; 
iar dacă totuşi au apărut, să fie stîrpite cît mai repede 
laolaltă cu fagurele.” 

„Pe Zeus, aşa e !” — grăi el. 

„Să procedăm în felul următor, pentru ca să putem 
judeca mai bine subiectul pe care dorim să-l par cur¬ 
gem.” 

„Cum ?” 

„Să împărţim cu mintea, cetatea democratică în 
trei, după cum ea şi este împărţită 339 . O parte — bon¬ 
darii — apare în ea din pricina îngăduinţei — e o 
parte deloc mai mică decît în cetatea oligarhică.” 

„Aşa e.” 

„Dar e mult mai agresivă 34 0 în cetatea /democra¬ 
tică/ decît în aceea.” 

„Cum aşa?” 

„Acolo, deoarece nu se bucură de preţuire şi este 
izgonită din magistraturi, îşi pierde exerciţiul şi tă¬ 
ria, într-o democraţie însă, şefia îi şade la îndemină, 
—dacă exceptăm o mică parte — iar cei mai agre¬ 
sivi vorbesc şi făptuiesc, alţii tot sporovăiesc în jurul 
tribunei şi nu-1 lasă pe cel ce voieşte altceva să mai 
zică ceva, încît toate treburile, în afară de cîteva, 
puţine, sînt, într-o astfel de orînduire, dregătorite de 
către această categorie.” 

„Şi încă zdravăn !” 

„Din mulţime însă se mai desparte alt grup, care 
este după cum urmează.” * 

„Cum ?” 

„Cam toţi ocupîndu-se de afaceri, cei mai destoi¬ 
nici ajung cu mult cei mai bogaţi.” 

„Verosimil.” 

„De acolo însă bondarii scot mierea cea mai multă 
şi mai lesne, cred.” 

„Curii s-ar putea scoate miere de la cei care au 
puţiuă?” — făcu el. 

„Aceşti bogătani sîut numiţi, deci, «hrana bon¬ 
darilor ».” 

„Cam aşa ceva.” 

„Poporul ar constitui cea de-a treia parte, cîţi 
lucrează ei înşişi şi cîţi nu, fără să fie prea avuţi. 
Această parte este cea mai numeroasă şi cea mai pu¬ 
ternică într-o democraţie, atunci cînd ei sînt împreună.” 

„Aşa este — zise el. Numai că nu voiesc decît 
arareori /să se adune, avînd un scop comun/, dacă 
nu pot pune mîna pe ceva miere.” 

„Pun ei mîna pe miere mereu — am spus eu — în 
măsura în care căpeteniile sînt în stare, ele însele, 
să aibă . partea leului, atunci cînd îi deposedează pe 
cei avuţi şi cînd împart poporului.” 

„Aşa, deci, pun mîna.” 

„Aceştia, care sînt deposedaţi, sînt siliţi să se 
apere, spunînd şi făcînd în adunarea poporului orice 
pot.” 

„Cum de 1111 ?” 

„Sînt totuşi învinovăţiţi de către celălalt grup — 
chiar dacă nu doresc vreo revoluţie — că uneltesc 
împotriva poporului şi că sînt oligarhi.” 

„Ei bine ?” 

„Pînă la urmă, după ce văd că poporul, chiar 
dacă nu de bunăvoie, ci în neştiinţă de cauză şi amăgit 
de către calomniatori, caută să le facă rău, atunci, 
vrind-nevrînd, devin cu adevărat oligarhici, nu de 
bunăvoie, ci bondarul acela naşte acel rău, întepîn- 
du-i” M1 . 

„Hotărît aşa.” 

„Apar denunţuri; judecăţi, procese ale unora îm¬ 
potriva altora.” 

„Fireşte.” 

„Dar nu obişnuieşte poporul să încredinţeze unui 
preşedinte 342 deosebit de multă putere şi să-l hrănească 
şi să-l crească mare?” 

„Obişnuieşte.” 

d „E vădit că atunci cînd un tiran creşte, el se 
dezvoltă din rădăcina unei preşedinţii şi nu încolţeşte 
din altă parte.” 

„Cît se poate de vădit.” 

„Care este începutul schimbării din preşedinte 
în tiran ? E clar că aceasta se întîmplă după ce preşe¬ 
dintele începe să facă precum omul din povestea despre 
templul lui Zeus Lykaios din Arcadia” 343 . 

„Care anume?” 

„Că cel ce a gustat din măruntaie de om, fie şi 
tăiate laolaltă cu ale altor jertfe, e neapărat să devină 
e lup. Sau nu ai auzit povestea ?” 

„Ba da.” 

„La fel şi cu cel care, exercitînd o magistratură 
peste popor, ţinînd tare în ascultare gloata, care îl 
urmează, nu se va înfrîna să verse sîngele celor de 
un neam; căci el, aruncând învinuiri nedrepte — cele 
care se obişnuiesc — aducînd oamenii pe la tribunale, 
el se pătează cu sînge, făcînd moarte de om. Gustă 
cu limba şi cu o gură spurcată din moartea celor de 
566 a acelaşi neam, exilează, ucide, promite oamenilor ca. 
datoriile să fie şterse şi ca pămîntul să fie reîmpărţit. 
Oare nu este necesar şi ursit ca, după aceasta, un ast¬ 
fel de om, ori să piară de mîna duşmanilor, ori să 
ajungă tiran şi să devină lup, din om?” 

„E obligatoriu” — spuse. 

„Or acesta — am zis — ajunge să semene vrajbă 
faţă de cei avuţi.” 

# „Da.” 

„Dacă el este exilat şi apoi revine, în pofida duş¬ 
manilor, oare nu revine ca tiran desăvârşit?” 

„E clar că da.” 

b „Iar dacă ceilalţi nu sînt în stare să-l alunge sau 
să-l ucidă prin ponegriri în faţa cetăţii, ei uneltesc 
să-l ucidă prin asasinat, pe ascuns.” 

„E obişnuit să se întîmple aşa ceva.” 

,,Ei şi atunci, iată şi mult pomenita cerere făcută 
de tiran, pe care o descoperă toţi cei care ajung în acest 
punct: el cere poporului o gardă personală, pentru 
ca ei, «sprijinul poporului », să rămîuă nevătămat.” 

„Aşa e.” 

„Tar poporul îi dă o gardă, fiindu-i teamă pentru 
el, dar plin de curaj pentru sine.” 

„Adevărat.” 

„însă cînd un om avut ar vedea aşa ceva, om care, 
peste faptul că are bani, mai e şi învinuit că urăşte 
poporul, atunci acesta, prietene, cum spune oracolul 
dat lui Cresus, pe lingă Hermos cel cu multe pietre 
fuge, nu stă, iar ruşine n-arc că c laş” 3 **. 

„Căci — spuse el — n-ar mai avea prilejul să se 
ruşineze a dopa oară !” 

„Iar cel ce-i prins — am spus eu — cred că este 
dat morţii.” 

„Necesar.” 

„Cit despre acest preşedinte, e clar că el nu zace 
la pămînt, trup mare, acoperind mult pămînt M5 , ci, 
zvîrlindu-i afară pe mulţi alţii, el sade în cadrul ce¬ 
tăţii 346 , ajungînd în chip desăvârşit, din preşedinte, 
tiran.” 

„Cum de n-ar ajunge?” 

„Să vedem fericirea atît a bărbatului, cit şi a 
cetăţii în care un astfel de muritor ar apărea?”. 

„Să vedem.” 

„Dar oare nu va zîmbi el şi nu va face pe plac 
tuturor cu care s-ar întîlni iu primele zile şi la început, 
pretinzînd că el nu este tiran, făgăduind multe ce¬ 
tăţii. ca şi particularilor? Nu slobozeşte el de datorii, 
nu Împarte norodului pămînt, ca şi oamenilor săi, 
nu se poartă faţă de toţi binevoitor şi blajin ?” 

„B necesar.” 

„Dar cînd se împacă cu unii dintre duşmanii din 
afară, iar pe alţii i-ar nimici şi ar avea linişte din partea 
lor, mai întîi el stîrneşte necontenit războaie, pentru 
ca poporul să resimtă nevoia de a avea cîrmuitor.” 

„Verosimil.” 

„Dar nu face astfel şi pentru a-i sărăci pe oameni, 567 
puşi să dea bani şi pentru ca, în felul acesta, preocu- 

păţi de agonisirea traiului zilnic, ei să uneltească mai 
puţin împotriva sa ?” 

„Limpede.” 

„Iar dacă ar bănui că unii au idei liberale şi că 
n-ar voi să-l lase să cîrmuiască, /ar profita de răz¬ 
boaie/ penrru ca, sub un pretext, să-i nimicească pre- 
dîndu-i duşmanului. Nu ar aţîţa la război tiranul 
mereu, din toate aceste motive?” 

„Necesar.” 

„Dar, făcînd astfel, nu este necesar ca tiranul să 
b fie încă mai urît de către cetăţeni ?” 

„Cum de nu ?” 

„însă este necesar ca şi unii dintre cei ce l-au 
ajutat să vină la putere şi dintre cei ce au dregătorii, 
să-şi deschidă gura, atît faţă de el, cît şi între ei, 
mustrîndu-1 pentru ceea ce se petrece — e vorba 
despre cei mai curajoşi ?” 

„Verosimil.” 

„Deci tiranul trebuie să-i nimicească pe toţi dacă 
voieşte a domni, pînă ce n-ar mai rămîne nimeni, nici 
prieten, nici duşman, care să fie bun de ceva.” 

„Limpede.” 

„El trebuie să se uite cu băgare de seamă, ca să 
c vadă cine este viteaz, cine are gînduri nobile, cine e 
inteligent, cine e bogat. Şi aşa-i de fericit tiranul, incit 
trebuie, vrînd-nevrînd, să-i duşmănească pe aceştia 
toţi şi să le vrea răul, pînă ce ar curăţa cetatea de ei” 347 . 

„Frumoasă curăţire !” — zise el. 

„Da, — am vorbit eu — e pe dos decît fac medicii 
cu trupul. Aceştia, alungind ce-i mai rău, lasă ce-i 
bun, dar tiranul face pe dos.” 

„Fiindcă aceasta i se pare necesar ca să domnească.” 
d „Sub o «fericită» necesitate — am zis eu — stă 
el, aşadar, una care îi porunceşte, lie să locuiască 
laolaltă cu o mulţime lipsită de valoare, de care este 
urît, fie să nu trăiască.” 

„Da, sub aceasta stă.” 

„Dar oare nu va avea nevoie de gărzi cu atit mai 
numeroase şi mai devotate, cu cît e mai urît de către 
cetăţeni, cînd face ceea ce spuneam?” 

„Cum să nu !” 

„Dar cine îi sînt credincioşi? Şi de unde îi ia?” 

„Mulţi îi sosesc în zbor — spuse el — de la sine 
putere, dacă le dă simbrie.” 

„Pe Cîine, — am zis — cred că vorbeşti despre 
bondari străini şi veniţi de pretutindeni.” 

„E adevărat ceea ce crezi.” 

„Dar cine îi soseşte chiar din cetate? Oare el n-ar 
vrea .. . ?” 

„Da?” 

„Ca, lipsindu-i pe cetăţeni de sclavi, eliberindu-i, 
să şi-i facă gardă personală?” 

„Ba şi încă cum! De vreme ce asemenea oameni 
îi vor fi cei mai credincioşi!” 

„Mare fericire pui pe capul tiranului, dacă el se 
slujeşte de aceştia îu chip de oameni de încredere şi 
prieteni, nimicindu-i pe ceilalţi dinainte.” 

„Da, de aceştia se foloseşte !” — spuse el. 

„Iar amicii îl admiră şi noii cetăţeni 348 îi stau în 
preajmă, dar cei de ispravă îl urăsc şi fug de el?” 

„Cum să n-o facă?” 

„Nu fără temei — am zis eu — se crede că tra¬ 
gedia este un lucru cu totul înţelept, iar Euripide cel 
mai înţelept dintre poeţii tragici!” 

„Adică?” 

„Fiindcă a rostit această vorbă adîncă, cum că 
tiranii sînt înţelepţi, alături avîndu-i pe înţelepţi 3 * 9 . 
Şi a spus pe şleau, că înţelepţi aceia sînt, cu care ti¬ 
ranul are de-a face.” 

„Tot el, ca şi ceilalţi poeţi — zise el — mai laudă 
tirania ca fiind deopotrivă cu zeiescul 350 şi mai spun 
încă multe altele.” 

„Aşadar, — am zis eu — deoarece poeţii tragici 
sînt atît, de înţelepţi, să ne ierte pe noi, cît şi pe cei ce 
se conduc după principii politice apropiate de ale 
noastre, dacă nu îi vom primi în cetate, ca fiind ei 
proslăvitori ai tiraniei.” 

„Cred că măcar cei cu minte ne vor ierta.” 

„Ei se duc, presupun, în alte cetăţi, adună noroa¬ 
dele, închiriază apoi glasuri frumoase, puternice şi 
convingătoare, făcînd ca regimurile politice să se 
încline spre tiranie şi democraţie.” 

„Chiar aşa.” 

„Iar pe deasupra, primesc bani şi cinstiri, cel mai 
mult — cum e şi firesc — din partea tiranilor, in al 
doilea rîud, din partea democraţiilor. Dar cu cit s-ar 
d ridica mai sus, către culmea orînduirilor politice, cu 
atît mai mult li se refuză onorurile, de parcă, sufocate, 
acestea nu mai pot urca /pe urmele lor/.” 

„întru totul.” 

„însă ne-am abătut de la subiect. Să vorbim iarăşi 
despre oastea tiranului, cea frumoasă, mare şi felurită, 
niciodată la fel. De unde este ea hrănită?” 

,,E limpede — zise — că dacă în cetate ar exista 
bani în proprietatea templelor, pe aceştia îi va chel¬ 
tui, iar ori de cîte ori ar fi îndestulătoare averile celor 
ucişi 351 , ar supune poporul la dări mai mici.” 
e „Da, dar dacă astfel de averi ar lipsi ?” 

,,E clar — spuse — că tiranul, prietenii săi de 
pahar, iubiţii şi iubitele sale vor fi hrăniţi din averea 
părintească.” 

„înţeleg — am zis — că poporul, cel care l-a ză¬ 
mislit pe tiran, îl va hrăni pe el şi pe iubiţii săi.” 

„Cu totul necesar” — spuse el. 

„Ce spui? Dar dacă s-ar supăra poporul şi ar zice 
că nu e drept ca un fiu în floarea vîrstei să fie hrănit 
de către tată, ci că, dimpotrivă, tatăl trebuie să fie 
hrănit de către fiu şi că nu l-a zămislit şi l-a înscăunat, 
569 a pentru ca, odată ce fiul va fi ajuns mare, el, părintele, 
să ajungă robul robilor fiului şi să-l hrănească pe el, 
pe robii lui şi toată scursura ; ci, ca să fie eliberat de 
bogaţi şi de aşa-zişii «oameni aleşi » 352 din cetate, sub 
preşedinţia aceluia ? Şi dacă acum i-ar cere să plece, 
el şi iubiţii săi, făcîndprecum un tată care îl izgoneşte 
din casă pe fiu, laolaltă cu prietenii săi de pahar 
ce-i aduc supărare?” 

„Pe Zeus, — zise el — ar afla atunci poporul ce 
fel de odraslă a zămislit, cui i-a făcut pe plac şi pe cine 
b a crescut mare ; şi ar mai afla că, fiind el mai nevolnic, 
caută să izgonească oameni mai tari.” 

„Ce spui ? — am grăit eu. Oare va cuteza el să 
folosească forţa împotriva tatălui, iar dacă acesta 
nu se va supune, oare îl va lovi, tiranul ?” 

„Da, — zise — după cc îl va fi lipsit de arme.” 

„Despre un tiran paricid şi rău purtător de grijă 
al bătrînilor, vorbeşti tu, şi tirania se arată a fi aşa 
ceva : cum se zice, fugind poporul de fumul robiei 
oamenilor liberi, a căzut în focul despoţiei sclavilor; 
el a schimbat acea libertate prea mare şi rău-venită, 
pe cea mai grea şi mai amară robie adusă de către 
robi.” 

„Aşa se întîmplă”- — zise el. 

„Acum vom spune oare fără îndreptăţire că am 
analizat îndestulător cum apare tirania din democraţie 
şi cum este ea, atunci cînd apare?” 

„Cu totul îndestulător” — zise el. 

B. (Cartea a IX-a) „Mai rămîne de cercetat — am 571 
spus eu — omul tiranic, cum apare el din cel demo¬ 
cratic, în ce fel este, odată apărut şi în ce fel trăieşte, 
nenorocit sau fericit.” 

„Da, aceasta mai rămîne” — spuse el. 

„Ştii însă ce aş mai dori?” 

„Ce anume?” 

„Nu mi se pare că s-a analizat îndeajuns statutul 
dorinţelor, de ce fel sînt şi cîte sînt. Iar dacă aici 
există o lipsă, cercetarea pe care o întreprindem va fi 
neclară.” 

„Dar /pentru aceasta/ nu e încă momentul bun ?” 

„Ba da. Priveşte ce doresc să văd la ele : dintre 
plăcerile şi dorinţele nenecesare, unele mi se par a fi 
nelegiuite 353 . Ele au toate şansele să existe la fiecare, 
dar, reprimate de către legi şi de către dorinţele mai 
bune asociate cu raţiunea, ele părăsesc cu totul pe 
unii oameni sau rămîn puţine şi slabe, hi timp ce la 
alţii, ele rămîn puternice şi mai numeroase.” 

„Ba ce fel de dorinţe te referi ?” 

„Mă gîndesc la cele ce se trezesc in timpul somnu¬ 
lui, cînd restul sufletului doarme, adică partea sa 
raţională, domesticită şi stăpînă pe sine, în timp ce 
partea bestială şi sălbatică, îmbuibată de mîncare sau 
băutură, saltă şi, alungind somnul, caută să iasă şi 
să-şi împlinească firea. Ştii bine doar că ea îndrăzneşte 
să facă orice într-un astfel de somn, fiind dezlegată 
şi desprinsă de orice ruşine şi cugetare. Nu se dă îna¬ 
poi deloc, pare-se, să poftească a se împreuna cu mama, 

d sau cu oricine altcineva — om, zeu sau fiară — să 
făptuiască orice crimă, să nu se abţină de la nici un 
fel de hrană 354 . într-un cuvînt, nu duce lipsă de nici o 
nesăbuinţă sau neruşinare.” 

„Foarte adevărat ce spui.” 

„Dar cînd cineva se va îngriji de sine, în sănătate 
şi cumpătare, şi cînd, îndreptîndu-se spre somnul său, 
va trezi partea sa raţională hrănind-o ca idei şi cuge- 
572 a ţări frumoase, el va ajunge în acord cu sine însuşi, 
nelăsînd partea apetenţă nici în saţietate, nici în lipsă, 
astfel încît ea să doarmă şi să nu tulbure partea cea 
mai bună cu bucuria şi mîhnirea ei. Acelei părţi ape¬ 
tenţe îi îngăduie să privească doar curată, potrivit 
cu natura ei proprie şi să năzuiască a înţelege ceea ce 
el nu cunoaşte din trecut, prezent sau viitor 356 . La fel 
procedează şi cu partea înflăcărată, pe care o poto¬ 
leşte şi, nepornindu-se cu mînie împotriva unora, nu 
se culcă cu sufletul stîrnit, ci, domolind cele două 
entităţi, o pune în mişcare pe cea de-a treia, în care 
sălăşluieşte cugetul şi, astfel, el îşi capătă liniştea. 
Ştii că un astfel de om va avea cel mai mult de-a face 
cu adevărul, iar imaginile nelegiuite ale viselor i se 
b vor năzări cel mai puţin.” 

„Cred că lucrurile stau întru totul astfel” — spuse 
el. 

„Ne-am lăsat prea mult purtaţi de aceste spuse. 
Ceea ce voiam să afirm — aceasta este, cum că în fie¬ 
care ins există un aspect cumplit, sălbatic şi nele¬ 
giuit al dorinţelor. Acestea par a exista chiar şi la 
cei măsuraţi dintre noi. Căci lucrul se vădeşte în tim¬ 
pul somnului. Cercetează dacă ţi se pare că am drep¬ 
tate şi eşti de acord.” 

„Sînt de acord.” 

„Aminteşte-ţi în ce fel spuneam că este omul de- 
c motic 366 : el se ivise de timpuriu, hrănit fiind de către 
un tată econom, care preţuia doar dorinţele lucrative, 
dispreţuind însă dorinţele nenecesare, iscate în ve¬ 
derea jocului şi podoabei. Nu-i aşa?” 

„Da.” 

„Fiul însă, avînd de-a face cu oameni mai dibaci 
şi plini de dorinţele pe care tocmai le-am pomenit, 
se avîntă spre orice nechibzuinţă şi spre felul acelor 

dorinţi, urînd felul econom de a fi al tatălui său. 
Totuşi, avînd o fire mai bună decît cea a corupători¬ 
lor săi, tras fiind în ambele părţi, el se aşază la mijloc, 
între cele două feluri de a fi, şi — crede el — se bucură d 
cu măsură de fiecare plăcere şi trăieşte o viaţă, nici 
«nedemnă de un om liber », dar nici nelegiuită, deve¬ 
nind un om demotic, dibtr-unul oligarhic.” 

„Aşa am văzut lucrurile şi aşa le vedem şi acum, 
în legătură cu acest om” — spuse el. 

,,Ai în vedere atunci — am spus eu — că el, deve¬ 
nind între timp bătrîn, are un fiu, crescut după firea 
tatălui.” 

„Am în vedere.” 

„Socoteşte atunci că, şi cu acest fiu se petrece 
ceea ce s-a petrecut cu tatăl: el este tras către orice e 
nelegiuire, numită însă libertate desăvîrşită de către 
cei ce îl trag într-acolo. Tatăl şi rudele sale dau ajutor 
acelor dorinţe aflate la mijloc, ceilalţi însă contraca¬ 
rează. Iar cînd aceşti magi grozavi, făcători de tirani, 
se tem ca nu cumva tînârul să se poarte altfel /decît 
ar voi ei/, îi urzesc o iubire drept diriguitor al poftelor 
de trîndăvie şi de prăpădire a avutului. Aceasta — 
iubirea — e un bondar mare şi înaripat — sau ce alt- 573 a 
ceva crezi că este iubirea la astfel de oameni?” 

„Nimic altceva decît aceasta” — zise el. 

„însă atunci cînd, în jurul său, zumzăie celelalte 
pofte, pline de arome, mirt, cununi, vinuri şi de plă¬ 
cerile care se dezlănţuie în asemenea asocieri, cînd ele 
îl cresc şi îl hrănesc cît se poate de bine şi dau bondaru¬ 
lui acul doririi, atunci acest diriguitor al sufletului, 
păzit de garda delirului, intră în demenţă înţepînd. 

Iar dacă ar găsi, în tînăr, păreri şi dorinţe socotite b 
vrednice şi ar vedea că el încă se mai ruşinează dc 
ceva, le-ar ucide şi le-ar izgoni din acela, pină ce l-ar 
curăţa de cumpătare şi l-ar umple de o sminteală ve¬ 
netică.” 

„Descrii desăvîrşit naşterea omului tiranic!” 

„Dar oare nu tocmai din această pricină a fost nu¬ 
mit Etos, încă din vechime, un tiran?” 357 . 

„S-ar părea că din această pricină.” 

„Dar, prietene, nu are omul beat gînduri tiranice ?” c 

„Ba da.” 

,,Iar cel cuprins de nebunie şi cu mintea zdrun¬ 
cinată caută şi speră să domnească, nu doar peste 
oameni, ci şi peste zei.” 

„Aşa e” — zise. 

„El devine — am spus eu — un om cu desăvîrşire 
tiranic, atunci cînd, fie prin fire, ori prin deprinderi, 
ori prin ambele, ajunge beţiv, iubăreţ şi descreierat.” 

„De bunăseamă.” 

„Aşa ajunge şi aşa e, pe cit se pare, omul nostru. 
Dar cum trăieşte el ?” 

d „Ştii gluma aceea — făcu el. «Asta tu să mi-o 
spui! »” 

„O spun: cred că după aceasta apar sărbători, 
petreceri, curtezane, ospeţe şi toate celelalte pe potrivă, 
proprii oamenilor în casele cărora E.ros este tiran şi 
cîrmuieşte întreg sufletul .” 

„E necesar” — spuse el. 

„Dar oare nu vor creşte, pe deasupra, pofte nume¬ 
roase şi cumplite, în fiecare zi şi noapte, doritoare de 
multe /plăceri/?” 

„Ba da.” 

„Repede se vor mai consuma veniturile sale, dacă 
există.” 

„Cum de nu?” 

e „Dar după aceasta vor urma împrumuturi şi pră- 
pădirea averii.” 

„Bun, şi ?” 

„Cînd s-ar isprăvi totul, oare nu e necesar ca pof¬ 
tele să strige, cuibărite /în suflet/ cum sînt, numeroase 
şi puternice ? Iar el, de parcă ar fi gonit de boldul 
celorlalte pofte şi mai ales de către Eros însuşi, care 
conduce cu ajutorul lor, în chip de escortă, nu e 
necesar să turbeze şi să caute să vadă cine ce posedă, 
de la care se poate lua ceva prin înşelăciuni sau for- 
574 a ţă?” 

„Desigur.” 

,,E necesar să ia bani de pretutindeni, sau alt- 
minterea să îndure dureri şi suferinţe cumplite, cum 
sînt cele ale naşterii” 358 . 

„Necesar.” 

„Or, după cum plăcerile din el, adăugîndu-se, 
devin mereu mai puternice decît cele vechi şi alungă 

dorinţa pentru acele plăceri, aşa şi el va socoti că, 
fiind mai tînăr, să aibă mai mult decît tatăl său şi 
mama sa, lipsindu-i de avere, împărţind averea părin¬ 
tească dacă şi-o va fi cheltuit pe a sa proprie, nu ?” 

„Bun, şi?” 

„Iar dacă ei nu i-ar da bani, nu va încerca, mai 
întîi, să-i fure şi să-i înşele pe părinţi ?” 

„De bunăseamă.” 

„Iar cînd n-ar izbuti, nu i-ar prăda şi i-ar lua 
cu de-a sila, apoi ?” 

„Aşa presupun.” 

„Iar dacă bătrînul şi bătrîna s-ar împotrivi şi 
s-ar lupta, minunat om, oare s-ar arăta el cu grijă 
şi i-ar cruţa, ca să nu făptuie ceva tiranic?” 

„Nu îndrăznesc să sper în soarta părinţilor unui 
astfel de om.” 

„Pe Zeus, Adeimantos, oare crezi că un astfel 
de om, pentru o curtezană îndrăgită de curînd şi 
deloc necesară, ar supune loviturilor pe maica sa, 
dragă de demult şi de acelaşi sînge 359 , ori că, pentru 
un băiat frumuşel şi ajuns îndrăgit de puţină vreme, 
l-ar bate pe tatăl său în vîrstă, lipsit de frumuseţe, 
dar de acelaşi sînge şi cel mai vechi dintre toţi cei 
dragi, crezi că el şi-ar pune părinţii în robia iubiţi¬ 
lor, dacă i-ar aduce pe ei sub acoperişul părintesc ?” 

„Da, pe Zeus !” — spuse el. 

„Mare fericire pare să fie a da naştere unui fiu 
tiranic !” 

„Şi încă cum!” 

„Insă, după ce şi averea tatălui şi a mamei se 
va isprăvi, tare va mai aduna în el roiul plăcerilor J 
Oare nu se va atinge mai întîi de zidul casei cuiva, 
sau de haina vreunui trecător întîrziat în noapte ? 
Apoi, nu se va «îngriji» şi de vreun templu ? Iar 
în toate aceste cazuri, opiniile pe care, din copilărie, 
le are despre frumos şi urît, chipurile, drepte şi slo¬ 
bozite de curînd din robie, fac de pază lui Eros. 
împreună cu el biruie dorinţele care, mai înainte, 
doar în -vis, în timpul somnului se eliberau, pe 
vremea cînd tînărul se afla încă supus legilor şi tatălui 
său, avînd o fire încă democratică. Dar acum, tira¬ 
nizat de către Eros, el ajunge să se poarte mereu 

aievea, precum fusese de cîteva ori în vis, fără să 
se mai oprească dinaintea nici unei crime, oricît 
de cumplite, dinaintea nici unei hrane sau fapte. 

VJS a Ci, trăind Eros în el în chip tiranic, în toată nestă- 
pînirea şi fărădelegea, el singur stăpînitor, îl va con¬ 
duce pe cel care-1 stăpîneşte, ca pe o cetate, spre 
orice îndrăzneală. De acolo, se va hrăni şi pe sine, 
şi va hrăni şi alaiul zgomotos ce-1 înconjoară, alai 
sosit în’ parte, din afară, din rea însoţire, în parte 
dinăuntru, tolerat şi pus în libertate de către aceleaşi 
năravuri /precum ale celor din afară/. Sau nu aşa va 
fi viaţa unuia ca acesta?” 

,,Ba aşa.” 

b „Dacă măcar în cetate vor fi puţini astfel de oa¬ 
meni, iar restul mulţimii va fi cumpătată, ei vor 
pleca spre a servi drept gardă altui tiran sau vor 
sluji pentru soldă, dacă pe undeva ar fi război. Iar 
dacă vor ajunge acolo unde e pace şi linişte, vor 
făptui aici în cetate numeroase rele mărunte.” 

„Care anume?” 

„Fură, sînt spărgători, forţează broaşte, jefuiesc, 
pradă cele sfinte, duc oameni liberi în sclavie, se 
întîmplă să facă şi delaţiuni atunci cînd ştiu să vor¬ 
bească bine, depun mărturie mincinoasă şi sînt venali.” 
c „Vorbeşti de rele mărunte, dacă ei ar fi puţini.” 

„Sînt mărunte în comparaţie cu cele mari, iar 
toate laolaltă în raport cu tiranul, cu mizeria şi ne¬ 
norocirea cetăţii, nu sînt, vorba proverbului, «nici 
cit negru sub unghie» 360 . Dar cînd astfel de oameni 
se înmulţesc în cetate şi mai vin şi alţii care îi 
urmează, cînd îşi dau seama de numărul lor, atunci 
ei sînt aceia care, împreună cu prostia poporului, 
îl odrăsluiesc pe tiran ; îl fac tiran pe cel care, mai 
mult decît toţi, are în propriul suflet tiranul cel mai 
<3 mare şi mai puternic.” 

„E şi fir; sc — spuse el — căci acel om ar fi 
cel mai tira.i.” 

„Deci aşa se întîmplă dacă oamenii se supun 
de bunăvoie. Dar dacă' cetatea nu i-ar încredinţa 
puterea, aşa cum cînd va şi-a maltratat mama şi 
tatăl, aşa şi acum, dacă poate, îşi va maltrata 
patria, chemînd înăuntru tovarăşi tineri, iar sub 

aceştia va ţine şi va hrăni, cum spun cretanii, «ma- 
tria » 361 , cea de mult îndrăgită, iar înrobită acum, 
cît şi patria. Aceasta ar li ultima treaptă a poftei 
unui astfel de om.” 

„Aceasta este, întru totul !” 

„Deci — am zis eu — oamenii aceştia sînt astfel q 
în viaţa privată, înainte de a domni. Mai întîi, 
cad la picioarele celor cu care se însoţesc — se în¬ 
soţesc, fie cu linguşitori şi oameni gata să-i slujească, 
ori, dacă au nevoie de ceva de la cineva, fac orice 
ca să pară prieteni, dar după ce au reuşit, se poartă 576 a 
ca duşmanii.” 

„Aşa e.” 

„îşi trăiesc întreaga viaţătfără să fie cu nimeni 
prieteni, arătîndu-se întotdeauna stăpîni peste cineva 
sau slujind pe cineva, căci natura tiranică nu ştie 
să guste niciodată din libertatea şi din prietenia 
adevărată.” 

„Sigur că | da.” 

„Dacă oaire nu i-am socoti, cu îndreptăţire, pe 
aceştia nedemni de crezare?” 

„Ba da” — răspunse el. 

„Dar şi nedrepţi, cît se poate de mult, dacă, 
în cele precedente, am căzut la învoială în chip 5 

întemeiat asupra naturii dreptăţii.” 

* „Da, în chip întemeiat.” 

„Să recapitulăm /ceea ce ştim/ despre omul tiranic ! 
el este acela care, treaz fiind, este aşa cum am văzut 
că e omul în vis.” 

„Absolut.” 

„Acesta, deci, este omul care, fiind prin fire peste 
măsură de tiranic, ar stăpîni de unul singur, şi cu 
cît ar trăi mai mult într-o tiranie, cu atît mai mult 
ar stărui el în felul său de a fi.” 

6 

A. „E obligatoriu” — spuse Glaucon, luînd el 
cuvîntul. 

„Dar omul care apare a fi cel mai rău, nu va fi 
şi cel mai nefericit ? Iar cel care ar fi tiran cel mai 
mult timp şi în cea mai mare măsură, ar fi, într-adevăr. 

c şi omul cel mai nefericit ? Desigur, mulţimea are 
multe opinii asupra acestui subiect.” 

„E necesar să fie aşa.” 

„Dar oare — am zis eu — ar putea să nu semene 
omul tiranic cu cetatea tiranică, omul democratic 
cu cea democratică şi ceilalţi la fel ?” 

„Bun, şi?” 

„Ce este o cetate faţă de altă cetate sub raportul 
virtuţii şi al fericirii nu este şi un individ faţă de 
un altul ?” 
d „Cum să nu !” 

„în ce raport este deci o cetate tiranică faţă de 
cetatea regală, aşa cum am analizat-o noi în primul 
rînd ?” 

„Ele sînt perfect opuse — răspunse el — una 
este cea mai bună, cealaltă — cea mai rea.” 

„Nu mai întreb la care te referi, căci e vădit. 
Dar judeci la fel şi în privinţa fericirii şi a nefericirii, 
ori altfel ? Dar să nu rămînem încremeniţi dinaintea 
tiranului, privind un singur individ, nici dacă ar 
mai fi niscaiva pe lîngă el, ci, aşa cum trebuie să 
e privim întreaga cetate introducîndu-ne şi uitîndu-ne 
pretutindeni, tot astfel să ne arătăm şi opinia noastră.” 

„E îndreptăţit ceea ce pretinzi. E vădit pentru 
oricine că nu există cetate mai nefericită decît cea 
tiranică şi mai fericită decît cea regală.” 

„însă — am spus eu — aş fi îndreptăţit să cer 
acelaşi lucru în cazul tipurilor de oameni. Socot 
677 a că poate să-i judece doar acela care, pătrunzînd 
în caracterul omului, poate /cu mintea/ să distingă 
şi să nu privească din afară, înmărmurit de uimire şi 
admirativ ca un copil, dinaintea exteriorului tiranic, 
pe care ei îl compun pentru cei din afară, ci trebuie 
Bă vadă în mod adecvat, nu ? Căci dacă aş crede 
că e nevoie să dăm ascultare unui astfel de om, un 
om care poate să judece, ce locuieşte în sinea tiranului, 
împreună cu acesta şi care e de faţă la ceea ce Tace 
tiranul la el acasă, vede cum se poartă el cu familia, 
moment în care, mai mult decît oricînd alteîndva, 
b e văzut dezbrăcat de masca sa de teatru, îl vede 
cum este în pericolele publice — ei bine, i-aş cere 
lui, care a văzuEitoate acestea, să povestească cum 

stă tiranul în raport cu alţii în privinţa •fericirii 
şi a nefericirii.” 

,,Ar fi cu totul îndreptăţit să ceri aşa ceva!” 

„Vrei atunci să pretindem că facem parte dintre 
cei în stare să judece, care deja s-au întîlnit cu astfel 
de oameni, pentru ca să avem pe cel care să răspundă 
întrebărilor pe care le punem ?” 

„Fireşte.” 

„Haide, cercetează în felul următor : aminteşte-ţi 
analogia dintre cetate şi om, iar astfel, priveşte-i 
pe fiecare, la rînd, arătîndu-ne ceea ce păţeşte fiecare 
în parte.” 

„Ce anume?” — întrebă el. 

„Mai întîi — am spus eu — să vorbim despre 
cetate. O socoteşti liberă, pe cea tiranică, sau sclavă?” 

„Cît e cu putinţă de sclavă” răspunse el. 

„Şi totuşi, vezi existînd în ea şi stăpîni şi oameni 
liberi.. 

„Văd, dar ei reprezintă o parte tare mică. întregul 
însă, ca să spunem aşa, şi partea cea mai vrednică 
este dispreţuită şi cumplit înrobită.” 

„Dar dacă — am spus eu — omul /tiranic/ e ase¬ 
mănător cetăţii, nu este necesar ca şi în el să existe 
aceeaşi dispoziţie şi ca sufletul său să fie plin de 
robie şi lipsit de libertate şi ca părţile cele mai de 
ispravă ale sufletului să fie înrobite şi doar o mică 
parte, cea mai rea şi mai turbată, să domnească?” 

„E necesar.” 

„Ei bine, vei spune că un astfel de suflet este 
sclav sau liber?” 

„Sclav.” 

„Dar oare cetatea sclavă şi tiranică nu face ea 
cel mai puţin .ceea ce voieşte?” 

„Ba da.” 

„Atunci şi sufletul tiranic va face în cea mai 
mică măsură ceea ce ar chibzui, ca să vorbim de 
suflet în întregul său. Căci, tras mereu cu forţa de 
către turbare, el va fi plin de agitaţie şi va schimba 
mereu calea pe care o apucă.” 

„Cum de nu?” 

,,E necesar ca cetatea tiranică să fie bogată sau 
plină de lipsuri?” 

„Plină de lipsuri.” 

a „Aşadar şi sufletul tiranic va fi mereu plin de 
lipsuri şi nesătul.” 

„Aşa e” — spuse el. 

„Dar oare nu-i necesar ca o astfel de cetate şi 
un astfel de om să fie plini de teamă?” 

„Şi încă foarte!” 

„Crezi că vei afla în altă parte mai multe plîngeri, 
jelanii şi bocete?” 

„Nicăieri.” 

„Socoti atunci că acestea există în cantitate 
mai mare în alt om decît în cel înnebunit din pri¬ 
cina dorinţelor şi a iubirilor — adică tocmai în acest 
om tiranic ?” 

„Cum aş putea socoti?” — zise el. 

b „Privind deci către toate acestea şi către altele 
asemenea, ai judeca şi cetatea ca fiind cea mai ne¬ 
norocită dintre cetăţi...” 

„Şi nu-i bine?” — întrebă el. 

„Ba da — am spus eu. Dar ce spui în privinţa 
omului tiranic, examinînd aceleaşi aspecte?” 

„Afirm — spuse el — că acela este cu mult 
cel mai nenorocit dintre toţi oamenii!” 

„ „Asta — am zis eu — nu-i deloc corect.” 

„Cum aşa ?” — făcu el. 

„Cred că el încă nu este chiar cel mai nefericit.” 

„Dar cine e acela?” 

„îţi voi vorbi despre unul care ţi se va părea 
probabil încă mai nefericit decît acesta.” 

„Care anume?” 

c „Cel care — am spus eu — fiind tiran /prin fire/ 
nu ar duce o viaţă de particular, ci ar avea ghinionul 
şi i s-ar întîmpla, dintr-o nenorocire, să ajungă tiran 
/peste cetate/.” 

„Mărturisesc că ai dreptate, judecind după cele 
de dinainte.” 

„Da, — am spus eu — dar asupra unor astfel 
de chestiuni nu trebuie doar dat cu părerea, ci ele 
trebuie examinate bine, cu raţiunea. Căci cercetarea 
se referă la ceea ce-i mai important : viaţa bună 
şi rea.” 

„Adevărat.” 

* ’ • i 

„Examinează dacă am dreptate. Cred că cei care 
cercetează acestea trebuie să pornească de la analiza d 
următoarelor aspecte.” 

„Care anume ?” 

„De la condiţia fiecărui individ bogat din cetate, 
care posedă mulţi sclavi. Aceşti indivizi sînt asemă¬ 
nători tiranilor prin faptul că domnesc peste mulţi. 
Diferenţa e doar în numărul /supuşilor/.” 

„Da.” 

„Ştii deci că aceşti oameni trăiesc fără frică şi 
că nu se tem de sclavi.” 

„De ce s-ar teme?” 

„Nu-i vreun motiv,. — am spus eu. Dar îţi dai 
seama de cauză?” 

„Da, fiindcă întreaga cetate dă ajutor fiecăruia 
dintre particulari.” 

„Bine. Dar dacă vreun zeu l-ar lua din cetate « 
pe un om care are cincizeci sau mai mulţi sclavi 362 
şi l-ar aşeza pe. el, pe soţia şi copiii săi într-o pustietate, 
laolaltă cu restul averii şi cir sclavii, acolo unde 
nici un om liber n-ar putea să-i vină intr-ajutor, 
cu ce fel şi cit de mare spaimă crezi că ar trăi el, 
pentru sine, pentru soţie şi copii, ca nu cumva ei 
să piară de mina sclavilor?” 

„Cu o imensă spaimă” — răspunse el. 

„Atunci, el ar fi silit să-i linguşească pe unii 579 a 
dintre sclavi, să le tăgăduiască multe şi să-i eli¬ 
bereze fără motiv, arătîndu-se un linguşitor al slu¬ 
gilor sale.” 

„Asta e absolut necesar pentru el, altininterea 
va pieri.” 

„Dar ce se va întîmpla dacă zeul aşază împrejur 
vecini numeroşi care nu îngăduie ca cineva să vrea 
să stăpînească asupra altuia, ci, dacă pun mina pe 
vreun astfel de om, îl pedepsesc cumplit ?” 

„încă şi mai mult, cred, omul nostru ar fi la anan- b 
ghie, înconjurat şi supravegheat de oameni, toţi 
duşmani.” 

„Or, nu stă legat tocmai tiranul într-o astfel de 
închisoare, fiind el prin fire, aşa cum am văzut, 
plin de multe şi felurite temeri şi iubiri ? Căci lui, 

singur dintre cetăţeni, cu concupiscenţa sa sufletească, 
nu-i este cu putinţă să plece undeva, nici să vadă 
lucrurile pe care restul oamenilor liberi doresc să 
le vadă. închis înăuntrul casei sale, el locuieşte 
c cea mai mare parte a timpului ca o femeie, pizmuindu-i 
pe ceilalţi cetăţeni, dacă vreunul ar pleca din cetate 
şi ar vedea ceva de toată lauda” 363 . 

„Chiar aşa” — zise. 

„Astfel de rele ar încolţi mai mult într-un bărbat, 
care fiind rău ocîrmuit în sine — e vorba despre 
tipul tiranic pe care tu l-ai socotit drept cel mai nefe¬ 
ricit — u-ar trăi ca simplu particular, ci ar fi silit 
de vreo soartă oarecare să fie tiran şi care, incapabil 
să se stăpînească pe sine, ar încerca să-i stăpînească 
pe alţii; aceasta, ca şi cînd cineva, cu un trup suferind 
şi lipsit de control, n-ar fi doar un oarecare, ci ar fi 
d silit să-şi ducă viaţa concurînd şi luptînd cu alţii.” 

„Exemplul este cit se poate de asemănător şi 
de veridic, Socrate.” 

„Nu e deci, dragă Glaucon, — am spus eu — o 
nenorocire deplină ceea ce el a păţit şi nu trăieşte 
tiranul încă mai nefericit decît cel socotit de tine 
a trăi cel mai nefericit ?” 

„Absolut” — zise el. 

„Chiar dacă cineva n-ar vedea lucrurile astfel, 
tiranul autentic este, în adevăr, un sclav autentic, 
dînd dovadă de mari linguşiri şi semne de supuşenie, 
flatîndu-i pe cei mai nevrednici şi neizbutind să-şi 
e astîmpere cîtuşi de puţin poftele. El apare lipsit 
de majoritatea satisfacţiilor şi cu adevărat sărac 
— dacă cineva ştie să-i examineze întreg sufletul. 
Este plin de spaime de-a lungul întregii vieţi, pă¬ 
truns de convulsii şi de dureri, dacă intr-adevăr 
el seamănă cu starea cetăţii peste care domneşte. 
Seamănă, nu-i aşa?” 

„Mult” — zise. 

580 a „în plus, să-i acordăm omului şi cele despre 
care am vorbit mai înainte : e necesar ca el să fie 
şi să devină, din pricina domniei, încă mai mult 
decît înainte, plin de invidie, lipsit de credibilitate, 
nedrept, fără prieteni, fără ceva sfînt, primind şi cul- 
tivînd orice răutate; iar de pe urma tuturor acestora. 

e necesar ca el să fie cel mai nenorocit şi apoi, ca 
şi pe cei din preajma sa, să-i facă aidoma.” 

„Nici un om cu minte nu ţi s-ar împotrivi”- — zi¬ 
se el. 

„Hai, spune şi tu acum, fiind la fel cu cel ce b 
judecă totalitatea aspectelor 364 , cine, după părerea 
ta, este primul în privinţa fericirii, cine e al doilea, 
şi judecă-i Unul după altul pe cei cinci: pe omul 
regal, pe cel timocratic, pe cel oligarhic, pe cel de¬ 
mocratic şi pe cel tiranic.” 

„E lesne de judecat — spuse el. Eu îi judec 
ca pe coruri, în privinţa virtuţii şi a viciului, a 
fericirii şi a contrariului ei, exact în ordinea în care 
ei au intrat în scenă.” 

„Să plătim un crainic — am spus eu — sau 
eu însumi să vestesc că fiul lui Ariston l-a judecat 
pe cel mai bun şi mai drept ca fiind şi cel mai 
fericit şi a zis că acela este omul cu totul regal, care 
este rege peste sine, iar pe cel mai rău şi mai nedrept c 
l-a văzut ca fiind cel mai nenorocit ? El a văzut că 
se întîmplă ca tocmai acesta să fie cel mai tiran peste 
sine şi cel care, mai mult şi mai mult îşi exercită 
tirania şi peste cetate?” 

„Poţi să vesteşti” — răspunse el. ; 

„Oare să vestesc aceasta chiar dacă astfel de 
oameni s-ar ascunde, ori nu, de toti oamenii şi, de 
zei?” 

„Vesteşte!” — vorbi el. 

B. „Bine — am spus. Aceasta ar fi cea ■■ dintîi 
demonstraţie. Iat-o însă şi pe cea de-a doua, dacă d 
ea pare a spune, cît-de-cît, ceva” 

„Care este ea?” 

„Aşa cum cetatea a fost împărţită în trei — am 
spus eu — la fel şi sufletul individual, : fiind întreit, 
va primi, cred, încă o demonstraţie.”,, 

„Care anume ?” 

„Iat-o: fiind trei părţi în suflet, şi plăcerile îmi 
par a fi proprii fiecărei părţi, la fel şi dorinţele, 
cît şi împuternicirile lor.” 

„Cum adică?” 

„Una din părţi ar fi cea prin care omul învaţă, 
cealaltă — prin care se înflăcărează; celei de-a treia, 
din pricina aspectelor sale numeroase, nu-i putem 
da un singur nume, propriu, ci am numit-o cu numele 
care indică ceea ce este cel mai mare şi mai puternic 
e în ca: am numit-o partea «apetenţă» din pricina 
forţei apetiturilor de mîncare, de băutură, de împreu¬ 
nare, şi cîte altele se asociază cu acestea. De asemenea, 
am numit-o iubitoare de bani, fiindcă astfel de plă- 
ssi a ceri se realizează cel mai bine prin bani.” 

„Aşa e” — spuse el. 

„însă, dacă am spune că plăcerea şi iubirea proprii 
acestei părţi sînt pentru cîştig, u-am sprijini cel 
mai bine, într-un singur punct, ceea ce spun, încît 
să grăim limpede cînd vorbim despre această parte 
a sufletului ? Iar numind-o «iubitoare de cîştig» 
n-am numi-o cum trebuie?” 

„Cred că da.” 

„Dar nu afirmăm oare că înflăcărarea se avîntă 
în întregime, mereu, către dominare, biruinţă şi 
renume ?” 
b „Ba da.” 

„Dacă am numi-o «iubitoare de victorii» şi «iu¬ 
bitoare de onoruri» n-ar fi corect?” 

„Foarte corect.” 

„însă partea prin care învăţăm năzuieşte mereu, 
în întregul ei, — e clar pentru oricine — la cunoaşterea 
adevărului, în ce fel este acesta şi se sinchiseşte mai 
puţin decît orice de bani şi renume.” 

„Aşa este.” 

„Dacă am numi această parte «iubitoare de 
învăţătură» şi «iubitoare de înţelepciune», am nu¬ 
mi-o cum se cuvine ?” 

„Cum de nu?” 

„însă — am zis eu — această parte guvernează 
peste sufletele unora, iar într-ale altora — una din 
c celelalte, care s-ar nimeri?” 

„Aşa este” — zise. 

„De aceea, spunem că există aceste trei tipuri 
fundamentale de oameni: omul iubitor de înţelep¬ 
ciune, omul iubitor de biruinţe şi omul iubitor de 
cîştig.” 

„Hotărît că da.” 

„Şi există şi trei tipuri de plăceri, fiecare supus 
omului corespunzător ?” 

„întru totul.” 

„Ştii însă — am spus eu — că, dacă ai voi 
să întrebi rînd pe rina pe aceşti trei oameni, care 
dintre cele trei vieţi estte cea mai plăcută, fiecare 
îşi va lăuda cel mai mult viaţa proprie ? Omul de afaceri 
va zice că plăcerea de a primi onoruri şi de a învăţa 
n-au valoare, faţă de cîştig, dacă de pe urma 
acelora nu rezultă bani.” 

„Adevărat.” 

„Dar ce-ar zice omul iubitor de onoruri ? Nu 
socoteşte el plăcerea obţinută de pe urma banilor 
ca vulgară, iar plăcerea învăţatului, în măsura în 
care ea nu aduce cinstiri, nu o socoteşte el fum 
şi deşertăciune?” 

„Ba da.” 

„Dar cum să socotim că va privi filosoful celelalte 
plăceri 365 în comparaţie cu aceea de a cunoaşte în 
ce fel este adevărul, ca şi de a se găsi mereu, el, cel 
ce cunoaşte, undeva, pe meleagurile adevărului ? 

Nu s-ar gîndi el că acele plăceri sînt cu totul îndepăr¬ 
tate de/adevărata plăcere/? Nu va numi el celelalte 
plăceri necesare, deoarece, în absenţa unei /imperioase/ 
necesităţi, el nu are nevoie de ele?” 

„Trebuie bine ştiut /acest fapt/.” 

„Atunci cînd — am zis eu — plăcerile şi viaţa 
însăşi a fiecărui tip uman sînt controversate, nu 
sub aspectul frumuseţii, respectiv, urîţeniei vieţii, 
nici sub acela al binelui şi răului, ci doar sub acela 
al plăcerii şi neplăcerii, cum am putea şti care dintre 5S2 
ei vorbeşte mai adevărat ?” 366 . 

„Nu îmi dau seama” — zise. 

„Iată, în felul următor : prin ce anume trebuie 
judecat ceea ce trebuie judecat? Oare nu prin experi¬ 
enţă, gîndire şi raţiune? Ori s-ar putea găsi şi un ju¬ 
decător mai bun decît acestea?” 

„Cum să se poată?” 

„Cercetează: fiind vorba despre cei trei oameni, 
care dintre ei are cea mai mare experienţă în toate 
plăcerile ? Oare ţi se pare că iubitorul de cîştig, aflînd 

ce anume este adevărul însuşi, va avea mai multă 
experienţă în plăcerea de a cunoaşte, ori iubitorul 
de înţelepciune va avea mai multă experienţă în plă- 
b cerea de a cîştiga ?” 

„Mare diferenţă între ei! — zise el. Căci e ne¬ 
cesar ca iubitorul de înţelepciune să fi gustat şi din 
alte plăceri /în afara celor proprii/, încă din copilărie, 
însă nu este necesar ca iubitorul de cîştig să guste 
din plăcerea de a şti, din dulceaţa acesteia, ce-i apare 
celui ce învaţă, şi nici nu e necesar să aibă experienţa 
acesteia ; tnai mult, nu îi e uşor nici dacă s-ar strădui!” 

„Deci mare superioritate a iubitorului de în¬ 
ţelepciune faţă de iubitorul de cîştig în privinţa ex¬ 
perienţei în ambele feluri de plăceri !” 
c „Da, mare.” 

„Dar faţă de cel ce iubeşte onorurile ? Oare cel 
ce iubeşte înţelepciunea este mai lipsit de experienţa 
plăcerii onorurilor decît este lipsit iubitorul de onoruri 
de experienţa plăcerii sosite de la gîndire?” 

„Dacă ţelul spre care fiecare năzuieşte este în¬ 
deplinit, cinstiri urmează pentru fiecare: căci şi 
bogatul este de mulţi cinstit, şi cel viteaz, şi cel iscusit, 
încît toţi ştiu ce este plăcerea provenită de la acestea. 
Dar ce fel de plăcere există în contemplarea 
a ceea-ce-este, e cu neputinţă ca vreun altul s-o guste, 
în afară de filosof.” 

d „Aşadar — am zis eu — dintre toţi oamenii, 
acesta va judeca cel mai bine în temeiul experienţei.” 

„Da.” 

„Doar el va ajunge să aibă experienţă în asociere 
cu gîndirea.” 

„Ei bine ?” 

„Căci instrumentul prin care trebuie judecat nu 
aparţine celui iubitor de cîştig, nici celui iubitor de 
onoruri, ci filosofului.” 

„Care instrument?” 

„Afirmăm că trebuie judecat cu ajutorul raţio¬ 
namentelor, nu ?” 

„Da” 

„Dar tocmai raţionamentele sînt, în cea mai mare 
măsură, instrumentul acestui om.” 

„Cum de nu?” 

„Aşadar, dacă cu ajutorul bogăţiei şi al cîşţigului 
s-ar judeca cel mai bine lucrurile care sînt de jude¬ 
cat, ar fi necesar ca cele mai adevărate să fie cele lă- « 
udate şi criticate de către iubitorul de cîştig.” 

„întru totul.” 

„Iar dacă s-ar judeca cu ajutorul onoarei, al succe¬ 
sului şi al vitejiei, oare n-ar fi mai adevărate lucrurile 
lăudate de omul iubitor de onoruri şi de victorii ?” 

„Limpede.” 

„Dar, de vreme ce se judecă cu ajutorul experienţei 
gîndirii şi al raţiunii ?” 

,,E necesar — zise el — să fie cele mai adevărate 
lucrurile pe care iubitorul de înţelepciune le laudă.” 

„Deci trei fiind plăcerile, plăcerea acelei părţi 583 • 
a sufletului prin care învăţăm ar fi cea mai puternică 
şi acela dintre noi în care această parte guvernează 
ar avea viaţa cea mai plăcută ?” 

„Cum de n-ar fi ? — zise. Căci cel înţelept îşi 
laudă propria-i viaţă, fiind în acelaşi timp suveran în 
ştiinţa aducerii de laude.” 

„Care viaţă vine pe locul doi — am grăit eu — şi 
care plăcere, spune judecătorul, este în al doilea 
rînd?” 

„E clar că cea proprie omului războinic şi iubitor 
de onoruri. Găci ea este mai aproape de cea a filosofului 
decît de cea a omului de afaceri.” 

„Ultima pare să fie plăcerea iubitorului de cîştig.” 

„Bun, şi ?” 

C. „Ar fi deocamdată aceste două demonstraţii, t> 
una în continuarea celeilalte, şi de două ori l-a înfrînt 
omul drept pe cel nedrept. Cea de-a treia victorie, 
ca la Olimpiade, ofer-o lui Zeus Mîntuitorul şi Olim¬ 
pianul. Bagă de seamă că plăcerea celorlalţi, în 
afara celei a filosofului, nu este nici întru totul ade¬ 
vărată, nici pură, ci un fel de$ «schiţă^/de plăcere/ 387 , 
cum cred că am auzit de la un om înţelept. Iar 
aceasta ar fi cea mai mare şi mai desăvîrşită înfrân¬ 
gere a adversarului.” 

„Desigur, dar cum procedezi ?” 

„Voi afla cercetînd în felul următor, dacă tu © 
îmi răspunzi.” 

„întreabă atunci !” — zise el. 

„Spune, — am zis eu — oare nu afirmăm că 
neplăcerea este contrariul plăcerii ?” 

„Ba da.” 

„Dar oare nu există şi starea lipsită de bucurie, 
dar şi de mîhnire?” 

„Ba există.” 

„Ea se găseşte între cele două, fiind un fel de 
pace a sufletului faţă de aceste două afecte. Nu crezi 
astfel ?” 

„Ba cred.” 

„Oare îţi aminteşti cuvintele celor ce suferă, pe 
care ei le rostesc în timpul suferinţelor ?” 

„Care sînt ?” 

„Cum că nimic nu este mai plăcut decît să fii 
sănătos, dar că înainte de a fi în suferinţă ei nu şi-au 
dat seama că acesta este lucrul cel mai plăcut.” 

„îmi amintesc” — zise el. 

„îi auzi şi pe cei aflaţi într-un mare chin, spunînd 
că nimic nu-i mai plăcut decît încetarea chinului.” 

„îi aud.” 

„Poţi să-i mai vezi pe oameni şi în alte situaţii 
asemănătoare: atunci cînd resimt neplăceri, laudă 
lipsa de neplăcere şi liniştea drept lucrul cel mai plă¬ 
cut, şi nu plăcerea.” 

„Da — zise — acest lucru, liniştea devine, pe¬ 
semne, atunci plăcută şi dorită.” 

„Iar cînd omul încetează să mai resimtă o plăcere, 
încetarea plăcerii va fi atunci neplăcută” — am spus 
eu. 

„Probabil.” 

„Dar adineaori am afirmat că liniştea şe află 
între cele două afecte, iar acum ea apare ca fiind am¬ 
bele — atît neplăcere, cît şi plăcere.” 

„Pare-se.” 

„Oare este posibil ca nefiind ea nici una nici alta, 
să devină ambele?” 

„Nu cred.” 

„Dar plăcerea şi neplăcerea apărute în suflet sînt 
ambele o mişcare. Sau nu?” 

„Ba da.” 

„Dar lipsa de suferinţă şi de plăcere n-au apărut 584 % 
adineaori ca linişte, aflată între cele două afecte ?” 

,,Aşa au apărut.” 

„Cum ar putea fi corect a socoti că a nu suferi 
este plăcut, sau a nu avea plăcere — supărător?” 

„Nu poate fi corect.” 

„Aşadar — am spus eu — liniştea nu este ceva 
plăcut în raport cu suferinţa, ci pare a fi; ea pare a 
fi supărătoare, pe de altă parte, în raport cu plăcutul, 
fără să fie, ea însăşi, ceva plăcut. Nimic nu-i sănătos 
în aceste fantasme, raportate la plăcerea adevărată, 
ci e aici doar un fel de amăgire.” 

„Precum ne indică raţiunea” — spuse el. 

„Iată însă şi plăceri care nu provin din neplăceri ţ> 
— am spus eu — ca să nu crezi că aşa e legea i 
plăcerea este contenirea neplăcerii şi neplăcerea — 
cea a plăcerii.” 

„Unde sînt şi care sînt acestea?” — întrebă el. 

„Sînt numeroase, dar lăsînd altele deoparte, gîn- 
deşte-te la plăcerile provenite din miros. Căci acestea 
ajung deodată la o grozavă tărie, fără ca cel ce le 
simte să fi suferit mai înainte ; iar cînd ele încetează, 
nu lasă în urmă-le nici o neplăcere” 308 . 

„Foarte adevărat.” 

„Să nu credem, deci, că plăcerea autentică este c 
îndepărtarea de neplăcere, nici neplăcerea autentică — 
îndepărtarea de plăcere.” 

„Să nu credem.” 

„Şi totuşi, aşa-zisele plăceri obţinute de suflet cu 
ajutorul trupului, aproape cele mai multe şi mai mari, 
sînt de acest tip, îndepărtări de anumite neplăceri.” 

„Aşa sînt.” 

„Dar nu sînt la fel şi satisfacţiile şi neplăcerile ce 
preced afecte viitoare, născute de aşteptare ?” 

„Ba sînt la fel.” 

„Ştii cum sînt /toate/ acestea şi cu ce seamănă $ 
•cel mai bine?” 

„Cu ce?” 

„Ai în vedere că în natură există un «sus», un 
•«jos» şi un «mijloc»?” 

„Da.” 

„Crezi că, dacă cineva ar fi purtat de jos spre 
mijloc, ar socoti altceva decît că e purtat în sus ? 
Iar stînd la mijloc şi văzînd de unde a fost adus, crezi 
că ar cugeta că se află altundeva decît sus, în caz că 
n-ar putea vedea adevăratul «sus »?” 

„Pe Zeus, — zise el — nu cred că un astfel de 
om ar putea judeca altfel!” 
e „Dar dacă ar fi purtat înapoi, ar socoti oare că 
e purtat în jos şi ar avea dreptate?” 

„Cum de nu ?” 

„însă ar păţi toate acestea fiindcă nu are experi¬ 
enţa adevăratului «sus», «mijloc» şi «jos»?” 

„Limpede.” 

„Ai mai putea să te minunezi atunci că şi cei lip¬ 
siţi de experienţa adevărului nu au, în legătură cu 
multe lucruri, opinii sănătoase şi că la fel se comportă 
şi faţă de plăcere, neplăcere şi faţă de ceea ce se află 
între ele. Astfel, atunci cînd sînt purtaţi spre neplăcere, 
au o opinie îndreptăţită şi suferă cu adevărat. Dar 
585 a cînd sînt purtaţi dinspre neplăcere către starea inter¬ 
mediară, ei cred cu tărie că au ajuns la îndestulare 
şi la plăcere ; după cum ar aprecia cenuşiul faţă de 
negru, atunci cînd sînt lipsiţi de experienţa albului, 
la fel privind suferinţa în comparaţie cu lipsa de sufe¬ 
rinţă, ei se lasă înşelaţi, neavînd experienţa plă¬ 
cerii” 369 . 

„Pe Zeus, — zise el — nu m-aş mira să fie aşa, 
ci mult mai curînd, dacă n ar fi aşa !” 

„Aşadar, am spus eu - cercetează în chipul ur¬ 
mător : foamea şi setea şi celelalte asemănătoare nu 
t> sînt lipsuri în starea trupului?” 

„Bun, şi?” 

„Dar necunoaşterea şi lipsa de gîndire nu repre¬ 
zintă o lipsă în starea sufletului ?” 

„Da.” 

„Oare n-ar fi îndestulat şi săturat cel care ar avea 
parte de hrană, ca şi cel ce are minte ?” 

„Cum de nu ?” 

„Dar săturarea mai adevărată aparţine celui ce 
există la un nivel mai coborît, sau celui ce există la un 
nivel mai înalt?” 

„E limpede că acestuia din urmă.” 

„Dar care specii socoteşti că participă mai mult 
la esenţa pură ? Cele ce ţin de mîncare, bătitură, 
mîncare gătită şi de hrana întreagă, sau specia /de 
îndestulare/ ce ţine de opinia adevărată, ştiinţă, in¬ 
telect, şi în general, de toate virtuţile ? Judecă în fe¬ 
lul următor : lucrul asociat cu ceea ce este mereu la 
fel, nemuritor, cu adevărul, el însuşi fiind în acest 
fel şi arătîndu-se în acest fel, ţi se pare că este în mai 
mare măsură decît lucrul ce se asociază cu ceea ce 
niciodată nu-i la fel, cu muritorul, el însuşi — lucrul 
care se asociază — fiind astfel şi arătîndu-se în fe¬ 
lul acela?” 

„Superioritatea celui ce se asociază cu permanentul 
e mare.” 

„Dar esenţa celui ce este mereu diferit 370 participă 
cumva mai mult la esenţă decît la ştiinţă?” 

„Deloc.” 

,Dar decît la adevăr?” 

,Nici la acesta mai mult.” 

„Dar dacă ar participa mai puţin la adevăr, n-ar 
participa mai puţin şi la esenţă.” 

„Necesar.” 

„Aşadar, în general, felurile de îndestulare legate 
de grija pentru corp participă mai puţin la adevăr 
şi la esenţă decît felurile legate de grija pentru su¬ 
flet ?” 

„Mult mai puţin.” 

„Dar nu ataşezi trupului aceeaşi inferioritate în 
raport cu sufletul ?” 

„Ba da.” 

„însă ceea ce se satură cu /hrana/ care este în mai 
mare măsură, se şi satură mai mult decît cel ce se 
satură cu hrana ce este în mai mică măsură, fiindcă 
el însuşi este în mai mică măsură.” 

„Cum de nu ?” 

„Dar, dacă a te sătura cu ceea ce-i potrivit prin 
fire, e plăcut, cel care se satură cu ceea ce este în mai 
mare măsură, care e mai autentic şi mai adevărat, 
s-ar bucura cu o plăcere mai adevărată. Pe cînd cel ce 
participă la lucruri ce sînt în mai mică măsură, mai 
puţin adevărat şi statornic s-ar şi sătura şî ar avea 




402 


PLATON 


parte de o plăcere mai lipsită de crezare şi mai puţin 
adevărată.” 

,,Cu totul necesar !” — spuse. 

586 a „Or, cei ce n-au experienţa gîndirii şi a virtuţii, 
dar au veşnic de-a face cu ospeţe şi altele asemenea, 
sînt purtaţi, pare-se, în «jos» şi înapoi, pînă la «mij¬ 
loc », şi rătăcesc toată viaţa în acest fel. Ei nu trec 
niciodată de acest «mijloc », ca să privească spre ade¬ 
văr, nici nu au fost duşi vreodată pînă acolo, nici nu 
s-au săturat cu ceea ce este cu adevărat, nici n-au gus¬ 
tat din plăcerea statornică şi pură, ci, precum vitele, 
privind mereu în jos şi aplecaţi către pămînt, «pasc » 
la ospeţe, îngrăşîndu-se şi acuplîndu-se ; iar din pri¬ 
cina poftei de a avea mai mult din acestea, se izbesc 
b şi se împung unii pe alţii cu coarne şi copite de fier 371 şi 
se ucid din pricina nesaţului, fără să sature cu cele-ce- 
sînt nici fiinţa, nici învelişul lor trupesc” 372 . 

„Vorbeşti ca un oracol, Socrate, — zise Glaucon 
— referindu-te la viaţa mulţimii!” 

„Nu este atunci necesar ca ei să aibă de-a face cu 
plăceri amestecate cu neplăceri, fantome şi umbre ale 
adevăratei plăceri, ce se colorează unele pe altele din 
c pricina poziţiei lor, astfel încît şi plăcerile şi neplăce¬ 
rile apar teribile şi produc celor necugetaţi patimi 
nebuneşti pentru ele şi ajung un obiect de dispută, 
precum a ajuns fantoma Elenei, pe care şi-o dispu¬ 
tau cei de la Troia — zice Stesichoros — din pri¬ 
cina necunoaşterii adevăratei Elene ?” 373 . 

„E absolut necesar — spuse el — ca aşa ceva 
să se înţîmple." 

„însă nu e necesar ca şi cu partea înflăcărată să se 
înţîmple ceva asemănător ? E vorba despre cel. ce are 
de-a face cu ea, fie plin de invidie din pricina dragos¬ 
tei de onoruri sau uzînd de forţă, dorind să biruie cu 
orice preţ, sau mîniindu-se din pricina unei proaste 
d dispoziţii, cînd ar avea în vedere să se sature cu ono¬ 
ruri, biruinţe şi mînie fără judecată şi minte." 

„Astfel de lucruri se petrec într-adevăr şi cu partea 
înflăcărată.” 

„Ei bine, — am spus — prinzînd curaj să afir¬ 
măm în legătură cu poftele părţii iubitoare de cîştig 
şi a celei iubitoare de victorii, că dacă, mergînd pe 

urmele ştiinţei şi raţiunii, cit şi deopotrivă, pe cele 
ale plăcerilor aduse de gîndire, vor obţine ‘aceste 
plăceri, le vor obţine atunci pe cele mai adevărate — 
pe cit le este lor cu putinţă să aibă plăceri adevărate, 
urmărind ele adevărul — şi vor avea plăcerile înru¬ 
dite cu ele însele,- dacă este adevărat că tot ce-i mai 
bun, este, pentru oricine, şi lucrul cel mai înrudit.” 

,,Da, — zise — este cel mai înrudit.” 

„întreg sufletul, aşadar, dînd urmare părţii filo¬ 
sofice şi nefiind în vrajbă cu sine, devine cu putinţă ca 
fiecare parte să facă ceea ce-i este propriu şi să fie 
dreaptă şi ca fiecare să strîngă plăcerile proprii, cele 
mai bune şi, pe cît posibil, cele mai adevărate.” 

„Absolut.” 

„Dar cînd vreo altă parte ar avea puterea, nu e cu 
putinţă nici ca ea să-şi afle propria-i plăcere, iar ea le 
sileşte pe celelalte să caute o plăcere străină lor şi 
neadevărată.” 

„Aşa este.” 

„Aşadar, dorinţele care s-ar îndepărta cel mai 
mult de filosofie şi raţiune, ar şi păţi cel mai mult 
aşa ceva?” 

„Cu totul.” 

„Dar nu se îndepărtează cel mai mult de raţiune 
ceea ce se îndepărtează de lege şi ordine ?” 

„E limpede că da.” 

„însă nu ne-a apărut că cel mai mult se îndepăr¬ 
tează de acestea dorinţele erotice si cele tiranice?” 

„Ba da.” 

„Cel mai puţin cele regale si bine orînduite ?” 

„Da.” 

„Deci tiranul se va îndepărta cel mai mult de plă¬ 
cerea adevărată şi autentică, iar regele — cel mai 
puţin.” 

„Necesar.” 

„Atunci tiranul va trăi în modul cel mai puţin 
plăcut, în timp ce regele va trăi în modul cel mai 
plăcut” 374 . 

„Cu totul necesar.” 

„Ştii — am spus eu — cu cît trăieşte mai ne¬ 
plăcut decît regele ?” , 

„Dacă îmi spui!” 


587 



404 


PLATON 


„Existînd, pe cît se pare, trei plăceri, una auten- 
c tică şi două bastarde, tiranul, trecînd dincolo de orice 
limită în domeniul celor bastarde, fuge de lege şi de 
raţiune, locuind laolaltă cu plăceri-sclave în chip de 
gardă personală; iar cu cît este inferior regelui în 
plăcere, nu-i tocmai uşor de spus, s-ar putea totuşi 
proceda în felul următor.” 

„Cum?” — întrebă el. 

„Tiranul stă pe locul trei, pornindu-se de la omul 
oligarhic, căci între ei se află omul democratic.” 

„Da.” 

„Atunci el ar avea de-a face cu al treilea moment 
în sleirea fantomatică a plăcerii în raport cu adevărul, 
dacă cele spuse mai înainte sînt adevărate.” 

„Da.” 

„Dar omul oligarhic ocupă /la rîndul lui/ locul trei 
d pornindu-se de la cel regal, dacă îi socotim identici pe 
cel regal şi pe cel aristocratic.” 

„Docul trei, da.” 

„Deci tiranul se îndepărtează de plăcerea adevăra¬ 
tă, sub aspectul numărului, cu întreitul întreitului.” 

„Aşa se pare.” 

„Fantoma plăcerii tiranice ar fi un număr «plan », 
luat în raport cu dimensiunea lungimii /sale/.” 

„Absolut.” 

„Dar potrivit cu puterea /a doua/, dar şi cu cea 
de-a treia dimensiune, /puterea a treia/, e clar cît se 
depărtează tiranul” 375 . 

„E clar — zise — cel puţin pentru unul care ştie să 
calculeze!” 

„Dacă, invers, cineva ar spune cu cît se îndepăr- 
e tează regele de tiran, sub raportul adevărului plăcerii, 
ar găsi, odată ce înmulţirea e terminată, că el tră¬ 
ieşte de 729 de ori mai plăcut, iar că tiranul e mai 
nefericit de tot atîtea ori.” 

„Nemaipomenit e calculul ăsta, al diferenţei din- 
588 a tre cei doi — a dreptului şi nedreptului — sub as¬ 
pectul plăcerii şi al neplăcerii!” 

„E însă un număr adevărat — am spus eu — dar 
şi potrivit vieţilor, în caz că lor li se potrivesc zilele, 
nopţile, lunile şi anii.” 

„Di se potrivesc.” 

„Aşadar, dacă omul bun şi drept îl înfrînge pe cel 
rău şi nedrept cu atît de mult în plăcere, nu-i aşa că 
e cu neputinţă de spus cu cît îl va înfrînge în buna 
orînduire a vieţii, în frumuseţe şi în virtute?” 

„Pe Zeus, — zise — e cu neputinţă de spus !” 

7 

„Bine — am zis. După ce am ajuns în acest punct, b 
să reluăm cele zise la început, din pricina cărora am 
ajuns aici: s-a zis că e de folos să comiţi nedreptatea, 
dacă eşti cu desăvîrşire nedrept, dar pari a fi drept. 
Sau nu astfel s-a spus?” 

„Ba da.” 

„Să stăm acum de vorbă /cu cel ce susţine această 
teză/, de vreme ce am căzut de acord asupra puterii 
pe care o au facerea de rău şi cea de bine.” 

„în ce fel?” 

„Plăsmuind cu mintea o imagine — am zis — a 
sufletului, pentru ca cel ce spune acele lucruri să vadă 
ce anume a spus.” 

„Ce fel de imagine?” c 

„Una dintre acelea, în ce fel se povesteşte că erau 
unele vietăţi în vechime — Chimaira, Scylla, Cerber 
— şi multe altele, despre care se spune că, anjestecate 
fiind din multe înfăţişări, apăreau ca o fiinţă unică.” 

„Se spune, într-adevăr” — zise el. 

„Plăsmuieşte, deci, înfăţişarea unitară a unei 
fiare plină de varietate şi cu mai multe capete ; ea are 
de jur-împrejur capetele unor animale blînde, dar şi 
sălbatice, şi poate să se preschimbe şi să rodească 
din sine toate acestea.” 

„Grozav artist e cel în stare de o asemenea întru- d 
chipare! Dar de vreme ce plăsmuirea cu vorba e mai 
lesnicioasă decît în ceară sau în materialele asemenea, 
s-o plăsmuim!” 

„Mai plăsmuieşte şi înfăţişarea unui leu, ca şi pe 
cea a unui om. Prima să fie cea mai mare, iar a doua 
să vină în rîndul al doilea.” 

„Asta e uşor — zise. S-a făcut!” 

„Acum, uneşte cele trei aspecte laolaltă — fiara 
cu multe caadte, leul şi omul — astfel încît ele să se 

arate de parcă ar fi crescute împreună, unele cu cele¬ 
lalte.” 

„Am unit” — spuse el. 

„în exteriorul acestora, plăsmuieşte o singură 
imagine, cea a omului, astfel încît celui ce nu poate 
vedea interiorul, ci priveşte doar învelişul exterior, 
totul să-i apară ca reprezentînd o singură fiinţă — 
e un om” 376 . 

„S-a făcut şi asta |” 

„Să spunem aşadar celui ce afirmă că unui astfel 
de om îi slujeşte să făptuiască nedreptăţi şi că fapta 
dreaptă nu-i aduce folos, cum că el nu spune nimic 
altceva decît că acelui ins îi e de vreun folos să-l facă 
puternic pe monstrul cu multe chipuri, îndestulîndu-î 
cu hrană pe el, cît şi pe leu şi părţile acestuia ; că îi 
foloseşte, pe de altă parte, să-l ucidă pe om prin îu- 
0 fometare şi să-l lase fără vlagă, încît să fie tîrît în¬ 
cotro una dintre cele două fiare l-ar purta. El afirmă, 
de asemenea, că insului îi foloseşte să nu obişnuiască 
nici o parte cu vreo alta sau să o facă prietenă cu cele¬ 
lalte, ci ve'de util doar a le îngădui să se sfîşie unele pe 
altele şi ca, luptîndu-se, să se mănînce reciproc !” 

„Chiar[aşa ar, :; vorbi lăudătoruljmedreptăţii!” 

„însă cel ce laudă dreptatea şi afirmă că ea e de 
folos, nu ar spune el că trebuie făcute şi cuvîntate 
acele lucruri de la care pornind, omul dinlăuntru 1 
b omului va fi cel mai puternic, şi că de fiinţa cu multe 
capete trebuie să te îngrijeşti, ca un agricultor, hră¬ 
nind şi îngrijind capetele blînde şi domesticite, împle- 
dicînd însă pe cele sălbatice să crească, făcîndu-ţi 
aliată firea leului şi că, în general, îngrijindu-te de 
toate, împrietenindu-le unele cu altele şi cu sine, ast¬ 
fel deci să le creşti ?” 

„Hotărît că aşa ar vorbi lăudătorul dreptăţii!” 

„Sub toate aspectele, cel ce laudă dreptatea ar 
c vorbi adevărat, în timp ce lăudătorul nedreptăţii s-ar 
înşela. Căci pentru cel ce cercetează în raport şi cu 
plăcerea, şi cu reputaţia, şi cu folosul, lăudătorul 
dreptăţii grăieşte adevărul, în vreme ce ponegritoruî 
ei ponegreşte nesănătos şi fără a şti ce ponegreşte.” 

„Cred că nu ştie, în nici un lei.” 

,,Să-l convingem cu blîndeţe, — căci nu greşeşte 
de bunăvoie 377 — întrebîndu-1: «O fericitule, nu am 
putea oare afirma că atît obiceiurile frumoase, cit şi 
cele urîte apar în legătură cu acele părţi /ale sufle¬ 
tului/ pe potriva lor ? Cele frumoase aduc partea bes¬ 
tială a firii sub stăpînirea omului, ba chiar, probabil, d 
sub cea a divinului, în timp ce obiceiurile urîte înro¬ 
besc partea blîndă, supunînd-o celei sălbatice ? » Va 
fi de acord, nu?” 

„Dacă va voi să mă creadă.” 

„în temeiul acestora, putem spune că ar exista 
vreun om căruia îi e de folos să ia aur pe nedrept, 
dacă este adevărat că, luînd aurul, îşi înrobeşte, în 
acelaşi timp, partea sa cea mai bună părţii sale celei 
mai nevrednice ? Ori, dacă, punînd mîna pe aur, şi-ar 
înrobi fiul sau fiica şi încă în mîna unor oameni răi « 
şi sălbatici, el n-ar avea deloc profit de pe urma faptei 
sale, nici de-ar cîştiga grozav cu aceasta. Dar, dacă va 
înrobi partea sa cea mai divină celei mai lipsite de 
.Dumnezeu şi spurcate, fără să-i fie cîtuşi de puţin 
milă, nu va fi oare nefericit şi nu se va lăsa corupt 
cu aur şi purtat spre o pieire încă mai cumplită decît 
Eriphyle, care a primit un colier pentru viaţa soţului'590 • 
ei?” 378 . 

„Ba da — zise Glaucon. Eu voi răspunde în nu¬ 
mele acelui om.” 

„Oare nu socoteşti că neînfrînarea a fost, de aceea, 
din vechime, criticată, fiindcă lasă liberă, într-un 
astfel de om, partea sa cumplită, făptura aceea mare 
şi cu multe chipuri, o lasă liberă mai mult decît se 
cuvine ?” 

„E limpede” — zise. 

„Dar orgoliul şi caracterul neplăcut nu sînt criti¬ 
cate atunci cînd fac să crească partea de leu şi cea de b 
şarpe 379 , încordîndu-le în chip dizarmonic ?" 

„Ba da.” 

„Iar huzurul şi moleşeala nu sînt criticate pentru 
lipsa de frîu şi de tărie pe care le introduc în acelaşi 
om, atunci cînd l-ar face sperios?” 

„Ei bine ?” 

„Iar linguşeala şi meschinăria nu sînt criticate, cînd 
cineva ar aşeza partea înflăcărată în puterea fiarei cu 

chip multiplu, şi, chinuind-o pentru bani şi poi'ta 
nesăţioasă a acestei fiare, ar obişnui-o să devină de 
timpuriu, din leu, maimuţă?” 
c ,,Ba da.” 

,,De ce crezi că munca meşteşugarilor şi munca 
manuală sînt dispreţuite ? Vom spune că nu din altă. 
pricină, decît că, în această situaţie, omul are par¬ 
tea cea mai bună din el lipsită de vlagă prin fire, ast¬ 
fel incit el nu poate stăpîni vietăţile din sine, ci e sub¬ 
jugat lor şi poate doar să ia aminte la linguşelile lor ?” 

„E verosimil” — spuse. 

„însă, pentru ca şi un astfel de om să fie condus 
de către un principiu asemănător cehii de care este 
d condus omul mai bun, nu afirmăm oare că el trebuie 
să se supună celui mai bun şi celui care posedă într- 
însul, drept cîrmuitor, divinul ? Socotim, desigur, că 
acesta — cel mai buh — trebuie să conducă, nu în 
paguba celui condus, aşa cum Thrasymachos gîndea 
că se întîmplă cu supuşii 380 , ci, în temeiul faptului că, 
pretutindeni, e cel mai bine să fii condus de către cel 
divin şi înţelept, preferabil de către cel ce le posedă 
în sine pe acestea, iar de nu, măcar de către cel ce le 
aduce din afară, pentru ca toţi să fim asemănători şi 
prieteni, cît se poate, cîrmuiţi fiind de către acelaşi 
principiu.” 

„Just” — spuse el. 

e „E limpede — am zis eu — că şi legea voieşte 
ceva asemănător, ea fiind aliatul tuturor cetăţenilor. A- 
ceasta înseamnă a-i conduce pe copii — a nu li se îngă¬ 
dui să fie liberi, pînă ce n-am orîndui în ei, ca într-o ce- 
691 a tate, o ocîrmuire, şi pînă ce, îngrijind partea cea mai bu -■ 
nă /a lor/ cu ajutorul părţii asemănătoare din noi, nu 
vom aşeza în ei un paznic asemănător /celui din noi/ şi 
un conducător; de-abia atunci, îi dăm, drumul copilului 
să fie liber.” 

„Limpede.” 

„în ce fel vom spune, atunci, Glaucon, şi potrivit 
cu ce raţiune vom afirma, că e util să faci nedreptăţi, 
ori să fii neînfrînat, sau să faci ceva urît, fapte de pe 
urma cărora omul va deveni mai rău, cu toate că va 
dobîndi mai mulţi bani, sau vreo altă putere?” 

„în nici.un fel nu vom putea susţine aşa ceva!” 

— răspunse el. 

„Şi în ce fel foloseşte celui nedrept să se ascundă şi 
să nu dea socoteală ? Oare nu va deveni încă şi mai 
rău cel ce se ascunde, în timp ce partea bestială a celui *> 
ce nu se ascunde şi este pedepsit, e făcută să adoarmă 
şi e îmblînzită, iar întregul suflet, fiind orînduit în 
vederea celei mai bune naturi, primeşte o condiţie mai 
vrednică, dobîndind cumpătare şi dreptate, laolaltă 
cu înţelepciune ? Eo stare mai vrednică decît cea a 
trupului care dobîndeşte forţă şi frumuseţe, dim¬ 
preună cu sănătate, în aceeaşi măsură în care şi su¬ 
fletul este mai presus decît trupul.” 

„întru totul” — spuse el. 

„Aşadar, cel ce are minte va trăi îndreptînd toate 0 
puterile sale spre această ţintă : mai întîi, va preţui 
cunoştinţele care pregătesc sufletul să fie astfel, în 
timp ce pe celelalte le va lipsi de preţuirea sa.” 

„Limpede.” 

„Apoi — am spus — nu va trăi în aşa fel, încît 
să încredinţeze starea sa trupească şi hrana sa părţii 
bestiale şi iraţionale, dar nici nu se va uita doar la 
sănătate, nici nu va avea în vedere doar cum să 
devină sănătos şi frumos, dacă de la acestea nu-i va 
sosi şi cumpătare; ci, va apărea punînd mereu în acord d 
armonia din trup pentru concertul din suflet.” 

„Chiar aşa va trăi, — zise — dacă urmează să 
fie, cu adevărat, un om muzical!” 

„Dar oare nu va pune în acord şi în armonie, deo¬ 
potrivă, dobîndirea de cîştiguri ? Şi cumva, fără să se 
arate minunat de fericirea mulţimii, îşi va spori el 
nelimitat mărimea averii, cu preţui unor rele fără 
număr ?” 

„Nu cred.” 

„Nu, desigur, ci, privind către orînduirea din sine a 
şi păzind să nu se schimbe ceva din ceea ce este acolo 
datorită mărimii sau puţinătăţii averii, va trăi guver- 
nîndu-se astfel, prin adăugiri şi cheltuieli, pe cît i-ar 
fi posibil.” 

„Hotărît asa.” 

„Va urmări acelaşi lucru şi în ceea ce priveşte^592 a 
onorurile ; la unele va participa şi va gusta din ele de 

bunăvoie — din acelea pe care le-ar socoti în stare 
să-l l'acă mai bun — dar va furi, şi în viaţa privată, 
şi în cea publică, de cele care ar putea să-i destrame 
starea ce-o are.” 

„Nu va voi atunci — spuse — să facă politică, 
dacă îl preocupă acestea.” 

„Pe Cline, — am zis — ba da, în cetatea sa 
proprie, va face din belşug ! Nu însă, probabil, în ţara 
sa de baştină 381 , dacă nu s-ar ivi vreo dumnezeiască 
întîmplare!” 

„înţeleg — spuse el. Vorbeşti despre cetatea pe 
care am cercetat-o şi pe care am durat-o, cea înteme¬ 
iată pe cuvinte, de vreme ce eu cred că ea nu se află 
b nicăieri pe pămînt.” 

„Probabil însă că celui ce vrea s-o vadă şi care, 
văzînd-o, vrea să se zidească pe sine, îi stă la îndemînă 
un model ceresc 382 . Nu e nici o deosebire dacă cetatea 
există undeva, ori dacă va exista în viitor ; el ar urma 
să facă doar ceea ce îi aparţine ei şi nici unei alteia.” 

„Pesemne că da” — spuse el. 

(Cartea a X-a) A. „Mă mai gîndesc — am spus 595 a 
eu — şi la multe alte aspecte legate de cetate, care 
arată că am întemeiat-o cum nu se poate mai bine. 
Cugetînd însă, vreau, nu în ultimul rînd, să vorbesc 
despre arta poetică” 383 . 

„Ce anume?” 

„/Vreau să reiau/ faptul că, din ea, nu este accep¬ 
tată în cetate partea ei imitativă. în nici un chip aşa 
ceva nu trebuie acceptat, iar acum lucrul îmi apare 
încă şi mai evident, după ce părţile sufletului au fost, 
în chip distinct, deosebite fiecare în parte.” b 

„Cum aşa ?” 

„Aşa cum v-am spus, — n-o să mă denunţaţi au¬ 
torilor de tragedii şi tuturor celorlalţi artişti imitatori 
— arta imitativă pare a dăuna gîndurilor ascultă¬ 
torilor, cîţi nu au drept leac ştiinţa celor-ce-sînt.” 

„La ce te referi, spunînd acestea?” 

„S-o spun, deşi dragostea şi sfiala pe care din copi¬ 
lărie le port lui Homer mă opresc să vorbesc. Căci se 
pare că el a fost întîiul dascăl şi diriguitor al tuturor a 
acestor frumoşi poeţi tragici 384 . Şi totuşi, nu trebuie 
preţuit un om înaintea adevărului, ci trebuie să spun 
ceea ce am de spus.” 

„Perfect.” 

„Ascultă deci, sau‘mai degrabă, răspunde \” 

„întreabă !” — vorbi el. 

„Ai putea să-mi spui ce este imitaţia, în princi¬ 
piu ? Căci cu, unul, nu prea îmi dau seama ce anume 
ar vrea să fie.” 

(!„Da, sigur, şi o să-mi dau eu seama!” 

„Absurd n-ar fi — am zis — de vreme ce, de 
multe ori, cei cu vederea mai înceţoşată au văzut 596 a 
înaintea celor cu vederea mai ascuţită” 385 . 

„Aşa o fi — zise el. însă de faţă cu tine, nu aş 
îndrăzni să spun ceva, chiar dacă aş avea o idee. Fă 
bine şi cercetează tu !” 

„Vrei atunci să începem a cerceta, pornind de la 
metoda obişnuită? Noi ne-am obişnuit să stabilim 
cîte o Idee unică pentru toate multiplele care primesc 
acelaşi nume. Sau nu cunoşti aceasta ?” 

„Ba da.” 

„Să luăm şi acum pe care vrei dintre multiple r 
b spre pildă, dacă doreşti, paturile şi mesele sînt «mul¬ 
tiple ».” 

„Cum de nu ?” 

„Dar există două Idei relative la aceste mobile, 
una a patului, cealaltă a mesei” 386 . 

„Desigur.” 

„Dar nu obişnuim să spunem că meşterul fiecăruia 
dintre cele două feluri de mobilă priveşte către Idee 
şi că, astfel, unul face paturi, iar celălalt face mese, 
de care noi ne slujim şi la fel în privinţa celorlalte obi¬ 
ecte? Căci nici un meşter nu produce Ideea însăşi. 
Cum ar putea, dealtfel?” 

„în nici un chip.” 

„însă vezi ce nume dai meşterului următor.” 
c „Căruia anume ?” 

„Cel care face toate obiectele pe care le produc 
toţi meseriaşii, fiecare în parte.” 

„Vorbeşti despre un om grozav şi minunat.” 

„Nu e cazul încă, deoarece degrabă ai să spui mai 
mult. Căci acest meseriaş e în stare să facă nu doar 
toate mobilele, ci şi toate plantele care cresc din 
pămînt şi produce toate animalele, ca şi pe sine, ba, în 
plus, cerul, pămîntul, zeii şi toate cele din cer, ca şi 
cele de la Hades, de sub pămînt — pe toate le face !” 
d „Minune mare e priceperea ăstuia !” — zise. 

„Nu mă crezi ? — am întrebat eu. Spune, socoţi 
că un astfel de meşter nu poate exista deloc, sau că 
într-un anume fel ar putea exista un făcător al tuturor 
acestora, dar că, în alt fel, nu ? Ori nu ştii că tu însuţi 
ai putea, într-un anume fel, să faci toate acestea?” 

„Şi care este acest fel?” — întrebă el. 

„Nu e greu — am spus eu — ci, se poate produce 
repede şi în multe feluri, dar cel mai repede este dacă 

vrei să iei o oglindă şi să o porţi pretutindeni. Vei face 
repede soarele şi ceea ce e în cer, pămîntul, te vei face e 
repede şi pe tine, ca şi celelalte animale, lucrurile, 
plantele şi tot ceea ce spuneam adineaori.” 

„Da, — zise — dar acestea sînt aparente, nu 
există în realitate !” 

„Perfect, — am spus eu — pui degetul pe rană. 

Cred că şi pictorul este meşterul unor astfel de /obiecte 
aparente/. Nu-i aşa ?” 387 . 

„Cum să nu !” 

„însă vei spune că pictorul nu obţine ca ceea ce 
face să fie adevărat, deşi, într-un fel, şi pictorul pro¬ 
duce un pat. Sau nu ?” 

„Da, el produce un pat aparent.” 

„Dar ce face meşterul de paturi? Oare nu spuneai 597 a 
adineaori că el nu face Ideea, despre care afirmăm că 
este ceea ce este Patul, ci doar un pat oarecare ?” 

„Spuneam.” 

„însă dacă el nu face ceea-ce-este, nu ar putea pro¬ 
duce realul, ci ceva asemănător cu el, dar care nu este 
realul. Iar dacă cineva ar susţine că lucrul meşterului 
de paturi, ori al altui meseriaş este întru totul real, 
există riscul ca el să nu spună adevărul ?” 

„Nu — vorbi el — celor ce zăbovesc asupra unor 
astfel de probleme li s-ar părea că spune adevărul.” 

„Să nu ne mirăm aşadar, dacă şi chestiunea asta 
apare cam întunecată în raport cu adevărul.” 

„Să nu ne mirăm.” b 

„Vrei aşadar ca, bizuindu-ne pe acestea, să căutăm 
ce este imitatorul despre care vorbeam?” 

„Dacă doreşti” — zise. 

„Aşadar, iată: sînt trei paturi: unul, patul din 
firea lucrurilor 388 , despre care am putea spune — cred 
— că un zeu l-a făcut. Sau altcineva oare?” 

„Cine altul ?” 

„Al doilea este cel pe care l-a confecţionat dul¬ 
gherul.” 

„Da” — zise. 

„Ultimul pe care l-a confecţionat pictorul, nu?” 

„Bun.” 

„Deci, pictor, meşter de paturi, zeu — aceştia sînt 
cei trei «diriguitori» arcelor trei tipuri despături.” 

„Da, sînt trei.” 

c „Zeul, fie că n-a dorit 389 , fie că o necesitate l-a silit 
să nu producă mai mult decît un singur pat în firea 
lucrurilor, astfel a făcut doar unul singur, pe acela care 
este Pat. Două de acest fel sau mai multe nu ar fi putut 
fi sădite în fiinţă de către zeu, nici nu e cu putinţă 
să crească din fiinţă.” 

„Cum aşa ?” 

„Fiindcă — am spus eu — dacă ar fi produs, fie 
şi două, iarăşi ar fi apărut uuul singur, acela a cărui 
formă ar avea-o ambele paturi ; şi ar fi acela, şi nu cele 
două, lucrul care este Pat” 300 . 

„Just.” 

d „Ştiind Zeul, cred, aceasta şi voind să fie făcătorul 
adevărat al adevăratului Pat şi nu al unui pat oare¬ 
care, nici să fie un oarecare meşter de paturi, a în¬ 
fiinţat un singur Pat în firea lucrurilor.” 

„Verosimil.” 

„Voieşti să-l numim pe Zeu «înfiinţător » 391 , ori 
cumva asemănător?” 

„E îndreptăţit — zise — de vreme ce el a fă¬ 
cut şi aceasta şi altele în chip firesc.” 

„Dar ce să spunem despre dulgher ? Oare nu că este 
un meşter de paturi ?” 

„Ba da.” 

„Dar oare şi pictorul este un meşter şi un făuritor 
al aceluiaşi lucru ?” 

„Defel.” 

„Dar ce anume spui că este el în raport cu patul ?” 

e , „Mi se pare că cel mai potrivit este să-l numim 
«imitator al lucrului» produs de ceilalţi.” 

„Bine — am zis eu. Numeşti imitator pe cel ce 
aparţine celei de-a treia generaţii, pornind de la 
fire ?'” 

„Chiar aşa.” 

„Atunci şi făcătorul de tragedii va avea această 
calitate, dacă este adevărat că el este un imitator ; el 
vine în al treilea rînd pornind de la rege şi adevăr, şi 
la fel şi ceilalţi imitatori.” 

„Aşa s-ar zice.” 

„Am căzut de acord asupra imitatorului. Dar mai 
598 a spune-mi ceva în legătură cu pictorul: oare crezi că el 

încearcă să imite fiecare dintre entităţile lăsate prin 
fire, sau, mai degrabă, obiectele confecţionate de 
către meşteri?” 392 . 

„Pe cele ale meşterilor” — răspunse. 

„Dar oare în felul în care ele sînt, sau în felul în 
care ele par ? Mai fă şi distincţia aceasta !” 

„Cum adică?” 

„Iată cum: patul, fie că îl priveşti dintr-o parte, 
din faţă, ori altminteri, se deosebeşte de sine în¬ 
suşi ? Sau cumva, deşi nu presupune nici o deosebire, 
pare a fi diferit? Şi cu restul lucrurilor la fel.” 

„Da, pare diferit, fără să fie.” 

„Atunci, examinează şi acest aspect: spre care din b 
două se îndreaptă acţiunea picturii, relativ la fiecare 
obiect /pictat/ în parte? Se referă imitaţia la ceea-ce- 
este în felul în care este, sau la ceea-ce-pare, în felul 
în care pare ? Este ea o imitaţie a adevărului, sau a 
unei iluzii?” 

„A unei iluzii” — răspunse el. 

„Departe de adevăr se află, deci, imitaţia, şi, pe 
cît se pare, de aceea le produce ea pe toate, fiindcă 
surprinde puţin din fiece lucru şi acest puţin este o 
iluzie. De exemplu, pictorul — spunem — ne va 
pictă un cizmar, un dulgher, pe ceilalţi meşteri, fără 
să aibă habar de vreuna dintre meseriile acestea. Şi c 
totuşi pe copii şi pe oamenii fără minte i-ar putea 
înşela — dacă ar fi un bun pictor — după ce ar 
picta un dulgher şi li l-ar arăta de la distanţă, dîndu-le 
impresia că acolo ar fi un dulgher adevărat.” 

„De ce nu ?” 

„Cred că, în legătură cu toate acestea, prietene, 
trebuie gîndit în felul următor : cînd unul vesteşte 
cum că a întîlnit un om, care cunoaşte toate meseriile 
şi tot ceea ce ştie fiecare /specialist/ în parte, că nu 
există nimic care el să nu cunoască mai precis decît 
oricare altul, trebuie să-l socotim pe primul dintre d 
aceştia un prostănac, care — p>are-se — ar fi întîl¬ 
nit un farmazon şi un imitator, lăsîndu-se amăgit. 
Astfel îneît, i s-a părut că acela este priceput în toate, 
deoarece el însuşi nu este în stare să cîntărească 
ştiinţa, neştiinţa şi imitaţia.” 

„Foarte adevărat” — zise el. 

,,Aşadar — am spus eu — după aceasta, trebuie 
cercetată şi tragedia, dar şi părintele ei, Homer, de 
\ueme ce îi auzim pe unii spunînd că aceştia, poeţii, 
e cunosc toate meseriile, tot ceea ce priveşte virtuţile 
şi viciile omeneşti, precum şi tot ceea ce e în legătură 
cu zeii 303 . Căci este necesar ca poetul destoinic, dacă 
e vorba să pună frumos în poezie subiectul cu care 
ar avea de-a face, să-şi întocmească poemul în cunoş¬ 
tinţă de cauză, ori altminterea, nu va putea să-l 
întocmească 394 . Trebuie deci cercetat dacă aceşti oa¬ 
meni — lăudătorii poeţilor — întîlnindu-i pe imita¬ 
tori, au fost înşelaţi, şi dacă, privindu-le operele, nu-şi 
599 a dau seama că ele vin în al treilea-rînd, pornind de la 
ceea-ce-este şi că sînt lesne de alcătuit pentru cel ce 
nu cunoaşte adevărul — de vreme ce ei produc iluzii 
şi nu realităţi; ori dacă nu cumva spun ceva cu miez 
poeţii buni şi dacă nu cumva au, într-adevăr, ştiinţa 
lucruriţor despre care mulţimea crede că grăiesc bine.” 

,,Perfect, — zise — trebuie cercetat!” 

,,Crezi cumva că dacă cineva ar putea să le facă pe 
amîndouă — şi modelul şi imitaţia — el îşi va da si¬ 
linţa să producă imitaţii şi va aşeza această îndelet- 
b nicire în viaţa sa, ca ceva de preţ?” 

„Nu cred.” 

„Căci dacă ar cunoaşte cu adevărat lucrurile pe 
care le imită, mult mai degrabă îşi va da osteneală 
în fapte, decît în imitaţii; el va încerca să lase în 
urmă-i, în semn de pomenire, isprăvi frumoase şi 
multe, voind mai curînd să fie el cel lăudat, decît 
cel ce laudă.” 

„Aşa cred şi eu — zise el. Căci nu stau pe picior 
de egalitate preţuirea /de care se bucură cineva/şi 
folosul/pe care îl aduce/.” 

„Să nu-i cerem lui Homer sau oricărui alt poet să 
ne spună o mulţime de lucruri, bunăoară, dacă vreu- 
c nul dintre ei a fost un bun medic şi nu doar un imi¬ 
tator al teoriilor medicale, să nu-i întrebăm ce oameni 
a însănătoşit, după tradiţie, vreunul dintre poeţii 
vechi sau noi, după’ cum a făcut Asclepios, sau ce 
discipoli ai artei medicale au lăsat ei, în felul în care 
i-a lăsat Asclepios pe fiii săi. Nici în legătură cu cele¬ 
lalte meserii să nu-i întrebăm, ci să le dăm pace. 

însă Homer se apucă să vorbească despre chestiunile 
cele mai însemnate şi mai frumoase, despre războaie, 
campanii militare şi cîrmuirea cetăţilor, despre edu¬ 
caţia oamenilor. Este îndreptăţit, dar, să-l iscodim, d 
întrebîndu-11 «Dragă Homer, dacă e adevărat că nu 
soseşti pe locul al treilea pornind de la adevăr în pri¬ 
vinţa virtuţii, deci dacă nu eşti un alcătuitor de iluzii — 
ceea ce am definit drept «imitator » — ci vii pe locul 
doi şi dacă poţi cunoaşte care îndeletniciri îi fac pe 
oameni, în privat, ca şi în public, mai buni, ori mai 
răi, spune-ne nouă, care cetate a fost mai bine orîn- 
duită datorită ţie, aşa cum Lacedemona a fost datorită 
lui Lycurg, şi multe alte cetăţi mari şi mici au fost e 
bine orînduite datorită altora, mulţi la număr ? Ce 
cetate te arată pe tine a fi fost pricina unor legi bune 
şi a unui folos pentru ea ? Italia şi Sicilia vorbesc 
despre Charondas 39 s, iar noi despre Solon ; dar care 
cetate vorbeşte despre tine?» Va avea oare ce să spună?” 

,,Nu cred — zise Glaucon. Aşa ceva nu se spune 
nici de către liomerizii înşişi.” 

„Dar îţi aminteşti cumva ca vreun război, în 600 
vremea lui Homer, să fi fost bine dus la capăt, sub 
comanda sau cu sfatul acestuia ?” 

,,De nici unul.” 

,,Dar poţi spune ceva, despre Homer, asemănător 
invenţiilor multe şi ingenioase, folositoare ştiinţelor 
şi altor multor activităţi, atribuite vreunui bărbat 
plin de pricepere, precum Thales din Milet sau Ana- 
charsis Scitul?” 306 . 

„Defel.” 

„Dar se spune oare despre Homer că, dacă nu a 
educat o obşte, a făcut măcar educaţia unor persoane 
particulare, în timpul vieţii sale ? D-au slăvit oare 
aceia pentru convieţuirea cu el şi a lăsat oare el o 
cale de viaţă «homerică », aşa cum Pythagoras a fost 
cu deosebire slăvit pentru acest motiv, iar urmaşii, 
chiar şi acum, pomenesc despre un fel de viaţă «py- 
thagoreic » şi se arată a fi altfel decît restul oamenilor ?” 

„Nici aşa ceva nu se spune. Căci Creophylos, ami¬ 
cul lui Homer, ar apărea sub raportul educaţiei, So- 
crate, încă mai vrednic de rîs, decît sub cel al nume¬ 
lui, dacă cele ce se spun despre Homer sînt adevărate. 

Fiindcă se povesteş te că, în vremea vieţii sale, l-a 
0 neglijat cu totul pe Creophylos” 397 . 

„Aşa se spune — am zis. însă, gîndeşte-te, Glau- 
con : dacă, în realitate, Homer ar fi fost în stare să-i 
educe pe oameni şi să-i facă mai buni, întocmai ca 
un om ce poate, în privinţa educaţiei, nu să imite, 
ci să ştie, oare n-ar fi avut el mulţi însoţitori şi n-ar 
fi fost cinstit şi preţuit de către ei ? Iată, Protagoras 
din Abdera, Prodicos din Cos şi mulţi alţii pot să 
arate celor din vremea lor cu care au de-a face, că 
aceştia nu vor putea să pună în bună rînduială nici 
gospodăria, nici cetatea lbr, afară doar dacă nu-i 
d vor aşeza pe ei /sofiştii/ să le diriguiască educaţia. 
Bun, şi pentru această dibăcie, iată-i atît de tare iubiţi, 
încît numai că nu îi poartă pe umeri acoliţii. Oare 
dacă Homer ar fi fost în stare să-i facă pe oameni mai 
. vrednici, l-ar fi lăsat cei din vremea sa pe el, cît şi 
pe Hesiod, să fie rapsozi colindători ? Nu i-ar fi păs¬ 
trat la sine pe ei mai abitir decît aurul şi nu i-ar fi 
silit să stea la ei acasă, sau dacă nu i-ar fi înduplecat, 
ei înşişi şi-ar fi dus copiii la aceia, căutîndu-i unde 
e s-ar fi aflat, pînă ce ar fi avut parte îndestulătoare 
din educaţia /dată de ei/ ?” 

„Mi se pare — zise el — că vorbele ţi-s cum nu 
se poate mai adevărate, Socrate.” 

„Oare să nu socotim că toţi poeţii, începînd cu 
Homer, sînt imitatorii unor iluzii de virtute, cît şi 
ai unor iluzii ale celorlalte lucruri, despre care alcă¬ 
tuiesc poeme, dar că adevărul nu-i atinge ? Ci, aşa 
cum am spus pînă acum, pictorul va picta un ciz¬ 
mar care oferă aparenţa realităţii, dar el însuşi, pic- 
601 a torul, nu se pricepe la cizmărie; îi încredinţează 
însă pe nepricepuţii care se uită, judecind doar după 
culori şi forme.” 

„întru totul.” 

„La fel 398 , cred, vom afirma că şi poetul aşterne 
culorile fiecărei arte, cu ajutorul cuvintelor şi al fra¬ 
zelor, fără să se priceapă el însuşi, ci doar imită, încît 
altor nepricepuţi să li se pară, cînd cercetează pornind 
de la cuvinte, că s-a vorbit desăvîrşit, fie că cineva 
ar vorbi despre cizmărie în metru, ritm şi armonie, 
fie că ar vorbi despre arta militară, fie că despre orice 

altceva; într-atît aceste imitaţii posedă, prin firea b 
lor, o mare putere de vrajă. Căci după ce crfea iile 
poetice sînt dezbrăcate de culorile artei Muzelor, 
rămînînd aşa cum sînt ele însele, cred că ştii în ce fel 
apar ele. Vei fi văzut pe undeva asa ceva” 399 . 

„Da.” 

„Nu seamănă ele cu feţele celor tineri, dar lipsiţi 
de frumuseţe şi care se înfăţişează privirilor atunci 
cînd n-ar mai fi în floarea vîrstei?” 

„Ba seamănă cu totul!” 

„Mai priveşte şi următorul aspect: făcătorul de 
iluzii, imitatorul, spuneam, nu are idee de ceea-ce- 
este, ci de ceea-ce-apare. Nu-i aşa ?” c 

„Ba da.” 

„Să nu ne oprim la jumătate, ci să examinăm pe 
de-a întregul!” 

„Vorbeşte!” — spuse el. 

„Spunem că pictorul pictează şi hăţurile şi ză¬ 
bala.” 

„Da”. 

„Dar pe acestea le fac curelarul şi fierarul.” 

„De bună seamă.” 

„Dar oare pictorul ştie în ce fel trebuie să fie hă¬ 
ţurile şi zăbala ? Sau nici măcar cel care le-a făcut 
nu ştie — adică fierarul şi curelarul —, ci doar acela 
care ie cunoaşte folosinţa — călăreţul ?” 

„întru totul adevărat.” 

„Oare nu putem vorbi în acelaşi fel despre toate?” 

„în ce fel ?” 

„în legătură cu orice există trei arte : cea care a 
foloseşte, cea care produce si cea care imită.” 

„Da.” 

„Dar excelenţa, frumuseţea şi îndreptăţirea ori¬ 
cărui obiect, animal, a oricărei fapte nu ţin de nimic 
altceva mai mult decît de folosinţa în raport cu care 
fiecare a fost produs sau născut?” 400 . 

„Aşa e.” 

„Este atunci cu totul necesar ca cel ce utilizează 
fiecare obiect să fie şi expert şi ca el să indice făurito¬ 
rului ce anume acesta face bine sau rău, faţă de folo¬ 
sul lucrului de care el se slujeşte. De pildă, flautistul 
îi arată meşterului de flaute, care anume instrumente 

e se arată supuse în timpul cîntării, indicîndu-i pe care 
trebuie să le facă, iar meşterul se va supune.” 

„Cum de nu ?” 

„Dar oare nu cumva primul le va arăta pe cele 
bune în temeiul ştiinţei, pe cîtă vreme celălalt le va 
face în temeiul credinţei?” 

„Ba da.” 

„Deci meşterul păstrează o dreaptă credinţă des¬ 
pre desăvîrşirea şi cusururile aceluiaşi obiect, atunci 
cînd el are de-a face cu cel ce ştie şi cînd este silit 
să dea ascultare celui ce ştie. Iar cel ce foloseşte 
a obiectul are ştiinţa.” 

„Aşa este.” 

„Dar posedă cumva imitatorul ştiinţă din pricina 
folosirii lucrului pe care l-ar zugrăvi, fie că e frumos şi 
drept, fie că nu, ori cumva posedă el o dreaptă cre¬ 
dinţă datorită contactului necesar cu cel Ce ştie, 
arătîndu-i-se în ce fel trebuie să zugrăvească ?” 

„Nici aşa, nici aşa.” 

„Atunci imitatorul nici nu va şti, nici nu va opina 
just în legătură cu lucrurile pe care le imită, în ceea 
ce priveşte desăvîrşirea şi cusururile lor.” 

„Se pare că nu.” 

„Da, iscusit ar fi imitatorul şi dibaci în alcătuirea 
imitaţiilor pe care le-ar face !” 

„Nu tocmai.” 

b „Şi totuşi, el va imita, fără să ştie, în legătură cu 
fiecare lucru în parte, în ce fel este acesta — rău sau 
bun — va imita, zice-se, aşa ca să pară frumos în 
ochii mulţimii şi ai celor ce nu ştiu nimic.” 

„Cum altfel?” 

„Am ajuns binişor, pare-se, la concluzia că imi¬ 
tatorul nu ştie nimic ca lumea despre lucrurile pe 
care le imită şi că imitaţia este un joc şi nu ceva serios 
şi iarăşi am aflat că cei ce au de-a face cu poezia 
tragică în iambi şi cu cea în hexametri, sînt cu toţii 
imitatori, pe cît le stă în putinţă de bine.” 

„Absolut.” 

c „Pe Zeus, — am spus eu — dar faptul acesta 
de a imita nu se dovedeşte a 1 purta asupra celei de-a 
treia naturi, pornind de la adevăr? Aşa-i?” 

„Dar faţă de care proprietate aparţinînd omului 
se arată ea avînd puterea pe care o are?” 

„Despre ce fel de proprietate vorbeşti ?” 

„Iată: o aceeaşi mărime nu apare ochiului la fel, 
de aproape şi de departe.' 

„Nu, intr-adevăr.” 

„Iar aceleaşi obiecte apar încovoiate şi drepte, 
pentru cei ce le privesc în apă şi în afară ; de asemenea, 
concave şi convexe din pricina înşelării văzului cu 
privire la culori. Se vădeşte astfel o întreagă tulbu¬ 
rare care ni se aşază în suflet. în temeiul acestei 
reacţii a noastre se impun clar-obscurul, arta scama¬ 
toriei şi alte multe născociri asemănătoare.” 

„Adevărat.” 

„Dar oare măsurătoarea, număratul, cîntăritul nu 
sînt vrednice ajutoare, pentru ca în noi să nu conducă 
ceva care pare, mai mult sau mai puţin cuprinzător, 
mai bogat, ori mai greu, ci un element care măsoară, 
socoteşte şi cîntăreşte?” 

„Cum de nu ?” 

„Dar aceasta ar fi sarcina părţii raţionale din su-' 
flet.” 

„A ei.” 

„Omului, de multe ori cînd măsoară şi arată că 
unele obiecte sînt mai mari, sau mai mici decît altele, 
sau egale toate între ele, totuşi acele obiecte îi par 
drept contrarii simultan şi sub acelaşi aspect.” 

„Da.” 

„Dar nu spuneam noi că este imposibil ca aceeaşi 
entitate /a sufletului/ să opineze lucruri contrare în 
legătură cu aceleaşi obiecte ?” 

„Şi spuneam cu îndreptăţire !” 

„Atunci ceea ce în suflet opinează independent de 
măsurători şi ceea ce opinează în conformitate cu 
măsurătorile nu pot reprezenta aceeaşi entitate.” 

„Nu pot reprezenta.” 

„însă partea care se încrede în măsurătoare şi 
în socotit ar trebui să fie partea cea mai bună a su¬ 
fletului.” 

„Bun, şi?” 

„Iar ceea ce se opune acesteia ar trebui să apar¬ 
ţină părţilor inferioare din sufletul nostru.” 


603 

„Neapărat.” 

„Voind să stabilesc aceasta, am afirmat că pic¬ 
tura, şi în general arta imitativă, îşi face treaba sa, 
ce se află departe de adevăr; ea are de-a face cu o 
entitate din noi, aflată şi ea departe de judecată şi 
nu se însoţeşte şi nu se împrieteneşte cu ceva sănătos 
b şi adevărat” 401 . 

„întru totul aşa e.” 

„Arta imitaţiei, inferioară fiind, se însoţeşte cu 
ceva inferior şi zămisleşte lucruri inferioare.” 

„Pare-se.” 

B. „Dar oare — am spus eu — doar imitaţia prin 
vedere /este aşa/, sau şi cea prin auz, pe care o numim 
poezie ?” 

„Probabil că şi aceasta” — zise el. 

„Dar — am vorbit eu — să nu dăm credit doar 
probabilului pe care l-am obţinut analizînd pictura, 
ci să îndreptăm atenţia asupra acelui element al gîn- 
c dirii cu care se întovărăşeşte imitaţia poetică şi să 
vedem dacă el este netrebnic sau vrednic.” 

„Trebuie.” 

„Să procedăm astfel 402 : arta imitativă imită — 
spunem — oameni aflaţi, de bunăvoie sau siliţi, în 
acţiune ; oameni care cred că de pe tirma acţiunii le-a 
sosit fericire ori nenorocire şi care, în toate aceste 
situaţii, se arată îndureraţi sau mulţumiţi. Ar mai 
fi ceva în afară de aceasta?” 

„Nimic.” 

„Oare în toate aceste situaţii, omul rămîne cu 
aceleaşi gînduri ? Sau, aşa cum, în cazul vederii, e 
d în dezacord cu sine şi are opinii contrare în acelaşi 
timp despre aceleaşi lucruri, la fel şi în fapte e în de¬ 
zacord şi se luptă cu sine ? Dar îmi aduc aminte că 
acest punct nu mai trebuie să-l stabilim acum, căci 
mai înainte am arătat îndestulător toate acestea, 
anume că sufletul nostru e plin de mii şi mii de astfel 
de contradicţii ce apar în acelaşi timp.” 

„Adevărat.” 

„Adevărat. Dar ceea ce atunci am lăsat deoparte, 
e ini se pare acum necesar de cercetat.” 

„Ce anume?” 

,,TJn bărbat de ispravă care a fost greu încercat — 
a pierdut un fiu sau altceva dintre cele la care-ţinea 
mult — am spus şi atunci că va îndura încercarea 
mai uşor decît ceilalţi” 403 . 

„Desigur.” 

„Acum să cercetăm acest aspect: oare el nu va 
suferi deloc? Ori, aceasta fiind cu neputinţă, el se va 
arăta doar măsurat în durerea sa ?” 

„Ultima alternativă este adevărată” — vorbi el. 

„Dar mai spune-mi acum despre acel bărbat şi 604 a 
lucrul următor : oare crezi că el se va împotrivi du¬ 
rerii şi se va lupta cu ea mai curînd, atunci cînd este 
văzut de către egalii săi, sau atunci cînd se află în 
izolare, singur cu sine?” 

„Atitudinea sa va fi foarte diferită în cazul cînd 
va fi văzut, /în raport cu ce se va întîmpla în celălalt 
caz/.” 

„Dar, în momentul cînd ajunge singur, cred că va 
îndrăzni să rostească multe pe care, dacă altcineva 
le-ar auzi, s-ar ruşina, şi va săvîrşi multe, pe care 
n-ar accepta să le facă sub ochii altora.” 

„Aşa este” — zise el. 

„Aşadar, principiul care îi cere să se împotrivească, 
este raţiunea şi legea, iar suferinţa însăşi este princi¬ 
piul care îl tîrăşte către durere?” b 

„Adevărat.” 

„Existînd în om o tendinţă contradictorie în 
acelaşi timp, ce are în vedere acelaşi obiect, spunem 
că e necesar să existe în el două principii /distincte/”. 

„Cum să nu !” 

„Aşadar, o parte este gata să dea ascultare legii, 
în felul în care legea porunceşte?” 

„în ce fel?” 

„Legea afirmă că cel mai frumos lucru este să 
păstrezi cit mai mult calmul în nenorocire şi să nu 
te mînii, de vreme ce nici binele şi răul ce ar fi legate 
de asemenea afecte /ca mînia/ nu sînt limpezi, nici, 
în continuare, nu va ieşi nici un cîştig pentru cel ce 
îndură anevoie suferinţa, nici nu merită mare grijă 
vreuna dintre problemele omeneşti, iar, pentru ceea c 
ce, în astfel de situaţii, trebuie cel mai mult să ne stea 
alături, durerea este o piedică.” 

„La ce te referi?” 

,,L a reflecţia asupra lucrului întîmplat — am zis 
eu. Aşa cum la căderea zarurilor, chibzuinţă îşi orîn- 
duieşte propriile interese în raport cu zarurile care au 
căzut, privind acolo unde raţiunea ar indica cel mai 
mare bine, tot aşa să nu facem precum copiii ce s-au 
lovit şi care se ţiu de partea lovită, îutîrziind în ţipete, 
ci să obişnuim mereu sufletul să ajungă cît e cu pu¬ 
ţi tinţă de repede la vindecarea şi înzdrăveuirea părţii 
căzute şi bolnave, făcînd să piară cîntarea de jale cu 
ajutorul unei doftoriciri.” 

,,într-adevăr, aşa s-ar purta cineva în încercări 
în felul cel mai potrivit !” 

,,I)eci — spuneam — ce este mai bun din noi vo¬ 
ieşte să dea urmare acestei părţi raţionale.” 

„Limpede.” 

„Cealaltă parte, de vreme ce îşi aminteşte de pă¬ 
timire şi se îndreaptă către tînguire, fiind nesătulă 
de ele, nu vom spune oare că este iraţională, leneşă 
şi prietenă cu laşitatea ? ’ ’ 

„Ba da.” 

e „Aşadar, această parte imită mult şi în chip felu¬ 
rit — e vorba despre partea iritabilă 4 04 , în timp ce 
partea înţeleaptă şi liniştită, fiind mereu asemănătoare 
cu sine însăşi, nici nu imită cu uşurinţă, nici nu e 
înclinată să înveţe de la cel ce imită îndeosebi în folo¬ 
sul oamenilor strînşi la serbări şi în teatre. Căci pentru 
aceştia se face imitaţia unei suferinţe străine.” 

60 5 a „Absolut.” 

„Or, poetul imitator e vădit că nu are un astfel 
de caracter sufletesc prin firea sa, iar dibăcia lui nu 
e îndreptată spre a face plăcere acestuia, de vreme 
ce el, poetul, tinde să aibă un bun renume în ochii 
mulţimii ; ci el se îndreaptă către un caracter iritabil 
şi felurit, deoarece e lesne de imitat.” 

„Limpede.” 

„Atunci, pe drept, am putea să-l luăm şi să-l 
aşezăm faţă în faţă cu pictorul. Căci el seamănă cu 
acesta din urmă prin aceea că produce lucruri ne¬ 
vrednice în raport cu adevărul, ca şi prin faptul că 
se însoţeşte cu partea nu cea mai bună a sufletului 
b şi că e pe potriva acesteia. Şi astfel, cu îndreptăţire, 

nu l-am putea primi într-o cetate ce va avea legi bune, 
fiindcă el trezeşte această parte a sufletului, o hră¬ 
neşte şi, întărind-o, nimiceşte partea raţională ; tot 
aşa cum, dacă cineva, aducînd pe lume niscaiva stă- 
pîni nemernici, le-ar încredinţa cetatea, el i-ar pră¬ 
pădi pe cei mai cumsecade. Să spunem că poetul imi¬ 
tator face acelaşi lucru, că el produce, în particular, 
în sufletul individual, o orînduire rea, făcînd pe plac 
părţii iraţionale a aceluia, parte ce nu distinge nici 
marele, nici mai micul, ci socoteşte aceleaşi lucruri 
cînd mari, cînd mici — trezind iluzii, aflîndu-se foarte 
departe de adevăr/’ 

„Hotărît aşa.” 

„însă, încă n-am rostit cea mai grozavă învinuire 
împotriva artei imitative: căci faptul că ea e în stare 
să-i molipsească şi pe cei mai buni, în afară de cîţiva 
puţini, e ceva cumplit!” 

„Cum de n-ar fi, dacă ea face asta!” 

„Ascultă şi judecă: cei mai buni dintre noi, as- 
cultîndu-1 pe Homer sau pe alt poet tragic cum imită 
pe vreunul dintre eroi, aflat în doliu, ridieînd vocea 
în tînguiri nesfîrşite, sau cîntînd şi lovindu-şi pieptul 
de durere, simţim plăcere — ştii doar — şi predîn- 
du-ne pe noi înşine, le venim pe urme, pătimim lao¬ 
laltă şi, cu tot zelul, îl lăudăm pe poet ca fiind bun, 
chiar pe acela care ne-ar pune cel mai mult într-o 
astfel de stare” 405 . 

„Ştiu, cum de nu ?” 

„Dar cînd vreunuia dintre noi i se întîmplă un 
necaz în familie, ştii că preţuim o purtare contrară — 
anume dacă putem fi calmi şi tari — în temeiul fap¬ 
tului că această purtare e proprie unui bărbat, în 
timp ce purtarea cealaltă, pe care mai înainte o lău¬ 
dam, e proprie unei femei.” 

„îmi dau seama” — zise. 

„Oare e bună o astfel de laudă, cînd, la vederea 
unui atare bărbat, ce e în felul în care tu însuţi n-ai 
vrea să fii, căci te-ai ruşina, tu nu te arăţi scîrbit 
totuşi, ci te bucuri şi aduci laude?” 

„Nu, pe Zeus, — făcu el — ea nu seamănă cu o 
laudă după cuviinţă !” 

a ,,L)a — am spus eu — dacă vei cerceta în felul 
următor.” 

„Cum ?” 

„Dacă te-ai gîndit că ceea ce în nenorocirile per¬ 
sonale este ţinut cu forţa, flămînzind după plînsete 
şi tînguiri pe săturate, poftind, prin fire, această parte 
atari lamentări, atunci, iată că din pricina poeţilor 
ea ajunge să fie îndestulată şi bucuroasă. Iar partea 
noastră, prin fire cea mai bună, deoarece nu a fost 
îndeajuns educată, prin raţiune şi obişnuinţă, dez¬ 
leagă de sub pază această parte jeluitoare, cugetînd 
b că în privitul unor pătimiri străine nu-i nimic pentru 
sine ruşinos să laude şi să aibă milă de un bărbat 
care pretinde că e om de ispravă, dar care jeleşte cum 
nu se cade. Ea socoteşte că acel lucru — plăcerea 
resimţită — e de folos şi nu ar primi să se lipsească 
de ea prin tratarea cu dispreţ a întregii opere. Există, 
cred, puţini oameni care să cugete că e necesar să 
apară un efect asupra suferinţelor personale sub în- 
rîurirea celor străine : căci, hrănind mult, la vederea 
acelora, partea pusă pe milă, nu va fi lesnicioasă stă- 
pînirea de sine în propriile pătimiri.” 
c „Cu totul adevărat” — spuse el. 

„Nu se poate spune acelaşi lucru şi în privinţa 
rîsului ? Căci faptul pentru care tu însuţi te-ai ruşi¬ 
na în a da prilej de rîs, iată că în imitaţia comică, ori 
auzindu-1 în privat, te bucură nespus şi nu-1 respingi 
ca pe ceva rău. Nu săvîrşeşti ceva asemănător faţă 
de situaţiile care deşteaptă mila ? Căci partea pe care, 
cu raţiunea, o ţii legată în tine atunci cînd vrea să 
dea prilej de rîs, temîndu-te să nu capeţi un renume 
de bufon, atunci, /cu ocazia comediei/, o slobozi şi, 
îngăduindu-i orice îndrăzneală, eşti dus de multe ori 
fără să-ţi dai seama ca, în ocazii private, să devii 
autor de comedii.” 

„Da.” 

d „Acelaşi lucru şi în ce priveşte iubirea, înflăcă¬ 
rarea şi toate poftele, durerile şi plăcerile din suflet, 
despre care afirmăm că urmează fiecărei acţiuni a 
noastre, deoarece imitaţia poetică produce afecte 
asemănătoare în noi. Ea le hrăneşte, udîndu-le, 
deşi ele ar trebui să se usuce, şi le aşează peste noi 

stăpîne, deşi ele ar trebui să fie subjugate dacă am 
voi să devenim mai buni şi mai fericiţi, în loc de mai 
răi şi mai nenorociţi.” 

,,N-aş putea vorbi altfel” — zise el. 

„Aşadar, Glaucon, — am spus — cînd îutîlneşti e 
lăudători ai lui Homer, care pretind că acest poet 
a educat Grecia şi că el este vrednic de luat în seamă 
pentru cine vrea să afle cum să orînduiască problemele 
omeneşti şi cum să le înveţe, care afirmă necesitatea 
de a-ţi trăi întreaga viaţă potrivit acestui poet, 
trebuie să-i iubeşti şi să-i admiri, socotindu-i buni 607 a 
cit se poate şi trebuie încuviinţat lui Homer că este 
cel mai poet dintre poeţi ■şi întîiul dintre făcătorii de 
tragedii 406 . Dar trebuie ştiut că în cetate trebuie pri¬ 
mite, din poezia sa, doar imnurile către zei şi elogiile 
adresate celor buni. Căci dacă ai primi în cetate — 
sub forma tragică sau epică — Muza agreabilă, plă¬ 
cerea şi suferinţa vor domni la tine în cetate, în locul 
legii şi al raţiunii, care par a fi mereu, după opinia 
generală, cel mai bun lucru.” 

„Foarte adevărat” — spuse el. 

„Iată deci ce să spunem, atunci cînd ne reamintim b 
că, în mod cuvenit, am alungat mai demult poezia 
din cetate, deoarece firea ei o arată în felul văzut. 

Căci raţiunea ne-a silit. Să-i mai spunem ei însă, să 
nu ne învinuiască de mărginire şi de necioplire, mai 
ales că există o veche vrajbă între filosofie şi poezie. 

Spre pildă: căţeaua ce latră la stăpîn .... sau lătră- 
toarea sau om mare în vorbele goale ale unor smintiţi 
sau gloata stăpîneşie peste cei preaînţelepţi şi cu gin- c 
duri alese dar vai de ei 4 07 si mai sînt si multe, multe 
alte semne ale vechii harţe dintre acestea două. 
Totuşi, să spunem că, dacă poezia şi imitaţia ar vorbi 
cu raţiune în favoarea plăcerii, cum că trebuie ca ea 
să existe într-o cetate bine orînduită, noi le-am primi 
bucuroşi, fiindcă ne dăm seama că sîntem sub vraja 
lor. însă ceea ce pare a fi adevăr nu se cuvine tră¬ 
dat. Dar n-ai fost şi tu, prietene, vrăjit de către poezie 
si mai ales atunci cînd ai privit-o prin intermediul lui 
Homer?” d 

„Şi încă ce !” 

„Nu este atunci drept ca ea să poată sosi din exil, 
spre a se dezvinovăţi în vers liric sau într-alt fel de 
vers ?” 

„Ba da.” 

„Am putea lăsa şi în seama celor ce o au în grijă, 
ce nu sînt poeţi, dar iubesc .poezia, să vorbească, fără 
vers, în favoarea ei, arătînd că ea nu este doar plă¬ 
cută, ci şi de folos pentru orînduirile politice şi pentru 
viaţa omenească. Şi cu bunăvoinţă vom asculta. Căci 
e vom fi în cîştig, de s-ar vădi ea nu doar plăcută, ci şi 
folositoare.” 

„Cum de n-am fi în cîştig ?" — zise. 

„Iar dacă nu, drag prieten, vom face şi noi precum 
cei îndrăgostiţi cîndva de cineva, .cînd socotesc că 
dragostea nu le este de folos ; cu de-a sila, şi totuşi 
ei se îndepărtează de ea. La fel şi noi, datorită iubirii 
din firea noastră pentru o atare poezie, — iscată de 
educaţia dată de frumoasele /noastre/ orînduiri — vom 
sta cu bunăvoinţă, aşteptînd ca ea să se arate drept 
608 a foarte bună şi foarte adevărată 408 . Dar atîta vreme 
cit n-ar li în stare să se dezvinovăţească, o vom asculta 
descîutîndu-ne cu aceste argumente pe care le aducem, 
precum şi cu acest descîntec, fiind cu băgare de seamă 
să nu cădem iarăşi în dragostea cea copilărească şi 
proprie mulţimii. Vom cînta 409 , aşadar, că nu trebuie 
să luăm în serios o asemenea poezie, ca pe una ce ar 
avea de-a face cu adevărul şi ar fi serioasă, ci trebuie 
ca cel ce o ascultă să fie cu multă luare-aminte — anu- 
b ine cel ce se teme pentru orînduirea dintr-însul, şi tre¬ 
buie avute în vedere cele ce s-au spus despre poezie.” 

„Sînt şi eu de aceeaşi părere” — spuse. 

„Mare luptă, — am zis — dragă Glaucon, mare 
luptă şi nu cit ar putea părea, e încercarea de a deveni 
vrednic sau rău, îneît, fără să fii urnit nici de cinstiri, 
nici de bani, nici de vreo dregătorie şi nici măcar de 
către arta poetică, să nu socoţi nimerit a nesocoti 
dreptatea şi restul virtuţilor !” 

„De acord cu tine — spuse el — în temeiul celor 
discutate. Si cred că oricare altul va face la fel.” 

A. „Şi totuşi — am spus eu — n-am cercetat încă 
cele mai mari răsplăţi pentru virtute, ca şi premiile 
ce ne stau înainte !” 

„Nemăsurată mărime ai în vedere — spuse — 
dacă mai există şi altele mai mari decît cele discutate !” 

„Ce ar putea deveni mare — am zis eu — într-un 
scurt răstimp ? Căci tot] acest timp, din copilărie 
şi pînă la bătrîneţe e puţin în raport cu întregul timp." 

„E chiar un nimic !” — vorbi el. 

„Ei bine, crezi că ceva nemuritor trebuie să-şi 
dea silinţa în vederea unui timp aşa de scurt şi nu 
în vederea întregului timp?” 

„Ba cred că în vederea întregului timp — zise. 
Dar la ce anume te referi?" 

„Nu ştii — am spus eu — că sufletul nostru este 
nemuritor şi că nu piere nicicînd?” 

Privind el cu uimire, răspunse : 

„Pe Zeus, nu ştiu ! Tu poţi să pretinzi aşa ceva?” 

„Dacă nu mă înşel, da. Dar cred că şi tu ai putea ; 
nu e ceva dificil.” 

„Pentru mine — este. Dar aş asculta cu plăcere 
această chestiune lesnicioasă !” 

„Te rog” — am spus eu. 

„Vorbeşte!” 

„Numeşti ceva bine şi rău?” 

„Da.” ' 

„Dar oare gîndeşti despre ele la fel ca mine?” 

„în ce fel?” 

„Că răul este cel ce nimiceşte şi corupe totul, 
binele cel ce păstrează şi aduce folos.” 

„Da, aşa cred.” 

„Ei bine, ai în vedere existenţa unui rău şi a unui 
bine proprii fiecărui lucru ? Precum inflamarea ochi-' 
lor pentru ochi şi boala pentru întregul trup, rugina 
griului pentru grîu, putrezirea pentru lemn, rugina 
pentru aramă şi fier şi, cum spuneam, aproape pen¬ 
tru orice lucru există un rău natural şi o boală?” 

„Aşa cred.” 


609 

„Atunci cînd vreunul dintre aceste rele se apropie 
de un lucru, îl strică pe cel de care s-a apropiat şi 
pînă la urmă îl descompune cu totul şi îl nimiceşte.” 

„Cum de nu ?” 

„Deci, răul natural fiecărui lucru şi boala sa îl 
distrug pe acela ; sau, dacă nu îl vor distruge, alt rău 
n-ar mai putea să-l nimicească. Căci binele nu ar 
b putea să nimicească ceva şi nici ceea ce nu-i nici rău, 
-nici bun.” 

„Cum ar putea?” 

„Dacă am descoperi o entitate care posedă un 
rău, ce o face să fie rea, dar nu este în stare s-o dis¬ 
trugă prin nimicire, oare nu vom descoperi că nu 
există moarte pentru această entitate ?” 

„Da, e probabil” — zise. 

„Ei bine, — am vorbit eu — oare nu există pen¬ 
tru suflet ceva care îl face să fie rău?” 

„Şi încă cum ! Toate despre care am vorbit acum! 
c nedreptatea, neînfrînarea, teama şi neştiinţa” 4111 . 

„Dar oare vreuna dintre acestea desface şi nimi¬ 
ceşte sufletul ? Vezi însă să nu ne înşelăm gîndindu-ne 
că omul nedrept şi lipsit de minte, atunci cînd ar fi 
prins făcînd nedreptăţi, piere din pricina nedreptăţi¬ 
lor care reprezintă răul propriu sufletului. Ci priveşte 
în felul următor: după cum răul trupului, care este 
boala, topeşte şi desface trupul şi îl face să nu mai fie 
trup, şi după cum toate cîte le-am amintit adineaori 
d sînt nimicite de către răul propriu prin faptul că el 
este aşezat în preajmă şi că le pătrunde, ajungînd 
ele astfel la nefiinţă — nu-i asa ? ...” 

„Da.” 

tot aşa cercetează şi în privinţa sufletului: 
oare cînd nedreptatea şi alt rău existent în el, prin 
aceea că îl pătrunde şi îi stă în preajmă, îl nimiceşte 
şi îl ofileşte, pînă ce, ducîndu-1 spre moarte, l-ar rupe 
de trup?” 

„Nu este deloc cazul” — spuse. 

„însă e absurd ca un rău străin să distrugă, în 
timp ce răul propriu — nu.” 

„Absurd.” 

e „Gîndeşte-te, Glaucon, — am zis eu — nu soco¬ 
tim că trupul trebuie să piară din pricina relei hrane. 

fie ea veche sau alterată sau oricum altfel. Ci, dacă 
răutatea hranei ar produce vreo pagubă trupească 
trupului, vom spune că el a pierit datorită răului pro¬ 
priu — care este boala — un produs al acelei hrane. 

Dar trupul nu poate pieri — avînd el natura sa pro¬ 
prie — de pe urma calităţii rele a hranei, de pe urma 
unui rău străin, în caz că aceasta nu ar produce răul 610 a 
său propriu.” 

„E foarte îndreptăţit ceea ce zici.” 

„Potrivit aceluiaşi principiu, — am zis eu — dacă 
răutatea trupului nu produce răutatea sufletului, nu 
vom putea socoti că sufletul poate pieri de pe urma 
unui rău străin, lipsind propriul său rău, fiind el o 
entitate diferită în raport cu răul propriu unei alte 
entităţi, diferite de el.” 

„E logic”. 

„Aşadar, vom nega îndreptăţirea acestor spuse 
— ori, pînă ce lucrurile vor fi de netăgăduit, nu vom b 
mai afirma că sufletul, din pricina febrei, ori altei 
boli, a omorului, nici dacă cineva ar tăia întregul corp 
în mici bucăţele, că din cauza acestora, deci, el ar 
putea pieri, înainte de a se arăta că din pricina ataror 
suferinţe ale trupului sufletul însuşi ajunge mai ne¬ 
drept şi mai nesăbuit. Căci apărînd un rău străin 
într-un lucru, iar răul propriu nefiind acolo de faţă, 
să nu admitem că sufletul ori altceva poate pieri.” c 

„Dar nimeni n-ar putea arăta vreodată, cum că 
sufletele celor ce mor ajung mai nedrepte din pricina 
morţii!” 

„Iar dacă totuşi — am zis eu — ar îndrăzni ci¬ 
neva să meargă cu ideea în aceeaşi direcţie şi ar zice 
că omul ce moare devine mai rău şi mai nedrept, 
pentru a nu fi silit să încuviinţeze că sufletele ar fi 
nemuritoare, vom socoti că, dacă acesta are dreptate, 
nedreptatea este mortală pentru cel ce o are, ca o 
boală ; şi că cei ce iau acest rău mor din pricina sa care d 
ucide în sine; anume, cei mai nedrepţi mor mai re¬ 
pede, cei mai puţin nedrepţi mai încet, şi nu aşa cum 
se întîmplă în realitate, că nedrepţii mor din pricina 
celor care îi pedepsesc.” 

„Pe Zeus, — zise el — nu pare a fi prea grozavă 
nedreptatea, dacă ea aduce moarte celui care o ia — 

căci aceasta ar însemna îndepărtarea de rele. însă 
eu cred că ea se arată a fi exact pe dos, deoarece îi 
e ucide pe ceilalţi /pe cei cărora li s-a făcut o nedreptate/, 
dacă e cu putinţă, dar în schimb îi dă multă viaţă 
celui ce o are, şi, mai mult, îl face şi vigilent. Atît 
de departe stă ea — pare-se — de condiţia de a fi 
ceva mortal!” 

„E bine cum zici! — am spus eu. Căci atunci 
cînd răul propriu şi propria răutate nu sînt în stare 
să ucidă şi să nimicească sufletul, anevoie un rău 
rînduit pentru pieirea altcuiva va nimici un suflet 
sau altceva, în afară de lucrul pentru care a fost 
rînduit.” 

,,Cu greu, — zise — ^e cît e probabil.” 

„Aşadar, cum nu piere din cauza unui rău, nici 
propriu, nici străin, e vădită necesitatea ca sufletul 
611 a să fie ceva veşnic, si dacă este veşnic, este şi nemuri¬ 
tor.” 

„E necesar” — vorbi el. 

„Fie deci acestea aşa — am zis eu. Dar dacă su¬ 
fletul este cum am văzut, gîndeşte-te că aceleaşi 
suflete există veşnic. Căci ele n-ar putea deveni mai 
puţine, deoarece nici unul nu piere, şi nici mai multe. 
Fiindcă dacă vreuna dintre existenţele nemuritoare 
ar spori, ştii bine că ea ar apărea din ceva muritor 
şi toate ar sfîrşi prin a deveni nemuritoare” 411 . 

„Adevărat ce spui.” 

„Să nu ne gîndim astfel, — am zis eu — raţiu¬ 
nea nu ne-o îngăduie, nici să credem că, în firea sa 
b cea mai adevărată, sufletul este astfel incit să se 
umple cu multă varietate, inegalitate şi vrajbă”. 

„Cum adică?” — întrebă el. 

„Nu-i uşor — am răspuns eu — ca un lucru al¬ 
cătuit din multe părţi să fie veşnic, mai ales cînd el 
nu are parte de cea mai bună unire, aşa cum ne-a 
apărut nouă a fi sufletul” 412 . 

„Nici n-ar fi verosimil!” — spuse el. 

„Că sufletul este nemuritor, ne-ar sili să credem 
atît raţionamentul: de faţă, cît şi altele. Nu trebuie 
însă să-l vedem, în felul în care, intr-adevăr, apare 
c atunci cînd' e mutilat de însoţirea cu trupul, cît şi 

de către alte rele, după cum l-am privit acum, ci în 
felul în care el este, odată ce ajunge pur. Î 11 acest 
din urmă fel trebuie el privit, cu ajutorul minţii, 
îl vei afla mult mai frumos şi vei deosebi mai limpede 
dreptatea şi nedreptatea şi tot ceea ce am analizat 
acum. în raport cu situaţia sa de faţă, noi am grăit, 
desigur, adevărul. I v -am văzut în starea în care se 
înfăţişează celor ce-1 privesc Glaucos făptura mării 413 . <3 
Ei nu ar fi în stare să-i vadă lesne natura primitivă, 
din pricină că, dintre părţile sale vechi, unele i-au 
fost frînte, altele tocite, şi, în general, au fost ciun¬ 
tite de către valuri. Altele s-au adăugat, crescînd, — 
scoici, alge, pietre — încît el seamănă mai degrabă 
cu orice altă vietate decît să fie aşa cum, prin fire, 
era. La fel privim şi noi sufletul ce stă sub povara 
a nenumărate rele. însă într-acolo, Glaucon, trebuie 
să privim !” 

„încotro?” — întrebă el. 

„Către dragostea sufletului pentru înţelepciune. e 
Şi trebuie să avem în vedere cu ce fel de însoţiri 
are de-a face şi spre care anume năzuieşte, el, ce e 
înrudit cu divinul, nemuritorul şi veşnicul şi trebuie 
să vedem în ce fel ar deveni, mergînd pe urmele aces¬ 
tora, smuls fiind, datorită acestui avînt, din marea 
în care se află acum, lovit fiind de jur-împrejur, ca 
să piardă pietrele şi scoicile pe care acum le are, de 612 & 
vreme ce se ospătează din tină. Căci multe adaosuri 
pămînteşti, pietroase şi sălbatice i-au crescut împrejur, 
din pricina fericitelor sale — zice-se — ospeţe ! Atunci 
abia i s-ar putea zări firea cea adevărată, fie că aceasta 
este multiplă, ori simplă ca aspect, în orice fel ar fi 
şi în orice chip. Acum însă, am străbătut îndeajuns, 
pe cît cred, pătimirile şi înfăţişările pe care le are 
viaţa omenească.” 

„Absolut” — zise el. 

B. „Dar — am continuat eu — n-am lămurit în 
cuvîntarea noastră atîtea aspecte, fără însă a lua în b 
seamă răsplăţile sau bunul renume aduse de drep¬ 
tate, după cum voi aţi pretins că procedează Hesiod 
şi Homer ? N-ăm aflat noi că dreptatea este, în sinea 
ei, cel mai mare bine din suflet ? N-am arătat că tre- 

buie săvîrşite fapte drepte, fie că ai avea, fie că nu, 
inelul lui Gyges şi în plus, chiar şi casca lui Hades ?” 414 . 

„Grăieşti cum nu se poate mai adevărat.” 

„Dar oare, Glaucon, — am zis — dacă, pe lîngă 
aceste bunătăţi proprii dreptăţii, i-am mai dărui 
c ei, cît şi .celorlalte virtuţi, şi răsplăţile de felul şi mă¬ 
rimea în care îi sosesc sufletului din partea oamenilor 
şi a zeilor, cîtă vreme omul trăieşte, dar şi după 
ce moare — ar mai fi acum loc de nemulţumire?” 

„Cîtuşi de puţin!" — vorbi el. 

„însă mie îmi veţi dărui ceea ce voi aţi împrumu¬ 
tat de la mine în timpul discuţiei?” 

„Ce anume?” 

„V-am dat îngăduinţa de a-1 socoti pe omul 
drept apărînd nedrept şi pe cel nedrept — drept. 
Voi aţi cerut aceasta — chiar dacă cu putinţă n-ar 
fi ca lucrul să rămînă ascuns oamenilor şi zeilor — de 
dragul cercetării totuşi, pentru ca dreptatea însăşi 
să poată fi judecată în raport cu nedreptatea însăşi. 
d Sau nu-ţi aminteşti ?” 41B . 

„Mare păcat mi-aş face neamintindu-mi!” 

„Dar de vreme ce ele au fost judecate, eu vin şi 
cer acum, pentru dreptate, ca, în felul în care ea are 
parte de bun renume din partea zeilor şi a oamenilor, 
în acel fel chiar să încuviinţaţi voi ca ea să şi apară; 
aceasta, pentru ca ea să ducă după sine şi premiile 
biruinţei sale 416 date celor ce o au, cînd se porneşte 
de la felul cum ea apare, după ce s-a văzut că ea le 
poate da, fără amăgire, celor ce o cuprind cu adevărat, 
şi pe cele provenite de la felul cum este.” 
e „Ceri un lucru drept” — zise. 

„Atunci — am spus — îmi veţi acorda mai întîi 
că nici unul dintre cei doi oameni /—dreptul şi ne¬ 
dreptul—/ nu se poate ascunde de zei?” 

„îţi vom acorda.” 

„Dar dacă ei doi nu se pot ascunde, unul va fi 
iubit, celălalt urît de către zei, aşa cum am căzut la 
învoială şi la început.” 

„Aşa este.” 

„Dar nu vom cădea de acord că omului iubit de 
813 a zei îi sosesc din partea acestora toate, cît e cu pu- 

tinţă de bine, dacă nu i s-a întîmplat lui vreun rău 
necesar, decurgînd dintr-o greşeală precedentă ?”- 

„Ba da.” 

„Astfel trebuie deci cugetat în privinţa omului 
drept, fie că el ajunge în sărăcie, ori bolnav, ori are 
vreo alta dintre cele ce par a fi rele — anume că aces¬ 
tea vor duce, pentru el, la ceva bun, în timpul vieţii 
sale, sau după moarte. Căci nu este neglijat de către 
zei cel ce năzuieşte să ajungă drept şi care, cultivînd 
virtutea, tinde să se asemene zeului pe cît este omului 
cu putinţă” 417 . 

„E verosimil — spuse el — că un astfel de om 
nu este neglijat de către cel asemenea lui!” 

„Dar nu trebuie cugetate lucruri contrare în legă¬ 
tură cu omul nedrept?” 

„Ba da, de bunăseamă!” 

„Aceasta ar fi deci răsplata sosită din partea 
zeilor pentru omul drept.” 

„Ea se potriveşte cu ceea ce eu însumi cred” — 
spuse. 

„Dar cea sosită din partea oamenilor ? — am zis. 
Oare nu în felul următor se petrec lucrurile, dacă 
trebuie văzut adevărul ? Nu fac ' oamenii cumpliţi 
şi nedrepţi precum alergătorii aceia care fug bine 
la începutul cursei, dar nu şi la sfîrşitul ei ? Ei por¬ 
nesc întîi repede, dar la capăt se fac de rîs şi, cu capul 
plecat, se duc lipsiţi de cununi. Dar cei cu adevărat 
buni alergători, cînd ajung la sfîrşit, iau premiile şi 
sînt încununaţi. Nu se întîmplă tot aşa, de obicei, şi 
cu oamenii drepţi ? Către sfîrşitul fiecărei activităţi, 
relaţii, ca şi al vieţii, ei capătă un frumos renume şi 
oamenii îi răsplătesc.” 

„Sigur că da.” 

„Vei accepta ca eu să afirm despre oamenii drepţi 
ceea ce tu afirmai despre cei nedrepţi ? Voi zice că 
drepţii, după ce ajung mai în vîrstă, guvernează în 
cetatea lor, dacă doresc demnităţi, îşi iau soţie din 
orice familie ar dori, îşi cunună copiii cu oricine ar voi. 
Şi tot ceea ce tu spuneai despre nedrepţi, eu spun 
despre drepţi. Iar în privinţa celor nedrepţi, afirm 
că majoritatea lor, chiar dacă se ascund cît timp 
sînt tineri, la sfîrşitul cursei, fiind prinşi, ajung de tot 

rîsul, iar după ce devin oameni în vîrstă, ei sînt ne¬ 
fericiţi şi rău trataţi atît de către străini, cît şi de 
e către localnici, încît ajung să fie biciuiţi 418 şi păţesc 
toate cruzimile pe care le înşirai tu, grăind adevărul 
în privinţa lor. Socoteşte că ai auzit şi de la mine că 
ei îndură toate acele pedepse. Dar vezi dacă accepţi 
ceea ce spun.” 

,,Da, — zise el — e corect ceea ce spui.” 

„Acestea ar fi — am vorbit eu — premiile, răs- 
614 a plăţile şi darurile sosite de la zei şi oameni pentru 
omul drept, cît timp e în viaţă, adăugîndu-se acelor 
bunătăţi pe care dreptatea însăşi le dăruia.” 

„Şi sînt grozav de frumoase şi de sigure !” 

C. „Numai că ele — am spus eu — sînt un ni¬ 
mic ca mulţime şi mărime faţă de acelea care îl aş¬ 
teaptă pe fiecare după moarte ! Ar trebui să asculţi 
şi despre acestea, pentru ca fiecare /şi dreptul şi ne¬ 
dreptul/ să afle întru totul ceea ce se cuvine să asculte 
întemeiat pe raţiune.” 

b „Vorbeşte, rogu-te, ca înaintea unui om, pentru 
care nu ar fi multe alte subiecte mai plăcute spre a fi 
ascultate !” 

„Nu îţi voi înşira — am zis eu — o istorie ca cele 
de la Alcinoos, ci pe cea a unui bărbat viteaz 418 bi *, a 
lui Er, fiul lui Armenios, pamphyl de neam 418 . El a fost 
răpus în război şi, cînd morţii au fost ridicaţi în a 
zecea zi, deja descompuşi, el a fost ridicat fără semne 
de putrefacţie. E-au adus acasă să-l înmormînteze, 
iar în a douăsprezecea zi, fiind aşezat pe rug, a în¬ 
viat. Şi înviind a spus ce văzuse pe lumea cealaltă. 
A zis: după ce a murit, sufletul său, întovărăşit de 
c multe alte suflete, a plecat şi toate au ajuns într-un 
loc uimitor, unde se aflau două deschideri în pămînt 
care erau una lîngă cealaltă, şi, la fel, alte două în cer 
în sus, de cealaltă parte. între aceste deschideri erau 
aşezaţi judecători, care, după ce pronunţau sentinţa, 
le porunceau celor drepţi să o apuce prin deschiderea 
din dreapta şi din sus, din cer, punîndu-le înainte 
însemnele faptelor judecate. Celor nedrepţi le porun¬ 
ceau să se îndrepte prin deschiderea de jos şi din 
stînga, avînd şi aceste suflete la spate, însemnele 

tuturor faptelor săvîrşite 420 . Spunea Er că, atunci 
cînd el însuşi s-a apropiat, i s-a spus că el trebuie să 
fie un vestitor pentru oameni al tuturor întîmplărilor 
de pe lumea cealaltă, poruncindu-i-se să asculte şi 
să privească ce se petrecea în acel loc. El a văzut 
acolo că, prin fiecare deschidere a cerului şi a pămîn- 
tului, treceau suflete, după ce erau supuse judecăţii. 
Prin celelalte două deschideri, dintr-una se înălţau, 
din pămînt, suflete pline de murdărie şi pulbere, din 
cealaltă se coborau, din cer, altele pure. Iar cele care 
soseau mereu, arătau ca venind dintr-o lungă călă¬ 
torie şi, bucuroase, se îndreptau spre un cîmp, unde 
îşi făceau sălaşul, ca în zi de tîrg. îşi dădeau bineţe 
unele altora, cîte se cunoşteau între ele, şi cereau să 
afle — cele sosite din pămînt, de la celelalte, despre 
ce era în cer, în timp ce sufletele sosite din cer voiau 
să ştie despre lucrurile din pămînt. îşi tot povesteau 
unele altora, unele tînguindu-se şi plîngînd, amin- 
tindu-şi cîte văzuseră şi păţiseră în drumul subpămîn- 
tean — ce durează o mie de ani. Iar cele sosite din 
cer istoriseau bunăstarea lor de acolo şi priveliştile 
nemăsurat de frumoase. Cele mai multe întîmplări, 
Glaucon, cer mult timp spre a fi povestite, dar — a 
zis Er — principalul este acesta: pentru toate nedrep¬ 
tăţile săvîrşite şi pentru toţi oamenii cărora le făcuse 
un rău, sufletul dă seamă, rînd pe rînd ; pentru fie¬ 
care nedreptate — de zece ori. Aceasta înseamnă că 
fiecare pedeapsă are loc într-un interval de o sută de 
ani, fiindcă atît de mare este viaţa omului, pentru 
ca pedeapsa îndurată să fie înzecită faţă de nedrep¬ 
tate. Spre pildă, dacă vreunii s-au făcut vinovaţi de 
moartea multora, ori au trădat cetăţi şi oştiri, ducîn- 
du-le în robie, ori au fost părtaşi la altă fărădelege, 
ei adună suferinţe de zece ori mai mari pentru fiecare 
faptă; iar dacă unii au făcut fapte bune şi au fost 
drepţi şi cuvioşi, îşi iau răsplata în aceeaşi proporţie, 
în ceea ce-i priveşte pe cei care au trecut repede prin 
viaţă'şi au trăit puţin, a spus lucruri ce nu mai merită 
a fi pomenite. Iar în legătură cu impietatea şi pie¬ 
tatea faţă de zei şi părinţi, cît şi în legătură cu uci¬ 
gaşii, a povestit despre pedepse şi răsplăţi încă şi 
mai mari. 

A mai spus Er că un suflet a fost întrebat de către 
un altul: «Unde este marele Ardiaios ?» Acest Ardiaios 
fusese tiran într-o cetate din Pamphylia în 
urmă cu o mie de ani. El îl ucisese pe bătrînul său 
d tată şi pe fratele mai în vîrstă şi săvîrşise încă multe 
alte fărădelegi, după cum se povestea. Cel întrebat 
răspunse : «Nu vine şi nu poate veni încoace. Căci 
între priveliştile cumplite am văzut-o şi pe aceasta : 
cînd ne găseam aproape de deschidere, urmînd să 
suim, după ce îndurasem tot restul, l-am văzut pe 
Ardiaios, ca şi pe alţii — majoritatea lor erau tirani, 
e dar erau şi cîţiva particulari grozav de păcătoşi — 
ce socoteau că vor putea urca. Numai că deschiderea 
nu-i primea, ci scotea un urlet, atunci cînd încerca 
să suie unul dintre cei într-atît de păcătoşi ori care nu 
fusese pedepsit îndeajuns. Tot acolo se mai aflau şi 
nişte bărbaţi cumpliţi, cu chip de foc, care, stînd ală¬ 
turi şi auzind urletul deschiderii, îi înşfăcau pe unii 
şi îi mînau /înapoi/ în timp ce pe Ardiaios şi pe alţii, 
616 a jegîndu-i fedeleş de mîini, picioare şi cap, zvîrlindu-i 
la pămînt şi jupuindu-i, îi tîrau pe lîngă drum. îi 
răneau prin spini şi-i jupuiau ; dar le arătau suflete¬ 
lor ce soseau mereu acolo, pentru care motiv făceau 
aceasta şi că aceia urmau să fie minaţi spre a cădea 
în Tartar. » Spunea Er, că deşi erau multe şi felurite 
spaime pe care le înduraseră, aceasta era cea mai 
mare — să nu se audă urletul cînd ar voi să suie şi 
preafericit urca fiecare suflet cînd deschiderea râmî- 
nea tăcută. 

Acestea erau unele din pedepsele şi caznele, ca şi 
b binefacerile opuse primelor. După ce fiecare suflet 
stătea în cîmpie şapte zile, trebuia ca, ridicîndu-se, 
să plece de acolo în a opta zi. Ele ajungeau în a patra 
zi într-un loc unde se vedea o lumină întinsă de sus 
de-a lungul întregului cer şi pămînt, ca o coloană, 
asemănătoare cel mai mult cu curcubeul, doar că 
mai strălucitoare şi mai pură. In dreptul ei, sufletele 
ajungeau după un drum de o zi şi acolo vedeau, 
întinzîndu-se, în mijlocul luminii, capetele legăturilor 
c sale ce porneau din cer ; căci această lumină prinde 
laolaltă cerul, precum funiile ce leagă o corabie, ţi- 
nînd astfel laolaltă întreaga boltă rotitoare. Iar de 

capete era prins fusul Necesităţii, prin care se săvîr- 
şesc toate revoluţiile 421 . Osia acestuia şi dintele erau 
de diamant, în timp ce roata fusului era alcătuită 
dintr-un amestec de diamant şi de alte materii. Iar 
natura roţii fusului este în felul următor : forma ei d 
este aidoma uneia din lumea noastră; însă trebuie 
avute în vedere şi părţile din care el spunea că se 
compune roata fusului: ea era ca şi cînd într-o roată 
mare concavă, scobită pretutindeni, s-ar găsi o altă 
roată mai mică, ajustată în prima, precum sînt cu¬ 
tiile încastrate una într-alta; şi tot aşa, mai era şi o 
a treia roată, apoi o a patra şi încă alte patru. Căci 
opt erau toate roţile 422 , aşezate unele într-altele. Pri¬ 
vite de deasupra, marginile lor apăreau ca nişte cer¬ 
curi, în timp ce în partea opusă apăreau ca o sin- e 
gură roată continuă, în jurul osiei. Aceasta trecea 
prin mijlocul celei de-a opta roţi străbătînd-o din- 
tr-o parte într-alta. Roata dintîi şi cea mai din a- 
fară avea cercul marginal cel mai lat, roata a şasea 
avea cercul a cărui lăţime venea pe locul doi, la cea 
de-a patra, lăţimea era pe locul trei, la a opta — pe lo¬ 
cul patru, la a şaptea — pe locul cinci, la a cincea — pe 
locul şase, la a treia — pe locul şapte şi la a doua — lă¬ 
ţimea ce venea pe locul opt. Marginea celui mai mare 
cerc era felurit colorată, culoarea cercului al şaptelea 
era cea mai strălucitoare, culoarea cercului al optu¬ 
lea avea culoarea celui de-al şaptelea care îl lumina ; 617 a 
culorile celui de-al doilea şi al cincilea erau asemănă¬ 
toare între ele, mai gălbui decît celelalte, al treilea 
avea culoarea cea mai albă, al patrulea — o culoare 
roşiatică, al şaselea avea o albeaţă ce venea pe locul 
doi. Fusul se învîrtea, rotindu-se cu totul, cu o iu¬ 
ţeală constantă; iar în întregul rotitor, cele şapte 
cercuri interioare săvîrşeau încet o rotaţie contrară 
întregului. Dintre ele, cel mai repede se rotea cercul 
al optulea, în al doilea rînd şi cu o mişcare identică, 
veneau cercul al şaptelea, al şaselea şi al cincilea ; cu b 
o viteză ce venea în al treilea rînd se mişca pe cît li 
se părea, cercul al patrulea, antrenat într-o mişcare 
retrogradă; cu o viteză ce venea pe locul patru se 
învîrtea cercul al treilea şi cu una venită pe locul 
cinci — cel de-al doilea 423 . Iar fusul se rotea pe ge- 

nunchii Necesităţii. Deasupra, pe fiecare dintre cer¬ 
curi, şedea cîte o Sirenă care se rotea odată cu el şi 
care făcea să se audă o voce şi un ton. Răsuna, deci, 
împreună, datorită celor opt Sirene, o armonie 424 , 
c Mai existau încă trei femei, aşezate de jur-împrejur, 
la distanţe egale, fiecare aşezată pe cîte un tron. Ele 
erau Moirele, fiicele Necesităţii, îmbrăcate în alb, 
purtînd cununi pe creştet — Lachesis, Clotho şi Atro- 
pos. Şi ele cîntau, adăugind armoniei produse de Si¬ 
rene — Lachesis trecutul, Clotho prezentul şi Atro- 
pos viitorul. Iar Clotho învîrtea circumferinţa ex¬ 
terioară a fusului, atingînd-o din timp în timp cu mîna 
dreaptă, Atropos făcea acelaşi lucru, dar atingea 
circumferinţele interioare cu stînga, în timp ce La- 
d chesis, pe rînd, atingea ba cu o mînă, ba cu cealaltă, 
fiecare din circumferinţe 425 . Mai spunea Er, să sufle¬ 
tele, după ce au ajuns acolo, au «trebuit să se îndrepte 
către Lachesis 428 . Un profet 427 al acesteia le-a aşezat, 
mai întîi, în ordine, apoi, luînd de pe genunchii lui 
Lachesis sorţi şi modele de vieţi şi urcîndu-se pe un 
amvon înalt, a rostit; «Cuvîntul fiicei Necesităţii, 
fecioara Lachesis! suflete de-o zi 428 , iată începutul 
unei alte perioade aducătoare de moarte neamului 
e omenesc. Nu un Daimon vă va alege pe voi, ci voi vă 
veţi alege Daimonul. Cel dintîi care va ieşi la sorţi 
să aleagă viaţa pe care, prin forţa necesităţii, o va trăi. 
Virtutea este fără stăpîn. Pe ea, fiecare o va avea 
mai mult ori mai puţin, dacă o va cinsti ori nu. Vina 
este a celui care alege, zeul este nevinovat» 429 . Spunînd 
acestea a aruncat către toate sufletele sorţii şi fiecare 
îl lua pe cel căzut alături, în afară de Er pe care pro¬ 
fetul îl oprise să ridice vreun sorţ. Cel care ridicase 
sorţul ştia limpede al cîtelea la rînd îşi va alege viaţa. 
După aceea, profetul aşeză pe pămînt, înaintea su- 
618 a fletelor, modelele vieţilor, mult mai numeroase decît 
numărul celor prezenţi. Erau felurite: se aflau vieţile 
tuturor animalelor şi tuturor felurilor de oameni. 
Existau şi vieţi de tirani printre ele, unele în întregul 
lor astfel, altele frînte la mijloc şi sfîrşindu-se în sără¬ 
cie, exil şi cerşetorie. Erau şi vieţile unor bărbaţi în¬ 
semnaţi, unii pentru înfăţişare, frumuseţe, ca şi pentru 
restul calităţilor fizice sau intelectuale, alţii pentru 



REPUBLICA. PARTEA A V-A 


441 


originea lor- şi pentru virtuţile strămoşilor. Erau şi b 
vieţile ynor bărbaţi lipsiţi de faimă, neavînd cdea ce 
le prisosea primilor, şi la fel era şi în cazul femeilor, 
însă rangul sufletului nu se afla acolo, deoarece în mod 
necesar sufletul devenea diferit, odată ce alesese o 
altă viaţă. Erau şi alte modele de vieţi, amestecate 
între ele, avînd şi bogăţie şi sărăcie, altele cu boli, 
altele cu sănătate, altele avînd şi din unele şi din al¬ 
tele. Aici se află, dragă Glaucon, — pare-se — în¬ 
treaga primejdie pentru om şi de aceea, fiecare 
dintre noi, neglijînd alte învăţături, trebuie să se c 
preocupe de această cunoştinţă, spre a ajunge să 
cunoască şi să cerceteze, dacă ar putea afla de undeva 
şi descoperi, cine îi va da lui putere şi ştiinţă, astfel 
incit, deosebind viaţa vrednică de cea rea, să aleagă 
mereu, pretutindeni, viaţa cea mai bună dintre cele 
cu putinţă. Considerînd toate cele spuse acum şi puse 
alături unele de altele, deosebite în vederea virtuţii 
vieţii, problema este ca omul să ştie care frumuseţe 
este amestecată cu sărăcia sau cu bogăţia, cu ce fel 
de condiţie sufletească poate realiza răul şi binele d 
şi ce anume produce nobleţea sau lipsa ei, starea de 
simplu particular, sau demnităţile publice, forţa şi 
slăbiciunea, învăţătura şi neştiinţa şi toate asemenea 
ce aparţin însuşirilor naturale ale sufletului, dar şi 
celor dobîndite; ce anume produc ele amestecate 
unele cu altele, îneît, de pe urma tuturor să fie cu 
putinţă a alege cu chibzuinţă şi viaţa mai rea, dar şi 
pe cea mai bună, avînd privirea îndreptată asupra e 
naturii sufletului şi numind «mai rea» viaţa care 
duce sufletul la mai multă nedreptate, iar «mai 
bună » cea care îl conduce spre mai multă dreptate. 

Cît despre celelalte cunoştinţe, pe acelea să le lase 
deoparte. Căci am văzut că, pentru cel în viaţă, cît 
şi pentru cel ce a murit, aceasta este cea mai însem¬ 
nată alegere. Trebuie mers la Hades păstrînd ne- 619 a 
ştirbită această opinie, pentru ca nici acolo sufletul 
să nu fie fermecat de către bogăţie, ca şi de alte ase¬ 
menea rele şi să nu săvîrşească răutăţi numeroase şi 
de neispăşit, căzînd în vieţi de tirani şi alte asemenea 
condiţii, şi nici ca el însuşi să nu îndure rele încă şi 
mai şi, ci să ştie să aleagă viaţa de mijloc, aflată me- 

reu între aceste vieţi /extreme/ 430 , fugind de excesele 
din ambele direcţii, atît în viaţa care urmează, cît şi 
în fiecare ce va fi mai departe. în felul acesta, omul 
b va fi cel mai fericit. Iar vestitorul celor de pe lumea- 
cealaltă a spus că profetul a mai grăit în acest fel : 
«Există o viaţă agreabilă, deloc rea chiar şi pentru 
ultimul la rînd, dar care alege cugetat şi trăieşte 
înlrînîndu-se. Nici primul să nu nesocotească alegerea, 
nici ultimul să nu fie lipsit de curaj ». A spus Er că 
după ce profetul a grăit aceste vorbe, primul suflet 
ieşit la sorţi s-a dus de îndată şi a ales cea mai mare 
domnie tiranică; din pricina necugetării şi a nesaţului 
a ales fără să fi cîntărit bine totul şi nu şi-a dat seama 
c că soarta sa era să-şi mănînce copiii şi alte rele. Dar 
după ce a avut răgaz să cerceteze lucrurile, a început 
să-şi smulgă părul din cap şi şi-a căinat alegerea 
neţinînd seama de cele rostite mai înainte de către 
profet. Căci nu s-a învinuit pe sine pentru rele, ci a 
învinovăţit soarta şi zeii şi orice mai degrabă decît 
pe sine. Era el dintre cei veniţi din cer, după ce trăise 
în viaţa de dinainte într-o cetate bine rînduită şi 
avusese parte de virtute prin obişnuinţă, dar fără 
d filosof ie 431 . Aşa cum povestea Er, nu puţini erau cei 
prinşi în astfel de capcane, anume cei sosiţi din cer, 
ca unii nedeprinşi cu necazurile. Majoritatea însă a 
celor sosiţi din pămînt, ca unii ce înduraseră şi văzu¬ 
seră destule, nu făceau alegerea la repezeală. Iată de 
ce majoritatea sufletelor schimbau răul pe bine şi in¬ 
vers, schimbare datorată şi norocului ce-1 avuseseră la 
tragerea la sorţi. Dar dacă cineva, cînd ar ajunge în 
viaţa aceasta, s-ar îndeletnici serios cu filosofia, iar 
e rîndul alegerii sale n-ar pica tocmai la coadă, există 
şansa — după cele vestite despre lumea de dincolo — 
nu numai ca el să fie fericit aici, dar şi ca drumul 
său de aici într-acolo şi înapoi, pe care l-ar străbate, 
să nu fie pămîntesc şi aspru, ci uşor şi ceresc 432 . A 
mai spus Er că era o privelişte vrednică de a fi văzută, 
felul în care fiecare suflet îşi alegea viaţa. Era ceva 
620 a demn de milă, de rîs, dar şi de| mirare. îndeobşte, 
sufletele alegeau potrivit obişnuinţelor din viaţa 
de dinainte. Zicea că a văzut sufletul ce odinioară 
fusese al lui Orfeu alegînd o viaţă de lebădă; din 



REPUBLICA. PARTEA A V-A 


443 


ură pentru neamul femeiesc (pentru că murise de 
mina femeilor) nu mai voia să se nască zămislit de 
femeie. A văzut şi sufletul lui Thamyris 433 alegînd 
o viaţă de privighetoare. A văzut şi o lebădă schim- 
bînd viaţa sa, pentru a alege o viaţă de om şi la fel 
/au făcut/ şi alte animale muzicale. Al douăzecilea b 
suflet căzut la sorţi a ales o viaţă de leu. Era sufletul 
lui Aias 434 , fiul lui Telamon, care nu mai voia să se 
nască om, amintindu-şi de cearta pentru arme. La 
fel şi sufletul lui Agamemnon : din pricina suferin¬ 
ţelor, urînd şi aceasta neamul omenesc, a schimbat 
viaţa sa pe cea a unui vultur 435 . Pe la mijloc a venit 
rîndul şi sufletului Atalantei 436 , care, după ce văzuse 
marile onoruri ce se dădeau unui bărbat atlet, n-a 
putut să treacă pe lingă ele, ci le-a luat. După aceea c 
a văzut sufletul lui Epeios, fiul lui Panopeus 437 , 
mergînd către firea unei femei pricepute la un meşte¬ 
şug. Departe, printre ultimele, zări şi sufletul lui 
Thersites cel vrednic de rîs, îmbrăcînd o viaţă de 
maimuţă. Sufletul lui Odiseu, căzîndu-i lui întîmplă- 
tor la sorţi să meargă ultimul dintre toate să aleagă 
şi păstrînd amintirea necazurilor de dinainte, deoarece 
voia să se odihnească de goana după slavă, a căutat, 
tot umblînd încolo şi încoace multă vreme, viaţa unui 
bărbat simplu, un particular inactiv şi cu greu a găsit-o, 
zăcînd undeva şi neglijată de către celelalte suflete. d 
Văzînd-o, a ales-o mulţumit, zicînd că ar fi făcut 
întocmai chiar dacă i-ar fi căzut sorţul să fie primul 
la rîtid. Şi a mai văzut Er cum, la fel, unele suflete 
de animale treceau în oameni şi unele în alte animale, 
cele nedrepte schimbîndu-se în fiare sălbatice, cele 
drepte în animale blînde şi cum se amestecau în toate 
felurile 438 . 

După ce toate sufletele şi-au ales vieţile, în ordinea 
în care le căzuseră sorţii, sufletele s-au îndreptat 
către Lachesis. Ea trimitea fiecăruia, drept paznic al 
vieţii şi împlinitor al faptelor alese, Daimonul tras 
la sorţi. Acesta îndrepta sufletul către Clotho, sub e 
mîna ei şi sub răsucirea fusului, unde lua ursita, pe 
care sufletul o alesese cînd îi sosise rîndul prin tra¬ 
gere la sorţi. Luînd iarăşi sufletul, Daimonul îl ducea 
acolo unde torcea Atropos, făcînd ca firele toarse să 

nu mai poată fi desfăcute 439 . De aici, irevocabil, su- 
621 a fletul se îndrepta către tronul Necesităţii, străbătîn- 
du-1 dintr-o parte într-alta. Şi, după ce şi celelalte 
suflete treceau şi ele, se îndreptau toate spre cîmpia 
Uitării, mergînd printr-o arşiţă grozavă şi înăbuşi¬ 
toare. Locul era lipsit de copaci şi de cîte zămisleşte 
pămîntul. Cînd s-a lăsat seara, şi-au aşezat sălaşul 
lîngă rîul Nepăsării, a cărui apă nu poate fi ţinută 
de nici un vas. Toate sufletele erau obligate să bea 
o măsură de apă, dar cele care nu-şi păstraseră jude¬ 
cata beau peste măsură. Cel care bea, de fiecare dată 
uită totul 44 0 . După ce s-au culcat şi se făcuse miezul 
b nopţii, s-a auzit un tunet şi s-a simţit un cutremur. 
l)e acolo, deodată, fiecare suflet a fost purtat în sus 441 , 
fiecare în altă parte, spre a se naşte şi ţîşneau sufle¬ 
tele întocmai ca nişte stele căzătoare. Pe el însă, pe 
Er, l-au oprit să bea din apă. Mai spunea că nu ştie 
în ce fel şi pe unde a ajuns în trupul său, dar că, pri¬ 
vind deodată, s-a văzut pe el însuşi, dimineaţa, ză- 
cînd pe rug. 

Şi astfel, Glaucon, salvat ne-a fost mitul şi n-a 
pierit şi ar putea să ne salveze şi pe noi, dacă i-am 
da crezare şi am putea să trecem cu bine rîul de ui- 
c tare 442 , fără să ne pîngărim sufletul. Căci dacă am da 
crezare acestor spuse ale mele, dacă am avea în vedere 
că sufletul este ceva nemuritor şi că el poate primi 
la sine tot răul, dar şi tot binele, ne vom ţine mereu 
de drumul cel de sus 443 şi vom cultiva în tot chipul 
dreptatea, laolaltă cu chibzuinţă ; aceasta, pentru ca 
să ne fim şi nouă înşine prieteni, dar şi zeilor, atîta 
vreme cît rămînem aici, dar şi după ce vom culege 
răsplata dreptăţii, precum culeg premiile învingătorii 
la curse, făcînd înconjurul stadionului; şi pentru Ca, 
d atît aici, cît şi în drumul cel de-o mie de ani, despre 
care am istorisit, să ne fie numai bine !” 444 . 



NOTE 


1 Vezi Interpretarea, p. 27. 

* Este vorba despre zeiţa Artemis, identificată cu Bendis vene¬ 
rată de populaţia tracă din Pireu. Aici exista un ternplu al zeiţei, 
aflat în paza tracilor şi susţinut financiar de statul atenian. Cere¬ 
monia pomenită avea Ioc în iunie. Anul ar fi putut fi 422 — 421 
(vezi Lămuririle preliminare, p. 18). 

3 Este vorba despre faimosul om politic al Atenei. Aceste 
nume, ca şi cele care urmează, cu excepţia celor ale lui Thrasymachos, 
Lysias şi CleitopLon, rămîn cele ale unor necunoscuţi. Dar pentru 
ascultătorul lui Platon, ele evocau desigur o atmosferă „selectă”, 
un cerc de tineri de bună condiţie. (Pentru personaje, vezi Lămuri¬ 
rile preliminare, pp. 20—21) 

4 In general, se socoteşte că Cephalos este exponentul şi purtă¬ 
torul de cuvînt al tradiţiei, bizuită pe religie şi pe morala tradiţio¬ 
nală. Platon ar căuta întemeierea unei morale similare într-o con¬ 
cepţie ştiinţifică asupra statului şi a sufletului. Vezi opinia mea în 
Interpretare, p. 31. 

3 Homer, 11., XXIV, 487; Od„ XV, 246; Hesiod, Munci şi 
zile, 331. Expresia greacă ş'vjpaoţ oii Soi înseamnă, literal, „pra¬ 
gul bătrîneţii". Dar, aşa cum se deduce şi din contextele amintite, 
nu e vorba despre trecerea de la maturitate la bătrîneţe, ci despre 
cea de la bătrîneţe la moarte. Unii traducători, ca de exemplu 
Chambry, în ediţia „Guillaume Bude” („Les Belles Lettres”, 1933) 
sau Robert Baccou — La Ripublique, Paris, Garnier, au tradus 
expresia greacă fără nici o specificare, dînd naştere la ambiguităţi 
nedorite» 

• Proverbul spune : „Tînăr, simte-te bine în tovărăşia tînă- 
rului, bătrîn — în cea a bătrînului” (^Xiţ -fjXixa •ctşr.e, -şişcyi 
hi te Tepne vep ovva) — cf. Phaidros, 240 c. 

7 Acest motiv al lui "Epcoq Ttippavoţ va fi dezvoltat la 573 b. 

8 Anecdota apare şi la Herodot, VIII, 125, dar într-o variantă 
uşor diferită. 

8 Bătrînul Cephalos şi cei asemenea lui, la care el se referă, 
sînt, aşadar, oameni drepţi, numai fiindcă se tem de pedepsele 
de după moarte. Se schiţează, astfel, deja, ideca că dreptatea ar 
putea avea valoare doar prin urmările sale. Se pregăteşte, în acest 
fel, prezentarea punctului de vedere al unui Polemarchos, Thrasy- 
machos, Glaucon şi Adeimantos, indieîndu-se faptul că toate aceste 
personaje gîndesc eticul similar (chiar dacă în variante diferite) : ca 
pe o formă, un contract, exterior conştiinţei şi fiinţării interioare. 
Desigur că în finalul Republicii, Socrate însuşi, prin mitul lui Er, va 
arăta că există, într-adevăr, răsplăţi şi pedepse după moarte ; dar 
nu acestea constituie motivul principal pentru care omul trebuie să 

fie drept. Aşa cum se va vedea, dreptatea este în sine binefăcătoare, 
indiferent de urmări. (Vezi o opinie diferită asupra lui Cephalos 
la Baccou, op. cit.). 

10 Pasajul citat aparţine unui poem necunoscut al lui Pindar, 
— vezi Bergk, Poet. Lyr. Gr., p. 452. 

11 Este vorba despre poetul Simonides din Cos (sec. VI î.e.n.). 
Întîlnim deja aici credinţa larg rSsplndită — pe care Platon o 
va combate cu vehemenţă — în Înţelepciunea poeţilor, în caracte¬ 
rul unlvesal al „ştiinţei” lor, ceea ce le-ar îndreptăţi calitatea de 
educatori şi de modele. Dealtfel, Simonides era, pentru maximele 
sale, unul dintre poeţii favoriţi ai sofiştilor (cf. Hieron al lui 
Xenofon). 

11 Vezi Interpretare, p. 32. 

13 O altă variantă a textului permite să se atribuie această 
replică lui Polemarchos, şi atunci ea ar suna astfel: „Dar nu sînt 
eu — zise Polemarchos — moştenitorul bunurilor tale ?”. 

14 Ironia este vădită. 

14 Socrate va demonstra, în continuare, cum presupunerea că 
dreptatea ar fi o „artă” conduce la aporie. Totuşi, s-ar părea că 
Socrate însuşi nu are nimic altceva de pus în loc, ca „gen proxim” 
al dreptăţii, decît tocmai noţiunea de „artă”, t6j(V7 ) (cum se va 
vedea şi în cursul discuţiei cu Thrasymachos). Pe de altă parte, 
trebuie observat (vezi şi R.C. Cross — A.D. Woozley, Plato’s Repu¬ 
blic, New-Vork, 1966, p. 11), că Polemarchos nu pretinde că drep¬ 
tatea este în fapt o artă. Expresia sa „dacă ar trebui să vorbim 
conform cu cele de mai înainte” e destul de vagă şi de neangajantă, 
însă Polemarchos îşi uită de îndată propriile sale rezerve. S-ar putea 
spune, prin urmare, că ambii — şi Socrate şi Polemarchos — ajung 
să uite de propriile rezerve faţă de ipoteza că dreptatea ar fi o 
artă şi astfel, amăgiţi de ei înşişi şi nesiguri, se încurcă din ce în ce 
mai rău în hăţişurile acestei ipoteze, aşa cum va observa Thrasy¬ 
machos (336 c). 

11 Trerrâiv Heaiţ. Acest joc semăna, probabil, cu un fel de 
„dame”. 

17 Sofismul lui Socrate se bazează pe dublul sens al cnvîntului 
&£p7jcTToq ce înseamnă atît „nefolosit”, cît şi „nefolositor”; vezi 
Interpretare, p. 33; cf. şi Diez, p. 13, nota la volumul La Ripu- 
blique, voi. I, col. „Guillaume Budâ” („Les Belles Lettres", 1933). 

18 Cum arată Cross —Woozley, pp. 15 — 16, Socrate prin ipo¬ 
teza că dreptatea ar fi o artă confundă aptitudinea de a face ceva cu 
voinţa de a face ceva. Trebuie spus, pe de altă parte, că o asemenea 
confuzie era mai firească pentru un grec din Antichitate, decît 
pentru un modem. Cum a arătat Dodds în The Greeks and the 
Irrational, civilizaţia greacă a fost lungă vreme o civilizaţie a 
„ruşinii” şi nu una a „vinii”. Aceasta înseamnă că reprobabil 
apărea mai curînd să nu izbuteşti într-o anumită performanţă fizică, 
intelectuală, socială sau politică, decît să te abaţi de la normele 
unui cod etic. „Ruşinea” faţă de semeni era, astfel, mai dureros 
resimţită decît vina faţă de propria conştiinţă. Acest aspect deter¬ 
mină şi anumite conotaţii şi înţelesuri ale vocabjilelor greceşti din 
sfera morală. 'Apex-)] bunăoară, tradus de obicei prin „virtute”, 
cu nuanţele morale dobîndite de cuvînt în civilizaţia creştină, în- 

semna, Jn realitate, orice aptitudine fizică ori intelectuală care 
poate să-l facă pe cineva 6ă reuşească mai bine decît un altul intr-un 
domeniu oarecare. Iarăşi ooţxSţ înseamnă, în limbajul obişnuit, 
„iscusit”, „priceput". Asemenea vocabule, ca şi altele de acelaşi 
fel, erau, pe atunci, lipsite de semnificaţiile etice pe care le-au 
dobindit ulterior. O asemenea situaţie îngreuna considerabil ana¬ 
liza, căci dpeT7j, virtutea în general, cît şi Sixouocjuvt], dreptatea, 
puteau apărea, deopotrivă ca aptitudini „tehnice” indiferente faţă 
de bine şi de rău, şi căzînd doar sub incidenţa eficacităţii, dar şi ca 
trăsături morale, de caracter. Nu-i vorba de o glumă, cum crede 
Diăz, în aceste sofisme ale lui Socrate, ci de o foarte serioasă şi 
profundă critică a lui Platon la adresa temeiurilor lingvistice ale 
unei societăţi „a ruşinii”, de care nici măcar Socrate nu se des¬ 
prinsese îndeajuns. 

18 Se vede iarăşi, în ce fel ambiguitatea unor termeni ca ip ett) 
duce la sofisme : dacă „virtutea” este înţeleasă în sens „tehnic”, 
ca eficacitate a actului, atunci o „vătămare” trupească ar putea-o 
într-adevăr nimici. Dar dacă „virtutea” ţine de interioritatea 
sufletului nu e deloc clar că „vătămarea” va fi dăunătoare. (Ar 
putea fi chiar invers, dacă ea survine în chipul unei pedepse jus¬ 
te, care îl va corija pe individ). Argumentele lui Socrate pot fi 
acceptate doar cu condiţia ca „virtutea” în general şi dreptatea în 
particular să fie „arte”. Dar în această situaţie, consecinţele relati¬ 
viste şi contractualiste ale ideilor lui Polemarchos nu mai pot fi 
evitate. 

24 Bias din Priene şi Pittacos din Lesbos făceau parte, în mod 
tradiţional, din lista celor „Şapte înţelepţi”. 

11 Periandros, tiran al Corintului, inserat insă şi el, uneori, în 
lista celor „Şapte înţelepţi”. — Perdiccas al II-lea, rege al Mace¬ 
doniei. — Ismenias tebanul (Xenofon, Hist. Gr., III, 5) fusese 
corupt de către aurul persan să poarte război Spartei în anul 395. 

(V. Merton, 90 a) 

22 Vezi Interpretare, p. 34. 

23 în cazul proceselor ateniene, cel găsit vinovat avea dreptul 
să-şi propună pedeapsa, propunere ce putea fi acceptată ori respinsă 
de către tribunal. 

24 Pulydamas era un puternic atlet din Scotussa, Thessalia. 

26 to tou y-peirTovoţ oăpţepov. în Gorgias (dialog cu care ade¬ 
sea a fost comparată această primă parte a Fepuhlicii) Callicles 
susţinea o opinie asemănătoare : deoarece oamenii nu sînt egali 
prin fire şi deoarece a da urmare firii este mai bine decît a nu-i da 
urmare, ar fi normal şi bine a organiza societatea în aşa fel îneît 
interesele celor mai tari să fie satisfăcute. Pe plan etic, teoria lui 
Thrasymachos formula un răspuns faimoasei dileme a epocii : natură 
sau convenţie «pioiţ ori Seoic prin opţiunea pentru prima alterna¬ 
tivă. Pe de altă parte, nn trebuie uitat că politica ateniană se ba¬ 
zase adesea, mai cu seamă în raporturile cu aliaţii, pe acest drept 
al forţei. E faimoasă, astfel, disputa dintre atenieni şi melieni, 
redată de Tucidide, în care primii cer ultimilor să se supună, tocmai 
în virtutea „folosului celui mai tare”. 

26 Teoria lui Cleitophcn este „subiectivistă” : nu contează ceea 
ce este, în realitate, folositor pentru stăpîn ; contează doar ceea ce 

lui îi apare a fi astfel. Supusul trebuie să se conformeze acestei 
păreri, indiferent dacă în realitate ea corespunde autenticului interes 
al stăpînului ori nu. O astfel de teorie ar putea fi însă uşor devalori¬ 
zată de către Socrate şi, de aceea, ea este raspinsă de către Thrasy- 
maclios. 

„Sicofanţii", adică delatorii, obişnuiau, desigur, să răstălmă¬ 
cească vorbele celor pe care îi denunţau. Aşa ar proceda şi Socrate 
cu vorbele lui Thrasymachos — crede acesta. 

28 Subtilitatea lui Thrasymachos este sofistică: problema nu 
este cum trebuie numit conducătorul atunci cînd el greşeşte, ci 
dacă cl mai are dreptul să conducă mai departe sau nu. Dacă i se 
lasă acest drept stăpinului care greşeşte, înseamnă, conform cu teoria 
lui Thrasymachos, a lăsa la putere pe cineva care nu e stăpîn. A-l 
opri să conducă mai departe înseamnă a legitima revoluţia. Dar 
revoluţia nu poate fi legitimată decît din punctul de vedere al 
supuşilor. Or, stăpînul greşeşte — după Thrasymachos — faţă de 
propriul lui interes, şi nu neapărat faţă de cel al supuşilor. De aceea, 
nici revoluţia nu poate fi legitimată. Concepţia sofistului conduce la 
o aporie politică. Trebuie, pe de altă parte, observat faptul că Soc¬ 
rate preia — cu unele retuşuri — concepţia lui Thrasymachos, după 
care „dreptatea”, „virtutea” în general sînt un fel de „arte”. 

28 Pentru noi, modernii, poate părea puţin ciudată această 
insistenţă asupra caracterului perfect al „artelor”, atunci cînd 
acestea sînt practicate bine. Obişnuiţi cum sîntem cu progresul 
ştiinţific şi tehnic în fiece domeniu, ne-ar fi greu să definim ce 
înseamnă perfecţiunea în medicină, agricultură etc. Pentru lumea 
lui Pi aton însă existau limite tehnologice suficient de ferme, cel 
puţin pentru o perioadă ceva mai îndelungată, încît orice schimbare 
în bine să pară cu neputinţă. 

80 Socrate raţionează în felul următor: Orice artă este un stă¬ 
pîn (al propriului domeniu) ; orice artă are în vedere un interes 
străin. Concluzie : orice stăpîn are în vedere un interes străin. Raţio¬ 
nament întru totul defectuos ! 

81 Cf. Gorgias, 470 d. 

88 „Arta de a obţine cîştig”, numită de Platon fie piaScimxJ], 
fie (ikiSixpvyjtdcJ). Or, dacă această misthotike este într-adevăr o 
artă, cum susţine Socrate, ea n-ar putea aduce un folos nemijlocit 
pentru cel ce o practică (v. 342 d) ; dar atunci, în ce fel ar mai putea 
fi ea numită „arta simbriei”, căci simbria reprezintă, desigur, 
obiectul direct al acestei arte ? E interesant de observat că cei mai 
mulţi comentatori trec cu multă uşurinţă peste sofismele destul 
de ieftine ale lui Socrate din Partea I a Republicii (vezi, de exem¬ 
plu, Wilamowitz-Moellendorff, Platon, p. 159, Berlin, 195Ş>). Di£z 
remarcă paralogismele lui Socrate din discuţia cu Polemarchos, dar 
cînd ajunge la cea cu Thrasymachos, afirmă : „Avec le nouvel in- 
terlocuteur, Platon abandonne le ton du badinage. Ba discussion 
devient serieuse, le raisonnement juste et serră et la condusion 
d'une rigueur âvidente’Vt— p. 23, nota 1, voi I. Socrate primeşte, 
mai întotdeauna, un „vot de încredere” din partea cititorului ! Cred 
însă că Platon are o atitudine mult mai complexă şi mai nuanţată 
faţă de principalul personaj al dialogurilor sale. Vezi o încercare de 
explicaţie în Interpretare, p. 35. 




NOTE 


449 


33 Ideea va fi reluată, în altă perspectivă şi cu alte argumente, 
la 521 a. 

34 Problema, cel puţin sub această formă, nu va mai fi reluată. 

36 Ceea ce Socrate are aici în vedere, ca alternativă nerecomau- 
dabiiă a metodei sale dialectice, sînt aşa-zisele „discursuri duble”, 
specifice pentru sofistică, în cadrul cărora se formulau argumente, 
în aparenţă, deopotrivă de pertinente în favoarea unei teze, cît şi a 
antitezei. Unul dintre aceste „Discursuri duble”, Aiccrol X6yot a 
ajuns pînă la noi. (Vezi Filosofia greacă pînă la Platon, voi. II, 
Partea a 2-a). 

39 Raţionamentul lui Tlirasvmaclios ar fi următorul: „artă” 
înseamnă putere. Cel puternic poate să-şi urmărească interesele 
egoiste în defavoarea celuilalt, fie că el va şti, graţie artei sale, 
să se ascundă şi să nu fie pedepsit pentru abuzurile sale, fie că îşi va 
impune punctul de vedere cu forţa. într-un caz, el va apărea om 
„drept” în faţa legilor în vigoare, în celălalt caz, el va reformula 
legile, sancţionînd ca „drept” ceea ce face. 

37 Cum s-a observat (Cross —Woozley), Socrate speculează aici 
ambiguitatea grecescului tcXeovexteîv. înţelesul cuvântului este 
„a căuta superioritatea faţă de cineva”. Aceasta ar putea însă în¬ 
semna „a încerca să faci ceva mai bine decît un altul”, înţeles 
potrivit artizanului bun care „se ia la întrecere” cu artizanul rău ; 
fie, cuvântul poate avea semnificaţia „a voi să posezi mai mult 
decît un altul”. Or faptul că în cazul omului nedrept se potriveşte 
acest al doilea înţeles al termenului, nu implică şi faptul că i s-ar 
potrivi şi primul înţeles şi că deci, ca urmare, ar trebui să semene 
cu un nepriceput. 

39 Adică, nici un muzician în adevăratul sens al cuvîntului nu va 
întinde sau nu va destinde corzile lirei mai mult decît un alt muzi¬ 
cian, căci acestea trebuie acordate potrivit cu legile eterne şi ne¬ 
schimbătoare ale armoniei. Azi, desigur ne-am gîndi că un muzician 
ar dori totuşi să-l întreacă pe un altul în felul în care interpretează 
o operă, nu în modul de a-şi acorda lira. Dar, pe vremea lui Platon, 
muzica era adesea considerată (şi sub influenţa pythagoreicilor) ca 
o ştiinţă a acordurilor şi a armoniilor, mai ales în dimensiunea lor 
matematică. Intervine aici, desigur, pe de altă parte, şi concepţia 
asupra caracterului „perfect” al fiecărei arte. Vezi nota 29. 

39 Exact ceea ce se putea spune despre Atena şi politica sa impe¬ 
rialistă faţă de 'viaţii ei din „Liga de la Delos” (atît în cea de-a 
doua „Ligă”, în sec. IV, cît şi, mai ales, în prima, în sec. V). Teorii, 
ca cele ale lui Tkrasymaclios, serveau drept ideologie unei astfel de 
politici brutale. 

49 Ideea din acest pasaj va fi dezvoltată în părţile următoare 
ale Republicii. De data aceasta, Socrate pare să considere dreptatea 
şi nedreptatea ca o calitate intrinsecă fie a sufletului, fie a ce¬ 
tăţii, o „armonie" a părţilor acestora, şi nu o „artă” în sensul în 
care discuta până acum despre ea. 

41 Thrasymachos pare să nu fi fost convins că zeii sînt drepţi, 
ori poate că nu socotească zeii există. Asemenea opinii atee ar fi 
putut însă avea consecinţe neplăcute pentru cel care le-ar fi expri¬ 
mat. Platon, pe de altă parte, nu pierde nici un prilej de a sublinia, 

prin contrast, pietatea lui Socrate, care fusese totuşi învinuit, cu 
ocazia procesului său, de necredinţă faţă de zeii cetăţii. 

42 Tot acest raţionament se bazează, iarăşi, pe ambiguitatea 
grecescului ape--/) ce poate însemna, pe de o parte, capacitatea unui 
lucru de a realiza o performanţă maximă (cazul cosorului la viticul¬ 
tură), pe de altă parte, excelenţa morală a individului. Rezultatul 
negativ cu care se încheie discuţia cu Thrasymachos, precum şi ana¬ 
liza virtuţii din altă perspectivă decît cea de „artă” propusă, în 
principiu, aici, dovedesc, cred, faptul că Platon încerca să se elibe¬ 
reze de anumite reprezentări, izvorîte din habitudinile lingvistice ale 
vorbitorului de limbă greacă. 

43 Vezi Lămuririle preliminare, p. 17, cit şi Interpretare, p. 30. 

44 Socrate a biruit datorită „farmecului său magic” şi a abilităţii 
dialectice, dar nu şi-a convins cu adevărat nici interlocutorii, nici 
ascultătorii. Despre această „prezenţă magică” a lui Socrate, care 
producea efecte puternice, dar de moment, vorbeşte şi dialogul pla¬ 
tonician, socotit îndeobşte apocrif, Theages. 

45 Aristotel (Politica, III, 1280 b 10) atribuie această teorie 
contractualistă asupra eticului sofistului Lykophron. Vezi şi 
Filosofia greacă pînă la Platon, voi. II, Partea a 2-a, pp. 524 — 
525. 

46 Natura, tputni;, este, prin urmare, indiferentă din punct de 
vedere moral, şi doar un interes exterior îi poate impune legea. 
Dispare acest interes, devine îndreptăţit a urma iarăşi legea na¬ 
turii. 

47 Manuscrisele dau ■:& IMy o u tou AoSou 7tpoyovco, ceea ce, 
în context, înseamnă „strămoşul lui Gyges lydianul”. Cum însă 
la 612 b, Platon vorbeşte despre „inelul lui Gyges”, textul a 
fost socotit corupt, fiind emendat astfel r6y/) Ttp tou AuSou 
upoyovoi, adică „Gyges, strămoşul Lydianului”, acesta din urmă 
fiind, verosimil, Cresus, faimosul şi bogatul rege al Lydiei. 

44 Reluînd ideea lui Thrasymachos, Glaucon arată că omul drept 
este în fapt un om egoist şi lipsit de moralitate, dar inteligent, 
şi care ştie, întocmai unui artizan iscusit, să-şi confecţioneze o 
mască a dreptăţii. Concepţia dreptăţii ca „artă” de a trăi apare aici 
în toată claritatea. 

44 Ceea ce am tradus prin „îi dezvălui”, în original este 
exxa Oatpciţ, adică, literal, „îi cureţi”. înainte de a-şi prezenta sta¬ 
tuia, sculptorul grec (fie că lucra în piatră sau bronz) efectua o 
muncă îndelungată de polizare, curăţare a asperităţilor lăsate de 
daltă, ori a scoriilor rezultate în urma turnării, pînă ce opera se 
înfăţişa strălucitoare şi „curată”. — Fără îndoială că în acel om 
d re Pt. ucis fără de vină, deoarece era lipsit de abilitatea de a şi 
parea drept, trebuie recunoscut Socrate însuşi. 

5 “ Eschil, Cei şapte împotriva Tebei, 592 — 594. 

51 Hesiod, Munci şi cile, 232 sq. 

52 După tradiţie, Musaios ar fi fost discipolul lui Orfeu şi auto¬ 
rul unor imnuri şi al unor scrieri teologice cu caracter orfic. Ar fi 
compus prima Tlieogonie a grecilor, precum şi un poem numit 
Sphairos unde afirma că totul se naşte din Unu şi se încheie în Unu. 
— Fiul său ar fi fost Eumolpos, căruia i se atribuia instituirea mis- 
teriilor eleusine. (Vezi Filosofia greacă pînă la Platon, voi. I, 

Partea 1, pp. 65 — 68). — E interesant de observat că, pţin gura 
lui Adeimantos, fratele său, Platon critică două dintre cele mai ve¬ 
nerate şi importante ceremonii iniţiatice din Grecia : orfismul şi 
misteriile de la Eleusis. Principiul acestei critici rezidă în antirituâlis- 
mul lui Platon, în opoziţia sa faţă de concepţiile care priveau eti¬ 
cul ca pe un fascicol de norme şi de prescripţii, exterioare fiinţei 
lăuntrice. — Bazîndu-se pe un loc din Plutarcli., Lucull., 44 (comp. 
1), 2, unii (IConrad Ziegler) l-au socotit pe Orfeu fiul lui Husaios, 
părîndu-li-se şocant faptul că, prin aluzia la Eumolpos, Platon ar 
lua în derâdere misteriile eleusine. 

53 Exista, pare-se, un străvechi ritual apotropaic, ce consta îu 
înînjirea cu o argilă, sau cu un gips. Acesta era un ritual orfic şi se 
putea pretinde că cei ce în lumea aceasta nu se iniţiaseră — deci 
nu se supuseseră ritualului — vor trebui să zacă veşnic în lumea 
cealaltă mînjiţi cu argila respectivă, ce a fost interpretată apoi ca un 
simplu noroi. La fel de importante erau şi anumite ritualuri purifica¬ 
torii cu ajutorul apei; cei ce nu le practicau în viaţa aceasta, vor 
trebui să le practice în viaţa de dincolo. Această idee orfică s-a 
suprapus, desigur, mitului Danaidelor şi sentimentului de damnare 
pe care orice muncă inutilă îl dă. Să se observe însă că Platon nu se 
referă aici expressis verbis la exemplul Danaidelor. Vezi Jane 
Ellen Harrison, Prolegomena to the Studv of Grceh Religion, Cam- 
kridgc, 1922, p. 493. 

51 ăyupTca Sk xal (xivreiţ. Atacă Platon, în toată această parte, 
doar formele inferioare ale orfisinului, sau atacul are cumva un 
caracter mai general ? Problema a fost discutată şi nu cred că i se 
poate da un răspuns sigur. în orice caz, în raport cu atitudinea pe 
care Platon, în Phaidros, Phaidon sau Banchetul o are faţă de 
misterii, iniţieri şi chiar anumite aspecte mai precise ale orfisinului, 
aici, în Republica, atitudinea filosofului este remarcabil de dife¬ 
rită. 

55 Musaios ar fi fost fiul Selenei, Luna; iar Orfeu — al Muzei 
Calliope. — Cărţile despre care este vorba aveau, probabil, un 
conţinut ritualistic, dar şi teologic. Vezi chestiunea în articolul 
Orphische Literatur, din Pauly-Wissowa, Real-Encyclopcdie dcr 
Alterlumswissenschaft. 

*• Pindar, frag. 213. 

57 Protagoras afirmase că „despre zei nu pot spune nici că sînt 
nici că nu sînt” (Cicero, De nat. deorum, I, 24). 

58 Cuvîntul grecesc doxa înseamnă „renume”, „reputaţie”, 
„faimă”, dar a căpătat ulterior şi sensul filosofic de „opinie”. Or, 
Socrate căuta mereu să distingă între opinie şi ştiinţă, între apa¬ 
renţă şi esenţă, între ceea ce este şi ceea ce pare a fi. Iar teoria concep¬ 
tului cu a cărui descoperire îl creditează Aristotel, se bizuie tocmai 
pe această distincţie. îi revenea deci natural sarcina, tot lui, să 
distingă între dreptatea-renume şi dreptatea autentică. 

59 S-ar putea, crede Diez, urmîndu-1 pe Adam, ca expresia, 
„fii ai acelui bărbat” să nu se refere doar la Ariston, citat un rînd 
mai jos, ci şi la Thrasymaclios: aşa cum Polemarchos era „moş¬ 
tenitorul” cuvintelor lui Cephalos, aşa şi cei doi fraţi apar în cali¬ 
tate de „moştenitori” ai teoriilor lui Thrasymachos. Nu s-a remar- 

cat însă că, în fapt, şi Thrasymachos, la rîndul său, este „moşteni¬ 
torul” lui Polemarchos, ceea ce face ca întreaga Parte I a Repub¬ 
licii să fie un lanţ de „moşteniri". (Vezi Interpretare, pp. 30 — 41). 

•• Cuvîntul grec 7 t 6 Xiţ tradus de jnoi prin „cetate” cores¬ 
punde atît latinescului civilas, adică comunitatea tuturor cetăţenilor, 
cît şi latinescului urbs desemnînd totalitatea edificiilor şi amena¬ 
jărilor folosite de o comunitate. Platon îl foloseşte aici mai ales în 
primul sens, cu specificarea că rzilu ; putea desemna orice grup 
social autonom, indiferent de dimensiuni. 

61 .Se vede că Platon concepe, la fel cu Aristotel, apariţia socie¬ 
tăţii ca pe un produs al insuficienţei individuale, văzută mai cu seamă 
în aspectele ei economice. Dar dacă aşa stau lucrurile, comparaţia 
cu sufletul este slăbită: căci nu se poate afirma că diferitele părţi 
ale acestuia s-au asociat în vederea cooperării. — A se compara 
această societate primitivă, schiţată acum de Platon, cu cea post- 
diluviană descrisă în Legi, 676 a-680 c. 

42 Acesta este principiul numit de Platon mai tîrziu oikciopra- 
gia şi care conţine în el virtualităţile unei autentice dreptăţi. 

43 Cetatea schiţată aici de Platon, nu este totuşi,' în ciuda 
rîndurilor finale, chiar atît de idilică, cum au văzut-o majoritatea 
comentatorilor : ea face comerţ pe mare, foloseşte moneda, importă 
şi exportă etc. Ea se dezvoltă însă între limitele necesarului, 
neadmiţîndu-se nimic superfluu. 

64 Originea războiului ar sta, aşadar, în dorinţa oamenilor de 
a-şi mări avuţia şi posesiunile dincolo de hotarul strictei necesităţi. 
Existenţa războiului îi permite lui Platon să treacă la organizarea 
şi la expunerea principiilor educative proprii clasei „paznicilor”. Cu 
acest prilej însă, el elimină din cetate cea mai mare parte a nenece¬ 
sarului introdus acum. în aceste condiţii, războiul nu s-ar mai jus¬ 
tifica şi nici clasa „paznicilor", care, totuşi, rămîn. Se vede de aici 
că războiul nu este decît un pretext: ceea cc se proiectează este o 
nouă societate, şi nu o nouă X.acedemonă, cum li s-a părut unor 
interpreţi. 

44 Vezi Interpretare, pp. 49—50. 

60 Termenul folosit de Platon înseamnă literal „paznic”, 

avînd, în plus faţă de semnificaţiile obişnuite ale cuvîntului româ¬ 
nesc, şi unele nuanţe legate de sfera vieţii militare (sentinelă). 

67 F, dificil de tradus cuvîntul grec HupoziSeţ. Anglo-saxonii 
folosesc de obicei termenul spirited, Cliambry spune humeur co- 
lire, I.ăon “Rabin — ardeur, O. Apelt — wohlbehertzt. Cuvîntul 
derivă de la tlup&ţ (sanscrită dhumas, lat. fumus). însemnînd 
sufletul pasional, sediul vieţii şi al fenomenelor pătimaşe legate de 
aceasta. Cum se vede însă, etimologic, cuvîntul înseamnă „fum”, 
văzut în asociere cu focul. Aşa eă redarea adjectivului derivat 
8 upoeiSeţ prin „înflăcărat”, „posedînd înflăcărare”, mi se pare 
îndreptăţită. 

6 s <pi>. 6 -î 090 ţ rrj'j ţ>uaiv. Philosophos înseamnă, literal, „iubi¬ 
tor de înţelepciune, de ştiinţă”, ori „de cunoaştere”. în acest sens 
simplu şi general, cuvîntul poate fi adecvat chiar şi descrierii firii 
unui câine de rasă. Fireşte că sensurile cuvîntului vor fi mult adîn- 
cite în Partea a IlI-a. 

69 Din necesitatea unei simetrii, am tradus, în acest* pasaj 
cuvîntul <piX6oo<pov prin ..iubirea de înţelepciune”. Platon îi adau¬ 
gă şi termenul ţaXopaOfa; cu un sens asemănător. 

70 «Jionep ev (iilQw (luOoXoyouvTEţ. Durarea cetăţii şi educaţia 
paznicilor alcătuiesc, aşadar, un fel de „mit”. Cetatea însăşi repre¬ 
zintă un „mit”, o imagine analogică pentru suflet, cît şi pentru 
ordinea cosmică. Vezi şi Torsten J. Andersson, Polis and Psyche, 
Gotteborg, 1971 ; P. Grenet, L’Analogie dans Platon. — Platon 
începe acum să urmărească prima treaptă a educaţiei dată paznici¬ 
lor — priviţi indistinct — ce are în vedere formarea unui tempera¬ 
ment şi a unui caracter adecvat funcţiei lor. Educaţia propriu-zis 
intelectuală — destinată, de data aceasta doar unei minorităţi a 
paznicilor, celor care vor fi cîrmuitorii cetăţii — va fi urmărită 
în Partea a IlI-a (Cartea a Vil-a). 

71 Unii traducători (de cx. Cbambry) au redat grecescul (toumx/) 
prin decalcul „muzică”, deşi cuvîntul grec are, cum se poate vedea 
mai departe, o semnificaţie mult mai cuprinzătoare decît cel modern 
care provine din el. Robin îl traduce prin ciilture, ceea ce e puţin 
vag şi riscă să se suprapună peste înţelesul cuvîntului paideia. Am 
optat pentru sintagma cam greoaie „arta Muzelor”, ce are măcar 
avantajul etimologic (aceasta înseamnă, literal, ucizi)), dar şi 
conotaţia mai generală a vocabulei greceşti. — Repartiţia aceasta 
tradiţională : arta Muzelor pentru suflet, gimnastica pentru corp — 
va fi amendată mai tîrziu (410 c). • 

71 Cum vor spune mai tîrziu neoplatonicii „mitul nu e nimic 
altceva dccît un discurs fals ce oferă o imagine pentru adevăr. ’ ’ 
Olympiodoros, In Gorgiam, 46. 

73 De exemplu, un mit „bun” ar putea fi mitul „raselor metali¬ 
ce” pe care îl va formula Socrate mai tîrziu, ori mitul lui Er din 
finalul Republicii. 

71 Miturile pe care le îngăduie Platon (cum sînt şi ale sale) tre¬ 
buie să fie aşadar analogice : ad res per similia. Existau însă încercări 
(Antisthenes, de exemplu), ce vor fi continuate şi mai tîrziu, de 
„a salva” miturile homerice şi hesiodice în baza unui principiu di¬ 
ferit, pe care l-am putea numi al „antifrazei” : realităţi inferioare 
sînt puse pentru realităţi superioare, lucruri oribile — pentru lu¬ 
cruri sublime, etc. : ad res per dissimilia. Acest principiu este apărat 
de Proclos în comentariul său la Republica şi îşi va găsi, apoi, o 
nouă apărare la unii filosofi creştini, ca Dionisie Areopagitul sau 
Toma din Aquino : „Trebuie spus că este mai potrivit ceea cc în 
Scripturi este înfăţişat prin imaginile (sub figuris) unor corpuri 
rele, decît prin cele ale unor corpuri nobile. Şi aceasta din trei 
pricini: mai întîi, fiindcă astfel sufletul omenesc este în mai mare 
măsură eliberat de eroare. Căci este limpede că nu se vorbeşte 
despre divin, cu ajutorul proprietăţilor /acelor corpuri/; ceea ce ar 
putea fi pus la îndoială, dacă divinul ar fi fost înfăţişat prin imaginile 
unor corpuri nobile. Eroarea aceasta ar face-o mai cu seamă cei ce 
nu pot gîndi nimic mai presus decît corpurile. în al doilea rînd, 
fiindcă acest mod este mai potrivit cunoaşterii pe care o avem în 
această viaţă despre Dumnezeu. Căci despre el e mai vădit ceea ce 
nu este, decît ceea ce este. De aceea, analogiile acelor lucruri care 
sînt mai departe de Dumnezeu ne produc o apercepţie mai adevă- 

rată a lui Dumnezeu, indicîndu-ne că d şe află deasupra a ceea ce 
noi cuvintăm sau cugetăm despre Dumnezeu. în al treilea rîud, 
deoarece în acest fel, cele divine sînt mai bine ascunse dinaintea 
celor nevrednici.” Summa TJi., I, art. 9, ob. 3. 

■ 7i Hesiod, Thcogonia, 154—181. 

78 Platou respinge, deci, vehement miturile ce nu pot fi ,,sal¬ 
vate” decît prin „antifrază”, deoarece,ele pot induce în eroare 
copiii şi tinerii. Se poate deduce, de asemenea, că, în cadrul anumi¬ 
tor culte iniţiatice, cum ar fi fost misteriile eieuşine, se explicau 
alegoric unele dintre mituri.; Da aceste misterii putea participa ori¬ 
cine — bărbat sau femeie, pm liber sau sclav .— iar economic, nu 
erau deloc prohibitive, deoarece porcul — trebuincios pentru o 
jertfă ce avea loc în a doua zi a prăznuirii inisteriilor -- era foarte 
ieftin la Atena. încă o dată, se sugerează atitudinea negativă luată 
de Platou în Republica faţă de misterii, inclusiv faţă de cele mai 
celebre şi mai respectate din lumea, greacă — misteriile eleusine. 

77 i&ixtov tk enyanx. Bste vorba, desigur, despre lovirea sau 
uciderea părintelui. 

78 Aşa procedase Euthyphron — vezi dialogul omonim. 

79 ev orcovolociţ. Ceea ce mai tîrziu va fi numit „alegorie”. 

88 Cum arată Diăz, adevăratul Socrate pare să nu fi respins 
ideea că zeul este autorul atît al binelui,cit şi al răului (cf. Xenofon, 
Mem., I, 4, 16). Concepţia că zeul, fiind bun, nu poate produce 
răul, e specifică platonismului. Deşi, Platou e destul de vag, se 
poate socoti că el vedea răul nu drept „ceva”, ci drept o absenţă, 
o negaţie pură, un „nimic” (p.r) 6v). Răul apare din pricina inca¬ 
pacităţii lucrurilor din lumea noastră de a fi mereu în proximitatea 
divinului şi a binelui. , Haton, în firea lui cea adevărată, tinde 
către monism, în , timp ce Socrate — către o formă de dualism. 

81 Al doilea vers citat apare în manuscrisele Iliadei ce ne-au 
parvenit sub o formă puţin diferită. 

8 ?.Vezi lliada, IV, 69. 

83 Eschlli Xantriai (piesă pierdută). 

84 încă'Hesiod le pusese, pe Muze să afirme, în prologul Theogo- 
niei, că ele „ştiu rosti multe minciuni asemănătoare adevărului”. 
Platou pare că se referă aici la ceea ce am numit în nota 74 „mit 
analogic”. 

8i Trebuie iarăşi observat, în ce măsură filosofia lui Platon 
depinde de vehiculul său — limba greacă (vezi şi Anexa). Noi 
facem o clară distincţie între minciună, adică, ceea ce mai mult sau 
mai puţin intenţionat neagă adevărul, şi fals, care apare fără in¬ 
tenţie. în greacă există însă un singur termen pentru ambele no¬ 
ţiuni dieiiSoţ şi un singur adjectiv derivat însemnînd, deopotrivă, 
„mincinos” şi „fals”. Platon înţelege distincţia dintre cele două 
accepţii ale cuvîhtului iţeuSo? şi le deosebeşte cu ajutorul distinc¬ 
ţiei dintre „minciuna autentică” — care corespunde „falsului” 
obiectivizat — şi „minciuna din cuvinte" ce corespunde min ciunii 
intenţionate şi vinovate. De multe ori însă, în violenta lui diatribă 
împotriva poeţilor, Platon asociază în chip indistinct cele două 
accepţii, poetul apărînd atît a ignora adevărul, cît şi a minţi cu bună 
ştiinţă, deşi aceste două caracteristici se exclud reciproc. 

88 Foarte diferită concepţia asupra nebuniei celor „prieteni cu 
zeii” în Phaidros, 244 e ! 

87 to Sai|r6vi6v te xal t6 0eîov. Ce sens are aici cuvîntul 
„daimonic” alăturat cuvîntului „divin” ? Dacă adoptăm sensul din 
Banchetul - „daimonul”, făptură intermediară, situată între oa¬ 
meni şi zei — atunci asocierea sa cu divinul ar fi relativ greu de 
înţeles. Căci în această accepţiune, daimonul ar fi o creatură incom¬ 
pletă, lipsită de perfecţiune şi, deci, deloc infailibilă. Mai degrabă, 
„daimonic” e înţeles aici ca o dedublare a „divinului". Acesta 
din urmă reprezintă zeul într-o întruchipare personalizată, în timp ce 
„daimonicul” se referă la divinul într-o formă depersonalizată şi 
incertă. Vezi Dodds, op. cit., p. 30 şi Nilsson, Geschichte der grie- 
chischen Religion. 

88 Citatul pare să fie extras din tragedia pierdută Judecata 
armelor. 

89 Nici Platon însuşi, în mitul lui Er, nu zugrăveşte lumea lui 
Hades în culori mai agreabile; totuşi el va arăta că osînda şi 
chinurile de acolo sînt meritate şi că deci ele trebuie lăudate, cu 
atît mai mult cu cît ele purifică sufletul de răul dintr-însul. Dim¬ 
potrivă, mitologiile tradiţionale îi trimiteau pe toţi, indistinct, la 
Hades, supunîndu-i acolo unei existenţe jalnice, şi tocmai de aceea 
— crede Platon — aceste mitologii sînt reprobabile. 

90 mq oterai, pasaj, probabil, interpolat de copistul creştin 
care — el unul — nu credea în făpturile mitologice evocate aici 
de Platon (v. A. Di£z, p. 93, nota). 

91 II., XXIV, 10—12 ; II., XVIII, 23-24. 

92 Această justificare a „minciunii de stat” a apărut insuporta¬ 
bilă pentru destui interpreţi şi cititori ai Republicii (ca de 
exemplu Karl Popper, în The Open Society and Its Enriemies). Tre¬ 
buie însă remarcat că accentul nu cade pe îngăduirea minciunii la 
conducători, ci pe oprirea ei la supusi. 

93 II., XIV, 294. 

91 Peleus, tatăl lui Ahile, era fiul lui Aiacos, fiul lui Zeus. 

98 Theseu (care, nota bene, era eroul cel mai important pentru 
atenieni) împreună cu Peirithoos răpiseră pe Elena şi încercaseră 
apoi s-o răpească pe Persephona, soţia lui Hades. 

98 Am tradus cuvintele greceşti nx Xi'farv prin „conţinutul 
poveştilor”, iar prin Xe ţiq am înţeles „expresia”, sau „exprimarea” 
acestora. Chambry foloseşte pentru XsEiq versiunea diction, iar 
Robin spune expression. 

97 Poate să surprindă pedanteria cu care Socrate lămureşte 
deosebirea dintre stilul direct şi cel indirect. Cum se poate însă 
bănui din răspunsul dat de Adeimantos, asemenea probleme elemen¬ 
tare de teorie literară nu erau totuşi încă, pe atunci, suficient 
cunoscute de către un public mai larg şi nespecializat. 

98 ou Y<xp elpi -oi7}Tix6ţ. Socrate nu este un „poet", nici în 
acest sens restrîns de „făcător de versuri”, nici în sensul mai larg de 
„creator”. Cf. Phaidon, 60 d; vezi şi Interpretare, p. 43. 

99 I.a început, ditirambul istorisea mitul lui Dionysos; cu 
vremea, el a căpătat însă un caracter mimetic tot mai pronunţat. 
Nu la acest „ditiramb modem” se referă aici Socrate, ci la cel 
vechi, lipsit de un caracter mimetic. 

100 Platou sugerează că nu din rea-voinţă îi exclude pe poeţi din 
cetatea sa, ci dînd ascultare unei raţiuni impersonale şi inflexibile. 
Socrate n-ar şti, chipurile, încotro îl poartă raţiunea, prezentat 
fiind, întocmai ca Socrate cel real, drept un om ,,care nu ştie 
nimic”. 

101 în Banchetul, 223 d, Socrate exprima o părere contrară. 
Era aceea un simplu exerciţiu de retorică sau Platon strecoară 
iarăşi un mic semnal, dîndu-ne a înţelege că în Republica vorbeşte 
un alt Socrate decît în Banchetul ? 

103 Euripide — la care Platon se referă aici cu predilecţie — 
reprezentase, într-adevăr, o mare varietate de caractere feminine 
aflate în situaţiile descrise, inclusiv o eroină care năştea într-un 
templu. — Se ştie că, în teatrul grec, rolurile feminine erau inter¬ 
pretate de bărbaţi. 

108 în teatrul grec din vremea lui Platon se foloseau anumite 
maşini pentru producerea sunetului tunetului, ppovreîov, cît şi 
pentru obţinerea lucirii fulgerului, xepaovoaxoneîov. Cum se vede 
însă, cel mai adesea, actorii înşişi produceau toate sunetele de care 
era nevoie. 

104 S-a observat încă din Antichitate (Proclos) că Platon însuşi, 
prin dialogurile sale, este un astfel de „imitator desăvîrşit” şi 
că el, cel dintîi, ar trebui exclus din cetatea perfectă ! 

105 Se poate vedea acum limpede bogăţia semantică a termenu¬ 
lui (ioumxr) tradus de mine prin „arta Muzelor": el cuprinde în 
sfera sa atît ceea ce noi numim poezie, cît şi ceea ce noi numim mu¬ 
zică, putîndu-i-se adăuga şi dansul. Piuă acum a fost vorba despre, 
partea literară a „artei Muzelor” ; de acum înainte se va vorbi 
despre partea sa propriu-zis „muzicală”. 

108 Cuvîutul „armonie”, App.ov[a are, în pasajele ce urmează, 
un sens dublu: unul general, ca în cazul de faţă, deseinnînd capa¬ 
citatea sunetelor de a se asocia între ele cu un efect plăcut; pe de 
altă parte, „armonia" desemnează felul de potrivire, de îmbinare 
al celor două tetracorduri care formau scala muzicală grecească, 
într-adevăr, pentru antici, nu octava, ci tetracordul reprezenta 
principiul constructiv al scalelor muzicale. Or, tetracordurile pu¬ 
ţind fi variate (intervalele diu cadrul lor fiind dispuse felurit), 
îmbinările dintre ele dădeau naştere unor „armonii” diferite. Rezul¬ 
tau astfel „modurile” muzicii greceşti. 

J87 Transpuse în notaţia muzicală modernă, aceste „moduri” 
silit: 


mixoiidian : 
sintonolidian : 
ionic: 
lidian : 
doric: 
frigian: 


li' a' g' f' e' d' c' h 

a' g' f' e' d' c' h a 

g' f' e' d c h a g 

c' hagf ede 
e' d' c' h a g f e 

d' c' li' a g f e d 


Cum se vede, ordinea sunetelor scalelor muzicale greceşti este des¬ 
cendentă şi nu ascendentă, ca în muzica modernă. (V. F. A. Gevaert, 
Histoirc et theorie de la musiquc dans l'Antiquite). 

1,8 Lira, Xtipa şi kithara, xiîlipa reprezentau, de fapt, aproape 
unul şi aeelaşi instrument, ce avea în mod tradiţional şapte corzi. 
Existau şi instrumente cu mai multe corzi, ca de exemplu jttqxtIi; — 

ceea ce am tradus prin cuvîntul modern „harpă”, desigur, nu foarte 
potrivit. — Flautul grec era de fapt un fel de oboi; se confecţionau 
flaute de patru dimensiuni, spre a se reda astfel întreg diapa¬ 
zonul vocilor omeneşti de la soprană la bas. 

109 Aluzie la întrecerea mitică dintre Apollon şi Marsyas, pri¬ 
mul cîntmd din liră, în timp ce ultimul — la flaut, terminată cu 
mlrîngerea ultimului. Să se observe că instrumentele respinse de 
Platon şi socotite a imita cumva „flautul”, aparţin, prin acest 
caracter, unei „zone dionisiace” a muzicii. Ele sînt instrumentele cu 
ajutorul c: / >ra se pot exprima stări pasionale intense şi care, astfel, 
înlesnesc „ieşirea din sine” (ekstasis) a ascultătorului, exact ceea 
ce Platon, aici, vrea să er itc. 

110 Cuvîntul „picior” trebuie luat aici atît în înţelesul său ge¬ 
neral şi obişnuit, cît şi în cel prozodic. Unitatea în care grecii vedeau 
muzica, poezia şi dansul — toate reunite sub conceptul de mousihe 
(arta Muzelor) — înlesnea asemenea transferuri dintr-un domeniu 
într-altul. 

111 După Tj. Robin, cele trei tipuri de ritmuri ar fi următoarele 
raporturi : 1 : 1 ; 1 : 2; 2 : 3. Cele patru tipuri din care se nasc toate 
armoniile, ar fi, după acelaşi autor, octava, cvinta, cvarta şi tonul. 
Se observă că, în acest caz, termenul „armonie” trebuie luat în 
sensul său general, de „potrivire între sunete”. —„Mişcările ca¬ 
denţate", pâdiţ de la (3<xlv&>, „a merge”, „a păşi”. 

112 Pentru Damon, muzicolog şi sfătuitor politic ateniau, autor al 
unui discurs, Areopagiticul, la care probabil că se referă Socrate, 
vezi Filosofia greacă pină la Platon, voi. II, Partea a 2-a, p. 778. 

112 „Marş”, JvănXioţ — e un ritm compus dintr-un ionic major 
şi un choriamb - uu-' „Dactilicul" şi „eroicul” in¬ 

dică hexametrul dactilic cataleptic, metrul epopeii „eroice”. 

114 Este vorba despre cele două momente ale piciorului pro¬ 
zodic, dar şi ale pasului în general: 0£<nţ, „punerea”, „aşezarea” 
şi îptnţ, „înălţarea”, „ridicarea”. 

119 Cuvîntul grec eăfjOeia, „simplitate”, are într-adevăr, în 
mod comun, mai ales sensul peiorativ. Dar etimologic, sensul său 
este cel arătat de Platon. 

114 Frumuseţea este deci, proporţie, ritm, armonie — o frumu¬ 
seţe înrudită — crede Platon — cu raţiunea şi care poate fi lesne 
înţeleasă de către aceasta din urmă. Această concepţie estetică, 
generală în epoca clasică, s-a impus cu multă autoritate şi a rămas 
dominantă în estetica greacă, cel puţin pînă în primele secole ale 
erei noastre. De-abia atunci, prin autorul tratatului Despre sublim, 
Prin Plotin, prin unii părinţi ai bisericii, îşi face apariţia şi o estetică 
diferită, „spiritualistă” şi „iraţionalistă” (vezi W. Tatarkiewicz, 
1storia esteticii. Bucureşti, 1981, voi. I), estetică ce, curios, îşi atld 
temeiuri tocmai la Platon, dar nula Platon din Republica, ci la 
cel din Banchetul sau Phaidros. Spre exemplu, tratatul Despre 
frumos al lui Plotin se compune, în mare parte (cum observă E. 
Bfehier) diu juxtapunerea şi dezvoltarea unor locuri platonice ex¬ 
trase mai ales din aceste două ultime dialoguri. 

117 Se reia aici topos -ul literelor mari sau mici, ori aflate în locuri 
diferite, insistîndu-se asupra faptului că citirea lor, indiferent de 
dimensiune şi de loc, formează obiectul aceleiaşi ştiinţe. Politica şi 

psihologia, pentru a uu mai vorbi despre istorie, fizică etc. reprezintă 
astfel, variante ale aceluiaşi „text de bază”. „Ştiinţa totală” pe 
care o propune Platon e, în fond, „arta lecturii” acestui unic „text 
de bază”. Poate că aici se află una dintre sursele reprezentării — 
frecvente în Antichitatea tîrzie şi în Evul Mediu — asupra naturii 
şi Universului ca o „mare carte”. 

119 Pederastia era o modă „nobilă” pe vremea lui Platon, la 
Atena, in rmdurile aristocraţilor, care îi imitau, prin aceasta, pe lace- 
demonieni. Platon o respinge aici, vehement, în dimensiunea sa car¬ 
nală, încurajînd-o însă să se limiteze doar la o dăruire spirituală, 
la o „dragoste platonică”. Cf. Legi, 636 c. 

119 Ca şi mousike, termenul gymnastike avea, în greacă, un sens 
mai larg decît decalcul său modern. Cum arată Diăz, voi. 1, pp. 
119 — 120, ori Paschenrieder, Die Platonische Dialoge in ihren 
Verhăltnisse zu den Hippokratischen Schriften, Landshut, 1882, cît şi 
Kanter, Platos Anschauungen iiber Gymnastik, Grandenz, 1886, 
profesorul de gi mn astică era, totodată, un fel de medic şi igienist 
în a cărui sarcină cădea, nu numai pregătirea fizică, dar şi regimul 
alimentar şi de viaţă al celui ce practica gi mn astica. 

180 Regimul alimentar al eroilor homerici era, intr-adevăr, 
foarte diferit de cel al grecului din vremea lui Platon. Aceasta nu se 
datora însă unor concepţii igieniste, cum crede filosoful, ci unor 
condiţii economice şi sociale aparte. 

121 larpela. Aceste „cabinete medicale” puteau fi chiar un fel 
de clinici, ori case de sănătate. 

122 Paralela este evidentă: ceea ce este morala şi învăţătura 
faţă de justiţie, este igiena şi gimnastica faţă de medicină. într-un 
caz se previn maladiile trupeşti, respectiv, sufleteşti, în celălalt caz 
se îndreaptă doar ce se mai poate, adesea doar efectele cele mai 
dăunătoare. 

123 Tradiţia după care Platon relatează toate acestea nu este cea 
homerică. Căci, la Homer, Machaon Asclepiadul însuşi, fiind rănit, 
primeşte băutura despre care este vorba. Iar pe Eurypylos, Patrocle 
îl tămăduieşte cu ajutorul unei rădăcini pisate şi presărate peste 
rană (II., XI, 624 şi 833). 

121 Ilerodicos, născut la Megara dar devenit cetăţean al Selym- 
briei, era un important igienist. Vezi şi Pyotagoras, 316 e şi Phai- 
dros, 227 d. E interesant de remarcat că în Protagoras, arta lui 
Herodicos este socotită a fi un „paravan”, TrpAaxrjpoc, pentru sofis¬ 
tică şi că, în acelaşi mod, este văzută şi poezia lui Homer. 

125 Joc de cuvinte intraductibil între yijpixţ, „bătrîneţe” şi 
YEpstp, „răsplată”. 

12G Asemenea recomandări trebuie probabil văzute în perspectiva 
.psihologiei unui om care, precum Platon, s-a bucurat de o bună 
sănătate şi de o viaţă îndelungată. Interesant de observat că faptul 
nu era atît de rar în Grecia acelor vremi: atît Eschil, Sofode, Par- 
menide, Democrit, Gorgias au trăit, de asemenea, peste 70 de ani. 
Pentru gînditorii şi poeţii Greciei arhaice şi clasice, longevitatea 
pare să fi reprezentat mal degrabă regula decît excepţia. 

127 Phocylides, fr. 10 (Bergk). 

129 Homer vorbeşte doar despre Machaon. Platon pune verbele 
la plural, referindu-se la ambii Asclepiazi. 

129 Este vorba despre leacul descris la 405 e —406 a. 

130 Eschil, Agamemnon, 1022; Euripide, Alcestis, 3;' Pindar, 
Pyth., 3, 55-58. 

131 <iiCT7TEp vcupa zy. T7]z <}mx'04- veupa, pluralul lui veupov, 
înseamnă atît „nerv”, cît şi „tendon”, dar şi „coardă muzicală”, 
„strună”. „înflăcărarea”, to ttupoEiS^ţ, este, aşadar, atît „nervul” 
sau puterea interioară a sufletului, dar şi (v. 412 a) una dintre cele 
trei „corzi” ale sufletului, care, la omul drept şi virtuos, sînt puse 
în armonie, precum în cazul unei lire. „Arta Muzelor” destinde 
această „coardă” a înflăcărării, aducînd cu sine blîndeţe, în timp ce 
gimnastica o întinde, aducînd curaj. 

132 în tot acest pasaj, cuvintele fiouaizr] şi pouaiziţ sînt folo¬ 
site atît în sensul lor general, redat de mine prin expresia „arta 
Muzelor”, cît şi în sensul lor special de „muzică” — artă a sune¬ 
telor. 

133 Pînă acum PI aton a privit clasa paznicilor ca pe o entitate 
omogenă. Iată însă că, de acum înainte, el va distinge tot mai lim¬ 
pede între elita „adevăraţilor paznici” veritabilii cîrmuitori ai 
cetăţii şi restul paznicilor, pe care îi numeşte „ajutoare”, meniţi 
să îndeplinească sarcinile „de pază”, pe care cei dintîi li le impun. 
Dacă la aceste două clase, o mai adăugăm şi pe cea economică, a 
agricultorilor şi meşteşugarilor, obţinem o schemă socială tripartită 
care aminteşte de structura fundamentală a castelor hinduse: 
brahmani, kshatrya, vaishya, ori de cea a „ordinelor” societăţii 
medievale occidentale : oratores, bellatores, laboratores. Revine Pla¬ 
fon, mai mult său mai puţin inconştient la acea arhaică schemă 
sociala tripartită indo-europeană, pe care studiile lui G. Dumezil 
au pus-o în evidenţă ? 

134 Toate acestea se leagă de principiul Binelui ca realitate sup¬ 
remă, despre care va fi vorba în Partea a IlI-a. Deoarece toate fiin¬ 
ţele tind spre bine, şi deoarece adevărul este un bine, toate fiinţele, 
de asemenea, (ce pot să judece) vor tinde -spre adevăr şi nu vor 
accepta minciuna decît, cumva, împotriva firii. 

13 î Cercetarea va fi reluată în Partea a IlI-a, urmărindu-se mai 
cu seamă principiile intelectuale pentru selecţia cîrmuitorilor. 

139 Se face, de bună seamă, aluzie la mitul eroului fenician Cad- 
mos, care, după uciderea unui balaur închinat lui Ares, a sădit 
dinţii acestuia în pămînt. Din ei au răsărit războinici înarmaţi din 
cap pînă în picioare care au început să se lupte între ei. Au pierit 
cu toţii, mai puţin cinci care l-au ajutat pe Cadmos. să înalţe cetatea 
Teba. Se face, de asemenea, simţită influenţa mitului celor cinci 
vîrste „metalice”, al lui Hesiod, cît şi credinţa atemenilor în autoch - 
tonia lor. 

137 Structura cetăţii platoniciene este, cum s-a văzut, tripar¬ 
tită ; totuşi sînt patru metale, nu trei. E vorba, cumva, de o incon¬ 
secvenţă ? Probabil că nu : aşa cum clasa superioară, a „paznicilor”, 
a trebuit să fie subdivizatţt în alte două „sub-clase” tot aşa şi clasa 
supuşilor ar trebui, la rîndul ei, subdivizată : agricultorii şi artizanii 
ar forma cea dintîi subdiviziune, negustorii, precupeţii etc. — pe 
cea de-a doua. Se pune întrebarea : in ce fel această cvadripartiţie 
se potriveşte cu tripartiţia sufletului, deoarece sufletul şi cetatea sînt 
construite după un plan analog ? S-ar putea însă ca şi aici Platon 

să întrevadă posibilitatea unei subdivizări a celei de-a treia părţi a 
sufletului, EmOojiYiTtxov (partea apetenţă), corespunzătoare clasei 
economice. Astfel Platon va distinge, în Partea a IV-a, „plăcerile 
necesare”, de cele „henecesare”. De primele ar răspunde atunci o 
parte analogă, cumva, clasei agricultorilor şi meşteşugarilor — căci 
o cetate nu poate exista în nici un chip fără aceştia, în timp ce de 
ultimele ar răspunde o parte analogă negustorilor, pictorilor, acto¬ 
rilor etc., de care cetatea se poate dispensa. Această cvadripartiţie 
a cetăţii, cît şi a sufletului răspunde, în fapt, şi celor patru stadii 
ale cunoaşterii, aşa cum sînt ele descrise în analogon-ul Liniei din 
Partea a IlI-a, 509 d —511 e şi, în sfîrşit, să nu uităm că, date fiind 
principiile muzicale ce instituie cetatea, dar şi sufletul, cvadripar- 
tiţia îşi află poate un corespondent şi în tetracordul muzical, care, 
cum ştim, stă la baza scalelor muzicale greceşti. 

138 Cum s-a observat, „comunismul" şi austeritatea impuse de 
Platon clasei paznicilor, se inspiră, pe de o parte, din modul de 
viaţă al lacedemonienilor, unde cetăţenii cu drepturi depline nu se 
ocupau decît cu războiul şi organizau mese comune ; pe de altă parte, 
transpar influenţe şi ale felului de trai al confreriilor pythagoriciene, 
care obişnuiau să pună bunurile în comun, potrivit principiului, pe 
care îl va a min ti şi Platon, că „cele aparţinînd prietenilor sînt 
comune”. 


u * Aceşti „alţii” ar putea fi lacedemonienii şi ei soldaţi de 
meserie, dar faimoşi pentru avariţia lor. 

140 în realitate, Platon nu subordonează binele personal celui 


obştesc decît provizoriu; la 465 d el va arăta că paznicii sînt şi 
individual cei mai fericiţi dintre oameni. Cf. Tucidide, II, 60, 2. 

141 La banchete, locul din dreapta (pe patul unde se mînca) 
era locul de onoare. 


142 „Peticari”, veupoppaţioi, lit. „cei ce cos cu fire sau tendoane”. 

143 Se face aluzie la un joc asemănător „damelor”, sau şahului, 
unde fiecare jucător (şi numea propriile piese „cetate” (polis). 


144 Cum se va vedea mai departe, cetatea ideală, în ciuda carac¬ 
terului ei ideal şi cumva abstract, rămîne o cetate „elenică", o 
polis. Ea este alcătuită încă la „scară umană”, fiind orice altceva 
decît un imens stat modern cu o populaţie de multe mili oane de 
oameni. 


146 Pentru moderni, cărora muzica le apare drept un, fie şi 
nobil, divertisment, această riguroasă corespondenţă între politică 
şi muzică (sau arta Muzelor) poate apărea nu numai stranie, dar 
şi monstruoasă, izvorîtă din cine ştie ce imaginaţie fascizantă avani 
la lettre. Pentru Platon însă (ca şi pentru Damon, la care se referă 
Socrate) muzica şi politica sînt, prin firea lor înrudite, amîndouă 
fiind „arte ale armoniei”. Pe de altă parte, ceea ce prima este pentru 
sufletul individual — un mijloc de „punere în ordine" — este 
cea de-a doua pentru corpul social, văzut ca un mare suflet colectiv. 
Trebuie reamintit că în secolul V, legătura dintre politică şi muzică 
părea mu ltora evidentă. Un anume Timotheos din Milet, careinven- 
tase - într-adevăr, un „nou chip de a cînta”, folosind o liră cu 11 
corzi, în locul celei tradiţionale, cu 7, fusese alungat pentru acest 
mo tiv, din Sparta. Vezi cap. respectiv în Filosofia greacă pînd la 
Platon, voi. II, Partea a 2-a, p. 776. 

146 bis e vvo|xor£pou mxiSslaţ; o altă variantă de text_ poartă 
£vvo(iOTipou iraiStâţ, adică „un joc în spiritul legilor”. 

146 Un termen ca suvoptoc, „bună legiuire” este derivat de la 
nomos care poate însemna atît „lege”, cît şi un anume tip de com¬ 
poziţie poetico-muzicală, cîntată cu acompaniament de kithară sau 
flaut. Echivalenţa nivelelor cetăţii şi ale sufletului, ale muzicii şi 
politicii este, astfel, sprijinită şi pe un fapt de limbă. 

147 I s-a reproşat lui Platon metoda imprecisă de „depistare” 
a virtuţilor cetăţii (Cross — Woozley). De ce ar fi doar patru virtuţi? 
— s-a spus. Pentru Platon însă, ca şi pentru pytkagoricieni, patrul 
este numărul perfecţiunii, al deplinătăţii. Avîndu-le pe acestea 
patru, cetatea (ca şi omul) le are pe toate, sau toate virtuţile pot fi 
reduse la acestea patru, aşa cum Universul poate fi redus la jocul 
celor patru elemente. De ce însă ar fi aceste patru virtuţi „cardinale”, 
tocmai cele pe care le ia în seamă Platon : vitejia, înţelepciunea, cum¬ 
pătarea şi dreptatea ? Discuţia care urmează va sugera un răspuns. 
Primele două, caracteristice, fiecare, numai unei singure clase, sînt 
cumva opuse una alteia, prin efectele lor, jucînd rolul extremilor 
dintr-o proporţie. Ultimele două permit stabilitatea şi unirea clase¬ 
lor, jucînd astfel rolul mezilor. Ia naştere astfel, într-o formă cvasi- 
matematică, armonia părţilor în tot. 

149 Cum s-a mai arătat (v. nota 18), cuvîntul grec <ro<p6; 
desemna, în limbajul cotidian, orice pricepere practică sau teoretică. 
Aşadar, şi dulgherul, şi agricultorul, dacă îşi ştiau bine meseria, 
puteau fi socotiţi aorpol. Dar cetatea, în întregul ei, spre a exista 
în bune condiţii, nu poate fi tjoţng datorită unei ooţita proprie 
acestor artizani, ori a altora, ci doar datorită unei ooipla proprie 
clasei conducătoare. în raport doar cu aceasta din urmă, cuvîntul 
grec care o exprimă poate fi tradus prin românescul „înţelepciune", 
căruia, însă, trebuie să-i acordăm un sens mai intelectual decît îl 
are, de obicei, în limba noastră. 

144 Desigur că „paznicii desăvîrşiţi”, cîrmuitorii sînt şi ei viteji, 
căci au fost recrutaţi din rîndul celor mai buni dintre „auxiliari”, 
în cazul lor, însă — se poate gîndi Platon — vitejia capătă o 
nuanţă spirituală: ea îi dă posibilitatea celui ce o are să aprecieze 
cum trebuie evitate nu doar pericolele fizice, ci şi cele iscate de cu¬ 
noaştere. 

159 Curajul autentic se raportează, astfel, la opinia justă, 
nu ia raţiune, precum înţelepciunea. 

151 Platon spune, în mod semnificativ, x6<r[xoţ, trimiţînd ast¬ 
fel la acea armonie universală, pe care atît Universul, cît şi cetatea 
şi sufletul o conţin. Pythagoricii fuseseră cei care numiseră primii 
Lumea Kosmos — adică „rînduială”, „ordine”. 

142 Cf. 443 d. 

152 într-un fel, această definiţie a dreptăţii acoperă definiţia 
dată de Polemarchos „drept e să dai fiecăruia ceea ce i se cuvine”. 
Dar definiţia lui Platon îşi va vădi caracterul ei mult mai cuprinzător 
de-abia atunci cînd dreptatea va fi analizată şi în raport cu sufletul, 
într-adevăr, Platon n-a pretins că un om ce îşi vede doar de trebu¬ 
rile rezervate clasei sale, este doar prin aceasta drept în deplinul 
sens al cuvîntului. Limitat doar la acest aspect exterior al dreptăţii, 
el posedă doar o „umbră” a ei. 

164 Artizanul care îşi face doar meseria sa acţionează, desigur, 
în mod drept, dar e! nu este încă, doar prin aceasta, un om cu ade¬ 
vărat drept. De aceea, aplicaţia oikciopragiei în cazul cetăţii indică, 
deocamdată, doar „un aspect”, EÎS6ţ ti al dreptăţii, şi nu drep¬ 
tatea însăşi. 

155 Pentru a desemna părţile cetăţii, precum şi cele corespun¬ 
zătoare sufletului, Platou foloseşte de obicei vocabula i'evş, ..nea¬ 
muri’’, „clase”, genuri", cf. lat. genera, fie pe cea de ei or], „aspecte”, 
„forme”, cf. lat. species. Platon nu spune „părţile” sufletului (deşi 
uneori, pentru mai multă claritate, am tradus astfel), voind să suge¬ 
reze, probabil, că sufletul nu este o entitate corporală, ce poate fi 
concret divizată. 

166 Este vorba, de fapt, despre aplicarea principiului logic al 
non-contradicţiei la psihologie. Cf. şi 349 b şi 602 e; vezi şi Euthy- 
demos, 293 b, d; Phaidon, 104 b; Theaitetos , 190 b. Aristotel preia 
metoda în Metafizica, IV, 1005 b 19. 

167 Cele două exemple date de Platon nu sînt absolut echivalente 
între ele. în cazul omului, unele dintre părţile sale se mişcă (mîinile, 
capul), în timp ce altele (picioarele) stau. Sfîrleaza, dimpotrivă, se 
mişcă în întregul ei, dar numai sub un anumit aspect — cel al 
„Circularităţii”, căci sub cel al „Rectiliniarităţii” ea stă pe loc. Care 
dintre cele două modele este atunci valabil în cazul sufletului, cel al 
omului, sau cel al sfîrlezei ? E de crezut că ultimul şi că sufletul 
participă cumva la cele trei „aspecte”, eîSr), ale sale, intr-un mod 
similar cu cel în care mişcarea sfîrlezei participă la „Circularitate” 
şi la „Rectiliniaritate”. Deşi aceste eî St) ale sufletului nu sînt 
Ideile propriu-zise (pe care Platon le numeşte la fel), au totuşi 
multe analogii cu ele. 

168 Acest raţionament pune două lucruri deosebite sub aceeaşi 
etichetă de „bun” : pe de o parte, se poate afirma că în măsura în 
care hrana poate răspunde menirii ei esenţiale, adică poate astîm- 
păra foamea, ea este „bună” şi că, astfel, expresia „hrană bună" ar 
fi pleonastică, atributul „bun” fiindu-i esenţial şi cuprins în defini¬ 
ţie. Pe de altă parte, prin „hrană bună" s-ar putea înţelege mînca- 
rea „bine gătită”, „foarte gustoasă” etc. în aceste condiţii, „bun” 
este un atribut neesenţial şi la aşa ceva se referă Socrate. 

159 Pqcu^ j n s ine _ pare a spune Socrate — produce fum, în 
sine. Mult foc, deci un foc determinat, calificat, va produce mult 
fum, adică, de asemenea, un fum determinat. Dacă aşadar binele 
este un atribut ca oricare altul (fără să fie cuprins în definiţia obiec¬ 
tului), raţionamentul lui Socrate este pertinent. (Vezi nota ante¬ 
rioară) . 

160 Cum s-a observat (v. D. Robin, p. 1008, nota, voi. I), 
Platon îşi aminteşte aici, probabil, de faimoasa sentenţă a lui Herac- 
lit: „Armonie a tensiunilor opuse, ca. de pildă, la arc şi la liră.” 
Vezi Filosofi.a greacă, pînă la Platon, voi. I, Partea a 2-a, p. 357). 

181 Evident, ironic, căci concluzia va fi contrară. 

162 Modelul analogic al cetăţii îi permite lui Platon sa ajungă 
la frumoase observaţii psihologice : aşa cum „auxiliarii” sînt, în 
cetate, aliaţii naturali ai cîrmuitorilor, aşa şi în suflet înflăcărarea 
este aliata firească a raţiunii. Limbajul politic pe care îl utilizează 
Platon pentru a studia sufletul nu trebuie înţeles doar ca o meta- 

foră: suSJetul este o „cetate”, nu doar seamănă cu o cetate, după 
cum şi cetatea este un suflet, nu doar seamănă cu acesta. Vezi 
şi Partea a IV-a. 

183 Cf.'(575 a sqq., 414 b, 416 a —c. 

188 Iarăşi o izbutită aplicare a modelului „politic” : după cum, 
iu cetate, coţuducătorii sînt recrutaţi din rîndul „auxiliarilor”, aşa 
şi în cazul sufletului, partea raţională (xo Xoyiaxixov) se dezvoltă 
treptat, pornind de la un fond pasional şi afectiv existent încă de 
la naştere. 

166 Aşadar,\ dacă fiecare dintre părţile sufletului îşi face treaba 
proprie, omul va fi cu adevărat drept. El va şi acţiona ca un 
om drept, va fi socialmente drept. Dreptatea lăuntrică apare a fi, 
aşadar, în stare să producă dreptatea exterioară; dar aceasta din 
urmă nu o presupune în mod obligatoriu pe prima. 

188 în felul în care, în cetate, clasa economică este cea mai 
numeroasă. 

187 Vezi nota 153, cît şi Interpretare, pp. 51 — 52. 

188 Coarda „superioară”, uTtdtxr), dădea nota cea mai gravă, 
ea corespunde elementului raţional al sufletului ; cea „intermediară”, 
pearj, dădea cvarta, corespunzînd elementului pasional şi înflă¬ 
cărat, în timp ce coarda „inferioară”, vfjxî), ce dădea octava 
superioară, este făcută să corespundă părţii apetenţe. 

189 Platon se inspiră din teoria hipocratică, după care sănă¬ 
tatea este produsul acordului şi armoniei celor patru „umori” 
(sînge, limfă, flegmă, bilă), în timp ce boala rezultă ca urmare a 
unui dezacord intervenit între ele. în mod analog, viciul — maladie 
sufletească — provine din dezacordul celor trei entităţi ale sufle¬ 
tului. 

170 „Aristocraţie” în sensul propriu al cuvîntului, de „domnie 
a celor mai buni”, adică a filosofilor. 

171 Chestiunea va fi reluată abia în Partea a IV-a. Platon 
utilizează cu abilitate procedeul romanesc al „ammării”, spre a 
trezi curiozitatea cititorului, a produce o tensiune benefică lecturii. 
Nu cred că ar fi vorba aici (vezi şi Lămuririle preliminare) de jonc¬ 
ţiunea dintre două părţi ale Republicii, scrise la momente diferite. 

172 xp of|aavxa<;, lit. „să topească aur”, expresie cu sens 
obscur. 

173 Ezitările lui Socrate indică două lucruri: mai întîi că Pla¬ 
ton îşi aminteşte de ficţiunea unui Socrate ştiutor doar al propriei 
neştiinţe şi care descoperă adevărul laolaltă cu partenerii săi de 
discuţie; în al doilea rînd, faptul că răspunderea unor aserţiuni 
paradoxale este trecută şi asupra auditoriului, care s-a arătat prea 
insistent şi care a dorit cu tot dinadinsul ca detaliile cetăţii ideale 
să apară, şi ele, la l umin ă. 

171 Alt nume pentru Nemesis, răzbunătoarea sacrilegiilor. 

173 e5 pe 7rapapi>0eî. Unii editori, bazîndu-se pe o altă lecţiune, 
pun o6x eu .... „nu mă încurajezi bine”. Se pierde însă astfel 
mica glumă făcută de Socrate. 

178 Se face aluzie, aşa cum observa şi Wilamowitz-Moellendorff, 
la mimii lui Sophron, pe care Platon putuse să-i cunoască în timpul 
primei sale călătorii în Sicilia. Aceştia erau scurte compoziţii dra- 

matizate în proză, în care apăreau fie numai personaje iriasculine, 
fie numai feminine. / 

177 Aceste cuvinte au fost socotite o aluzie la pieşă lui Aris- 
tofan, Ecclesiazousai (Adunarea femeilor). Piesa apărase însă cu 
15 — 20 de ani înainte de data probabilă a publicării Republicii, 
ceea ce a oferit unele argumente celor ce au presupu^ o redactare 
iu etape a operei acesteia. (Vezi Lămuririle prelirkinare, p. 18) 

178 Vezi Herodot, I, 10 .şi Tucidide, I, 6, 5, care însă susţine 
prioritatea lacedemonienilor. 

178 Aluzie la poetul Arion, care, aruncat de piraţi în mare, 
ar fi fost salvat de un delfin (Herodot, I, 23 — 24). 

180 f) âvviXoyixi) ts^vt], ,,arta de a discuta în contradictoriu”, 
numită uneori şi „eristică”, o formă „extremă” a sofisticii (vezi 
Euthydemos ). 

181 Platou nu este, de fapt, un feminist, cum îl cred unii (Diez). 
Pentru el, bărbatul posedă o superioritate generală asupra femeii. 

182 Pindar, fr. 209 (Bergk), uşor modificat de către Platon. 

183 încă Aristotel, în cartea a Il-a a Politicii, critica acest 
„comunism al femeilor” propus de Platon. El arăta că sentimen¬ 
tele conjugale, filiale şi părinteşti, departe de a se întări prin extin¬ 
derea lor la un grup, aşa cum credea Platon, dimpotrivă, în acest 
fel, s-ar dilua pînă la dispariţie. Fără a nega îndreptăţirea criticii 
lui Aristotel, trebuie totuşi remarcat că aceste principii nu sînt 
aplicate de Platon întregii mase a populaţiei, ci doar unui grup 
restrîns, unei elite — paznicilor. Or, aceştia formează o comuni¬ 
tate de excepţie, căreia nu i se pot aplica regulile ce guvernează 
mersul umanităţii „normale”. Variate experienţe de tip monastic 
şi sectar au demonstrat, dealtfel, că, în mare parte, principiile 
Republicii pot fi puse în practică, cînd este vorba de un mic grup 
de oameni, dominaţi de o puternică credinţă comună. 

184 Majoritatea tinerilor îşi spun între ei, cum se va vedea, 
„fraţi" şi „surori”. De aceea, căsătoriile dintre ei vor fi cu ade¬ 
vărat „hierogamii”, fiind puse să urmeze modelul mitic al căsă¬ 
toriei incestuoase dintre Zeus şi Hera. 

188 Oricît de oribil ni se poate astăzi părea infanticidul propus 
de Platon, nu trebuie uitat că, nu numai la Sparta, dar şi în de¬ 
mocratica Atenă, legea îi permitea tatălui să-şi „expună” copilul 
nou-născut, dacă nu voia să-l crească, sau avea îndoieli asupra 
paternităţii sale — faptă ce era sinonimă cu infanticidul. în aceste 
condiţii, ceea ce propune Platon reprezintă mai degrabă o îmbună¬ 
tăţire decît o înrăutăţire a situaţiei, deoarece astfel infanticidul 
era limitat de criterii eugenice şi ţinut în frîu. Pe de altă parte, 
chiar şi abolirea familiei, cu tot ceea ce ea are repugnant pentru 
noi, trebuie privită în contextul epocii şi societăţii lui Platon. 
Pentru grecii epocii clasice, legătura dintre bărbat şi femeie era 
destul de puţin colorată de spiritualizare, fiind aproape în exclu¬ 
sivitate legată de procreaţie. în bună măsură — cel puţin în 
rîndurile „bunei societăţi” — iubirea şi afecţiunea demne de acest 
nume erau dăruite şi primite în cadrul unor relaţii homosexuale, 
în aceste condiţii, a propune abolirea unor legături oricum formale, 
lipsite, de cele mai multe ori, de căldură sufletească autentică, nu 

era uA fapt chiar atît de monstruos cum ni s-ar putea părea la 
prima Vedere. 

186 Aceste reglementări se inspiră din legislaţia spartană. Cf. 
Xenofon,\ Statul lacedemonienilor, 1,6 şi Plutarch., Lycurg, XV, 4. 

187 Platou este obsedat de unitate. Cel mai mare rău este 

dezbinarea! cel mai mare bine — unitatea. Vezi Interpretarea, 
p. 64. 1 

188 Formula românească obişnuită ,,pe om îl doare degetul” 
nu redă ideea dorită de Platon. — Din asemenea comparaţii se 
vede caracterul „organicist” al societăţii în viziunea platonică. 

188 Adică, în vederea antrenamentelor militare. Numeroase 
dintre aceste legiuiri (cum ar fi şi cele privitoare la procese) sînt, 
de asemenea, menţionate şi în utopia lui Aristofan, Ecclesiazousai 
(vezi nota 177). C. Ritter credea că, probabil, sofistica de la sfîr- 
şitul secolului V cuprindea printre temele sale şi pe cea a carac¬ 
terului „nenatural”, napi qjiicrtv, al căsătoriei şi familiei, de unde 
o abolire a acestora putea apărea nu numai ca posibilă, dar şi con¬ 
formă cu natura, xavâ tpiSaiv. Geniul comic al lui Aristofan dăduse 
o serioasă lovitură acestor teorii, care însă, mai tîrziu, au primit 
un neaşteptat sprijin din partea unui inamic al sofisticii, cum era 
Platon. Din nou trebuie observat că toate aceste reglementări nu 
se aplică „clasei economice”, cea mai numeroasă, ci doar minori¬ 
tăţii „paznicilor”. 

198 Nu exista, în ochii grecilor, merit mai mare decît a în¬ 
vinge la Jocurile Olimpice. învingătorii la Olimpiade, 6Xu(iTtiovtxai, 
erau ospătaţi, la Atena, pe cheltuiala statului, în prytaneu, la masa 
comună a prytanilor, adică, ca să spunem aşa, a „consiliului de 
miniştri". Să amintim şi că Socrate ceruse în Apologie să fie, drept 
răsplată pentru rolul său în educarea atenienilor, ospătat pînă la 
sfîrşitul zilelor sale în prytaneu, ceea ce păruse judecătorilor săi a 
reprezenta o mare sfida e. 

191 O mică amînare a tratării punctului celui mai important — 
principiile prescrise nu vor fi posibile decît dacă cîrmuitorii vor fi 
filosofi — destinat a spori tensiunea aşteptării şi dezvăluind, încă 
o dată, structura „cvasiromanescă” a acestui lung dialog platoni¬ 
cian (v. nota 171). 

199 Ca în multe societăţi arhaice, şi la Atena meseriile se trans¬ 
miteau din tată în fiu. 

198 Existau, se pare, popoare barbare care îşi duceau cu ei, în 
campaniile militare, femeile şi copiii, pentru ca, la vederea acestora, 
să lupte cu mai mult curaj. „Căci încă şi azi, asiaticii toţi, aflaţi în 
campanii militare, le fac pe acestea purtînd cu sine ce au mai de 
preţ, afirmînd că se vor lupta mai bine, dacă vor avea de faţă 
ceea ce iubesc mai mult.” Xenofon, Cyropaedia, IV, 3, 2. 

194 Cf. Legi, 636 c. 

i96 p£ r ă îndoială Apollon, prin gura Pythiei. 

198 Tema unirii grecilor pentru a se putea împotrivi „barbari¬ 
lor" (adică perşilor), apărută incidental în Republica, a constituit 
ideea conducătoare a lui Isocrate, contemporanul şi rivalul lui 
Platon. Ea va constitui, dealtfel, acoperirea ideologică a campanii¬ 
lor lui Filip al II-lea şi ale lui Alexandru Macedon. — în opoziţia 
lui Platon faţă de înrobirea grecilor de către greci se ascunde. 

poate, şi un element autobiografic: în cursul primei sale calatorii 
în Sicilia, în urma unui conflict cu tiranul Dionvsios, Platon fusese 
îmbarcat fără voie pe o corabie spartană. Aceasta l-ar fi debarcat 
în Egina, aflată, pe atunci, în conflict cu Atena. Ca urmare Platon 
ar fi fost vîndut ca sclav. Din fericire, un prieten, Anic^ris, l-ar fi 
recunoscut şi, răscumpărîndu-1, i-ar fi redat libertatea.. 

197 Conform credinţelor antice, mortul trebuia îngropat în solul 
patriei, alături de strămoşii săi. Numai astfel, el îşi putşa afla liniş¬ 
tea şi nu-i mai deranja, în chipul unei fantome, pe cei în viaţă, 
în principiu, a cere inamicului, după bătălie, dreptul de a-ţi ridica 
morţii reprezenta o mărturisire a propriei înfrîngeri, căci armata 
învingătoare nu avea, de obicei, nevoie de o astfel de autorizaţie. 
Platon ar dori ca dreptul ridicării morţilor să nu depindă de vreo 
condiţie sau de situaţia tactică. 

1.8 în particular, războiul peloponeziac se purtase cu o mare 
cruzime de ambele părţi: spartanii devastaseră Atica, atenienii 
făcuseră acelaşi lucru cu coastele Peloponezului, în plus, extermina¬ 
seră cea mai mare parte a locuitorilor cetăţii Melos care li se îm¬ 
potrivise. 

1.9 Platon ar dori ca cetatea sa să rămînă „grecească”, deşi 
mai toate rînduielile, pe care el le propune, sînt tot ce poate fi mai 
diferit de realitatea grecească. Socotea el că „barbarii” nu pot 
cunoaşte, prin natura lor, adevărata dreptate ? S-ar părea că nu 
avea totuşi această părere „rasistă”, judecind după 499 d. 

280 Pasajul precedent permite cîteva remarci : mai întîi, Platon 
crede nimerit a reaminti că scopul întregii discuţii nu este unul 
politic, că nu trasarea liniilor directoare ale unei societăţi a fost 
motivul principal al lucrării, ci cercetarea dreptăţii în sine. Este 
adevărat că cele două probleme au apărut a fi mai legate între ele, 
decît ar fi putut părea la început. în al doilea rînd, să se observe 
felul în care omul drept (elementul mai concret) trebuie să imite 
dreptatea (elementul mai abstract), la fel cum cetatea reală tre¬ 
buie s-o imite pe cea ideală. Vezi Interpretare, p. 51. 

201 Iată o dovadă că Platon cunoştea „pictura idealizantă”. Vezi 
nota 392. 

202 Socotim, în general, că vorba aproximează fapta. Platon 
vede lucrurile exact invers, ceea ce decurge din concepţia sa asupra 
analogiei: fapta, mai concretă, imită, reproduce vorba şi gîndul, 
acestea din urmă mai abstracte. 

sos p ra dă, aşadar, unui fel de „entuziasm” bahic. Se ştie că în 
cadrul misteriilor dionisiace aveau loc aşa-numitele sparagmos şi 
omofagia, adică sfîşierea unui animal şi mîncarea lui pe loc, în 
stare crudă. 

204 Lit. TpiTTuocpxoutriv, adică să fie un TpiTruapxoţ. în timp ce 
generalul (<jTpaTn)Yi>s) comanda infanteria pusă la dispoziţie de toate 
cele 10 triburi, un Tptrriapxoţ comanda doar hopliţii unei treimi 
de trib. 

205 Este vorba despre Dionisiile rurale (Micile Dionisii) ce se 
sărbătoreau în decembrie |în numeroasele mici localităţi ale Aticii. 

<ij 208 în continuare se va vorbi despre „teoria Ideilor”. Or, felul 
în care Socrate i se adresează lui Glaucon sugerează că această 
teorie era, în general, familiară apropiaţilor lui Platon, constituind 

deja, pbate, o „materie de studiu” în cadrul Academiei. Pe de 
altă parte, despre „teoria Ideilor” se vorbeşte în Phaidon, ca şi în 
Banchetul, ambele dialoguri anterioare Republicii ; poate că Platon 
se referă la acestea atunci cînd presupune „teoria Ideilor” cunos¬ 
cută. 

207 <ptXoOeă|ro\ieţ, (pi^orE/voi — Filosofii sînt „amatori de în¬ 
ţelepciune”. 

208 După Di£z, „omul acesta" ar putea fi Antisthenes (discipol 
al lui Socrate şi iniţiatorul şcolii cinice) care combătea teoria Ideilor. 
Cum relatează Simplicius [in Skhol. Arist., 66 6 47, ed. Brandis), 
Antisthenes ar fi zis : „Eu văd calul real, Platon, dar nu văd 
«cabalinitatea l> (t;t7t6T7|ţ)." „Aceasta — replică Platon — deoa¬ 
rece ai ochi pentru a vedea calul, dar n-ai încă ochi pentru «cabalini- 
tate 

208 Am tradus termenii greceşti to Sv şi -6 (ii) Sv prin cam 
greoaiele, dar oarecum exactele sintagme „ceea-ce-este” şi „ceea- 
-ce-nu-este”.Pentru o analiză a acestei teorii a cunoaşterii (ce va fi 
continuată de-a lungul întregii acestei părţi), vezi şi Anexa. 

210 V. 508 sqq. Termenii folosiţi de Platon pentru „claritate” 
şi „neclaritate”, aoc<p7)veiot, icraipeia sînt derivaţi ai adjectivului 
<ra<pf)ţ care înseamnă atît „clar”, „limpede", cit şi „sigur”, „cert". 
Cunoaşterea „clară” este la Platon, aşadar, o cunoaştere „sigură” 
în raport cu realitatea, aşadar, ipso fado, adevărată. Vezi Anexa. 

211 Iată ghicitoarea : „Un bărbat-nebărbat văzînd-nevăzînd o 
pasăre-nepasăre, aşezată pe un pom-nepom o loveşte-nelovind-o cu 
o piatră-nepiatră. Ce-este ?” Răspuns: „Un eunuc, văzînd prost un 
liliac stînd pe o trestie, îl loveşte cu o piatră-ponce şi ratează". 

212 O altă lecţiune ar presupune următoarea traducere: ,,S-a 
vădit, Glaucon, anevoie cine sînt filosofii şi cine sînt cei ce nu au 
străbătut drumul lung al raţiunii.” 

213 Cf. Philebos, 64 e — 65 a. Lipsa de măsură dispune la defor¬ 
marea realităţii, din pricina pasiunilor. 

214 Cf. Gorgias, 485 c — d. Pentru grec, filosofia era o ocupaţie 
nepractică, apolitică şi, în consecinţă, dificil, dacă nu imposibil de 
împăcat cu imperativele vieţii publice şi sociale, dacă era practicată 
ca o meserie. Cit de şocanţi trebuie să fi apărut filosofii, prin inde¬ 
pendenţa lor de spirit şi dezinteresul lor suveran faţă de problemele 
statului, ne-o sugerează următoarea anecdotă, povestită de Dioge- 
nes Eaertios : „Fiind întrebat de cineva Anaxagoras, pentru ce se 
dezinteresează de problemele patriei, el răspunse : «Ai grijă cum vor¬ 
beşti, omule ! » Şi arătă cu mina cerul.” Vezi, în continuare, în 
acelaşi context, imaginea navei şi a bunului cîrmaci. 

216 într-adevăr, adevăratul Socrate nu prea utiliza imagini, 
ceea ce justifică uimirea lui Adeimantos. Aici, însă, vorbeşte „du¬ 
blura” I 

218 Proprietarul reprezintă desigur „Poporul” (Aîjfzoc), în 
timp ce marinarii sînt oamenii politici. 

217 Cu alte cuvinte, se socoteşte imposibil ca filosofii să poată fi, 
deopotrivă, şi oameni politici, exact ceea ce Platon vrea să demon¬ 
streze că este cu putinţă. Pasajul pare a fi destul de obscur şi a fost 
înţeles diferit de feluriţii interpreţi. 

219 (ieretopoCT>t67rov ts xat iSoXia/r)v xal #xP 7 ) aTOV - Aceste ca¬ 
lificative amintesc, desigur, de felul dispreţuitor în care esţ4 văzut 
Socrate în Norii lui Aristofan. 

112 S-ar părea (v. Aristotel, Rhet., II, 16) că ar fi vorba despre 
o sentenţă a lui Simonides. Soţia lui Hieron, tiranul Siracuzei, 
l-ar fi întrebat pe poet dacă este preferabil să fii bogat, ori înţelept. 
,,Bogat — ar fi răspuns Simonides — căci acesta vede înţelepţii 
sosindu-i la poartă.” ( 

222 Motivul acesta. apare, desigur, în Banchetul, 211 d—212 a, 
dar aici, în Republica, accentul „extatic” este mult diminuat. 

221 Cum socoteşte Platon că virtuţile — vitejia, cumpătarea, 
dreptatea şi înţelepciunea — pot fi dăunătoare ? Probabil că el 
se referă la felul comun în care acestea sînt înţelese: vitejia — un 
simplu curaj, cumpătarea — o puternică voinţă, dreptatea — un 
formal respect al legilor, iar înţelepciunea — inteligenţă şi abili¬ 
tate. 

222 Cf. Xenofon, Memorabilia, IV, 1, unde Socrate este pus să 
dezvolte o teorie asemănătoare. 

222 într-adevăr, Gustave le Bon avea să arate în a sa Psycho- 
logie de la foule, că, de multe ori, strînşi laolaltă, oamenii par să 
involueze mental şi psihic, ajungînd să fie dominaţi de instincte şi 
afecte pe care, altfel, nici nu le bănuiau. Freud va încerca o expli¬ 
caţie pentru acest fenomen în Psihologie colectivă şi analiza Eului. 

224 Este vorba despre aşa-zisa atimia. 

**• Sofiştii fac, aşadar, în tentativa lor de a înţelege şi de a con¬ 
trola afectele maselor, apel la o explicaţie , ,behaviouristă”; ei ig¬ 
noră ce se ascunde îndărătul fenomenului, dar descoperă existenţa 
unor legi de comportare, de care învaţă să se slujească. Etica ce se 
naşte de aici este, desigur, formală: nu are importanţă ce este, în 
sinea sa, un om, ci doar ce face el. Numai fapta poate fi cunoscută 
şi judecată. în mod asemănător, procedează şi omul de ştiinţă 
(din vremea lui Platon, dar şi cel din vremurile moderne) : El se 
refuză „metafizicii", cunoaşterii cauzelor, mulţumindu-se doar să 
înregistreze fenomene pe care le asociază în legi. în felul acesta, el 
poate prevedea alte fenomene şi se poate servi de natură în folosul 
său. Aşa cum îmblînzitorul din parabola lui Platon numea „bine" 
ceea ce se dovedea a fi plăcut şi liniştitor pentru fiară, tot aşa omul 
de ştiinţă are tendinţa, să numească „adevărat” ceea ce îi măreşte 
putinţa utilizării naturii. Platon are însă o opinie mult prea înaltă 
despre etică şi despre ştiinţă pentru a se putea mulţumi cu utilul în 
loc de bine şi cu eficacele în loc de adevăr. 

222 B o aluzie la felul în care Odiseu ar fi fost silit (după o legendă 
non-homerică) de către Diomede să revină în tabăra grecilor. Cei 
doi furaseră mai înainte „PaIladion”-ul din Troia, iar Odiseu încer¬ 
case să-l ucidă pe Diomede, spre a-şi aroga întregul merit. Prinzînd 
de veste, Diomede i-a legat braţele şi l-a silit să meargă înaintea sa, 
lovindu-1 cu latul săbiei. 

227 Cum s-a observat, acest portret se potriveşte cel mai bine 
lui Alcibiade. Vezi Alcibiade I, 104 a—b. Cum remarcă însă Leon 
Robin, Platon se putea gîndi şi la sine însuşi, căci şi el era un tînăr 
de acest fel, dăruit cu toate darurile. Doar că în cazul său, „pronia 
cerească” (493 a), pare-se, manifestîndu-se la timp, l-a izbăvit. 

529 S-a presupus uneori că Platou face aici aluzie la Antisthenes 
sau la Diogenes care fusese zaraf, ori la Protagoras care ar fi fost 
tăietor de lemne. Dar chiar Socrate, ca fiul unui sculptor şi al unei 
moaşe, era, desigur, destinat unei „meserii umile” I 

2,0 Acest Tkeages este numit în Apologie printre apropiaţii lui 
Socrate. El reapare şi în dialogul atribuit lui Platon, dar socotit în 
general apocrif, ce-i poartă numele. Platon însuşi pare să se fi 
păstrat neîntinat datorită, exilului său voluntar, urmat morţii lui 
Socrate, la Megara. 

282 Aluzie la maxima lui Heraclit (fr. 32) : „în fiecare zi este un 
soare nou”. 

331 Aluzie la turmele consacrate vreunui zeu, formate din animale 
ce nn erau puse la munci, fiind lăsate să pască în libertate. 

223 Ideea veşnicei reîncarnări sugerată aici va fi reluată şi detali¬ 
ată în mitul lui Er (614 b sqq.). 

2 " Platon pare să sublinieze deosebirea dintre propunerile sale 
de reformă socială, ce i se par a fi rezultatul firesc şi spontan al 
raţiunii, în temeiul unor principii universal recunoscute, şi unele 
programe avînd un caracter partizan, politic, cum vor fi fost, poate, 
cele susţinute de Hippodamos din Milet (vezi Aristotel, Politica, 
IX). 

*** Poate că Atlantida din Critias va fi fost, la început, înainte 
de a degenera, un asemenea „loc barbar" în care cea mai bună orîn- 
duire ar fi putut să existe. E interesant, pe de altă parte, că acum 
„cetatea cea bună” nu mai este, în chip necesar şi exclusiv, eleni- 
că, aşa cum se ceruse mai înainte. 

235 Acest pasaj, ca şi cel de la 472 d sugerează faptul că Platon 
ştia să vodă în pictor şi altceva decît un imitator de rangul doi, aşa 
cum îl defineşte în ultima parte a Republicii. Aici pictorul apare ca 
un imitator al esenţelor, al „omului în sine” şi nu al unei realităţi 
concrete, exact aşa cum legiuitorul platonic nu imită constituţia 
vreunui stat real, ci pe cea ideală, indicată de către raţiune. în acest 
fel, pictorul devine superior şi nu inferior artizanului obişnuit — 
aşa cum îl vom regăsi mai tîrziu — deoarece el este un imitator 
conştient, avînd ştiinţa imitaţiei şi nu doar practica sa. Trebuie 
observat, dealtfel, că această estetică a artei ca imitaţie a unui ideal 
se regăsise în practica artiştilor secolului V şi unele anecdote în 
legătură cu Phidias sau Zeuxis (Vezi Filo sofia greacă pină la Platon, 
voi. II, Partea a 2-a, p. 801) dovedesc acest fapt. 

2 '« II., I, 131. 

22 ’ „Asemănătoare cu zeii”, OeosiSîj. După altă lecţiune, 

fteoţuXij, ,,agreabile zeilor". 

zis Vezi şi nota 70. „Mitul capital” este analogia dintre cetate 
şi suflet. Principiul analogic va fi, de acum, tot mai mult întrebuin¬ 
ţat, în simbolurile Soarelui, Liniei şi Peşterii, veritabile „puncte de 
concentrare" ale unei metode prezente, dealtfel, pretutindeni, în 
această operă. 

2,2 Analiza virtuţilor întreprinsă de Socrate în Partea a Il-a 
era mai degrabă psihologică, iar metoda pe care se întemeia nu era 
prea precisă. Analiza propusă acum porneşte, cum seva vedea, din 
principii filosofice ; ea presupune, mai întîi, cunoaşterea Binelui, din 
care virtuţile particulare decurg. Paznicii educaţi în cadrul „primu- 

lui ciclu”, destinaţi a fi doar „auxiliari”, p«sedă o virtute datorată 
doar „dreptei opinii”şi bunei educaţii prin arta Muzelor şi gimnasti¬ 
că. De-abia acum, punîndu-se problema educării „adevăraţilor cîrmu- 
itori”, adică a filosofilor, virtutea va fi dobindită în baza ştiinţei. Căci 
pentru Platon, nu este suficient să fii bun ; el cere, în plus, să şi ştii 
ceea ce este Binele. De unde rezultă, cum observă CrosS- Woozley, 
că numai filosoful poate fi în mod desăvîrşit bun. 

240 în Phaidon, Socrate reproşase filosofilor „natufalişti” lipsa 
unui principiu teleologic în teoriile lor despre natură. Lipsea, aşa¬ 
dar, Binele, spre care totul să se îndrepte şi la care totul să năzu¬ 
iască, pentru a deveni ceea ce trebuie să fie. De aceea Binele trebuie 
să reprezinte „cunoaşterea supremă”, căci lipsind această cunoaş¬ 
tere, lumea ar apărea lipsită de unitate, de sens, de noimă. 

241 Printre aceşti „subtili”, trebuie poate numărat Anaxagoras, 
care încercase să concilieze „fizicalisniul” ionic cu un principiu 
teleologic — A t oms-u1, adică „Intelectul”, „Gîndul”. 

242 Cum se va vedea. Binele, pentru Platon, este nu doar supe¬ 
rior gîndirii, intelectului, dar chiar şi fiinţei. Aceasta fiindcă — 
pesemne — „ceea-ce-este” este în virtutea unui sens, care îi ex¬ 
plică, îi motivează existenţa. Or acest sens superior e numit de 
Platon „Bine” şi el apare, astfel, drept izvor a ceea-ce-este, cît 
şi a ceea-ce-poate-fi-gîndit. Fiind însă superior gîndului şi fiinţei, 
cum poate fi Binele definit şi gîndit ? Platon.nu ne-o spune, iar micul 
mister iscat în jurul acestei probleme a făcut ca în Antichitate 
expresia „Binele lui Platon”, xi xoo II >, ax tavo; xiyaQiv, să de¬ 
vină proverbială, însemnînd ceva îndoielnic şi greu de înţeles (v. 
C. Ritter, voi. I, 193). Ştim, pe de altă parte, că, la bătrîneţe, 
Platon a ţinut o prelegere despre Bine (itepl x£ya0ou) care a atras 
mulţi ascultători. Cea mai mare parte a acestora au plecat însă de¬ 
zamăgiţi, din pricina caracterului abstract şi matematizant al expu¬ 
nerii. Probabil că încă din timpul redactării Republicii învăţătura 
despre Bine avea, în cadrul Academiei, un caracter esoteric, apar- 
ţinînd „doctrinei nescrise” (icypacpa 86 yp.axa), pe care un Krămer 
a încercat să o reconstituie. 

2426(4 Joc de cuvinte : 76 x 01 ; înseamnă „odraslă”, dar are şi sen¬ 
sul de „dobîndă” — „puii" făcuţi de banii depuşi. 

243 Iată schema acestei analogii, sau, mai degrabă, acestui sis¬ 
tem de proporţii; 


1 . locul vizibilului (xo 6 paxov) 

2 . vederea (îijng) 

3. obiectul vederii (xi opaxâ) 

4. izvorul vederii. Soarele (-SjXioţ) 

5. ochiul ( 8 [i.|i.ot) 

6 . mediul vederii, lumina ((puţ) 

7. devenirea (y^vsaiţ) 


— locul inteligibilului (xi> 

VOYJXOV) 

— cunoaşterea (yvuoiţ) 

— obiectul cunoaşterii (xâ 
vor)xa, E 8 £ai) 

— izyorul cunoaşterii. Binele 
(ccyaQo'j) 

— intelectul (vouţ) 

— mediul cunoaşterii, adevă¬ 
rul (iXf|9sio!) 

.— fiinţa (o 60 Ca). 


Să se observe caracterul „natural” ai acestei analogii : ea nu este o 
construcţie artificială destinată scopurilor educaţiei, ci este o analogie 



NOTE 


471 


esenţiajă, înfiinţată de natură însăşi. De aceea, Soarele şi domeniul 
vizibilului joacă două roluri: 1) Ele sînt „emanaţii”, »,odrasle” 
autentice ale Binelui şi ale domeniului inteligibilului, pe care le 
reproduc, după puterea lor. 2) Servesc, în chip didactic, drept sim¬ 
boluri, drept mijloace de aproximativă înţelegere a realităţilor 
supraordonate lor. Pentru Platon, semnificantul este, adesea, pro¬ 
dusul, efectul semnificatului: semioza are un substrat ontologic. 
(Vezi, pentru alte aspecte ale analogiei, şi Anexa). 

214 Aşadar, toate aceste relaţii analogice sint prezentate de 
Platon ca alcătuind o „opinie” şi nu ca ceva sigur. Faptul ar putea 
fi, desigur, felurit interpretat. In ceea ce mă priveşte văd aici mai 
puţin o nesiguranţă a lui Platon, cît încă un mod de a prelungi 
ficţiunea socratică. Socrate trebuie să simuleze incertitudinea, dacă 
vrea să nu-şi „iasă cu totul din rol”. Vezi şi Wilamowitz-Moel’en- 
dorff, p. 333. 

246 Joc de cuvinte: „peste cel vizibil” (ipa-rou), „peste cer”, 
oupavou. în plus, cuvîntul „cer”, oupav&ţ, era, după unele etimologii 
din vremea lui Platon (v. Cratylos, 396 c) derivat de la opâv> 
,,a vedea”. 

244 Trei lecţiuni : îtra, av’ îaa — ambele avînd sensul de „părţ 
egale”, şi âvitnx însemnînd, dimpotrivă, „părţi inegale”. Aşadar, 
în ce fel divide Platon Linia ? în părţi egale, sau inegale ? Schneider, 
Steinhart, Adam, Diez, Robin, precum şi alţi interpreţi, în gene¬ 
ral mai recenţi, optează pentru „părţile inegale”, la fel face şi 
C. Ritter, după cum făcuse şi Sclileiermacher. Ce semnificaţie ar 
avea, în acest caz, raportul dintre cele două diviziuni, ca şi cel 
identic, dintre subdiviziunile fiecăreia dintre cele două părţi ? 
Unii (Di6z) au presupus că el simbolizează diferenţa în gradul de 
„claritate” dintre nivelele fiinţei cît şi dintre cele, corespunzătoare, 
ale cunoaşterii. Au dat, astfel, dimensiunea maximă segmentului ce 
reprezintă inteligibilul şi, în cadrul acestuia, celui ce reprezintă inteli¬ 
gibilul „nepostulabil”, deoarece acestea se bucură de maxima cla¬ 
ritate şi certitudine. Alţii, precum Robin, au procedat invers : au 
socotit că nu gradul de claritate stă drept criteriu al dimensiunii 
segmentului corespunzător, ci capacitatea imitaţiilor de a fi totdea¬ 
una mai numeroase decît modelul imitat. în aceste condiţii subdi¬ 
viziunea ce reprezintă umbrele şi reflexiile ar trebui să fie cea mai 
mare, ar urma cea a obiectelor reale, apoi cea a entităţilor matema¬ 
tice şi conceptuale care sînt ilustrate cu ajutorul obiectelor reale, 
pentru ca cea mai mică diviziune să aparţină inteligibilului „nepos¬ 
tulabil”. Fie doar şi din existenţa acestor păreri diametral opuse, 
ne dăm seama că Platon nu precizează deloc care dintre nivelele 
sale ontologice şi epistemologice corespund unor linii cu extensie 
mai mare sau mai mică; şi ne 'putem întreba dacă, într-adevăr, el se 
gîndeşte la o extensie mai mare sau mai mică a acestor diviziuni. 
Această ipoteză, ce ar presupune adoptarea lecţiunii „în părţi 
egale”, are toate "şansele să fie întărită, dacă observăm că toţi au¬ 
torii care susţin formula „părţilor inegale” par să îşi închipuie că, 
divizînd de două ori Linia, aşa cum le-o spune Platon, vor obţine 
patru segmente, ale căror dimensiuni sînt crescătoare. 

Or, să luăm o linie şi să o divizăm de două ori, potrivit aceluiaşi 
raport: 

A B C D E 


AC 


Vom avea — = k (11 ; 
CE 


BC 

obţine : 


( 2 ). 


AB CD 
BC _ DE _ 

Dar, conform proprietăţilor proporţiilor, din relaţia (2) rezultă: 
AB + BC CD + DE 

-= - (3). De aici, prin uermutarea mezilor, se 

DE 

AB + BC BC 

-- _ — ( 4 ) ; pe de altă parte, (1) se poate «crie 

CD + DE DE 


şi astfel: 

AB + BC 


CD + DE 


= k (5), iar din (5) şi (2) rezultă: 


AB + BC 
CD + DE 


CD . BC CD 

■= — = k (6). însă, din (4) şi din (6) se obţine: — = — (7), 
DE DE DE 

de unde rezultă evident BC = CD (8). 

Cei mai mulţi dintre interpreţii care au optat pentru lecţiunea 
„părţi inegale” — indiferent care dintre cele două variante a fost 
avută în vedere — nu au observat că, din motive strict geometrice, 
ultima diviziune a inteligibilului şi prima diviziune a sensibilului 
ajung să fie reprezentate prin segmente egale. Ceea ce înseamnă, fie 
că gradul de „claritate” şi de „certitudine” ale celor două domenii 
sînt identice, fie că între originale şi copiile lor nu apare nici o dife¬ 
renţă de număr. Ambele ipoteze sînt absurde. Mai rămîne să credem 
(după cum sugerează Cross-Woozley) că Platon nu şi-a dat seama de 
consecinţele geometrice ale teoriei sale. Că mulţi filologi pot ignora 
cu seninătate geometria elementară, nu este ceva nici anormal şi 
nici, la urma-urmelor, prea blamabil; dar a pretinde că Platon, care 
pusese să se graveze pe poarta Academiei „Nu intră aici cine nu 
este geometru”, era atît de ignorant, mi se pare a fi nu numai stra¬ 
niu, dar şi insultător. Mai bine este, aşadar, să acceptăm lecţiunea 
„în părţi egale” şijsă construim Linia în felul următor: 


planul ontologic 


planul epistemologic 


inteligibil 


vizibil 


1. inteligibilele non- 
postulabile 

2. inteligibilele pos¬ 
tulate, realităţile 
matematice 

3. obiectele sensibile 


A 

-B 

-C 

-D 


4. umbre şi reflexii 


E 


intelectul pur 

intelei" 1 . iu;uitic(8idvoia) 

crenmţa (maxiţ) 
reprezentarea (Etxaaioq 

Cum se poate vedea, am construit Linia vertical, deşi Pieton nu 
indică direct această particularitate. Dar legătura dintre analogia 
Liniei şi cea a Peşterii care urmează, permite să credem că Platon a 
avut, intr-adevăr, în vedere o linie verticală. în aceste condiţii, 
de egalitate a celor patru segmente, se pune întrebarea în ce fel 
simbolizează Linia diferenţele în „claritate” dintre nivelele ontolo¬ 
gice ? Cred că pur şi simplu prin poziţia lor relativă : cu cît un seg¬ 
ment este aşezat mai sus, cu atît „claritatea” nivelului desemnat 
este mai mare, şi invers. 

847 Am tradus prin „postulate” termenul grec tinoOecjEi;;. 
Decalcul „ipoteză” cred că ar fi putut induce în eroare. 

248 Este vorba, nu numai despre figuri geometrice, ci şi despre 
corpuri, alcătuite în vederea studiului geometriei în spaţiu. 

249 Am tradus prin două expresii „mai sigur, mai clar” termenul 
grec oaqjfcrrepov care are, în fapt, ambele sensuri. La Platon, clarita¬ 
tea unei idei este strîns asociată cu certitudinea sa, adică cu ade- 
yărul ei (v. Anexa). 

as» "iermenii folosiţi de Platon pentru descrierea realităţilor 
epistemologice corespunzătoare celor ontologice sînt dificil de tra¬ 
dus, fiind, de aceea, redaţi foarte diferit de feluriţii traducători. Am 
tradus vouţ, viir]mq prin „intelect pur", Siâvoia prin „inteligenţă 
analitică”, xia-nţ prin „credinţă” (mai corect ar fi fost, poate, 
„încredinţare"), iar eixaata prin „reprezentare” (în sensul de ima¬ 
gine conjecturală şi neverificată). 

291 Analogia cu Soarele punea accentul, cum s-a putut vedea, pe 
distincţia relativ tranşantă dintre cele două domenii: inteligibilul 
şi vizibilul. Acest fel de a vedea lucrurile este, probabil, mai „primi¬ 
tiv", corespunzînd, eventual, mai bine concepţiei socratice şi avîn- 
du-şi rădăcinile în concepţia eleată şi, poate chiar, orfică. Analogia 
cu Linia, dimpotrivă, subliniază caracterul treptat al trecerii de la 
vizibil la inteligibil, integrarea mai puternică a domeniilor între ele., 
„Platonismul autentic” este aici mai clar. Din acest punct de vedere, 
s-ar putea afirma că analogia cu Linia apare, faţă de cea cu Soarele 
precum „antiteza” faţă de „teză”, în pofida numeroaselor elemente 
pe care ambele le au în comun. în aceste condiţii, cea de-a treia 
analogie, cu Peştera, unifică atît aspectele ce marchează opoziţia, 
cit şi cele ce marchează continuitatea dintre regnuri, puţind fi ast¬ 
fel socotită un echivalent al „sintezei”. 

“ 2 Expresia greacă iva —£—tzuevtv ~poq t& tpwţ rţv etctoSov 
paxpiv aap’ otnav to cmjjXaiov lasă mult de dorit în privinţa 
preciziei; de aceea ea a fost destul de diferit şi de neclar tradusă. 
Iată cîteva exemple: o traducere franceză de la 1794 sună astfel: 
„avânt (peştera — n.n. A. C.) dans toute sa longueur une ouverture 
qui donne une libre entree ă la lumiere.” Schleiermacher traduce: 
,,... einen gegen das Licht geoîfneten Zugang lăngs der ganzen 
Hohle... ”, Chambry oferă versiunea următoare : „ . . . dont l’entrăe, 
ouverte ă la lumiere, s’etand sur toute la longueur de la faţade.” 
L. Robin, la rîndul său traduce : „.. . possedant (peştera — n.n. 
A. C.), tout le long de la caverne, une entrăe qui s’ouvre largement du 
cote etn jour.” Iar O. Apelt, în fine, înţelege acelaşi lucru în felul 
următor: „mit lang nach aufwărtz gestrecktem Eingang, entspre- 
chend der Ausdehnung der HOlile”. Cred că toate aceste traduceri. 

intr-o măsură mai mare sau mai mică, ignoră sau exprimă imprecis 
(Apelt) faptul că în peşteră trebuie să nu pătrundă lumina, zilei, focul 
fiind singura sursă luminoasă de aici. Spre a înţelege corect ce 
vrea Platon să spună, trebuie avute în vedere, cred, două 
aspecte: mai întîi faptul că e'noSoq nu înseamnă pur şi simplu 
„intrare”, ci „drum de intrare”, el trebuind să fie înţeles, aşadar, 
ca un fel de culoar care leagă peştera de lumea de afară. Apoi, for¬ 
mula rrap' S .icav to a7tf)Xaiov nu înseamnă neapărat „de-a lungul 
întregii peşteri”, aşa cum a fost înţeleasă în general, ceea ce mi se 
pare destul de lipsit de sens. Ea poate, la fel de bine, însemna „în 
comparaţie cu întregul peşterii”, cu alte cuvinte cu dimensiunile 
totale ale acesteia. în fapt Platon spune că drumul este ptaxpa, adică 
lung, luat prin comparaţie cu peştera, ceea ce înseamnă că lumina 
soarelui nu va ajunge înăuntru şi că ieşirea prizonierilor va fi 
dificilă (515 e). 

253 aatţiaxepa xtov 8eixvu[zevcov, ceea ce înseamnă şi „mai clare 
decît cele arătate”. Cîteva rînduri mai sus, aceleaşi umbre păreau a 
fi âX7)0ECFTEpa 1] vet vuv SEixvu[i.Eva, „mai adevărate (lit. „mai evi¬ 
dente”) decît cele arătate”. Identificarea adevărului cu evidenţa 
este foarte limpede aici. Vezi Anexa. 

263 oit Focul este văzut, desigur, ca un fel de „reproducere", şi în 
acelaşi timp ca un „efect” al soarelui. 

264 âTro(iav-eu6p.evoi;. Oamenii din peşteră „prezic”, „conjectu- 
rează” ce se va întîmpla în baza unor date empirice. Ei nu cunosc 
cauzele şi sensul fenomenelor pe care le înregistrează şi le prevăd. 
Vezi şi nota 225. 

256 Od., XI, 489 — 490, versuri citate şi la 386 c. E interesant că 
la 386 c Platon ceruse „ştergerea” unor atari versuri, ca fiind dăună¬ 
toare educaţiei tinerilor. Acum însă, ele sînt puse să ilustreze o 
reacţie normală a filosofilor întorşi în peşteră şi, cum se vede, Platon 
pare să fi uitat că le-a izgonit. — Hadesul era, cum se ştie, consi¬ 
derat un loc al umbrelor, lipsite de consistenţă. Cu ajutorul acestei 
evocări homerice, Platon sugerează viaţa mizerabilă a oamenilor 
obişnuiţi, condamnaţi la o existenţă asemănătoare celor din împă¬ 
răţia morţilor. 

256 Aluzie, desigur, la procesul şi la condamnarea lui Socrate, 
acuzat de a-i fi corupt pe tineri. 

267 Alegoria Peşterii răspunde şi reia celelalte două imagini 
analogice prezentate mai înainte : cea a Soarelui şi cea a Liniei 
(v. şi nota 251) : domeniul vizibilului corespunde peşterii, iar do¬ 
meniul inteligibilului corespunde „lumii de sus”. Iată şi o schemă a 
corespondenţelor dintre analogia cu Linia şi cea cu Peştera : 

Linia Peştera 


1. reflexii, umbre 

2. obiecte reale 

3. entităţile matematice 

4 . Ideile 


— umbrele artefactelor proiectate 
pe zidul peşterii 

— artefactele purtate înaintea 
focului 

— reflexiile obiectelor reale 


— lucrurile reale 

Ea aceasta s-ar mai putea adăuga cîteva observaţii: 

a) Soarele şi lumea obiectelor vizibile şi reale funcţionează 
în cadrul acestor imagini analogice cu un dublu rol: atît cu cel de 
semnificat (Soarele este simbolizat de focul din peşteră), cit şi cu 
cei de semnificant (Soarele simbolizează Ideea Binelui). Focul şi 
lumea din peşteră intr-un caz, şi Binele şi lumea inteligibilului în 
celălalt caz, nu au decit un singur rol: de semnificant, respectiv de 
semnificat. între semnul pur, lipsit de orice realitate intrinsecă şi 
sensul pur, lipsit de orice virtute simbolică, domeniul „vizibilului”, 
adică lumea reală constituie veriga de legătură. 

b) Einia înfăţişează static, „diagramatic” o situaţie dinamică, 
determinată de un intens efort ascensional. 

c) Platou indică faptul că starea „normală” a oamenilor ar fi cea 
a prizonierilor din peşteră, condamnaţi să privească doar umbrele 
unor imitaţii. Or, acest prim stadiu, corespunde, conform analogiei 
cu Einia, reflexiilor şi umbrelor obiectelor reale, a căror cunoaştere 
face apel la „reprezentare”, EÎzaoloc . Totuşi, omul obişnuit are 
acces nu numai la asemenea reflexii, ci şi la lucrurile însele, pe care 
le cunoaşte prin facultatea superioară a „credinţei”, jiIutu;. Acest 
stadiu secund însă corespunde oamenilor care, deşi se află încă în 
peşteră, au învăţat să privească artefactele şi focul însuşi. Este aici 
o nepotrivire ? Cred că se poate considera că prizonierul legat în 
peşteră cu faţa la perete simbolizează nu omul „normal” în general, 
ci „omul politic comun” al cetăţilor greceşti, amăgit de retorică 
şi ale cărui convingeri nu se bazează pe cunoaşterea situaţiilor reale, 
ci pe „ceea ce se spune” despre aceste situaţii. Pe de altă parte, în 
lumina celor spuse în Partea a V-a, în legătură cu artiştii, se poate 
crede că oamenii amăgiţi de umbrele unor imitaţii sînt şi cei ce se 
lasă cuceriţi de- farmecul picturii şi al poeziei. Cit despre omul ce, 
în peşteră fiind, priveşte artefactele şi focul, acesta îl simbolizează 
pe practicianul onest, pe cel ce are o „dreaptă opinie” asupra lucru¬ 
rilor, fiind însă lipsit de „ştiinţă”. 

358 Evident, se face aluzie la teoria platonică despre ştiinţă 
ca „rememorare” (anamnesis). Cf. Menon , 81 a sqq., Phaidon, 
72 e—76 d. 

358 „Măreaţa lui strălucire”, tou 6'v-roţ -o tpxvo-nrrov. 3-ar pă¬ 
rea, de aici, că Platou socoteşte Binele ca făcînd parte din „ceea-ce- 
este”, din „Fiinţă”, deşi la 509 b el îl socotise transcendent aces¬ 
teia. Nu cred însă că expresia lui Platou trebuie luată stricto sensu ; 
prin ceea-ce-este, Platon are aici în vedere, probabil, întreg domeniul 
inteligibilelor, în cadrul cărora, într-adevăr, Binele pare a fi partea 
„cea mai luminoasă” şi „mai adevărată”, dacă neglijăm diferenţa 
specifică între Bine şi Inteligibil. 

2,0 f] :tsptaY6>Y>i<; ~z/y /). Pentru a se ajuuge la adevărata 
ştiinţă — crede filosoful — nu este suficientă o remarcabilă dez¬ 
voltare şi antrenare a inteligenţei, nici o multiplicare a cunoştinţelor, 
aşa cum credeau sofiştii şi cum credem şi noi azi. Ci trebuie ca întreg 
sufletul să se „întoarcă spre lumină”, să se schimbe, să sufere lao¬ 
laltă cu organul prin care cunoaşte şi să biruie piedicile împreună cu 
acesta. Astăzi nu ne interesează care sînt calităţile sufleteşti, sen¬ 
sibilitatea, însuşirile morale ale unui matematician, biolog, ori 
fizician, atunci cînd dorim să-i utilizăm strict în cadrul profesiei lor. 

ci numai performanţele lor intelectuale. Valorile intelectuale sînt, 
astfel, separate de cele etice şi acelaşi lucru se întîmplă, în mare parte, 
şi în artă. Or, exact această scindare interioară i se părea lui PI aton o 
barieră puternică dinaintea oricărui proces veritabil de cunoaştere 
şi, de aceea, unificarea interioară, oikeiopragia devenea atît condiţia, 
cit şi scopul acestuia. 

281 E interesant că Platou se referă la cetatea sa „bună”, guver¬ 
nată de filosofi, şi nu la cetăţile reale. S-ar fi putut crede că cei de 
aici se află măcar în „stadiul doi”, al celor ce privesc focul, nemai- 
fiind înlănţuiţi să vadă doar umbrele. Căci în această cetate, nici 
tehnicile „mimetice”, nici amăgitoarea retorică nu-şi au locul. 

262 p) e fapt, Adeimantos fusese cel care se întrebase dacă nu 
cumva paznicii sînt mai nefericiţi decît ar fi putut să fie (419 a). 

263 Grecii vorbeau despre „regele” şi nu despre „regina” 
albinelor. 

284 Iată reluată ideea, schiţată deja în Partea I (347 b —d), că 
bunul cîrmuitor nu apucă frînele de bunăvoie. 

285 Este vorba, desigur, despre personaje mitologice precum 
Dioscurii sau Persephone, care rămîn la Hades o parte a anului, ux- 
cînd la lumină şi în Olimp cealaltă parte. Din nou, lumea „normală” 
este comparată cu Hadesul. V. nota 255. 

288 Exista un joc, „de-a scoica”, ioxpaxtvSa, în care o scoică albă 
pe o parte, şi neagră pe cealaltă, era aruncată spre a se vedea, după 
felul cum va cădea, care dintre jucători va avea iniţiativa jocului. 
Se striga, în momentul aruncării, „noapte sau zi?”. Platon vrea 
să spună: nu-i vorba de un joc, de trecerea întîmplătoare de la 
„noapte” la „zi” în jocul „de-a scoica”, ci de o trecere intenţio¬ 
nată şi meditată de la o „zi întunecată ca noaptea” ia „ziua cea 
adevărată". 

287 Platon se referă la unele tragedii ale lui Eschil, Sofocle şi 
Euripide, în care apărea Palamedes în rolul de descoperitor al calcu¬ 
lului. De asemenea, Gorgias, în Apărarea lui Palamedes, îi pusese 
acestuia în seamă descoperirea aritmeticii. Trebuie, pe de altă parte, 
spus că grecii făceau o distincţie între „calcul” (XoytaTixf)) şi 
„aritmetică' , adică „ştiinţa numărului” (ctpi0[xeTixY]). 

288 Ideea numărului se naşte aşadar din principiul logic al 
noncontradicţiei: Atîta vreme cît anumite predicate sînt congru¬ 
ente între ele subiectul lor poate fi socotit a fi unic. Dar dacă predi¬ 
catele sînt contradictorii, trebuie admisă o dedublare a subiectului, 
şi astfel îşi face apariţia Dualitatea. 

289 In aritmetica greacă Unul nu era socotit ca fiind, propriu- 
zis, număr. 

270 S-a pus întrebarea, în ce fel realităţile matematice — nume¬ 
rale sau formele geometrice — corespund celei de-a treia diviziuni 
a Liniei (inteligibilelor inferioare). Pe de o parte, se crede că Platon 
vedea entităţile matematice ca un intermediar între Idei şi lucrurile 
sensibile (corespunzînd, deci, celei de-a treia diviziuni a Liniei, por- 
nindu-se de jos) : La fel ca Ideile, numerele posedă permanenţă şi 
stabilitate; dai, ia fel cu lucrurile sensibile, ele sînt multiple şi nu 
unice. Această interpretare este sprijinită de Aristotel care afirmă 
explicit că Platon gindea numerele drept un intermediar între cele 
două ordine mai sus amintite. Pe de altă parte, Platon se referă une- 

ori la numere, la Unu, sau la figuri geometrice, avînd îp vedere 
Ideea acestora: Monada, Dyada, Circularitatea, Rectiliniaritatea 
(v. 438 e) etc. în această situaţie, „numerele” devin Idei şi ocupă 
cea de-a patra diviziune a Iiiniei. Dar la acestea nu se poate ajunge 
decît studiind numerele sub aspectul lor matematic (v. L. Kobin, 
La theorie platonicienne des Idees et des Nombres.) 

271 Orice lucru sensibil unic, de exemplu, un segment, poate fi 
divizat sau multiplicat. Dar Unitatea însăşi nu poate fi divizată nici 
multiplicată, nici nu se poate obţine o unitate mai mare şi una mai 
mică etc. 

272 Cf. Isocrate, Antidosis, 26.6. 

273 >j tl cred că este o contradicţie cu 509 b unde Platon soco¬ 
teşte Binele mai presus de ceea-ce-este, cum crede Diâz. Vezi şi 
nota 259. 

274 Evident, geometrii, referindu-se la realităţile matematice, 
discută cu ajutorul unor diagrame sensibile, de unde şi lim bajul 
lor, care poate induce în eroare. Să se remarce, pe de altă parte, 
că foloasele practice ale ştiinţelor, atît de importante pentru cei de 
astăzi, nu rfeprezentau, pentru Platon, decît un scop secundar şi 
nesemnificativ al acestor discipline. 

274 „Cetatea cea frumoasă”, în greceşte „Kallipolis”. 

274 Geometria în spaţiu, sau stereometria, cum o numeau grecii, 
fusese totuşi abordată deja de către pythagorieieni (ex. Archytas). 
Cu adevărat însă, ea pare să fi fost constituită chiar în cadrul Aca¬ 
demiei, de către Theaitetos, dezvoltată apoi tot de către un „acade¬ 
mic”, Eudoxos dm Cnidos, spre a fi apoi codificată în Elementele 
lui Euclid. (V. A. Diăz, în La Republique, voi. I, p. LXXIX.) 
— Ideea unui cadru instituţional propice cercetării, unde activita¬ 
tea colectivă să fie stimulată de către o autoritate, trimite, de aseme¬ 
nea, la Academie, a cărei contribuţie la dezvoltarea matematicilor 
antice rămîne decisivă. 

277 Aritmetica studiază numerele, ce au un caracter unidimensi¬ 
onal, putînd fi figurate printr-o dreaptă. Geometria plană studiază 
numerele „pătratice”, în două dimensiuni, ocupîndu-se de supra¬ 
feţe, stereometria — numerele în trei dimensiuni (corpurile), în 
timp ce astronomia (ca şi armonia, cum se va vedea) are de-a face 
ca mişcarea corpurilor. 

278 Astrele, ca şi mişcările lor sînt, pentru „adevăratul” astro¬ 
nom, ceea ce sînt numerele pentru „adevăratul” matematician: 
deşi nepieritoare, egale cu sine şi incoruptibile, astrele sînt totuşi 
vizibile şi se mişcă, reprezentînd astfel un termen de legătură dintre 
lumea sensibilă „sublunară” şi lumea cu adevărat inteligibilă a Idei¬ 
lor. 

279 Incoruptibilitatea cerurilor, care lui Platon, cum se vede, 
i se părea relativ stranie (v. A. Diăz, La Republique , voi. II, p. 
169 nota), avea să fie totuşi transformată în dogmă de către Aris- 
totel în De caelo. 

280 Aluzie, desigur, la „muzica sferelor”. 

281 Existau, în Grecia, două şcoli muzicale. Unii — pythagoricii 
defineau intervalele în baza raportului dintre lungimile a două corzi 
ce produceau sunetele respective. Astfel, o cvartă era definită prin 
raportul 3/4. Cealaltă şcoală, a „muzicienilor”, socotea intervalul 

ca fiind compus din mai multe tonuri şi semitonuri, pe care le sta¬ 
bileau experimental. Cvarta (Sii veaaâpcov) era, astfel, compusă 
din două tonuri şi un semiton. Ei se străduiau chiar să divizeze şi 
semitonul în sferturi de ton, ceea ce punea la grea încercare urechile. 

282 „Preludiile legii”, ra jrpooipua too v6pou. Joc de cuvinte: 
v6[i.oţ înseamnă atît „lege”, cît şi un anume tip de compoziţie mu¬ 
zicală. Dincolo dc acest joc de cuvinte transpare ideea lui Platon că 
structura cetăţii, deci şi legea sa sînt asemănătoare cu o structură 
muzicală. 

283 Platon rămîne destul de evaziv în definirea mai precisă a 
dialecticii, în felul în care el o înţelege aici. în orice caz, în Phile- 
bos şi Theaitetos, filosoful va înţelege prin „dialectică” arta de a 
integra şi de a distinge genurile şi speciile, spre a se găsi definiţia 
apropiată fiecăreia. în acest pasaj din Republica, dialectica pare a fi 
văzută mai degrabă drept a metodă „sinoptică”, ce urmăreşte redu¬ 
cerea multiplicităţii la unitate şi la Ideea Binelui. V. Adam, Repu¬ 
blic, pp. 168 — 179; H. Gadamer, Platons Dialeklische Elik, Leipzig, 
1931. 

284 După cum se vede, nici ceea ce modernii numesc „ştiinţă” 
nu l-ar fi mulţumit pe Platon. Căci el cere de la adevărata ştiinţă, 
nu numai capacitatea de a conjectura şi de a depista legi, ci şi pe 
cea de a „şti”, de a cunoaşte Adevărul şi Sensul lumii. S-ar putea 
răspunde, în felul lui Auguste Comte, că asemenea pretenţii „meta¬ 
fizice” sînt ruinătoare pentru ştiinţe cărora nu fac decît să le blo¬ 
cheze progresul. Da acestea, Platon ar putea, eventual, susţine că 
ruinate ar fi, în această situaţie, nu ştiinţele, ci aplicaţiile practice 
ale acestora, eficacitatea lor şi că pe el nu-1 interesează eficacitatea 
înaintea binelui. 

285 Q e jj n Ui desigur” pînă. la „Da” text corupt, stabilit de 
editori în baza unor conjecturi. 

28 « platon foloseşte aici termenul „ştiinţă”, imaT-^ţxr), în sen¬ 
sul îu care în analogia cu Linia folosea termenul „intelect pur”, 
vouţ, v6t)<tk;. 

287 Cum se ştie, naţionalitatea unor raporturi geometrice, a dia¬ 
gonalei pătratului faţă de latură, de exemplu, avea, pentru pytha- 
goricii care le descoperiseră, anumite conotaţii negative. Platon 
preia aici, mai în glumă, mai în serios aceste conotaţii, coinparînd 
neîmplinirea intelectuală a tinerilor prost educaţi cu iraţionalele 
geometrice. 

288 Adevăratul Socrate obişnuia să ia în rîs pe oricine se arăta 
prea serios şi prea pornit în legătură cu un subiect pe care nu îl 
cunoştea foarte bine. Dar dacă el însuşi s-ar arăta prea serios, ironia 
sa ar trebui să devină reflexivă, de vreme ce nici Ideea Binelui, nici 
alte chestiuni conexe nu au fost demonstrate şi rezolvate îndestulă¬ 
tor. Realitatea este că un Socrate prea grav, prea serios, prea îndîr- 
jit este — o simte bine Platon — o imposibilitate. Iată de ce, nu 
e rău ca. „dublura” să se ia uneori în răspăr, ca gravitatea tonului să 
fie uneori întreruptă, dacă se doreşte ca ficţiunea dialogului socratic 
să fie întreţinută. 

289 Această perioadă corespunde efebiei atice, în timpul căreia 
tinerii atenieni se instruiau în mînuirea armelor şi primeau sarcina 
de a apăra anumite posturi de pază, sau frontierele. 

280 Cf. Grilon, 50 d. t 

291 Trebuie observat că Socrate însuşi obişnuia să pună asemenea 
întrebări tinerilor — ce este frumosul, ori binele — trezind astfel 
spiritul critic al acestora. Critică atunci Platon faptul că maestrul 
său încredinţa unor oameni prea tineri şi insuficient pregătiţi moral 
acest periculos instrument care era dialectica ? Cf. şi discuţia de¬ 
spre „misologie” din Pftaidon, 90 c. 

292 Adică după ce au împlinit 35 de ani. 

293 „Unor spirite bune”, Soc£|iocri, (lit, „unor daimoni”) ; 
„oblăduiţi de spirite bune”, eu8at(ioai, ceea ce înseamnă de fapt, 
„fericiţi”. Am tradus astfel, spre a salva ceva din figura etimolo¬ 
gică de care se serveşte Platon. 

294 Cf. 361 d dar şi Politicul, 311 c. 

205 Vezi, pentru această comparaţie, nota 83 la Comentariul 
lui Hermeias la Phaidros, în Platon, Opere, voi. IV. 

296 „Principatele”, SuvaoTEÎat, se referă, probabil, la anumite 
regate ereditare din Tliessalia. Cit despre ,,regalităţile de cumpărat”, 
tî>v7]Totl fiacnXeîai, ele au în vedere, poate, regimul „sufeţilor” de la 
Cartagina. 

297 Vezi Odiseea, XX, 162-163. 

298 Lit. dpicToxpocTia. Spre a nu crea confuzii, nu am folosit 
decalcul „aristocraţie”. 

299 Aşa îşi începe Homer Iliada, referindu-se la vrajba iscată 
între Agamemnon şi Ahile, pricină a mari nenorociri pentru oastea 
alieilor. Iată că şi de data aceasta, rezultatul „vrajbei” va duce la un 
fel de „epopee”, sau, mai degrabă, la un „roman”, cel al decăderii 
unei familii şi a unui stat. E un admirabil roman, chiar dacă extrem 
de sumar, plin de vitalitate şi de adevăr, ce se desfăşoară pe două 
planuri (colectiv şi individual) care se explică şi se luminează reci¬ 
proc. Din acest punct de vedere, să se observe maniera psihologică 
prin care Platon explică vicisitudinile politice, cît şi cea „politică” 
în care el lămureşte psihologia individului. Totul, desigur, se bazează 
pe fundamentala analogie stat — suflet. 

300 Se vede de aici că pentru Platon, Kosmos- ul, cu toate 
revoluţiile sale, se asociază strîns individului şi societăţii. Există 
o ordine şi un plan universal care se regăsesc mai întîi la nivelul 
Kosmos-xi\wi, apoi la cel al cetăţii, şi în sfîrşit la cel al psihologiei şi 
fiziologiei individuale. Tema va fi dezvoltată în Timaios, urmînd 
să influenţeze profund gîndirea europeană ulterioară (v. Philon din 
Alexandria, neoplatonism, scolastică etc.). Pînă astăzi, sensul pe care 
îl dăm cuvîntului „lege” (lege juridică şi lege a naturii), cît şi semni¬ 
ficaţia modernă a cuvîntului „revoluţie” păstrează amintirea aces¬ 
tei concepţii care a dominat gîndirea europeană două mii de ani. 

301 Calculul „numărului nupţial” a dat multă bătaie de cap inter¬ 
preţilor încă din antichitate (v. Proclos, In Rempublicam), solu¬ 
ţiile fiind desigur variate, datorită caracterului abstrus al exprimării 
platonice. Traduc, în continuare, soluţia oferită de A, Diăz, la pp. 

9 — 11, voi. III, La Ripublique, col. „Guillaume Bud£”, Ed. „Les 
Belles Lettres” : „Ipotenuza triunghiului dreptunghic domină latu¬ 
rile unghiului drept, pătratul său fiind egal cu suma pătratelor ace¬ 
lora (Alex., In Met., 75, 20 — 26 H). Triunghiul dreptunghic tipic 
are drept laturi 3 şi 4, pentru ipotenuză 5. Suita înmulţirilor 

(3 x 4 x 5)(3 x 4 x 5)(3 x 4 X 5) (3 X 4 X 5) prezintă într-ade- 
văr 4 termeni şi trei intervale. Or, se pot afla şi alte dispuneri ale 
aceloraşi termeni, de ex. (4 x 3 x 4) (5 x 4 x 5) (3 X 3 x 3) 
(5x4x5) etc. Sînt socotite similare cuburile (3x3x3), lipsite 
de similitudine numerele ,,solide” de tipul (3 x 4 x 5), crescătoare, 
două laturi egale, şi a treia mai mare (4 x 4 x 5), descrescătoare — 
al treilea termen mai mic (4x4x3); cf. Proclos, In Rempublicam, 
II, 36 Kr. Nicom., In Arithm, 107 H, Theon, 41 H, 70 I). Epitri- 
tu] (3 şi 4) multiplicat prin 5 formează produsul-bază (3x4x5) 
care, multiplicat de trei ori el însuşi dă (3 X 4 x 5) 4 = 12.960.000. 
Pus sub forma x 2 x 100 2 sau (3 X 4 X 3) (3 x 4 x 3) (5 x 4 x 5) 
(5 x 4 x 5) = (36 x 36)(100 x 1001 = 12.960.000 — prima armo¬ 
nie. Cea de-a doua este alcătuită din două dreptunghiuri ce au o latură 
egală: a) 3» x 100; b) fie (7 2 - 1) X 100, fie (V50 2 - 2) x 100, 
ceea ce dă (3 x 3 x 3) (5 x 4 x 5) (4 X 3 x 4) (5 x 4 x 5) = 

= (27 x 100)(48 x 100) = 12.960.000. Platon are în vedere aici 
construcţia zisă a numerelor diagonale (Proclos, 25/7, Theon 43 H. 
70 D), unde fiecare diagonală (ipotenuză) devine latură şi viceversa.” 
V. şi Baccou, op. cit., pp. 477 — 478. 

5.2 Traducerea se bazează pe lecţiunea manuscriselor Ssuxepov 
Sivi Yuja.vocixx'tîc îjc- Ea a fost uneori emendată în Seiirepiv re yuuva- 
an«îţ, ceea ce înseamnă „inferioară (muzica) gimnasticii”. 

2.3 Formulă homerică. 

*** Cum arată chiar Platon, această primă formă de degenerare 
a statului perfect (timarchia) seamănă cu constituţia spartană. 
„Periecii” formau, la Sparta, o clasă productivă, liberă, dar aser¬ 
vită „egalilor", adică spartanilor cu drepturi depline, ce nu se înde¬ 
letniceau decît cu războiul şi administraţia cetăţii. „Slujitorii” ar 
putea fi echivalentul „Idioţilor” spartani, a căror condiţie era foarte 
aproape de cea a sclavilor. 

506 Aluzie la faimoasele „mese comune”, cruaalria, ale spartani¬ 
lor, mijloc important pentru menţinerea coeziunii grupului conducă¬ 
tor. 

*°* Tot la Sparta se pot referi şi dispreţul pentru tot ce ţine de 
spirit, cît şi avariţia, rămasă proverbială, a lacedemonienilor. 

207 în ..timarchie", principiul intermediar al sufletului, „înflăcă¬ 
rarea”, t 6 0u|ioei8£<;, este dominant, pe cîtă vreme, în cetatea bună 
acest principiu era pus sub control. 

2as După cum lumea vizibilă era produsă de către Soare, ea imi- 
tîndu-şi, după putinţă, creatorul, aşa cum acesta însuşi şi întreaga 
lume vizibilă erau produsul lumii inteligibile, tot aşa feluritele orîn- 
duiri politice sînt, rînd pe rînd, generate fiecare de către orînduirea 
politică mai bună. Concepţia despre istorie schiţată de Platou se 
dovedeşte astfel a fi într-un deplin acord cu sistemul schiţat mai 
înainte. Această concepţie istorică este exact opusul celei pe care noi 
o îmbrăţişăm astăzi: pentru moderni, trecerea timpului aduce progres 
în instituţii şi în orînduirile politice; pentru Platon, aceeaşi trecere 
a timpului conduce la regres şi degenerare. Fără îndoială că anumite 
observaţii asupra condiţiilor concrete ale lumii greceşti — de exem¬ 
plu că democraţiile şi tiraniile erau mai „noi” decît regimurile oligar¬ 
hice şi aristocratice — îl îndemnau pe Platon să aibă încredere în 
teoria „degenerării”. Să remarcăm, pe de altă parte, că această 

„degenerare" poate fi întreruptă. Platon întrevede chiar două meca¬ 
nisme de „răsturnare” a cursului descendent al istoriei: primul, 
„artificial”, indicat în Republica, constă în intervenţia filosofilor. 
Cel de-al doilea mecanism, „natural", va fi menţionat în Legi : 
demiurgul distruge periodic cea mai mare parte din omenire, pentru 
a-i da posibilitatea să se refacă, să înceapă iarăşi un ciclu involu- 
tiv. 

8011 Glaucon era expert în muzică, aşa cum se văzuse la 398 e. 
Cit despre faptul că Glaucon dorea mereu să fie primul, aceasta 
confirmă acea tradiţie care îl făcea pe Socrate să-l fi mustrat pe 
fratele lui Platon ce voia să facă politică încă înainte de a fi 
împlinit 20 de ani. 

310 Omul cu adevărat superior se mulţumeşte să-i aşeze la locul 
lor pe cei cu adevărat inferiori lui, fără însă să-i trateze cu bruta¬ 
litate. Cel ce nu stăpîneşte însă veritabila superioritate — cea a 
spiritului — simte nevoia să-şi exprime apetitul de putere prin 
stil „autoritarist” şi prin terorizarea subordonaţilor. 

311 Acest „tată de ispravă” este desigur adevăratul filosof, ce, 
trăind într-o cetate obişnuită, se întoarce asupra lui însuşi (v. 
496 d-e). 

818 Adaptare a două versuri din Cei şapte împotriva Thebei, 351 
şi 570. 

313 Cf. Politicul, 298 c şi 299 b. Vezi şi Xenofon, Memordbilia, 
III, 9, 11. 

314 Termenul oligarchia (ca şi adjectivul şi adverbul derivate) 
înseamnă, de obicei, „puterea celor puţini”. Platon îl face însă să 
însemne „puterea puţinului”, adică „puţină putere”. în fapt, din 
numărul redus al conducătorilor nu rezultă slăbiciunea puterii lor. 

318 Dacă în omul „aristocratic” domina partea raţională, dacă 
în omul „timocratic” domina partea înflăcărată, omul oligarhic 
este primul în care cuvîntul hotărîtor începe să-l aibă partea apetenţă, 
£7n6u(iT]Tix6v. Să se observe că aceasta din urmă este asemuită 
Marelui Rege al Persiei, simbol, pentru greci, al puterii sfruntate, 
tiranice, al hybris- ului absolut. 

314 Astăzi am zice că „omul oligarhic” este un „refulat”. 

317 Omul oligarhic este, aşadar, reprezentantul perfect al etici 
contractualiste. El respectă legea şi se comportă decent în societate, 
nu dintr-o pornire interioară, ci fiindcă se teme de pedepse. 

318 „împuţinat fiind ca putere", 4 Xiy«px ix “î ! vezi nota 314. 

318 Platon ar fi putut să aibă în vedere conspiraţia lui Cinadon, 

la Sparta, crede Di£z. — Pentru greci, înnoirile politice, vecorepiopiţ 
(lat. res novae) aveau, de obicei, o conotaţie negativă, pe care terme¬ 
nul românesc nu o poate reda. 

338 Cf. 507 a şi nota 242 bb >. 

331 Aceasta era procedura obişnuită în democraţiile greceşti, 
astfel încît tragerea la sorţi devenea sinonimă cu democraţia, cum 
rezultă din Aristotel, Rhet., I, 8, 1365 b 32. 

323 Cf. Aristotel, Politica, I, 1317 a 40: „în democraţie, viaţa 
este cum o vrea fiecare." 

328 Cf. Aristofan, Acharnienii, unde Dicaiopolis încheie pace 
separată cu lacedemonienii. 

324 „Blîndeţea faţă de cei judecaţi”, Tcpa^ri)? eviuv. Se poale 
înţelege şi „liniştea unora dintre cei condamnaţi”. 

326 Expresia greacă —spi vooteî (IiGTrep ijp ac, a fost înţeleasă felu¬ 
rit de către traducători, datorită înţelesului dublu al cuvîntului rjpcaţ. 
Acesta înseamnă, desigur, „erou”, personaj al vechilor epopei şi 
în acest sens este înţeles, în general, de către Schleiermacher, Apelt 
sau Baccou. Dar ijpco q mai înseamnă şi spirit al morţilor, ori stră¬ 
moş căruia i se consacră un cult spre a-1 linişti, a-1 face binevoitor şi 
a nu-i îngădui să devină o „fantomă”, un spirit răufăcător. (E greu 
de precizat care dintre aceste accepţiuni ale cuvîntului e cea primi¬ 
tivă). în felul cum am tradus, ur mîn du-1 pe L. Robin, am încercat, 
pe cît este cu putinţă, să redau ambele idei exprimate prin cuvîntul 
rjpojţ. Condamnatul a cărui sentinţă nu este pusă în aplicare se 
plimbă prin oraş ca o fantomă, părînd că nu este văzut şi stingherit 
de nimeni; dar în sfidarea pe care el, astfel, o aduce legii, apare 
şi ceva „eroic”. 

326 Acesta era, intr-adevăr, cusurul democraţiei antice cel mai 
adesea criticat de un Platon, un Xenofon sau un Aristotel: trebuie 
recunoscut că sistemul desemnării magistraţilor prin tragere la 
sorţi favoriza această supărătoare situaţie. 

327 Dacă dorinţa de mâncare nu ar fi satisfăcută, am înceta a 
mai trăi. Este primul criteriu care defineşte dorinţele „necesare”, 
al doilea fiind folosul ce decurge în urma satisfacerii dorinţei. V. 
558 d. 

328 Să se remarce, în aceste pagini, importanţa dată de Platon 
sciziunii interioare, cît şi luptei ce se duce pentru a salva, sau a 
nimici unitatea sufletească şi Kosmos- ul din sine. Nu cred că gre¬ 
şesc socotind că experienţa sciziunii, atît de admirabil descrisă aici, 
reprezintă datul psihologic primordial al Republicii şi poate că nu 
numai al ei. Or, Platon n-ar putea vorbi astfel şi nu ar putea înţelege 
toate nuanţele acestei lupte interioare, dacă n-ar fi trăit el însuşi 
sciziunea şi dedublarea. (V. Interpretare, pp. 63 — 64). 

328 Este vorba, desigur, despre „bondari", adică despre dorin¬ 
ţele şi plăcerile nenecesare. însoţitorii lui Odiseu mîncaseră din 
hrana lotofagilor şi nu mai voiau să se întoarcă acasă. Revenirea 
la sine este asemuită cu «osîos-ul odiseic. Tema va fi reluată şi de 
Plotin în Tratatul despre frumos. 

330 j oc ţj e cuvinte: 7 rp£tj( 3 'jţ înseamnă atît „bătrîn”, cît şi 
„crainic". 

331 Pentru schimbarea semnificaţiei cuvintelor şi a conotaţiei 
lor în momentele de prăbuşire a moralităţii publice, vezi Tucidide, 
III, 82, 4. 

332 [le-faXoicn riXeat. Iarăşi o aluzie, nu foarte favorabilă la 
adresa misteriilor, presupuse a avea o funcţie „kathartică”, puri¬ 
ficatoare. „Marile misterii” erau, de obicei, „misteriile eleusine”. 

333 S-ar putea traduce şi „ultima treaptă a cantităţii libertăţii 
cită apare...” 

331 Trebuie să recunoaştem că multe dintre aceste trăsături 
ale democraţiei ateniene, pe care Platon le critică şi le ironizează, 
dar pe care Pericle în faimosul său discurs funebru păstrat de Tuci¬ 
dide le lăuda, ni se par, astăzi, intr-adevăr, splendide. Să observăm 
totuşi că, pentru antici, libertatea însemna mai puţin acel complex 

de garanţii constituţionale care trebuie să facă viaţa individului 
Sigură şi să o pună la adăpost de arbitrariul unor decizii administra¬ 
tive, cit dreptul, ce nu avea voie să fie ştirbit, de a lua parte nemij¬ 
locit la conducerea statului. Această pretenţie se exprima uneori cu 
atîta forţă, incit Ecdesia (Adunarea poporului) îşi permitea să adopte 
decizii întru totul ilegale şi neconstituţionale, cum s-a întîmplat în 
cazul faimosului proces al generalilor învingători la insulele Arginuse. 
Platon, fireşte, nu este un ,,liberal”, dar înainte de a-1 acuza de 
„fascism”, cum face, bunăoară Karl Popper, trebuie cercetată dife¬ 
renţa dintre conceptul modern şi cel antic de libertate. 

336 Escliil, frag. 337, Dindorff. 

338 Proverbul se referă la slujuicile cure sînt vrednice ori leneşe 
după chipul stăpîuelor lor. Evident, Platon îi modifică înţelesul. 

337 Contrariile sînt cumva legate între ele, astfel îneît prezenţa 
unuia va aduce după sine şi pe celălalt. Cf. Phaidon, 60 b —c. 

sas platon preia teoria hipoeratică a umorilor al căror dezechi¬ 
libru ar produce boala. Cetatea însăşi fusese asemuită cu un orga¬ 
nism, iar între părţile ei trebuia să existe un acord de tip muzical nu 
foarte diferit de cel imaginat de către medicină a domni între 
umorile corpului. 

339 vezi acelaşi tip de împărţire a cetăţii la Euripide, Rugătoa¬ 
rele, 238 — 245. 

340 Platon spune Spifiurepov, adică, literal, „mai acră, mai 
acidă”, deoarece are în vedere comparaţia cu umorile organismului 
cărora asemenea atribute li s-ar putea potrivi. 

341 Cf. Isocrate, Antidosis, 318. 

343 „Unui preşedinte”, TcpocrrâTT)ţ, lit. „cel ce stă în faţă”, 
cf. lat. „prae-sidens" — preşedinte. 

348 V. Miiller, Frag. Hiat. Gr, I, p. 31, frag. 375 şi Pausauias, 
VIII, 2,6. — Eykaios este presupus a fi un derivat de la Xiixoţ, 
„lup”. 

344 Pytliia îi răspunsese regelui Cresus, care o întreba dacă rega¬ 
tul său va fi durabil, că, atunci cînd un catîr va fi regele mezilor 
„să fugă pe lingă Ilermos cel cu multe pietre etc. . . ”. Or, Cresus a 
fost înfrînt de către Cirus, fiul unui persan şi al unei prinţese mede, 
odraslă a două neamuri, aşadar — un „catîr". 

345 Homer, ÎL, XVI, 776. 

349 Spre deosebire de eroul Cebriones, care căzuse din car 
(11., XVI, 7-13). 

347 Periandros, tiranul Corintului, îl întrebase pe Thrasybulos 
cum să conducă în cea mai mare siguranţă. Acesta, drept răspuns, 
se mulţumise să reteze intr-un lan de grîu spicele cele mai înalte. 
V. Herodot, V, 92. 

348 E vorba, desigur, de liberţii tiranului. 

34 3 Cum s-a observat, versul nu-i aparţine lui Euripide, ci lui 
Sofocle, fiind citat dintr-o tragedie pierdută a acestuia, Aiax locria- 
nul. în plus, sensul frazei era diferit. Pornirea iraţională a lui Platon 
împotriva poeţilor este manifestă. (V. Interpretare) 

350 „Deopotrivă cu zeiescul”, !cr60soţ; Euripide, Troad., 1169. 

361 „Celor ucişi", vâ -o>v âzo/.opUvwv. O altă variantă a tex¬ 
tului permite să se traducă „banii rezultaţi din vînzări”, toc tuv ir.o- 
SiSopsvwv. 

xaXol xiyaSol, lit. „buni şi frumoşi”, denumire sub care 
erau cuprinşi mai ales nobilii. Formula a căpătat mai tîrziu o paloare 
semantică mai largă, descmnînd, în general, pe omul bine educat 
şi vrednic. 

388 Trapivop.ot. Aceste dorinţe „nelegiuite” reprezintă, cum se va 
vedea mai jos, acel fond primar refulat, pe care, azi, psihanaliza 
l-a studiat cu atîta interes. 

354 Socrate se referă la incest şi la antropofagie. Cf. şi Sofocle, 
Oedip Rege, 981—982. 

*“ Pentru rolul inconştientului în oneiromanţie, vezi Dodds, 
op. cit. 

388 Platon spune, de fapt, „omul demotic” şi nu „democratic”, 
cuvîntul „demotic” iraplicîni o nuanţă peiorativă. 

367 E foarte instructiv de comparat diatriba aceasta împotriva 
lui Bros şi a delirului erotic cu lauda lui Eros şi a delirului pe care 
el îl produce, din Phaidros, din cel de-al doilea discurs al lui Soc¬ 
rate. Dimpotrivă, în discursul lui Lysias, precum şi în primul discurs 
al lui Socrate care parafraza cuvîntarea retorului, Eros era tratat 
cam în felul în care îl vedem tratat în Republica. După majoritatea 
interpreţilor, Phaidros urmează, la puţină vreme, publicării Repu¬ 
blicii. Or, în Phaidros, în cel de-al doilea discurs al său, Socrate, 
mizînd pe delirul erotic în defavoarea cumpătării şi a raţiunii, pare 
că retractează nu numai ceea ce afirmase el însuşi, în acelaşi dia¬ 
log, puţin mai înainte, ci şi ceea ce afirmase în Republica, pentru a 
relua nişte opinii din Banchetul (dialog anterior Republicii). îşi ia 
aşadar „Platon socraticul”, învins, cum am văzut în Republica, 
revanşa în Phaidros ? Edificiul unitar, înălţat cu atîta trudă, în 
Republica, e ameninţat de fisuri ? Pesemne că da, judecind atît 
după Phaidros, cît şi după Parmenides. Unitatea pe care Platon o 
caută cu înfrigurare nu e niciodată un bun cîştigat definitiv. 

358 Asemenea „dureri ale facerii” iscate de Eros amintesc de 
r6xoţ ev xotXŞ, „zămislirea întru frumuseţe” din Banchetul. Sufe¬ 
rinţele cumplite produse de Eros sînt descrise şi în Phaidros, 251 
b —c, dar atît în acest din urmă dialog, cît şi în Banchetul, Platon 
nu numai că nu dezavuează aceste pasiuni, dar le şi socoteşte ca 
fiind în stare să înalţe sufletul către filosofie şi unire cu divinul. Vezi 
şi nota anterioară. 

363 Joc de cuvinte: ivayxaîoq înseamnă atît „necesar”, cit 

şi rudă de sînge. Curtezana este oOx ivayxotta, „nenecesară” iu 
timp ce mama este i'ja.yy.a.ia, „rudă de sînge”. 

380 oiS’ txvap (liXXet. 

361 Spre a menţine cît mai clară analogia individ — cetate, 
Platon utilizează vocabula cretană pr]Tpli; tradusă „matria”, ce 
corespunde „maniei”, aşa cum „patria”, iroLTpl q, corespunde „tată¬ 
lui”. 

382 Un astfel de număr mare de sclavi constituia, pare-se, o 
extremă la Atena în secolele V—IV. Numărul sclavilor, chiar în 
familiile bogate, era, de obicei, mult mai mic (v. Beloch, Die 
BevSlkerung der Griechischen-ROmischen Welt). 

383 Cf. Xenofon, Hieron, 1,2: „Tiranii nu au parte să vadă lu¬ 
crurile cele mai frumoase. Căci pentru ei nu este deloc sigur să se ducă 
acolo unde nu vor putea fi mai puternici decît cei din partea locu- 

lui, nici treburile de acasă nu şi le pot pune în atîta siguranţă, incit 
să le lase pe ruina altora.” 

361 Sex udcvrcov xpiTT)s. Interpretare nesigură, expresie tradusă 
felurit de către traducătorii Republicii,. 

366 Cf. Phaidon, 64 d. 

366 ] 3 i ne i e şi Răul, Frumosul şi Urîtul pot fi considerate ca avînd 
nu caracter obiectiv şi de aceea cel ce raţionează corect ar putea să 
le distingă. Plăcerea însă nu poate fi decît subiectivă. Cum s-ar 
putea atunci distinge între plăceri şi afirma că unele sînt superioare 
altora ? Răspunsul lui Platon este, în esenţă, că, dacă plăcerile în 
sine nu pot fi deosebite, indivizii, la care ele se raportează, pot fi. 
Mai mult, există indivizi care au experienţa mai multor tipuri de 
■plăceri; aceştia sînt mai în măsură să judece decît cei care nu au 
decît experienţa unui singur tip de plăceri. Această argumentaţie 
va fi completată prin teoria distincţiei dintre plăcerile autentice şi 
cele neauteutice. 

387 ^axuxYpocpvipifvT) xiţ. Aflată, deci, în raport cu plăcerea reală 
în acelaşi raport în care se află un desen faţă de o pictură, lucrată 
deci în culori. 

368 Teoria va fi reluată şi amplificată în Philebos, 51 b. 

388 Teoria plăcerilor expusă aici, cît şi comparaţia făcută sînt 

consonante cu teoria cunoaşterii. Plăcerea adevărată şi pură este 
analogă adevărului şi ştiinţei, durerea — ignoranţei, iar plăcerea 
obişnuită — opiniei ce oscilează în J(l spaţiul intermediar” dintre 
ştiinţă şi ignoranţă. • ■: 

370 Manuscrisele poartă 4et ipoiou, ,,mereu la fel”, dar s-a 
impus, în general, corecţia 4 eI ăvopoiou, „mereu diferit", mai în 
acord cu sensul pasajului. 

371 „Copite de fier”, ireXal, foarte aproape de îaXa care înseam- 
nă „arme”. 

373 t 6 oriyov iauxSv. t4 trziyov înseamnă „ceea ce poate păstra, 
sau conţine ceva”, aşadar un înveliş. Platon asociază probabil acest 
participiu neutru cu substantivul înrudit ctt£y°? care înseamnă şi 
„mormînt” sau „urnă funerară”, trimiţînd astfel la faimosul afo¬ 
rism orfic ofipa aîjpa: „Trupul e un mormînt (al sufletului)”. 

373 Stesichoros ar fi compus un poem în care o ponegrea pe Elena. 
Drept pedeapsă şi-ar fi pierdut vederea. Retractînd, a scris un nou 
poem în care a susţinut că, în realitate, grecii şi troienii nu s-au 
bătut pentru o femeie în carne şi oase, ci pentru o „fantomă”, un 
„eidolon”; ca urmare a reînceput să vadă. Cf. Phaidros, 243 a 
cît şi Comentariul lui Hermeias la locul respectiv — Platon, Opere, 
voi. IV, pp. 620 — 622 şi notele. 

374 „Regele” este desigur „omul filosofic”, adică cel ce exercită 
o legitimă suveranitate asupră-şi. 

375 Platon înmulţeşte mai întîi rangul plăcerii tiranului faţă de 
cel al omului oligarhic, cu rangul plăcerii acestuia din urmă faţă 
de cel al plăcerii omului regal. Aşadar: 3 x 3 = 9. în continuare 
însă, Platon socoteşte că acest număr trebuie ridicat la cub, poate 
fiindcă el crede că plăcerea trebuie considerată în extensia ei spa¬ 
ţială, tridimensională: 9 3 = 729, număr ce-1 îneîntă pe Socrate, 
deoarece el reprezintă, după pythagoricianul Philolaos, numărul 
zilelor şi al nopţilor unui an. Pe de altă parte, tot Philolaos avea în 

vedere şi doi Mari Ani, unul alcătuit din 729 de luni, celălalt — din 
729 de ani. Vezi şi Brunihough Robert, Plato's Alathematicul 
Imagination. 

376 Există, aşadar, un ,,om exterior” şi un „om interior” — 
partea raţională, spirituală din suflet. Se vede încă o dată felul ana¬ 
logic în care Platon edifică sufletul şi funcţiile sale. 

377 Nimeni nu face răul de bunăvoie şi nici nu se amăgeşte de 
bunăvoie. Cf. 382 a. 

378 Briphyle era soţia lui Amphiaraos, regele-profet din Argos. 
Pe ea, Polynices, cu ajutorul unui colier dăruit, o determinase să-1 
convingă pe soţul ei să ia parte la expediţia împotriva Tebei, 
deşi acesta ştia că acolo îşi va pierde viaţa. 

373 Platou nu vorbise mai înainte (588 d) despre ,,şarpe”. Spre 
deosebire de Diez, cred că filosoful nu se referă prin acest termen 
„la părţile inferioare ale înflăcărării”, ci la fiara policefală, ce amin¬ 
teşte o Hydră, aşadar un fel de balaur reptilian. 

388 V. 344 c. 

381 ,,în cetatea sa proprie”, £o ye rî) £aurou ît6>.ei, „nu însă 
. . . în ţara sa de baştină” (lit. în patrie), t'v ye tă irocrpiSi,. în me¬ 
ditaţia stoică şi apoi neoplatonică de mai tîrziu valoarea termenilor 
va tinde să se inverseze şi mai ales cuvîntul „patrie” va desemna 
„patria spirituală" : „Patria noastră este locul de unde am purces 
şi tatăl acolo este. Ce călătorie şi ce fugă e aceasta /spre patrie/ ? 
Nu trebuie înfăptuită cu picioarele. Căci picioarele poartă pretu¬ 
tindeni doar dintr-un loc într-altul. Nici cu carul nu trebuie călăto¬ 
rit şi nici navigat, ci, de parcă închizînd ochii, trebuie schimbată 
vederea aceasta pe o alta, ce e necesar a fi trezită, vedere pe care 
oricine o are, dar puţini o folosesc.” Plotin, Tratat despre frumos 
(Enn., 1, (4). 

382 Platon are, prin acest „model ceresc”, în vedere, fie faptul 
că „cerul”, Aos)«os-ul este alcătuit după acelaşi plan fundamental 
eu cetatea şi sufletul drepte, fie că, mai degrabă, prin această expre¬ 
sie trebuie să înţelegem lumea Ideilor eterne, „cerul inteligibil”. 

383 Această reluare a atacului împotriva poeziei apare a fi un 
fel de interludiu în cadrul foarte coerent al economiei operei. Care 
să fie semnificaţia acestei reluări? Răspundea oare Platon unor 
obiecţii deja formulate împotriva aserţiunilor sale din Partea a II-a. 
în ipoteza că acea parte ar fi fost publicată mai devreme ? (vezi 
Lămuririle, preliminare). Sau cumva simţea el însuşi că exorcizarea 
poeziei (cu tot ceea ce aceasta reprezenta pentru el) nu fusese încă 
înfăptuită suficient ? 

381 Homer este dascălul poeţilor tragici, prin faptul că le-a fur¬ 
nizat un mare număr de teme mitice, cit şi o anumită concepţie antro- 
pomorfică despre zei. 

381 Iarăşi o mică reprezentaţie de „ironie socratică” ce urmă¬ 
reşte să sugereze permanenţa trăsăturilor familiare ale unui personaj 
prin intermediul unor „formule", căci prin conţinutul spuselor el 
nu mai poate fi recunoscut. 

388 Oare de ce alege Platon astfel de exemple şi nu pe cel al unui 
„lucru” cu adevărat natural, de exemplu, pasăre, om ctc. ? S-ar 
putea spune că, în cazul unui artefact, este mai uşor de distins 
obiectul individual cît şi, mai ales, făcătorul său, de „lucrul în 

sine” şi fiică torul acestuia din urmă. Să nu uităm, pe de.altă parte, 
că, pentru greoi, zeii sînt cei care i-au învăţat pe oameni cum să-şi 
confecţioneze toate obiectele utile, ei sînt cei care i-au civilizat pe 
oameni dindu-le artele. Astfel, Platon putea eu uşurinţă considera 
■că Ideea patului este opera zeului. 

a3; Of. Sofistul, 230 e — 284 c. 

388 ,,Patul din firea lucrurilor”, ■/) ev t?) ţalosi ovoa. 

383 Platon renunţă imediat la acest „fie că n-a dorit” arătînd 
că necesitatea singură explică unicitatea inteligibilelor. Se sugerează 
însă cumva existenţa unei identităţi dintre voinţa divină şi necesi¬ 
tate ? Vrea Platon să spună (întocmai ca teologii de mai tîrziu) că 
voinţa şi putinţa divină coincid ? 

3911 Problema multiplicării inteligibilelor „omonime” va duce, 
cum se ştie, la formularea faimosului argument al „celui de-al trei¬ 
lea om” în Parmenides (132 a —b), argument reluat de Aristotel spre 
a demola teoria Ideilor a maestrului său. Platon pare că răspunde 
anticipat acestei obiecţii, deşi, ce-i drept, destul de neclar. Cred 
însă Că, în principiu, demonstraţia avută în vedere ar putea suna cam 
în felul următor: două paturi „în sine”, ambele inteligibile nu pot 
exista. Căci dacă ar exista, ar trebui să fie distincte unul de 
celălalt. Or, prin ce anume ar putea fi distincte ? Prin forma lor 
(prin Idee) nu e cu putinţă, căci pe aceasta o au în comun, de vreme 
•ce sînt ambele paturi. Prin culoare, mărime, material -- nu, căci 
inteligibilul este lipsit de culoare, mărime, material. Prin poziţie — 
iarăşi nu, căci inteligibilul nu ocupă un loc în spaţiu. în consecinţă, 
neputînd fi distincte, paturile s-ar confunda, nu ar fi două ci unul 
singur. 

301 „înfiinţător”, tpuroupYic. 

3»2 Vezi nota 235. Cred că motivul profund pentru care Platon 
nu „salvează” arta, deşi era în măsură să o facă, este că el simte 
capacitatea artei şi a poeziei de a încuraja crizele lăuntrice, şi simte 
aceasta deoarece el însuşi era predispus unor astfel de crize. 

303 Ar fi vizat aici Antisthenes, care îl admira cu înflăcărare pe 
TIomer. Probabil că, totuşi, destinaţia acestor afirmaţii este mult 
mai largă. 

394 în Ion, ca şi în Apologie, dar şi în Phaidon şi Phaidros, 
Platon arătase că poetul bun, deşi nu ştie ce spune, spune totuşi 
bine, deoarece el se află sub un „dicteu” divin, ieşind din sine 
(fiind deci în extaz) şi aflîndu-se în mîna zeului. Acum însă, în Re¬ 
publica, ignoranţa poetului nu mai este suplinită de „inspiraţia” 
divină. Platon trece sub tăcere această caracteristică a poetului, 
pe care o crede probabil capabilă să justifice prea lesne ruptura şi 
dedublarea interioare. în Apologie, Ion sau chiar Phaidros vorbea, 
prin Platon, încă Socrate; aici, în Republica, prin Socrate, vorbeşte 
Platon. 

399 Cliarondas din Catana (Sicilia), legislator al coloniilor clialei- 
dieiie din Magna Graecia în sec. VI. 

336 Tliales prezisese o eclipsă de soare ce a avut loc în anul 
585 î.e.n., făcuse înseinuate descoperiri în geometrie, îi slujise rege¬ 
lui Cresus drept inginer militar, ajutîndu-1 să-şi treacă armata peste 
rîul Halys etc. — Lui Anacharsis Scitul i se atribuiau inventarea 
ancorei şi a roţii olarului. 

9,7 Numele „Creopliylos” este într-adevăr comic, îusemnînd 
„Neam-de-carne”. Ar fi /lost amorezul, discipolul sau ginerele lui 
Homer. 

898 i a mod tradiţional, pictura şi artele plastice erau aşezate 
în rîndul „artelor manuale”, în timp cc poezia sau muzica erau legate 
urai degrabă de mantică deeît de vreun meşteşug. Platou unifică, prin 
teoria sa asupra imitaţiei, artele poetice şi artele plastice, intenţia sa 
fiind cea de a umili pe primele. Aristotel, în Poetica, va relua teoria 
imitaţiei, reabilitînd-o însă. 

4,9 Adică, după ce ele îşi pierd ritmul, măsura, armonia etc. 
Cf. şi Isocrate Evag., III. Platon dăduse chiar el un exemplu. In 
Republica (393 d-e), cînd parafrazase, în proză, începutul Iliadei. 

400 Platon are, fireşte, o concepţie finalistă: fiinţele, ca şi arte- 
factele, sint create în vederea unui scop, unui „bine”. 

191 l Care este parte'a iraţională din noi căreia i se adresează arta ? 
Partea înflăcărată, sau partea apetenţă ? Platon nu precizează, dar 
probabil că le are în vedere aici pe ambele, opunîndu-le laolaltă 
părţii raţionale. 

109 Deocamdată, Platon a stabilit inferioritatea artei şi a poe¬ 
ziei în baza unor argumente filosofice : ele reprezintă copiile unor 
copii, Acum vor veni la rînd argumentele morale : arta (în special 
tragedia şi comedia, ca şi pictura) distruge armonia interioară a 
sufletului. 

493 V. 387 e. 

104 ,,Partea iritabilă", -6 dya'jo(y.T7]TLx&v, vezi nota 402. 

405 Spre a explica şi justifica, în acelaşi timp, aceste reacţii, 
Aristotel va utiliza celebra sa teorie a „purificării” (katharsis), 
sugerată probabil de practicile homeopatice ale medicinei hipo- 
cratice. Platon însă, ca să spunem aşa, nu are încredere în „homeo¬ 
patia” spirituală, ci se bizuie doar pe „allopatie”. 

409 Vezi nota 384. 

407 într-adevăr, încă Xenophanes din Colophon şi Heraclit din 
Efes criticaseră imoralitatea şi antropomorfismul zeilor lui Homer 
şi Ilesiod. Nu se cunosc însă poeţii de la care provin citatele dispre¬ 
ţuitoare la adresa filosofiei. 

408 V. C. Noica — Cuvînt prevenitor, p. 13. Cred totuşi că Pla¬ 
ton a osîndit poezia imitativă fără apel : el cunoaşte bine forţa poeziei 
şi ştie că „argumentele” acesteia nu pot fi raţionale. Platon spune, 
în definitiv, că poezia va fi reprimită în cetate, atunci cînd va în¬ 
ceta să mai fie poezie. I'elul în care Platon „uită” de propria sa 
sugestie, că s-ar putea ca pictura (şi arta imitativă în general) să nu 
imite obiectele concrete, ci modelele ideale (nota 235), dovedeşte 
că el nu ar accepta nici o justificare morală a poeziei, eventual bazată 
pe teoria purificării. E o „vinovată” rea-voinţă aici, ce se deghi¬ 
zează cu abilitate. 

499 O corecţie, urmată de prezenta traducere, propune ia6(ze0c(, 
„vom cînta”, în loc de aia06|zsOa, „ştim". Ideea generală a pasaju¬ 
lui este interesantă: Platon simte că înaintea argumentelor iraţio¬ 
nale ale poeziei, a magiei acesteia, simpla raţiune nu este suficientă. 
Imaginează atunci că întreaga sa construcţie ar putea avea şi o forţă 
de atracţie iraţională, că ea ar fi nu numai un fel de „mit”, dar şi 
un fel de „descîntcc”, ir: «X/j. „Ştiinţa totală" implică, cum s-a 

văzut, totalitatea sufletului, ■ şi nu doar partea sa raţională, deşi 
aceasta trebuie să conducă şi ar fi cu totul greşit a vedea în demer¬ 
sul lui Platon doar un exerciţiu de logică. 

410 Vezi alte dovezi ale nemuririi sufletului în Phaidon şi Phai- 
dros. Demonstraţia de aici, socotită, ironic, de către Socrate, a fi 
uşoară, este prea puţin convingătoare. într-adevăr, Platon defi¬ 
neşte noţiunea de „rău propriu” al unei entităţi ca fiind cel mai mare 
rău cu putinţă pentru acea entitate. Apoi el, luînd cazul sufletului, 
identifică răul propriu acestuia cu viciul. De unde rezultă că viciul, 
neputînd să distrugă sufletul pînă la neiiinţă, nimic altceva nu o 
va putea face. Nimic însă nu ne-ar împiedica să identificăm „răul 
propriu” sufletului, nu cu viciul, ci cu destrămarea sufletului, de 
unde ar rezulta că sufletul este muritor. în fapt, Platon utilizează 
ambiguitatea cuvîntului y.axov, „rău”, care poate avea, în unele 
contexte, precise nuanţe morale. Dar .trebuie să observăm că nu 
înţelegem acelaşi lucru nici în româneşte, prin cuvîntul „rău”, în 
expresiile un „om rău” şi o „casă rea”.' (în grbce.şte o formulare ca 
o „casă rea” este, dealtfel,'mult mai firească decît în româneşte). 

411 Platon respinge apariţia ex nihilo. Or, dacă sufletele ar tre¬ 
bui să apară din „ceva", acest „ceva” nu poate fi nici nemuritor, căci 
nemuritorul nu poate înceta să mai existe, spre a deveni altceva, 
nici muritor, căci atunci s-ar deschide posibilitatea ca, pe rînd, în 
infinitul timpului, toate să devină nemuritoare. 

41! „Aşa cum ne-a apărut nouă a fi sufletul”. Formularea lui 
Platon este 1 alativ ambiguă. De aceea unii au înţeles-o în sensul că 
sufletul are o bună unire (Chambry), alţii, dimpotrivă, au socotit 
că sufletul nu are .parte de o bună unire (L. Robin). Poate că ambi-' 
guitatea este voită de Platon, care lasă, la 612 a, deschisă problema 
dacă, în adevărata sa fire, (cînd este despărţit de trup), sufletul 
este simplu sau compus. 

413 Glaucos fusese un pescar, care, istovit de bătrîneţe, se arun¬ 
case în mare; devenise nemuritor şi menit să colinde veşnic mările 
şi litoralul acestora, urîţit de alge, scoici, dar dăruit cu puterea de a 
prevesti viitorul. 

414 Casca lui Hades îl făcea invizibil pc cel ce o purta, cum Se 
îutîmplase cu Perseu, cînd acesta o ucisese pe Gorgona Medusa. 

411 V. 361 a-d şi 367 e. 

413 „Premiile biruinţei sale”, vixn)T7jpia. Da 608 b, „încercarea 
(omului) de a deveni vrednic sau rău” fusese denumită £yd>v. 
Termenul înseamnă, deopotrivă, „luptă”, dar şi „luptă sportivă, 
competiţie”. Această ultimă semnificaţie atrage după sine imaginea 
celor doi oameni — a dreptului şi a nedreptului — închipuiţi 
ca doi alergători la cursă. Vezi 613 b-c şi 621 d. 

«7 cf. Theaiteios, 176 b, 177 a; Legile, 716 b-d. Asemănarea 
cu Zeul în măsura posibilului pentru om devine uua dintre defini¬ 
ţiile tradiţionale ale filosofiei în antichitate. 

, 41 s Majoritatea editorilor suprimă aici două verbe ce apar îp 
manuscrise al căror sens este „vor fi chinuiţi şi arşi cu fierul roşu” 
cc par a reprezenta o interpolare. 

418 6is Joc do cuvinte : oii oivrot ’AXxtvou ye âitAX'jyuv t-.pej, 
AXX’ âXxi[iou [iev dtvSpAp. Istorisirile lui Odiseu de la curtea 
lui Alcinoos, regele feacilor, se numeau Alkinou apologos ; expresia 

însemna, de obicei, fabulă, poveste mincinoasă, fantezistă. Socrate, 
dimpotrivă, va rosti acum un alkinwit apologos, adică ,,istorisirea 
ţinui om viteaz”, ce are toţi sorţii să fie adevărată. 

41 • S-ar putea înţelege şi ,,a lui Er armeanul, pampliyl de neam”. 

420 ,.Dreapta”, ,,susul” şi ..înaiutele” erau, în concepţia orfico. 
pvthagoreică, benefice; „stingă”, „josul” şi „înapoia” erau, dimpotri¬ 
vă, malefice. întreg mitul lui Er este semănat, cum s-a observat, cu 
motive orfico-pythagoreice. Dar adesea îmi pare că este vorba mai 
degrabă despre o parodiere a escatologici orfice, în sensul ei pro¬ 
fund, dacă nu chiar despre o opoziţie făţişă faţă de aceasta. 

421 în această descriere a mecanismului ceresc, Platou se in¬ 
spiră, pare-se, din anumite mecanisme destinate explicării mişcării 
planetelor şi folosite deja iu cadrul Academiei (v. Diez nota, p. 
117, voi. III). Luminile ce prind laolaltă cerul, pe care Platou lc 
compară cu funiile ce legau o corabie, sint, probabil, meridianele 
sferei cosmice. — Să se observe că în această descriere apar şi 
unele elemente simbolice demne de notat, dintre care cel mai însem¬ 
nat este axa cosmică reprezentată în forma unei raze verticale do 
lumină. Ceva asemănător iutîlnim şi în reprezentările indiene, unde 
se vorbeşte uneori despre axa cosmică în chipul nuci raze de lumină, 
ori ca despre un „bambus de aur”. V. Sergiu Al-George, Arhaic 
şi universal, Bucureşti, 1981, pp. 34, 39, 93. 

422 I'iecare „roată” reprezintă orbita uneia dintre cele şapte 
planete (astre rătăcitoare), iar prima, cea mai mare, care le cuprinde 
pe celelalte, reprezintă „cerul” stelelor fixe, sau, mai degrabă, 
banda Zodiacului, în interiorul căreia se petrec revoluţiile plane¬ 
tare. 

l-a roată corespunde Zodiacului 
a '1 a roată corespunde orbitei lui Saturn 
a 3-a ,, ,, ,, ,, Iupiter 

a 4-a ,, ,, ,, ,, Martc 

a 5-a ,, ,, ,, ,, Mercur 

a 6-a ,, „ ,, ,, Vcnus 

a 7—a ,, ,, ,, Soarelui 

a 8-a ,, ,, ,, Lunii 

ămîntul se află, imobil, în centrul Universului. 

423 Lăţimea cercurilor marginale indică, probabil, lăţimea benzii 
cereşti în care se desfăşoară revoluţia planetei respective. Primul 
cerc are lăţimea maximă, deoarece Zodiacul cuprinde orbitele celor¬ 
lalte planete. — Culoarea cercurilor corespunde desigur culorii 
luminii planetei respective, cit şi strălucirii ei. Se observă menţiu¬ 
nea că lumina celui de-al optulea cerc (a Lunii) este primită dc la cel 
<le-al şaptelea (Soarele), lucru cunoscut în astronomia greacă încă 
din sec. YI, dc la Anaximcnes. — Planetele sint antrenate de 
revoluţia diurnă a bolţii cereşti, dar săvîrşesc şi o mişcare proprie, 
retrogradă, a cărei perioadă variază de la planetă la planetă. Din 
acest punct de vedere trebuie observat că pe vremea lui Platou se 
credea că Soarele şi planetele „interioare” (Mercur şi Vcnus) au 
perioade de revoluţie egale. De-abia mai tîrziu se va descoperi că 
revoluţiile acestor trei astre se realizeoză iu perioade diferite şi ca 
atare ordinea în care au fost aşezate planetele iu sistemul lui Ptole- 

meu (luîudu-se drept criteriu mărimea perioadei) va fi următoarea: 
■Saturn, lupiter, Marte, Soare, Yenus, Mercur, Luna. 

421 Este vorba despre faimoasa „muzică a sferelor” ce ar în¬ 
soţi mişcarea celor opt sfere cereşti. Rezultă o armonie a tuturor 
celor opt sunete ale octocordului (dia. passon). 

126 Clotho, care ciută prezentul, atinge circumferinţa exterioară, 
deoarece aceasta este cea a revoluţiei diurne a „zilei de azi”. O atinge 
cu dreapta, pentru că revoluţia de la est la vest este „directă”. 
Atropos, care ciută viitorul, atinge circumferinţele interioare, deoa¬ 
rece viitorul este înscris iu mersul astrelor şi face aceasta cu stingă, 
pentru că. mişcarea planetelor este inversă. în sfîrşit, Lachesis par¬ 
ticipă la ambele mişcări, deoarece trecutul a fost mai întîi un viitor, 
apoi — un prezent. Vezi şi L. Rubin, nota 104, p. 1374, vol.I. 

426 „Lacliesis” înseamnă, etimologic, „cea care dă sorţii”, de 
la verbul lanchano, „a obţine ceva prin tragere la sorţi." 

427 „Profet", în sensul etimologic al cuvîntului, de „purtător 
de cuvint”. 

428 „Suflete de-o zi”. Expresie mai degrabă poetică, căci sufletele 
sînt nemuritoare. Sau poate Lachesis se referă la viaţa pămîntească 
trăită anterior, ce e „o zi” în comparaţie cu Marele An Cosmic. 

428 Tată marca diferenţă faţă de orfism : acesta socotea că 
dobîndirea beatitudinii şi eliberarea din ciclul nesfârşit al reîncar¬ 
nărilor se poate obţine prin iniţiere, prin participarea la anumite 
rituri şi prin proferarea unor formule rituale de către sufletul celui 
mort, în momentul ajungerii „dincolo”. Dovadă, tăbliţele orficc 
găsite în sudul Italiei ce descriu ce-1 aşteaptă pe mort. Iată textul 
celei mai cunoscute, găsită la Petelia : „Vei afla un izvor la stînga 
casei lui Hades/şi lingă el un chiparos alb./ De acest izvor să nu te 
apropii./ Vei mai găsi şi alt izvor, o apă rece curgînd /din lacul Memo¬ 
riei ; paznici stau înainte. /Să spui : «sînt fiu al pămîntului şi al ceru¬ 
lui înstelat, neamul meu este ceresc — o ştiţi doar şi voi/. Mă sting 
de sete şi pier. Daţi-mi degrabă/ apă rece curgînd din Lacul Memo¬ 
riei./ » Iar ei îţi vor da să bei din lacul divin/ şi apoi vei domni lao¬ 
laltă cu ceilalţi eroi”. Pentru Platou, dimpotrivă, nu există eliberare 
din ciclul reîncarnărilor, şi nici nu există o formulă prin care poţi 
fi sigur că după moarte te aşteaptă o soartă mai bună. Singurul 
lucru cu putinţă este ca, uzînd de libertatea şi de discernămîntul său, 
omul să aleagă o viaţă mai bună. în acest caz, după moarte, el se 
poate bucura de 1000 de ani de beatitudine în lumea cerească, iar 
apoi, procedînd cu înţelepciune, poate face o nouă alegere, mai bună 
decît prima. Două sînt, aşadar, momentele in care se exprimă liber¬ 
tatea alegerii umane: 1. alegerea modelului de viaţă şi 2. cultiva¬ 
rea virtuţii în timpul vieţii pămînteşti. Or filosoful este cel care — 
ne va spune Platon — poate profita cel mai bine de aceste două 
momente de libertate ; el, aşadar, urmează să fie şi cel mai fericit. 

430 Una dintre extreme este să săvârşeşti suprema nedreptate, 
cealaltă este s-o înduri. Ambii sînt vinovaţi, căci din neştiinţă au 
ales prost. 

431 Ci. Phaidon, 81 d -82 b. 

432 Aşadar, omul „obişnuit”, lipsit de exerciţiul filosofici, dup.î 
ce a trăit relativ cu dreptate .şi s-a bucurat de drumul ceresc de o mic 
de ani, va avea toate şansele să aleagă rău şi să sufere, după un unic, 

în consecinţă. A doua oară însă va alege mai cu cap şi va trăi mai 
bine, primindu-şi apoi răsplata. în general deci, sufletele se vor. 
„balansa” veşnic între vieţi ceva mai bune şi vieţi ceva mai rele ; 
doar filosoful, evitînd capcanele ce apar în momentul alegerii, va 
alege vieţi din ce în ce mai bune, evitînd tot mai mult atît suferin¬ 
ţele pămînteşti, cit şi pedepsele iufernale. Nu eliberarea din ciclul 
devenirilor îl aşteaptă — cum cred orficii şi budiştii — ci doar eli¬ 
berarea din veşnicul balans între mai bine şi mai rău al celor mulţi. 

43s piaton spune „Thamyras”, dar am folosit forma mai obiş¬ 
nuită a numelui acestui legendar muzician, pedepsit de Muze cu 
orbirea pentru trufia sa. 

434 Cum s-a văzut şi din alegoria fiarei tripartite, leul simboli¬ 
zează „înflăcărarea”, t 6 SupoeiSĂţ, trăsătură de caracter specifică 
lui Aias. 

435 Vulturul este pasărea regală prin excelenţă, potrivită, aşa¬ 
dar, regelui Agamemnon. ' 

436 Atalanta luase parte alături de alţi eroi la vînaren mistreţu¬ 
lui calydonian. Dar, în ciuda contribuţiei ei decisive la uciderea 
fiarei, fusese în final defavorizată la împărţirea prăzii. 

J 37 După tradiţie, constructorul calului troian. 

43 '‘ Cf. şi Pliaidros, 24S d-e. 

439 „Clotho” înseamnă, literal, ,,'forcătoarca”, iar „Atropus” 
— „Cea care nu se întoarce”. 

44n Reminiscenţa, anamnesis, pe care Piaton întemeiază învăţa¬ 
rea (cf. Menon) devine, în felul acesta, mult mai dificilă în cazul 
sufletelor ce au băut mult din această apă. 

441 O altă lecţiune presupune traducerea „din sus”, fivco0ev, 
poate mai în acord c.u imaginea „stelelor căzătoare”. 

442 „Rîul de uitare”. Textul poartă x8v xîjţ Afj0r)ţ 7toTa(i8v, 
ceea ce se traduce de obicei prin „rîul Uitării”, sau „rîul Uethei”. 
Dar să fi uitat Piaton (sic !) că, doar cîteva rînduri mai sus, vorbise 
despre „cîmpia Uitării”, dar despre „rîul Nepăsării”? Unii traducă¬ 
tori (ca Robin) au încercat o formulă de compromis, spunînd „rîul 
diu cîmpia Uitării”. Părerea mea este însă că, spre deosebire de 621a, 
aici, substantivul „Letlie" trebuie luat ca nume comun şi nu ca 
nume propriu. (Probabil că ar trebui făcută corecţia respectivă iu 
textul grec). Desigur, efectul imediat al apei este uitarea; de aceea 
el poate fi numit şi aşa : „rîu de uitare”. Dar nu acesta este adevăra¬ 
tul său nume, aşa cum socoteşte mitologia populară. Căci, pentru 
Piaton, nu este vorba despre o simplă uitare, ci despre ceva mai 
grav şi mai adînc; despre o mare nepăsare faţă de spirit, dc o 
nesimţire vinovată. Aceasta este „pîugărirea” la care se referă filo¬ 
soful şi despre care simpla uitare nu poate da seamă. 

443 Vezi nota 432. 

444 Vezi Interpretare, p. 78. i 




ANEXĂ 


EVIDENŢA ŞI ADEVĂRUL 

1. în muzică, lucrurile stau simplu: notele false sînt întot¬ 
deauna supărătoare şi trebuie degrabă izgonite. Putem însă vorbi 
la fel şi despre gîndurile false ? Avem dreptul să le înlăturăm după 
ce le-am încercuit cu creionul roşu şi am pronunţat o sentinţă fără 
apel, spre a le depune, eventual, cu condescendenţă, dar şi cu teama 
de a nu ne molipsi, în leprozerii filosofice special amenajate ? Dar 
ce să facem cu acele gînduri care, deşi nu trag prea greu pe cîntarul 
adevărului, ştiu să ne forţeze indulgenţa ? Şi ce şâ facem cu cele care 
nu se lasă izgonite ? Să le exorcizăm ? Cum anume ? Dar dacă, ală¬ 
turi de erorile rele, mai există şi erori bune — pînă unde să mergem 
cu inflexibilitatea ? Şi cum să le deosebim, spre a nu păcătui, nici 
contra adevărului, dar nici contra binelui ? 

Iată unele din întrebările pe care lectura unor pagini din Repu¬ 
blica lui Platon, consacrate teoriei cunoaşterii (epistemologiei) le-a 
provocat. Ar fi o deşartă prezumţie a pretinde că rîndurile de faţă 
pot oferi vreun răspuns, fie el şi timid. Ele nu-şi doresc decît o 
funcţie de „ecou” : să amplifice şi să dramatizeze problema, ser¬ 
vind astfel la circumscrierea acestui „caz” de scandal : au şi notele 
false ale gîndului vreuii rost ? 


2. Epistemologia lui Platon din Republica (dar nu numai de 
aici) presupune că drumul cunoaşterii are trei etape : „ignoranţa” 
(punctul de pornire) icyvoia, „opinia” (staţia de traişzit) S<5£a şi 
„ştiinţa” (punctul terminus) fcn<ncfj(i7]. „Ignoranţa” produce fal¬ 
suri, erori, „ceea-ce-nu-este”, [ii] 8v, „ştiinţa” comunică adevăruri, 
arătînd „ceea-ce-este”, îv, în timp ce „opinia” oferă valori inter¬ 
mediare, situate undeva între adevăr şi fals, adică între „ceea-ce- 
este” . şi ,,.ceea-ce-nu-este” (477 a). (Mai departe, Platon va subdi- 
viza nivelul „ştiinţei”, cît şi pe cel al „opiniei”, în cîte două stadii 
fiecare, dar pentru ceea ce ne interesează acum această subdiviziune 
poate fi lăsată deoparte). 

Să încercăm a da un conţinut mai precis acestor trei stadii ale 
cunoaşterii. Fie o judecată universal-afirmativă de tipul „orice A 
este B”. Această judecată se referă — să zicem -- la două clase 
reale — A şi B — între care există o relaţie de incluziune iarăşi 
reală: Ba A. Acum, dacă cineva face afirmaţia de mai sus, s-ar 
putea spune <-ă ea este „ştiinţă”, că produce un adevăr, întrucît ea 
reflectă o realitate, „ceea-ce-este”, de vreme ce între expresia ver¬ 
bală şi realitate există o echivalenţă, o „adaeqiiatio” cum spunea 
Toina din Aquino. Dimpotrivă, dacă s-ar pretinde, în situaţia dală, 
că,, nici im A nu este B", judecata s-ar referi la ceva care )',n'ii este”, 
[iî] 6v şi de aceea, lipsind „adaequatio”, ea ar fi subsuniabilă „iguo- 

ranţei”. Pînă aici am regăsit aidoma structura epistemologiei plato¬ 
niciene. 

Dar Platou vorbeşte şi despre ,,opinie”, despre starea interme¬ 
diară. De unde poate apărea aceasta ? Observăm că o judecată s-a 
arătat a fi adevărată ori falsă în urma unei confruntări eu o anume 
realitate. Să presupunem însă că, intr-un anume caz, o asemenea 
confruntare nu este pe deplin posibilă. Aceasta se poate întîinpla, 
bunăoară, atunci cînd termenii propoziţiei sînt definiţi imprecis, 
ori inconsecvent, ceea ce poate da naştere la variante de interpre¬ 
tare. De exemplu, judecata „toate obiectele de artă sînt frumoase” 
nu poate fi socotită nici falsă, nici adevărată, o confruntare rigu¬ 
roasă fiind cu neputinţă. Căci atît predicatul aserţiunii, cît şi su¬ 
biectul ei au un înţeles vag, variabil, susceptibil de numeroase alune¬ 
cări de sens. De asemenea, confruntarea este imposibilă, atunci citiri 
judecata este, formal, incompletă, cum ar fi cazul propoziţiei „copiii 
sînt buni”, unde absenţa unei cuantificări a subiectului generează 
ambiguitate. Este vorba despre aiiimuţi copii care ar fi buni, sau 
despre toţi copiii ? în primul caz, propoziţia pare a fi adevărată, în 
timp ce în cazul al doilea, ea este mai degrabă falsă, căci nu toţi 
copiii sînt buni. Dar Platon însuşi dă un exemplu de astfel de propo¬ 
ziţii ambigue, citind o ghicitoare „despre un eunuc ce loveşte un 
liliac”, unde alunecările sensurilor cuvintelor întunecă enunţul 
(479 c). 

lată, aşadar, „opinia” făcîndu-şi intrarea în scenă, iar Platon 
se grăbeşte să-i atribuie şi ei un corespondent ontologic, procedînd, 
astfel, ca în cazul „ştiinţei” şi în cel al „ignoranţei” : „opiniei” 
ii va corespunde „ceva” situat între ,,ceea-ce-este” şi ,,ceea-ce-nu- 
-este” pexaŞu tou fJvxoţ xal xou pi) ovxoţ. Are el şi acum drep¬ 
tate ? Dacă da, opinia va fi, în mod firesc, aşezată între celelalte 
două — „ştiinţa” şi „ignoranţa” — aşadar va ocupa treapta inter¬ 
mediară a unei „scări”. Platon ne propune, prin urmare, un model 
„scalariform” al cunoaşterii, a cărui importantă particularitate 
este că „opinia” — termenul mediu — se apropie în mai mare 
măsură de fiecare dintre cei doi extremi, decît se apropie aceştia 
cloi între ei: 


opinia 

xo (JLEXOtEu 


stiinia 

/ • 

6 ov 


ignoranta 

/ 


io ov 

Numai că îndreptăţirea acestui model mi se pare a fi şubredă: 
Căci, oricît de diferite între ele şi de îndepărtate ar fi „ştiinţa” şi 
„ignoranţa”, după cum am văzut, ele au totuşi ceva important în 
comun : ambele se arată a fi ceea ce sînt doar în urma unei confrun¬ 
tări cu realul. Duce confruntarea la concluzia unei adaequatio — 
avem de-a face cu „ştiinţa” ; confruntarea impune o inadaequatio — 
am aflat „ignoranţa”. Spre deosebire de ambele însă, „opinia” 
apare atunci cînd confruntarea lipseşte sau este cu neputinţă. Cu alte 
cuvinte : înainte de a stabili dacă o judecată este falsă sau adevărată, 
trebuie să botărîm dacă sîntem în măsură să stabilim ceva în legă¬ 
tură cu ea, aşa după cum înainte de a decide dacă să vopsim un 
obiect în alb sau în negru, trebuie să aflăm dacă obiectul poate primi 
o vopsea, oricare ar fi aceea. Iată de ce „opinia”, în realitate, se 
apropie atît de „ştiinţă”, cît şi de „ignoranţă”, nu mai mult, ci mai 
puţin, decît se apropie acestea două între ele, arătîndu-se a fi cumva 
contrarie ambelor. Ea nu poate, aşadar, reprezenta „termenul me¬ 
diu”, căci ea nu este „între ştiinţă şi ignoranţă”, ci în afara lor. 
Schema „scalariformă” a formelor cunoaşterii ar trebui înlocuită 
printr-o schemă triunghiulară: 


ignoranta 

«t- 1 - 


stiinta 


\ 

\ 


i 

i 


v / 

\ i 
\ i 

* 

opinia 


3. Platan insă, cum vcdcin, ţine la schema sa ,,scalariformă”, 
deşi — zicem noi - poale n-ar treimi s-o facă. Jiizuindu-se pe ea, 
cl construieşte faimoasele sale analogii ale drumului cunoaşterii, cu 
Soarele, Linia şi Peştera. l)c obicei, s-a văzut in aceste analogii 
dealtfel în acord cu felul în care Platon singur le prezintă inia- 

gini explicative, chiar didactice. Cu alte cuvinte, se presupune că 
Platon a născocit aceste analogii pentru a prezenta mai limpede, 
mai explicit, o teorie a cunoaşterii pe care deja o avea. Iată exact 
ceea ce acum sîntem tentaţi să punem la îndoială, în special în ceea 
ce priveşte imaginea Soarelui şi cea a Peşterii: începem să bă¬ 
nuim că rolul acestor analogii, luate în ceea ce au ele mai esenţial, 
nu a fost, la început, unul explicativ şi didactic, explicitînd a 
posteriori o concepţie deja existentă. 

Dar ce face Platon ? în esenţă, el pune la punct un sistem de 
proporţii : ceea ce este Binele în domeniul inteligibil este Soarele 
în cel vizibil; ceea ce sîut ideile, obiectele cunoaşterii într-un loc sînt 
lucrurile, obiectele văzului în celălalt; ceea ce este adevărul pentru 
cunoaştere este lumina pentru vedere ; în fine ceea ce este intelectul 
pentru domeniul inteligibil este ochiul pentru cel vizibil. Dar să 
vedem mai îndeaproape cum stau lucrurile : 

Un obiect luminat din plin de soare va corespunde, aşadar, 
unei idei pătrunse de adevăr, cc este o emanaţie a Binelui; pe scurt, 
obiectul luminat din plin va corespunde ideii adevărate, iar intelec¬ 
tul care o va urmări se va „umple de ştiinţă". Dimpotrivă, un obiect 
aflat în întuneric, lipsit de lumină, va semăna cu ceea ce este fals, 
lipsit de adevăr şi care generează doar ignoranţă. Dar pe lîngă aceste 
două categorii de obiecte — cele luminate puternic şi cele complet 
întunecate — mai există şi o a treia, obiectele aflate într-o lumină 
relativ slabă — fie „crepusculară”, fie dată de alte surse de lumină 
dccît soarele — focul din Peşteră, ori luna şi stelele nopţii. Desigur 
că aceste obiecte aflate în penumbră corespund, după Platon, exact 
cu „opinabilul", iar lumina slabă respectivă este echivalentul, în 
domeniul vizibilului, al valorii intermediare, situată între fals şi 
adevăr, din, domeniul inteligibilului. 

Să remarcăm că analogia aceasta se potriveşte foarte bine cu 
modelul „scalariform” al cunoaşterii propus de Platon : aşa cum 
între întunericul absolut şi lumina cea mai puternică există o multi¬ 
tudine de trepte, ce îngăduie legarea extremilor într-o serie conti¬ 
nuă, tot aşa — susţinea Platon — între „ignoranţă” şi „ştiinţă” 
s-ar întinde domeniul vast şi intermediar al „opiniei”. Noi am văzut 
însă că acest model e departe de a fi convingător. Cîştigă el cumva 
în autoritate, datorită sistemului de echivalenţe propus ? Să cerce¬ 
tăm. 

Cum ne putem asigura de corectitudinea felului în care vedem 
un obiect, de faptul că acesta apare vederii noastre, cu certitudine 
în modul în care el este ? O putem face luînd obiectul dintr-un loc 
unde el primeşte puţină lumină şi poate astfel înşela ochiul, spre a-1 
purta într-un alt loc, bine luminat. Similar putem judeca şi în cazul 
proceselor iuteleetive. Cum putem înlătura ambiguitatea, confuzia 
şi incertitudinea din gîudurile noastre? P'ăcînd ordine în ele, limpe¬ 
zind, ilnrificind definiţiile şi relaţiile dintre concepte, ilumivînd 
articulaţiile gîndirii, do parcă, intr-adevăr, ne-am sluji de nu far 
spre a le distinge mai bine. Care va fi rezultatul acestei operaţii? 
Acela că vom putea decide, în sfîrşil, cu siguranţă, asupra conformi¬ 
tăţii sau ueconformitnţii dintre gîndurile noastre .şi realitate, vom 
puica vdca ce sînt ideile noastre, şi ce valoare au ; pulîndu sc acum 
vedea, precum nişte obiecte aşezate în pliu soare, ele vor fi e-videnle. 

Procesul descris seamănă neîndoielnic cu cel propriu vizuali- 
t.ăţii şi înşişi termenii de care ne-ani slujit sînt împrumutaţi din 
sfera acestuia. Dar am ajuns astfel la ceea ce Platou pretinde că ar 
trebui să se ajungă? Nicidecum. Căci ceea ce am obţinut în urma 
clarificării şi limpezirii ideilor noastre sînt doar certitudini asupra 
felului în care aceste idei se raportează la realitate, şi nu certitudi¬ 
nea că aceste idei se raportează bine la realitate. Lumina intelectuală 
ne poate pune în faţa unei adaequatio, sau dimpotrivă, a unei ina- 
daequatio, la fel după cum lumina fizică ne poate arăta că obiectul 
respectiv ne este de folos, ori nu. Am ohţinut o evidenţă, şi nu un 
adevăr. Dar o propoziţie, un raţionament, o idee nu devin adevărate 
prin simplul fapt că ajung clare, adică luminoase pentru spirit, 
limpezi, în felul în care un obiect devine limpede în lumina solară. 
Căci falsul poate fi şi el clar, iar evidenţa sa nu e cu nimic mai prejos 
decît cea a adevărului. Propoziţia „toţi oamenii sînt miriapozi” este 
la fel de clară ca şi propoziţia „toţi oamenii sînt mamifere”, numai că 
prima este falsă, în timp ce a doua este adevărată. Şi să mai obser¬ 
văm că ochiul nu mai vede un obiect transportat în plin întuneric 
şi nu-1 mai poate distinge acolo de un alt obiect plasat în aceleaşi 
condiţii. Dimpotrivă, două judecăţi, raţionamente ori idei false, 
în măsura în care sînt limpezi şi coerente, pot fi cu uşurinţă distinse 
de către intelect; ele nu se confundă în nefiinţă şi confuzie, dovadă 
relaţiile logice ce se pot stabili între ele. Se vede astfel, încă o dată, 
că falsul nu corespunde întunericului. 

Sistemul analogic propus de Platon funcţionează, aşadar, 
numai dacă înţelegem prin „adevăr”, „evidenţă” : distincţia şi 
claritatea gîndului pot fi îndreptăţit asemuite cu lumina solară ce 
ue spune fără ezitare în ce fel sînt lucrurile şi dacă ele sînt sau nu 
aşa cum noi dorim să fie. Starea de opinare fiind ambiguitatea şi 
incertitudinea gîndului, care fac dificilă sau chiar imposibilă con¬ 
fruntarea sa cu realul, ea va semăna bine cu luminarea crepusculară, 
incertă, a obiectelor, ce nu ne lasă să decidem ceva precis în pri¬ 
vinţa lor. în sfîrşit, haosul total al gîndului, indistincţia şi lipsa 
oricărei ordini în idei îşi pot afla un bun corespondent în întunericul 
desăvîrşit ce dizolvă orice formă. Or, de aici se vede că procesul 
„scalariform” funcţionează doar dacă înţelegem cunoaşterea ca un 
drum al gîndirii de la indistincţie şi haos la claritate şi evidenţă. 
Dar dacă o înţelegem ca pe un drum de la fals la adevăr — aşa cum 
doreşte Platon — atunci nici modelul propus, nici analogiile care îl 
explică nu sînt acceptabile. Platon se comportă însă de parcă echi¬ 
valenţa dintre adevăr şi evidenţă ar fi indiscutabilă. Cum am văzut, 
ea este, dimpotrivă, cum nu se poate mai discutabilă; dar aceasta 
nu înseamnă că ar trebui să nu-i luăm în serios credinţa. 

4. într-adevăr, dacă Platon, cu adîncimea şi probitatea sa 
intelectuală rămîne la această confuzie dintre veridic şi clar, aceasta 
nu poate însemna decît că nu se simţea liber s-o depăşească. Moti¬ 
vul trebuie, cred, căutat în însuşi vehiculul gîndului platonic, limba 
greacă. Astfel, în această limbă, „adevărat” se spune iXniOlji;, 
adică, literal, „ue-ascuns”, „e-vident”; de aici derivă şi substan¬ 
tivul „adevăr”, iX-fjOeict, care, de fapt, înseamnă „neascundere”, 
adică „evidenţă”, „claritate”. La fel de interesant este şi cuvîntul 

aa<ţi]z. în expresii uzuale, ca <pUoq cra<p-î]<;, acesta are sensul de 
,,veridic”, „adevărat”, de ceea ce corespunde realităţii şi nu amă¬ 
geşte. Pe de altă parte, oaţirj? înseamnă „clar”, „manifest”, ba 
chiar „luminos”. Cînd Platou aşadar afirmă că opinia este inferioară 
în claritate „ştiinţei”, dar superioară în aceeaşi calitate, „ignorau 
ţei”, se poate înţelege din cuvîntul grec folosit — un derivat al lui 
auyrfi, atît că opinia ocupă un nivel intermediar în privinţa 
„strălucirii” şi „clarităţii” ei, dar şi că ea deţine acelaşi loc în 
privinţa „certitudinii” gîndului. Or, această a doua interpretare 
este incorectă, deoarece, cum am văzut, falsul poate oferi şi el 
certitudini. în fapt, graţie alunecării de sens a termenilor folosiţi, 
sîntem aduşi să credem, pe nesimţite, că procesul de limpezire a 
gîndului corespunde drumului spre adevăr. 

Iarăşi, să observăm că „a şti” se spune în greceşte eISevm, 
ceea ce nu reprezintă decît perfectul unui verb, care, la aorist, 
înseamnă „a vedea”, ISeîv. A şti ce este un lucru înseamnă a putea 
formula un adevăr în legătură cu el; a „vedea” intelectual înseamnă 
doar a rămîne în interiorul ideilor, făcute să devină limpezi, dar încă 
neverificate în raport cu adevărul. Limba însă-apropie, pînă la con¬ 
fuzie, aceste două aspecte, în realitate diferite. în sfîrşit, încă o 
remarcă: spre a distinge lucrurile trebuie să le percep formele. 
„Formă” se spune în greceşte, cum bine se ştie, elSoţ, iSfa, termeni 
care au dat leit-motivul platonismului. Dar ambele cuvinte derivă 
de la acelaşi verb care, la diferitele lui timpuri, înseamnă atît 
„a vedea”, cît şi „a şti”. Formele, puncte de claritate şi de 
distincţie pentru vedere, devin pe nesimţite, printr-o uşoară alune¬ 
care semantică, repere de adevăr pentru „ştiinţă”. Vizibilitatea lor 
le va implica adevărul şi realitatea. 

Aşadar, fornmlîndu-şi sistemul epistemologic „scalariform” şi 
dîndu-i un corespondent vizibil, Platon actualizează virtualităţilc 
limbii sale. Vedem acum de ce analogiile sale nu au, în ultimă in¬ 
stanţă, rolul expozitiv şi didactic pe care ele par a-1 avea : Platon nu 
ajunge la echivalenţa dintre lumină şi adevăr, după ce şi-a creat 
acest sistem „scalariform” ; ci, dimpotrivă, alcătuieşte acest sistem, 
deoarece este singurul care se poate asocia cu echivalenţa amintită, 
ce precede orice demers teoretic. Căci Platon, ca şi ascultătorii săi 
„ştiu” — limba le-o spune doar în fiecare zi — că evidenţa „este” 
tot una cu adevărul. Iată de ce întregul eşafodaj elaborat al marilor 
comparaţii mv s-a născut spre a face mai accesibilă o teorie, ci teo¬ 
ria a apărut spre a justifica şi spre a conferi mai multă autoritate 
uuor comparaţii spontane, ce, ocrotite astfel, proliferează. Platon nu 
inventează alegorii şi mituri noi, ci face să încolţească miturile de 
care limba sa era, dintetdeauna, fecundă. 

5. S-ar putea atunci spune că, prizonier al .“.miturilor” limbii 
sale, Platon întunecă prin „antropomorfizare” o anumită realitate. 
Nu-i o constatare prea favorabilă lui Platon — s-ar zice. Căci nu 
trădează prin aceasta filosoful însăşi ideea demersului filosofic ? 
Nu pornise filosofia, odată cu Thales, Anaximandru, Xenoplianes 
ori Pythagoras, la înlocuirea ficţiunilor antropomorfice ale mitolo¬ 
giei elenice, vinovate de a suprapune pretutindeni chipul omului 
peste o lume şi o divinitate lipsite de acesta ? Revine oare Platon 

în punctul fie demaraj al filosofici occidentale ? Să observăm însă 
că antropomorfismul tradiţional al mitologiei era, de fapt, un antro¬ 
pomorfism local, particular şi superficial : c doar o formulă grecească 
a religiei. Dar nu este deloc obligatoriu ca omul să şi-i închipuie 
pe zei în formă umană; şi într-adevăr, există numeroase popoare 
care îşi reprezintă divinităţile sub formă animală, monstruoasă, ori, 
dimpotrivă, au o idee spiritualizată. între conceptul de divin şi 
formula antropomorfică de reprezentare a sa, umanitatea, în ansam¬ 
blu, nu stabileşte vreo legătură necesară. 

Altfel stau însă lucrurile în privinţa echivalenţei dintre lumină 
şi adevăr, ce se bizuie pe confuzia dintre adevăr şi evidenţă. Căci 
11 -ar fi corect să legăm iniţiativa acestei confuzii doar de un fapt de 
limbă greacă, în felul în care umanitatea lui Zeus sau Afroditei sînt 
mi fapt de religie greacă. Referindu-ne numai la domeniul iudo- 
-european şi încă nu putem să nu remarcăm caracterul extrem de 
arhaic şi de profund al ambivalenţei radicalului vid-, care, în unele 
limbi, ca latina şi limbile slave, se specializează pentru sensul de 
„a vedea” (videre, videti) , în altele, ca sanscrita şi limbile germanice 
îşi ataşează cu predilecţie, valoarea ,,a şti" (vidya, veda, Wissev), 
pentru ca în greacă, cum am văzut, radicalul să-şi păstreze ambele 
semnificaţii. Ce-ar mai rămîne ? Să investigăm simbolismul luminii, 
aşa cum apare el în faptele de limbă, de mitologie, de ritual 
la mai toate popoarele sau comunităţile omeneşti ? Să ne gmdim 
la semnificaţia ,,iluminării” pentru budism, sau pentru nenumărate 
secte gnostice, dar şi a „Iluminismului" din secolul XVIII ? Să ne 
amintim de Robert Grosseteste care, în secolul XIII, atribuia luminii 
calitatea de „materie primă" a Universului, deci de substrat al rea¬ 
lităţii şi adevărului în particular; ori de Descartes care, în secolul 
al XVII-lea, voia şi el să scrie un Tratat despre Lumină, şi care 
socotea un bun indiciu al adevărului unei idei, claritatea, evidenţa, 
„luminozitatea”, deci, a acesteia ? Sau să reflectăm un moment 
asupra unor expresii de tipul „lumina adevărului", sau „lumina 
cunoaşterii, ori a ştiinţei”, aşa cum ele există, sub o formă sau 
alta, în mai toate Culturile sau limbile ? Fără îndoială că asemenea 
investigaţii ar trebui făcute. Pentru moment, să acceptăm că nu 
este lipsit de semnificaţie faptul că de la primitivii Arya şi pînă 
la Platou sau Descartes, omul a avut tendinţa spontană de a gînili 
mereu în aceiaşi termeni fundamentali procesul de cunoaştere. Or, 
dacă există aici antropomorfism, atunci el, spre deosebire de cel al 
mitologiei greceşti, e universal şi esenţial. 

Cu aceasta, nu am scăpat însă de dificultăţi : căci, din perspecti¬ 
va logicii, teoria cunoaşterii a lui Platon rămîne aşezată pe un funda¬ 
ment şubred şi eronat. E adevărat — nu este doar eroarea lui 
Platou, ci şi a limbii sale, şi nici numai a limbii sale, ci probabil a 
tuturor limbilor, a speciei, a Omului. Numai că logica nu se va 
arăta impresionată nici de consensul general, nici de universalul 
uman. Sentinţa ei este simplă şi fără apel: „adevărul-evidenţă” 
este o eroare, la fel cum este o eroare afirmaţia că ”1 -f- 1 = 3”. 

Necazul este că logica are totul dintr-un pian mecanic : oricine 
ii atinge claviatura, fie el un mare virtuoz, fie el un începător, fie 
el divinul Platon, ori un biet elev corigent la matematică, este 
răsplătit cu aceeaşi melodic. Logica e dreaptă — s-ar zice. Sau 

neroadă — ar putea replica altcineva. Or. cum îmi este cu nepu¬ 
tinţă să optez între cele două alternative în baza ştiinţei, nu-mi 
răiuîne decît să optez în virtutea interesului — e şi aceasta ceva mai 
mult decît nimic — şi, lăcînd astfel, iată-ţnă raliindu-mă la cea de-a 
doua opinie. Căci, de aş fi optat pentru prima alternativă, aş fi 
rămas cu un perfect „pian mecanic”, cu care nu ştiu ce aş fi făcut, 
decît că m-aş fi plictisit nespus ; pe cîtă vreme, alegînd-o pe cealaltă, 
voi tămîne cu, Pluton, fireşte, imperfect, dar cu care ştiu ce voi face : 
îl voi citi iarăşi şi iarăşi, vînîudu-i, desigur, erorile . . . 

* 


'e«st volum reprezintă ee^ 
'^e-al cincilea din seria rT 
' olume care vor cuprinde, f 1 
,r aducere românească nouă* 
■ntireaga operă a lui Pluton. 
Volumul al şaselea vu cuprinde 
dialogul Banchetul Împreună 
cu Comentariul iui Marsilio 
Ficino 

